
19, CARRIERO DE SANT-AGRICÒ, 19 


A7 pn 





Le VM 8125 4 


V a pr 
ESCLUSSI /42)' À /6 4 4 9; 

rt? u 
Lou 12 de Mars, i'aura un esclüssi toutau de lun, éstble en Avignoun. 
Lou 25 dc Mars, i'aura un esclüssi de soulèu, énvesible en Avignoun. 
Lou 20 d'Avoust. i'aura un esclüàssi de soulèu, envesible en Avignoun. 
Lou 4 de Setèmbre, i'aura un esclüàssi toutau de luno, en partido vesible en 

Aviguoun. . = j . 

Lou 18 de Setèmbre, i'aura un esclàs$i de soulèu, envesible en Avignoun. 


FÈSTO CHANJADISSO 


Cèndre, 27 de Febrié, Pandecousto, 2 le Jun. 
Pasco, 14 d'Abriéu. Ternita, 9 de Jun. 
Rouguesoun, 20, 21 e 22 de Mai. Fèsto-de-Diéu, 13 de Jun. 
Ascensioun, 23 de Mai. Avènt, 7 de Desèmbre. 


LUNO MECROUSO 
La luno d' Á briéu, que fai lou 25. 


Luno mecrouso, 

Femo renouso, 
E auro que sort de la bruno, 
Dins cènt an n'i aurié trop d'uno, 


Luno blanco, Tout lun vau luno. 
Journado franeo j 
En luno pleno fai tèms-dre. 


Luno palo, . 

L'aigo davalo. Luno pleno a jamai vist soulèu leva. 

Luno roujo, Quand Nouvè n'a ges de luno, 

Lou vènt se boujo. Quau a tres fedo n'en vènde uno. 
TEMPOURO 

Mars. .......o0o0oocvecrnee. 6.8689 Setèmbre..e......... 18, 20 86 21 

JUD.....cecoccecacosenrees 5,7e8 Desèmbre......e..... 18, 20 e 21 


Lou printèms coumenço lou 20 de Mars ; 
L'estiéu coumenço lou 21 de Jun ; 
L'autoun coumenço lou 23 de Setèmbre ;] 
L'ivèr coumenço lou 22 de Desèmbre, 


Trento jour an Setèmbre, 
Abriéu, Jun e Nouvèmbre , 
De vint-e-vue n'i'a qu'un . 
Lis autre n'an trento-un. 


TRÉMOUNT 


LA ROSO DE TOUTI LI VÈNT 
COUMPASSADO PÈR LOU CAPITÀNI NEGRÈU 
(DE CEIRÈSTO) 
UBA 

Lauso l'Uba, tèn-te à l'. 
Lauso lou Mount, t 
Lauso la Mai 
Lauso la Franço, e tène à Prouvènço. 

Membre du Jury à l'Expositon universelle de Lyon 1894, HORS CONCOURS 

Exiger la Bouteille Authentique. 


























P.Q. lou 4, à 8 0.2 de matin. 
„ lou 41. à 6 0, 59 de matin 

D.Q. lou 17, à 11 o. 5 de vèspre. 
N. L. lou 25, à 9 o, 35 de vèspre. 


Li jour crèisson de 1 o. 4 m. [Li jour crèisson de 1 o. 34 m. 


[JOUR DE L'AN. 
Bto Genevivo. 


S. Simeoun de la coul.) 
Rt. 


8. Pau l'ermito. 


Sto Verounico 


Counv. de 8. Pau 











FEBRIÉ 





P. Q.lon3, h 0 0. 26 de matin, 
P. L. lou 9, à 5 o. 32 de matin, 
D. Q. lou 16, à ! o. 18 de vèspre. 


N. L. lou 24, à 4 o, 53 de vèspre, 





1 ! div. |S. Ignàci, ev. 
2 | diss. LA CANDELOUSO. 
3 | Diu. |S. Blàsi. 
4 | dil. Sto Jano, 
5 | dim. |Sto Agueto. 
6 ` dim. |Sto Doro. 
7 dij |S. Richard. 
8 div. ,S. Ginous 
9 | diss. |S. Jan de Mata, 
, Dim. |Sto Coulastico. 
11 | dil. S. Adòufe. 
| dim. |Sto Lali 
dim. |S. Dounin 
14 dij. S. Valentin, 
iv. ,S. Quenin. 
| diss |S. Armentàri. 
| Diu. Sto Mariano. 
dil. |S. Flavian. 
dim. |S. Valié 
2 | dim. |TEMPOURO. 
[dij ` S German. 
div. |Sto lsabello. 
diss |S. Ramoun. 
Diw. S. Matias 
dil." S. Aleissandre. 
dim. S. Nestour. 
27 | dim |CÈNDRE. 
j. |S. Cassian. 

















P. Q.lou 4, à 0 0.5046 vèspre. 
P. L. lou 4l, à 30. 47 de matin, 
D. Q. lou 13, à 5 o, 41 de mati 
N' L. lou 26, à 10 o. 34 de matin. 





Li jour crèisson de 1 0. 5k m. 


1/| div. |Sto Antounino. 





2 | diss, S. Semplice. 
3 Diu. |Sto Cunegoundo. 
4 | dil. ` |S. Casimer. 
5 Ambròsi. 





6 | dim. 
7 | dij. 
8 div. 
9; diss. 
10 Dix. 
1 | dil. 
12 ` dim, 
13. dim. 
14 | dij 


Sto Couieto. 
Sto Perpètio. 
S. Jan-de-Diéu. 
Sto Franceso. 
Li 40 Martire. 
S. Gregòri 
'S. Massemin. 
Sto Oulrasié. 
(Sto Matiéudo, 
15 | div. |S. Cesar de Bus. 
16 | diss. S. Abram, 

17 Dix. iSto Rèino, 

18 | dil. `S. t enle. 

19 | dim. 'S. Jóusè. 

20 | dim. S. Jouaquin, 

21 | dij. ` S. Benedit, 

2 | Benvengu. 
Vitourin. 

. Grabié. 
ANNOUNCIACIOUNI 
dim. S. Massemilian. 
dim. |Sto Natalio. 
dij. ` |S. [larioun. 
div. |$. sist. 

diss |5. Amadiéu, 

| Das. |Passioux. 

P. L. lou 7, à 110.9 de matin. 
D. Q. lou 15, à 11 o. 37 de matin, 
L. lon 22, à 10 o. de vèspre. 
lou 29, à 20. 10 de vèspre. 













P.Q. lou 2,3 90. 8 
|P. L. lon 9,4 1 0. 53 
D. Q. lon 16, à 11 o. 
N.L. lou25, à Ï o. 





D.Q lou 16, à 5 
RER, lou 94 à 0 
à 8 






Li jour crèisson do 4 o. 40. | Li jour crèisson de 1 o. 18 m.f Li jour crèisson de 17 minuto. 


e e 





1 |dim. | 8.Jaquo e 8. Felip. 4 (diss. | 810 Lauro. 
2 dij. |S Atanàsi. 2 Dim, PANDECOUSTO. 
3 div. ` La Santo Crous. | 3 dil. Sto Cloutiéudo. 
4 \diss. Sto Jano. 4 dim. S. Outat. 
S Vincèn Fer. | 5 Dim. |Sto Soreno. 5 dim. | TEMPOURO. 
„ 8. Prudènci. 6 dil. ` |$. Jan Porto L. | G dij. `| S. Glàudi. 
8 









Rampau 7 dim. S. listanislau, div. |S. Nourbert. 
3. Aubert, 8 dim. | 3. Dresèli diss. |S. Medard. 

. Sto Soufi, 9 (dij. Gregòri 9 / Dim, | TERNIT, 

S. Mecàri 10 div. |S. Antounin. . |Sto Felicita. 
8. Leoun. Maiòu . S. Barnabèu. 
S. Jüli. . Brancàci. . |Sto Oulimpo. 
Sto Ido. 


| lFèsto-De-Diéu. 





















PASCO. S. Basile. 
S. Frutuous, â. Sto Moudèsto. 
Lambert, | 8. Gènt. 5. Cèri. 
. Anicet. | 8; Pascau. 8. Verume. 
`; Apoulòni. 18 diss, Sto Mariano. S. Ouzias. 
3. Oufege. 19 | Dix. | S. Fèli. S. Gervàsi, 

. |S Ansèume. 20 |dil. | RouGUESOUN. Sio Flourènço,. 

 QuAastMODO. 21 dim. | Sto Estello. 8. Lóufré. 
S. Lounido. 22 | dim. Sto Julio - 

. 8. Jòrgi. 23 dij. `| ASCENSIOUN. Lo A grevo. 

! ÍSto Vitòri. 24 div. |S. Dounacian. JAN-BATISTO. 
|S. Marc. 25 | diss, | Nto Mario Jacobe. resl. de $. Aloi. 
|S" Clet. _ 2 Diu. |S. Felip. de Nèri. . Dàvi. 

« |Sto Zeto. 97 (dil. |. Estròpi. S. Adelin. 

S. Vidau. 28 |dim. | S. Oulivié. N. Irenèu. 

dil. |Sto Catarino deS.) 29 dim. |S. Massemin. S. Pèire e 

dim. 8. Esti òpi. 30 | dij. | S. Fèli. 30 Dix. |S. Lucide 
31 |div. |Sto Peirounello. 

« lou 6, à 11 o. 38 de vèspre. 
„ lou 15, à 3 o. 41 de matin. 
. L. lou 22, à 5 o. 41 dematin. 
. Q. lou 28, à 8o. 45 de vèspre. 


Li jour demenis, de 57 m. 





S. Marciau. 

LA VESITACIOUN. 
S. Anatòli, 

S. Fourtunat. 

S. P. de Liss. ` 
Sto Angèlo. 

Sto Aubiergo. 
Sto Isabèu. 


. |S. Bres. 
. IN.-D. de SANTA 


S. Pie. 
S. Ounèste. 


. |S. Anaclet. 


S. Bonaventuro 
S Enri. 


n. |N -D. pou M. C 
. |S. Alèssi. 


S. Toumas d'Aq. 
S. Vincèns de P. 
. |Sto Margarido. 
S Vitou. 

STO MADALENO. 


. |S. Cassian. 


Sto Crestino. 
8. Jaume. 
Sto Ano. 

S. Pantàli, 


lou 29, 











« Ï] de vèspre. 

0. 28 de vèspre. 
o. 5 de vèscre. 
Q. lou 27, à 5 0.53 de vèspre. 


Li jour demenis. de 1 0.35 m. 





1 [dij. is. Pèire encadena 


83. Estève. 

Sto Lidio. 

S. Doumergue. 
Ion. 


. S. Sauvaire 
.'S Gaietan. 


S. Justin. 
|S. Rouman. 


. |S. Laurèn. 
. 'Sto Rusticio. 


'Sto Claro, 

S. Pourcàri. 

S. Chapòli. 

` N.-D. D'AVOUST. 
S. Ro 





. íS. Jacinto. 
. :Sto Eleno. 


. Louis. 

. Bernat. 
Privat. 

. Safourian 

« Sidòni 

. Bourtoumiéu. 
Genèsi. 
Zefirin. 

. Cesàri. 
Julian. 


courunononunnunutn 








Sto Ro30 


| s Lazàri. 


„lou 4, à 6.0. 5 de matin. 

«. lon 12,à 30. de matin. 

. lou 18, à 9 o. 5 de vèspre. j 
. lou 25, à 6 0,32 de vèspre. 





Sto Rousalio. 





N.-D. de SET. 
n. `S. Póuquerié, 


S. Cournèli.' 





. !Sto Salabergo. 





nan! Wn 





. Jan degoulàssi 


Lijour demenis. de t o. 45 m, 





„ |Eisaussamen de la Crous. 


. Cosme ë Damian. 

L. lou 3, à 10 o. 5 de vèspre. 
Q. lou 11, à 2 0o. 4⁄2 de vèspre. 
L. lou 18, à 6 o. 19 de [matin. 
Q. lou 25, a 11 o. 13 de matin. 


P. L. lou 2, à 3 o. 28 de vèspre. | P. L. lou2, à 6 o. 43 de matin, 
D. Q. lou 9. à 11 o. 16 de vèspre. | D. Q. lou9,à 7 o, 19 de matin. 
N. L. lou 16, à 5 o. 21 devèspre. | N. L,lou 16, à 6 0. 39 de matin. 
P.Q. lou 24,à7 o. 28 de matin. Ï P. Q. lou 24,à 50. 31 de matin. 
P. L. lou 31, à 8o. 41 de vèspre. 


Li jour demenisson de 20 m. 


iP. 
D. 
i N. 
P. 


Í Li jour demenis. de Í o. 44 m. [Lijour demenis. de 1 o. 23 m. 

1 | dil ls. Roumié. 1 | dij. |TOUSSANT. 1 | diss. I Lis AVÈNT. 
2 | dim. 'Li S. Ange gard. Ï 2 | dv. |Lï Mort. 2 ` Dix. ,Sto Bibiano. 
3 | dim. s. Cuprian. 3 | diss. |S. Marcèu. 3 dil. |S. Savié. 
4 | dij. !S. Francés d'As.| 4 | Dim. |S. Chamas. 4 | dim. (Sto Barbo. 
$ | div. Sto Tuli. 5 | dil. |S Zacarié. 5 | dim. (S. Sabas. 
! 6! diss. |S. Evòsi. 6 | dim. :S. Estève (d'Ate).I 6 dij. ,S. Micoulau. 
| 7 | Diu. |S. Baque. 7 | dim. |S. Ernesti. 7 | div. |S. Ambròsi. 
j 8 | dil. |Sto Reparado. 8 | dij. |S. Goufrèdi. 8 í digs. \COUNCEPCIOUN. 
J 9 dim. :S. Danis. 9 | div. |S. Maturin. 9 ` Dim. |Sto Loucaio. 
| 10 | dim. S. Vergéli. 10 | diss. |S. Just 10 dil. |Sto Valiero. 
[11 | dij. |S. Castou. 11 | Dim. |S. MARTIN. 11 \ dim. S. Damàsi. 
112 div. S Veran. 12 | dil. |S. Reimé, 12 | dim. Sto Daniso. 
| 13 | diss. 'S. Geraud. 13 , dim. |S. Mitre. 13 ` dij. |Sto Làci. 
4 14 | Di. (S. Calist. 14 | dim. iS. Ru, ev. d'Av.[114 div. |s. Nicàsi. 
15 | dil. |Sto Terèso 15 , dij. `S Ougèni... 15 | diss |S. Ousèbi. 
16 ` dim. |Sto Rousselino, 116 | div. |S. Ouquèri. 16 | Dix. Sto Azalaïs. 
17 | dim. |S. Flourènt. 17 | diss. .S. Agnan. 17 ` dil. |Sto Oulimpo. | 
18 | dij. (S. Lu. 18 | Dim. |Sto Audo. 18 | dim. [TEMPOURO. | 
19 | div. S. Gerard Tenco. [| 19 | dil. Sto Isabèu. 19 | dim. |S. Timouleoun. 
20 | diss. ,S. Grapàsi. 20 | dim S. Eimound 20 | dij. |S. Filougone. 
21 | Dix. |Sto Oursulo. 21 | dim. PRESENT. de N.-D.[ 21 , div. 'S. Toumas l. m. 
22 | dil. 'Sto Mario Salomé [22 | dij ` iSto Cecilo. 22 | diss. |S. Ounourat. 
23 | dim. 'S. Tederi. 23 | div. -S Clemènt 23 | Dim. |Sto Vitòri. 
24 | dim. :S. Maglòri. 24 | diss. 'Sto Floro. 24 | dil. Ives. | 
25 | dij. |S. Crespin. 25 | Dim. 'Stc Catarino. 25 | dim. |[CALÈNDO. 
26 | div. |S. Flòri. 26 : dil. iSto Dóufino. 26 | dim. |S, Estève. 
27 | diss |S. Salvian. 27 | dim. 'S. Sifrèn. 27 | dij. |S. Jan, evang 
28 | Dim. |S. Simoun. 28 | dim. .S. Soustène. 28 | div. |Li S. Innoucènt. 
29 | dil. |S. Narcisse, 29 | dij. ,S. Savournin, ` 29 | diss. |S. Trefume 
30 í dim. |S. Lucan. 30 [ div. S. Andriéu. 30 | DIM. |Sto Coulou 
31 | dim.'/S. Cristòu. | 31 | dil. |S. Sivèstre, 

- _ CROUNICO FELIBRENCO 


I 


Ah ! tè, vaqui mai un bèl an escoula, emé si joio e si fèsto, emé 
sis ai e sis houi ! Se lis afaire de la poulitico soun toujour embouiado 
coume un viage de garbo de civado, nàutri, li felibre, avèn qu'à nous 
lausa de la benedicioun de Diéu que nous es avengudo tout lou 
courrènt de l'an. 

Avèn long à vous n'en counta de felibrejado eë d'acampado, e 
pamens, à l'ouro qu'escrivèn aquesto Crounico, li Mantenènço de 
Prouvènço, de Lengadò e d'Aquitàni an pancaro tengu si sesiho an- 
nalo. Queto obro sarié pas acò se falié vous escudela pèr lou menu li 
fèsto dis escolo, li sesiho di Mantenènço, lis acamp dóu Counsistòri 
e li felibrejado de Santo-Estello ! 

Vous dirai pamens à pèr-aqui tout ço que s'es debana de l'esca- 
gno, mai de gros en gros coume uno cabro que poudo. 


II 


Lou 26 d'Abriéu, lou Counsistòri felibren s'acampè en vilo de 
Nimes, à l'auberjo dóu Pichot-Sant-Jan, e, tenènt sesiho à taulo, ele- 
giguè pèr li tres an venènt li membre dóu burèu counsistouriau : En 
Fèlis Gras, capoulié dóu Felibrige; En Frederi Mistral, assessour de 
Prouvènço ; En Achile Mir, assessour de Lengadò; En Carle de Car- 
bounières, assessour d'Aquitàni ; En Marius Girard, sendi de Prou- 
vènço ; Chapòli Messine, sendi de Lengadò; Zidoro Salles, sendi 
d'Aquitàni ; lou capoulié noumè tout-d'un-tèms En Pau Mariéton, 
cancelié dóu Felibrige. 

Lou Counsistòri eisaminè em'un siun qu'es pas de dire, e pesè 
dins lou bassin de sa justo archimbello, li merite e li dre di candidat 
au sèti de majourau qu'avié quita lou paure Pau Gaussen, mort à la 
flour de sis an. Ém'acò se voutè, e lou proumié cop faguè lucho : 
En Gastoun Jourdanne, cabiscòu de l'Escolo Audenco, autour d'uno 
estiidi sus noste rèire P. Goudouli, fuguè elegi majourau e aussa 

-ò* H longo-mai se ié mantèngue. 
III 
. - e Mai, l'Escolo Moundino celebravo en -'ilo de Toulouso si 
ié Jo Flourau. 
ns de n'en touca dous mot, laissas-me apouncha aqueste fus : 
«nha nag quand de cènts an que, sus lis ordre de Paris, emé 


- 40 _ 


l'ajudo di fòrti tèsto de l'endré -- qu'acò vòu dire lis ome espés. de- 


Vencountrado - l'Acadèmi de Toulouso avié foro-bandi de si Jo. 
Flourau la lengo d'Oc, pèr distribuï tóuti si flour is obro escricho en 
lengo franchimando. Mai vaqui que i'a un. parèu d'an, uno Escolo 
Moundino qu'a lou fiò de Diéu, s'es creado e, forto de si dre, a fa 
tripet pelòri, bèn tant que, gràci à si valènt cabiscòu En Savié de 
Ricard e Louvi Vergne, lou Counsèu municipau de la capitalo dóu 
Lengadò i'a restituï .la subvencioun que se baiavo desempièi 
Louvi XIV, au contre di voulounta di dounatour, à l'Acadèmi de 
Toulouso. Vaqui qu'es proun pounchu, vous n'en dise pas mai... 
Em'acò (bèu milo franc) e li cènt escut que i'avié deja vouta lou. 
Counsèu generau de l'Auto Garouno, nòsti counfraire d'eilalin an fa 
de Jo Flourau esperlucant que soun esta declara Jo Flourau de Man- 
tenènço. Lou capoulié dóu Felibrige es ana li presida dins la grand 
salo di fèsto dóu Capitòli, aguènt à sa drecho Moussu lou Prefèt de 
l'Auto-Garouno, à sa gaucho, Moussu lou Maire de Toulouso e davans 
tout ço que i'a de saberu e de letru dins la grando ciéutat miejour- 
nalo. Aqui i'aguè grand councert au tiatre dóu Capitòli emé tóuti lis 
ourfeoun e tóuti li musico de la vilo de Toulouso, sènso ié manca 
la requisto musico de l'escolo d'artilarié que jouguè uno coum-. 
pousicioun de soun chèfi M. Monnereau tirado dis èr dóu Roumancero 
Prouvençau ; ë vous assegure que fuguè un bèl estrambord quand 
li valènt soudard de nosto armado entounèron : « Lou rèi En Péire 
mounto à chivau ! » E de-qué poudriéu mai apoundre quand vous 
aurai di qu'aquéli fèsto lengadouciano fuguèron iluminado di rai de 
la triounflanto Filadelfo, de l'esmiraclanto E. Chayla, de la trebou- 
lanto Louviso Ouradou, de la gènto e douço dono Gelado ! 


IV 


S'es counstituï au courrènt d'aquest an uno escolo felibrenco nou- 
vello que, segur, fara parla d'elo e gagnara li joio coume sa sorre 
VEscolo Moundino : vole parla de l'Escolo Auvergnato, foundado à 
Aurillac pèr aquéu boulegoun de Felician Court qu'a sachu acampa 
lis adesioun di plus nauto e di mai saberudo persounalita d'aquéu 
terradou. 

Lou 25 de Jun, li Felibre de Paris soun ana à la voto prouvençalc 
Scèus qu'èro presidado aqueste an pèr Analòli France, escrivan d” 

e bouco d'or. v 


Avèn pièi agu en Avignoun nòsti fèsto de Santo-Estello, rem: 
'o au 13 d'Avoust pèr lis inauguracioun di mounumen de J. R« 

manille eë de T. Aubanel, eë peréu pèr n'en faire aprouficha li Felibre 
de Paris e li Cigalié qu'èron en viage dins noste bèu païs dóu 
Coumtat. 

Vous farai pas lou raconte de la benvengudo que se faguè sus 
lou port dóu Rose i counfraire li Felibre de Paris e li Cigalié, e dóu 
vin flamejant que se i'óufriguè dins la salo di Chivalié de Rodo. 
Noun vous parlarai di representacioun au tiatre d'Aurenjo ounte 
noste Mistral fuguè aclama pèr lou pople. De-qué poudriéu vous 


dire de l'inauguracioun de l'estatuio dóu Tambour d'Arcolo, bello 


obro de l'estatuaire felibre Amy, se noun que noste counfraire A. 
Tournier ié prounounciè un discours patriouti e felibren que faguè 
raisso de picamen de man, e que Jüli Bonnet ié recitè magnificamen 
lou superbe pouèmo dóu Mèstre: « Lou Tambour d' Arcolo ? Mar- 
caren, pamens sus aqueste papié, que s'es pausa à Bonpas uno 
placo em'un medaioun d'aram, sus lou vièi bàrri de la Chartrouso, 
pèr rememouria i prouvençau qu'es aqui qve naissiguè Adolfo Du - 
mas, un de nòsti proumié felibre ëe meiours ami; qu'en vilo de 
Cavaioun s'inaugurè un buste dóu felibre musicaire Castil-Blaze, 
de l'escultour Viaud; Qu'à la font de Vau-Cluso s'inaugurè lou 
buste de la bello Lauro, degu au cisèu delicat de gènto Dono Clo- 
vis Hugues. 

Mai chaplaren mens prim pèr la veritablo fèsto felibrenco de 
Santo - Estello : 

Lou 13 d'avoust, en Avignoun, au trelus, li tambourin toucavon 
l'aubado, li bourdoun rounflavon dins tóuti li clouchié, li canoun 
trounavon pèr anouncia la fèsto. A nòu ouro de malin, li felibre s'a- 
campavon à la Coumuno e d'aqui s'adusien en courtege, segui de 
tout lou pople avignounen, au Jardin Sant-Marciau ounle aguè liò 
l'inauguracioun de la mount-joio aubourado à la memòri dóu felibre 
capoulié En Jóusè Roumanille. Mistral, lou proumié, prenguè la pa- 
raulo, e dins un discours elouquènt e pouëti que legirés dins aqueste 
Armana, faguè l'eloge dóu felibre e de l'ami. Parlè, pièi, poulidamen 
lou majourau En Sextius Michel, presidènt di Felibre de Paris; pièi 
Clovis Hngnes nous diguè em 'un estrambord que faguè trefouli touto 

odo mai que mai bello à la Prouvènço e que dounan 

nana. Lou capoullé En Fèlis Gras prenguè la paraulo 

a, au noum de la famiho e au noum dóu L'elibrige, li tres 

ie venien de tant bèn dire e lis escultour Bastet e Feri- 
rchitèite Jousè Huot, elou sendi En Marius Girard, tre- 
ncioun, e pèr remetre lou mounumen au Maire 

d'Avignoun Moussu Pourquery de Boisserin. Aqueste, qu'a pas 
leissa la lengo au couissin. estaquè soun bout à soun tour, e dins 
un lengage meravihous de formo e tout flouri d'esperit, faguè l'eloge 
.@ di felibre e de la Causo felibrenco. 

D'aqui lou courtege se gandiguè sus la plaço de Sant-Deidié ounte 
tout-d'un-tèms aguè liò l'inauguracioun dóu mounumen auboura à la 
memòri dóu felibre En Theodor Aubanel. Lou majourau que porto la 
cigalo de Zani, En Louis Astruc, parlè lou proumié, dins un lengage 

.aut e souleious faguè l'eloge dóu grand pouèto. En Pau Marieton, 
cancelié dóu Felibrige, prenguè pièi la paraulo e pourgiguè sa broundo 
de lausié au felibre avignounen ; pièi lou felibre majourau En Anfos 
Tavan legiguè, esmóugu, uno bello pouësio à l'eloge de soun ami 
glourifica ; Moussu lou dóutour Pamard legiguè de vers francés di 
miéus alisca dóu pouèto Emmanuel des Essarts; lou majourau En 
Maurise Faure, dins uno brihanto improuvisacioun faguè mai l'eloge 
de l'autour di Fiho d'Avignoun, e enfin lou capoulié En Fèlis Gras, 
au noum dóu Felibrige, gramaciè lis ouratour e remeteguè lou mou - 
numen à Moussu lou Maire d'Avignoun, qu'eici mai prenguè la pa- 
raulo emé lou gàubi que ié sabèn, e nous diguè qu'èro ravi de ço que 
venié de vèire e d'ausi; bèn tant, que preguè tóuti lis ouratour o 
pouèto qu'avien parla davans li mounumen de Roumanille e d'Auba- 
nel, de vougué bèn ié baia si paraulo o si vers pèr escri, pèr lisen- 
serta dins la deliberacioun que prendrié lou Counsèu municipau en 
dounant ate au Felibrige de la recepcioun di dous mounumen felibren. 
Aquesto moucioun, que clausié li ceremounié, fuguè aculido pèr de 
picamen de man e li cri de : Vivo lou Conse d'Avignoun !... 


A voungeouro, lou Counsistòri s'acampavo dins uno salo de.la 


coumuno. Vingt majourau èron presènt. Entre que lou capoulié aguè 
.duerbi sesiho, uno grosso questioun se pausè. Tres majourau : En 
Pau Areno, En Sextius Michel, En Maurise Faure, au noum di F'elibre 
de Paris, faguèron assaupre qu'aquelu Soucieta independènto jusqu'à 
vuei dóu Felibrige majour de Prouvènço se ié reünirié ëe se soumetrié 
à sis Estatut, se lou Counsistòri l'acetavo d'abord, e se, pèr lou bèn de 
-1la Causo e la bono entèndo entre tóuti li felibre de Paris, voulié pren- 
dre uno decisioun que farié cessa li divisioun qu'an pouscu naiss^ 
Lou Counsistòri, à l'unanimeta di vingt majourau presènt, e de: 
rant dins si plen dre, counsiderant que lou Felibrige de Paris €< 
toujour tengu l'estèvo drecho e .a bello ë bono obro pèr la Causo f 
brenco, acetè l'óumage, e aculiguè lou F'elibrige de Paris'en ié co 
servant tau e quau si reglamen qu'an rèn de countràri is Est* 

felibren. Pièi, pèr bago d'unioun e pèr servi de coundorso au pache 
d'amista e de counfraternita de tóuti li felibre parisen, lou Counsis- 
tòri, pèr quinge Ó contro cinq Chut, creè uno Mantenènço Aurouso 
qu'aura soun sèti à Paris e tendra la man sus tóuti li groupe o escolo 
que se soun crea o se crearan dins Ja capitalo franchimando. Emé 
l'ousservacioun pamens, que lou Felibrige de Paris durbira si porto 
proun grando pèr faire la plaço que se ié dèu i felibre di groupe deja 
counstituï, que soun counvida à se reüni à n'aquelo Mantenènço. 

A quelo deliberacioun avié pres proun tèms e fauguè remanda à 
uno autro sesiho dóu Counsistòri la recepcioun dóu majourau En 
Gastoun Jourdanne pèr noste distingui counfraire En Alèssi Mouzin. 

Sus lou cop de miejour, avié liò à l'hôtel dóu Louvre, dins la salo 
di Templié, oundrado de drapèu e d'inscripcioun prouvençalo, la fe- 
librejado de Santo-Estello. Jamai s'èro vist tant bello eë tant longo 
taulado. lèron vengu d'afouga dóu Felibrige de tóuti li nacioun e 
de tóuti li païs dóu mounde, enjusquo de l'Americo s'èron adu nòsti 
bon sòci Dono Catarino Janvicr e En Toumas Janvier, escrivan d'elèi. 
De n'aut persounage de la poulitico, de la literaturo e de tóuti lis art, 
d'ome leiau que dins lou tèms nous avien manda la pèiro, èron aqui 
e trouvèron lou pan sabourous e nosto Causo bono e justo. 

Après lou discours dóu capouliè En Fèlis Gras, que legirés un pau 
plus liuen ; après la cansoun de la Coupo dóu subre capoulié En 
Frederi Mistral, venguè l'averso di brinde : M. lou Prefèt de Vau- 
Cluso; Pau Arène, Sextius Michel, E. Lintilhac, Jüli Claretie, de l'A- 
cadèmi franceso; L. Constans, Pau Marieton, A. Arnavielle, Maurise 
Faure, J. Huot, M. Bourreily, Jan Carrère, Clovis Hugues, e d'autre 
aussèron la coupo santo e versanto pèr lou triounfle de la Causo feli- 
brenco. 

A la vesprado i'aguè de tambourin e de farandoulo pèr carriero, e, 
causo que s'èro jamai visto en vilo d'Avignoun, uno representacioun 
au tiatre di Varieta d'un dramo en tres ate, en proso pruuvençalo : 
« Li Varai de l'Amour », de noste gai counfraire Jüàli Cassini. Acò 
fuguè lou bouquet de la fèsto. 

Li marridi lengo, li despichous, lis envejous, li verinous, e n'i'a mai 

„0 que l'on crèi, diran: « Tout acò n'es que de baio, de brut, de 
\ Esperas, mourre de gipas, sabès pas, o fasès vejaire de pas 
„..., qu'aquéli fèsto an pas empacha li publicacioun de bèu e bon 
, broucaduro, revisto, journau e journalet en bello lengo prou- . 
` lo. 
eici quàuquis un dis óubrage marcant que lis autour an bèn 
-^w73 semoundre : , . 

Lou Rigo-Rago Agenès, pouësio de Charles Ratier, cabiscòu de l'Escolo 
de Jaussemin. -- Roumanille, editour en Avignoun. 

Marineto, pouèmo en sèt cant, de Lucian Duc, emé la traducioun en 
vers francés dóu majourau En Jan Mouné. L'autour dedico soun pouèmo 
à la Prouvènço em' aquésti vers que vous diran coume aquéu felibre 
parisen ié douno lou biais : 


Ai vougu, iéu tambèn, iéu, petouso sènso alo, 

Crentous, mescla moun cant au cant de ti cigalo; 

O Prouvènço ! ai vougu te dire moun amour ! 

Perdouno se, de fes, "te roumpiéu lis auriho, 

Car noun siéu d'Avignoun, ni d'Arle o de Marsiho, 
` Car es lou Dóufinat que m'a baia lou jour... 


= Paris, librarié de la Province, 35, carriero Rousselet. 
Troubadours et Félibres, pèr Felician Court, foundatour de l'Escolo 
Auvergnato. -- Prefàci de Sernin Santy. = Avignoun, Roumanille, editour. 


Pierrot Badaio, pouèmo dialouga, en vers prouvençau. -- Prefàci de. 


Pau Guigou -- Marsiho, Marpon e Flammarion, editour, carriero Para- 
dis, 34. -- Un libre clafi de bèu vers, de pensado novo e de nauto filou- 
soufio, causo raro au tèms que sian, 

Lou Maridàç gi ï coumissàri, scèno tragi-coumico, pèr Francés Garbier. 
-- Cano, F. Robaudy, carriero de Prouvènço. 

Lou Carbounié cantavo, pouësio de Fèlis Lescuro, em'uno prefàci de 
de Gagnaud. Douço e claro e casto pouësio dóu paure felibre mort, 


pecaire ! Proso sano e nervihouse dóu mèstre prefacié. = Avignoun, 
Roumanille, éditour. 
Gascounhe, pouësio de Zidoro Salles, prefàci de V. Lespy. - Paris, 


Maisonneuve et Ch Leclerc, editour, 25, quai Voltaire. Diren coume 
lou prefacié : « Veici de flour esbrihaudanto, de frucho d'uno sabour re- 
quisto que nous vènon dóu vièi terradou tant fe ound de Gascougno. D 

L'Iliado d'Oumèro, revira en vers prouvënçau em'un gàubi qu'es pas 
.de dire, pèr lou majourau En Francés Pascal. -- Gap, empremarié de 
J.-C. Richaud. 

La Petite Patrie, pèr Sextius Michel, presidènt di felibre de Paris, 
em'un avans prepaus d'En Maurise. Faure, felibre majourau e deputa. 
-- Avignoun, Roumanille, editour. 

Las Cevenolos, pouësios ' lengadoucianos. -- Avignoun, . Roumanille. 

Jóusè Roumanille, estüdi biougrafico pèr Jüli de Terris. = Bloud et 
Barral, editour à Paris. 

Jóusè Roumanille, estüàdi biougrafico pèr lou felibre majourau En Jan 
Monné.-- Librarié La Province, à Paris. 

La Glòri d'Esclarmoundo, (pouèmo en vers prouvençau pèr. Marii 
André, em' uno prefàci dóu majourau En Fèlis Gras que dis ansi 
« Vaqui la bello e grando obro que l'amour ideau e l'amour verai (pecair. 
an ispira à-n-aquéu chat de santo CGèio, à-n-aquelo bello amo duberto 
mistèri e à la lus de la pouësio, i resson de l'armounio divino... » =@ A' 
.-gnoun, Roumanille, editour. ` 

La Crau, pouësio e legèndo prouvençalo, pèr Marius Girard, felibre 
Majourau, Sendi de Prouvènço. -- Obro classico, obro de mèstre, obro 
que nous rapello pèr soun lengage poumpous, pèr sa forme ufanouso, 
da bello e grando epoco di cap-d'obro de nosto Renaissènço prouvençalo. 
-- Roumanille, editour, Avignoun. 

Santo-Estello, drame en tres ate, en vers prouvençau, de l'abat J. 
Bresson. -_ Empremarié G. Nicot, à-z-Ais. -- Noste bon counfraire a bèn 
moustra dins aquéu librihoun que la lengo prouvençalo a la forço e la 
gràci necito pèr espremi li naut sentimen, li passioun e la fe de l'amo, 
que soun lou nous di tragèdi crestiano. 

Grammaire historique de la langue des Felibres, pèr lou proufessour 
Koschwitz. = Roumanille, editour. 

S'es founda à Cano souto la direicioun de M. Raimbault lou journau 
La Cisampo, que boufo un cop pèr mes, e coume se dèu. 

En fin finalo diren que s'es jouga aqueste an, sus lou tiatre de 
Castèu-Nòu-de-Gadagno unec coumèdi prouvençalo, Li Masc, dóu 
majourau Anfos Tavan, qu'a fa courre tóuti li bràvi gènt di vilage de 
l'enviroun pèr l'ausi e l'aplaudi coume l'ameritavo. 

E diren ecetera, car noun es poussible d'aligna eici la letanio di 
milié de prouducioun prouvençalo que se soun espandido au bèu 
soulèu d aqueste an. 

Soun ana s'espassa dins lis Aliscamp de Diéu, li felibre Fèlis Les- 
curo, mort à Greasco, lou 22 de Mai ; En Louis Roumieux, felibre 
majourau, mort à Marsiho, lou 13 de Jun; En Pau Gaussen, felibre 
majourau, mort en Alès dins lou courrènt de l'an. 

Que ié siegon en pas tous-tèms, coume dins nosto memòri. 

BOUZOUN DE PROUVÈNÇO. 


DANTAI BLANC 


Quand au champ triste e mourtinèu, 
Menut, li proumié flo de nèu 
` Parpaiounejon, 
D'enfantouli pantai tout blanc, 
Subr^ moun front, en viroulant, 
l'avanejon : 


vese alor, nado d'un jour, 
nupado de blancour, 
èn pichouneto ; 
auvi at ME VaN Mena, 
"nnr blanco an tout semena 
3èn naneto. 

Quand, espessi, li flo de nèu 

Dins lou champ triste e mourtinèu, 
Parpaiounejon, 

D'àutri mignot pantai tout blanc, 

Subre moun front, en viroulant, 
Tavanejon : 


-- En raubo blanco, en blanc velet, 
Í man un cire e 'n capelet, 
En coumunianto, 
léu me revese... Â moun entour 
Lis ile duerbon si grand' flour 
Enebrianto. 


Quand, coume un niéu, li flo de nèu 

Dins lou champ triste e mourtinèu 
Parpaiounejon. 

De dous pantaiage tout blanc, 

Subre moun front, en viroulant, 
Tavanejon : 


-- En raubo blanco, en velet blanc, 
Enfadudo, cor tremoulant, 

Tourna me vese... 
Siéu nouvieto... Lis arangié 
S'embouqueton, blanc e lóugié... 

` Ame e crese !. . 


Quand, curbènt tout, li flo de nèu, 

Souto l'auro, au champ mourtinèu, 
Parpaiounejon, 

De pantai triste, sèmpre blanc, 

Subre moun front, en viroulant, 
Tavanejon : , 


. = Morto, la nèu vèn m'acata ; 

De flour blanco vese mounta, 
Uno pèr uno... 

E sènte que vau pèr toujour 

Dourmi dins tóuti li blancour, 
Sout la luno ! 


MADAME JÓUSÉ GAUTIER. 


„+ 4 àt. 27 

JACOUMAR 


I 


Subre soun clouchié 
Clafi de tourriho, 
. Dóu tèms prefachié 
De-longo chauriho. 


De-vers la liunchié, 
Se presto l'auriho, 
Roso. plumachié 
Rèn lou desvario. 


Uno fes dóu tèms, 
Dire ço qu'entènd, 
E ço que pòu vèire, 


E tout ço que fan 
Li vièi, lis entant, 
Sèmblo pas de crèire ! 


A LA BARTALASSO 
ÇO QUE VÈI 
II 


Dins l'oumbrun di piboulo 
Negre coume un darboun, 
Vèi lou gros de la foulo 
S'entrauca vers Diboun. 


Un patin, uno groulo, 
Vèi tout aquéu vounvoun 
Faire la farandoulo, 
Dansa lou rigaudoun. 


Vèi Glaude eë Margarido 
Ensèn courre bourrido, 
L'estiéu coume l'ivèr. 


Vèi de chato eë d'ibrougno 
Escoundre si boudougno 
Dins li roumese verd. 

ÇO QU'ENTÈND 


III 


Soun galant l'embrassavo 
-- Chut! elo ié venié, 
Se Jacoumar parlavo, 
Qu saup dequé dirié ! 


-- E se nous escoutavo, 

Que de causo entendrié ! 

-- Tambèn... -_ E s'espinchavo... 
-- Moun Diéu, dequé veirié4l =Â 


E la chato à la lèsto 
S'atapo lèu la tèsto 
De si dos bèlli man, 


Pièi part desgounfounado, 
En regrèt d'èstre anado 
Courre emé soun galant. 
A. MATHIÉU. 


LOU VICARI DE BAUMO 


Lou vièi Coutiguet de Baumo èro un d'aquéli gènt galoi qu'an 
toujour encaro uno istòri, uno farço, uno sourneto à vous counta. 

Moussu lou vicàri de Baumo se coungoustavo de l'ausi; tambèn 
anavo tóuti li jour oubrant recita soun breviàri sus lou camin d'uno 
terro de Coutiguet, e quand l'encapavo à reclaure o à fouire se ié 
poustavo davans e fin que i'aguèsse ausi counta uno istòri nouvello 
lou quitavo plus. . 

Acò finiguè pièi pèr enfeta Coutiguet. 

Un jour que lichetavo sa plantado d'amelié, lou vicàri arx 
coume à Ïl' acoustumado e après li bon jour d'usage, sènso mai bre 
gna, ié demandè de n'i'en counta uno. 

-- Ah ! ço mai, faguè Coutiguet, sènso s'arresta de licheta, cr 

que siéu uno Califournio ? Vous lis ai tóuti dicho, meme n'i'a que lis 
avès ausido dous cop. 

-- Ié fai pas mai, Coutiguet ; un ome coume vous, à-n-un bon 
besoun, lis envènto. Anen, me refusarés pas. 

-> Eh bèn ! tenès, amor que vous fai tant plesi, vous vau counta 
ço qu'ai sounja la niue passado : 

Figuras-vous, petard-de-pas-diéune, qu'ai sounja que veniéu de 
mouri ! Em' acò, marcbave sus de nivo au mitan dis estello, quand 
taut-d'un tèms veguère duberto davans iéu la porto dóu Paradis: 
intre e, de drecho e de gaucho, vese tóuti li sant arrengueira sus si 
sèti de glòri. Lis espinche bèn lis un après lis autre, mai ma fisto, ié 
destrie pas lou mendre curat ni vicàri. N'ère aqui tout estouna d acò, 
quand me sènte aganta pèr l'espalo. Me revire, es sant Pèire. 

-- Ti papié! me fai ansin. 

-- De papié, Moussu lou Sant, n'ai ges ! 

--+ Alor, tiro-te liuen ! =Â 

E me bandis deforo. en me fasènt vira coume uno baudufo. 

Me vaqui mai trapejant dins li nivo au mitan dis estello. Ai pas fa 
miejo lègo que m'atrove à la porto dóu Purgatòri : vese lis amo me- 
nado pèr de bèus ange que s'avançon en proucessioun en cantant li 
saume. Escarcaie lis iue, me li crèbe pèr bèn vèire tout acò bèu ; eh! 
bèn, voulès que vous lou digue, aqui i'avié mai pas un capelan ! 

Vouguère intra emé la proucessioun, mai un ange me faguè : 

--> Moun ami avès-ti de papié ? 

-- De papié, Moussu lou bèl Ange, n'ai ges ! 

-- Ges de papié ! passo que t'ai vist! = E d'un cop d'alo que me 
faguè vèire li lume, m'embandiguè detoro. 

Trapejo que trapejaras dins lou nivoulas que se fasié mai que mai 
sourne. Vesiéu plus ges d'estello, m'estoufave, susave, me macave, 
lou nivo tant moulet d'abord, aro coumençavo de pegueja, quand 
tout-d'un-tèms m'atrove davans lou grand pourtau de l'infèr tout 
dubert. Uno flamado coume uno garbiero revoulunavo eila, au founs; 
à quàuqui pas de l'intrado i'avié uno grand' cadiero en ferre, envi- 
rounado d'un fournèu garni de carboun emé de coupèu e de busco, 
preste à èstre atuba. 

` yudòci ! me dise, pauso-te un pau sus aquesto cadiero avans 
_.ubon. 
i\e vaqui istala. Mai ai pas-pulèu respira, qu'arribo d'eila dóu 
36 la grand flamado, un diablas emé sa fourco, afurouni; me 

pauso l'àrpio dessus ë me crido : « Lèvo-te d'aqui, `. 


d'aqui, te dise. Veses pas qu'acò es lou sèti dóu vi. 
E me siéu reviha !.., 
-Â Oh ! d'aquéu Coutiguet ! oh ! d'aquéu Contiguei 


en s'encourrènt à travès di mouto e risènt à se fais -: 


mello. Quand fuguè sus lou camin, pamens, se revi 
Coutiguet qu'avié pas cessa de licheta : « Ié fai pë-> 


Coutiguet, quand vendra l'ouro de lou faire pèr ua» 


sTias ! lèvo-te 
i de Baumo ! » 


l'aguè lou vicàri 
veta la garga- 
^. e cridè au vièi 
l'èn, anas, paire 
hnn lou grand 


viage, vous li signarai vòsti papié, e lou grand sant Pèire vous re- 


çaupra dins soun Paradis ! » 


LOU CASCARELET. 


Em' uno clau d'or durbiras li porto e pestelaras li bouco. 





A MESSIÉS LI SELOUNEN 


Dóu Ciéucle dis Art e Mestié. 


Se vous disien : « La vido eterno, 
Farés l'aiòli dins Seloun ; 

De Sant-Laurèns sus la lanterno * 
Veirés pausa li dindouloun ; 


Veirés de liuen la Crau esterno 
Paisse li fedo à bèu mouloun ; 
Veirés Crapouno à si luserno 
Adurre milo regouloun » ; 


Se vous disien : « Is óulivado 
Veirés Mirèio bèn couifado 


Canta la Peirounello amount vers li pendis », 


Quand pièi lou diable ié fuguèsse, .... 


Cresès-ti pas que l'on pousquèsse, 
Ami, se countenta d'acò pèr paradis ? 

F. MISTRAL. 





* Clouchié de Seloun. 

DISCOURS DOU CAPOULIÉ EN FÈLIS GRAS ` 


PROUNOUNCIA ELN AVIGNOUN, A LA FELIBREJADO DE SANTO ESTELLO 


13 d'Avoust 1894. 


Messiés e gai counfraire, 


Cigalié. Felibre de Paris, salut ! 

Sias la joio, sias l'estrambord, sias la jouvènço ! 

Quand, avasta amoundaut dins lou grand vilage, avès passa l'au- 
touno, l'ivèr e lou printèms, atravali coume d'abiho, apensamenti sus 
lou taié di cap-d'obro; quand, souto lou gèu e dins la nèblo e mau- 
grat la maliço dóu tèms, avès coungreia l'obro vougudo, vous pren 
un refoulèri e vous reviras vers la terro dóu brès, versla terro maire, la 
Prouvènço, e coume d'escoulan que lou magistre al#rgo quand l'ouro 
a pica, nous arribas en troupo cantant e farandoulant, afsma de rai 
de soulèu, d'auro de mar, de sentour di mountagno, e fasès un cha- 
matan de cigalo dins li pin, un riéu-piéu-piéu de passeroun sus l'iero 
que nous ravis e nous reviho un pau, nàutri lis estajan dóu païs, de 
la douço embriagadisso que nous douno à la longo noste cèu lumi- 
nous. 

Es bon, es san, parai ? de gença à plen póumoun lou ventoulet dóu 
soulèu que nous adus la frescour salabrouso de la mar e li sentour di 
tamarisso de Camargo e di figuiero de la Crau. 

Assadoulas-vous-n'en, ami : aquelo auro souleiouso jamai passara 
la terro ounte crèis l'óulivié. 

Es bon, es san, parai? de revèire, ardido, nòsti chato de Prouvènço . 
que gardon dins li champ e souto l'escandihado la majasta di divesso 
en s'aparant de l'uscle emé si capeloun di souleiado que nous retra- 
son la formo antico dóu blouquié sacra. Es bon, es san de li revèire 
souto li lèio o d'assetoun sus la cavalo blanco, lou riban floutant, la 
couifo de dentello recouquihado, mistoulin bounet frigian qu'adóutè- 
rnan Pan de la Liberta. 

-""*-^ soun paraulis mai dous que lou cantico dis ange, bevès 
s iue, devourissès lou fiò de si poutoun... E que raço 


„... 5 38 San, parai ? e lou pitre vous bat quand toucas la pèiro 
"ta niictau, la terro de voste mas. Oh! chaspas-lèi bèn dins 

vòsti man, aquéli pèiro qu'an acata vòsti rèire, aquelo terro nourri- 
guiero de vosto raço. Beisas-lèi de touto la fervour de vòsti labro: 
es acò li relicle naciounau ! Que chascun li venère, ii garde e lis 
apare coume nautre, e la Franço qu'esbrihaudo li nacicun, deman 
doumtara lou mounde ! 

Sabe en quau parie. Sabe que vosto pensado coume la nostro es 
virado vers aquelo toco sublimo. Sabe, Cigalié e Felibre de Paris, 
qu'avès escri dins li libre touto la bello obro qu'avès coumplido des- 
pièi que noste Felibrige, prechant d'eisèmple, moustrè la draio 
seguro dóu patrioutisme. 

« Des Alpes aux Pyrénées » « La Petite Patrie » soun coume dos. 
pèiro escricho e bèn plantado qu'ensignaran lou bon camin en proun 
de gènt desavia e nousaran li lengo de vipèro. 

Nàutri tambèn, li felibre estajan dóu Païs, poudrian vuei coumta li 
garbo flamejanto qu'an meissouna nòsti voulame dindant, que cour- 
ron, que fuson, lusènt e rapide coume de serp, dins li blad madur. +; 

Mai li dos mount-joio qu'avèn aubourado, li brounze de Rouma- 
nille e d'Aubanel, qu'avèn aussa subre la terro libro d'Avignoun, 
parlaran pèr nautre ; éli diran e rediran dins la liunchour di siècle : 

« Li champ de Prouvènço èron enermassi. -- La terro drudo, mai 
deleissado, noun butavo que lou roumias di testoulas e la civado-fère 
dis arlèri. 

Pamens venguè lou travaiadou de la proumiero ouro que roumpe- 
guè li trescamp dis Aupiho e li colo Sant-Roumierenco, e tout-d'un- 
tèms colo e mountagno n'en devenguèron un jardin tout flouri de 
margarideto. 

E d'enterin que lou Jardinié d'eilalin flourissié sa mountagno, eici, 
sus li bord dóu Rose, un fièr lauraire emplantavo la reio eë cavavo 
founs dins la terro nitouso d'Avignoun, e li rountau secarous, e li 
bartas de la Bartalasso esterlo se tremudavon à visto d'iue en bèu 
gara enclaus de sebisso d'ufanous mióugranié. 

E d'enterin qu'ansin lis óubrié de la proumiero ouro adoubavon 
bèn lou travai e afranquissien la terro novo, venguè lou baile, lou 
grand baile dóu Mas di Falabreguié; éu, à bóudre traguè lou gr-- 
mounda, la bello semenço ; de si dos man pouderouso autant qï 
belano l'espandiguè à jabo, sèns coumta, coume Aquéu que sem 
lis estello eë li soulèu dins lou champ sènso orle dóu fiermamen. 

Pièi arribèron lis oubrié de l'autro ouro ; davalèron dis Aup, « 
Ventour, di Ceveno e di Pirenèu. Eli glenèron dins l'estoublo, p 
ardit, faturèron e restoublèron chascun un tros de la grand terrc 

lou Baile-Mèstre ié durbiguè soun granié, ié liéurè soun tresor de se- 
'menço, e à soun tour faguèron la meissoun. -Â 

A l'ouro d'uei, tóuti li garbo estènt acampado sus l'iero, se n'es 
auboura uno giganto garbiero que n'en doumino tóuti li mount de la 
terro, e de tóuti li païs se n'en vèi l'esbrihaudanto flecho d'or! » 

Vaqui, Messiés e gai counfraire, ço que diran li dos mount-joio 
- avignounenco. E diran bèn aurre ! Car de la longo journado qu'acou- 
mencè i'a tout-aro un mié-siècle n'en siam encaro qu'à l'ouro dóu 
grand-béure... ` 

Ausse la coupo santo e versanto au grand soulèu di meissounié, 
fàci vesiblo de l'Autisme, que dardaiara magnifique sus nòsti front e 
sus li front de nòsti felen, fin-que siegue coumpli noste patriouti 
pres-fa ! 


Couvado de febrié 
Poundra sus lou garbié. 





AUBO CAMARGUENCO 


A Moussu PAU PEYRON, Maire di Sànti-Mario. 


L'avès visto, de liuen, dintre li saladello, 
Passa su 'n cavalin emé gràci e belour ; 
Erias, long de la mar, à l'espèro, avans jour, 
E pougneguè vers vous, la gènto cassarello. 


Bèu couble, arregardas ensèn l'aubo nouvello ; 
Apelas lou Soulèu, qu'es éu l'arquié d'amour ! 
l'agrado de touca d'un brisoun de roujour 
La nòvio à soun matin encaro vierginello. 


Éu vèn : soun lum bloundejo à Badet dins li pin, 
D'aucelino de fiò sus li clar soun pausado, 
mar es d'or... Veici l'afougaire divin ! 


soun proumié dardai la Camargo es beisado, 
plan-plan lou neblun s'escarto aperalin, 
)ume lou velet blanc d'uno jouino espousado. 
mbre 1894 A. MOUZIN. 

DEVINAIO 


-- Digo, Tòni, devino quento es la bèsti que vai lou plus liuen. 
-- Que lou sabe, iéu ! Es bessai la dindouleto. 
- Nàni. 
= Alor dise sebo. 
«= Vos que te lou digue ? Es la cabro ! | 
-- Oh ! tambèn! - - 
= Ò, es la cabro. . 
= Mai perqué ? 
«- Pèr-ço-que la cabro vai au bou. 
LOU CASCARELET, 





DÈS-E-VUECH AN! 


A gènto damisello MARIO-TERÈSO HAMELIN. 


Fas ti dès-e-vuech an, jouveineto poulido, 
E ti gènt, tis ami n'en fèston l'espelido ` 
Coume se noste cèu avié mai de clarta, 
Coume se la naturo avié mai de bèuta ! 


D'ounte vèn que tu-memo as l'amo entrefoulido 
E que mai que jamai ta caro afrescoulido 
Resplendis d'alegrio e de felecita 

De vèire que cadun vèn te felicita ?... 


-- Es que, boutoun aièr, iuei roso redoulènto, 
Sèntes que toun perfum requist aro atalènto 
Li galant parpaioun ébri de l'aspira. 


Fas ti dès-e-vuech an! Que Diéu li benesigue 

E subre toun front pur que de-longo lusigue 

Tout lou bonur que vuei poudèn te desira !... 
Marsiho, 6 de Mai 1893. LOUIS ROUMIEUX. 


L a e e a 


_ 95 _ 


PÈR FAIRE DE BON VIN 


Pèr faire de bon vin emé de bon rasin, acò sèmblo lou pater dis 
ase ; e pamens, emé de bono frucho poudès faire de marrido vinasso, 
se prenès pas tóuti li precaucioun vougudo. Parlaren pas de la grando 
proupreta dis eisino ; acò lou simple bon sèns lou dis. Diren soula- 
men que pèr faire de bon vin, fau d'abord faire la vendémio emé lou 
bèu tèms, jamai emé la plueio. Li rasin fre o bagna soun long a fer- 
menta, e, pèr. que lou vin siegue bon, fau que la fermentacioun siegue 
proumto e coumplèto. Fau dounc, autant qu'es poussible, metre, 
coume se dis, de soulèu dins lou boulidou. 

Un bon mejan pèr bounifica lou vin, es d'acampa, dous o tres jour 
à l'avanço, li rasin de si meiour plant e de li faire bouli dins uno 
pichoto eisino, pèr servi de levame à la vendémio. Aquéu levame que 
boutas au founs dóu boulidou avans de ié traire voste tout, alumo la 
fermentacioun e baio soun goust au vin de touto la recordo, 

Aro, pèr que lou dessus dóu boulidou doune pas trop d'aigre, fau 
metre un founs de bouto trauca o uno cledo sus la raco, pèr qu'a- 
questo vihe de-longo. Fau enfin que lou moust ague d'èr e pas tapa 
lou boulidou autramen qu'em'un bourras pèr que rèn d'estrangié ié 
toumbe dedins. 

Em'aquéli simpli precaucioun farés de bon vin, noun soulamen emé 
de bon rasin, mai emé de rasin que saran ni tu ni vous, à coundi- 
cioun que siegon bèn tria, proupret e madur à poun. 

UN CASTÈU-NOUVEN. 





LOU SEMENAIRE 


Soulenne coume un diéu, l'ome à braio sarcido, 
L'ome à large pitre pelous, 
Lou nol! espeiandra, lou baroun di caussido, 
] +u semenaire, usso frounsido 
,. o»:OUlissa sus lis iue parpelous, 


cain dins li champ. La ventrudo boudougno 
in sa plen ié pendoulo au còu. 
cuig, Qï dos man, au founs de la besougno, 
L'ome pesco, espandis si pougno 
-3gto d'emperaire e benesis lou sòu. 

Ansin quand sus l'autar lou gros cire s'atubo,. 
Lou bèu jour de Pasco vengu; 

Quand l'ourgueno brusis, pious; quand l'encèns tubo 
E d'un blu nivoulun estubo 

Lou front clin di fldèu, tremoulant, esmougu ; 


L'evesque tout-d'un-tèms s'aubouro, mitro en tèsto, 
Crosso en man, lou det anela 

D'ametisto ; un raoumen, majestuous, d'un gèsto 
De soun det, pèr coumpli la fèsto, 

Fai uno crous d'amount, d'avau, d'eici,fd'eila. 


Lou pountife, ufanous dins sa glòri, semeno  : 
L'apasimen ; dins lou cor las 

Vuejo la santo eigagno, e de soun signe ameno, 
Pèr li lagno de touto meno, 

Un brigoun d'ideau, lou suprème soulas. 


L'autre, l'espeiandra, pountife à braio routo, 
A pèr gros cire lou soulèu, 

Lou luminàri d'or que dardaio à la vouto 
Dóu tèmple, e fegoundo li mouto 

Emé li rai de soun escalustrant calèu. 


A lou cèu azuren pèr autar. Sa capello, 
Tapissado de satin blu, 

Dóu sublime velout di nivo s'enmantello ; 
E la viholo dis estello 

Davans lou tabernacle atubo si belu. . 


Pèr ourgueno a lou tron, la fourmidablo basso 
Que brusis lis inne sacra, 

Quand l'aurige se found en plueio tousco, e passo 
Espoumpissènt li terro lasso 

E revihant li germe en si lachun sucra. 


E de mignot clerjoun, à la voues mistoulino, 
Fan : alleluia, riéu-piéu-piéu ! 

Quinsoun e seresin, bouscarlo e cardelino 
Que porto roujo capelino, 

Bresihon si moutet à la glòri de Diéu. 


VOV ee P (exi.  ” 

Pèr encèns, dins li flour, en liogo de naveto, 
Se soun amassa de perfum 

Que lis encensié d'or, dins si canesteleto 
Escrincelado e pendouleto, 

Enauron douçamen sènso ni fiò ni fum. 


Gousié meravihous, subran la couquihado, 
Finido soun adouracioun 
Au nis, part, tout dre mounto ansin qu'uno fusado, 
Mounto en cantant ; pièi enaussado, 
Invesiblo, amoundaut siblo l'Elevacioun. 


De l'evesque, à respèt, qu'es la magnificènço ! 
L'avtre, emé la taiolo i ren, 
A tout pèr éu, alor qu'en brassejant coumenço 
Lou sant óufice di semenço 
Que fai de pan pèr l'ome e pèr l'ase de bren. 
LOU FELIBRE DI TAVAN. 





-- Alor, moussu lou medecin, me counseias d'ana i ban!de mar ? 


Fau que vous digue qu'ai la gouto, sabe pas se... 
=+ Oh ! sant ome ! que pòu faire uno gouto de mai à la mar jiAcè 


la fara pas versa. 
. 3. S. 





LA TENDRESSO 


Se d'àni que i'a courron à la glòri, 
Jitant à si pèd si joio e soun cor, 
Pèr un pichot rai de si treno d'or ; - 
Se i'a'n dessena, que la grand mestresso 

` Ié duerb lou pourtau de soun tèmple sant, 
Quand n'i'a qu'an begu lou vas d'amaresso, 
Bagnant soun camin de plour e de sang. 


La glòri vau mens qu'un pau de tendresso, 
Ennegant la vido emé si cremour 
Dins lou mèu divin d'un raioun d'amour. 

La Fourtuno, pièi, fado atrivarello, 

De l'or empurant, emé li lusour, 

Quandu n'en douno-ti, traito enganarello, 

De sóurni desir, de màli prusour... 

Quand n'i'a qu'afrountant mar, tron e tempèri, 
Au pan di richesso an manda li dènt, 

E que i'a soubra de si refoulèri, 

Qu'un desrèi ferouge, ourrible e mourdènt !.. 


Iéu, de la tendresso ame mai l'empèri 
Qu'ennego la vido emé si cremour, 
Dins lou mèu divin d'un raioun d'amour. 


E se d'acoussegre aquelo fumado 

Qu'a pèr noum : bonur ! acò's voste encié ; 
Se, tout escalant vers la renoumado, 
Niflas, auturous, li cop d'encensié, 

Lou bonur es pas ounte l'ourguei trèvo ; 

IÍ champ secarous rèn ié vèn flouri; 

Au cor que l'ivèr de-longo ié nèvo 

Lis aut sentimen podon que mouri?., 


Tendresso es bonur qu "empuro e relèvo, 
Ennegant la vido emé si cremour, 
Dins lou mèu divin d'un raicun d amour? 


La tendresso es tout en aqueste mounde : 
Es lou soubeiran e magique lum, 

-Qué sus nòsti cor Diéu largo en abounde ; 
Li bèn terrenau soun qu'un pau de fum. 
Aquéu qu'amo, soul, liuen di draio torto, 
Seguis lou camin que meno au bonur, 
L'Espèro jamai ié barro sa porto 

E soun cèu toujour es risènt e pur. 


La tendresso rènd lis amo plus forto, 
Ennegant la vido emé si cremour 
Dins lou mèu divin d'un raioun d'amour. 

J. MONNÉ. 


_O"VÀ AMM P ? AM aaa 


Fai bon batre un glourious que se n'en vanto pas. 


- _ «œm 

DIGO-IÉ QUE VÈNGUE 


S'un jour Paris avié 'no Canebiero 

Em' uno mar au liò d'uno ribiero, 
Pèr egala Marsiho e narga soun Pradò, 
Ié mancarié pamens lou saboun Mikadò. 


LI LENTIHO D'ESAU * 


Un jour qu'Esaü roucassejavo, en casso fèbre-countüànio, Jacob 
coume à l'acoustumado gardavo l'custau e fasié `n bouta- -couire de 
lentiho. Dins la countrado, èron i lentiho un mèisse requist; li di- 
sien d'uno meno famouso, e passavon, remarco St Agustin, pèr 
èstre li meiouro dóu mounde, memamen que se n'en fasié l'espour- 
tacioun que-noun-sai liuen. 

Adounc Jacob tout en aio alestissié soun regale. Or, veici que 
sourtié tout just de la pignato aquéli lentiho goustouso, quand Esaü 
rintrè. Emé soun aubaresto sus l'espalo, emé si flècho à la man, 
s'envenié qu 'avié fa marrido casso. Ero rendu, se tenié plus sus sï 
cambo, avié lou ruscle. Tubavon pamens dins l'escudello li bòni len- 
tiho tóuti caudo, roussejanto que vous prenien pèr l'uei, redoulènto 
que vous enbaumavon e vous dounavon fam. Tre li vèire: =_ Douno- 
me d'acò rous, ié cridè Esaü, n'en pode plus, siéu avani. - E dins 
sa gloutounié èro aqui que li devourissié dis uei. -- D'acò rous, ié 
venié, d'acò rous !.. E desempièi, lou faus-noum d'Edom, qu'en lengo 
ebraïco vòu dire rous, ié toumbè plus. 

Mai es aqui que Jacob l'esperavo Voulié lou faire langui e barbela 
davans aquéu plat de lentiho agroumandissènto. -- Vènde-me, diguè 
à soun fraire, ti dre d'einat. -- Ve, me fas mouri, rebriquè Esaü, 
deaué me serviran tóuti mi dre d'einat ? - Vènde-me lèi alor, res- 
` 3 Jacob, juro-me lou que saran miéu. E sèmpre èron aqui 
] \ mia davans éu roussejavon óudourouso, sabourouso, enci- 


cuu SUS li Patriarcho, que van parèisse. 

touso, ié cridant : manjas-me ! -_ Em'acò Esaü, lou proufane Esaü, 
jurè ; vendeguè si dre d'einat à soun fraire Jacob. Tant lèu fa, tant 
lèu pres. Agantè lou platas de lentiho, mangè, beguè e s'enanè, sènso 
s'enchaure de si dre d'einat que venié de vèndre. 

Acò n'es un de tablèu vivènt e tout ensèn sobre de coulour. En 
tres cop de pincèu la Biblo nous pinto au viéu, coume degun lou 
farié, l'indiferènci estranjo d'Esaü pèr si dre d'einat : mangè, elo 
nous dis, e beguè e s'enanè ; comedit et bibit et abiit. Mangè bestia- 
lamen pensant en rèn autre qu'à sa fam ; beguè sus sa manjado tran- 
quilamen coume se de rèn n'èro, s'enanè sènso un remors, „sènso 
meme un regrèt. S'èro assadoula, n'en demandavo pas mai; que 
l'enchalié lou rèsto ? Mai en engoulissènt si lentiho, venié d'engouli, 
lou pau-de-sèn ! tóuti si dre d'einat. 

DON SAVIÉ DE FOURVIÈRES. 





Tres cassaire, tres pescaire, tres Jougaire, acò fai nòu gus. 


A ROUMANILLE 


Antan, umble e soulet, 
Au parla de ta maire, 

. Dounères en amaire 
Toun cor e ti coublet. 


E tèndre, e risoulet = 

-- Pouèto e gai countaire =Â 
Fuguères encantaire 

Emai cascarelet ; 


Aussi, Prouvènço en aio 
Desliguè dins ta draio 
Soun bèu lengage esclau, 


E iuei ta glòri es talo, ` 
Qu'Avignoun di tres ciau 
Te duerb l'aubo inmourtalo, 
En Avignoun, 31 de juliet 1894, Jüli CASSINI. 

UN GROS PROUCÉS 


- Moussu lou Juge de Pas, cridavo lou Mascara, vaqui lou Materoun 
que me devié basti e liéura, la clau à la man, un bastidoun pèr cènt 
escut. Erian d'acord ansin. L'ai paga en bèl argènt blanc, em'acò, aro, 
vaqui que m'a pourqueja uno cabano touto de bistoribus-à-gaucho, 
bastido emé de marrit massacan embourgna de terro pastado emé 
d'aigo, pas un pessu de cau ! pas uno tiblado de gip! E pièi -- qu'ai 
pas feni -- aquéu voulur, aquel escapoucho, me fai dire, m'a garça 
pèr soumié uno marrido fusto touto vermenouso, qu'es un gros pan 
trop courto, que tèn que pèr artifice em' un flasças de fango ! Dins 
quatre jour tout es au sòu ! Demande qu'aquelo racaio me rènde mi 
cènt escut ! 

-- Ato ! peréu ! faguè lou Juge, se ço que dis lou Mascara es verai, 
siés dins toun tort, Materoun, e fau rèndre li cènt escut ! 

-- Moussu lou Juge, rebriquè lou Materoun, se li messorgo estran- 
glavon, i'a bèu tèms que lou Mascara vendrié plus ganacha davans 
voste tribunau : i'ai fa un bastidoun dre coume uno quiho, alisca 
coume un iòu, soulide coume un bàrri ; i'a que la fusto, pèr la fusto 
me refuse pas, mai vous farai aremarca, Moussu lou Juge, qu'es 
courto que d'un bout ! 

= Es pas verai, cridè lou Mascara. 

-- Teisas-vous ! faguè lou Juge, avès proun parla. L'afaire estènt 


counsequènto, lou tribunau, acoumpagna de tres espert, fara uno: 


descèndo sus li liò pèr vèire e counstata se la fusto en questioun es 


courto que d'un bout o di dous bout !.. j 
LOU CASCARELET. 





SELOUN 


Gènto vileto, à l'oumbro dei platano, 
Aro ei jour caud, iaisado dóu vènt larg, 
Emé bonur countèmples ta grand plano 
S'esperloungant peralin vers la nfar. 


Luen, quand lou Cèu de tout bèn te coumoulo, 
Seloun-de-Crau, toun renoum a voula : 
Jusquo Paris de tei fru se sadoulo ; 

En queto part teis òli an pas coula? 

Tout s'amaduro en toun riche terraire 

Au bon soulèu que li rajo à bèu rai, 

Lou blad respouende ei vot dóu labouraire, 
Tres cop lei fen toumbon souto lou dai. 


En milo riéu la Durènço s'escampo 
Pèr abéura tei terro e tei jardin : 

E l'aubre frucho, e la vigno se pampo 
Emai te pouerge encaro proun rasin. 


Bèn qu'asaiga soulamen pèr lou nivo, 
Soum benesi tei couelo e tei valoun, 
Vasto fourest que se clafis d'óulivo 
E proun peréu s'afloco d'ameloun. 


D'un cèu d'azur quand rises courounado, 
Que de verduro as toun vièsti courous, 
Entre te vèire ansin fresco, assiéunado. 
L'estrangié t'amo e te bèlo amourous ; 


Sinceramen noun t'espargno l'elògi 
En amirant ta glèiso e toun castèu, 
Toun cous, tei fouent. toun superbe relògi 


Grèu ressounant souto soun lourd martèu. : 


Mai subre-tout li agradon tei chatouno, 
Qu'an poulit rire e regard beluguet, 


Fin mourranchoun que soueno lei poutouno, 


Coustume simple e tout-d'uno lisquet. 


Qu'en pau de tèms te siegues enantido 
Tant grando e flòri, es un espantamen: 
Que de palais, d'oustau e de bastido 
Sourti dóu sòu coumo espountanamen ! 


Que de villa cafinoto, proupreto, 

Emé seis ouert tout poupla d'aubre verd, 
Tout margaia de galàntei floureto... 

Mai n'aduènt rèn l'estiéu coumo l'ivèr ! 


Acò 's lou lusse enfant de la drudiero, 

E la drudiero es fiho dóu travai : 

Pèr lou travai flourisses gaio e fiero : 
Pouesques ansin prouspera toujour mai ! 


16 de jun 1894. A.-B. CROUSILLAT. 

DISCOURS DE F. MISTRAL 


Prounouncia en Avignoun, à l'inaguracioun dóu mounumen 
de Roumanille. 


-- 13 d'avoust 148904, = 


Roumaniho, nascu dins uno famiho dóu pople, franco famiho 
prouvençalo e que l'educacioun n'avié desmesoulado en rèn -- coume 
aquéli que rèston estacado à la terro, Roumaniho, amo d'or, quand 
venguè l'age de senti e de canta ço que sentié, coumprenguè, "éu , que 
tenié de soun sourgènt e de sa raço quaucarèn de particulié, de 
prefound, de fidèu, de pious e de sant -_ que noun poudié se dire 


que dins la lengo de si rèire. =: rt 
Tóuti aquéli qu'an begu lou la di tradicioun e di cresènço antico 
dins uno lengo propro au terradou mounte nasquèron, -- e se fan 


toujour que plus. rare, -- tóuti aquéli qu'ar tasta lou mèu vur, lou 
mèu vierge de l'eternalo bresco que rajo, quand sian jouine, dins li 
gres embauma de nòsti colo de Prouvènço, tóuti aquéli coumpren- 
dran aquelo douço remembranço que li fiéu de la terro, quand soun 
pas de nebla, gardoun pèr lou parla de soun enfanço e de si maire. 

La pouësio, aquelo flour de la naturo e di nacioun, que d'esperelo 
soit uins l'asclo a*'uno roco o dins la bòri d'un pacan, la pouësio, 
aquel encèns que mounto de nosto amo vers lou soulèu de Diéu, es 
uno causo, mis ami, que s'apren pas dins lis escolo. E li pouèto qu 'an 
parla, dins soun oustau, dins soun endré, uno lengo que parlon li 
pèiro dóu païs, se soun pouèto de naturo, se soun pouèto veritable, 
noun podon sèns menti la renega ni la leissa. 

E vaqui ço que Roumaniho, que n'èro pas un nèsci nimai un ignou- 
rènt, coumprenguè d'istint à bono ouro. 

Plen de la counvicioun que la lengo parlado pèr li gènt dóu ter- 
raire, pèr li vièii famiho fidèlo à si coustumo, devié autant qu'uno 
autro èstre digno de viéure e digr o d'espremi tout ço que ris o ploure 

mr di bràvi gènt, Roumaniho, -- e es acò sa glòri en Prou« 

tratè la lengo prouvençalo en tout respèt e tout ounour. 
sié, d'aquéu tèms, e lou cresien li bedigas, li francihot e lis 
ue noste prouvençau n'èro plus bon que pèr li farço di darrié 
Carnava, e qu'èro indigne e incapable d'entraire e de canta 
=^ a 4e bèu, tout ço que i'a d'ounèste. 

Mai Roumaniho, em' uno voio que se fasié durbi pertout, em' une 
bounoumio que fasié gau en tóuti e, quand falié, em'un courage 


que, dins un tèms de lucho poulitico "arderouso, lé vauguè, se vèi . 


proun, l'estimo de si countrastaire, Roumaniho, éu, menè la lengo 
famihiero dóu pople de Prouvènço pertout, vers li mai despichous. 

La faguè aculi emé de picamen de man dins li coumpagno li plus 
fièro ; la faguè triounfla dintre lis acadèmi li mai refastigouso; la 
faguè canta dins la glèiso emé si melicous nouvè; ié faguè tira li 1á- 
gremo i riche, quand disié : 


Iéu vène vous parla de la santo pauriho ! 


Qu'es besoun de vous dire la vogo de si conte de l'Armana Prou- 
vençau, d'aquéu Cascarelet que l'a rendu tant poupulàri ? Lou pichot 
libre ounte escampavo, desempièi quaranto an, au mounde de Prou- 
vènço, la galejado de bon goust e lou vièi rire dóu païs, es esta, es 
encaro lou passo-tèms de tout un pople. 

Fau-ti parla de l'obro inmènso ounte a presida tant de tèms, l'o- 
bro d'espurgamen, de sauvamen, de proupagando de nosto lengo 
miejournenco ounte, lis un après lis autre, avié groupa e reüni tant 
de coumpan e d'escoulan,l'obro dóu Felibrige toujour que mai ravoio, 
toujour que mai fegoundo, que nous vau au-jour-d'uei la vesito e 
Vaflat dis ami de Paris e lou rebat de tóuti lis ilustracioun vivènto ! 

Noun, aquéli coulègo, li fraire de Paris, vous diran, vous van dire 

éli-memela pourtado d'aquesto manifestacioun, Es de liuen que se vèi 
la courouno d'un aubre, es de liuen quese jujo lou clarun d'uno 
glòri. 
'x Vièi cambarado, vièi ami de Jóusè Roumaniho, lou mai entime, 
pode dire, d'aquéli que l'an couneigu, me countènte, iéu temouin 
de soun amour pèr la Prouvènço, de saluda au-jour-d'uei sa glourifi - 
cacioun en presènci d'aquéli qu'an segounda soun obro, de sa mouié 
valènto e de tóuti li siéu. 

O. moun bèu Roumaniho ! à la fàci dóu pople que s'encarnavo en 
tu, dins aquest Avignoun, -- que n'as fa lou fougau de nosto reneis- 
sènço, iéu salude ta caro, vivènto pèr toujour à l'oumbro dóu Pa- 
lais di Papo, en aquéu rode astra qu'i tèms papau se devinavo '-" 
jardin de la Rèino Jano ! 


Un ome sousprés 
Es à mita pres. 

LOU MIRAU 


La Rèino, d'iéli blanc e d'amour perfumado, 
Qu'i rai de l'aubo miraiavo dins li clar 

Si man de luno, si péu blound, sis iue de mar, 
I legèndo d'antan tóuti l'avèn belado. 


Ai ! las! li masco l'an enmascado... E lou riéu 
Qu'óublido sa bèuta de tristesso e de sounge, 
Un jour retraguè plus que leidun e vieiounge, 
Nas croucu, mourre e gibo, esfrai dóu gènt Abriéu. 


= Amo de mi preguiero e de mis escoumenge, 
Escouto ! ai suplica lou cèu pèr moun revenge: 
Dins toun mirau, se Diéu di mesquin pren pieta, 


Veiras qu'uno orro vièio, espavènt de quau t'amo, 
Car lou linde cristau.que retrais la bèuta 

De toun cors, mirara lou leidun de toun amo. 
Hanoï 1890. Jüli BOUISSIERO. 


FAUDRIÉ QU'UN COP! 


T'avié vint an que Jan-Janet de Mouriero tiravo la maio en esperant 
que soun ouncle d'Avignoun virèsse de palo e ié leissèsse soun eire- 
tage de quàuqui milo escut acampa en fasènt courre la barioto. 

Quand, un bèu jour, ié faguèron dire que l'ouncle avié trespassa. 
Jan-Janet leissè tout pèr courre en Avignoun, faire enterra coume se 
dèu lou paure ouncle e reculi la sucessioun qu'anavo bèn à prepaus 
metre d'òli à. si pese. 

Quàuquis ami de Mouriero l'avien acoumpagna pèr pas lou leissa 
soulet darrié „ou gourbeiard e ié baia 'n cop de man, s'èro necite, pèr 

.. afaire. 
-Tentournèron dóu cementèri, Jan-Janet que plouravo d'uno 
isié de l'autro, vouguè n'èstre recouneissènt i Mourieren 
ien ansin acoumpagna e li counvidè tóuti pèr béure la gouto 
sudo de la Porto Sant-Lazàri. 
ta Ià=>= ^ 'an-Janet coumandè: 

-_ Baias-nous ço qu'avès de meiour ; ié fai rèn, regardan pas lou: 


pres, argènt pago tout. 

- Tenès, faguè la cafetiero, ai amoundaut sus ma post un. 
parèu de boutiho que... vous dise qu'acò ! 

E mounto sus la cadiero e davero dos fiolo póussouso, cachetado,. 


e li pauso sus la tauio : j . | j j 
- Tastas acò! vous n'en dise pas mai : reviéudarié un mort Í 


En ausènt aquesto paraulo, tóuti li Mourieren aguèron la memo- 
pensado. Reviéudarié un mort ! Eh ! Janet, regardè lou cementèri e 


paliguè. Lou plus fin de la troupo ié poussè lou couide, e d'aise à 
l'auriho ié faguè : « Fau achata aquelo bevèndo, que que coste l » 


Jan-Janet ié repliquè : « Me fau pas tant de burre pèr un quartei-€- 


roun, i'aviéu deja pensa ! » 

E se virant vers la cafetiero : 

_ Que? Madamo o Madamisello, quant li dos fiolo ? 

- Mai voulès pas croumpa li dos fiolo? Me fai rèn d'entamena; 
poudès, se voulès, vous countenta de béure la gouto. 

-- Noun, noun, parlan pas d'acò, nautre, à Mouriero, sian ansin : 
uno fiolo entamenado es uno fiolo escoulado. 

-- Coume voudrés ? Pèr vautre, li passarai à tres franc la pèço. 


-- Tres franc li pagaren ! faguè Jan-Janet en picant dóu poung sus- 


la taulo. 


E tres franc li paguè e li dos fiolo s'escoulèron fin qu'au darrié: 


degout. 
-- N'avès plus ges au-mens d'aquelo bono menèstro que reviéudo li- 


mort, fasié Jan-Janet à la cafetiero en ié coumtant li bèus sièis franc. 
- Èro tout ço que restavo d'aquelo bevèndo. 


- Vai bèn, vai bèn, se mai n'avias agu, mai n'aurian begu ! Pièi se 


virant vers si cambarado Mourieren e guinchant d'un iue e beissant. 
la voues : - Es que, faudrié qu'un cop ! 
LOU CASCARELET. 


INNE A LA LUNO 


Claro luno de Prouvènço 
Barruiant dins lou cèu blu, 
Sus la mar e la Durènço, 
Tu qu'escampes te: belu. 

Luse luse. astre courous, 
Sus iou rnounde tenebrous ; 
Luse, luse, astre courous, 
Blanc soulèu deis amourous, 
E nous vegues toueis urous ! 


Vèngue siavo ta lumiero, 

Sus l'auturo e dins lou vlan, 
Coumpensa 'mé la fresquiero 
Lei dardai d'un jour brulant. 


En nué sourno quarid s'estraio 
E s'esmarro lou roumiéu, 

Pèr lou metre en bono draio 
Coucho l'oumbro emai lei niéu! 


A toun lume l'on pantaiso, ` 
Douçamen lou couer s'esmòu, 
La granouio noun se taiso, 

E gemis lou roussignòu. 


Boulo sor de nouesto boulo, 
L'acoumpagnes e lèu-lèu 
Tant que viro eë luen roudoulo 
A l'entour dóu grand soulèu. 


Qu'amarian, fendènt leis aire, 
Jusqu'à tu nous auboura ! 
Mai, de noueste bas terraire, 
Nè, poudèn que t'amira, 


T'amira quouro, nouvello, 
Cales roujo aperalin, 

E quand pièi t'enaures bello, 
Pièi resplèndes au cèu-sin. 


Leis estello soun trop auto : 
Leis amouesse Diéu, se vòu; 
Mai se tu nous fasiés fauto, 
Ai ! ai ! ai ! que negre dòu ! 


1 d'avoust 1894. A.-B. CROUSILLAT. 

LA CABRO 


Gustin de Castèu-Reinard s'èro mounta d'uno poulido jardiniero- 
pintado de verd, e d'un brave chivau coursen pèr pourtasi faiòu e sis- 
ourtoulaio en garo de Barbentano Ié venguè lèu en òdi d'ana em- 
prunta la cabro de bos de soun vesin Jirome, pèr engreissa l'eissiéu- 
de sa galanto veituro, e, un jour qu'avié bèn vendu, s'arrestè davans- 
Bouié lou charroun ; sènso davala ié cridè dóu mitan de la routo: 
Que? digo, fustejo-me lèu-lèu uno cabro pèr quand voudrai engreissa 
ma jardiniero ; me l'adurras à l'oustau = e pinto la de verd pèr que 
tout l'equipage s'adevèngue bèn. = . 

Lou lendeman, à l'intrado de la niue, Bouié lou charroun, emè sa. 
cabro pintado de verd sus l'espalo, picavo à la porto de Gustin. - 

l'avié que sa femo que dounavo à si magnan. Sènso se destourba. 
de soun obro cridè : =- Quau es abas? Que voulès? 

-- Es iéu ! Vous aduse la cabro. 

- Quento cabro ? Quau vous a coumanda pèr nous adurre uno 
cabro ? 

-- Ei voste ome. 

-- Crese que li veno ié moron à-n-aquéu coudoun. N'avèn pas 
proun coume acò de bestiàri dins l'oustau ? Poudès l'entourna, vosto 
cabro. | 

-- Vese que coumprenès pas, siéu Bouié lou charroun e vous 
aduse uno cabro pèr engreissa ! 

-- E que m'enchau que fugués lou charroun ! Nous mancarié plus 
que d'engreissa de cabro ! Avèn pas proun de luserno pèr abari 
noste chivalot ! Menas-la au bòchi, se voulès, vosto cabro, iéu n'en. 
vole ges dins l'oustau ! = 


E testardo coume uno cabro, jamai vouguè davala pèr durbi la. 


porto au paure charroun que s'entournè nè coume un foundèire. 
LOU CASCARELET. 





Crèigues pas tout ço qu'entèndes, 
Fagues pas tout ço que pos, 
Digues pas tout ço que sabes, 
Despèndes pas tout ço qu'as. 


_. 39 _ 
ODO A ROUMANIHO 


Éro pèr un matin dóu bèu mes de juliet, 
Dins un mas que s'escound au mitan di poumié 
Mèstre e varlet se desmenavon, 
E sus l'iero ounte avien esparrouia l'eiròu 
La paio crussissié sout la bato di miòu 
. E lis espigo s'engrunavon. 


Sus li téule, dedins lis aubre dóu jardin 
S'ausissié cascaia tout un vòu d'auceiin, 
E li lóugiéri dindouleto, 
Pèr gouba de mouissau fasien que voulastra 
Dins l'aire, quouro en aut, quouro rasant li prat 
Tóuti plen de margarideto. 


\ 


Dóu tèms que Jan-Danis, au mitan de l'eiròu, 
De sa voues e dóu fouit coussejavo si miòu, 
Arribo uno jouino chatouno : 
-- Mèstre, ié dis, venès vous-en... Vosto mouié 
Ei malauto, l'avèn couchado dins soun lié... 
-- An! vèngue ço que Diéu nous douno ! 


Faguè Danis, ié sian .. E, sounant un droulas : 
-- Janet, vène teni li courdèu... Vau au mas. 
E tu, mignoto, courre, lando, 
Vai tout-d'un-tèins souna la bailo à Sant-Roumié, 
E t'arrèstes en-liò, m'entèndes ? digo ié 
Qu'èi Peireto que la demando = 


K, coume un fouletoun, la chato partiguè, 

E, dins un vira d'iue, au mas s'enrevenguè 

- Seguido de la sajo-femo. 

E dóu tèms que Danis pregavo lou bon Diéu 

Pèr sa mouié, Peireto acouchavo d'un fiéu 
Que n'i'avié 'no bressolo pleno. 


Oh ! que joio i'aguè dins lou Mas di Poumié !.. 

Sèmpre es ansin... L'enfant qu'arribo lou proumié 
Sus lou lindau de la famiho 

Èi coume un Cherubin que davalo dóu cèu, 

Segui di Cor dis ange e dóu cant dis aucèu... 


Ansin fuguè de Roumaniho. f ` 

A venon l'enfantoun durbiguè sis iue au jour 
(ue semblè regarda quau ëroc à scun entour, 
E sa bouco esbaucha 'n sourrire. 

Car vesié coume un vòu de fado e d'angeloun 
Desplegant au soulèu tout l'or de si péu blound 
E tóuti semblavon ié dire :' 


« Enfant, te dounaren de sublimi pantai 

E metren à toun front l'estello di sèt rai. 
Enfant, t'enaussaren en glòri; 

Tu saras de Mistrau l'inmourtau precursour , 

La Prouvènço qu'auras aubourado en ounour 
Eternisara ta memòri. » 


LE l'enfant grandiguè... Pièi liuen de soun oustau 
L'estàdi dóu sabé i'a dubert lou pourtau. 

Mai pertout li muso e li fado, 
Qu'antan dedins soun brès l'avien tant poupouna, 
Mounte qu'anèsse noun poudien l'abandouna 

E pertout seguissien si piado. 


E quand la niue di lume acatavo li rai 
Fasien dessus soun front vóuteja de pantai 
Plen de flour e de rire d'ange ; 

Vesié lou bèl enfant dóu jas de Betelèn 
E li pastre, e li rèi carga d'or e d'encèns 
Que venien di païs estrange. 


E quand se revihavo, afeciouna, ravi, 
Se plasié de counta li sounge qu'avié vi 

E la Prouvènço l'escoutavo, 
Subre-tout quuud disié 'mé soun biais risoulet 
Li conte regalant de soun Cascarelet 

Que l'Armana nous repetavo. 


Pièi, quand l'ispiracioun cremavo soun cervèu, 
La pouësio ansin qu'un bèu rai de soulèu, 
`ê ea SOurtié lindo, puro e sereno. 
Quau pòu dire lou bèn qu'an proudu sis escri? 
Tout ço qu'an ameisa 'mé tout ço qu'an gari 
De malancòni emai de reno. 

Ah ! quand dóu Felibrige agantè lou drapèu, 

T'aguè quàuqui valènt que partèron em' éu 
Pèr sousta resto lengo amado. 

Maj pau de tèms après fuguèron legioun 

E marchèron, mau-grat li nèsci, li bestioun 
Que 1:é faguèron la bramado. 


-Quand éu l'a proun tengu, superbe, triounflant 
L'a remés à Mistrau, soun glourious enfant 
Aquéu risco pas que l'escounde... 
Certo, en quau poudié miés lou counfisa? Mistrau 
'Mé sa bello Mirèio eê soun fièr Calendau 
V'a fa faire soun Lour dóu mounde. 


Un jour la Mort i'a di : Felibre, fau veni... 
E l'a seguido sèns murmura ni ferni, 

- Coume un ami que vous reclamo ; 
E pèr lou darrié cop embrassant sa mouié 
E sa famiho en plour à l'entour de soun lié 

En sourrisènt a rendu l'amo. 


Ami, sus aquest mounde as fini toun pres-fa... 
Aro, Diéu, en retour de tout lou bèn qu'as fa 
Te fai parteja soun bèn-èstre. 
Siés l'estello que briho à noste fiermamen 
E dedins noste cor viéuras eternamen, . 
O Roumaniho, 0o noste mèstre ! 
Avoust 1894. 
L'Ilo de Vau-Cluso. A. AUTHEMAN. 





LOU VIN FEBLE 


Un avaras counvido à dina un ibrougno soun ami. Pèr chapla prim 

`* -:è- ue de trempo de la segoundo pèr bevèndo. L'ibrougno, entre 
^ *ila bèbo e se bouto à ploura e à brama coume un vedèu : 

_ ` t'arribo ié fai l'avaras, pèr ploura e te desoula coume acò ? 

que m'arribo ! respond l'ibrougno, ai toujour ama, forço ama 

e au-jour-d'uei l'atrove tant feble, mai tant feble, pechaire ! 


^ 22 lou vèire mouri..... r> 
LOU CASCARELET. ` 


= 49 _ 


A-N-UNO QUE PLOURAVO 


Aquest mounde es qu'erme e bousigo; 
Si flour, l'auro lis ablasigo ; 

Si frucho baion l'enterigo ; 

Dins si draiòu lista d'ourtigo, 

Ges de sentour, pa'no oumbro amigo. 


Siéu de crèire: l'ai treva iéu 
Cinquanto ivèr, cinquanto estiéu. 
Jamai i'ausiguère un piéu-piéu 
De calandro, un cascai de riéu ' 
A vòsti chato, à vòsti fiéu, 


Ah ' digas-ié bèn que la vido 
Es cino amaro e flour passido; 
Que la souleto regalido 

Es de marcha dins li caussido, 
Parèu pèr parèu, man unido. 


Urous se, long di vabre escur, 

Cueion un soulet poum madur, 

Uno roso dóu perfum pur! 

Urous, envejable segur 

S'an miechoureto de bonur ! | 

1886. A. G. 


LOU VIÈI COUSINIÉ 


Emé soun su pela, sa grosso ventresco que i'empachavo de vèire 
la pouncho de sis artèu, e subre-tout emé si sieissanto an sus lis es- 
quino, lou cousinié dóu Marqués de Càmbis èro resta cacarot coume 


Un jour que s'asardavo à tafura lou fichu de la chambriero, au esto 


--+ Avès pas crento, vièi Matiéu-Salè, de pensa 'ncaro à la gal" 
Devrias bèn vèire que sias trop vièi. 

-- Ah ! ço vai ! trop vièi ! Nàutri, lis ome, sian lou countrà 
poulaio, au mai sian vièi au mai sian tèndre ! 


LOU CASCAREI 

A LA PROUVÈNÇO 


ODO RECITADO AU PÈD DÓU MOUNUMEN DE ROUMANIHO 


Es pèr tu que cante, Prouvènço ! 
Quand revese toun soulèu d'or, 
Tout ço que fuguè ma jouvènço 

Me beluguejo dins lou cor. 

Courre ti bos e ti mountagno ; 
M'acate darrié li baragno, 

Coume quand ère pichounet ; 
Dins lou blanc trelus de l'aubeto, 
Arrape ensèn sus li floureto 

La rimo e lou parpaiounet. 


Dintre ti roco ensouleiado, 

Dins lou cèu que bluiejo e ris, 
S'aubouro la roco di fado, 

Aquelo que fuguè moun nis. 

Mi rèire coucha sus l'auturo, 

Dins la bèuta de la naturo, 

N'an que lou clapas pèr toumbèu; 
L'amo di nostre, quand s'envolo, 
Voulastrejo subre li colo 

Emé li nivo e lis aucèu. 


Prouvènço, o maire de ma maire ! 
Es tu qu'en boufant sus ma car 
Me batejères pantaiaire 

Emé l'aigo dóu Rose clar ! 

Es .tu que, proche moun auriho, 
Vounvounaves coume uno abiho, 
Quand de Menerbo à Veleroun, 
Jamai desafouga de courre, 
M'enfusave i draiòu di mourre 

En piéutant coume un passeroun. 


Se s'aubouran lèu, se nosto amo, 
Abrasado dóu fiò de Diéu, 

Seguis coume un aucèu de flamo 
Li drapèu qu'estrasson li niéu, 

'Se cridan : Bataio ! bataio ! 

Ne la santo espaso cascaio 

Dins lou fourrèu, sout nòsti man, 
Es nèr ço-aue sus ti det rouge 
Avèn begu lou sang ferouge 

Di Sarrasin e di Rouman ! 


Se parlan ta lengo adourado 
Pertout, de liuen coume de près, 
Emé nòsti labro daurado 

De la cansouneto dóu brès, 

Es pèr-ço-que li pàuri vièio 
Nous disien ta gènto Mirèio, 
Amourouso de Vincenet, 

Dintre lou tèms que sus sis anco 
La fielouso de sedo blanco 

Se debanavo plan-planet ! 


Se nosto cansoun triounfalo, 
Ounte la joio s'espandis, 

Lando coume un vòu de cigalo 
Dins lou cèu negre de Paris, 

Es pèr-ço-que siés jarnai lasso 
De faire espeli nosto raço 

Dins li poutoun d'or dóu soulèu, 
E que nous as dins li p.rpello 
Vuja la glòri dis estello ` 
.Coume l'òli dins iou calèu ! 


Zóu ! li poung fa pèr la batèsto, 
Li cambo au pitre di chivau. 
Sarian belèu li troublo-fèsto, 

Li cercaire de lausié faus, 

S'avian pas vist sus ti mountagno 
Lis óulivié, li blad d'eigagno, 
Proufetisa la grando pas 

Emé si branco clarinello, 
Tremoulant coume de` dentello 
Darrié l'espalo di roucas. 

Oublidarian bessai la terro, 
S'èro pas, dins l'èr siave ëe dous, 
Enca risouleto coume èro 

Au jour de sa proumiero flous ; 
Mai lou mèu de la grando souco 
Es sèmpre encaro sus ta bouco 
Dins ïi trelus eë Gains iou vènt ; 
L'aubo en se levant te poutouno, 
E la bèuta de ti chatouno 

Abraso lou cor di jouvènt ! 


Ges d'esclüssi pèr ta memòri ! 
Quau t'aclapara dins lou trau, 
Aro que t'abéures de glòri 
Au dive sourgènt de Mistrau ; 
Aro que Fèlis Gras te canto, 
Aro que Rounianiho encanto 
L'amo de ti fiéu negrinèu 

E qu'au dardai di souleiado, 
A pleno labro l'as manjado, 
La Mióugrano d'Aubanèu ? 


Soun de maufatan e d'arlèri, 
Aquéli que, lèu desmama, 
Sabon pius dins ti cementèri 
Jougne li man e lagrema ; 
Aquéli que t'an mespresado, 
Que volon plus segui ti piado, 
Pèr lou camin di parpaioun, 
E que, renegcus de si paire, 
An crento de parla, pecaire 
La lengo de ti pastrihoun. 


Prouvènço, o terro benesido ! 


= Nàutri l'aman sèmpre que mai, 


Coume la blanco margarido 
^ mo lou poulit mes de mai ! 
*aman d'uno amo libro e fièro, 
sagata sout ta bandiero 


Lou 

que te sarié pas fidèu, 


Pèr-ço-que la Franço sacrado 


T'a 


dins sa courouno estelado 


Coume lou Ventour e lou cèu ! 


E t'amaren ansin, Prouvènço, 
Enaura pèr crida toun noum, 
Li dous pèd dins ta draio, sènso 
Plega dóu cor o di geinoun, 


Tant que lou vènt, 


Cantara à travès di roco 

Li glòri dis ome e di diéu, 

Tant que veiren, joio nouvialo 
Flouri dins ti man celestialo 

La grando roso dóu soulèu ! 

8 de juliet 1894. CLOUVIS 


C renen g9_06 000 Pee m 


Se menes ta fiho en tóuti li fiero, 
S'amoles toun coutèu en tóuti li clapiero, 
S'abéures ta miolo en tóuti li ribiero, 


Au bout de l'an auras: 


Emai.... uno bougresso. 


aranan... CAO 


LOU PLEIDEJAIRE 


Iéu que vous parle, ai fa un pau tóuti li mestié, 
touna se n'en sabe tant long sus tant de causo. Vol 


sabènt, mai filousofe, mai | 
cresès-lou, siéu pas 


enrabia, fin cou 


Me uno argno, couquin coume un 


faus-noum Pipo-ratié ! 


= Bon-jour, me fa 
@ me countè de fiéu 


la mar qu'afloco, 


HUGUES, 


UNO ròsso, UNO rèsso 


E fau pas vous es- 
e pas me faire mai 


guè, m'arribo uno afaire coume acò, couma 


en courduro soun afaire. 


x mu. m dim t -LDnnta ia 


! 
| 

Quand aguè debana touto soun escagno, ié diguère francamen ço 
que pensave dóu proucès que voulié faire : 

-- Moun ami Bertrand, voste proucès vau rèn, avès nòu chanço sus 
dès pèr lou perdre. Vous counseie pas de faire avans. Despensarés -: 
voste argènt e voste tèms, sènso coumta lou marrit sang que vous 
farés, e pagarés l'emendo. . 

-- Moussu, me rebequè Bertrand, coumprene que moun proucès 
vau rèn, lou vese, ai pas pleideja touto ma vido pèr pas vèire vuei 
ounte van li causo, mai, digas-me, arribo pas que li juge se troumpon ? 

-- Malurousamen acò arribo ! 

-- Eh ! bèn, alor fau moun proucès. Poudès coumanda l'ussié, va- 
qui cinquanto escut pèr lou proumié cop de pèd. Quand n'i'aura 
plus, n'i'aura mai. Ai un sa de milo franc à manja ! j 

Faguerian lou proucès. Citacioun, soumacioun, coumandamen, óu- 
pousicioun, counclusioun, espertige, basto, garcerian un boui-abaisso 
de prouceduro coume se n'èro jamai vist. A la fin i'aguè un tal em- 
boui, que ni li juge, ni lis avoucat, ni lis avouat, degun ié coumprenié 
plus rèn ! l'avié sièis mes que l'afaire duravo. Bertrand m'avié mai 
aprouvesiouna de cinquanto escut, qu'acò fasié cènt! Pamens l'afaire 
toucavo à sa fin ; lou bèu jour de sant Marc, toujour me n'en rapela- 
rai, erian à l'audiènci, lis avoucat venien de parla, lou proucurour 
avié mastega quàuqui mot, lou tribunau coumpausa de tres juge, 
enfin rendeguè soun jujamen ; e, lou creirés pas, moun Bertrand 
Pipo-ratié gagnè soun proucès ! Ero aqui darrié iéu, rouge coume 
un garroun, l'escumo à la bouco ; avié pas bèn coumprés lou jujamen; 
pèr lou tranquilisa ié diguère: Poudès vous enana tranquile, avès 
gagna sus tout, lou jujamen vous douno dre. 

- Mai coume ! fasié Bertrand, mai que mai furious, =- me douno 
dre, vai proun -bèn, mai... 

-- Si, si, vous douno dre sus tout, e l'autre es coundana à paga 
tóuti li frès ! ` 

-- Ié fai rèn ! faguè Bertrand, lis iue foro la tèsto, e picant dóu 
poung sus lou banc: ié fai rèn ! Fau apelacioun ! 

LOU CASCARELET. 


L'AIE IRAIAEEErn A 


Lou tambourinaire de Cassi 
Un sòu pèr coumença 
E sièis sòu pèr feni. 

LOU CHIN DÓU MEINAGIÉ 
FABLO 


Un riche meinagié de Crau 
Avié de junego e de brau 

Dins lei sansouiro de Camargò, 
D'oustau, de bèn emé de mas, 
De terro boueno e de campas; 

Bouen vo marrit. lou bèn vous es jamai à cargo. 
Rapouerto toujour quaucarèn 
E de tout bcues se fa d'argènt. 

Un parèu de cop pèr annado, 

Encambant soun chivau à travès plan e mount 
Anavo faire sa meissoun 

E revenié toujour la sacocho gounflado 
De iuuvidor, escut redoun. 

Coumo avié pas pèr lougatàri 
De tiro-lPaufo, braguetian, 

Que vous pagon jamai e vivon en coursàri, 
Coumo dins lei vilo n'i'a tant, 
Arribavo la bourso pleno. 

Au campèstre li a proun de peno, 
Mai faudrié bèn qu'anèsse mau, 
Pèr que lou païsan vous faguèsse defaut. 
Eu que tiro sus sa coudeno 
E se privo de tout pèr espragna d'argènt. 
Pèr nouéstei païsan li a rèn, 
De plus car que l'ounour e caminaran bèn 
Tant que lou sang dei vièi raiara dins sei veno. 


Adounc, lou meinagié, pèr un matin d'abriéu, 
Souto un cèu pur e sènso niéu, , 
A soun chivau fa bouta sello. 
Cargo sei pistoulet pèr fin 
De para lou dangié e, segui de sour chin, 
Parte. La journado èro bello, 
Dins lei sebisso, leis aucèu 
Cantavon en vesènt s'enaura lou soulèu ; 





` 

Uno auro fresqueto alenavo 
E l'aigo en courrènt cascaiavo 
Dins lei rounpino e lei canau 
De la grand plano de la Crau. 
Anant à pichòtei Journado, 
Acò durè 'no semanado, 
E quand aguè fini lou tour dei tenamen, 
Dei terro, de sei mas, acampa pagamen, 
Fauguè pensa ' la retirado. 


Aquéu jour, lou soulèu cremavo mai-que-mai ; 
Subre leis culivié la cigalo cantavo, 
L'avé s'èro achaumi. Se vesié lou dardai 
Dei souleiado, que mountavo 
Coumo un fum, adaut vers l'espai. 
Quouro lou meinagié sènte sus soun esquino 
Toumba 'quéu fue que vous carcino ` 
E que veguè soun chin tira lengo dóu caud, 
S'aplantè i bord de la roubino 
E davalè de soun chivau. 
Ei pèd d'un tamaris l'estaquè pèr la brido, 
A l'oumbrino anè s'ajassa 
En esperant que la caumo aguèsse passa, 
E lou chin anè béure, abra de la pepido. 
Lou mèstre èro coucha, la tèsto sus lou sa ; 
S'alounguè pròchi d'éu. Quand venguè la vesprado, 
Coumo pèr ana 'u mas li avié 'nca 'no gratado 
E falié gaubeja lou tèms, 
Se dreissèron pèr faire viàgi ; 
Mai quand lou chin veguè qu'óublidavo l'argènt 
A l'entour li japè. Sènso perdre couràgi 
Anavo d'éu au sa, fasié de vai, de vèn 4 
E se jitavo dins sei cambo. 
L'autre, d'un còup de pèd l'escarto, mounto, encambe 
Soun cavalot, e fai tira ! 
Lou chin, lou vesènt s'estira, 
mourdié lei jarret e li sautavo au mourre 
Pèr l'aplanta ; mai courre, courre... 
Mourdié que mai, lou brave chin. 

Lou mèstre, lou vesènt ansin, 

Se va figura que la ràbi 
Vèn d'agarri Medor, soun chin, e, quatecant, 
Dei cambo dóu chivau vesènt raia lou sang, 
D'un còup de pistoulet l'estènde coumo un bàbi. 

Tout en plagnènt lou marrit sort 

De sa bèsti, arribo au meinàgi, 

La mouert dins l'amo, car Medor 
Ero soun bouen coumpan, ami fidèu e sàgi, 
E s'aviso autant-lèu qu'avié 'ublida soun or... 

S'entourno alor, brido-abatudo 

A l'endré mounte avié leissa 

Sa sacocho, sus l'erbo drudo, 

Ounte, en venènt, s'èro ajassa. 
E li trobo soun chin que s'èro tirassa 

Tout en lipant sa blessaduro 

Lou cors alounga sus lou sa : 

Car, Medor èro que blessa, 
La balo li avié fa qu'uno escruveiaduro. : 


Acò fa vèire que souvènt 
Vèn de mau à-n-aquéu que vòu faire de bèn. 


Marsiho, lou 13 de Febrié 1894. MÀRIUS BOURRELLY. 





Quau foro liò te caressara 
Ò te troumpo o te troumpara. 





LI DOS NORO 


En se souleiant davans lou cafè dóu Coumerce, l'ivèr passa, dous 
vièi se plagnien de si noro que ié rendien la vido duro. ” 
- Pèr tout dire, ve, moun paure Trefume, figuro-te qu'aqut_. ou- 
quino de Janeto me bouto de paio chaplado dins lou vin que b ! 
=Â Em' acò te plagnes, tu ? N'as que de sarra li brego pèr g« va. 
Valia. Mai iéu, qu'aquelo garço de Goutoun me ié bouto d'aigo 
LOU CASCARELET 

LOU MOUULIN DE L'AURETO 


CANSOUN 


Paraulo e musico d'E. Jouveau. 

Amount, sus la mountagno, 
Sabe un poulit moulin 

Que quand lou vènt s'encagno, 
-Â Aurasso v gregalin =Â 

Emé furour móuturo 

Touto meno de gran, 

Pèrli gènt de l'auturo 

E li masié dóu plan. 

Lou moulin fai ti-ta... 


_ 5 


La móuniero es plasènto 
Z leu móunié galant ; 
Autambèn, tro que, vènto, 
Y'arribon li chalamd. 

j A qui se fai l'oubreto 
Ep cantant de cansoun : 
Lou moulin de l'Aureto 
Es un nis de quinsoun. 


Lou moulin fai ti-ta. . 


Dins touto l'encoutrado, 
T'a pas moulin tant gènt, 
Móuniero tant mirado, 
Móunié tant diligènt. 

Es un plesi de vèire 
Aquéu galoi parèu, 
Urous, qu'es pas de crèire, 
Ceume dous tourtourèu. 


Lou moulin fai ti-ta... 


Ié vènon de la plane 
Qu'es uno proucessioun ! 
Jamai mancon de grano, 

` Car n'en fan prouvesioun. 
Se lou moulin s'arrèsto, 
-+ T'arribo pas souvènt -- 
Li moulinié fan fèsto 
En esperant lou vènt, 


Lou moulin fai ti-ta .. 





LOU CAMPANIÉ DE FLASSAN 


Lou creirés o lou creirés pas : lou curat dis Abiho se sentiguè 1 
` pes sus la counsciènci quand aguè fa faire à soun chin l'obro mer: - 
vihouso que fuguè l'encauso de la bello counversioun dóu Faiar , 
Coume vous l'ai counta dins l'Armana de l'an passa : 

Acò ”'s esta 'ho grosso messorgo, se disié lou bon curat, eë uno 
messorgo es un pecat. Sourtié pas d'aqui. 

Pèr se leva aquéu pes de dessus la counsciènci,se decidè à n'en parla 
à si counfraire dóu cantoun. Lou: jour de la counferènci countè soun 
cas, e preguè Moussu lou Curat de Mourmeiroun de ié dire sa pen- 
sado aqui-dessus. 

Moussu lou curat e tóuti li counfraire presènt lou coumplimentè- 
ron, e à l'unanimeta diguèron qu'acò noun èro un cas de counsciènci. 

Lou curat de Flassan qu'èro aqui, avié durbi d'auriho coume 
de cuerbe-plat en ausènt lou raconte de soun counfraire, e éu qu'a- 
Vié 'no parròqui rèn que de gènt coume lou Faiard avans sa coun- 
versioun, se diguè: Veguen un pau se poudriéu pas iéu tambèn 
atrouva lou jougne pèr counverti ma poupulacioun d'iganaud e de 
jusiòu bugada.-- E reflechiguè tout-de-long dóu camin en s'entournant 
à Flassan, Quand arribè, avié trouva soun afaire, o dóu mens lou 
cresié. 

Faguè veni lou campanié à la clastro e ié diguè : Deman, es lou 
divèndre sant, precharai la Passioun coume à l'acoustumado ; d'a- 
quéu tèms, tu, mountaras sus la téulisso de la glèiso em'uno canes- 
tello de coupèu, te tendras sus lou trau d'ounte pendoulan lou lus- 
tre pèr li gràndi fèsto, e d'aqui escoutaras ço que dirai. E tóuti li 
cop que m'ausiras crida : « Mi fraire miserable, que lou fiò de Diéu 
vous toumbe dessus, se voulès pas vous counverti! » Tu, d'eilamoun- 
daut, treiras dóu trau uno pougnado de coupèu enflama. Tout ço 
que te demande, es de pas leva lengo d'acò en degun! L'auses ?... 

« -- Sara fa coume avès di, Moussu lou curat. - » 

E lou campanié anè s'aprouvesi d'uno canestello de coupèu. 

Lou lendeman, lou campanié estènt pousta sus la téulisso, Moussu 


lou curat acoumencè la predicanço de la Passioun davans si parrou- 


quian descrestiana. Tabasè dóu poung e di pèd, moustrè lou crucifis, 
cridè, plourè, faguè li cènt cop, mai li femo coume lis ome noun èron 
esmougu. Alor lou bon curat ié faguè : « Miserable que sias tóuti, 
toumbas pas uno lagremo davans li cinq plago de noste Segnour ! 
Eh ! bèn, sarés tóuti dana e quelou fiò de Diéu vous toumbe des- 
sus ! » Subran d'eilamoundaut de la vouto dela glèiso davalo uno 
nInain de fiò que s'escampiho un pau pertout sus li parrouquian es- 
Li femo se tapon lis iue, lis ome vènon pale coume de gipas. 

;urat vesènt lou bon efèt, recoumenço un cop, dous cop, tres 

„ la menaço dóu fiò de Diéu. E la plueio de fiò countànio de toumba 


1a =n *^ dela glèiso. Li femo aro s'escoundon souto li banc en 


(` 


) 
l 

cridant gràci, lis ome ageinouia e li man jouncho, demandon perdoun. 
Mai lou curat countünio d'envouca lou fiò de Diéu contro éli, bèr 
tant e bèn tant, que la plueio de fiò finis pèr cessa, e alor s'ause 
amount dóu trau dóu lustre la voues dóu campanié que crido : 

« Moussu lou curat, arrestas-vous, ai plus ges de coupèu !... » 


LOU CASCARELET. 


LA MAR A BRESSA MOUN COR 


A ROUX-SERVINE « 


La grand mar a bressa mcun cor, 
Soun alena brounza ma caro, 
Lou murmur de sis erso endor 
La doulour de ma vido amaro. 


Si belu d'or, souto li rai 

Dóu caud soulèu que l'enmantello, 
An daura mi divin pantai 

De jouvènt qu'amo e que barbèlo. 


Uno di divesso d'antan, 
Sereno, vierge, fado o muso, 

A mes dins moun amo d'enfant 
L'amour de l'inmensita nuso, 


E vaqui perqué, sènso pòu, 
Sènso calamo dins la vido, 
Inchaiènt m'envau coume un fòu, 
Seguissènt la voues qu'ai ausido ; 


E vaqui perqué, jamai las 

De courre après uno oumbro vano, 
Iéu cerque lou divin soulas 
Cerque la bèuta soubeirano J 


La mar a daura mi pantai 

De sa belour enmascarello : 
Vaqui perqué crese au verai, 
A l'ideau, i farfantello ! 


AGUSTE ROL. 


` 

LOU RELOGE DI MEINAGIERO 


Dins li quartié poupulàri d'Avignoun, coume la Fustarié o lou 
Limas, ounte i'a quàsi que de courdounié, de charroun, de menusié 
e de manescau ; ounte de-longo quaucun tabaso, limo o raboto; ounte 
d'enfant canton e cridon pèr carriero, li meinagiero entèndon pas 
toujour pica Jacoumar e anun reloge à-n-éli, un reloge vivènt e óuri- 
ginau que se ié fison coume à la meiouro mostro : es l'escoubihaire 
que passo tóuti li matin emé soun toumbarèu ; es la marchando de 
la de cabro que passo lou matin e lou tantost emé soun troupeloun 
de poulidi cabreto ; es lou porto-letro que passo tres cop pèr jour e 
que pico en quàsi tóuti li porto ; es li manescau que s'arrèston de 
tabasa, à miejour, quand van dina; es li chatouno que sorton de l'es- 
colo de Sant-Charle ; es que sabe iéu que marco lis ouro i femo dóu 
quartié. 

Dins lou Limas o la Fustarié es pas rare d'entèndre dire : 

« Es panca miejour : li manescau tabason encaro... » 

« Vounge ouro dèvon pas èstre liuen : li chato sorton de l'escolo... » 

« Tres ouro n'an panca souna ; avèn pas vist passa li cabro... » 

« Es pas tard encaro : lou fatour fai que de passa... » 

Li jour que li trin an de retard, li barjaco qu'espèron que lou fatour 
passe pèr metre si faiòu, i'arribo de li manja crus ; se l'ome crido, la 
femo dis : « Aquéli faiòu dèvon èstre de marrido kiuecho ; li boutave 
dins l'oulo quand lou fatour passavo, eë passo qu'es dès Ouro... » 

Aquéli que demoron dins la Balanço, dinsla Mounedo, o sus la 
Plaço dóu Palais, e que soun proche de la Caserno, an uno autro fa- 
çoun de reloge, e counèisson li sounarié coume de vièi sóudard. 

' A prepaus de sounarié, fau que vous conte lou tour, que jouguè 
Laurèns de Chaster en quàuqui fem6 dóu Pont-di-dos-Aigo. 

Cinq o sièis femo d'oubrié sabounié de la fabrico de moussu Palun, 
lavavon à la sorgo bluio, e n'en fasien autant de la lengo que di man, 
quand Laurèns de Chaster, un dis oubrié de la sabounarié, en li ve- 
sènt tant afeciounado, dis à si coulègo : « I'a vòsti femo qu'an estaca 

t, alin à la sorgo bluio ; boulegués pas ; vau souna lou dina, 

rèire coume van patuscla. » E se penjant à la campano : Bala- 
= dan ! Sono que sounaras. 

„...!O, en ausissènt souna la campano, sachèron plus de ço que 

-- Boudiéu! faguè l'uno, coume lou tèms passo! e iéu que n'ai 
rèn de fa pèr dina ! 


, -- E iéu! faguè l'autro, qa'à moun oustau i'a rèn de mai fre que 
li cèndre ! 


E vite, vite, acampèron si pàto e courreguèron à sis oustau. 
Laurèns, que dóu tèms s'èro avança sus lou camin : 


` = Ounte anas coume acò ? Ié fai; sèmblo que vous couchon 


em' un fouit ! | 

-- Aquest cop nòstis ome nous tuion ! faguèron li femo; nàutri 
qu'erian eila, bèn tranquilo, e que n'avèn rèn de lèst pèr dina. 

-- Vous esfraiés pas, ié venguè Laurèns, emé soun plan bagasso; 
es aquéu gournaud de Felip que s'es troumpa d'ouro ; es que dès 
OUro e miejo ! 

Felip èro lou campanejaire, eli femo creiguèron que Felip s'èro 
troumpa. A parti d'aqui, tóuti li fes que lou rescountravon, ié disien : 
« Hòu! Felip, fagues pas coume l'autre jour: te troumpes pas 
d'ouro ! » 

E. JOUVEAU. 





NADINO 


A M!l90 D'ELAGUINE. 


Se saup qu'au Chaine: Verd, dins tóuti li sesoun 
- l'a de roso e de flour, de soulèu, de calamo, 

E qu'es dóu terradou lou plus galant nisoun; 

Un paradis astra de chatouno e de damo. 


La jouineto a li péu que toumbon en frisoun, 

E dous iue d'esmeraudo esbrihaudant de flamo 
Que fan naisse e mouri la douço languisoun, 

E vous traucon lou cor coume s'èron dos laino. 


Soun jougne souple e prim es mai que-mai poulit ; 
Soun gàubi gracious, de fes enfantouli, 
Disaverto lou biais `de nòsti Coumtadino. 


Sa bouco acoulourido es l'alo de rasin ; 
Soun rire es fres eë gai coume un pichot blasin. 
Ah ! (jue lou rire es dous de la douço Nadino. 


ANSÈUME MATHIÉU 





: 
i 
1 


__>__" = Area N an 7 = >> => > == 


_ 57 _ 
FIHO NOUN VISTO, FIHO REQUISTO 


Un ome riche que bourroulavo sis escut em'uno palo, avié 'no 
fiho presto à marida, laido coume li sèt pecat capitau. 

l'avié fa'n prouvesimen que coustavo sabe pas quant de milo 
franc e i'aproumetié pèr doto un parèu de mas en Camargo ; mai li 
galant venien pas demanda sa man. 

Finalamen fuguèron fourewœde marida la fiho em' un avugle. 

Tout se passè bèn; e li nouvèu marida vivien tranquile, quand 
l'escounjuraire de Cavaioun venguè trouva l'ome riche e ié diguè : 
iéu m'encargue de rèndre la visto à voste gèndre ! 

- Engardas-vous-n'en bèn, respoundeguè lou paire, que deman- 
darié lou divòrci, entre qu'aurié coumprés que n'i'avèn fa vèire de 
tóuti li coulour! 

LOU CASCARELET: 





PROUVÈRBI EN ACIOUN 


->- « Iéu pode plus manja, fai Jè de Cabadino : 

Siéu gounfle ; ai, pèr moumen, envejo de boumi. » 

« Eh ! se pos pas manja, coudoun, vai-t'en dourmi, 
Ié fai sa femo : Quau dor, dino ! » 


LA -COUQUIHADO 


Rouge de sero, 
Bèu tèms espèro. 


Soulèu fali, la couquihado, 
Quand dins li nivo a proun sibla, 
D'eilamount descènd dins li blad ; 
Descènd plan-planet ë quihado 
Sus lou crestèu di mouto ounte lou grihet dor, 
Espincho dóu tremount lou darrié giscle d'or. 

Aluco lou mouloun de braso, 

L'erso de carboun atuba 

Que de nivoulas fan tuba 

Eilalin, dóu tèms que s'abraso 
La forjo ounte un gigant, lou martèu à la man,. 
En tres caudo alestis lou soulèu de deman. 


a 


Pin-pan ! Lou gigantas travaio 
Soun globe, e lou travaio dur. 
Pin-pan, pin-pan ! Quand es madur, 
Que trelusis e que dardaio, 

Arroundi, flame-nòu, reviénda de bacèu, 

D'un cop de pèd lou fai barrula dins lou cèu. 


E la boulo de fiò cabusso 

Dins li toumple dóu tenebrun... 

Tout es enmantela de brun 

Pèr la niue, que, bouniasso clusso, 
Dessouto lou duvet de la som, di pantai, 
Amago l'auceloun, lou grihet, l'ome e l'ai. 


« Grand manescau que sus l'enclume 

De ta boutigo en nivoulas, 

Emé toun martèu jamai las, 

D'aquest mounde adoubes lou lume ; » 
Se dis la couquihado. « O fabre mestrejant, 
Manques pas de blouca toun faudau flamejant ! 


« Manques pas d'empura dins l'auro 
Toun fiò, pèr fin que lou soulèu 
Reviéuda nous revèngue lèu, 
Aquéu bon souleias que dauro 
Li nis e l'espigau ; manques pas, car sara 
La fin de tout quand ta forjo s'amoussara. 


« À l'aubo ansin, plumo espóussado, 
Dóu campèstre m'enaurarai 
Eilamount, e saludarai 
| Toun obro, la boulo abrasado, 
Alestido de fres; mi proumié repiéu-piéu 


Saran pèr lou soulèu, sèmpre mort, sèmpre viéu. » 

Au founs d'uno mato de bauco, 
La couquihado alor s'envai ; 
Lou cor esmougu, lou gavai 
Gounfle de grano de mihauco. 
S'agrouvo. met lou bè souto l'alo, à la caud, 
E pièi s'endor. A fe dins lou grand manescau. 
LOU FELIBRE DI TAVAN, 


Digo-me, Boufo-lesco, qu'amariés mai èstre? gendarmo à pèdo à. 
chivau ? 
-- Amariéu mai èstre gendarmo à chivau. 
= E perqué ? 
=-- Pèr miés me gara de davans en cas de rescontre di voulur. 
LOU CASCARELET. 





L'ENFANT 
1 


CHATO E DROLE 


Sus aquel brès gentil bolo, 
moun parpalhot. 
GOUDELIN. 


Soun paire dis: « Vai! sara 'n drole ! 
N'i'a jamai proun! Fai toujour gau 
Un bèu droulas, e meme vole 

Que dóu païs siegue lou gau ! » 


Sa maire dis : « Sara 'no chato, 

Pau visto e requisto, cor franc, 

Qu'à l'Ideau fara la cato, 

Pièi qu'à vint an nous fara grand ! » 


Chato o drole... Oh ! pièi, quet afaire! 
Osco pèr ço que Diéu voudra! 

Basto ! nàutri saupren proun faire 

Bon prouvençau quau mandara! 


M090 JÓUSÈ GAUTIER. 4 

L'ENFANT 
II 


RETRASÈNÇO 


- L'enfant quilaire e jougadis 
Tout-d'uno calo e s'amudis ; s 
Fièr e dre, s'apielo e se pauso 
Sus soun fusiéu de fèrri-blanc ; 
E dirias qu'ansin fai semblant 

De pensa 'n de causo... 


En lou vesènt siau e vira 
Vers lou rai que ié vèn daura 
Soun péu bloundin, iéu tourne à rèire, 
E dins sis iue vese fusa 
E subre soun front se pausa 
L'amo de si rèire... 


L'amo d'aquéli bon pacan 
Que sounjavon en rusticant: 
E subre-tout d'aquéli pastre 
Que, sus soun bastoun apiela, 
Dre dins l'oumbrun, enmantela, 
Seguissien lis astre... 
M” JÓUSÈ GAUTIER. 





LI CHIVAU DE BOS 


De tóuti lis amusamen que nous aduson, chasco aunado, nòsti fèsto 
de vilage o de quartié, es li chivau de bos qu'agradon lou mai is en- 
fant. Vue jour avans la fèsto, lis ausissès crida em' uno joio sèns na- 
riero : « Li chivau de bos soun arriba. l'aura lichivaudebos!» 1 
dire que pèr l'enfantugno, es un chale bèn requist de se vèire d > 
cambarloun sus un chivau bèn arnesca que sèinblo un chivau l 
bon, e de vira, au son de la musico, dins un esbleugimen de l>  , 


Ras. nis 

de franjo d'or, de perlo e de pimpaieto. Aro, i'a de manege que va- 

lon uno fourtuno, emé d'orgue espetaclous que dirias la musico d'un 

regimen, emé de veituro, de batèu, de tourniclet, d'aueo, de lioun, 

de leoupard e que sabe iéu. 

. Aquest an, pèrla fèsto de Cau-Mount, passave proche d'un viro-viro, ` 
coume ié dison à Marsiho, quand veguère lou mounde que ié: venié 

'n troupo, en cridant: «Jirome emé sa femo que van mounta! » 

Coume pensas, m'apl ntère, e veguère dous bon vièi, lome emé la 
femo, mounta peniblamen sus un chivau, à coustat l'un de l'autre,au 

mitan di rire e di cacalas de la foulo. 

Iéu. ère espanta. Pamens, me doutère de quaucarèn. Quand lou 
manege s'arrestè, li vièi davalèron, ravi, e, avans que s'aliunchès- 
son, m'aprounchère d'éli ë ié faguère, coume se li counèissiéu : 

, _ « Bèn, paireJirome, alor fasèn coume li joune ! » 

-- « I'a quaranto an, -- n'i'aura quaranto-e-un, vèngue Sant- 
Miquèu, que sian marida, -- me respoundeguè lou vièi, e n'avèn ja- 
mai leissa passa la fèsto sènso veni faire uno virado sus li chivau de 
bos. T'a quaranto an, coume vous disiéu, que, tau jour que vuei, 
mounterian, pèr asard e sènso nous counèisse, -- elo es de Castèu- 
Nòu, iéu siéu d'eici, -- mounterian sus li chivau de bos, à coustat 
l'unde l'autre. Madeloun, -- me sèmblo que la vese, -- avié 'n raubo 
rose tèndre, coulour d'aubo, coume dison aro, em' uno treno negre 
que ié davalavo enjusquo à la taio, nousado em' un riban blu, Vesès 
que me souvèné. Ero bello ! èro bello ! talamen que pousquère plus 
leva mis iue de sus elo. Ere coume pivela. Dóu maila regardave, 
dóu mai la trouvave poulido. Viravian! viravian ! e, vesènt plus 
qü'elo, me serablavo qu'ère, noun pas sus un chivau de bos, mai sus 
lis alo d'un ange, e qu'aquel ange m'empourtavo sus lou camin dóu 
paradis. 

« Quand lou manege s'arrestè, Madeloun faguè signe à sa maire, 
que l'esperavo, que fasié 'ncaro uno virado. Iéu, esbalauvi, palafica, 
ié venguère alor, plan-planet, en me virant vers elo : -- « Alor, Ma- - 
damisello, cregnès pas lou lourdige ? » - « Iéu, me respoundeguè 
Madeloun, sus li chivau de bos, ié restariéu toutlou jour! » = Eiéu 

aguère, esmougu, tresanant, à coustat de vous, madamisello, ié 

s3stariéu touto la vido ! » 

« Madeloun sourriguè, e, moudestamen, beissè lis iue sènso res- 

ndre. Uno ouro plus tard, la reveguère au bal, dansère em' elo, e 

us mes plus tard nous maridavon. j j 

% T'a quaranto an d'acè, e, coume vous l'ai adeja di, n'avèn jamai 

manca, quand arribavo la fèsto, de veni faire uro virado sus li chi- 
vau de bos. Acò nous remèmbro l'urous rescontre d'ounte es sourti 
lou bonur de nosto vido. l.a jouinesso ris ese trufo de nautre, mai 
ié perdounan voulountié. La jouinesso counèis encaro que l'ilusioun e 
l'esperanço. saup pas ço qu'es lou souveni ! » =@ | 

Ansin parlè lou brave vièi. Iéu que sènso èstre de l'age de Jirome, 
ai lou culte d'aquelo causo santo, que, quand tout manco, nous rèsto 
coume uno suprèmo counsoulacioun ; iéu que sabe ço que vau la re- 
membranço d'aquéli causo sacrado que rèston coume de paloun Sus 
lou camin de la vido, e que nous permeton de reveni pèr la pensado. 
dins la draio qu'avèn passejado, iéu, mis ami. crumprenguère la joio 
d'aquéli bràvi gènt. Quand li quitère, après i'agué sara la man, mie 
proumeteguère de pas garda pèr iéu soulet acò tant simple et tant 
pretoucant. l'ai tengu ma proumesso. j 

Avignoun, 1894. ELZÉAR JOUVEAU. 


PARLEN UN PAU DÓU SABOUN MIKADÒ : 


De saboun tant dous, 

Emai tant óudous, 

Coume aquéu d'E.vdous 
L'ase me quihe se n'ia dous. 


PROUVÈRBI EN ACIOUN 


Un jour dóu mes d'avoust, moun vesin Brouquetoun 

Anè vèire sa vigno, au claus di Cinq-Cantoun ; 

-- Uno vigno que n'èro à sa quatrenco fueio 

E que devié segur faire cènt banastoun. =Â 

Un reissas l'agantè. N'avié que soun bastoun 

E tournè coume un cat qu'aurien tra dins la sueio. 

Aurias di, mis ami, que sourtié d'uno mueio ! 

Aguè fre. D'enca 'n pau viravo de cantèu. 

E despièi aquéu jour : que fague laid o bèu, 

Moun vesin Brouquetoun laisso plus seun mantèu .. 
(Encaro mens soun paro-plueio.) 


` 

LOU SEGAIRE 
CONTE 


Un di crànis ome que se pousquèsse atrouva pèr mena la daio, à 
Tarascoun, èro, a passa tèms, lou Grela dóu mas de Parado, Tibi, 
Se disié meme que noun i'avié soun parié dins tout l'arroundimen 
d'Arle. Grand, prim, desgaja. nervihous, li jarret soulide, l'iue viéu, 
falié vèire aquéli prado, emé quet enavans vous li desabihavo, vous 
li metié ras, lisc e d'aploumb coume un bihard. E, tourna-mai, pèr 
enchapla sis óutis, pèr ié douna lou fiéu coume à-n-un damas, ah ! 
tè, poudien ié veni ! 

Go qu'es dis ome, pamens ! Ié fai mau is iue touto superioureta : 
es dins nosto naturo, ai ! las, de voulé despresa lou merite, de cerca 
deco en tout, jalous que sian. Regardas Cristòu Couloumb, regardas 
lou Tasse, e tant d'àutri grands esperit, que l'envejo n'a Jamai leissa 
tranquile. Âi vergougno de lou dire, mai, es puro verita, s'atrouvè 
dins l'endré dous ome que, en-liogo de s'ounoura d'avé pèr coun- 
ciéutadin lou meiour segaire de sèt lègo à l'entour, caressèron de 
sang-fre aquesto criminello peusado : cabussa Tibi de soun sèti, des- 
puia Tarascoun d'uno de si glòri li mai puro. Li voulès counèisse, 
aquélis amo negrasso ? Eh ! bèn, vejaqui si noum : Mourèu, dóu mas 
Crema, e Verdoulet, dóu mas di Pese... de meinagié, coume vesès, 
d'ome de la terro, de fraire, li malurous ! 

Un vèspre adounc, se capitavon ensèn entaula, au cabaret de 
Cousteleto, Verdoulet, Mourèu emé Tibi. Tout en chimant soun 
pechié de clareto d'Eirago, parlavon dóu segage. 

-- Dève recounèisse, faguè Mourèu faussamen, que, pèr la lamo, 
Grela, siés un flambèu : tout lou mounde lou saup, e degun lou voudrié 
countesta. Mai siéu pas de l'avis d'àni que n'i'a, que te regardon coume 
lou soulet capable, lou fènis. Lou bon Diéu, se dis, a tout fa double. 

-- Dise de meme, apoundeguè Verdoulet, e, sènso ana cerca bèn 
linan, " parlon d'un Cabanen que bessai te dounarié proun obro, se ié 

`148g passa davans emé lou daioun. 
-ou Chico, parai ? demandè Tibi. 
L'as devina. 
Counèisse lou Chico, de longo toco, pèr un valènt segaire; mai 
`ms. quand voudra s'aboula'mé iéu, siéu soun ome. 


f 

-- Me farié pas peno de lou manteni, reprenguè Verdoulet, après 
un moumen de pauso. 

- A iéu nimai. ajustè Mourèu. 

-- Voulès risca tres louvidor ? 

-- Tres louvidor ! Que n'en dises, Verdoulet ? 

-- Dise que li fau teni. 

-- Eh ! bèn, ié soun. 

-- Coulègo, siéu à vòstis ordre, pèr lou jour que vous agradara, 
dins lou prat que chausirés. 

-- Acò sufis, acabè Mourèu. Sara, se voulès, pèr dilun que vèn, 
dins moun prat di Segounau. 

-- Vague pèr dilun. 

Eiçò se passavo un dimècre. 

Lou dimenche d'après, Mourèu e Verdoulet atalèron la jardiniero 

e anèron à Cabano. querre lou Chico. Aquest, sur l'estiganço de 
gagna la mita de l'escoumesso, bèu trento-sièis franc, se decidè qua- 
tecant à li segre. 

La jardiniero fuguè de retour à Tarascoun vers li quatre ouro de 
tantost. i 

Après avé desatala, nòstis ome s'adraièron au mas dóu Grela, 
ounte turtèron lou got. Pièi d'aqui, anèron tóutis ensèn au prat de 
Mourèu, i Segounau. un pradas que s "espandissié pereilalin tant que 
la visto poudié pourta. Marquèron, emé la daio. dos part de quatre 
eiminado : acò fuguè la lisso ounte devié l'endeman se liéura la Dba- 
taio ; tout d'abord lis dous targaire enchaplèron chascun soun parèu 
de lamo. 

Au moumen de se quita pèr ana soupa, Mourèu faguè : 

=> Vous espère deman à quatre ouro de matin. Esquicharen un age: 
Acò dounara 'n pau de voio is aversàri. Ai dóumaci quàuqui boutiho 
d'un vin blanc que se fai dire vous. 

Efetivamen l'endeman àla pouncho dóu jour, res manquè à l'en- 
tour de la taulo encò de Mourèu. Escoulèron cadun soun cigau, e 
faguèron peta li bouco en aubourant la tèsto, valènt-à-dire que l'a- 
trouvavon famous, relevant lou Grela, que grimacejè'n pau: avié 
belèu marrido bouco, dóu gros fuma de la vèio. 

Basto, s'acampon au chantié. 

Uno, dòs, tres. blodo e courset soun à bas: li rivau fan lu. 
soulèu li blànqui lamo, e vague d'esterni lou bèu maien óudourou 

Vavié tout au mai tres quart d'ouro que travaiavon, = e pe" 

crèire que, tant l'un que l'autre, perdien pas soun tèms en de par-' 
pello d'agasso -- quand lou Grela. l'èr esmougu, s'aplanto, pauso 
soun óutis, e, lèu-lèu, sènso rèn dire, lando darrié 'no bouissounado. 

Au bout d'uno passadeto, s'entorno e repren soun pres-fa. È se 
despachavo, se despachavo, pèr regagna lou tèms perdu. 

Malavalisco ! dès minuto s'èron à peno escoulado, que Tibi, tourna, 
quitè lou taié, pèr mai courre darrié lis agrenas. 

Enterin, lou Chico vous n'en couchavo, de fen, qu'èro uno meraviho, 
e sènso jamai cala, senoun pèr passa, de vòuto en vòuto, la pèiro sus 
sa daio afoulado, -+ car, i'a pas aqui à dire, lou Cabanen peréu avié 
pas la flaco. ; 

Ero de crèire que, se lou Grela fasié coume acò de pauseto un pau 
trop souvènt, si tres bèu louvidor se trouvavon en grand dangié de 
perdicioun. 

Finalamen revèn se metre à l'obro. 


Pas mai nèsci qu'un autre, Tibi souspetavo coume pas bèn naturau 
ço que i'arribavo. Uno esluciado se faguè dins sa memento : se 
souvenguè -- ah! tron de goi ! -- de l'èr estrange e misterious 
qu'avien li coulègo, en se regardant, au mas de Mourèu, dóu tèms 
que chourlavon soun got de vin blanc, d'aquéu vin blanc que se fasié 
dire vous, d'aquéu vin blanc tant famous au goust d'éli, mai un pau 
amarejant à soun goust d'éu. 

« Li gusas, se pensè, m'auran fa de-segur avala 'no purjo. Ah ! ço, 
cambarade, anen d'aise, se noun voulèn èstre la risèio. Au plus fort 
li braro toumbon, dis lou prouvèrbi : veguen d'èstre lou plus fort. » 

Subran Tibi quito si culoto bluio, eë li pènjo à-n-un sause contro sa 
blodo eë soun eourset ; pièi estroupo de-pèr darrié l'en bas de sa 
camiso, e se lou ligo emé sa taiolo, à la centuro. Ansin atrenca, se 
greupo mai au chantié, eë toco-m'acò ! 

L'aguessias vist, mi bèus ami de Diéu ! Oh ! queto afecioun ! D'ana 
e de veni, n'en fasié, la daio, fist ! fist! fist! que l'un esperavo pas 
Vautre. 

Aurias cuja que lou fen tenié pas mai sus si cambo que de capouchin 
de carto, bèn tant voulountouso, fist ! fist ! fist! cabussavon lis 

21ïado. | 
Jui-en-la, emai sentiguèsse pèr-fes d'aquéli moustras de bour- 
men óucasiouna pèr la menèstro que travaiavo dms sa ventresco, 
i, sènso trop s'enchaure de ço que se passavo darrié éu, countuniè 
^ ^ntre-presso, aferouna tau qu'un chin quand desenterro un 


5 

03; s'arrestavo pas meme pèr reprene alen. E fist! fist! fist! 
Ardit ! Sègo que segaras ! . 

A sèt ouro, lou fiò calè, li mantenèire aduguèron pèr cacha la 
crousto ; miecho-ouro après, dounèron lou signau de la represo. 

Sèmpre que mai arderous, Tibi, en despié de l'auvàri que i'èro 
toumba dessus pèr treitesso, agantè lou Chico, e pièi lou passè, 
Finalamen si quatre eiminado de prat fuguèron rasclado, entandis que 
n'en soubravo au Cabanen mai de quaranto dèstre pèr acaba sa part. 

-- Bèn, coumpan, faguè lou Grela, en eissugant emé soun moucadou 
soun front que trespiravo coume uno passadouiro, me sèmblo qu'es 
forço malauto vosto escoumesso. 

-- As gagna, moun ome, ié respoundeguè Mourèu. 

-> E, coupè Verdoulet, fau dire qu'as bèn gagna. | 

-- Vounge ouro dèvon èstre proche. Se, peravans de dina, s'ana- 
vian encaro un pau refresca lou bè ? N'en as encaro, parai Mourèu, 
d'aquéu tant bon vin blanc ? 

-- O, o, pèr te faire plesi. 

-- An ! Cabanen, vène. Se vos toun revenge ... 

-- Nàni, nàni, n'i'a proun ansin. Te recounèisse pèr moun mèstre. 
Pos carga ti braio, li braio dóu plus fort, que ié fas ounour. 

-- Dau ! fraire, reprenguè Tibi, en arrapant lou Chico soute lou 
bras, vène béure, que dèves avé set. Iéu tambèn ai pas la pepido. » 
Pièi se revirant de-vers Mourèu, em'un èr un pauquet galejaire : 

-- A prepaus, dis, óublides pas de faire refresca li got. Noun ai la 
rougno, mai voudriéu pas que degun beguèsse moun rèsto d'aquest 
matin. 

.4*t de Jun 1894. E. MARREL. 





QUAU TROP EMBRASSO... 
FABLO 


Lou proumié jour de l'an, Jejoun e Madaleno 
Anèron tóuti dous vers soun ouncle Tistoun. 
Aquest ié faguè proun, parèis, forço poutoun, 
Mai i'abóulè ni sòu, ni pèço, ni dardèno. 
Mouralo : 
Quau trop embrasso, mau estreno. 

REVIÉUDACIOUN 


Transiit benefaciendo. 


De fes que i'a dóu tèms que la vidasso es sourdo, 
Que lou malur vous mord, que dins lou cor la Pòu 
Coume lou mistralas dins l'oustau s'encafourno, 
Que tout à voste entour es Ancié, Peno e Dòu ; 


Subran boufo dins l'èr un vènt de deliéuranço, 
Esvartant la niue negro, un uiau d'esperanço 
Lampejo ; sias empli d'un inmènse soulas, 

E tout à voste entour es'Amour, Joio e Pas: 


Li malaut soun gari ; vosto besougno es lèsto ; 
Pèr l'enfant de retour la taulado es en fèsto, 
Souto lou pes di rin li vise an cabussa ; 


E coumprenès que vèn de plus naut que lou mounde 
` De bonur proumt un tant meravihous abounde 
E qu'en fasènt lou bèn lou bon Diéu a passa. 


Mount-Pelié, 14 de Juliet 1894. A. GLAIZE. 


UNO NOTO D'AVOUCAT 


Bagnoulet, de Mazan, avié 'n proucès davans lou juge de pas de 
Carpentras pèr uno sue:o que soun vesin Nicoulet voulié ié faire 
coumbla. 

Bagnoulet pourtè si titre emé tóuti si papié à Moussu Roumeto, 
-avoucat, pèr ié desembouia soun afaire e ié baiè, pèr prouvesioun,bèu 
cinquanto franc. 
` *-ôussu Roumeto, qu'èro trop óucupa pèr estudia talo bachiquello, 

.1i titre e li cinquanto franc à soun secretàri, Moussu Guingarlot. 
ussu Guingarlot escriguè tout-d'un-tèms à Bagnoulet pèr veni 
'ca proun de causo que ié pareissien pas trop claro. 


moulet venguè, parlèron emé Moussu Guingarlot un parèu 
^ de tèms dins soun gabinet. 


/ 

Vue jour après, Bagnoulet rescountrè soun avoucat souto lis arc, e 
se diguèron bon-jour ; lou divèndre d'après, lou veguè mai sus lou 
sestié, quand sourtié dóu tribunau, emai se saludèron. 

L'afaire de la sueio èro pancaro vengudo davans lou juge de pas 
quand Nicoulet eë Bagnouiet se boutèron d'acord. 

Pèr la fiero de Sant Sifrèn, Bagnoulet venguè retira si pèço e si 
bèu cinquanto franc di man de Moussu Guingarlot. 

- Li pèço, li vaqui, -- faguè Moussu l'avoucat, mai li cinquanto 
franc, li retène pèr ma man e mi peno. 

-- Outre! faguè Bagnoulet estouna, mai i'a ges agu de proucès, 
avès rèn fa, avès rèn escri, avès rèn di, vese pas que vous siegue 
degu quaucarèn. 

Moussu Guingarlot richounejè ; pièi, sènso rèn dire, prenguè la 
plumo e escriguè aquesto noto detaiado : 

--> Es degu à Mèstre Guingarlot, avoucat : 

1o Pèr agué reçaupu li titre e li papié de Pagnoulet di 


man de Moussu Roumeto. . . . 1f. »c. 

2 Pèr agué escri à Bagnoulet uno letro. . » » 75 » 
30 Pèr agué parla dos ouro à Bagnoulet. . . . 15» » » 
4* Pèr agué escupi tres cop en parlant. . . . 15» » » 
5 Pèr agué esternudi un cop. ... 3» »» 
6? Pèr agué saluda Bagnoulet un divèndre. .. 3» » » 
7* Pèr agué saluda Bagnoulet sus lou sestié. . 3» »» 
8 Pèr iê rèndre si titre e si papié. . . . . . . 5» »» 
9" Aquesto noto detaiado, costo. 4» » D» 
100 Papié, plumo, encro, e pèr jougne li dous bout. » » 25 » 

Just à just. . . 50 f. »» 





Bagnoulet, satisfa d'acò diguè plus rèn; mai en s'entournant 
remióutejavo : Vaqui bèu cinquanto franc qu'ai gar ça dins ma sueio ! ! 
Auriéu degu me mesfisa, car ai proun ausi dire que tóuti li cop qu'un 


avoucat escupis costo cinq franc. 
LOU CASCARELET. 


Buon Diéu de Gap, 
Santo Vierge de Talard, 
Que las pèiros soun duros ! 

AUBANÈU MOURÈNT 


Estànci 
I 


Mouri quand dins la vido un paradis s'enauro, 
Quand li pantai divin vous trèvon niuech e jour; 
Mouri, moun cor, o tu, tout regounfle d'amour, 
Tu, moun amo, parti vers de nouvèllis auro... 
Pamens sonon li clar pèr iéu. O mis ami, 

La vido èro un pouèmo estrange sus la terro, 

E, moun amo, dedins l'eterno primavèro 

Anan recoumença lou pouèmo infini .. 

Mouri... Perqué de-fes la mort nous desespèro ? 
Belèu sus moun camin vau rescountra Zani. 


II 


Plouro, Avignoun, que t'ai amado, o ma patrio ; 
La liro que pèr tu dounavo sis acord 
S'escapa de mi man. Encaro un jour, o Mort, 
Pèr moun païs aviéu enca tant d'alegrio ! 
Plouras, ami, vous qu'ai ama. Perqué fini 
Nosto amigueta santo ? Es tant dous l'amistanço ! 
Mort, laisso-me 'mbrassa mi coumpagnoun d'enfanço, 
Pèr éli aviéu enca de bais rejouveni... 
Mai ause dedins iéu uno voues : Esperanço, 
Gardo ti cant, ti bais, belèu veiras Zani! 

1887. LOUIS ASTRUC. 





L'EMPERAIRE GLOURIOUS 


_.„ .-raire dis Indo avié 'no armado de sabe pas quant de milo 
..ié, toujour es que quand l'acampavo pèr la passa en revisto, 
Nissié cènt cop cènt saumado de terro ! Avié de castèu e de mas 
dins un an un cavalié n'en fasié pas lou tour ; avié tres cènt femo 
7 lig age, de tóuti li coulour ; avié la santa; avié d'eimino 

d'escut d'argènt, e sabe pas quant de bouto pleno d'or ! Eh! bèn, low 
creirés o lou creirés pas, aquel emperaire, emé tout acò, èro malu- 
rous ! 

Un jour faguè veni tóuti si generau d'armado, tóuti li saberu de 
l'empèri dins soun palais, e ié diguè : Voudriéu uno grando troumi- 
peto, tant grando que mi sóudard en troumpetant ma glòri, se 
faguèsson ausi dis ome enjusquo i ribo de moun vaste empèri ! Es la 
glòri que me manco, es la glòri que vole ! 

Tóuti li generau restèron mut, tóuti li saberu travaièron de tèsto, 
coume lis aiet, d'ouro de tèms, mai noun atrouvèron lou biais de 
fabrica la grando troumpeto. 

Acò vesènt un jouine page, que se tenié asseta sus l'escalié dóu 
trone, e que, pèr destraire l'emperaire, ié cantavo de tèms en tèms de 
pichot pouèmo que fasié, en s'acoumpagnant sus uno jambougno. 
d'evòri, prenguè la paraulo e diguè : 

-- Aut emperaire, i'a rèn d'impoussible à quau travaio pèr la glòri 
de soun Mèstre, de soun divin emperaire. Iéu, paure cansounié. umble 
musiquejaire, fabricarai la troumpeto ! Pèr acò, vous avise que faudra 
forço argènt, de rnouloun, de moulounas d'or. Mai vous aproumete 
que l'obro sara digno dóu grand emperaire que li pople n'en diran e 
rediran la glòri de milo e de milo an ! ` 

-- Vaqui la clau de moun tresor, ié diguè l'emperaire, e alestisse- 
me lèu-lèu la troumpeto desirado... 

Li generau e li saberu se retirèron sot coume de cat bagna, e lou 
pichot cansounié reçaupeguè la clau dóu tresor emperiau. 

Un mes après, touto la pauriho de l'empèri, counvoucado à -la. 
chut-chut, s'amoulounavo davans li porto dóu tresor. Tóuti li vièi 
endeca, li paure espeloufi, lis avugle, li sourd, li gibous, li goi, li 
manchot, li baside-quiéu, lis enfant sènso paire, li chato sènso doto, 
li paire sènso pan pèr abari si drole, basto tóuti li mendi de l'empèri 
passèrou davans lis eimino d'escut e li bouto de pèço d'or dóu tresor 
de l'emperaire, e lou jouine cansounié ié baiè en chascun uno joun- 
chado de peceto blanco e de peceto rousso, fin que n'en restè plus 
pas lou mendre pata. 

E d'enterin que la chourmo innoumbrablo di mendicant s'entourt. 
lou page faguè mounta l'emperaire dins lou bèu-vesé de soun pal 
e ié moustrant la longo arrengueirado di pàuri gènt que tenié to 
la plano, tant que l'iue poudié vèire, ié diguè : « Vaqui la troump 
espetaclouso que m'avias demanda e que troumpetara vosto glè 
quatre caire e cantoun dóu mounde. » 

LOU CASCARELET, 

CANSOUN NOUVIALO 


A ma cousino Roso Roumiéux, à 
l'óucasiou de soun mariage emé 
M. Jan-Batisto Sauget, de Paris. 


Èr : La rescontre sus lis iero... 


Li parènt vuei soun en fèsto... 
Me venguèsse un cant d'amour ! 
Arangié, roso e genèsto 
Espandissès vòsti flour. 
L'imenèio amourousido 

Vèn de faire un poulit nis : 
Nosto Roso se marido, 
Castèu-nòu gagno Paris. 


Aquéu jouine calignaire p 
Que l'enmeno, quau es dounc ?... 

Es un enfant dóu terraire 

Que demoro aperamount ; 

Ansin, poulido cousino, 

Te vaqui. d'aqueste jour, 

Uno parisenco fino 

Desmamado dóu Miejour. 


Mai en pleno capitalo, 
T'arribara proun un pau 
Que toun amo prendra d'alo 
Pèr voula vers toun oustau ; 
Acatado dins la brèino, 
Pensaras au clar soulèu, 

E, di ribo de la Sèino, 

A l'èr pur de Cancabèu. 


Pensaras à toun bon paire 
Que jamai t'óublidara, 

A ta bono eë bravo maire 
Que souvènt te plourara ; 
Mai que toun amo atendrido, 
Ague pièi d'urous moumen, 
E, dins ta nouvello vido 
Trove plen countentamen. 

Car, quand la roso es flourido, 
Fau que se cueie un matin, 

E vous fau, chato poulido, 
Acoumbpli voste destin : 

Fau segui l'espous amaire 
Coume bòni mouié fan ; 

Fau quita si paire e maire, 
Fau agué de bèus enfant. 


v s ANFOS TAVAN. 
Castèu-nòu de Gadagno, lou 10 de janvié 1894. 


MOUSSU LABÈBOU 


Moussu Labèbo èro un menistre uganaud, laid coume se pòu pas 
dire : sa tèsto avié la formo d'un pan de sucre, sis iue bourda d'an- 
choio regardavon soun nas qu'èro tout boudougna coume un tartifle 
bouli, si brego èron espessasso coume dous bistourtié, e souto soun 
mentoun ié pendoulavo uno barbicho de bòchi que sabias pas n'en 
destria la coulour. 

Em' acò aquel ome èro un saventas que parlavo coume un libre, eë 
li gènt coume se dèu lou counvidavon rèn que pèr l'ausi, mai pecaire. 
i'arribavo souvènt de destracioun que lou fasien passa pèr un simple 
is iue dis enfant e di pau-de-sèn. 

Un jour que se permenavo tout pensatiéu dins uno carriero de 
Nimes, se boutè à marcha un pèd dins la rigolo e l'autre sus lou 
trepadou. Quand aguè fa 'no centeno de pas coume acò, lou lassige 
lou gagnè e se boutè à crida : Segnour moun Diéu, siéu vengu 
panard ' siéu vengu panard ! E intrè descounsouula encò d'un abouti- 
càri que just se capitavo aqui : lou mastrouiaire de pountingn l'espiu- 
chè, lou reluquè, lou tastè, pièi s'avisant de la mespreso dóu brave 
ome ié faguè béure un got d'aigo, e ié diguè : anas, aro sarés plus 
panard. E Moussu Labèbo, ravi, s'enanè dre coume uno quiho. 

Un autre cop, Moussu Labèbo fasié vesito à-n-uno grando dainu . 
mounde uganaud, En lou vesènt intra dins lou saloun, la grando da 
ié cedè sa cadiero e se boutèron à parla de causo e d'autro. Tou! 
charrant, Moussu Labèbo, qu'avié lis iue vira coume vous l'ai 
veguè quaucarèn que blanquejavo entre si cambo. Counfus, ount 
d'acò, escoundeguè vite lou rode emé soun grand capèu, ma^? 

man, sentiguè qu'èro pas boutouna, e vite vite embarrè lou pataioun 
que blanquejavo. 

Quand lou vèspre se desvestiguè pèr se coucha, ié toumbè de si 
braio un poulit moucadou de telo fino, brouda e perfuma. Madamo 
Labèbo lou veguè, lou rambaiè, i'espóussè davans lou nas en ié fasènt 
d'iue coume lou poung ; pièi, sènso rèn dire, ié virè lou quiéu e anè 
se coucha à l'autre estage. 

La voulès plus bello? un vèspre que s'alestissié pèr ana soupa vers 
un gros bourgés. quand aguè pres soun vièsti de l'èsto, leissè lou lume 
dins l'armàri e barrè. Qu'es acò ? s'escridè, dequ'arribo mai ? siéu 
avugle ! siéu avugle ! au secours ! au secours ! Paure de iéu, dequé 
vau deveni! Pàuris enfant, quau veus abarira ! La man dóu bon 
Diéu peso sus iéu ! Segnour aviéu uno pensado qu'èro pas pèr tu! 
M'as puni, juste Diéu ! Lou pecadou te demanilo perdoun ! Que ta 
voulounta fugue facho, ansin siegue ! Painens, Segnour, à tout pecat 
misericòrdi ! Au secours ! au secours ! 

Bramavo coume un civarèu despièi uno passado quand sa femo e 
sis enfant arribèron emé de lume. Entre vèire la clarta, Moussu 
Labèbo cridè : Miracle ! siéu gari ! E faguè metre touto la famiho en 
pousturo em'éu pèr gramacia lou bon Diéu de i'agué rendu la visto. 

-- Mai dequ'as fa de ta candèlo” ié fasuè sa leino en s'aubourant. 

Cerco que cercaras nosto candèlo !. à la fin tinalo duerbon l'armàri 
pèr i'estrema lou vièsti di fèsto e i'atrovon la candèlo que mascaravo 
tout de soun fum. 

Aqueste cop Madamo Labèbo ié venguè plus. Quitè l'oustau de 
soun ome e ié faguè la bèbo tout lou restant da sa vido. 

LOU CASGARELET. 





LOU CLAR 


A MADAMISELLO M. R... 


Et l'azur vous sourit de son regard de vierge, 
Et l'on est inondé par un soleil joyeux. 
l. COPPEE, 


L'estiéu, tout en cassant, quand lou soulèu dardaio, 
Vous arribo à la Crau de vèire, entre dous mas, 

Un tra blu, long, estré, lusènt coume uno daio, 

Vous barra l'óurizount eilalin dins l'ermas. 


A l'avuglanto lus que brulo la champèiro, 

E coungreio li créu, e vous ensuco lèu, 

Lou vesès pau-à-pau s'alargi dins li pèiro, 

Coume un metau foundu que boui au grand soulèu. 


Es un Clar; es de ploumb, es mort. Entre li tousco, 
Sèmblo un mirau jita pèr Diéu dins lou trescamp, 
Se vèi ges de risènt subre soun aigo tousco, 

Ounte bevon li tau que van se refrescant, 


Sus si bord, l'èr Febrié, quand vèn la Candelouso, 
Negras e braiucaru, li màigris amelié 

Se vestisson de blanc e, dins la lusour blouso, 
S'aubouron de pertout coume de candelié. 


E vesès sus lou Ciar passa li dindouleto 

En vai-e-vèn... Vesès travessa lis aucèu, 
Rasant l'aigo, de-fes. dóu bout de sis aleto, 
E l'iue destrio plus s'es l'aigo o s'es lou cèu. 


E sus aquéu mirau d'uno bluiour de vèire, 

La niue, quand lou flamen subre sa pato dor, 
Esmougu, pensatiéu, dins lou clar poudès vèire 
La luno rousseja coume uno taco d'or. 


Alor vous recuiènt dins la grand soulitudo, 

Un moumen revesès, sus lou Clar agradiéu, 

. Li pantai esvali, lis ilusioun perdudo, 

E, toumbant d'à-geinoun, plouras e pregas Diéu ! 


(Tira dóu voulum2 3 LA CRAU, que vèn de parèisse). MARIUS GIRARD. 


' 


PROUVÈRBI EN ACIOUN 


Un sartre que, d'asard, s'apelavo Lou Mouine 
S'èro fa capouchin. Coume èro soun mestié, 
Fasié lou vestimen de tout lou mounastié 
Desempièi cinquanto an. Noste ome èro pas jouine ! 
E soun cas fasié dire au priéu, Don Carabit : 

Eici, l'abit fai pas lou mouine, 

Es Lou Mouine que fai l'abit ! 

SOUNET 


A l'ami qu'emé lou marrit tèms, alin, sus mar navego. 


La solitude fait écrire parce qu'elle 
fait penser. 
EUGÉNIE DE GUÉRIN. 


Dins mi viage, en ivèr, soulet dins ma chambreto, 
Quand lou mistrau s'encagno e reno au fenastroun, 
Que noun me rèsto plus qu'à bouta ma barreto 

Pèr me traire en un lié souvènt dur coume un troun ; 


` Pènse à la jaladuro, espaime dis aureto, 
Eli que tendramen caresson lou mourroun 
Dis anjounèu bloundin qu'au mitan di floureto, 
Dins la prado, au printèms, foul!astrejon en round. 


Pènse à noste soulèu bèn pale encaro à l'ouro 
Qu'en estiéu, de si rai besusclo Jacoumar, 
E liuen s'es esvali lou neblarés amar. 


Pènse i gènt sènso pan qu'un vènt de mort aflouro. 
E de cor emé tu se trève alin sus mar, ' 
Dins la tristour eici ma gaieta desflouro. 
Janvié de 1893. ROUMIÉ MARCELIN. 


Un ome sèns vergougno 
Prendra lou mounde emé sa pougno. 


SABATIÉ FAI TOUN MESTIÉ 


„..1 Jóuselet, curat de Tuleto, èro un sant ome, counscien-. 

qu'es pas de dire 

ènt ausi, en counfessioun, que lou vin blanc que ié vendien pèr 

so èro trempa, aguè ni pauso ni finque noun aguèsse planta. 
-^>>lN4Q claretiero pèr faire éu-meme soun vin de messo. 

Semblavo que lou bon Diéu la benesissié la claretiero de Moussu lou 
curat de Tuleto : à tres an dounè sièis barrau de bon vin blanc, lam- 
pant, em' un pichot bouquet d'amelo grasihado que remountavo l'es- 
touma. . 

Un an qu'avié forço plóugu e que l'erbo poussavo drudo dins la 
claretiero, quand venguè lou mes de Mai, Moussu lou curat se di- 
guè : lis erbo m'estoufarien mi souco, faudra ié faice baia uno rego 
de mai avans que li vise fugon trop long. E tout-d'un-tèms anè trouva 
lou brave Brouquetoun soun margulié que d'abitudo ié fasié aquéu 
travai emé sa miolo la Faleto. =w 

-- Àh ! Moussu lou curat, ié diguè lou margulié, me prenès dins 
un marrit moumen .! ai d'obro que sabe plus d'ounte me vira. Li ma- 
gnan que fau arriba, li blad que fau saucla, li favo que fau reclaure; 
pamens, s'avias quaucun, vous prestariéu la miolo emai l'araire. 

E lou bon curat s'entournè nè coume un palet à la clastro. Gountè 
soun entramboufiado à Tistet lou sacrestan, qu'èro courdounié -- en 
parlant sèns respèt = de soun estat | =u. 

-- S'atrouvas res, Moussu lou curat, tambèn l'anariéu laboura, 
vosto claretiero, diguè Tistet. 

-- Quesiés brave, Tistet, ine tires d'un gros soucit. 

E l'endeman de bon matin Tistet emé la miolo Faleto tirassant l'a- 
raire, partiguèron pèr la vigno de Moussu lou curat. | 

Rousalio, la servicialo, i'avié garni uno bono biasso. -- En pas s'en- 
tournant à Tuleto pèr manja, poudié acaba dins uno journado. 

(Quand venguè sus lou cop de quatre o cinq ouro de vèspre, 
Moussu lou curat prenguè soun breviàri e se diguè: Anen un pau 
vèire coume Tistet aura adouba lou travai. . j 

E partiguè. De liuen veguè la miolo que tiravo tant qu'avié de cou- 
las, e Tistet que tenié la co de l'araire di dos man e n'en fasié tant 
que poudié. Quand fuguè à pourtado de la voues, se pousquè pas 
teni : 

-- Hòu ! Tistet, ié cridè, se fai bèn acò, se fai bèn ? | 

-- Àh ! es vous, Moussu lou curat, ié repliquè Tistet en s'elssu- 
gant lou front emé lou revès de sa mancho, tambèn se fai, ai quàsi 
acaba. Mai vous assegure qu'èron bèn plantado, lis ai à-pau-” 
tóuti derrabado, mai n'i'a quàuquis-uno que tènon !... 

LOU CASCARELET. 


Quau proumet vitc regrèto à lesi. 


o 


PIVELARELLO 
A LA MUSO FELIBRENCO. 


Quand l'ome de l'Eden, en durbènt li parpello, 
Subran, veguè, risènto e vivo davans éu, 

Evo la poulideto, à la car blanquinello, 

Is iue amistadous e clar coume lou cèu, 


Adam, lèu pivela pèr la pivelarello, 

D'un courous rai de joio e dous coume lou mèu, 
Siguè tout flamejant ; e sa passioun nouvello 
En l'ounour de la divo atubè lou calèu. 


Ansin, pèr toun trelus, o felibrenco Muso, 
Fas flameja moun cor, e moun amo s'amuso 
A faire de ta liro escampa l'estrambord. 


E m'es d'avis tambèn qu'au besoun fariéu coumo 

Aquéu gusas d'Adam : tant manjariéu la poumo 

Se, divesso, un bèu jour, nous metian bèn d'acord ! 
MARSIHO, SETÈMBRE 1894. F. ESTÈVE. 


' | LA TARASCO 


LEGÈNDO CRESTIANO 
A ma pichoto Marto. 


Ah ! parle de long-tèms, segur! = i'a, quau saup quant? dous 
milo an belèu ! -- Tarascoun noun dourmié tranquile coume iuei à 
l'oumbro de si gràndis aubo, aquélis aubo que li gènt di bord dóu 
Rose amon tant, que trachisson pèr benedicioun, largant uno oumbro 
` ` :to, fresco e claro, emé si poulidi fueio just verdejanto, doublado 

^tounado blanco, que li debassaire an i'estè de veni beca pèr 
issa si nis. 

1 Rose. lou large Rose avié pancaro esquicha si ribo dintre de 

na rèn esbrando, coume li galànti chato de l'encountrado pin- 

çon faroutamen soun jougne quand s'aliscon. Noun ! dins aquéu tèms 
lou terrible flume s'enanavo d'eici, d'eila, barrulant à l'asard, à la 
gardo de Diéu, majestous, reboundin, courrènt de pertout coume un 
desbardana; e tóuti lou leissavon faire. 

Roure gigant. pibo loungarudo e musicarello, aubo espetaclouso, 
aubre de touto merço se nousavon, se mesclavon dins un emboui 
sóuvertous, s'acroucant lis un lis autre; e acò duravo despièi de cènt 
e de cènts an; li ribo, lis isclo n'èron clafido, fourèst misteriouso, 
sarrado. espesso ounte se ié vesié plus rèn e que dounavo pòu. 

Lou Bos-Negre, coume ié disien, orre, espaventous, jamai res 
l'avié travessa; de ié pensa soulamen, boudiéu ! n'avien li tram- 
bleto. 

Ah ! fau tout dire ! lou Bos Negre èro trafica e garda pèr un mous- 
tre coume se n'en veira jamai plus; elou roucas que s'aubouravo 
proche de la vilo, aquéu roucas ounte vuei es quiha, au bèu soulèu 
que lou cencho d'or, lou castèu enmerleta de noste bon rèi Reinié de 
Prouvènço, escoundié alor dins soun trau uno idro aferounado, d'uno 
forço sèns pariero, que rabaiavo tout, bèsti e gènt, tuavo tout, man- 
javo tout. Quéti causo, moun Diéu ! 

Aquéu bestiàri fèr èro la Tarasco. Avié de pèd d'ome, un cors de 
lesert esfraious emé de pivèu sus soun esquinasso, uno tèsto de lioun, 
d'iue que bandissien de fiò, de babino flamejanto e uno co, oh! queto 
co! que tiravo de liuen e qu'escoubavo tout ounte passavo. 

Jamai se saupra quant de pàuri marrit aquéu moustras avié en- 
goula, pecaire ! Tambèn li bon Tarascounen, pale e tremoulant, chas- 
que matin de darrié li muraio d'e sa viloto s'acampavon e maucoura, 
tristamen se coumtavon. Ai! ai! i'avié sèmpre quaucun de manco ! 
E alor se regardavon, tóutis espaventa ; quau, se disien, sara vuei 
arrapa, devouri? , 

Li mai ardit, li mai fort, avien bèn asseja de lucha ; n'i'en aguè 
qu'entamenèron uno casso ; mais res jamai n'èro revengu. 

Adiéu, la casso! Adiéu la pesco ! Finido li permenado calignarello 
dins li sauseto, dins li galant rode di bord souloumbrous, assóuvagi, 
entime dóu Rose! 

Adiéu, li fèsto e li farandoulo! Res dourmiéaro, li gènt desva- 
ria noun sabien ounte s'escoundre. 

Plus ges d espèr ! Dequé poudé espera, vejan ! E pamens d'espèr, 
0o, d'espèr, n'en restavo encaro un, ah ! pas gros, diàussi, noun! un 
lume, un pichot lume que lusissié tout- bèu-just encaro un pau, mai 
enfin, coume que fuguèsse, lou' pichot, pichot lume, s'èro pas 

amoussa !.... Un proufèto, i'avié deja long-tèms, èro vengu un jour à 
Tarascoun, avié travessa la vilo e anouucia qu'uno vierge arribado 
d'alin liuen, di païs dóu Levant, descatarié lou Diéu que fau, adurrié 
un evangèli nouvèu e lÍ sauvarié dóu demòni E pèr li Tarascounen 
noun ié poudié avé d'autre demòni que la Tarasco. Adounc l'ouracle 
èro clar : aquelo vierge devié li deliéura de la Tarasco. 

E esperavon, espèro qu'esperaras, aquelo divino chato de la prou- 
fecio, aquelo sauvarello pouderouso, incouneigudo mai bèn prou- 
messo. 

Lou tèms s'escoulave. Ah!. n'en passavo d'aigo au Rose e d'aigo 
au Rose, res pareissié. 

Li vièi qu'avien ausi la predicioun, l'a proun tèms qu'èron mort ; 
e semblavo que la Tarasco avié sèmpre que mai lou ruscle. 

Un matin pamens uno grando boulegadisso se faguè dins la vilo. 
Au moumen ounte li Tarascounen acampa se coumtavon, coume 
d'abitudo, apareiguè subran, au mitan de soun roudelet, uno chato 
que res avié jamai visto, bello coume lou jour auben, lou front au- 
reoula ; une crous beluguejavo sus sa peitrino e pourtavo la veleto 
e la raubo di fiho di païs estrange... 

E tout-à-n-un-cop prenguè la naraulo, sènso crento e sènso se 
faire prega, la bello chato : - « Emé l'ajudo de Diéu, diguè, iéu vène, 
Tarascounen, coume vous l'an afourti à passa tèms, coumpli vosto 
deliéuranço ! » 

Alor parlè d aquéu Diéu nouvèu, de soun empèri soubeiran, desa 
glòri, de si gràci, dóu cèu, em'un biais tant requist e tant segur que 
ti Tarascounen tóuti toumbèron à geinoun davans l'adourablo in- 
couneigudo. 

-- « O, es tu que siés la sauvarello esperado! cridèron Toun Diéu 
sara noste Diéu, n'en voulèn ges d'autre. Mai deliéuro-nous! Lou 
tèms prèsso, despacho-te ! » 

Aquelo chato èro Marto, la simplo, bello ë douço fiho de Galilèio. 
vengudo en Prouvènço emé Mario-Madaleno pèr predica l'evangèli 
de pas, Santo Marto que devié un jour èstre ounourado coume la 
grando patrouno de l'encountrado.. 

Manado pèr lou pople plen d' estrambord e de trefoulimen, la va- 

» s'adraio vers lou famous roucas ounte la bèsti gavado, li 
` "-ÊÒ"1nflanto, dourmié, la moustrasso.. 
\u noum dóu Paire, dóu Fiéu e dóu Sant- -Esperit ! » diguè la 
< tranquilo, sènso pòu, la vierge de Judèio esperè... 


(` 

Subran, la Tarasco boumbiguè de sa croto e s'abrivè escumejanto, _ 


furiouso, la goulo duberto.. 

La Santo, sereno e radiouso, dessinè dins l'èr, de sa man fineto, un 
signe de crous... e l'erro bestiasso, fernissènto, boufant, se rambè 
plan-plan e venguè s'amoulouna à si pèd coume un cadèu. 

La vierge gènto desnousè alor sa centuro de sedo roso, centuro de 
jouinesso e d'innoucènci, e, enliassant lou còu pelous dóu coulobre 
dounta, l'aluguè, ansin estaca, en triounfle vers la vilo... 

E, toujour lou tenènt pèr soun prim ribanet, tres cop ié faguè 
countourneja li bàrri.. 

A chasque tour, quand la Tarasco passavo davans soun roucas, un 
fernimen espaventous l'agantavo ; se trigoussavo, aubourant si bano 
sus soun esquinasso boumbudo, e li péu rute de sa creniero se dreis- 
savon e brusissien coume de fiéu d'aram... Mai la ràbi noun èro de 
durado, clinavo pièi la tèsto e. óubeïssènto, seguissié plan-planet la 
dountarello esharluganto que coumandavo -au noum dóu Paire, dóu 
Fiéu e dóu Sant-Esperit !... 

Quand li tres tour fuguèron acaba, la Santo s'arrestè, desenvertouiè 
sa centuro dóu còu de la bèsti e, estendènt la man vers lou roucas 
terrible ounte, pèr si drihanço inmoundo, tant de pàuri mesquin 
estripa i'avien ensaunousi li babino, faguè mai un signe de crous... 

Alor, o miracle ! lou Rose, lou flume escumejant, se recampè, 
retirè sis aigo e descurbiguè, founso e vasto, l'intrado de la croto... 

La Tarasco d'aise, d'aise, se i'acaminè !... - 

Arribailo sus soun ro. traguè un long cop d'iue regretous vers lou 
Bos-Negre, soun recatadou tant treva e qu'amavo tant, vers lou 
Rose óubeïssènt éu tambèn à la Santo, ounte se hagnavo e se desbou- 
chardissié, quand tournavo ensaunousido, vers Tarascoun, aquéu car 
Tarascoun que s'èro carga enjusqu'aro de la prouvesi en abounde.... 
rugiguè un darrié cop, e rintrè enfin dins soun trau badant e se 
l'encafournè coume dins un toumbèu. 

Lou Rose, zóu ! bandiguè quatecant is aigo sus lou roucas coume 
pèr n'en boula l'intrado... Enterin que la douço Marto, au noum dóu 
Paire, dóu Fiéu ë dóu Sant-Esperit, coumandavo au moustre de plus 
boulega d'aqui dedins jusqu'à la fin di siècle !... 


* 
* # 


Despièi aquéu tèms, quand lou Mistrau feroun barrejo lis ais. 
flume, quand li flot descabestra courron bourro-bourro à !^ - 

escoutas ! s'entènd encaro de-fes un bram sourd e que sèmblo veni de 
liuen, souto lou ro de la Tarasco. 


Vous avisés pas de dire : « Es lou Mistrau que fai di siéuno ! Es 
lou Rose que lucho emé lou vènt !... » Ah ! pas mai ! Li bon Taras- 


counen se souvènon ! .„. Es la Tarasco que, revihado un moumen de 
soun som de dous milo an, rugis dins sa cauno prefoundo... mai que 
n'en sourtira pas. -- Au noum dóu Paire, dóu Fiéu eê dóu Sant- 
Esperit... 


JOUSÈ GAUTIBR. 





Devot de Gravesoun, 
Badau de Tarascoun. 





Fiho, souco e jardin, 
Gardo-lèi di vesin. 





L'IROUNDO 


Li roso soun passido e l'erbo es mourtinethtlo : 
L'aureto dins li`bos n'en plouro de chagrin; 
Nous embaumara plus, soun alen dóu matin ; 
Li chato metran plus de flour dins si trenello. 


Lou tèms se fai catiéu : l'ivèr es pèr camin, 

E. l'iroundo, pecaire ! à soun téule fidèlo, 
Vesènt li Jour sèns lum ë li niue sènso estello, 
S'aliuencho e fiso à Diéu sa vido eë soun destin. 


` 35Y I ` 


Mai tout en s'adraiamt vers lou bord que l'atiro, 
Piéutejo, fai l'aleto e tristamen se viro 
Nn rana nanmylén que laisso, e vai d'à-requiéuloun. 


„ =. -.- 4- »„3ira pas soun adiéu, mai ié mando. 

l, sus la grando mar, courajouso, s'alando, 

3-7* "-->^ur dóu nis dins soun cor d'auceloun. 
MARIUS JOUVEAU. 

LI SESOUN D'AMOUR 


MELOUDIO 


Pouësio de Jóusè GAUTIER. Musico de A. BENSA. | 


Oumage à dono Jóusè GAUTIER. 
Andantino legato. 

ramo... Canto, lou printems, Canto,lou printèms, l'amour dins moun a-mo. 
Moun pantai se dauro à la souleiado 
Dóu printèms que vèn, la como fuiado ; 
Moun cor s'entre- duerb, moun èstre fernis 
Au cant dis aucèu que mounto di nis; 
L'óulivié grisas espandis sa ramo.. 
Canto, lou printèms, l'amour dins moun amo ! 


Vuejo, bèl estiéu, ta pòusso daurado 

Sus la terro en flour, touto enamourado ; 

Dins la glòri en fiò de si long miejour 

Gremo lou soulèu ; tout a set d'amour ! 

Rèi assóuvagi, l amour mèstre bramo... 
L'estiéu canto mai l'amour dins moun amo !.. 

Autoun segrenous, o pas sounjarello. 

Bèus or mourtinèu, fueio toumbarello. 
Plan-plan, mai de-founs, abrasas li cor ; 
Vujas li pantai emé li record 

E l'auto vesioun d'ideau qu'aflamo !. 
L'autoun canto mai l'amour dins moun amo ! 


As bello à sibla, ivernalo aurasso, 
:'Carreja la nèu, empeira de glaço 
D'un dougan à l'autre e Rose e rigòu, 
Moun cor cremara d'un fiò toujour nòu 1! 
L'amour inmourtau fai jamai calamo... 
L'ivèr canto mai l'amour dins moun amo ! 
JÓUSÈ GAUTIER. 





LIS ESTANAIO 


['an de l'espousicioun, en 1889, lou grand Bartavèu emé sa Mioun, 
<quand aguèron proun gausi de paraulo, decidèron de garça de cousta 
quàuqui bèus escut pèr ana vesita un pau Paris e tóuti si meraviho. 

Coume avien ges de malo pèr empourta si frusco e sis abihage di 
dimenche, un vesin ié prestè 'no caisso. E vaqui noste Bartavèu emé 
-sa Mioun que la garnisson de tout ço que fau pèr un viage tant long. 

Bartavèu anavo clavela lou curbecèu, quand Mioun ié faguè: 

-- « Espèro! quand arribaren, amoundaut, vai èstre un brave tra- 
vai pèr durbi nosto caisso. Li tiraras emé ti dènt tóutis aquéli cla- 


vèu, que ?... se ié boutavian peréu dedins lis estanaio !... » 
` LOUIS CHARRASSE. 


ANDRIVETO 
Í 


Davalant de l'Uba negren 
Emé sa court de farfantello, 
La Niue bruno anavo un seren 
Souto soun diadèmo d'estello. 


Aquéu vèspre, à l'eigagnau, 
Andriveto enfenestrado 
Pantaiavo dins l'èr siau 
En bevènt la marinado. 

E de la vèire ansin la Niue, 
S'aplantant, faguè : Siéu bèn bruno,. 
Mai l'es mai que iéu, e sis 1ue 

Soun d'estello coume pas uno. 


Aquéu vèspre, à l'eigagnau, 
Andriveto enfenestrado 
Pantaiavo dins l'èr siau 
En bevènt la marinado. 


lI 


Lou Matin rose afestouli 


Tout-just sourtènt de la mar bloundo- 


Peréu venguè tout trefouli 
Lou front bagna 'ncaro de l'oundo. 


Andriveto en coutihoun 
Sus sa porto regardavo, 
Aquelo aubo, d'escoundoun 
Lou regimen que passavo. 


E de la vèirelou Matin 

Ço diguè : Ma caro èi bèn roso, 
Mai si bouqueto de satin 

Soun roso autant coume uno roso; 


Andriveto en coutihoun, 
Sus sa porto regardavo, 
Aquelo aubo. d'escoundoun 
Lou regimen que passavo. 


III 


En coumpagno dóu sant Soulèu 
Miejour que la lumiero dauro, 
Éu tambèn, passè dins lou cèu 
Encourouna d'espigo sauro. 


A la Roco, aquéu tantost, 
D'assetoun èro Andriveto, 
Respirant souto lou bos 
L'alenado di floureto. 

” E de la vèire aqui Miejour 
Faguè : Ma como es vermeialo ; 
Mai es d'or pur la car en flour 
De soun còu e de sis espalo. 


A la Roco, aquéu tantost 
D'assetoun èro Andriveto, 
Respirant souto lou bos 
L'alenado di floureto. 


IV 


Emé Miejour un. bèl eissam 

De parpaioun voulastrejaire 
Dins lou ventoulet cares-ant 
S'èron acampa de tout caire. 


E venien parpaiouna 

A l'entour de la chatouno, 
Disènt dins soun vounvouna 
En la curbènt de poutouno : 


La Niue, lou Matin resplendènt, 
Miejour an resoun : car la touso, 
Nosto rèino, a lou biais tout gènt ; 
Sènt bon coume uno tiberouso. 


E venien parpaiouna 

A l'entour de la chatouno. 
Charrant dins soun vounvouna 
En la curbènt de poutouno. 


1891. ` F. DE BARONCELLI-JAVON. 


ane TD 





LOU FOUNS-PERDU 


Michèu Valavouire de Sister)un, tèn bruitigo, es un pau massoun, 
douno de counsèu i pleidejaire bist) de brico o de broco s'acampe 
d'escut emai de poulit cantoun de tro. 

l'a quàuquis an, avié croum »)a à fans perdu, tout lou bèn d'un 
vièi rat de cavo retrata, que m'ensouvène plus de soun noum, e ié 
devié servi fin qu'à la mort uno rèndo de dous cènt franc pèr an. 

Vès-aqui qu'au bout d'un parèu d'an, lou vièi rat de cavo aguè 'no- 
ataco que ié leissè tout lou coustat gauche paralisa, fla coume uno- 
tripo, coume mort. Lou paure rat de cavo se tirassavo coume pou- 
dié, sa cambo faleto, soun bras pendoulant, sa gaugno desvirado, 


fasié pieta de vèire ! Lou jour que sa rèndo toumbè, fuguè de bono- 


ouro à la boutigo de Valavouire rèr la touca. Es que n'avié besoun 
pèr paga lou medecin e l'abouticàri : s'èro tant poutringueja ! 


Entre vèire intra lou rat de cavo, Valavouire coumprenguè : anè à. 


soun tiradou, prenguè 'n bèu e bon bihet de cènt franc e l'aduguè au 
rat de cavo que se tastavo pèr ié sourti sa quitanço. 

-- Mai acò fai pas moun comte ! diguè l'amalauti, emé sa lengo- 
espessasso qu'aurias di que parlavo em' un tartifle dins la bouco. 


-- Voulès rire, repliquè Valavouire, sian bèn esta d'acord à dous. 


cènt franc pèr an fin qu'à vosto mort ? 

-- Eh bèn, me baias que cènt franc ! manco cinq louvidor ! 

-- Me fai peno de vous lou dire, mai, anen, rendès-vous bèn comte- 
de vosto pousicioun, lou vesès, sias mort d'un coustat! Eh bèn, se 


sian d'acord à dous cènt franc pèr touto vosto vido, aro que n'avès. 


perdu la mita, vous dève plus que la mita de la rèndo !... 
L'afaire anè davans lou juge de Pas. 
Me siéu leissa dire que lou juge fuguè pas dè l'avis de Valavouire.. 
LOU CASCARELET. 


LOU NIS 


Â FREDERI MISTRAL.. 


Ai lou dous segren d'uno languisoun 
Que me fai bela la vilo eternalo. 
Au mié dóu fangas sènte lou besoun 
` De purifica moun amo au lauroun 
D'uno amo celestialo. 


Apereilamount plus aut que li niéu, 
Ounte arribo pas l'ecò di desastre, 
Plus liuen d'eiçavau, plus proche de Diéu „ 
Vole dins l'azur faire un nis pèr iéu . 

Que regirien lis astre. 

Mai lou vole tant, tant e tant dreissa 
Dins la pureta di plano estelado « 
Que l'eiglas feroun de la terro aussa 
Noun posque jamai dins soun vòu pressa 
Ié gandi sa voulado. 


Car tout ço que vèn de lá terro adus 

Un pau de fangas mau-grat lis aurasso, 

E l'aiglo que duerb soun alo à la lus 

Espousco en passant davans soun trelus 
La fango que tirasso. 


Pièi vole enciéucla moun nis talamen 

Que dintre moun Diéu soul ié posque vèire, 

Pèr-ço-que moun nis es miéu soulamen, 

E que l'amista, s'es vraio un moumen, 
Peto pièi coume vèire. 


Soulet, tout soulet, vole viéure ansin, 
E liuen üe la terro, urous e tranquiie, 
Dins li jour escrèt d'un bonur sèns fin, 
Treva lis arcange e li serafin, 

Pur e fièr coume un ile! 


FÉLIS LESCNRO. 





BOUFO TU, BOUFE IÉU. 


L'ase dóu Jala de Rougnounas toumbè malaut de la pacholo. Rèn 
de plus pressa que d'ana querre lou veterinàri. Aqueste ourdounè de 
ié faire avala un paguet de poudro blanco que ié remeteguè. 

-- Mai, moussu, faguè lou Jala, noste menistre es bèn tant testard 
que voudra pas l'avala. | j 

-- Acò ”8 la buteto, moun ami, farés un gros canoun de cano, i es- 
camparés la poudro dedins, lardarés lou canoun dins la gargamello 
dóu bestiàri e ié farés avala en boufant tant fort que poudrés dins 
lou canoun. Entendès ? 

-- E s'envai. 

Lou Jala, vite vite vai tira 'no bello cano de la coundorso de sa 
sebisso, n'alisco un bèu canoun, pren la drogo, la vuejo dedins coume 
lou veterinàri l'a di, e d'enterin que sa femo fai bada l'ase en ié sar- 
rant li narro éu ié lardo lou canoun dins la gargamello e tant lèu 

l'embouco pèr boufa. Mai, tron-de-pas-diéune ! sabe pas coume acò 
s'endevenguè, pas plus lèu lou Jala aguè lou canoun dins la bouco e 
l'ase lou tenguè dins sa barjo, que sènso dire un mot lou paure ome 
s'escagassè. Sa femo l'empourtè dins soun lié. Un ome mort! sènso 
pousqué ié tira 'no paraulo. 
, Lou medecin qu'avien manda querre, arribo tout relènt sus soun 
veloucipède : 

- Que vous sentès? fai en intrant dins la chambro dóu malaut. 

-- Ah ! Moussu. respond lou Jala d'uno voues estranglado, m'arribo 
un meichant afaire: voste counfraire, lou medecin di bèsti, me baiè 
”'no poudro blanco, que pèr la faire avala à noste ase qu'a la pacholo, 
me la falié metre dins un canoun de cano, pièi ié larda acò dins la 
barjo e pièi ié boufa fort pèr i'espandi dinsla gargamello. 

-- Eh bèn, avès fa coume vous avié di. 

-- Ah! moussu, noun! 

-- E coume vai? 

-- Vai, que lou menistre a boufa proumié !. 


J. SICARD. 





A AUBANÈU 


Q'uns aquéu terro-tremo ? 
Es la glòri elo memo 

Qu'à l'abrama d'amour 

Se dono pèr toujour. 


Aro, vous-àutri, femo, 
A voste troubadour, 
Adusès lèu de flour 

E tenès li lagremo, 


Car lou grand amourous 
Pèr si cant arderous, 
Viéu coume la flamado, 


Dounara sèmpre i cor 
De si bèllis amado 
Si plus bèus estrambord. | 
Jüàli CASSINI. 

CGLOUVIS HUGUES 


œ 


Es pas poulit moun ami Clo-Clo, nàni, es grela coumo un drai, se 
ié trasias uno pougnado de cese sus lou visage n'en toumbarié pas un 
au sòu, a peréu lou nas esquicha e coume se i'avien façouna à cop de 
rasclo de pastiero. Mai s'es pas poulit es bèu, pèr-ço-que dins soun 
iue brun vanego uno flamo, sa bouco marco la bounta e la voulounta, 
sa voues, un pau enraumassado, es caressanto e cantarello -- es bèu 
pèr-ço-que soun amo es bello. 

Ero un enfant quand l'aduguèron au pichot semenàri de Santo- 
Gardo, ounte ère, iéu que vous parle, un di grand. Lou vese tout es- 
touna dins sa trop longo blodo à carrèu blanc e blu,redo, novo, emé 
soun centuroun de cuer vernissa que lou sarravo trop aut souto li bras. 

Un nouvèu ! ié fuguerian lèu tóuti à l'entour, grand e pichoun ié 
demanderian dès, vint, trento cop: d'ounte siés? Coume te dison? 

"` E éu, bravas, apiela contro un arcèu de la Court, nous respounde- 
guè dès, vint, trento cop : Siéu de Menerbo, me dison Clo-Clo. Fuguè 
` crentous ansin dos ouro de tèms, pas mai. 

Lou lendeman èro abari, reviscoula coume unlende,.jougavoi barro, . 
à la paumo, i goubiho; courrié, sautavo, se batié coume lou plus as- 
segura dis ancian; degun s'avisavo de lou geleja sus sa tignasso em- 
bouiado, o sus sa caro grelado, car mandavo la man e lou pèd e rebe- 
cavo coume un boujarroun. 

Em' acò aquéu lanquèri nous estounè tóuti pèr sa braveta, sa de- 
voucioun. Emé si man jouncho, sis iue beissa, aquélis iue tant belu- 
guet ounte vanegavo uno flamo, semblavo un pichot sant. Tambèn 
fuguè lèu de la Coungregacioun de Sant Louis de Gounzago, crese 
meme que l'an se passè pas sènso que n'en devenguèsse l'un di priéu. 

Quand anavian i permenado, lou dijòu, amount dins li mountagno 
o long di ribo de la Nesco, tóuti lou voulian pèr noste Mounitour. 
veici ço qu'èron li Mounitour : èron li fervènt de la Coungregacioun 
que recampavon li mai devot, li mai arresta de sis ami, li menavon à 
l'oumbro d'uno tousco o. d'un aubrespin e ié fasien recita quàuqui 

] pièi, pèr s'aprendre à predica quand sarien capelan, ié fasien 
"adisso, uno prechoio, sus la vido o li vertu dóu sant o de 

lóu jour. Es aqui que noste Clo-Clo se faguè lèu uno cele- 

`- bèn debana soun cabedèu e pèr parla sènso escupi de miech- 
tàme Meme que de proufessour s'aprouchavon de cauto à 


/ | 

cauto de soun roudelet pèr l'ausi! Tóuti lou caressavon e lou dou- 
navon coume eisèmple. Moussu Trouchet, lou superiour, se fisavo 
d'éu pèr faire la leituro dóu tèms di repas ; Moussu Giraud, lou grand, 
lou fasié jouga li principau role dins si tragèdi ; Moussu Jan ié fasié 
servi sa messo ; Moussu Giraud, lou pichot, lou menavo cassa; 
Moussu Bonadona éu-meme, qu'èro tant pounchu, tant catihous, tant 
menèbre, l'avié encarga de souna la campano pèr anouncia la cou- 
mençanço e la fin dis estüdi e di recreacioun. 

Basto, quand sourtiguère dóu semenàri ié leissère moun Clo-Clo 
dins tout soun pountificat, moudèle de tóuti li vertu. E me rapelle 
que se disié à la chut-chut : -- « Aquéu, un jiour, sara superiour de: 
Santo-Gardo ! » -- « Ato vai ! disien d'autre. a l'estofo d'un messiounàri 
pèr la proupagacioun de la fe! » -- « Ié sias pas ! disien li saberu, acò- 
fara un evesque d'Avignoun... e quau saup! » 

Un jour, -- i'avié bèn quàuquis an qu'aviéu quita lou semenàri -- 
me permenave dins Marsiho, e badave coume un bon païsan qu'ère, 
davans tóati li boutigo. Remountave la carriero de Roumo sus lou 
cop de dos ouro de vèspre, au mes d'avoust, i'avié pas grand mounde, 
tant la calour toumbavo ensucanto. Dous oubrié caminavon davans iéu. 
la pipo au mourre, lou berret sus l'auriho, li man dins li pòchi de si 
làrgi braio de velous blu, parlavon lou franchimand coume li gènt. 
dóu coustat d'aut, valènt-à-dire emé lou nas, qu'acò es l'acènt des- 
tingui dóu Nord ; de tèms en tèms mi dous galavard, se fasien un 
porto-voues emé li man e cridavon ; « Coua ! Coua ! » e vague de 
rire à s'espóuti, pièi recoumençavon mai : « Coua ! Coua !... » Coum- 
preniéu pas lou badinage eë caminave sènso n'en faire cas; mai tout- 
à-n-un-cop vese se revira un pichot abachoun qu'èro à dès pas davans 
nautre ; arribo coume un fouletoun sus li dous oubrié, e, avans que 
se fugon avisa de rèn, lis emplastro l'un e l'autre d'un parèu de gau-: 
tas que ié desviron li gaugno e ié mandon si pipo e si berret dins la. 
rigolo. = « Mourre d'ibrougno, ié cridavo lou pichot abachoun enlissa, 
pourtas aquéli carpan à voste païs di graio! » 

Li dous oubrié esbalauvi de l'ataco bretounejavon : « Que veux-tu, 
toi ! C'est pas moi. Je n te parle pas à tot, moi ! » 

Mai l'abachoun li tenié pas quite ansin, ié boutavo lou poung souto. 
lou nas à l'un e à l'autre e dins sis iue i'avié uno talo menaç^n 
dous nèrvi dóu Nord n'èron coume palafica. laguè lèu =" 
foulo de mounde... Prenguerian tóuti lou partit de l'abachc 
óubrié, counfus, aguènt rambaia si berret e li tros de si pip^ ” 

gnèron emé la bramado queié faguerian. -- E l'abachoun? L'abachoun 
èro moun brave ami Clo-Clo, qu'avié pres la soutano e l'avien fa 
sout-diacre à la Ternita. e venié, au courrènt di vacanço, faire si 
devoucioun à la bono inaire Nosto-Damo de-la-Gàrdi... 

Noun pode vous afourti s'es sus un roumias dóu Leberoun o sus 
uno sebisso di colo de Marsiho que noste abachoun traguè la soutano 
e lou capèu à lume. Lou verai es qu'en 1871 avié carga la barreto 
roujo, trevavo li descaladaire e li barricado de la Coumuno. Lou verai 
es que li counsèu de guerro noun coumprenguèron que lou jouvènt 
èro un pouèto, un foulas de felibre, lou jugèron bessai un pau sus la 
mino, elou coundanèron, pèr poulitico, à la presoun ! 

Mai Clo-Clo avié l'amo nauto, e li ferrou, li grasiho e li bàrri de la 
presoun amoussèrun pas la pichoto flamo que vanegavo dins sis iue 

run. 
Dins sa gàbi, coume un roussignòu, cantè sis estrofo que tantost 
brounsissien coume lou cleiroun di bataio, tantost ramajavon coume 
l'auceliho dóu printèms, tantost idoulavon coume lou toco-san di re- 
voulucioun, tantost mandavon de poutoun is ange, tantost emplanta- _ 
von lou coutèu dins lou pitre dóu tiran. E quand sourtiguè de la 
gabi n'en fuguè un de chamatan de tóuti li jour que Diéu a fa ! Nous 
esbalauviguè dins lou journau l'Egalita emé si pouèmo, si serventés, 
si roumanso e si cansoun de la Pichoto Muso. 
Pièi se maridavo emé la femo que lou coumprenié, l'amiravo, lou 
belavo, lou soustenié dins si lucho ; car elo èro peréu grando de cor 
e d'amo, elo peréu avié la flamo de la pouësio e lou grand gàubi de 
l'artisto. Avié proun besoun noste pouèto, noste felibre, d'aquelo ajudo, 
li tèms èron aspre ; sa bello obro, soun bonur encitavon la jalousié e 
l'envejo, soun franc parla escalustravo ; falié noun soulamen s'apara . 
dins li reünioun e li clube pèr la paraulo, eë pèr la plumo dins li jour- 
nau, mai falié encaro sagela soun ounour emé la pouncho d'uno. 
espaso ! - 
Mai lou pople l'escoutavo e lou coumprenié, e un bèu jour lou ve- 
guerian deputa de Marsiho -- segur que li dous oubrié de la carriero : 
de Roumo avien vouta pèr éu. -- Acò ié fai pas rèn, noste bon prou- 
to à Paris. eë eilamoundaut, siegue à la tribuno de : 

"2 i salo di counferènci, siegue dins lis acamp feli- 

rue dins lou roudelet que trevavo lou rebat de 

te felibre se fai ausi, escouta e estima à soun degu. 
mninnt ^ «=> mani brassejant coume counvèn à-n-un bon: 

prouvençau, fai tripet-pelòri dins la poulitico; mai lou pouèto dou- 
mino lou tribun, lou soulèu esvarto lou nivoulas, e parèisson alor . 
Les Evocations, Les siirs de lu batuille, Le sommeil de Danton, Les 
jours de Combats, etc. j | 

E coume lou Prouvençau de la bono, se leissara jamai entamena 
pèrlou Francihot. coume la lengo ineiralo es dins lou sang de l'ome, 
que que n'en digon li sang-tla di païs fre, noste ami Clo-Clo, dins si 
triounfle coume dins si cabussado poulitico. fugue encaro que lou! 
moulin dóu Castelet manquèsse d'aigo pèr vira, éu a tcujour garda 
dins sa man soun pichol galoebet prouvençau, sa flahuto à tres 
trau, e tóuti li cop que soun cor es esta esmòugu e que soun amo 
a parla, nous es arriba uno perlo prouvençalo, blouso, claro, din- 
danto, de Paris: 


« Dóu founs di mas e di cabano 
« Sian vengu planta dins Paris 

« La vièio ba rxdivro pacano | 
« Ounte la Liberta Houris... » | 


Aquéli jouièu escrincela, aquéli perlo fino, aquéli diamant esbléu- 
gissènt coume d'iue d'arlatenco, s'apellon : Li Lagremo ; Lou Caste: 
let ; La Prouvènço; ÁA Clemènco Isauro ; La Farandoulo e tant d'àu- 
tri que legirés lèu-lèu dins unu galant libre que se quicho d'aquesto | 
ouro. 
E aro, moun bon e leiau ami Clo Clo laisso-me te dire: que fugues ` 
ouratour, deputa, evesque. massiounàri, Papo rouge o que sabe iéu ! ` 
que benastrugues, counftiermes e batejes, ve, lou plus clar, lou plus : 
fres, lou mai verai de toun obro, franc ti bèu tresor de chato, sara | 
toun libre de pouësio prouvençalo. Acò osco ! sara la plumo de toun , 

| 
| 





. capèu, lou diainant de ta bago, iis iue de tis amour, la roso de toun ; 
jardin, sara la paraulo de toun aino, lou tin mot de ta poulitico, sara , 
lou rai qu'iluminara ta meiuòri. 


Avignoun, mai 1894. FÈLIS GRAS. 


` 





L'aigo casto lou vin, 
La carreto lou camin. 


CE 
Entre manja e se grata, 
l'a que de coumença. 

Quand dóu soulèu li raioun d'or 
S'espandisson sus l'er.countrado 
Que de la bèuta li tresor 
Esbrihon sout la vouto astrado, 


De joio tresano moun cor 
E ma pensado enamourado 
Remèmbro; ai las ! li dous acord 
De ta cansoun, moun adourado ! 


E lis astre meravihous < 
Soun coume d'iue plen de calamo, 
Que dour:on pas i malurous, 


Entandóumens que l'amourous 
Cant de la niue brèsso moun amo > 
En un pantai armounious. 
Palermo, 1894. EMMANUEL PORTAL, 
. Sòci dóu Felibrige,. 





Aquéu que parlo semeno, 
Aquéu qu'escouto meissouno. 





LA MARRIDO ERBO 


Guingoi dóu Barrous, l'ome de la Liso, viravo à dos pouncho un de 


si cantoun de mountagno pèr planta 'no claretiero, e, coume èro pèr 


É 77777 777 '^»> leva enjusqu'à jour fali, se satiravo à licheta; pièi 
r . ru afama coume un loup, adusènt sus l'espalo un sa 
d li lapin de Liso. 

un cop s'èro plagnegu de la cousino. disènt qu'un liche- 
t. yun de bon fricot pèr se sousteni ; mai Liso entendié pas 
ri `m f^^#4 qu'à sa tèsto. 


` 


_ 

Un vèspre que Guingoi, mai que d'abitudo èro avani pèr la fatigo 
. e que la fam lou travaiavo, atrouvè pèr soun soupa un bèu tian de 
. coucourdo, sourtènt dóu four, bèn rousset, mai qu'avié pèr defaut 
d'èstre lou tresen despièi tres jour. 

Aqueste cop noun se pousquè teni eë bandiguè tout en l'èr. Restè, 
la coucourdo, empegado contro la paret coumo uno tiblado de .gip 
aune. ' 

: -- Couquin de noum ! se pensè, anan vèire se me fara pas de fricot ! 

E s'enanè à l'estable pèr arriba li lapin. 

Coume venien à la pasturo, se baisso plan-plan, zóu! mando la 
man, n'en pren un pèr li cambo de darrié. E pau! un cop sus lis 
auriho; e pan ! vaqui moun lapin mort. Lou jito au mitau de l'esta- 
ble. pièi s'envèn à la cousino rousiga un tros de pan emé quàuquis 
óulivo pèr acaba soun repas. j 

Finissié quand Liso que venié d'apastura la cabro, touto en aio, 
intrè em' un lapin à la man. 

-- Ve, dis, lou paure bestiàri es mort, es encaro tout caud, dequé 
i'aura pres ? 

-- Hòu! fai Guingoi, quauco marrido erbo ! 

-- S'èro pas de cregne tant lou manjarian. 

-> E noun, es pas de cregne, èro pas malauto aquelo bèsti, quauco 
marrido erbo, te dise ! 

L'endeman, quand Guingoi rintrè de la journado, i'aguè 'n bon 
fricot de lapin, ëe se n'en meteguè enjusqu'aqui, emai n'en restè pèr. 
sa biasso, emai pèr lou soupa. Liso l'avié pas vougu tasta. 

Se passè 'n couble de journado, pièi arribè mai que Liso ailuguè 
-de l'estable un lapin mort. 

-- N'en vaqui encaro un. faguè ; es tout caud ; es pamens lou se- 
gound, coume sarié brave se nous petavon tóuti ansin ! 

-> Oh vai ! rebriquè Guingoi, es quauco marrido erbo te dise. L'au- 
tre èro bon, tant sara bon aqueste ; lou manjaren. 

-- Lou manjaren ! es lèu di ; mai sabes que vèn pas à comte de 
manja de lapin liogo de li vèndre ! 

l'aguè mai de fricot de lapin pèr lou repas e pèr la biasso; mai 
aqueste cop Liso n'en manjè sa part. 

Acò anavo à benedicioun. 

Quàuqui jour après s'envenié Guingoi de la terro en _ _ 
d'erbo. Avié fini sa faturo e en éu se pensavo que sarié bèn 
de manja encaro un lapin pèr festeja la fin de soun travai 

-- Vai, dis, en mandant soun sa dins la cousino, aqueste cop, lis 
.ai chausido : i'a que de cardello, de tirassetto e de courrejolo; pos 
urèire que ié faran pas mau à ti lapin. 

-- Segur que ié faran pas mau, faguè Liso d'un èr mouquet, dóu- 
maci que soun tóuti mort. 

-> Coume ! mai dequé i'aura pres ? 

-+ Basto, quauco marrido erbo ! Mai pèr bonur l'espeditour tant 
me lis a leva e emé largèat t'ai croumpa un parèu de soulié; acò 
t'engardara de marcha sus lou crestian ! 


_= ! ... 


E aquéu vèspre i'aguè mai pèr soupa un bèu tian de coucourdo. 
JAN DIS ENCARTAMEN. 


LISO j 


DIALOGUE - 


A MADAMISELLO ELISA FOSSE. 


BABELET. 


Liso, sies uno fiho facho, 

E bèn-lèu, vèngon li magnan, 
Pèr tu n'èi pas ço que te facho, 
Auran souna dès-e-sèt an 

Liso, lou sabes bèn, pecaire ! 
E cènt fes te l'an repeta, 

Que jouino fiho emé sa maire 
Pòu pas au cro toujour resta. 


LISO. 


Maire, m'avès escalustrado ! 

Pèr iéu s'erias abandounado, 
Meritariéu la rebufado, 

Lou blaime de tout Cavaioun. 

A vous moun cor e ma tendresso ! 
Sèmpre emé vous, fiho soumesso, 
Me moustrarai, meme à la messo, 
Ligado à voste "coutihoun. 


* o? Wu 

BABELET. 


Janet me sèmblo un brave drole : 
L'an jamai vist i cabaret ; 

Èi taia sus un poulit mole, 

Ei ferme sus si dous jarret. 

Pèr tu quaucarèn lou caucigo, 

E lou veses pas sèns plesi; 

A tres ermas à la Garrigo, 

De tout soun mas èi prouvesi. 


LISO. 


Ploure coume uno Madaleno : 
Vese bèn ounte eiçò nous mene 
Boutas, l'ai devina sèns peno : 
Maire, voulès me marida. 

Pèr intra dins vosto pensado, 
Vous dirai que Janet m'agrado, 
Mai noun pèr éu sarias leissadeA” 
Jamai pourrai me decida. 


BABELET. 


Te maucores pas tant, pecaire ! 
N'èi pas pèr vuei ni pèr deman; 
S'óucuparen d'aquel afaire 

Dins sièis mes o bèn dins un an. 
Assolo-te, ma pauro chato ! 
Amor d'acò fau pas crida, 

Es un prepaus lacha dissato, 

E que dimenche es óublida. 


LISO. 


Càspi ! voulès que li barjaire, 

Li cancanié, li barrulaire, 

En s'amusant, meinajon gaire 
Moun ounour trop lèu mascara ! 
Maire, jamai n'es esta sage 

De barqueja pèr un mariage : 
Despathen-nous, vite à l'Óubrage ! 
tseven lou vin, perqué 's tira. 


Cavaioun 1841. CASTIL-BLAZE. 

CHAPITRE XXI DE LA GENÈSI 


1. Mai lou Segnour vesitè Saro coume avié proumés ; e coumpli- 
guè ço qu'avié di. 
` 2. E elo counçaupè e enfantè un fiéu dins soun vieiounge, au tèras 
que Diéu i'avié predi. 

3. E Abraham, au fiéu que Saro i'engendrè, dounè pèr noum Isa. 

4. E lou circounciguè lou vuechen jour, couma, i'avié ourdouna 
Diéu. 

5. Avié dounc cènt an, soun paire, quand Isa venguè au mounde. 

6. E diguè Saro : « Lou bon Diéu m'a fa rire; e quau que m'en- 
tènde parla, rira 'mé iéu. » 

7. Pièi diguè mai : « Quau aurié cresegu qu'Abraham pousquèsse 
.vèire Saro alacha lou fiéu que i'avié fa tant vièio ! » 

8. L'enfant creisseguè dounc e fuguè desmama ; e faguè Abraham 
un grand counvit, lou jour dóu desmamage. 

9. E Saro, un jour aguènt vist lou pichot de l'egiciano Agar jow- 
gant emé soun fiéu Isa, diguè à-n-Abraham : 

10. « Enrmando aquelo servènto emé soun fiéu, pèr-ço-que noun 
eiretara, lou fiéu de la servènto, emé moun fiéu Isa. » 

11. Acò, lou trouvè dur, Abraham, pèr soun drole. 

12. Diéu ié diguè : « Noun troves aspre ço qu'a di de toun fiéu 6 
de ta servènto : que que t'ague di Saro, escouto si paraulo, pèr-ço- 
qu'es dins Isa que toun noum fara' raço. 

13. Mai dóu fiéu de ta servènto, estènt que sort de tu, farai naisse 
` peréu uno grando ninèio. » 

14. Se levè dounc Abraham de matin e, prenènt de pan em' un 
ouire d'aigo, lou ié boutè sus l'espalo, à-n-Agar, ié baiè soun drole, 
e 'm' acò la bandiguè. Aquesto, quand fuguè partido, s'enanavo bar- 
rulant dins l'ermas de Bersabè. 

15. E, un cop abenado l'aigo qu'avié dins l'ouire, elo leissè lou pi- 
chot souto un dis aubre qu'èron aqui. 

16. E s'enanè, e s'assetè peraqui à-n-un jit de flecho, e diguè: 
« Veirai pas, ansin, mouri moun drole! » E de-reviroun assetado, 
*>>Ç > ` ”` plagnoun e plourè. 

ausiguè, Diéu, la voues de l'enfant ; l'ange de Diéu sounè 
...nount, ié disènt : « Que fas, Agar ? agues pas cregnènço, car 
` ^-tendu la voues de toun enfant, dóu rode ounte es. 
zóu ! pren lou pichot, arrapo-ié la man, pèr-ço-que lou 
->"aia grand generacioun. » 7 

19. E Diéu ié durbiguè lis iue. Elo veguè 'n pous d'aigo, i'anè, em- 
pliguè soun ouire e faguè béure lou pichot. 

20. E Diéu em'éu fuguè ; e lou jouve grandiguè, e demourè dins 
lis erme, e devenguè 'n adré pèr traire li sageto. 

21. E abitè au desert de Faran eë sa maire, pèr mouié, n'i'en faguè 
prene uno dóu terraire d'Egito. 

22. Vous trouvarés que d'aquéu tèms Abimelèc, -- emé F'col, 
generau de soun armado, -- diguè à-n-Abraham : « Diéu t'acoum- 
pagno en tout ço que fas. 

23. Juro-me dounc pèr Diéu que tu jamai me nouiras, ni à mi des- 
cendènt ni à ma raço, mai que, segound lou bèn que iéu t'ai fa, tu me 
faras -- e peréu à la terro ounte recampadis sabes que siés vengu. » 

24. Abraham ié respoundeguè : « Iéu jurarai ». 

25. E éu charpè Abimelèc pèr raport à-n-un pous d'aigo que i'avien 
pres pèr forço li servitour d'aquéu. 

26. Abimelèc respoundeguè : « Ai pas sachu quau a fa 'cò ; mai tu 
me n'as jamai rèn di, eë iéu enjusquo à vuei n'aviéu jamai ausi parla. » 

27. Abraham alor prenguè de fedo emé de biòu, que dounè à-n-Abi- 
melèc e. se picant la man, faguèron alianço. 

28. E Abraham encastè sèt agnèu de soun troupèu. 

29. E Abimelèc ié venguè : « Que volon dire ansin aquéli sèt agnèu 
qu'as mes à despart dins un cast ? » 

30. « Reçaupras de ma man, Abraham ié diguè, aquéli sèt agnèu, 
pèr que me fugon testimòni qu'es iéu qu'aviéu cava aquéu pous. » 

31. Es pèr acò que l'apelèron, aquéu liò, Bersabè, pèr-ço-qu'aqui 
avien jura. 

32. E vaqui coume s'alièron contro lou pous dóu juramen. 

33. Abimelèc pièi s'aubourè, emé Ficol soun generau, e d'aqui 
s'envenguèron au terradou di Palestin. Abraham, éu, plantè un bos 
à Bersabè e aqui envouquè lou noum dóu Segne Diéu eterne. 

34. E long-tèms parguejè dins la terro di Palestin. 

F. MISTRAL. 


EPIGRAMO 
A-N-UN MARRIT POUÈTO VENTRU 


Mascarant de papié vo bourrant ta ventresco, 
Sabes-ti ço que fas, pouèto disavert ? 

Pèr li verme aprepares d'esco : 

Te rouigaran tu 'mé ti vers ! A ` 

LI SEMENÇO 


Èr : C'est pour la France. 


Lou gau a canta dessus la figuiero, 

Lou jour que parèis.fai fuge la niue, 

Lou baile a crida : zóu ! à la preguiero, 

En de bèu jouvènt, dourmènt di dous iue ; 

Tre se reviha van dins la bastido, 

Tóuti tant que soun béure l'aigo-ardènt ; 

E pièi, regala de l'aigo boulido, 

Van metre coulas, mai-que-mai countènt. 
En aquelo obro de counsciènço, 
Anen-ié tóuti vitamen, 

Ks la sesoun, es lou moumen : 
De la semenço. 


Es un bèu droulas que marco la souco, 
Fai tres pichot pas à pau près egau, 
Mai tiro de long. a lou rire en bouco, 
Quand vèi que soun miòu vai dre dóu signau. 
Après éu seguis un vièi que semeno, 
A cha vai-e-vèn tout lou jour trimant : 
Dóu sa mita-plen rebuco l'aubeno, 
Pèr lèu avé fa ié vai di dos man. 
Dins li garat éu pren paciènço,\ 
A soun obro quand es en trin, ` 
Lou gran s'escampo en póuverin 
Pèr li semenço. 


Lou terren es plan, li moute soun trisso, 
Li galoi bouié, la man à l'óutis, 
Parton bèn parié, ras di tamarisso 
Alin li vesès tóuti cantadis. 
Li pichots aucèu seguissènt l'araire, 
Bequeton lou gran qu'es mau acata, 
Laisson li cresten volon dins lis aire. 
Pèr larga si cant dous à-n-escouta ! 
Sout lou cèu blu, planuro inmènso, 
Lis auceloun fan sis acord, 
Aperamount canton en cor ; 
Sian i semenço. 

De-vers lou Pounènt mounto la chavano, 
L'uiau que lusis vèn dóu bon coustat, 
Bèn sourne es lou tèms, lou tron que boucano, 
F'ai dire i bouié d'ana s'assousta. 
Desatalon lèu, vejaqui la plueio 
Uno fes au mas duerbon de pertout, 
Lou pelot jouious li jouvènt acueio 
Après s'entaulant, éu se met d'un bout. 

Cadun aura sa recoumpènso, 

Jamai, jamai fau s'esfraia ; 

La plueio d'iuei fara griha 

Nòsti semenço. 
CHARLOUN RIÉU. 





. LA FONT-CUBERTO 


Proche di bàrri d'Avignoun s'esperlongo, bourda de platano e de 
sause au long di frésqui sorgo, un camin d'alis, qu'encadron | plus 
vèrdi pradarié de l'encountrado. 

A-n-uno miechoureto de la vilo, lou camin fai fourcolo eë la poun- 
cho de terro desseparant li dos routo, de banc de pèiro arrenguei- 
rado, bèn à l'oumbro. sèmblon counvida lou vouiajour de faire pauseto 
en aquéu rode plasènt, dins l'avesinanço d'uno font, mounumen dóu 
siècle darrié, coume se n'en vèi plus que dins li tablèu de Fragonard, 
lou galant pintre prouvençau. 


Es ço que nàutri, gènt d'Avignoun, nouman la Font-Cuberto, en 


causo de la bastisso que nòsti vièi conse i'aubourèron pèr fin de garda 
si clàris aigo à despart dis escourriho dóu tèms, en nous ensignant, 
d'aquéu biais, lou respèt pèr l'eiretage de la naturo, aquelo raaire 
nourriguiero. 

Desempièi mai de dous cènts: an se charravo dóu merite dis aigo 
d'aquelo font, que li mège d'alor n'en fasien grand cas pèr si malaut, 
liogo de li poutringueja coume nous poutringuejon aro. 

Es pèr aquelo resoun que, lou 7 d'abriéu de l'an de gràci 1777, lou 
Counsèu de nosto bono vilo decidè la bastisso de la font de jouvè 
e que Mèste Gayet, lou massoun, se boutè lèu-lèu en chantié en 
taiaire de pèiro e manobro. 

Uno fes la piramido aubourado (e lou fuguè lèu), Mounsegn 


J'i 

Vice-Legat en carrosso, segui de si gènt, escourta nèr la gardo pe- 
tachino, s'adraièron \de-vers lou bournèu benesi eë vague de se 
i'abéura ; aquelo abitudo pressn, la renouvelèron tóuti lis an, eiça 
vers l'acoumençanço dóu printèms. 

Après li catau, venguè lou pople se ié gandi en coumpagno d'un 
vióulounaire, pèr sauta sus la tepo di prat, emé li chato avignounenco, 
aquéli galòii tafatairis, couifado en blanco picuro. 

Emai i'aguèsse d'aigo à la font, se destapave quàuqui flasquet 
póussous, li biasso s'entamenavon, se fasié gousteto, pièi dansavon la 
gavoto, coume lou dis uno vièio cansoun d'antan : 


Lou vióulounaire qu'an louga, 
N'es qu'un matalassaire ; 

Vai foço miés autour di plat 
Qu'en fasènt lou rassaire ; 

Un pau que n'a marrit renoum, 
Ié boutaren lou petassoun. 


Vivo la Font-Cuberto ! 

Emé lis amourous garçoun, 
Fiheto escalaberto 

Dansarés au son dóu vióuloun !... 


Coume vesès, d'aquéu tèms n'èro pas necite de planta de lòngui 
bigo pintourlejado, nimai de rampela 'no dougeno de musicaire sa- 
beru pèr desgourdi li cambo dóu fihan : quatre banc de pèiro fasien 
raro à-n-aquéu bal campèstre, mounte la joio èro dela fèsto sènso 
i'òstre counvidado pèr lis aficho. 

La Font-Cuberto, mounte, enfant, anavian pesca d'espigno-bè, n'es 
plus, à l'ouro d'aro, d'un quartié à mita-mort ; li platano de soun iero, 
qu'oumbrejavon antan dansairë e dansarello, n'assouston plus que li 
caravano de quàuqui bóumian, foro-bandi de la vilo. 

Pauro Font-Cuberto, quau t'a visto que te vèi ! 

E sus toun souloumbrous camin, n'ausissèn tout-just qu'un cha-cha 
de cigalo, l'estiéu, o li cascavèu brusissènt di chivau d'omnibus, 
carrejant li bourgés d'Avignoun vers li bastido de Mount-Favet, e lis 
. ` ^ ^au pertout... sus l'auturo de Mount-de-Vergue. 

ENRI BOUVET. 





umpes pas trop souvènt ço qu'es pas necessàri, 
>un bèn lèu vendras toun ase e sis ensàrri. 


( 

v SUS LOU FLUME 


La barco, au vènt de mar, sus lou flume resquiho ; 
-- Li lume di vilage e lis astre belin, 

Dins l'aigo entre-mescla, flamejon peralin, 

E negrejo, au dougan, l'oumbro dis avaussiho. 


La luno vai mounta de l'oundo : -- aro, escandiho 
Amoundaut, amoussant lis astre ; un remoulin 

Fai tremoula l'argènt de si rai cristalin ; = 

E lou clar brut dis erso encanto mis auriho. 


Remaire ! plan-planet resquihen vers la mar : 
D'aquéu caire tout-aro espelira lugar 

E vèn l'auro ; -- e soulet, óublidant la magagno, 

Beve emé dous ami. sus lou grand flume blu, 

La Liberta que passo e lusis ëe se bagno 

Dins l'oundo, dins lou vènt e dins li clar belu. 

Avoust 1837. Jüli BOISSIÈRE. 





LOU BATEJAT 


Dins la chambro de l'Acouchado, 


Misè Bounasso, la gouvernanto, fai la teleto dóu nichot. Tout em 
lou mudant, cresènt bèn faire, li arroundis la tèsto e ï estiro lou nas. 

MISÈ FLEITET, (l'acouchado). Es en bello camisolo blanco assetado. 
sus soun lié. (Emé la voues un pau maniaclo.) 

=- Coumo lou tripoutas aquéu paure agnèu ! 

MisÈ BOoUNASSO, bèn tranquilo. =À Vous-àutrei lei maire, quand 
avès un enfant entre lei bras, sèmblo qu'avès un sant sacramen... 
aujas pas lou touca. 

MisÈ FLEITET. - Pecaire ! soun tant tèndre! 

Mist Bounasso. -- Es pèr acò... en d'aquel iage soun coumo di- 
rias en goumo elastico... toumbarien d'un cinquèime, si farie^ 
mau. 

MIisÈ FLEITET, de mai enmai inquièto. -- Anen, viguen, n'a pi 
es plus de plour que li toumbon .deis iuei, es de lagremo que li mr" 
ton dóu couer. 

MisÈ Bounasso. = Provo qu'es vivorno, 

Misè FLEITET. = Se sabias coumo es sensible pèr uno maire d'en- 
tèndre ploura l'enfant que vèn d'espeli. Autant a de bouenur à lou 
vèire sourrire, autant a de doulourà lou vèire soufri. 

MisÈ BOUNASSO. -- Li ai un pau arroundi la tèsto, l'avié 'h pau 
trop pounchudo... semblavo un meloun de Cavaioun. 

MisÈ FLEITET. -- L'avès bessai trop arroundido. 

MisÈ BounaAsso. --+ Lei tèsto soun jamai tròu roundo. Acò 's coumo 
soun nas ; tenès, iéu tròvi qu'es pièi tròu requinquiha. (Fstiro lou 
nas de l'enfant, aquest crido coumo un pavoun.) 

MisÈ FLEITET. => Es lou nas de la famiho... lei Fleitet an rèn de 
de pounchu. 

MIisÈ BOUNASSO, countuniant. -- S'escautavian lei maire, dins vint 
an si rescountrarié plus d'ome vo de fremo emé de figuro de cres- 

ian. (A l'enfant.) Anen ! veguen, moussu, quierés pas tant ; es pèr 
vouestre bèn ço que vous fau. 

Misè FLEITET. -- Cresès que d'avé lou nas requinquiha l'empa- 
chara d'èstre urous... s'es soun destin, 

MisÈ Bounasso. -- Es segound coumo v'entendès ! AÂ iéu, un ome 
em' un nas ensin m'agradarié pas, crési que siéu pas souleto... lou 
nas a coumo leis iuei, es lou mirau de l'amo. 

(Arribo misè Pignòu. A dins sei bras un gros pitouet boufarèu.) 

MisÈ PiGNÒU. =Á Que m'an di ? Qu'ai aprés ? Toun nouvèu-na vòu 
pas teta ? 

MisÈ FLEITET. = M'en vès touto estoumagado. 

MisÈ PiGNÒU. -- Fau pas vous metre en peno, acò arribo, quand 
n'aurés nourri uno garrenado, coumo iéu, sara diferènt. En esperant, 
li dounarai mié-la, jusquo que siegue abitua à voueste estouma. 

MisÈ FLEITET, -+ Siéu counfuso de tant d'amabilita. 

MïisÈ PrGNòu. -+ Es de servici que si devèn entre maire. 

MISÈ FLEITET. -_ Lou paure agnèu es afama e li pouédi pas douna 
sa nourrituro. Acò m'es un chagrin. 

Mi1sÈ PIGNÒU. -- Sara de vous coumo de iéu, Moun proumié poudié 
pas teta... Fau dire qu'èri seco coume un amadou... e pièi quinge 
iour après aviéu mai de la qu'uno saumo. 

È FLEITET. =ê Acò ”'s un plesi. 

` `ïGNòU. =Â Passas-mi lèu aquéu bèu pitouet que si remplisse 
. avans d'ana à la glèiso (Estènd lou siéu sus lei geinous e 
` *etè à l'autre.) -- Au siéu : Tè, Mius, en esperant, teto-ti 


Blaveiròu e misè Tron. An chascuno soun pichoun sus 

Misè BLAVEIRÒU. -+ Vèni vèire s'avès pas besoun de iéu pèr douna 
à teta au pitouet que lou bouen Diéu vous a manda... Ah! ! es mai misè 
Pignòu que m'a devançado. | 

MisÈ Tron. -- Pensàvi bèn que Pignòu avié pres li davans, mai 
es egau, aviéu garda l'estouma plen, si pòu pas saché, l'ai refusa à 
moun bèu Choues ; a ploura, mai l'ai canta 'no roumanço, acò l'a fa 
lou meme efèt. j 

MisÈ FLEITET. =Á Coumo vous rendrai tant d'atencien ?___ 

LEI FREMO. -- Pèr uno maire, leis enfant deis autre soun un pau 
lei siéu. 

(Arribo lou paire Fleitet emé la sajo-fremo.) 

MADAMO TRISSOUN, la 8ajo- -fremo. -- Lou capelan m'a di que sa- 
rié pèr tres ouro... à dos ouro l'a 'n enterramen, e à quatre ouro fau 
que vagon douna leis estrèmo-ouncien à la pauro misè Pebre, 

(Tóutei lei fremo si regardon esfraiado.) 

LOU PAIRE FLEITET. =- Leis un moueron, leis àutrei naisson. Un 
pau chascun, la barco va. (A la gouiernanto;. Quand saren parti, 
dreissarés la taulo eicito, dins la chambro de la maire, sourtirés tout 
ço que l'a de bescuechello, de vin, de liquour dins lou gardo-raubo. 

MisÈ BoUNASSO. -- Mai anas pas faire la noueço eicito ? 

LOU PAIRE FLEITET. = .....A près la coulacien, poussaren la taulo 
au founs ; mèstre Galoubet si plantara dessus emé soun tambourin, e 
la jouinesso dansara jusqu'à deman matin se li fa plesi. 

MisÈ Bounasso. - L'acouchado aurié besoun de repaus, e l'anas 
canta e dansa dins sa chambro ? 

LOU PAIRE FLEITET. -- De tout tèms s'es fa ensin e nouéstei maire 
soun pas mouerto pèr acò. Sara 'no destracien pèr Mieto. (A sa 
fremo.) Que n'en diég, ma bello ? 

MisÈ FLzeITET. - Tout ço que fas es bèn fa..., siés lou mèstre. 

(Arribo lou peirin e la meirino.) 

Fino, la meirino, embrasso misè Fleitet. = Coumaire, la boueno sa- 
lut ! Lou bouen Diéu vous fàssi la gràci de lou vèire marida. 

MisÈ FLEITET. -- Gramaci, Fino, tei souvèt nous pourtaran bouenur. 

MARIUS, lou peirin. = Salut, coumpaire, salut, coumaire ! lou 
bouen Diéu lou fàssi crèisse en sagesso e en bounta, 

MisÈ FLEITET. =- Que sèmble à soun peirin, es tout ço que desi 

MiETO. -- Coumaire, lou bouen Diéu vous fàssi la gràci de 
vèire marida ! 

Misè FLEITET. = Merci, Mieto, vouésti bouéni paraulo mi pe 
won lou couer. j 

FÈLIs. -- Perqué lei fès tant bèu e tant bèn, coumaire, longo-mai ! eë 
qu'arribés à la dougeno. 

LOU PAIRE FLEITET. - Li coumtan bèn ! 

MIsÈ FLEITET. = En parlant ensin, Fleitet, sounjes pas ei peno de la 
vido. 

LOU PAIRE FLEITET. =+ Ah ! vai, ounte naisse un lapin crèisse uno 
cardello. 

(Intro uno dougeno d'envita.) 

LEI JÓUINEI GÈNT. - Salut au paire, salut à la maire, salut ei peirin 
e ei meirino ! Que lou bouen Diéu nous fàssi la gràci de lou vèire 
marida ! 

MisÈ FLEITET. -- Grand merci de vouéstei coumplimen, quand vè- 
non de bràveis enfant ceumo vous-àutrei soun toujour bèn reçu. 

MIisÈ BouNAsso. -- Sias deja fatigado. La fèbre dóu la vous tra- 
casso, vous faudrié de repaus e de tranquilita. 

LOU PAIRE FLEITET.-- Un jour de batejat es un jour de plesi, lou 
devèn counsacra à Bàcus, à Vènus, à Terpsicoro (pren la taio de 
misè Bounasso). 

Misè BouNAsso. -- Emé vosto versicoro, me semblas decida à 
aganta la lignoto, vous. 

TÓUTEI, risènt. -- Lou coumpaire a toujour vint an ! 

FÈLiIs. -- Dansaren vuei pèr lou batejat, mai desiran dansa bèn lèu 
pèr lou mariàgi dóu peirin e de la meirino. 

TÓUTEI. -- Que lou mariàgi si fàssi lèu, 

LOU PAIRE FLEITET. -- AÂ forço de faire bateja d'enfant ensèm- 
ble finissès pèr n'en faire quaucun. 

MARiUS. -- Lou bouen Diéu vous escoute! (A l'auriho de Fwno.) 
Voueste bouenur sera lou soulet but de ma vido. 

FINO, qu'es vengudo roujo. = Anen, teisas-vous, Marius. (A la 
jouinesso.) Vous, Choues, anas demanda ei parènt de Delaïdo se 
eounsènton à counfia sa damisello à vouesto proubita. Vous, Rifouert, 
vous avèn chausi pèr Touneto. Vous, Magan, menarés Mioun. Tu, 
Bitord, seras lou coumpaire de Louviso. 

MARIUS. = Tu, Gamatoun, auras Catin pèr coumaire; mai li fa- 

s dB misèri, coumo es toun abitudo, 
roUN. -- Lei pichóunei pessugo entre-tènon l'amista... 
' PAIRE FLEITET. - Gamatoun a resoun. Si pessugo jamai que 
+ -ue vous aimon. 
tnesso souerte.) 
. PAIRE FLEITET, á Marius. = As pas óublida de dous-liard pèr 
` orf". dóu vilàgi. 

MaAnrtuUSs. = Pecaire ! ai lei pòchi que crèbon, fau que n'em plôu- 
gue. Acò 's un dei plesi dóu batejat. 

FÈLIS. = Mai si jieto de sòu, plus grand es l'ounour de la meirino. 

LOU PAIRE FLEITET. => Marius sera pas soulet à faire ounour à sa. 
coumaire Ai fa tambèn ma prouvesien. Tout l'an es pas Calèno (4 
misè Fleitet.) Que n'en diés. ma bello ? 

MISÈ FLEITET. -- Tout ço que fas es bèn fa... 

(Lei grand-parènt intron.) 

MARIUS, au Grand. -- Macarèu ! peirin, avès ficha 'n famous còup 
de pèd au gardo-raubo. 

Lou GRAND. -- Quand lou bouen Diéu mando un nouvèu mèm- 
bre dins la famiho, si pòu pas tròu faire pèr lou bèn recebre. 

FÈLIS. -- Parlas-mi dei faquino de l'encian tèms ; aquélei vous tapa- 
von lou fre. 

MaAnrius. -- Aro lei fan plus courto. Fau que lei gauto parèisson. 
L'a dequé s'enrauma. 

LA GRAND. -- Jouinesso, es dei vièis usàgi coumo di vièiei gènt, 
fau pas si n'en trufa. 

FÈLIS. =Á Poudèn rire deis abit, mai sabèn respeta aquélei que lei. 
pouerton. | 

LOU PAIRE FLEITET. = Crési que li sian tóutei, alor en routo. Anen, 
fai tira, Marius ! 

TÓUTEI. => Fai tira, Marius ! 


A la Glèiso. 


FINO, à Marius ; ié baio la man trempado dins lou benechié. = 
Prendrés pas uno gouto d'aigo benesido ? 

MARIUS. -- De vouesto man es pas de refus. 

Leis àutrei seguisson e s'entènd repeta eitant de cop ceumo l'a de: 
parèu : -- N'en prendrés pas uno gouto ? « De vouesto man es pas de: 
refus. » 

LOU PAIRE FLEITET. -- Vési pas Moussu l'abat. Avié di que serié- 
pèr tres ouro. 

FÈLIS. -- Lei capelan si fan toujour un pau espera. 

LA SAJO-FREMO, au paire Fleitet. -_ Anas àla sacrestio, dc. 
lei noum e lei prenoum. Digas-li qu'ai pres lei cièrgi à la fabr 

Pendènt la ceremounié touto la noço es silenciouso. 

FÈLIS, d'aise à Mieto. -_- E dire qu'avèn tóutei passa pèr aq« 

MieTo. - Lou batisme nous lavo dóu pecat. 

CHOUES, plan à Louvisoun, -- Lou grun de sau l'agrado 
pichoun, reguigno. 

LouvisouN. - La sau purifico. 

CATIN. -- Coumo si tèn bèn lou paure agnèu. 

GAMATOUN. -Ê Parèis que iéu èri pas tant tranquile; fèri un egs- 
tampèu ! 

CATIN. -- Siés toujour esta tant capounas !1 

GAMATOUN. -- S'erian pas à la glèiso, qu'esquichoun ti dounariéu... 

TÓUTEI. -- Ah ! lou vaquito crestian. 


A la sourtido de la Glèiso. 


Lei pichoun de escolo e lei gandard espèron la noço, tre que souer- 
ton de la glèiso, s'entènd lei crid repeta de « Peirin ! couquiéu ! 
Peirin ! couquiéu ! » 

MaArïivus : Cridas bèn fouert ! bèn fouert! 

LEI PICHOUN. - Peirin ! couquiéu ! Peirin ! Jitas, jitas... 

MARIUS. -+ Acò va bèn. Tenès vaquito pèr croumpa d'amendo su- 
crado. 

Jito de sòu dins lei cambo dei gènt que regardon. 

LA Noço, grand boui-boui. - As bèn manda... l'a un poulit pelau t 

LOU PAIRE FLEITET. => Viguen se reüssirai tant bèn que Marius. 

Jieto de sòu davans la boutigo d'un marchand de terraio. Leis en- 
fant toumbon e barrulon sus lei sieto e lei toupin. 

LA NOÇO. -- Acò s un plesi ! 

FÈLIS, à Marius. -- Mando sus lou femié, l'aura de que rire ! 

CATIN. --+ Nàni, Marius; agues pieta dei malurous! Aquélei pàu-- 
reis enfant soun deja pas tant propre. 

GAMATOUN. -- Ah ! vai lou femié brulo pas ! 

CHOUES. -- E pièi sarié pas un batejat se seguissian pas leis usàgi. 
Acò s'es toujour fach ansin. 

LEI JÓUINEI GÈNT, à Marius. -_ Mando au marrit cantoun. 

LEI DAMISELLO. -+ Nàni! mandas dedins la fouent coume acò si 
lavaran la figuro... 

Lou paire Fleitet que tèn ei tradicien mando au marrit cantoun ; 
lou peirin mando dins la fouent. E vague desi poussa. 


La coulacien. 


... = =. 4 paire Fleitet si demènon pèr óufri de dragèio, de: 
o do liquour eis envita.) 
trincant. = À la santa dóu nouvèu-na ! Que lou bouen. 
18 fàssi la gràci de lou vèire marida ! 
nr ` 'a santa dóu paire e de la maire ! 
-inc a resoun... A la santa dóu paire e de la maire F 

LOU PAIRE FLEITET. = A la santa dóu peirin e de la meirino ! Que 
1ei viguen lèu marida ! 

TÓUTEI. -Ê A la santa dóu peirin e de la meirino! 

GAaMATOUN. -- Vaquito lou moumen de legi lei deviso que soun 
dins lei bon-bon. 

LOU PAIRE FLEITET. - La proumier o sera pèr la meirino... lou 
peirin la legira. 

(Baio à Marius une dragèio que l'a dintre un pichot papié enver- 
touia.) 

MARIUS, legissènt esmougu. 


Votre bouche est fraiche comme la rose 
Je voudrais la baiser mais je n'ose. 


TÓUTEI. -- Marius, embrasso-la, viguen, de couràgi. 
MARIUS, à Fino, = Voulès ? que ? 
FINO, un pau roujo. =Á Pèr que va fau !... (Marius l'embrasso ) 
TÓUTEI. = Acò marcho bèn ! 
FÈLIS, à sa coumaire. -- Un pau vèire ço que nous dira la deviso 
à nàutrei. 
MiETO, après avé quicha la dragèio entre li dènt remete lou papiè à 
à Fèlis. - Dira de bestiso, anas ! . 
FÈLIS, legissènt : 
La nuit je rêve à vous souvent 
Surtout lorsque souffle le vent. 


TÓUTEI. = Acò vòu rèn dire. 
GAMATOUN. -- Escoutas la nouestro (legissènt) : 


Lorsque j'admire vos appas 
Je fais un bien joli repas. 


TÓUTEI, en risènt. -Â Aquelo, o, es reüssido !!! 

LOU PAIRE FLEITET, Œ@ Mèste Galoubet qu'arribo em'un tambourin 
de Marsiho. - Salut à Mèste Galoubet, a soun tambourin que ma- 
nejo tant bèn. 

TÓUTEI. - Salut à Mèste Galoubet ! 

MÈSTE GALOUBET. - L'a ges de fèsto, ges de plesi pèr n&u. 
prouvençau, quand n'entendèn pas lou galoi galoubet e lou dous < 
dóu tambourin. 

E zóu ! siblo uno ritournello. Tre l'entèndre lèvon la taulo, 1... 
Galoubet mounto sus d'uno cadiero, lei parèu si visajon e la da 
scoumenço. 

LA SINSO. 


_ 409 _Â 
ENCÒ DÓU LIBRAIRE 


Bon-jour, moussu lou libraire. l'a moun jouine que m'a di: =Â 
Paire, pèr qu'anas à-n-Avignoun, adusès-me 'no gramatico qu'ai fint 
ma silabèro. Lou boujarroun! Es que a meiouro tèsto que soun 
paire ! Iéu, tau que me vesès, m'an jamai rèn aprés : sabe ni A ni B ; 
mai me siéu di li libraire acò 's de gènt letru, saupran tout-d'un- 
tèms ço que te fau ; em'acò siéu vengu eici tout dre. | 

-- Avès bèn fa, moun ami, avès bèn fa; fau toujour faire ansin. 
Mai es necite de saché de quente autour la voulès aquelo gramatico. 

-- De quento autour ? Oh ! l'enfant n'es pas grand, fasès à vosto 
couneissènço, sian pas eici pèr regarda de tant près ; mai me sèm- 
blo que de mié-pan sara proun pèr un marmouset pas pus aut qu'un 


caulet. 
LOU CASCARBLET. 


d FIER OÒQO 


VAU-CLUSO 


AVIGNOUN, 29 mars, 1* mai, 30 nouv. ; Gavaioun, 1é mai, 13 nouv., 
1* dilun de setèmbre, segound dilun de juliet ; L'Ilo, 19 mai, 12 mai, 27 
avoust, 28 óutobre, 8 desèmbre ; Lou Tor, 8 mai, 1ô avoust; Cabriero, 
22 janvié, 19 mars, 24 setèmbre; Lagno, 14 setèmbre; Cau-Mount, 22 
avoust ; Roubioun, 8 setèmbre; Vedeno, 26 juliet; Aurenjo, 4 febrié, 
27 abriéu, 24 avoust, 21 desèmbre; Baumo, 20 janvié ; Bouleno, 2 febr., 
25 mars, 15 avoust, 8 setèmbre, 11 nouv., 8 e 24 desèmbre; La Palut, 
6 mars, 6 nouv.; Sablet, 8 e 27 desèmbre; Santo-Cèio, 23 janv., & 
mars, 3 mai, 16 setèmbre, 22 nouv. ; Veisoun, 15 febrié, 8 setèmbre, 
30 nouv., dimars de Pandecousto ; Vau-Rias, 17 janv., 24 febr., 21 mars, 
23 abriéu, 13 mai, 2 jun, 24 jun, 12 juliet, 4 avoust, 23 setèmbre, 24 óuto- 
bre, 15 nouv., 4 e 22 desèmbre; Veisan, 25 nouvèmbre ; Malauceno, 20. 
janvié, 3 febrié, 19 mars, 3 mai, 25 avoust, 20 setèmbre, 11 nouv., 24 de- 
sèmbre ; Ate, 2 janvié, dilun de Quasimodo; Bounièu, 6 avoust ; Cade- 
net, 24 avoust, 214 setèmbre, 8 desèmbre ; Cucuroun, 21 mai ; Gordo, 3. 
*+k-=<. 25 mars, 14 juliet, 10 avoust, 11 óutobre, 18 desèmbre ; Làuris, 

brié, 3 desèmbre; Lourmarin, 2 setèmbre ; Menerbo, dilun de la 
ioun, 25 avoust, 26 desèmbre; Oupedo, 6 janvié, 10 avoust, 22 nou- 
^=^ * Pertus, 4 janvié, 15 avoust, 1*f nouvèmbre; Sant-Savournin- 
n de la Semano Santo, 9 avoust, 9 desèmbre ; Tourre-d'K&- 
*'ivt. : Vilo-Làuri, 25 abriéu ; Carpentras, 10 juliet, 21 setèm- 

Dre, 27 nouvèmbre; Bedouin, 14 setèmbre ; Caroumb, 22 setèmbre ; 
Mazan, 22 juliet, 30 avoust ; Mouniéu, 4 febrié, 24 avoust ; Perno, 24 

avoust (8 jour), 11 nouv. ; Mountèu, 16 mai, 29 avoust; Mourmeiroun, 

10 avoust ; Veleroun, ?9 setèmbre. 


GARD 


NIMES, 14 mai (3jour), 16 avoust 27 setèmbre : Aigo-Morto, 8 se- 
tèmbre, 30 nouv. ; Alès, 24-31 avoust ; Aramoun, !1 nouvèmbre; Bèu- 
Caire, dóu 15 au 29 juliet; Bagnòu, 6 mai, 12 juliet, 23 nouvèmbre ; 
Barja, 14 febr., 30 jun, 21 nouvèmbre ; Bessejo, 23 janvié, 6 setèmbre ; 
Bez, 6 nouv.; Clarensa, 25 abriéu; Campèstre e Lu, 2 setèmbre; 
Coulougna, 14 óutobre; Fourco, 1: mai ; Grand-Coumbo, 30 óutobre, 
Laval, 7-30 setèmbre ; Lesignan, 10 avoust ; Lussan, 10 mai ; Man- 
diuel, 1< dissate d'abriéu ; Martignargue, 30 mars; Mountfrin, 3 avoust; 
Poumpignan, 1é mai ; Porto, 1é jun, 20 nouvèmbre; Pont-Sant-Esprit, 
1: mars, 12 jun, 1* setèmbre ; Queissa, 20 setèmbre; Remoulin, 12 mai, 
20 óutobre ; Roco-mauro, 16 avoust ; Sant-Ambroi, 7 janvié, 20 abriéu, 
16 avoust ; Sant-Ipoulito, 6 mai, 13 avoust; Sant-Quentin, segound 
dimenche de setèmbre ; Saumano, 11 setèmbre; Sauvo, 29 jun ; Trèvo, 
24 abriéu, Uzès, 24 jun, 14 avoust, 6 setèmbre, 11 óutobre, 14 desèmbre, 
lou darnié dissate d'abriéu ; Vigan, 12 mai, 9 setèmbre; Vilo-Novo 
d'Avignoun, 6 mars, 30 nouvèmbre. 


DROUMO ` 


VALÈNÇO, 3 janvié, 3 mars, 3 mai, 3 juliet, 6 avoust, 6 nouvèmbre ; 
Aneiroun, 23 avoust, 10 desèmbre; Bouchet, 10 mars, 20 juliet, 24 
nouv.; Bourg de Peage, dimar de Pasco, de Pandecousto, 24 jun ; Lou 
Bouis, 21 janv., 10 avoust. 9 setèmbre, 8 óutobre, 2 nouv., 18 desèmbre ; 
Chatihoun, dijòu gras, 25 mars, 29 avoust, 27 nouvèmbre ; Cleiriéu, 
le janv., 25 abriéu ; Crest, 17 janv.; Dio, 8 e 10 avoust, 29 setèmbre, 2, 
11, 16 nouvèmbre, 6 e 10 desèmbre ; Diéuloufèt, proumié dilun de janvié, 
Dounzero, 17 janv., 2l avoust; Grignan, 20 janvié, dimars de Pas- 
co e de Pandecousto, 6 juliet, G avoust, 17 óutobre, 18 nouv, 27 desèm- 
bre; Livroun, 11 janv., dimècre après Pasco e Pandecousto, 16 avoust, 
18 óutobre. Sant-Martin, 10 desèmbre; Mountelimar, 5 febrié, 7 mars, 
8 mai, 10 jun, 10 juliet, 14 avoust. 4 setèmbre, 1⁄1 óutobre, 13 nouv. ; 
Grignan, 29 janvié, 18 febrié, 6 juliet, 6 avoust, 6 setèmbre, 27 óutobre, 
15 nouvèmbre, 27 desèmbre ; La Moto-Chalançoun, 15 febrié, 11 jun, 
13 juliet, 25 avoust, 25 nouv, 4 e 28 desèmbre ; Niouns, 1* dijòu de janv., 
5 febr., dijòu-sant, 11 mai, 22 jun, 29 avoust, 18 óutobre, 8 décèm! 
Rouman, dimars de Pasco e de Pandecousto, 24 e 29 jun, 1* setèm! 
Seilan, 19 mars, 2 mai, l2 avoust; Sant-Pau-tres-Castèu, 10 ja 
10 febrié, 12 mars, 12 abriéu, 1é mai, 20 jun, 4 avoust, 14 setèmbrc 
óutobre, 12 nouv., 6 desèmbre; Sant-Valié, 2 mai, 27 avoust, 6 de: 

dre; Taulignan, 17 mars, 17 avoust ; Vinsobro, 15 mars, 8 nouvèmbre ; 
Tuleto, 2 janvié, 11 jun. 


1 
BOUCO-DOU-ROSE 
AIS, 9 febrié, jour de la Fèsto-Dieu, 17 setèmbre, 4 desèmbre; Alauch, 


`24 janvié ; Alens, 5 febrié, 21 setèmbre ; ; Arle, 17 janvié, 14 e 7 45 febrié, 


dilun de Pasco, 3 e 20 mai, "dijòu avans Pandecousto, 28 mai. Aubagno, 
2 febrié, Pandecousto, 21 setèmbre, 28 óutobre ; Auruou, 19 mars, 1 d'a- 
voust, 14 setèmbre, 28 óutobre ; ; Barbentano, 24 jun, 18 óutobre ; , Ber- 
ro, 22 d'abriéu ; ; Castèu-Reinard, 28 abriéu e 1* nouvèmbre :3 jour) ; ; 
Cabano, 22 juliet ; Eiguiero, 8 mai (2 jouri, segound dimènche de se- 
tèmbre, 25 nouvèmbre ; ; Eirago, 26 setèmbre, 1 dimènche avans lis 
Avènt ; - Font- Vièio, 4 nouvèmbre ; Gardano, 13 e 14 febrié ; Gèmo, 
24 jun, 4: nouvèmbre ; ; Istre, 28 abriéu, lou dimènche après lou 9 avoust, 
15 nouvèmbre ; La Giéuta, 5 mars, 15 avoust; La Faro, 10 mai; 

Lambesc, 6 janv., 24 febrié, dilun de Pandecousto, 19 setèmbre ; ; Mar- 
siho, 15 febrié, 24 jun, 31 avoust (15 jour), 1é désèmbre, 10 desèmbre ; 

Martegue, 15 mai, 28 óutobre; Maussano, 28 abriéu, 30 óutobre ; Mi- 
ramas, 20 abriéu, 20 nouvèmbre ; Mo uriès, 1é mai, 6 nouvèmbre ; No- 
vo,1. dimènche de setèmbre ; ; Rougna, 1: mai ; . Rougno, 9 mai, 14 `Se- 
tèmbre, 9 óutobre, 25 nouvèmbre ; Sant-Andiòu, segound dimènche de 
juliet ; Sant-Canat, 8 setèmbre ; Sant-Chamas, 20 mai, proumié di- 
mènche de setèmbre, 17 nouvèmbre ; Li Sànti-Mario, 25 mai :3 jour); 
Sant-Roumié, 25 abriéu, 23 óutobre ; Seloun, 6 mai, 15 avoust, 29 se- 
tèmbre, 11 nouvèmbre ; Senas, 14 jun ; Tarascoun, 20 mai, 25 juliet, 8 
setèmbre ; Vitrolo, 15 d'avoust. 


ARDECHO 


PRIVAS, 3 mai, 24 avoust, 29 setèmbre, 20 óutobre, 23 nouv., 20 des. ; 
Aubenas, 17 janv., 114 set. ; Bano, 21 nouvèmbre ; Bourg: St- 'Andiòu, 
1: dilun de febrié, ô jun, 40 juliet, 23 setèmbre, 4 nouvèmbre, 17 desèm- 
bre ; Burjet, 23 janvié, 1é febrié, 22 mars, 15 e 30 abriéu, 19 c 28 mai, 
10 avoust, 6 e 15 óutobre ; Chailar, 25 janvié, dijòu gras, ' dimècre après 
Quasimodo, 25 jun, 21 juliet, 7 setèmbre, 20 óutobre, 1ë desèmbre, dijòu 
avant Nouvè; Largentiero, 22 janvié, 15 mars, 18 juliet, 11 nouv., 17 de- 
sèmbre ; Lou Pouzin, 23 janvié, 1* mars, 25 abri icu, 1* juliet, setémbre ; 
Sant-Laurènt- -dôu-Papo, 4: janvié, 2 febrié, 26 mars, 1; mars, 24 jun, 6 
avoust, 8 setèmbre, 29 óutobre Tournoun, 22 janvié, 1; mars, ' dimècre 
après Pasco, 29 mai, 2 juliet, 29 avoust, 3 nouvèmbre, 17 desèmbre ; 

Ae abriéu, 28 jun, 214 avoust, 9 óutobre, 21 decèmbre ; Vernoux, 
u, 24 avoust, 24 desèmbre ; Vilo- -Novo-de-Berg, 8 janvié, divèn- 
t, 1* e 25 mai, 26 jun, 14 juliet, 16 avoust, 21 setèmbre ; Viviés, 
a abriéu, 2 nouvèmbre; La Vòuto, 7 janvié, 19 mars, 23 abriéu, 
nist 48 setèmbre, 6 nouvèmbre, 8 desèmbre. 

Pantai (Enmanuel Portal).......... V 
La marrido erbo (Felibre”dis encar- 

Liso (Castil-Blaze)......... eueceneres 93 : 
Chapitre XXI de la Genèsi (F. Mistral). 97 | 

Li semenço (Charloun Riéu)........ 9 ` 

PÈR LOU BÈL AN DE DIÉU 


E DÓU BISSÈST 


1896 


ADOUBA E PUBLICA DE LA MAN DI FELIBRE 
Porto joio, soulas e passo-tèms en tout lou pople dóu Miejour 


AN QUARANTO-DOUSEN DÓU, FELIBRIGE 





AVIGNOUN 
ï ` ICÒ DE J. ROUMANILLE, LIBRAIRE-EDITOUR 
19, CARRIERO DE SANT-AGRIÇÒ, 19 


ESCLUSSI 


Lou 23 dea Febrié, i'aura un esclüssi de soulèu, envesible en Avignoun. 

Lou 28 de Febrié, i aura un esclüssi de luno, vesible en Avignoun. 

Lou 8 d'Avoust. i'aura un esclàssi toutau de soulèu, envesible en Avignoun. 
Lou 22 d'Avoust, i'aura un esclüàssi de luno, vesible 6n Avignoun. 


FÈSTO CHANJADISSO 


Cèndre, 19 de Febrié. Pandecousto, 24 de Mai. 
Pasco, 5 d'Abriéu. . Ternita, 31 de Mai. 

Rouguesoun, 11, 12 eë 13 de Mai. Fèsto-de-Diéu, 4 de Jun. 
Ascensioun, 14 de Mai. Avènt, 29 de Desèmbre. 


LUNQ MECROUSO 


(3 


La luno d' A briéu, que fai lou 13. 


Luno mecrouso, | 
Femo rènouso, 

E auro que sort de la bruno, 

Dins cènt an n'i” aurié trop d'uno. 


TEMPOURO 


Tebrié.............e. 26, 28 6 29 Setèmbre............ 16, 18 e 19 
Maio ccoccocc.cococare 27, 29 e 30 Desèmbre........... 16, 18 e 19 


Lou printèms coumenço lou 20 de Mars ; 
L'estiéu coumenço lou 21 de Jun ; 
L'autoun coumenço lou 23 de Setèmbre ; 
L'ivèr coumenço lou 22 de Desèmbre, 


Trento jour an Setèmbre, 
Abriéu, Jun e Nouvèmbre , 
De vint-e-nòu n'i'a qu'un . 
Lis autre n'an treztowun,. 


TREMOUNT 


LA ROSO DE TÓUTI LI VÈNT 
COUMPASSADO PÈR LOU CAPITÀNI NEGRÈU 
(DE CEIRÈSTO) 





ADRÉ : 
Lauso l'Uba, tèn-te à l'Adré: 
Lauso lou Mount, tèn-te à la Plano ; 
Lauso la Mar, tèn-te à la Terro ; 
Lauso la Franço, e tène à Prouvènço.» 

Chevalier dela Légion d'honneur à la suite de l'Exposition universelle, Paris 1878. 

ROUEN ` ALGER 

BORDEAUX Les consommateurs devront demander ORAN 
PARIS : un AMER PICON ou plus simplement TUIS 

Levallois-Perret | UN PICON. LYON 





Exiger la Bouteille Authentique. 

















FEBRIÉ MARS 









D.Q. lou 7,à30. 34 de vèspre.| D. Q. lou 6, à 00. 48 de matin. 
X. L. lou 14, à 10 o, 29de vèspre. | N. L. lou 13, à 4 o, vèspre, 
P.Q. lou 23,82 o. 51 de matin.| P. Q.lou24. à 9 o. 24 de vèspre. 
P.L. lou30,4 9o, 5 de matin. | P. L. lou 28, à 8 0, 1 de vèspre, 








Li jour crèisson de 1 o. G m. |Li jour crèisson de 1 0.34 m.|Li jour crèisson de 1 o, 54 m. 











JOUR DE L'AN. diss, |S. Ignàci, ev. 


Sto Antounino, 














1 
S. Clar. 2 LA CANDELOUSO. S. Semplice. 
Bto Genevivo. =| 3 S. Blàsi. „ Sio Cunegoundo. 
|S. Ferriòu. 4 | dim. |Sto Jano. S. Casimer. 

: |S. Simeoun de la coul.| 5 dim. Sto Agueto. 8. Ambròsi. 
|L1ï Rér. 6 Sto Doro. Sto Couleto. 

. |S Lucian. 7 S. Richard. Sto Perpètio. 
18. Severin, 8 S. Ginous. c. |S. Jan-de-Diéu. 
8. Julian. 9 Di. 8. Jan de Mata. | Sto Franceso. 


8. Pau l'ermito. | 10 
|S. Teodòsi. 11 
S. Gaspard. 12 | 
Sto Verounico. | 13 
|S. Alàri. 14 


Sto Coulastico. , |Li 40 Martire, 

. |S. Gregòri. 
|S. Massemin. 

|Sto Oufrasié. 


S. Valentin, |Sto Matiéudo. 



































„ Bounet. 15 S. Quenin. Cesar de Bus. 
|S. Ounourat. 16 3. Armentàri, 4 Abram. 
S. Antòni, 17 |Sto Mariano. . . |Sto Rèino, 
Sto Flourido. 18 | dim. S. Flavian. . S. Cenle. 
S. Canut. 19 „ CÈNDRE. |S. Jóusè. 
S. Sebastian. = |20 dij. |S. Valié. S. Jouaquin, 
. |àto Agnès. 2 S. German. . S. Benedit. 
S. Vincèn. 2 Sto Isabello, . |PAssiOUN. 
$S. Ramoun. 23 S. Ramoun, |S. Yutourin. 
8. Bousièli. 24 S. Matias. . S. Gi 
Counv. de 8. Pau.| 25 | dim. |S. Aleissandre. b. = SNo Ue Ac10UN] 
S. Ansile. 26 | dim, |TEMPOURO. 'S. Massemilian. 
8. Màri. 27 | di Sto Ounourino. 
Sto Cesarlo. 28 S. Cassian. 28 
S. Coustant. 29 | diss. |S, Rouman, 29 | Dis, RAMPA Oe 
ij. |Sto Martino. 30 | dil. |u. Amadiéu. 
div. |Sto Marcello. 3 | dim. 18: Benjamin. 

D. Q. lou5, à 0 o, 34 de matin. 


P. L. lou 27,à l ò. 57 de vèspre. 














AMER PICON 





D.Q lou 4, à 3 0. 85 de vèspre. ID. 
N.L. lou 13, à 4 o. 32 de matin.IN. L. lougi2, à 7 o. 56 de vèspre. IN. 
P.Q. lou 20, à 10 0. 56 de vèspre. | P.Q. Iou 20, à 60, 30 de matin. 





















1 (dim. |S. Ugue. 1 div, S. Jaque e S. Felip.i 1 |dil. 
2 (dij. |S. Francés de P. | 2 diss. |S. Atanàsi. 2 | dim 
3 |div. (DIVÈNDRE-sANT, | 3 Diu. | La Santo Crous. | 3 dim 
4 | diss. |S. Isidor. 4 dil. |Sto Jano. 4 | dij. 
5 | Diu. !PASCO, . 5 |dim. | Sto Sereno. 5 |div. 
6 dil. |S. Prudènci. 6 |dim. |S. Jan Porto L. Ï 6:diss. 
7 | dim. |S. Gautié, 7 |dij. ,S. Estanislau. 7 | Dix. 
8 dim. |S. Aubert, 8 div. S. Dresèli. 8 | dil. 
9 (dij. |Sto Soufiv. 9 ! diss. | S. Gregòri. 9 (dim. 
10 idiv. !S. Macàri. 10 |Divn. |S. Antounin. 10 | dim. 
11 /diss. |S. Leoun. 11 dil. | ROUGUESOUN. 11 / dij. 
12 |Diu. iQUASIMODO. 12 'dim. ' S. Brancàci. 12 |div. 
13 dil. (/S..Jüli. 13 'dim. | Sto Glicèro. 13 | diss, 
14 |dim. Sto Ido. 14 (dij. | ASCENSIOUN. = | 14 | Dru, 
15 |dim. 'S Benezet. 15 (div. |S. Bounifàci. 15 (dil, 
16 | dij. 8. Frutuous, 16 | diss. | S. Gènt. 16 | dim 
17 div. |S Lambert. 17 |Dim. | S. Pascau. 17 dim. 
18 | diss. |S. Anicet, 18 /dil. ` |S. Bernardin. _ | 18 dij. 
19 | Dix. (S. Apoulòni 19 dim. | Sto Mariano. 19 ! div. 
20 | dil. S. Oufege 20 dim. |$. Fèli, . 20 ; diss 
21 (dim. S. Ansèume 21 (dij. ! Sto Estello. 21 Diu 
22 dim. |S, Lounido. 22 idiv. | Sto Julio. 22 ` dil. 
23 dij. |S. Jòrgi. 23 /diss.| S. Deidié. 23 dim 
24 |div. |Sto Vitòri. 24 Dim. | PANDECOUSTO. `| 24 | dim 
25 idiss. |S, Marc. 25 |dil. |Sto Mario Jacobe.fl 25 | dij. 
26 | Dix. |S. Clet. 26 dim. |S. Felip. de Nèri.l 26 :div 
27 idil. |Sto Zeto. 27 |dim. | TEMPOURO. 27 | diss 
28 idim. S. Vidau. 28 [dij. |S. Oulivié. 28 , Dix 
29 [dim. |Sto Catarino de S.] 29 |div. |S. Massemin. 29 | dil, 
30 (dij. |S. Estròpi. 30 : diss. | S. Fèli. 30./ dim 
31 | Diu. TERNITA. 


Li jour crèisson de 17 minuto. 





.1S Marcelin. 
. | Sto Cloutiéudo. 


. 1Sto Felicita. 


. |Sto Flourènço. 
„ 8. Léufré. 


. |S. JAN-BATISTO. Ï 


. 1S. Lucide. 







Sto Lauro. 


FÈSTO-DE-DIÉU. 
8. Outat. 

S. Glàudi. 

S. Nourbert. 
8. Medard. 
Sto Pelagio. 


S. Barnabèu. 
Sto Oulimpo. 
S. Antòni de Pado 
S. Basile. 

Sto Moudèsto. 
5. Cèri. 

8. Verume. 
S. Ouzias. 

8. Gervàsi, 




















S. Pauiin. 
Sto Agrevo. 





Tresl. de S. Aloi. 
S. Dàvi. 

S. Adelin. 

NN. Irenèu. 

S. Pèire e S. Pau. 

AVOUST * 











D. Q.lou3, à 10, 33 de matin.) D.Q. lon l. à G 0, 44 de vèspre. 
N. lon 10,27 o, 34 de véspes | N. E. lou 9,h 50; 11 de matin, 

P.Q. lon 17, h 4 o. 14 de vèspre.| P.Q. lon 15, à 9 o. 12 de vèspre. 
P. L. lou 24, h 50. 35 de vèspre. | P. L. lou 23, à70. 14 de matin. 


D. Q.lou 31, â 11 o. 





5 de matin, 





Lijour demenis, de 57 m. 


. |S. Marciau. 
LA VESITACIOUN. 
S. Anatòli. 

. |S. Fourtunat. 
S. P. de Liss. 
Sto Angèlo. 

. |Sto Aubiergo. 

` |Sto Isabèu. 


1 [diss 





Sto Lidio. 

. |$. Doumergue. 
S. Ion. 

S, Sauvaire 

8. Gaietan. 

. |S. Justin, 





|S. Bres. |S. Rouman. 

. |N.-D. de SANTA. S. Laurèn. 

. |S. Pio. „ |Sto Rusticio. 
; |S. Ounèste. |Sto Claro. 
|S. Anaclet. `S. Pourcàri. 


S. Bonaventuro. 
S Enri. 

IN -D. Dou M. G 
|S. Alèssi. 

. |S. Toumas D'AC, 
. |S. Vincèns de 

.' Sto Margarido. 
lim, !S Vitou, 

di |STO MADALENO. 
18. Cassian. 

Sto Crestino. 

|S. Jaume. 

iM. Sto Ano. 

S. Pantàli, 







. Safourian 
. Sidòni. 
„ Bourtoumiéu. 
Genèsi. 
Zefirin 
Cesàri. 





|s Lazàri. 


Li jour demenis. de 1 o. 35 m-|Lijour demenis. de ! o. 45 m. 





Ê. |6 Pèire encadena| 





. |S. Sanàri (S Julian. 28 dil. |S. Cerau. 

Sto Marto. |S. Jan degoulàssi) 29 dim. S. MiQuÈU. 
. S. Loup. |Sto Roso $O dim. |S. Jirome. 
« |S. German. 31 | dil. | | 


SETÈMBRE 


bò ée 


N. L. lou 7, à 1 o. 53 de vèspre, 
P.Q. lou 14, à 4 0,19 de matin. 

P. L. lou 24. à 10 o. 59 de vèspre. 
D. Q. lou 30, à 2 o. 08 de matin.j 






S. Baudèli. 


1 |dim. 


Soh Lôugié. 





` |S. Veran. 
|S. Póuquerié. 
|S. Paciènt. 

. Sto Bono. 

. |S. Antounin 

| Eisaassamen de la Crous. 
S. Anfous. 
(TEMPOURO. 

|S. Lambert. 
Sto Esteveneto, 
. |S. Jenouvi. 

8. Estàqui. 

S. Matiéu. 

. !S. Maurise. 
Sto Tèclo. 

Sto Salabergo. 
|S. Fermin, 

|S. Ouzias, 

S. Cosme ë Damian. 





26 diss. 
27 Di. 

OUTOBRE 





E Ser 


N. L. lou 6, à 10 o. 28 de vèspre. Ï N. L.lou5,.à 70.36 de matin. 
P.Q. lou 13, à 2 o. 57 de vèspre.| P.Q. lou 12,à50o. 50 de matin. 
P.L, lou 21, à 4 o. 27 de vèspre.| P. L. lou 20, à 10 0.34 de matin. 
D.Q. lou 29, à 3 o. 30 de vèspre. | D. Q. lou 28, à 2 0. 34 de matin. 








N. L. lou 4, à 6 o. de vèspre. 

P. Q.lou 12, à 0 o. 39 de matin. 
P. L. lou 20, à 40. 15 de matin. 
D. Q. lou27, à 0 o. 18 de vèspre. 









Li jour demenis. de 1 o. 44 m. [Lijour demenis. de 1 o. 23 m.| Lijour demenisson de 20 m. 

1 | dim. |8. Roumié. 1 | diss. (TOUSSANT. 1 | dil. |S. Aloi. 

2 | dij. |LiS. Ange gard. | 2 | Dim. |L1 Mort. 2 | dim. |Sto Bibiano. 
3 | div. |S. Guprian. _ 3 | dil. |S. Marcèu. 3 | dim. |B. Savié. 

4 | diss. !S. Francés d'As.l 4 | dim. |S. Chamas. 4 | dij. |Sto Barbo. 
5 | Dix. |Sto Tüli. 5 | dim. |S Zacarié. , 5 | div. |S. Sabas. 

6 ' dil. !S. Evòsi. Ï 6 dij. |S. Estève (d'Ate).I 6 | diss. |S. Micoulau. 
7 | dim. |S. Baque. 7 | div. |S. Ernesti. 7 |! Dim. |S. Ambròsi. 
8 | dim. |Sto Reparado. 8 | digs. |S. Goufrèdi. . 8 ï dil. (COUNCEPCIOUN. 
9 | dij. |S. Danis. 9 | Dix. |S. Maturin 9 | dim. |Sto Loucaio. 
10 | div. |S. Vergéli. 10 dil. |S. Just. 10 | dim. |Sto Valiero. 

LI 


11 | diss. |S. Castou. dim. |S. MARTIN. 

12 | Diu. (S Veran. 12 | dim. |S. Reinié. 

13 | dil. |S. Geraud. 13 | dij. |S. Mitre. 

14 | dim. |S. Calist. 14 | div. iS. Ru, ev. d'Av. 


11 | dij. |S. Damàsi. 
12 | div. |Sto Daniso. 
13 | diss. |Sto Lòüci. 
14 |! Din. |5. Nicàsi. 






a dim. |Sto Terèso. 15 | diss. |S. Ougèni. 15 | dil. |S. Ousèbi. 

19 dij. |Sto Rousselino. 16 | Dix. |S. Ouquèri. 16 | dim. |(Sto Oulimpo. 

12 div. S. Flourènt. 17 | dil. |S. Agnan. 17 | dim. |[TEMPOURO. 

18 diss. S. Lu. 18 | dim. |Sto Audo. 18 | dij. |S. Gràci. 

E Diu. S. Gerard Tenco. 119 | dim. |Sto Isabèu. 19 | div. |S. Timouleoun. 

34 il. S. Grapàsi. 20 | dij. |S. Eimound. 20 | diss. |S, Filougone. 

29 dim. Sto Oursulo. 21 | div. (PRESENT. de N.-D.J 21 | Diu. |S. Toumas l. m. 

23 dim. (Sto Mario Salomé! 22 | digs. |Sto Cecilo. 22 | dil. |S. Ounourat. 

EA dil. S. Tederi. 23 | Diu. |S. Clemènt. 23 | dim. |Sto Vitòri. 

=r div. S. Maglòri. 24 | dil. |Sto Floro. 24 | dim. |S. Ives. 

25 diss S. Crespin. 25 | dim. |Stc Catarino, 25 | dij. (CALÈNDO. 

39 Dix, S. Flòri. 26 | dim. |Sto Dóufino. 26 | div. |S, Estève. 

28 qe = Salvian, 27 | dij. |S. Sifrèn. 27 | diss. |S. Jan, evang. 

29 dim. . Simoun. 28 | div. |S. Soustène. 28 | DIM. |Li S. Innoucènt. 

20 cim. S. Narcisse, 29 | digs. [LIS AVÈNT. 29 | dil. |S. Trefume. 

34 qu. S. Lucan. 30 | Dix. |S. Andriéu. 30 | dim. |Sto Couloumbo. 
iv. |S. Cristòu. . 31 | dim, |S. Sivèstre. 

ARMANA PROUVENCAU 


CROUNICO FELIBRENCO ` 





« Segound lou vènt la velo. » 


Aqueste an li felibre felibrejant se soun avasta liuen e dins li naut 
païs. Eto ! la terro es-ti pas de tóuti ? E perqué li felibre se tendrien 
rejoun dins quàuqui vilo de Prouvènço e de Lengadò ? Aro, aquéli 
que dins noste païs an pas coumprés l'estè de la Causo felibrenco soun 
d'estourrina que i'encaparan jamai, e nous servirié de rèn de rhai 
sibla pèr lis ase que volon pas béure 

Lis escourrigudo ceumencèron pèr lou viage que faguèron au mes 
de desèmbre à Four-cauquié lou capoulié En Fèlis Gras emé li majou- 
_ rau En J. Huot, En L. Constans, En F. Vidal eë proun felibre mante- 
nèire. Bello acampado i'aguè dins aquelo pichoto capitalo mounta- 
gnardo ounte lou majourau En Ougèni Plauchud, qu'es lou diéu que 
ié fai plòure, faguè lis ounour à si counfraire vengu de la baisso. 

Dins lou courrènt de la memo mesado, noste subre-capoulié En 
Frederi Mistral partié pèr la grando vilo "de Rouen ounte anavo se 
jouga, pèr lou proumié cop, lou grand opera tira de Calendau,musico 
dóu mèstre Maréchal. Li papié de Rouen e de Paris an di pèr lou 
menu coume aquelo obro musicalo fuguè aculido e faguè pourado, 
@ coume noste pouèto naciounau fuguè aclama pèr li nourmand, que 
soun pièi pas tant sang-fla que ço que voulèn lou dire. S'es pas uno 
counfusioun de vèire de vilo coume Marsiho, Toulouso, Bourdèus, 
Mount-Pelié, Avignoun, Lyoun, qu'aurien lou pan e lou coutèu pèr 
mounta sus si tiatre aquéli cap-d'obro tira di libre prouvençau de si 
felibre, se leissa coume acò passa la busco pèr li vilo dóu Nord ! 
Anen, li bon Marsihés, leissas pas dire que li gènt de la capitalo dóu 
Miejour soun afouga que pèr ensaca de blad? Ah! bèu bon Diéu ! ! que 
de cop de baro que se perdon ! 

En davalant de Rouen, noste subre-capoulié faguè pauseto à la 
grando Begudo que ié dison Paris. Aqui li felibre e li Cigalié i'óufri- 


guèron un banquet, ëe es au courrènt d'aquelo felibrejado que lou 


Menistre de l'Estrucioun publico, Moussu Leygues, aduguè à noste 
Mèstre la rouseto d'óuficié de la Legioun d'Ounour. 
Avèn tóuti felicita de noste;miéus lou subre-capoulié,mai es lou cas 


í 

de dire qu'es pas aquéu que reçaup la distincioun que s'amerito que 
fau felicita, mai bèn aquéu que dins la courso à tiro-péu a sachu dis- 
tingui l'ome e i'a adu lou signe Ge l'amiracioun que i'es degudo. Nòsti 


coumplimen Moussu lou Menistre de l'Estrucioun Publico.Mai quente: 


dóumage que dins un reviro-meinage de la poulitico fuguès ana vous 
embrounca dins lou porto-fueio de l'Interiour ! Dóu cop avès oublida 


qu'erias gascoun e vous sias leissa passa sus la raco parisenco, e pèr - 


faire plesi en quàuqui relenqui e à Madamo Severino que si gemèn- 
tes e flèntes fenisson pèr enfeta, avès bouta lou pèd dins lou mourau 
en aboulissènt d'un tra de plumo nòsti courso de bióu. Mai ço 
qu'avès fa poudès lou desfaire. Anen, Moussu lou Menistre, re- 
prenès la plumo e cra ! escafas voste aresta - acò que n'en sarié uno 
de bono gascounado à faire i manjo-bure ! 

Mai tirèn-nous lèu d'aquéu roumias, fenirian pèr passa la rego, e 
voulèn pas escupi amar. 

Lou sèt de febrié aven marida, à Castèu-Nòu-dóu-Papo, noste bon 
ami Folcò de Baroncelli, baile de l'Aidli, emé dono Lileto Counstan- 
tin. Me demandas pas se tóuti li campano èron à brand e se li causo 
se soun passado felibrencamen. I'ère,iéu que vous parle, e ai ausi lou 
Ó prouvençau que li dous nòvi an prounouncia clar e dindant davans 
Moussu lou Maire e davans noste Paire Savié que li maridè à la 
glèiso e ié faguè uno prechòio en prouvençau que li castèu-nouvèn 
n'en badon encaro. Li gardian de Camargo à chivau, la fichouiro au 
poung, èron de la noço ; ié veguèron peréu li farandoulaire de Bar- 
bentano, l'Escolo dóu Flourege d'Avignoun i'aduguè si coumplimen. 
Em' acò, à la vesprado, avans d'amoussa li lume, se faguè uno faran- 
doulo espetaclouso dins lou palais dóu Roure, i'erian tóuti... franc di 
nòvi pressa. 

Lou 28 d'Abrièu, lou Counsistòri felibren s'acampavo au Pont dóu 
Gard, e tenènt sesiho soulenno souto la presidènci dóu Capoulié, 
reçaupeguè lou majourau En Gastoun Jourdanne que legiguè un 


esbarlugant eloge.de soun predecessour Pau Gaussen, d'Alès, e fuguè. 
pièi benastruga poulidamen pèr lou majourau En Alèssi Mouzin. Dins - 


la memo sesiho lou Counsistòri noumè quatre nouvèu majourau : En 
Jüli Cassini, d'Avignoun, en ramplaçamen de Jan Brunet; En Pau 
Chassary, de Mount-Pelié, en ramplaçamen de L. Roumieux; En 
Maurise Raimbault, de Cano, en ramplaçamen de Liandre Sardou ; 


En Chapòli Guillibert, de-z-Ais, en ramplaçamen de Ansèume- 


Mathieu. 

Lou 26 de mai, l'Escolo Moundino de Toulouso celebravo sa fèsto. 
annalo de la Vióuleto, souto la presidènci d'Armand Silvèstre, renou- 
ma pèr si conte escussa,mai qu'es subre-tout un artiste pèr bèn enfiela. 
li vers. Vaqui uno escolo que fai pas li causo à mié! N'en vos de 
pres de sabe pas quant de cènt franc, n'en vos de medaio d'or e d'ar- 
gènt ? Tè, ves-n'aqui ! n'en plòu ! Mai tambèn, aqui i'a d'ome que. 
sabon tira sus la maio, an pas pòu de passa à travès dóu coulas ! 

Es lou bèu jour de sant Jan que sian ana pourta la Coupo felibrenco. 
en Limousin e en - Auvergno. Lou capoulié Fèlis Gras èro acoum- 
pagna de soun cancelié en Pau Mariéton e di majourau Albert. 
Arnaviello, vice-sendi de Lengadò, Carle de Carbouniero, asses- 
sour d'Aquitàni, Gastoun Jourdanne, cabiscòu de l'Escolo Audenco, 
Aguste Chastanet, encian sendi d'Aquitàni, Jüli Cassini, e di 
mantenèire afouga : Jüli Ronjat. de l'Escolo felibrenco de Paris, 
Jóusè Soulet, de Ceto, Baquié-Fonade, secretàri de l'Escolo Moun- 
dino de Toulouso, Prouspèr Estiéu, l'autour dóu Terradou, em? 
aquéu tron de Diéu de Jan Carrère qu'es de tout e pertout, e de- 
longo fai tripet-pelòri e de longo escalo à la bigo. Bello Jouvènço ! 

Fuguerian reçaupu à la garo de Brivo pèr lou grand pouèto limou- 
sin Mounsen lou canounge Jóusè Roux, acoumpagna dóu bon felibre- 
Sernin Santy qu'es soun bras dre, e dóu valènt félibre de Nussac 
qu'es soun bras gauche, e de tóuti li felibre de l'encountrado. Tres 
chatouno escarabihado, pourtant li coustume naciounau dóu Limou- 
sin e de la Prouvènço, presentèron de flour au capoulié e nous faguè- 
ron soun coumplimen autant bèn di que bèn 2lisca en bon prouven- 
çau ! E n'en fuguerian plus estouna quand sâcherian qu'èron li cha- 
touno de nosfe ami Santy. Quand travesserian li carriero de Brivo, 
miejo-niue picavon, cresian que la poupulacioun sarié ajoucado. Ah! 
pas mai ! en tóuti li recantoun di carriero, sus li relarg, i'avié de. 
roudelet de jouvènt que cantavon lis un la « Coupo santo», lis autre 
« Lou Rèi En Pèire». 

Lou lendeman i'aguè acamp dóu Counsistòri ounte fuguèron pre- 
sènt vue majourau ; se ié reçaupeguè lou nouvèu majourau En Jàli 
Cassini que faguè dins un discours requist l'eloge de soun predeces- 
sour Jan Brunet, e fuguè benastruga couralamen pèr En Gastoun 
Jnurdanne. Se ié decidè qu'uno mantenènço dicho dóu Limousin, sa - 
rié creado, e lou cancelié fuguè carga de faire un raport sus aquelo 
esticanço. Se ié noumè dous mèstre en Gai-Sabé, M! Margarido Ge- 
nès e M. Ougèni Bombal. En seguido del'acampado dóu Counsistòri 

l'aguè sesiho de la federacioun dis escolo limousino, souto la presi. 
dènci de Mounsenlou chaptal Jóusè Roux. Pièi, en courtège óuficiau, 
anerian à la salo dóu festin de Santo-Estello. I'avié cènt e tant de 
counvida. Lou capoulié'avié à sa drecho M!” Margarido Genès, e à sa 
gaucho lou mèstre En Jóusè Roux. Moussu lou Souto-Prefèt que lou 
visajavo avié à sa drecho M** Sernin Santy e à sa gaucho Moussu l'a- 
joun au Maire de Brivo. Quand venguè l'ouro di brinde, lou Capoulié 
s'aubourè eë prounouáciè lou discours que legirés un pau plus liuen, 
pièi entounè la cansoun de la Coupo que se cantè tóuti li taulejaire 
estènt dre. Mounsen Jóusè Roux parlè alor autamen de la glòri di 
troubadou limousin. Parlèron pièi M. Gaitet, souto-prefèt, M!!o Ge- 
nès, M. Rivière, ajoun dóu Maire, Albert Arnaviello, qu'en franc 
cevenòu faguè l'eloge de la castagno limousino, en Carle de Carbou- 
niere, assessour d'Aquitàni, lou cancelié Pau Mariéton, lou Sena- 
tour de la regioun, lou felibre de Nussac, Prouspèr Estiéu, Baquié- 
Fonade, Jan Carrère e Jüàli Ronjat, pièi, mai que mai esmóugu, noste 
brave Sernin Santy, lou majourau Chastanet, Felician Court e proun 
d'autre que noun pode nouma estaquèron soun bout, e tóuti, en ate 
e en paraulo, se devinerian d'acord pèr prouclama santo la Causo 
felibrenco. Mai pèr la bono bouco avian reserva aqueste mandadis 
dóu subre-capoulié : 


o 


1 Felibre Limousin fasènt Santo-Estello à Brivo. 


Vers la gaiardo Brivo 
Bertrand de Born abrivo . 
Au-jour-d'uei soun chivau, 
Lou vese d'eiçavau, 

E vese vosto glòri, 

O Limousin ! L'istòri 

A renouma pertout 

Vòsti grand Troubadou. 
La raço n'es pas morto ! 
Lou Capoulié vous porto 
La coupo d'afecioun 

Emai d'amiracioun. 

Entre mount e valado, _ 
Iéu fau la capelado 

En tóuti, o bèu cousin 
Dóu païs limousin ! 

E tout lou mounde s'aubourè au crid de : Vivo Mistral ! 

A la vesprado i'aguè au tiatre municipau la sesiho di Jo flourau de 
« L' Eglantino ». e pièi representacioun d'uno coumèdi dóu nouvèu 
mèstre en Gai-Sabé O. Bombal ê de l'Arlésienne, de A. Daudet 

Lou lendeman, 24 de j jun, quitavian la gaiardo Brivo en estremant 
dins nòsti cor lou souveni dóu bon acuei qu'avian reçaupu de tóuti, 
e subre-tout dóu valènt ourganisatour di fèsto, Sernin Santy, de sa 
douço e gènto mouié, de si tres bèus enfant, que soun oustau fuguè. 
sèmpre dubert e sa taulo de-longo messo à tout felibre venènt. 

Sus li quatre ouro dóu tantost erian reçaupu suslou quèi de la. 
garo d'Aurillac pèr M. lou dóutour Fesq, maire, l'Escolo Auvergnato 
e tóuti li noutabilita de la vilo. Après li coumplimen d'usage, sian. 
pourta en triounfle, es lou cas de lou dire, à travès li carriero de la. 
ciéutat ; i'a de garlando e de drapèu pertout, la poupulacioun se qui- 
cho i fenèstro, i balcoun, pèr vèire e aclama li felibre ; sian enfin 
reçaupu au cerzle de l'Union, ounte de discours soun prounouncia 
pèr Moussu lou Presidènt dóu cercle e Moussu lou Maire, e, après 
uno responso esmóugudo dóu Capoulié, se bagnan l'encho emé lou 
champagno petejant. 

A la vesprado, sesiho di Jo Flourau de l'Escolo Auvergnato au 
tiatre, counferènci dóu distingui proufessour M. Beissière sus li fe- 
libre ë lou felibrige, pouësio dóu cabiscòu Vermenouze. raport de. 
M. l'abat Courchinoux, paraulo dóu felibro parisen Lintilhac, charra- 
disso dóu Capoulié, etc., e tout acò n'èro que lou fiò de bourèio qu'a- 
nouuciavo la fèsto dóu lendeman. A la primo aubo partian en troupo. 
pèr Vic-sus-Cèro, un vilajoun pendoula coume un nis de debassaire 
dins la fourèst de fau e de castagnié que cuerbe li piue dóu Cantau. 
Aqui se faguè uno felibrejado de Santo Estello coume se n'es gaire. 
vist despièi que i'a sus terro felibre felibrejant. Falié li vèire aquéli 
bèus ome de la mountagno emé si grand capèu negre, lou visage 
large e franc, l'iue un pau estouna tout d'abord, mai lèu rassegura. 
Qu'èron bèu aquélis auvergnas! aut e fort coume de pège d'aubre, 
meme aquéli de la vilo soun quàsi à mans de vous escracha li det 
quand vous sarron la man. Aquéli dóu vilage, tau e quau que la na- 
uro lis a basti, an garda touto sa rusco, e pamens an lou meme es- 
rambord ; ai vist un momen davala proun de lagremo dins li sous- 
arbo d'aquéli bràvi gènt quand lou capoulié fai l'eloge dela raço 

tiountagnardo, quand auson Moussu lou Maire de Vice Moussu lou 
.aire d'Aurillac ié parla soun lengage rabastous, quand auson lou 

Pouèto Vermenouze e l'abat Courchinoux e li felibre Arnavielle, Jour- 
-danne, Cassini. Felician Court, Chibret, que tóuti ié dison que lou 
felibrige vòu manteni li vièis usage de sis endré e subre-tout soun 
lengage que clantis tant bèn de l'auto cimo di piue enjusqu'au founs 
-di coumbo, qu'ansin li pastre, li bouscatié e li carbounié podon se 
teni lou coumparant d'uno mountagno à l'autro. Tout acò empachè 
pas aquéu roumpu de Carrère e Mèstre Lintilhac de ié parlariranchi- 
man e coume se dèu, vous l'assegure. Basto, la fèsto s'acabè pèr un 
councours: de cabretaire -- jougaire de carlamuso. =-- Aqui avèn 
pouscu countempla vivènt tóutis aquéli cabretaire tant espressiéu 
que li grand pintre de la reneissènço an pinta dins li tablèu de la 
nativita de Noste-Segne. 

Li Felibre de Paris s'acampavon lou meme jour, 23 de jun, à Scèus 
e fasien sa fèsto annalo souto la presidènci d'un limousin de la costo 
pleno, M. Jüli Claretie. Tóuti li Journau de l'epoco an reproudu si 
bèlli paraulo sus lou Felibrige. | 

« Lou soulèu nous fai canta » qu'acò's verai! Lou vounge d'a- 
voust i'avié mai fèsto felibrenco dins la viloto d'Anduzo ounte s'inau- 
guravo lou buste de la felibresso Clara. A la felibrejado -- qu'acò es 
la clau de touto fèsto = sus la moucioun d'Albert Arnavielle, se 
voutè per aclamacioun un capèu d'ounour à noste subre capoulié. E 
tout-d'un-tèms, Moussu Galofre, qu'es renouma à Paris pèr soun 
travai sus lou péu de lapin, partiguè pèr ana coumpassa la cabesso 
_ dóu Mèstre de Maiano 

Lou 1* d'Avoust, Le Caveau Stéphanois distribuïssié li prés de 
:soun councours de pouësio e de proso prouvençalo. 

E d'enterin que se fai ansin d'esccurrigudo de drecho e de gaucho, 
` d'amount e d'avau. li prouducioun literàri van toujours soun araire- 
courrènt. Vès-eici quàuquis. un di libre de marco eë di broucaduro 
qu'avèn reçaupu dis autour. . 

Bagatouni, pèr lou majourau En Valèri Bernard. Rouman,sala e 
pebra de man de mèstre. Quau noun l'à legi noun counèis un di 
caire-cantoun di mai vivènt dóu vièi Marsiho. 

Charloun e Charloto, coumèdi prouvençalo en vers de Jóusè Sor- 
bier de Maiano. Obro sènso aliscage ni esfort d'estile, ço que fai qu x 
.garda touto sa forto sabour poupulàri. 

Li Patriarcho, prechanço sus la Biblo, dóu majourau En Savié c 3 
Fourviero, Paire Prémountré. Engeniouso esplicacioun de la divir >» 
legèndo, segound li visto de la Glèiso crestiano. Falié tout lou nar t 

talènt de noste majourau pèr ausa s'avasta, la plumo à la man, entre 
li fuiet dóu Libre Sacra. 

Ramoun le Grebisto, dramo en vers dóu mèstre en Gai Sabé Pau 
Gourdou. Obro ounèsto, sajo, clafido de bònis intencioun, mai qu'em- 
pachara pas l'eiglavas di revendicacioun soucialo de courre e de tout 
empourta. 

ido d'Enfant, pèr Batisto Bonnet, prefàci d'Anfos Daudet. Acò l'es 
l'aigo dóu lauroun, fresqueirouso e lampanto ! Ounte soun li grou- 
mand de prouvençau bèn grana ? Quau vòu manja de pourquet emé de 
sàuvi? Païsan e letru, mesteirau e saberu que vèngon e legigon Vido 
d'Enfant, e se n'en soun pas esbarluga, que l'ase me quihe! 

L'' liado d'Oumèro, cant XIV, revira en parla dis Aup pèrlou ma- 
jourau F. Pascal, cabiscòu de l'Escolo de la Mountagno. Es un 
gros presfa, mai sian assegura que mèste Pascal n'en veira lou bout. 

La man senèstro, nouvello en vers dóu majourau En Louis Astruc. 
L'eloge de l'escrivan marsihés es plus à faire. La man senèstro fara 
bono countenènço suslou meme rai queli Cacio e la Marsiheso, 
dóu meme mèstre, ço qu'es proun dire. j 

Lian de Pensados, de J.-E. Castelnau, de Cetto. Acò es pas un 
libre, es un missau ! Vue cènt pajo de vers! E iéu quevous parle 
lis ai quàsi tóuti legi. E n'en ai ges de regrèt. Quand n'i'a de libre 


` ` que poudriéu pas n'en dire autant ! 


Lou moulin de la Lubiano. rouman en proso, dóu mantenèire H. 
qiraud. Vaqui mai uno perleto pèr la biblioutèco de l'Escolo de 

rins, 

Lou Terradou, prefàci dóu majourau A. Perbosc, pèr Prouspèr 
Estiéu. En legissènt aquéli vers desbourdant de pouësio, creirias ausi 
la voues inspirado dóu grand lengadoucian A. Fourès. Segur lou 
mèstre dèu agué tresana dins sa toumbo, car scun amo irèvo dins 
aquélis estrofo de fiò. 

Sant Antòni dis Orto, nouvello meissicano, dóu sòci En Thoumas 
À Janvier, revirado de l'anglés en prouvençau, pèr la Rèino dóu feli- 
brige, prefàci de F.`Mistral. Vaqui un pichot cap-d'obro, fignoula de 
man de mèstre. Lou celèbre roumansié american a la simplesso e la 
>larta d'estile que soun la marco di naut talènt. . 

En Terra Galesa, recuei de conte lengadoucian, pèr lou majourau 

'au Chassary, de Mount-Pelié. Aquéli qu'an lou fege malaut, aquéli 
[u'an Jou masclun, aquéli qu'an li tripo nousado, an que de croumpa 
ou libre de mèste Chassary, e se faran de bon sang e reprendran si 
. oulour en lou legissènt. 


= 46 -_ 


Lo Poema del cor, de Teodor Baro, deputa i cortès. Es bèn veray 
qu'es lou cor dóu pouèto que canto tout de-long d'aquelo obro pèr- 
la glourificacioun de la lengo maire e pèr la patrio. _` 

Scritti vari di litterature provenzale moderna, pèr lou sòci E. 
Portal. Tout acò es fa en visto de la causo felibrenco e devèn felicita. 
lou sòci sicilian de soun afougamen que fai que crèisse e embeli. 

Un nouvèu journau, Le Conciliateur de Beaucaire, sauto la direi-- 
cioun di felibre Chansroux e J. Veran, bat la chamado tóuti li semano 
en bon e franc prouvençau. 

E pèr acaba, vous diren que, d'aquesto ouro, aperalin à New- 
York, en Americo, s'empremis lou rouman istouri Lt Rouge 
dóu Miejour, de noste capoulié F. Gras. Es la librarié D. Appleton et 
Co, de New-York, qu'a croumpa li dre de traducioun e de reproudu- 
cioun pèr lis Estat-Uni de l'obro nouvello de F. Gras. La traducioun 
. en anglés es de Dono C.-A. Janvier, e sara precedido d'uno prefàci de 
M. Th.-A. Janvier. Lou tèste di Rouge dóu Miejour emé la traducionn 
franceso, pareissiran emé li proumièri flour dóu printèms... Quand 
vous lou disiéu qu'aqueste an lou Felibrige èro ana liuen e dins lt 
naut païs ! BOUZOUN DE PROUVÈNÇO. 





TAURENTO 


Emé.si nàuti tourre e sis arc triounfau, 
La vilo dins la mar, d'un cop s'es prefoundado. 
La terro a tremoula e li gràndis oundado 

` An reboumbi coume un troupèu de blanc chivau. 


Pièi plus rèn ! mai se vèi dins l'aigo li frountau 
Di tèmple e di palais ; souto li coulounado 

Se vèi encaro Diano e Venus debaussado 

Que blanquejon dins l'aigo, esperant lou signau. 


Car, que passe lou tèms ! que bouffe la chavano ! 
L'amo de moun païs es uno amo pagano. 
. Li Diéu remountaran subre si pedestau. 


⁄ 


E Taurento que vuei s'alongo dins la broundo 
Emé soun pople' de mureno e de roucau, 
Taurento sourtira plus bello de sis oundo. 
Sanary, 4 setèmbre 1895. RAOUL GINÈSTO. 





-_ 147 _ Í 
LA SOUPO AU FROUMAGE 


l'a bèn quàuquis an d'acò, Bòni-Cardello, un gros meinagié dóu 
plan de Maubè, maridavo sa chato. 

La nòvio èro uno poulido bloundo, roundeleto, que fasié gau de 
vèire, e lou nòvi, un bèu droulas brun, emé de pichòti moustacho 
negro bèn aliscado. Un galant parèu! Li chato en parlant d'elo di- 
sien : « = Bouto, es pas de plagne », e li garçoun en parlant d'éu : 
« -- Basto, disien, iéu fuguèsse à sa plaço. » 

Dins lou courtège, darrié li nòvi, venien, bèn frisa, bèn arnesca, 
fasènt li bèu, tóuti dous fres eë boulegadis, lou garçotin d'ounour e 
sa coumaire qu'avien pas l'èr de s'enuia ; enfin lis autre parèu dins 
sis abihage acoulouri, qu'au soulèu semblavon coum' un bouquet de 
pese de sentour, de boutoun d'or e de margarideto. Li vièi seguis- 
sien en trantraiant, mai tóuti reviscoula e proun galoi. 

Loucourtège,en s'entournènt de la glèiso, s'enfournè dins l'auberjo 
de Coustelet, ounte se devié faire lou repas.En un vira d'iue, tóuti li 
mèmbre fuguèron plen, e pèr pas geina li pratico nimai l'oste, Car- 
dello atrouvè tout simple de counvida li viajour de passage, meme 
que dins lou noumbre i'avié Naquet lou senatour, que venié de Gordo 
de douna uno reünioun. > . 

Tout se passè coume se dèu, se manjè bèn, se beguè*rencaro miéu : 
au dessèrt, un pichot merdous culiguè souto la taulo la jarretiero de 
lanòvi, se cantè uno cansoun nouvialo adoubado pèr un felibre de 
l'endré, e après li taulo levado, l'on se meteguè à dansa. E danso 
que dansaras ! Pièi de pau à cha pau, lis estrangié s'anèron jaire, li 
Vièi s'entournèron à si granjo, li nòvi s'esbignèron plan-planet e res- 
tavo plus, vers li dos ouro de matin, que li jouine qu'ambavon un 
«< lanció » en sautant coumo de cabri sus uno iero. 

Subran, lou garçoun d'oumour barrè li porto e li fenèstro, e, me. 
tènt li man davans la bouco: « Chut! Chut !... faguè, Escoutas ! » E 
tôuti faguèron lou roudelet à soun entour : 

-- Li nòvi, diguè, van parti pèr lou trin de quatre ouro; es lou 
moumen de li reviha e de ié faire manja la soupo au froumage. Dins 
la journado, ai prepara lou cop. Ai desvissa la sarraio de la porto, ai 
desmounta lou lié. En butant la porto, emai agon pestela, la cham- 
bro sara duberto, e,en tirant uno courdeleto que vèn dins lou courre- 
dou pèr un trauquet faren cabuça lou lié, Que tóuti prengon un lume : 

mountan l'escalié, intran tóuti au cop dins la chambro," tiran la 
courdeleto e, pataflòu ! nòsti dous nòvi barrulon pèr lou sòu, Aquéli 
que saran bèn plaça bessai veiran quaucarèn ! Travessan pièi la cham- 
bro en fasènt lou brande de l'eireto e li leissan tranquilamen s'abiha 
pèr veni 'mé nàutri manja la soupo au froumage que just vanla 
trempa. | 

-- Brave ! tóuti faguèron en piquant di man. 

E, sènso mai de paraulo, chascun pourtant soun candelié, moun- 
tèron d'agachoun 'mé de rire retengu. 

-- « Durbès, bèus amourous ! fai la damisello d'ounour. » 
_ Rèn... Alor buton la porto, intron dins la chambro iluminado pèr 
vint candello, se tiro la courdeleto dóu lié, lou lié s'escraso e l'on: 
vèi uno espèci de boulo negro, pelouso e espeloufido 'mé doüus pichot 
bras e dos pichòti cambo, barrula dóu lié pèr lou sòu, en fasènt la 
cambareleto enjusqu'i pèd dela coumaire que s'avançavo tenènt 
un bouquet de roso à la man pèr l'óufri à la nòvi. 
. Li femo poussèron un quilet d'esfrai ; lis ome restèron espanta, la 
bouco duberto sènso alen. Pièi, en tóuti, prenguè 'n rire que, partènt 
dis artèu, mountè jusqu'i geinoun que pleguèron, pièi, long di cuèisso, 
jusqu'à l'embourigo que boumbiguè soulevado, pièi long di costo 
que se tourseguèron en cresinant, e ansin jusqu'au galet suffouca pèr 
de senglu eë de chouquet. l'aguè tal _esclafimen, que se veguè pièi 
sus li mavoun proun rode bagna. Dóu rire, n'i'avié mai d'uno qu'a- 
vié pas pouscu se teni d'escampa. 

-- E pèr dequé tout acò ? 

-- Pèr aquéu viedase de garçoun d'ounour que s'èro troumpa de 
chambro... 

Avien reviha Naquet !... | 
| JAN DIS ENCARTAMEN. 





LOU ROURE DE TUBÉ 


Dins moun vilage ounte rèn manco, . 
Se vèi un ròure espetaclous, 

Emé tant de fueio ë de branco, 

Que lis autre n'en soun jalous. 

Á Vers l'aubo claro, dins l'eigagno, 


Entre li colo, aperabas, 
S'aubouro coume uno mountagno, 
"Tremolo coumo un nivoulas. 


L'esfrai vous pren quand sias dessouto, 
Landarias coume de cifèr, 


Tant lou bèu gigant vous 'envouto 
Emé si ferouge bras verd. 


Pamens i'a proun de jour, pecaire ! 
Quand ère enca tout pichounet, 
Sout lou ròure anavian nous jaire, 
Coume un vòu de passerounet. 


Lou pèje, sus la terro duro 
Que lou soustèn coume se dèu, 
S'embandis 'mé l'estampaduro 
D'uno tourre de vièi castèu. 


Pèd descaus, dins li berigoulo, 
Li det l'un à l'autre nousa, 

Se metian dès en farandoulo,. 
Sènso pousqué tout l'embrassa. 


Sèmpre enca mai lèvo la tèsto 
Sout la destrau di bouscatié. 
Vèngue lou tron e la tempèsto ! 
Chasco branco es un ròure entié, 


La cansoun dis qu'au mes di fado, 
Dous bon chivalié dóu païs 
Tirèron sout l'aubre l'espado, 

A l'ouro que la luno ris. 


Devien ama la memo bello, 
Perqué tóuti dous n'en soun mort, 
Emé d'uiau dins li parpèlo, 
Emé li man subre lou cor. 

E desempièi, quand anas querre 
La floureto long di pradas, 
S'ausis enca li cop de ferre, 
Dins li fueio e dins lou roucas. 


Es tant sournaru, moun bèu ròure, 
Que l'erbo, acatado sous éu, 
Saupra jamai se vèn de plòure, 

` Se fai nivo o se fai soulèu. 


Mounto tant aut dins l'aubo blanco 
-- Pèr lou crèire fau l'agué vist, -_ 
Que s'èron de pèiro, si branco, 
L'aiglo ié bastirié soun nis ! 


Après la bataio e l'esprovo, 
Vole que ié coupon lou bos 
Di quatre plancho téuti novo 
Ounte anaran dourmi mis os. 


Ansin, aurai sout lis espalo, 
Sus moun paure pitre dubèrt, 
L'amo dela terro natalo, 
Flourido de soulèu e d'èr. 


Se dins lou trau vènon me traire, 
Liuen de moun brès e de moun céu, 
Moun paire emé ma santo maire, 

Li sentirai proche de iéu. j 


Pèr ço que, quand soun bèu fuiage 
Verdejavo, dempièi milo an 
Dansèron bessai au vilage, 

Sout lou grand ròure tremoulant. 


Bruniquel, au Moulin dis Istournel, 2 d'óutobre 1893. GLOVIS HUGUES, 








Vau miés avé uno lignoto dins la gàbi qu'un perdigau dins li 
garrigo. | 

LI DOS AUBERJO 


Èro en revenènt de Nimes, un tantost de Juliet. Fasié 'no caud 
que vous tourabavo. A perdo de visto, lou camin blanc póussejavo 
entre lis oulivié elis éuse souto un souleias blanc coume l'argènt e 
` qu'embrasavo tout lou cèu. Ges d'oumbro, pas lou mendre biset. 
Rèn que lou tremoulun de l'èr caud eë lou zounzoun di cigalo que sa 
musico folo, ensourdanto, toujour que mai couchouso, semblavo lou 
brusimen meme dóu rebat lumenous... Caminave en pleno garrigo 
despièi dos ouro, quand tout-d'un-cop, davans iéu, quàuquis oustau 
blanc s'aubourèronde la pòusso dóu camin. Èro ço qu'apellon la Be- 
gudo de Sant-Vincèns : cinq o sièis mas, de lòngui granjo emé si tèule 
rouge, un abéuradou sènso aigo souto quàuqui màigri figuiero, e, au 
bout de l'endré, dos gràndis auberjo que se visajavon sus la routo. 

La vesinanço d'aquélis auberjo avié quaucaren d'estrange. D'un 
coustat uno grand bastisso novo pleno de vido e de brut, tóutili porto 
à brand, la diligènço arrestado davans, li chivau coulant l'aigo à fiéu 
que desátalavon, li vouiajour pressa bevènt un cop sus la routo à 
l'oumbro courto di muraio ; l'escourt embarrassado de carreto, de 
miòu ; de carretié coucha souto li remiso en esperant « la fresco ». 
En dedins, de crid, de tron, de cop de poung sus li taulo, lou tuert di 
got, lou brut di bihard, li tap de limounado que sautavon, e sus tout 
200 uno voues galoio e eigrinello que cantavo à faire tremoula li vi- 
ro : ” 

< La bello Margoutoun 

« Tant matin ses levado : 
« Á pres soun bro d'argènt, 
« Á la font es anado. 


L'auberjo d'en fàci, au rebous, èro muto eë coumo abandounade. 
De tepo souto lou pourtau, de contro-vènt esclapa, un rampau d'avaus 
passi que pendoulavo coume un vièi plumacho, lou lindau soustengu 
emé li calado de la routo... Tout acò talamen paure, fasènt talo 
pieta que, veritablamen, èro uno carita de se i'arresta pèr béure un 


cop. 

Trouvère, en intrant, uno salolongo, tristo @ vuejo que lou jour 
escalustrant di tres gràndi fenèstro sènso ridèu fasié mai vuejo e mai 
tristo encaro. Quàuqui taulo goio ounte tirassavon de got póussous, 

un bihard creba qu'aparavo si quatre belouso coume pèr demanda; 
l'óumorno, un soufa jaunas, un vièi coumtadou, roupihavon aqui 
dins la calour malandrouso. E de mousco ! de mousco Ï jamai n'a- 
viéu tant vist : au saumié, coulado i vitro, dins li vèire, pèr eissa- 
me ! Qnand durbiguère la porto, fuguè 'n brounzimen, un fremin. 
d'alo courae s'ère intra dins un brusc d'abiho. 

Au founs dela salo, dins lou recantoun de la fenèstro, i'avié 'no. 
femo drecho contro la vitro qu'èro afiscado à-n-espincha deforo. La 
sounère dous cop : 

= Hòu ! l'oustesso ! Hòu ! l'oustesso ! 

Se revirè proun plan e me leissè vèire sa caro de paisano, froun- 
sido, coulour de terro, encadrado dins la barbeno d'uno dentello. 
rousso, coume n'en porton encaro li vièio de Prouvènço. Pamens, 
n'èro pancaro uno vièio femo, mai li lagremo l'avien passido. 

- Que demandas, me faguè en s'eissugant lis iue ? 

-+ M'asseta 'h moumenet eë béure quaucarèn.... = - 

Me regardè proun espantado sènso boulega de plaço, coume se. 
nounm'avié coumprés. 

= Es dounc pas uno aubergo eici ? 

La femo souspirè: 

= Si; es uno aubergo, se voulès... Mai perqué anas pas vis-à-vis 
coume lis autre ? Es bèn plus gai... 

--+ Es trop gai pèr iéu... Ame mai resta eici. 

E sènso espera sa responso, m'entaulère... 

Quand fuguè bèn seguro que parlave seriousamen, l'oustesso tout. 
en aio se boutè à vanega de coustat e d'autre, durbènt de tiradou, 
boulegant de boutiho, refrescant li got, couchant li mousco. 

Se coumprenié qu'un vouiajowr à servi èro un evenimen. 

Pèr moumen la malurouso metié li man à la tèsto, coume se de- 
sesperavo de n'en veni à bout. Pièi, passavo dins lou mèmbre dóu. . 
founs, l'entendiéu boulega de gròssi clau, gansaia de sarraio, furna 
dins la paniero, espóussa, lava de sieto. De tèms en tèms un souspir, 
un senglut mau estoufa. 

Aprés belèu un quart d'ouro d'aquéu tressimàci, aguère davans iéu 
-. uno sietado de passeriho, un pan de Bèu-Caire, dur coume uno ca- 
lado,em' uno fiolo de trempo. 

-+ Sias servi, diguè l'estranjo creaturo, e tournè lèu-lèu reprene: 
ga plaço davans ila fenèstro. 

Tout en bevènt, assajave dela faire parla. 





rd 23 _ 


-- Vous vèn pas souvènt de mounde, parai, ma bravo femo ? 

-- Oh ! noun, moussu, jamai res... Quand erian soulet dins l'endré 
èro diferènt : avian lou relès, de riboto dóu tèms di fóuco, de vei- 
turo touto l'annado... Mai, despièi que li vesin soun vengu s'establi 
avèn tout perdu... Li gènt amon mai ana eila. Trovon que sian trop 
triste eici. Es proun verai que l'oustau n'es pas agradiéu ! Siéu pas 
bello, ai li fèbre, mi dos pichoto. soun morto... Eila, pèr contro, se ris 
de-longo. Es uno arlatenco que tèn l'aubergo : uno bello femo emé 
de dentello e tres tour de cadeneto au còu. Lou coundutour, qu'ei 
soun calignaire, i'arrèsto sa diligènço. Em' acò un fihan, embabouï- 
naire pèr chambriero ! Tambèn, n'en. vèn de pratico ! A touto la jou- 
vènço de Besouço, de Redessan, de Jounquièro. Li carretié an pas 
pòu de s'alounga pèr passa d'aqui... Em' acò iéu rèste eici tout lou 
Jour, sèns degun, à me carcina. = | 

Disié tout acò d'uno voues niaiso e coume s'avié pensa 'n touto au- 
tro causo, lou front toujour contro la vitro.Il'avié segur dins l'auberjo 
d'en fàci quaucarèn que la fustibulavo... Tout-à-n-un cop, de l'autre 
coustat de la routo, se faguè 'no grand boulegadisso. La diligènço 
partié dins la pòusso ; s'entendié peta lou fouit, lou poustihoun troum- 
petavo : lou fihan sus la porto cridavo : Adessias! adessias ! e sus 
toutfacò la fourmidablo voues de tout-escas reprenènt que plus fort : 


« Â pres soun bro d'argènt, ` 
« Á la font es anado ; | 
« D'aqui n' @ vist venti j 
« Tres chivalié d'armado... » 


A-n-aquelo voues l'oustesso ferniguè de tout soun cor e se virant 
Vers iéu : ' 

-- L'entendès ? me faguè plan-plan, 'es moun ome !... Parai que 
canto bèn ?. 

La regardère, atupi. 

-- Coume ? voste ome ! Vai dounc eila, éu peréu ? 

Alor elo, d'un èr desespera, mai emé grand douçour : 

- Que voulès, moussu ! lis ome soun ansin, amon pas de vèire 
ploura, e iéu, despièi la mort di pichoto, ploure de-longo. Pièi es tant 
tristas aqueste escamandre d'oustau ounte i'a jamai degun... Alor, 
quand s'enfèto trop, moun paure Jè vai béure eila, e coume a una 
bello voues, l'Arlatenco lou fai canta... Chut !... Velaqui que recou- 
menço... 

_E tremoulanto, li man jouncho,emé de gròssi lagremo que l'enlei- 
dissien encaro mai, restè coume en .estàsi davans la fenèstro à-n- 
escouta soun Jè canta pèr l'Arlatenco : 


« Lou nroumié se n'ia di : 
« Moun Diéu ! la bello chato !... 
(Traducioun de Jano Roumanille). ANFOS DAUDET. 





REVIÉURE 


AU PICHOT FELIBRE SEVERIN ASTRUC. 


Uno avulso non deficit alter. 
(VERGÉLI). 


I 


Sus lou cresten dóu moure 
Menèbre e sournaru, 

Iéu ai vist un grand roure, 
Un roure brancaru. 


Éu pousso si racino 

En plen cor dóu granit 

E soun fuian cracino 

Amoundaut, au zenith. ` 


De sa como giganto ” 
Assousto l'enviroun, 

Noun cren cisampo ourlanto 
Nimai mistrau feroun. 

Dóu païs èi lou rèire, 

De tóuti respeta, 

E li siècle courrèire 

Noun l'aujarien frusta. 


Éu vèi passa, pecaire ? 
. Li pople e li nacioun. 
uU vèi naisse e vèi caire 
Li civilisacioun. 

II 


Dóu païs èi lou rèire, 

Mai l'an plus respeta 

E dóu Mau lou grand-prèire, 
L'ome, au sòu l'a jita. 


Au brut de sa toumbado 
Lou mounde a tremoula, 
E li vilo espantado 
D'ourrour an gingoula, 

Y +« +0 ++ + + « 


La destrau chaplo, estrasso 
Lou gigant abatu. 

L'ome pèr sa carcasso 

N'en fai un atahud. 


Pichot ome e grand aubre 
Jaison de coumpagnié 
Souto lou bard de maubre 
Que cuerb soun pourridié. 


Mai la naturo-maire 

Travaio d'escoundoun 
E la Primo, dins l'aire, 
Samenant de poutoun, 


Di soubro dóu vièi roure 
Greio un bèu sagatun..... 
-- Sus lou cresten dóu moure, 
De gigant, n'i'a '”ncaro un. 
III 
La picosso a bèu iaire arasso 
E chapla lis individu, 
De longo subre-viéu la raço 
Dins li fiéu di mascle perdu. 


Cano, lou 26 de janvié 1893. MAURISE RAIMBAULT. 


Lou proumié cop perdouno, 
Lou secound cop bastouno. 

LOU FIÉU DE LA FEMO 


Uno vièio liouno, que n'avié vist de tóuti, se trouvant arenado 
sus uno pèu de tigre au founs de sa cafourno e sentènt qu'anavo 
faire soun darnié badai, vouguè, avans de mouri, douma 'ncaro un 
bon counsèu à soun liounèu. un cadelas fort eë courajous, mai que 
noun couneissié lou viéure dóu mounde : K w 

- Ve, ié diguè, saras, tu, lou plus fort de tóuti lis animau de la 
creacioun, li doumtaras, ié faras la lèi e n'en saras lou rèi. Pamens 
n'i'aura un que noun aura cregnènço de tu, e tu, déuras avé cre- 
. gnènço d'éu : Aquéu es lou fiéu de la femo, d'éu soulet, mesfiso-te, 
se noun a ta forço, éu a la ruso, ë coumando `au tron em' à l'uiau 
que tras de sa man ounte vòu e sus quau vòu. Es éu l'encauso de 
ma mort ! j 

Acò di, la liouno barrè lis iue plan plan, badè, clinè la tèsto, s'es- 
tirè e tout fuguè fini. . 

Lou liounèu vesènt sa maire morto,.jitè un rugissamen espeta- 
clous que faguè tremoula toute la mountagno. Mai sa coulèro aumen- 
tavo toujour. Alor sourtiguè de sa cafourno, amoulè sis àrpio con- 
tro un roure que n'en davalè touto la rusco, e pièi diguè : Amor que 
lou fiéu de la femo es l'encauso de la mort de ma maire, iéu estermi- 
narai lou fiéu de la femo, noun ai cregnènço dóu tron e de l'uiau que 
pòu traire sa man ! 

Mai noun sabié coume èro fa lou fiéu de la femo e partiguè pèr 
lou cerca, demandant à tout paure animau venènt que rescountravo, 
se pèr cas sarié pas lou fiéu de la femo. 

Passè de païs mountagnous e de païs de plano, s'avastè dins li 
sablèio dóu desert, travessè de palun e de flume ; touto la sauvagino 
dis èr, de la terro e dis aigo s'agroumoulissié en lou vesènt passa, 
mai éu noun n'en fasié cas. Pamens un jour rescountrè un camèu,un 
foutralas de camèu aut coume uno paiero em'un long còu, uno gibo 
espetaclouso e de lòngui cambasso estrampalado. - Outre ! se digué 
lou liounèu, veici un animau que poudrié bèn èstre lou fiéu de la 
femo, e s'estènt ramassa sus si quatre cambo, preste a ié saw a 
dessus e l'estrangla d'un cop de dènt, ié faguè: j 

-⁄( Digo-me, tu, que t'aviéu jamai vist dins moun reiaume, se pèr co > : 
d'azard sariés pas lou fiéu de la femo ? L j 

=+ Ah ! paure ! pesqui-pas ! faguè lou camèu en tremoulant sus à 
cambasso, n'en siéu que lou plus umble servitour coume siéu tar - 

bèn l'umble servitour de vosto majesta. Lou fiéu de la femo me cou- 
mando e me boute à geinoun davans éu, e ié porte sa cargo à travès. 
li sablèio dóu desèrt. 

=" Alor, garo-te de davans iéu e filo toun camin, diguèlou liounèu. 

` Un autre jour rescountrè lou chivau. Un bèu chivau blanc dóu de- 
sert, em' uno criniero esbléugissènto que ié davalavo enjusco sus. 
lou peitrau, viéu coume l'ambre, endihavo, fasié peta la narro e re- 
guignavo à soun oumbro. 

Aqueste cop, se diguè lou liounèu, m'engane pas, veici bèn lou fiéu 
de la femo, e s'aprounchè, e iè parlè : 

-- Digo-me, siés, parai, lou fiéu de la femo ? 

-- Iéu ? faguè iou chivau, ah ! que noun! regardo ma barjo, ié vei- 
ras un tros de ferre que me tèh soun esclau ; em' aquéu ferre lou fiéu 
de la femo m'a doumta, e quand ai fa la guerro à sis enemi, quand ai 
laboura soun champ pèr l'abari, reçaupe pèr tout gramaci li cop de- 
bastoun de si varlet ë pèr touto nourrituro, un pau de bauco seco di 
camin. 

Lou lioun ausènt aquéli paraulo prenguè pas la peno de ié mai 

a. 

Pas liuen d'aqui rescountrè lou biòu negre, sauvage, que cousse-- 
javo un loup.--Oh ! oh ! se diguè, aqueste cop ai trouva moun terri- 
ble enemi. Aquéli bano pounchudo noun podon aparteni qu'au fiéu 
de la femo ! Vaqui bèn lou signe que devié lou marca e me lou 
faire recounèisse. Em'acò se n'aprounchè en se mesfisant. e ié diguè : 

-+ T'a proun tèms que te cerque ! Siés lou fiéu de la femo, aquéu 
que fuguè l'encauso de la mort de ma maire, e vas subran me rèndre- 
resoun ! a H 

-- Ah ! coume vous troumpas de tout voste long, Segnour ! iéu lou 
fiéu de la femo ! basto lou fuguèsse ! Aprenès que n'en siéu que soun 
servitour e soun miserable jouguet.Lou fiéu de la femo, éu, pren plesi. 
de vèire raia moun sang rouge sus moun péu negre. Em' acè pèr soun 
plesi, m'estrasso la péu à cop de fichouiro, m'emplanto sus lou cou- 
tet de flo de riban de tóuti li coulour eë quand n'a proun d'acò que. 
m'amusarié, iéu tambèn, éu, pèr s'entreteni la man, m'emplanto 
adrechamen soun espaso au rode ounte fau e more sus lou cop. Emai- 
après ma mort, devourris encaro ma car. 

(Eici, fau esplica que d'aquéu tèms li fiéu de la femo èron D'OME e- 
degun, quau que fuguèsse, pas mai menistre. que prefèt, n'aurié 
Done lis empacha de faire courre si biòu, e de faire usanço de tóuti. 
si dre. 

-- Anen, faguè lou lioun, en ausènt lou biòu ié parla coume acò, 
ma maire avié cènt cop resoun, e mai que jamai vese coume èro 
grando sa sagesso. Finirai bèn, emé la paciènci, pèr rescountra 
aquéu que voudrié mestreja moun reiaume. 

Vaqui qu'un jour de grosso calour, en travessant la fourèst veguè 
un paure bouscatié que davans éu s'agroumeliguè, se fasènt pas plus 
.gros qu'un pese. Noste lioun, bounias, prenènt sa pichoto voues pèr 
pas trop l'esmòure ié diguè : 

- Pichot nanet, belèu, tu, poudras me rèndre un grand service à 
iéu que siéu lou rèi dis animau : Vaqui proun tèms que rode pèr touti 
moun reiaume cercant lou fiéu de la femo, sènso pousqué lou res- 
countra. Ma maire es morto en causo d'éu, e m'a di qu'éu soulet de- 
vióu cregne. Iéu me siéu di de venja la mort de ma maire, adounc se 
tu counèisses pèr cop d'azard lou fiéu de la femo, digo-me lou rode: 
ounte se tèn. 

- Segnour, iéu pode vous faire vèire aquéu que cercas, diguè lou. 
bouscatié en tremoulant de tóuti si mèmbre, mai avans me faudrié 
acaba moun fais. Se m'ajudavias un brigoun auriéu plus lèu fa e tout 
d'un tèms vous fariéu counèisse lou fiéu de la femo. 

-- Vague ! diguè lou lioun, dequé fau faire ? 

Lou bouscatié prenguè sa grando destrau e l'aguènt emplantado 
dins lou pège d'un aubre espetaclous faguè 'u lioun que l'espinchavo: 

-- Segnour lioun, se voulias bouta un pau vosto pato aqui dins 
aquelo fendasclo retirariéu ma destrau e l'obro sarié lèu acabado. 

Lou lioun que se languissié de vèire lou fiéu de la femo, meteguè 

a pato dins la fendasclo en aguènt l'èr de dire : S'es qu'acò, tè ! 
,„ Lou bouscatié boutant lou pèd contro lou pège e fasènt aigre sus 
ï ou manche, retirè la destrau, em'acò cra ! lou lioun restè pres, la 
pato esquichado pèr la forço de l'aubre espetaclous. 

Alor l'umble bouscatié se revirant ié faguè : 

--Segnour lioun, as davans tu lou fièu dela femo,regardo-me, siéu 
marca pèr coumanda sus terro, car Diéu en me creant bouffè dins iéu 
un tros de soun amo e me dounè l'Empèri dóu mounde. 

E lou lioun aguè bèu arpateja emai faire clanti la fourèst de si ru- 
gissamen, noun pousquè se derraba de la leco e fauguè que se lais- 
sèsse devouri pèr la mouscaio. 









LOU CASCARELET. 


Vau miés vougne 
Que pougne. 

CANSOUN 


Paraulo e musico d'E. JOUVEAU. 
Moderato. 

pa-no fa - sié din! dan! 
2 


Janet, dóu vilage 

Es lou campanié, 

E lou trignoulage ` . 
Costo pa 'n denié. 

Lou bon Diéu n'i'en mando 

Un touti lis an, 

E Jan fai à cando * 

Vers lou capelan. 

Digue digue dan !... 


d ... 

Sièis drole e sièis fiho ! 
Nis de perdigau, 
Aquelo famiho 

En touti fai gau. 

E se paire e maire 
N'an qne si dos man, 
An, si cor amaire, 

F'e dins l'endeman. 
Digue digue dan !... 


4 


Vènon la meirino 
Emé lou peirin ; 
Cousin e cousino, 
Vesino e vesin 
Touto la marmaio, 
Pichoun emai grand, 
La mameto, en aio, 
Pièi lou rèire-grand. 
Digue digue dan!... ` 


5 


Dedins li carriero 
Ounte van passa, 
Coume un jour de fiero 
Lou monde es preissa. 
E de l'enfantugno 

Que tèn lou mitan, 
S'ausis de coutüànio 
Lou gai chamatan. 
Digue digue dan !... 


6 


Ceremounié facho, 
Tornon à l'oustau ; 
"Chascun se despacho, 
Lâ fricot soun caud. 

Se bouton à taulo, 

E pas que de pan 
Nimai de paraulo 
Se lèvon la fam. 
Digue digue dan !... 


7 


E iéu qu'à la fèsto 

Ère courlvida, 

Gai... emai de rèsto -Â 

L'anave óublida = 

Tant e tant beguère 

De vin rouge o blanc, 

Que m'aroundiguère 

Coume un sa d'aglan. | , 
Digue digue dan !... 





Escoubo novo fai tres jour bèu sòu. 





CONTE DE MÈSTE ARNAU 


Cade jour que Diéu a fa, bèn vo mau, pèr uno cavo vo pèr l'autro, 
ausissèn dire : "Osco, Manosco ! Ebè, l'a bessai pa foueço gènt que ` 
sachon coume va qu'acò li vèn à la bouco... Dins tóutei leis escagno 
embouiado, sus la terro, s'es di que fau cerca la frumo ; es elo, pa- 
` Tèis, que sarié la ficello de touto cavo, e, seli duven lou jour, à la 
frumo, li duven tambèn la sourniero... Mai qu vous aurié di qu'es 
Mai uno frumo l'encauso de Osco, Manosco ? 

Adounc, à Manosco, avans la grando Revoulucien, l'avié un Si- . 
gnour, coume d'en partout, emai qu'èro un brave pelissié ! Oussito, 
avié toujour pòu que lei manousquino faguèsson de benoit à seis 
ome... Aquelo pòu l'èro vengudo à l'après de pas mau de brut que 
Courrien dins lou peïs... Uno talo emé un tau, leis avien vist en 
tal endret..., un tau emé uno talo... .Basto ! Moussu de Manosco 
Vouguè n'en avé li braio neto e souenè Moussu lou curat. Aquest, 
qu'à l'epoco, la Noublesso eë lou Clergié èron cuou e camié, venguè 
subran au castèu. 

-- Asso ! Moussu lou curat, es pas lou tout, mai parèis que lou 
peïs es plen de couguou... Acò pòu pas dura e lou fue d'amour pour- 
rié bèn nous adurre lou fue dóu ciele. 

-- Que voulès que li fàgui, moussu de Manosco ! Diren de messo, 
pregaren Diéu e bessai acò si carmara. Lei manousquine soun proun 
couquino, mai leis ome, tambèn, li meton dóu siéu, e vous, Moussu, 
vous n'en privas pas, parèis. 

= Vous diéu pas de noun, Moussu lou curat, de la part deis ome 
acò si coumpren, mai dela part dei frumo ! es-ti pas une aboumi- 
nacien. 

- Vouei, mai qu 's qu'acoumenço, la frumo, vo l'ome ? 

-- Va duvès saupre, e se vous ai manda querre es pèr que diguès 
clar e net quand l'a de couguou à Manosco ? 

-- Ah ! Moussu, acò es lou secret de la counfessien, pouédi pas !... 
Sabès qu'au pourtissoun de la penitènci ço que nous intro de l'uno 
nous souarte de l'autro ! _ . 

- Vouei, va sàbi, mai maugrat d'acò vouéli saupre ço que si passo 
dins moun peïs e, secret vo noun, fau atrouva lou biais de va mi dire 
sènso vous desfauta de voueste devé. | 

--+ Diàussi ! faguè Moussu lou curat, qu'uno idèio de Diéu l'em- 
puré subran, es pa maleisa. Lou deminge, eicito, tout lou mounde 
vèn à la glèiso, parai ? Ebè, deminge que vèn, avans la messo, si 
tendren touei dous sus la pouerto de la glèiso, un d'un caire un de 
l'autre, aurés à la man uno taio de boulangié eë cade còu qu'intrara 
uno malerouo pecairis vous dirai: Osco ! Farés uno osco à la taio, 
emé lou coutèu, pueià la fin countarés. 

Tant fa, tant va ! Lou deminge venènt, lou Signour e lou curat s'a- 
trouvèron aquito, aplanta sus la pouerto de la glèiso eê, à mesuro 
qu'uno mangusquino arribavo, s'èro uno pecairis, moussu lou curat 
disié : Osco ! 

Ah ! pecaire ! parèis que n'en fagué 'no bravo tiero, d'osco, moussu 
de Manosco ! Mai tau si serve de l'espaso, coume disié l'autre, que 
perisse pèr l'espaso... | 

E, vai ti fa de Diéu ! Tout d'un tèms la bello darniero, dins un su- 
perbe carosso, arribè la bello Madamo de Manosco, la mouié dóu Si- 
gnour, qu'en la viant, éu, anavo estrema lou coutèu emé la taio... 
Mai lou curat, que voulié pas faire de pegin li creido : -- Osco ! 

-- Coumo ! faguè lou Signour, en si mandant lei man sus la tèsto, 
ma frumo ? 


-- Ah ! segu, rebèco lou curat, Osco, MANOSCO ! 
Tira de La Sartan. LOU GALOI SARTANIÉ. 

LI MOBLE D'ARLE 


Peraqui souto Louis XV, e souto l'enfluènci de l'estile galant 
qu'avié la vogo d'aquéu tèms, se coungreiè en terro d'Arle uno ma- 
miero d'art touto particuliero pèr moubla lis oustau. Li moble d'aquelo 
poco, e qu'an fa tradicioun pendènt belèu cènt-cinquanto an, soun 
d'uno eleganço requisto, e regalon lis iue, quand li vesès dins un 
oustau. Vuei malurousamen aquéli moble prouvençau, qu'èron es- 
crincela pèr li menusié dóu païs e que fasien la glòri de nòsti bràvi 
maire, tèndon à desparèisse, coume touto autro causo, davans la 
pacoutiho fabricado à bon comte. Lis abitant, li païsan, que n'avien 
sis oustau garni, li vèndon i repetié pèr achata de ravaudiho --.que 
creson à la modo, e li repetié li revèndon is amatour e gènt de 

` goust -- que lis emporton un pau pertout. „ 

De que se coumpausavo l'amoublamen arlaten? Quand disèn 
arlaten, ié coumprenèn tambèn Tarascoun e Bèu-Caire, e tóuti li 
vilo e vilage ounte li femo porton l'atrencaduro d'Arle. 

l'a d'abord lou pestrin (en francés crédence o buffet). A dous tiradou 
sus lou daut e 'n dessouto dos porto que rejougnon lou linge e àutri 
garnimen de taulo. Aquéli porto avien de ferramento decoupado, 

emé de grand gounfoun lusènt, Tout lou davans èro flouri d'escrin-. 
. celaduro au cisèu e, au bas, sus lou mitan, èro entaiado uno soupiero, 
simbèu dóu repas de famiho. 

Sus lou pestrin, en reculado, i'avié souvènt uno autro espèci de 
releisset garni de pichot tiradou, que n'èro lou courounamen. 

I'a pièi la mastro (en francés la huche), en formo de sarcoufage an- 
tique, pourtado sur quatre pèd. Se ié pastavo lou pan d'oustau. l'èron 
representa en naiïivo esculturo lis estrumen de la meissoun ; lou vou- 
lame, lou rastèu, em' uno garbo de blad. 

l'a l'estagnié o escudelié (lou dressoir en francés), qu'èro un cadre 
garni de tres o quatre estagiero, ounte se revessavo la veissello d'es- 
'tam e peréu li sieto escricho, li bèlli sieto de Moustié --- que li nòvi 
achatavon en fiero de Bèu-Caire. 

l'a lou veiriau, un moble que ,s'acroucavo à la muraio o se metié 
sus lou pestrin, e mounte espausavon li vèire e touto la cristalarié. 

Sus lou pestrin enfin, encaro generalamen, se pènjo la paniero, 
qu'emé sis espigoun, si festcun, si cloucheiroun, retrais uno capelet >», 
coume dirias lou toumbèu dóu papo Jan XXII. Au pourtissoun de la 

paniero, que souvènt es reboumbi, lou menusié ié ciselavo quàuquis 
espigo de blad. 

De chasque las'de la chaminèio, i'a la saliero e la fariniero, dous 
moble en miniaturo, que dins l'un i'a la sau, dins l'autre la farino 
pèr faire fregi lou pèis. Sus la saliero escultavon un bouquet de sa- 
ladello, e sus la fariniero un parèu de peissoun. 

Oubliden: pas un cofre moustre, que tenié tout un caire de lt 
grando cousino dis oustau meinagié e qu'apelavon lou moulin, o de- 
fes la baluteliero, e que servié pèr tamisa. . 

Pèr fini, à la chambro avès lou gardo-raubo, qu'acò 's lou moble 
majourau, emé si gràndi porto à ferramento en zistoun-zèst, enden 
telado à jour, e si dous aut gounfoun, redoun e loungaru, tau que 
dos coulouno de brounze. Sus lou daut, esculta, se vèi un vas de 
flour, o bèn un nis de tourtourello, o bèn un cremadou de flamo, o 
tout autre simbole de l'amour counjugau ; e pièi, entre li porto, un 
tambourin, un flahutet, emé de fru de la Prouvènço. 

Tout acò èro en bos de nóuguié bèn cira, que dintre l'on se mi» 
raiavo. Èro lou lüssi dis oustau, enjusquo vers li pàuri gènt; e'mé 
lou coustume di chato, particularisavo lou gàubi gracious de la raço 
arlatenco. Mai aquéu vènt de platitudo, que vuei destaco li nacioun 
de tout ço qu'es iradiciounau, fai que bèn lèu veiren parti acò coume 
tant d'àutri causo. E memamen lou gardo-raubo fai deja plaço & 
l'armàri à glaço. 

L'espourtacioun de nòsti moble, qu'en Arle fai l'óujèt d'un traf 
particulié, me rapello uno engano que fau que iéu vous conte. 

Un jour erian en Arle em'un ami de Paris, que voulié se croump 
un dedins-d'oustau arlaten, la paniero, lou pestrin, la mastro, l'esta- 
gnié, lou veiriau e lou rèsto. Après avé rouda, marcandeja vers # 
marchand, un d'aquésti nous faguè: « Aro, messiés, s'erias curious 
de vèire dins un mas un assourtimen de moble coume n'ai gaire 
vist de miés, iéu poudriéu vous ié mena: es eila vers Trenco-Taio, 
Soulamen es de gènt que ié soun forço estaca, e crese pas que % 
decidèsson, pèr d'argènt, à se n'en desfaire. » - « Anen li vèire », ié 
diguerian. | 

E, acoumpagna dóu marchand, nous vaqui caminant dins la drai 
dóu mas. La femo èro sus la porto e, tre nous vèire, cridè à-n-aquéu 
que nous menavo : j 

-- Anen, nous n'adusès mai, d'aquéli broucantejaire? Lou sabë 
_ bèn, que voulèn pas vèndre ! 


=> 

-- Eh! diguè lou marchand, vous escafagnés pas coume acò! Vous 
li manjaran pas, vòsti moble, pèr li vèire ! 
-- Oh ! s'es que pèr li vèire, aquéli moussu podon intra, -- 
E'm'acò intrerian e, veritablamen, nous trouverian en fàci d'un 
amoublamen perfèt, chasque moble à sa plaço. que se vesié que i'èro 
desempièi d'an e d'an. Moun cambarado barbelavo : 
--+ Bravo femo, ié fai, autramen, quant n'en voudrias, au cas ounte 
quauque jour siguessias decidado à vèndre ? 
= - Vèndre noste dedins-d'oustau ! que moun paire, que ma maire, 
: que nòsti grand nous an leissa! Tenès, vesès aquéu pestrin? Eh 1! 
; bèn, es-un avugle, o, un menusié avugle, que l'a cisela coume acò... 
. Belèu n'avès ausi parla, de l'avugle de Saujan? Eh! bèn, es éu, 
: aquéu de Saujan, que, rèn que de-tastoun, a fa aquéu bèu travai. 
' =QMai anen, argènt pago tout, asardè lou marchand de moble. 
; ` =Me n'en baiarien sèt cènt franc que me farien pas dire sebo. 
] -- Aqui sias pas dins la resoun : à sièis cènt, sarien brula. 
l -Sèt cènt ! crido la femo, emai encaro, vès, sabe pas se moun 
l ome me fara pas desdire. 
” ` - Va pèr sèt cènt ! diguè moun ami enfiouca -- que dounè d'arro 
r àla masiero e, pache fa, nous envenguerian 
„ D'aqui, sus la Plaço dis Ome, veici qu'erian intra pèr béure quau- 
. carèn au Cafè di Meinagié, e moun coulègo, urous de sa trouvaio e 
de sa croumpo, n'en parlavo tout fièr en d'Arlaten qu' aqui i'avié. 
| a aquésti, pas-pulèu lou Parisen aguê bada, partiguèron ensèn 
lôu rire : | 
-- Vòsti moble, nous diguèron, sorton dóu magasin-dóu marchand 
. que vous a coundu. Es un biais qu'a trouva pèr faire valé sa brou- 
Canto. Quand aurés pres aquéli, n'i'en carrejara mai un autre as- 
sourtimen. =Â 
Aro, i'aura-ti un retour vers aquéu gènt estile d'Arle, quand lou 
pople, educa pèr l'acioun felibrenco, coumprendra miés li causo que 
é fasien ounour ? Es de souveta, car pièi, à forço de leissa tout per- 
re, la vido devendra tant laido que tóuti n'auran lou maucor. 
En atendènt, un ome de bon, un grand fabricant de moble, M. A. 
lanqui, de Marsiho (8, carriero Cherchell), a coumprés en artisto 
U partit, meme endustriau, que se poudié tira dóu vièi art arlaten 
veici que s'es mes à fabrica, de man de mèstre, tout un gènre de 
oble qu'apello « prouvençau » dinslou plus pur estile d'Arle. E 
eja `` catau inteligènt de l'encountrado ié fan de coumando bello ; 

se quaucun vòu n'en juja, a que d'ana'n Camargo, au castèu de 
Mount-Caume, vers M. Louis Prat, eë aqui pourra vèire, dins la salo i 
manja, de pestrin, d'estagnié, de veiriau, de paniero, que n'i'a pèr it 


bada davans ! 
(Tira dóu journau L'Aiòli). F. MISTRAL. 


PRQUVÈRBI SUS Lâ FEMO 


De l'ase, dóu nóuguié emai dóu femelan 
N'espères rèn de bon sèns bastoun à la man. 


Femo, cat e can, 
An de niero tout l'an. 


De la marrido gardo-te, 
. De la bono mesfiso-te. 





Coansèu de mouié, 
Quau noun lou pren es un couiet. 


CRÈIRE ANTI 
A Raoul Gineste. 


Urous quau pòu segui, lou cor pur, lou front aut, 
Lou dràiòu secarous ounte an passa si rèire, 

Sèns regarda plus liuen que sis antiqui crèire 

E sènso s'esvarta di campas patriau. 


Car, li valènt que l'art a chausi pèr si prèire 

E que creson, pecaire, ajougne l'ideau, 

Sènton dintre soun sang crema lou fiò mourtau, 
E la doulour seguis li sublimi courrèire. 


Emporton dins la niue prefoundo dóu toumbèu, 
Lou fum van qu'an leissa si pantai subre-bèu, 
E l'amar souveni de sa crudèlo vido. 


` Mai lou cor qu'èi jamai sourti di vièi camin, 
Sènt que s'enauro vers un triounfle divin 
E siendor dins la pas de soun obro coumplido. 





AGUSTE ROL. 

L'USURIÉ, L'ASE E LOU CAPOUCHIN 














Lou vièi Boutignan que s'èro acampa un gros bèn en fasènt courre 
barioto, eë en anant rapuga à l'entour di garbeiroun o dins li vigno 
vans vendémio, èro toujour pèr orto avans soulèu leva emé sa saco 
us l'espalo. D'ounte venié, ounte anavo, degun lou sabié. 

Un matin dóu gros ivèr, jalavo à pèiro-fèndre, la biso vous cou- 
vo lou mourre. lou vièi Boutignan rescountrè lou Paire quistoun 
i Recoulèt de Vilo-Novo que s'enanavo, emé sounase carga de sis 
nsàrri vuege, faire sa quisto i granjo de la Bartalasso. S'acoumpagnè- 
n un bout de camin. EÉ pèr estaca soun bout, o pèr que lou capou- 
chin ié demandèsse pas ço que pourtavo dins sa saco, Boutignan ié 
è ansin : = Paire capouchin, d'ounte vèn que voste ase tremolo 
coume un jounc ? - 

Lou capouchin, que li sabié tóuti, ié respoustè : - Disès que tremolo 
coume un jounc, moun paure ase ? E vous, s'erias à sa plaço, emé la 
cordo au còu, li ferre i pèd ë lou counfessaire, à voste coustat voudriéu 
vèire coume tremoularias. - 

E l'ase, qu'èro d'aquéli que parlavon, e di plus mau embouca, se 
revirè 'n richounejant e diguè : -- Pas besoun de tout acò : se vesié 
Soulamen un capèu ' de gendarmo, tremoularié coume l'embourigo 


'un porc 
LOU CASCARELET. 





A MA CHATO QUAND ÈRO EN PENSIOUN 


CARTO LETRO 


Avans-ièr en tubant ma pipo, 
Ventru coume Louvi-Felipo, 
Ere asseta dins lou jardin ; 
Veici que d'un aire badin, 
Lou gau qu'apereila gratavo 
E que li planto mau-tratavo 
Venguè pièi faire lou bèu-bèu 
Davans la gàbi qu'au soulèu 
Penjavo à l'aran, mistoulino. 
VPavié dedins ta cardelino 
Que cantavo d'un èr galoi. 

-- As bèu canta, capoun de goi! 
Diguè lou gau), siés dins la gàbi, . 
E la presoun douno l'enràbi... = 
La cardelino : -- As proun resoun, 
Respoundeguè; d'èstre en presoun 
Es uno causo bèn marrido ! 

- Vau miés, segur, courre bourrido! ' 
Aro, es ansin ! que ié faren ? 
Fau se counsoula ! Quand saren 
Quaranto jour après li masco, 

A la semanado de Pasco, 
Madamisello arribara 

De sa pensioun... M'arribara, 
Me vendra vèire matiniero 

E cantaren !... La cousiniero 
Alor, ami, t'agantara, 

E noste gau plüus cantara, 
Car crese bèn (acò m'assolo) 
Que te metran dins la cassolo. 


8 de mars 1888. MARIUS G[RARD. 
Tira di Cabro-fio = pouesio entimo = en preparacioun. 





LOU LOUP E L'AGNÈU 


FABLO PIEMOUNTESO 


Un agnèu qu'èro resta soulet à l'oustau meteguè la tèsto à la fe- 
nèstro, e vesènt veni lou loup dins la carriero, vouguè faire Michèu 
l'ardit, e ié cridè milo soutiso, e n'i'en diguè talamen, que li vesin 
n'en restèron espanta. Mai lou loup sèns se despacienta ié diguè: - 
Iéu fau auriho de marchand à ço que dises e me n'en fiche, pèr-ço-que 
noun fau cas de toun audàci. Mai soucamen m'enfèco de vèire la 
porto de toun oustau tant bèn barrado, car sabe que, se noun èro 
ansin, pauret, tremoulariés rèn que de vèire moun oumbro. 


MOURALO 


Segound lou rode o lou moumen, 
Tau parlo aut vo umblamen. 


» 
i 

ZETO 


LA MAIRE. 


D'ount vèn que siés vuei mai que mai tardiero, 
Tu que sèmpre au mas t'acampes de-jour ? 
Encaro pèr orto en pleno sourniero, 

Ah ! qu'as mes moun couer en malo tristour ! 


ZETO. 


Maire, va sabès, pèr fes leis oubriero 


Triman, se va fau, jusqu'à l'escabour. 
LA MAIRE. 


En anant deman vèndre l'ourtoulaio, 
Dóu mèstre saubrai à que m'en teni... 
E garo s'es pas ta dicho veraio !... 


Miés aurai sus tu l'uei à l'aveni. 


ZETO. 


Ho! me batés pas! vous ai di'no baio; 
Mai lou verai es... n'auje pas fini.. 


LA MAIRE. 


Lou verai es que -- coumo m'imagine - 
Auras rescountra Jan toun amourous... 
Ah! noun mutes, nèco,: adounc va devine ? 


Te siés enviscado à soun teta-dous ! 


ZETO. 


Maire, davans vous counfuso me cline 
E pentouso ; mai, jure sus la crous... 


LA. MAIRE. 


Voues pèr sarramen afourti braveto 

Qu'as pas fa lou mau : e va bèn ansin. 
L'as leissa pamens te counta floureto ! 
Ah ! simplo es la chato, e lou diable es fin ! 


ZETO. 


Jan en tout ounour me vòu sa femeto ; 
M'amo, e l'ame bèn : Jan n'es pas malin. 
LA MAIRE. 


⁄ 


Que n'agués rèn fa qu'uno charradisso, 

Es ço que de crèire es pas gaire eisa : 

La jouvo, en tau cas, tèndro, plegadisso, 
Pouerge au-mens sa man, soun front à beisa. 


ZETO. 


. Maire, n'es esta qu'uno piéutadisso 
D'amour... oh ! rèn mai que vougue teisa ! 


LA MAIRE. 


Fiho, es dangeirous, luen de paire e maire, 
D'escouta, de-nué, souleto, un garçoun : 
Que t'arribe plus, car pourriés mau-traire, 
Car feblo siés tu coume tóutei soun! 


ZETO. 


S'acò 's vouesto pòu, sabès que fau faire ? 
Maridas-nous lèu, après lei meissoun. 
8 de juliet 1895. A.-B. CROUSILLAT. 





LI DOUS NOBLE 


Moussu lou marqués de la Lambrusquiero emé Moussu lou comte. 
di Sèt-Courrejo parlavon un jour de si titre de noublesso, eë tóuti 
dous voulien se prouva que poussedissien li plus vièi pergamin. La: 
de discuti, de parla de Francés Proumié eë de Carle-Magne, lou mar 
qués de la Lambrusquièro faguè : = Iéu, moussu lou comte di Sèt. 
Courrejo, pode vous faire vèire li quatre ferre que sant Aloi fourgé 
pèrlou chivau de bataio d'un de mi davancié ! -- Eh bèn ! iéu, respoustè 

lou comte di Sèt-Courrejo, pode vous faire vèire, pèr mi quitanço. 
qu'an tóuti lou timbre, que pague encaro dès escut d'interèst pèr an, 
d'un capitau qu'un de .mi rèire-grand empruntè pèr ana vèire e. 
adoura Noste Segne Jèsus dins l'estable de Betelèn ! 

LOU CASCARELET. 





AVIS 


La chourlant coumo fas, la verdo es de pouisoun : 
T'abrutisses, pièi lèu acabaras de viéure. 

-- L'abitudo es pèr iéu devengudo un besoun: . 
Amariéu mai mouri que de n'en plus ges béure. 


-- Deja, parlant ansin, as perdu la resoun. 
A.-B. C. 





LOU SIBLET DE JAN COUVINO 


CONTE DE VIHADO 


Autri-fes i'avié, dins la gorgo dóu Bouisset, un coucounié nouma, 
. Jan Couvino, laid coume lou bon Diéu es bon, galejaire sempiterne, e 
fin coume uno argno. Avié pèr femo Catin de la Perlo, que jitavo pas 
lou lard i chin, car, quand fasié l'aigo- -boulido, pèr espargna lou bos, 
la rusàdo, boutavo pèr tisoun dos calado, qu 'uno fes caudo, ié fasien. 
gargouta soun oulo tout lou jour. Tambèn si rodo anavon, e la dru- 
diero à l'oustau intravo en soubeirano. 

Saubrés dounc que l'an de soun mariage, pèr sant Matias, Jan 
s'entournè de la fiero di nose emé dous Franchimand qu'avien pas. 
fa si freto à Carpentras, e qu'anavon plus liuen bousca fourtuno. 
` Arriba davans l'oustau de Jan, intron pèr abrasa la pipo e béure 
un chicoulet, coume se fai entre gènt de mestié. 

Catin. i'èro pas; èro anado au moulin faire farino e, rèn de plus fre. 
que li cèndre. 

Pamens, subre dous caiau, au caire de la chaminèio, uno oulo, de. 
tèms en tèms, leissavo escapa, lóugeireto e blanco, uno tubèio que. 
gatihavo e durbié la narro de tani que sentié bon. 


' 49 _ 


Res de tant sousprés au mounde: - Coume! fan, uno oulo que 
gargoto sènso fiò ? 

- Tout-bèu-just, repren Jan, es uno oulo que la fado de Sant- 
Quentin, uno bello niue, pastè dins li vabre, i'a d'acò de trentenau 
d'an, e qu'ai agu de rescontre. j 

-- Se voulias, asardè Jan, la croumpa, estènt que sian pas riche, 
pèr cènt escut vous leissarian l'oulo enfadado, eë vous assegure, 
coume i'a qu'un Diéu au cèu, que fès un marcat d'or ; n'avès qu'à ié 
metre dedins lou taioun que vous: plais, emé la garnituro, la bèn 
curbecela, ié boufa au quiéu, e dins un vira-d'iue la bouiaco es 
cuecho. -À 

Ravi d'un tal atrouvat, vitamen comton li cènt escut, que Jan em- 
pocho, e galoi parton à l'aventuro. 

Au proumier endré que rescontron sus sa routo, croumpon vers lou 
bouchié un quartié d'aret: gagnon la coumbo vesino, e vague de 
boufa l'oulo. Mai, paure, l'oulo bouié pas, e boufo que boufaras ; Se 
i'encagnèron inutilamen : l'aigo restè frejo a lou taioun crus. 

Se vesènt troumpa, s'entournèron vers Jan, qu'avié previst lou 
cop, e d'acord emé sa jouino mouié, entrepachon l'engano que veici : 
aquesto escound dins soun sen uno boufigo de sang de cabrit, êu 
pren soun coutèu, soun siblet de pluvié e espèron tóuti dous. 

Coume an lou pèd sus lou lindau, lou rusa Jan Couvino se met à 
crida : . 

- Ah ! la bóumiano, la traito, l'endemeuniado! la vesès? la masco! 
es elo que vous a enmasca... = R ' 4 
= E subran, coume en. coulèro, ié part dessus, e dins lou sen € 
planto soun coutèu. Lou sang gisclo, la femo quielo e s'aquiéulo. 

- Ah! malurous, qu'avès fa, grand Diéu, qu'avès fa 1 _Â 

E pietadousamen aubouron la paureto que .rangoulo dins soun 
sang, e l'assèton mourtinello sus lou bard dóu fiò. Mai Jan, acò Vve- 
sènt, ié fai : 

-- Vous esmóugués pas tant, es pas la proumiero fes. Âi moun 
siblet ! -_ . 

-- E fieramen tiro de sa pèchi un galant siblet de cano, e siblo. 

La femo souspiro, s'esparpaio, s'aubouro, e risouleto remèrcio 
poulidamen li Franchimand, que n'en revènon pas. 
= = Pèria vertu de moun siblet, repren Jan,. li mort revènon, 
-coume vesès. 


-- Quinto bello causo ! faguèron, creserèu. S'avian aquéu biais, â 

` Paris, veirian à nòsti pèd barbela li grand de la terro, e lou rèi vuja ` 


sa bourso pèr reviéuda soun fiéu. Jan, vènde-nous toun siblet. 
-- Diéu me garde, diguè Jan; es un presènt de moun paire, que 


. Pavié de soun grand, que l'avié de soun rèire. 


--> Jan, moun ami, fai nous aquéu plesi, vènde-nous toun siblet; 


: te leissaren l'argènt de l'oulo, e te n'en dounaren tourna-mai cènt 
. escut. ' a . 


-- Me fai proun peno de vous lou douna, replico Jan, mai, lou 


sabès, siéu pas riche, e pièi, pourriéu lou perdre ; tenès, à l'asard 

Bautesar ! Â | 

lé lou douno, e tourna-mai Jan empocho cènt escut. 

De pòu quelou coucounié se desdiguèsse, vite, li finocho, esbignon 
soun picoun. 

A taulo, à la couchado, aguèron de countèsto emé de carretié pèr 
lou groupioun q'un dindounèu. = 

Siegue meichantige, o bessai pèr esprouva la vertu dóu siblet, es- 
coutellon li carretié. 

Àu chamatan, l'oste, l'oustesso, li serviciau, li passagié s'esmo- 
von; l'agrand rumour e tout es en l'èr. Lis ome cridon, li femo plou- 
ron, li carreteiroun parlon de venjanço; mai un d'éli, retrasènt Jan 
Couvino, dis: « Sigués. tranquile, ai lou siblet que revèn, anas 
vèire. » E siblo que siblaras! Li mort restèron mort. Se vesènt 
lourna-mai engana, s'arregardon, pale, esmougu, trefacia, e parton 
à touto zuerto dins la niue porto-esfrai. _ 

MMai quau tron vous a pas di qu'au vira d'un bos s'embrouncon à 
Jan Couvino, que li fugissié peréu. Lou recounèisson, l'aganton e 
s'escridon : 

-- Ah ! bóumian, te tenèn, te tenèn, aquest cop ; moustre, fai toun 
Pater, car se nous escapes, pigno de bouis... = 

Bonur pèr Jan qu'avien ges de coutèu. « Coume faire ? » se jargou- 
non entre dènt : e subran de si moucadou, de si fichu, lou bihon sou- 
lidamen i pèd d'un agachoun, eë se meton en bousco. Pas liuen d'aqui, 
dins lou campas e lou silènci, un clar dindin d'esquerlo s'ausissié ; 
èro un troupèu de pastre que peissié dins li ferigoulo. Jan, subita- 
men, çoume ispira, se met à dire : « La vole pas, la vole pas, noun, 
la vole pas! » Esmougu, lou pastre escouto, e Jan redis de plus 
bello : « La vole pas! noun, noun la vole pas ! » 

#Entriga, lou pastre s'avanço de cauto-cauto, e atrovo Jan Couvino 
à l'éuse estaca. | | 
-- Eh! que vous arribo ansin ? ié fai timidamen. 

-- Que m'arribo, dises ? un àrsi de la maladicioun! Figuro-te que. 
volon, voulé vo noun, me marida 'mé la fiho dóu rèi : un boussi- 
gnòu | laido, tèclo, un mouloun d'os! que sabe mai? Iéu qu'ame tant 
Cardelino, amariéu mai mouri ! Es verai que me fan proun lusi moun- 
tagno d'or, e me proumeton manja requist; mai que devendrié ma 
Cardelino ! 

-- Hoi! coume !... voulès pas la fiho dóu rèi ! E bèn, iéu, iéu, bre- 
tounejo en se gratant... 

-- Tu la voudriés ? Mai, moun ome, i'a rèn de tant eisa. Pren ma 
plaço, e quand li gènt dóu rèi vendran, ié diras que la vos, que siés 
bèn decida; manjaras de bon moussèu, saras riche eê quasimen 
Moussu Sire. -- 

Lou pastre, aqui, ié veguè plus, e tout-d'un-tèms lou destaco e se 
laisso estaca. E, vitamen, Jan enmeno lou troupèu. 

Avié pas vira "lou pèd, que li franchimand, qu'avien descubert dins 
lou bos un grand gourg. siguèron aqui. Atrovon lou pastre, que 
prenon pèr Jan, coume l'avien leissa; lou destacon de l'éuse, lou 
menon, e mau-grat que vogue la fiho dóu rèi, lou jiton dins lou 
gourg coume un chin. 

Lou pasire cabusso au founs, vèn sus l'aigo, retoumbo, revèn, pièi 
s'aproufoundis pèr toujour. 

Lou gourg, un mournen treboula, s'argènto mai au clar de luno, 
la ribo s'amudis e pau à pau lou silènci gagno. 

Lou grand clar de luno, la niue, lou silènci dóu champ ié . dounon 
la petachino ; parton en courrènt tant qu'an de cambo e van à travès 
mourre s'entrambla dins l'escabot de Jan. Lou recounèisson, e, caro- 
vira, 1é marmoton desalena : 

-- Mai, diàussi, siés pas ennega ? 

- L'avès bèn di, 0, siéu pas ennega, darut ! e, tóuti li fes que ca- 
bussave, póutirave un di moutoun que vesès e que trasiéu sus l'autro 
ribo. Se n'en voulès, sabe lou rode: n'avès qu'à cabussa pèr n'en 
adurre. Tè, venès vèire. -_ 

E Jan li meno dre sus la ribo taiado, segui de soun menoun fidèu, 
e la luno au declin retrasié dins l'aigo l'oumbro dóu beroun. 

- Ve, lou bèu! ié vèn Jàn ; sauto, l'agantaras... 

Sauto ; l'aigo que l'enmantello ié fai faire glou- glou-glou. 

_ Que dis? fai-l'autre 

-+ Dis qu'es pas proun fort, que i'anes ajuda. = | 

L'autre sauto. E l'endeman de mâtin la fent de Vau-Cluso bou ` 


missié li negadis. 
ANSÈUME MATHIÉU. 

LOU BON PÈR RÈN 


Sus terro, ai las! es pas tout rose ! 
D'üni soun drud, d'àutri mesquin, 

Pèr mens de rèn me garce au Rose! ` 
Pèr iéu lou sort es trop couquin ! 


Sènso pousqué faire fourtuno 
Ai fa mai de milo envencioun ; 
De-segur n'aurié faugu qu'uno 
Pèr gagna forço picaioun ! 


Ai fa proun de causo barroco, 
Anas bada coume un Coulau : 
Esculte sus d'iòu à la coco, 
Siéu courdounié .pèr cacalaus ! 


Me louguère à la Bartalasso 
Pèr foundre de pipo d'estam ! 
Cassave i-:niero à la tirasso, 
Pintave de froumage blanc ! 


Après durbiguère boutigo 

De sucre d'òrdi tourneja, 

De mourrau pèr metre i fournigo, 
Di vièii pèu d'arenc sala! 


Estènt foundur me desounglère 
Pèr foundre de caiau! Malur ! 

Dins uno aubergo me louguère 
Pèr mitouna lou pan trop dur ! 


Uno envencioun de mi pus fino : 
Vendiéu de peto de lapin 

Que saupicave de farino 

Pèr cinq sòu n'en baiave vint ! 


. Ai vendu proun d'àutris afaire, 
D'abord, de plumo de grapaud ! 
D'èli de bos pèr bello-maire ! 
De faus-còu pèr li perdigau ! 

Messiés, ai vendu de luneto 
Pèr tout vèire dóu bon cousta, 
Ai meme vendu de moucheto 
Pèr tira li verme dóu na ! 


Travaie dur coume un trapisto, 
Ai d'obro de niue e de jour, 
Me volon de pertout, ma fisto ! 
Siéu grataire pèr li prusour ! 


Siéu ciro-boto di barboto, 

Tounde li chin di vièi fusiéu. 

Fau pièi d'arnés pèr li barioto 1 

Siéu bon pèr tout !„.. E di bon siéu ! 

20 de Desèmbre de 94. PÈIRE DIBON. 





Emai la terro fugue un dur matalas, vau miés senti sa dureta coucha 
dessus que noun senti soun pes, coucha dessouto. 
v 





L'ANGE GARDIAN 


Felisoun de Perno èro pas l'encauso que li granouio an ges de co. 
Si parènt, pèr lou desgroussi, lou boutèron un parèu d'an au pichot 
semenàri de Santo-Gardo. Un dijòu estènt à la permenado dins li 
champ, Felisoun aviso alin un bèl agroufiounié, que si branco rebala- 
von jusqu'au sòu tóuti roujo d'agroufioun. Au moumen que degun 
fai cas d'éu, noste groumand de Perno fai vejaire d'ana escampa 
d'aigo de-long d'uno sebisso, e quand se vèi escoundu, part coume un 
loup, tant qu'a de cambo e d'alen, arribo sus l'agroufiounié, se bouto 
. tant-lèu a manja de la bello frucho roujo e goustouso, avalo li me- 
seioun pèr plus lèu agué fa. Mai vaqui que tout-d'un-tèms sort de 
dessouto l'aubre Moussu l'abat Giraud, que cassavo à l'espèro l'au- 
celiho que venié bequeta lis agroufioun. * 

-- Miserable! crido à Felisoun. Dequé fas aqui ! ié pènses pas ! 
Manja d'agroufioun que soun pas tiéu ! Quente pecat ! Quente es- 

candale pèr toun Ange Gardian ! Éu l'anara dire au bon Diéu que te 
punira ! 


-- S'es qu'acò, faguè Felisoun, vous esmougués pas : lou bon Diéu 


n'en saupra rèn ; siéu vengu talamen vite que moun Ange Gardian 
a pas pouscu me teni pèd. 


LOU CASCARELET. 





LA LECO 


ï 


| Em'uno lauso 
Que sus quatre' busco repauso, 
Paul lou mignot, de sero, a fa, dins li bouissoun _ 
Souloumbrous dóu jardin, uno leco engranado, 
Bèn aplanado, 
Ounte deman matin se prendra l'auceloun. 
Ris à sa maire, 
Se coucho countènt, mai dor gaire ; 
Touto la niue pantaio eë bouscarlo e rigau : 
La som pòu pas veni quand vesès en pensado 


Leco abeissado 
E dessouto belèu un merle, un perdigau. 


Tout-bèu-just l'aubo 
Fai flouqueja sa fresco raubo 
Sus li vitro que Paul, enuia de soun lié, 
Niflo. siblo, toussis, se freto li parpello 
| E lèu apello 
Sa maire que l'embraio e nouso si soulié. 


Mai se devino 
Que d'aquesto ouro la plóuvino 
Esgarrussis lou sòu de si plumet de gèu. 
Deforo tout lusis. La tepo es argentado, 
E l'alenado 
De l'auro fai vóuta de tubèio de nèu, 

Es rèn. Li braio 
Messo, lou drouloun pren la draio, 
E tout caud de soun nis à la leco s'encour. 
Ah ! qu'es eiçò ? La lauso, aièr bèn adoubado, 


Es pas toumbado, 
Un di quatre bastoun es, bessai, un pau court. 


Uno autro broco 
Es alestido que just toco. 
Maj lèu lou gòbi vèn à si det au travai ; 
Lou nases uno font; l'auriho vounvounejo ; , 
La gauto frejo 
` S'encremesis. L'enfant fai la bèbo e s'envai. 


-+ Se auceliho 
A pas bequeta la graniho, 
Ié dis la maire, avié pas fam. Veici la nèu, 
La nèu que toumbo. Vé! coume debano espesso ! 
Te fau proumesso 
Que deman l'auceloun pitara, moun agnèu. =Â 


La matinado, 
Lou bèu proumié marca si piado 
Sus lou lusènt tapis qu'esquicha dóu taloun, 
Cracino douçamen e vous fai de galocho, 
Noun, rèn n'approcho, 
L'ivèr, d'aquéu plesi pèr lou brave Pauloun ! 


Li bouissounado 
Souto la nèu soun amagado. 
Anen vèire tambèn : -- E part. Mai pataflòu ! 
' Tres fes resquiho en routo, e tres fes s'escagasso. 
| Lèu se ramasso, 
"Vai de mourre-bourdoun... _ Bon! la leco es au sòu ! 


. La joio santo 
Dóu paradis en soun. cor canto ; 
Mai lou det sus la bouco, espanta, pensatiéu 
- . N'auso pas esclargi lou mistèri di causo. 
En fin la lauso 
:Es levado. Que i'a ?... Rèn, mis ami de Diéu. 

Mai doulour talo 
A l'enfantoun es pas mourtalo. 
Lou cassaire mignot a lou pitre di fort, 
Escoubo de la man. alestis plaço seco, 
Refai la leco, 
E lèu soun oublida lis auvàri dóu sort. 


Toujour mountado, 
La leco es vint fes visitado ; 
* Tant e tant qu'à la fin toumbo, paf! e se vèi 
En deforo uno co. De qu'es ?%... Uno petouso 
| Pauro crentouso 
Espóutido, Pauloun es plus urous qu'un rèi. _ 


Dins si maneto, 
Li dos rejouncho en cabaneto, 
Vite adus l'auceloun, e s'encourt embrassa 
Sa maire, trefouli d'uno tant bello casso, 
Que vau becasso, 
Pluvié, vanèu, canard e gabre enrabassa. 


II 


Dins la vido, moun bèu, se n'en pauso de leco 
Que soun toujour en l'èr, o quand toumbon n'an rèn. 
Alor, esglaria, lou costo-en-long rebeco ; 

Tu fagues pas ansin, mignct, e faras bèn. 


Vai toujour de l'avans ; coumenço, recoumenço 
La leco ounte se pren noste courchoun de pan, 
E t'alasses jamai. Emé perseverènço, 

` Ço qu'es umble maset s'enausso de dès pan, 


E s'estiro en oustau que nous tèn à la sousto 
Quand lou vieiounge vèn, renous dins un cantoun. 
Gardo ta bello fe, ta fe que rèn desgousto ; 
Refai, refai ta leco, o moun brave' enfantoun ! 


E se d'asard, un jour, la casso espetaclouso 
Qu'as, de segur, cènt fes bèn meritado autant 
Que degun, n'es pas mai qu'uno pauro petouso, 
Siégues pas despichous car tóuti n'an pas tant. 
A moun nistoun Paul, lou jour de sant Sivèstre 1893. 
Â LOU FELIBRE DI TAVAN. 

L'OME PREVESÈNT 


Jan Taiolesco de Mouiero, es un gros travaiare, s'es acampa un 
poulit bèn e s'es marida emé la chato dóu Lapin, 

Dins soun oustau, coume dins tóuti lis oustau di gènt dru, i'a 
bono prouvisioun de tout. Entre que quaucorèn vai manca, atalo lou 
blu, part pèr Avignoun e adus tout ço que fau pèr lou meinage. 

L'autre dissate tournavo de la vilo emé douge brès sus sa a jardi- 
niero. Un cargamen à péu ! 

= Mai, couiet ! deque vos faire d'acò ? ié cridèron li vesino en 
lou vesènt passa. 

- Couiet ! lou siéu pas tant qu'acò, couièro ! ripoustè Jan Taio. 
lesco, i'a Just un mes que siéu marida e ma femo vèn de faire lou 
pichot. Ai fa moun comte que, se ié vai.d aquéu trin, n'aurai coume 
acò uno dougeno pèr an. e me siéu mounta pèr quauque tèms. 

LOU CASCARELET. 





AMO, CREI, ESPÈRO 


A moun fiéu Marius. 


Lou mounde, vuei, se plang, gemis e se lamento. 

D'ounte vèn aquéu mau que lou fai tant soufri ? 

D'ounte vèn que varaio au grat de la tourmento, 

E que contro l'aurige.en van cerco un abri ? 

D'ounte vèn ! Vèn, enfant, de ço que l'ahiranço, 

Vermenas que rousigo, ai- las ! lou cor uman, 

Emé lou doute afrous qu'estoufo l” esperanço, ` . 
Fan l'angouisso de vuei e la pòu de deman. 


Pèr èstre urous, enfant, autant que sus la terro 
E dins si treboulun l'ome pòu èstre urous, 

En despié di malan, di trebaus, de la guerro 
Que se fan pople e gènt, atucli, tenebrous, 

Fau garda sèmpre vivo aquéli dóuci flamo : 
L'Espèr, astre divin qu'esvarto lou maucor, 

La Fe, lusènt flambèu que fai lum dins lis amo, 


L'Amour, rai souleious que fai flouri li cor ! 
` `E. JOUVEAU. 


e. 

TRAPEJOUN DE CASTÉU-REINARD 


Trapejoun, de Castèu-Reinard, èro asseta davans lou Cafè de la 
garo à Miramas, quand passè Gasto-piado. 

- Que fas aqui Trapejoun ? 

--+ À toun service, coulègo, prene la verdo. 

-- Mai d'ounte sortes ? , . 

-_- Vène de cassa en Crau, e te dise qu'acò; t'ai fa un chaple! Tè 
-souspeso lou carnié : uno lèbre, un lebrau, quatre perdigau vaqui 
ma matinado ! Dous cop double i perdigau, pan, pan !... pan ' pan ' à 
la lèbre, boum ! uno bouito..., li respousc an tuia lou lebrau. j 

-- Bon bougre ! 

-+ O quento noço aqueste vèspre au cafè Chabanié ! Entorno-te 
"mé iéu, saras de la riboto. 

-> Basto pousquèsse ! Pos crèire que ié mancariéu pas. Mai digo 
parèis que te siés rabusa; coum' as fa pèr tuia tout acò. ” 

-_- Quand te lou dise, cinq cop de fusiéu, sièis pèço, ëe pas menudo 
regardo. ? 

E Trapejoun, sourtènt dóu carnié la lèbre, lou lebrau, li quatre 
perdigau, li faguè vèire à Gasto-piado qu'èro estabousi e fasié que 
dire : =-Á « Bon bougre ! Bon bougre ! » - 

Mai lou trin siblavo e Trapejoun pachusciè vers la garo d'enterin 
que, Gasto-piado, escoulavo à pichòti goulado lou ressucet de sa 
verdo... 

Lou vèspre à l'entour de la taulo dóu cafè Chabanié, ounte à l'a- 


-coustumado li gros cassaire de Castèu-Reinard s'acarapavon, i'avié, 


poudès lou crèire. un bèu jafaret. 

Tirajas, Pèdelèbre, Teto-furo, lou Chi, tóuti li proumié fusiéu dóu 
"terraire, mancavo que Gasto-piado, fasien fèsto à Trapejoun en espe- 
rant l'ouro de la riboto. Avien bouta li dos vièii perdris i lentiho, li 
perdigau enrabassa à la brocho, la lèbre au civet qu'embaumavo tout 
J'oustau emai tout lou relarg, lou lebrau viravo au grand àsti. E tout . 
aquéu viéure requist s'arrousavo d'un pichot vin dóu Mas dis Amelo 
`ou meiour claus de Gravesoun. ? 

Trapejoun se gounflavo coume un baloun en ausènt li coumplimen 
que descessavon pas de ié faire e vingt cop fauguè que countèsse sa 
casso : -- Ï perdigau, pan, pan ! pataflòu, pan, pan ! pataflòu 
dos perdris! -_ Boum! ma lèbre fai lou viro-passo, e, l'asard, li 

*espousc van tuia lou lebran. ? 

„ re, emé si bras fasié lou signe d'amira, semblavo que i'èro pèr de 
n. 
Pamens es l'ouro de se metre à taulo, chascun aganto sa cadiero, 
e se plaço -- au mitan Trapejoun presido la taulado -- se fan passa 
quàuquis oulivo, un platet de trancho de saucissot, d'arifort e proun 
de menudaio pèr eigreja la fam. 

` = Lou civet vai arriba quand, cra ! la porto se duerb; es lou bregadié 
di gendarmo qu'intro, fai un mié salut, vai dre sus Trapejoun, e ié 
pausant la man sus l'espale ié fai : -_- Lou regrète forço, mai faudra 
me segui à la gendarmarié. 

-+ Presso pas tant qu'acò, respond Trapejoun, de qu'arribo? I'ana-. 
rai deman de bon matin. Siéu segur qu'avès mai aganta lou Cacho- 
pesou que me raubavo mi merinjano. 

-- Noun, faguè lou gendarmo en sourtènt uno despacho de soun 
pouchoun. Pèr que voulès lou saupre, veici ço qu'es: erias aquest 
matin à Miramas, au cafè de la Garo, aqui avès jouga i trento dos 
carto, avès gagna, dins mens de miech ouro, dos perdris, dous per- 
digau, uno lèbre e un lebrau, e pèr gagna tout aquéu gibié avès fa 
passa uno pèço de vingt sòu em'uno de quaranto sòu que soun fausso 
ai l'ordre de vous arresta e de vous teni à la dispousicioun dóu prou- 
curour de la Republico de z-Ais. 
` - Es-ti poussible ! faguè Trapejoun pale coume un gipas. Vous 
assegure, moussu lou bregadié, qu'acò es de messorgo. Me couneis- 
sès, es verai qu'ai gagna lou gibié en jougant i baloto, mai mi pèço 
èron bono.... 

- Iéu ai l'ordre de vous arresta, respoundeguè lou bregadié, e me 
n'en dirias encaro mai, que noun poudriéu faire autramen. 

-- Aquelo es forto ! faguè Trapejoun en s'aubourant, d'enterin que 
la servicialo pausavo sus la taulo lou plataras de civet qu'embaumavo 
tout l'oustau emai tout lou relarg. 

Pamens i'avié pas à breguigna seguiguè. lou bregadié, e quand 
fuguè sourti, touto la taulado estabousido se regardè un moumen 
sènso muta. 

Pièi, Teto-furo que bavavo, tant l'óadour dóu civet ié fasié veni 
l'aigo à la bouco, diguè : -- Eh'bèn, aro de que ié farian? Lou mau es 
fa, se Trapejoun a fa'n tour de coudoun n'en sian pas l'encauso. 
M'es avis que fau manja la pitanço coume se rèn n'èro, deman s'en- 
trevaren de saupre coume Trapejoun aura passa la niue. E tóuti 
fuguèron de l'avis de Teto-furo. E tout passè pèr escudello. I'aguè 

que Trapejoun que passè, éu, davans lou tribunau de la simplo pou- 
liço, pèr agué jouga `u jo d' asard di trento-dos carto, e sènso agué 


tasta ni lèbre, ni lebrau, ni perdris, ni perdigau, paguè l'amendo de 
vingt sòu. 


LOU CASCARELET. 


-- Digo, Çambraio, es verai que te vas marida ? 
-- Es bèn verai, Moussu Póulèu. 
-- E quau vas prendre ? 


-- Vau prendre uno bravo chato d'en palun, que devinarias jamai 
-ço que fai. 


-- Que si ! Vos que te lou digue?.. Fai uno grosso couiounado. 
. J. S. 


T'a tres meno d'ami : aquéli que vous amon, aquéli que vous amon pas, 
-em' aquéli que podon pas vous soufri. 


UN QU'ES PAS SOURD 


Lou capitàni de la gardo naciounalo fai faire l'eisercice à soun 
Dataioun sus lou relarg de la glèiso, e i'apren à gaubeja eë à carga en 
douge tèms lou nouvèu fusiéu Chassepot. 

Fasès bèn atencioun, ié fai, devès coumta à nauto voues tóuti li 
tèms dóu cargamen : Un, dous, tres, quatre, cinq, ecetera, enjusqu'à 


-douge. -- E coumando de carga. 


E tout lou bataioun de coumta: -- Un, dous, tres, quatre, cinq, 


. sièis... Mai aqui lou capitàni crido: Alto ! arrestas-vous ! Fau recou. 


mença ! tóuti coumtas pas : N'ai entendu dous que disien rèn ! 
LOU CASCARELET. 





Li devoto dison jamai dóu predicadou : -- Coume a precha ? mai di. 
son : -- Goume èi ` 


s 
-_ 54 =_ 
RETOUR AU MAS 


Emé lou grand soulèu avèn feni journado ; 

Eu, fièr, s'es amaga dins soun rouge linçòu; 

Iéu, tourne au mas. Deman, ensèn, se Diéu lou vòu, 
Reprendren tóuti dous nosto obro entamenado. 


- Entre lis aubre, alin, iéu vese abardanado, 
La porto de l'oustau, la porto dóu Mas-Nòu 
Qu'emé li milo flour qu'enciéuclon soun envòu, 
Sèmblo uno capeleto emé goust adournado. 


Vese, claret, menu, traucant lou calabrun, 
Coume un belu d'estello escampa dins l'oumbrun, 
Un lumenoun lusi dintre li courbo-dono ; 


Iéu vese enfin, li man jouncho sus soun foudau, 

Dins la pauso e l'esté suau d'uno madono, 

Mirèio que m'espèro, alin, sus lou lindau. 
MARIUS JOUVEAU. 





A-N-UN FELIBRE 


Vau miés que te digon : Perqué siés pas majourau ? Que se te deman- 
davon perqué lou siés. 





EPIGRAMO 


Amire toun palais clafi de meraviho ; 

Tapis, glaço, ridèu, moble, estatuo e vas ; 

Mai, ta biblioutèco ?.. _- Es aqui : mi boutiho ! 

E bèn, siés, moun ami, louja coumo un Midas, 

-- Vos dire? = Un rèi... qu'avié de supèrbis auriho ? 
A.-B. C.. 


RE O O e E a a) n N n R A Qn a 

LI MIÒU 


Souto li cop de fouit, lis iue tapa. lou miòu 
Viro que viraras dintre l'or di garbiero ; 

Fai de lègo sèns fin, la tèsto vers lou sòu, 

E lou vèspre se vèi coume au matin sus l'iero. 


Coume lou sage se poudié parla lou fòu, 
Demandarié perqué se trempo la creniero 

A camina toujour dins lou meme draiòu 

'Après cènt lègo facho en plen dins la sourniero. 


Ansindo, parié l'ome au bestiau acipa, 
Souto li cop de fouit marcho, lis iue tapa, 
En fasènt regreia pèr d'autre la fourtuno. 


Mai coume éu es lou sage, enrego en cridant fort : 
Avugle de soun dre, revendico si tort 
E viro, en esperant, dóu soulèu à la luno ! 

. Aubagno, 8 d'avoust 1895. LOUIS ASTRUC. 


LOU FIN PLEIDEJAIRE 


-> Veguen, Mascara, fai lou juge de pas, que demandas ? 
= Moussu lou juge, demande à Rateiròu la soume de cènt escut 
que me dèu e que m'a signa, en recouneissènço, uno letro de change, 


. i'a dous an. 


- Eh! bèn, Rateiròu. fai lou Juge, avès ausi la dicho de Mascara ? 

-+ Siéu pas sourd, ai bèn ausi. . 

= E dequé: n'en disès d'acò ? 

-- Dise, moussu lou juge, que me n'en rapèle. 

-- D'abord que vous n'en rapelas sarés lèu d'acord, rendrés li cènt 
escut à Mascara e Mascara vous rendra la letro de change, em' acò 
)ello-fenido. 

-- Escusas, moussu.lou juge, fai Mascara, la letro de change l'ai 
perdudo. Mai ié fai pas rèn, d'abord que Rateiròy se n'en rapèlo... 


-- Oh ! mai anen plan, Moussu lov juge, fai lou Rateiròu, coum- 

prenès bèn ço que vous ai di. 
-- Coume, anen plan, dequé voulès dire ? 


= Vole dire, Moussu lou juge, que me n'en rapèle... 


autre tribunau !.. 





LA SERP 


Qu'es acò que lampo, 


. Dounant la sisampo, 


Sarié-ti 'n cat-fèr ? 

-- Pire! Es uno serp, 
Uno serp moustrouso, 
Verdo, amarinouso, 
Qu'eila se grandis, 

Se trosso e boumhis. 
Ve-là ! Sa pèu lisco ; 
Que la bavo envisco, 
Chanjo de coulour 

A chasque countour. 
Ve-la ! S'envirouno, 
Pièi siblo, ferouno, 
En tenènt en l'èr 

Sa tèsto d'infèr. 
D'enterin, sa barjo ; 
Que duerb touto larjo, 
Mostro un aguhioun 


Viéu coume un dahioun. 


E si laids iue rouge 
Dardaion ferouge, 
Gounfle dóu verin 
Qu'espèrdon, rabin. 
Mai, vès ! se fringouio, 
Se desenvertouio 

En milo festoun 

E vai de reboumb ; 


LOU CASCARELÉT. 


davans un 

S'alongo, resquiho, 
Tournamai se quiho, 
Se bandis pèr saut, 
Mounte vai ? Lou saup 
Lou saup, la couquino 
Qu'estrechis l'esquino : 
Vai pipa'n aucèu, 

O teta 'h mamèu. 

Aro, la rusado, 

Se trais rabaiado, 
Rintro dins lou sòu, 
S'escourd tant que pòu. 
Garo à l'auceliho 
Qu'eilalin babiho ; 
Fedo, aviso-te 

De ti blanc tété. 
Pamens, noun ! s'arrèsto, 
Aubouro la tèsto, 
Sounjo plus au jas ? 
Vai de-vers lou mas. 
Boudiéu ! que s'estiro, 
De qu'es que V”'atiro ? . 
Déu senti d'eila 

Uno óudour de la. 

Vès ! coume descampo, 
Vès ! vès ! coume lampo 
En fasènt d'anèu 

Entre li canèu. 

Tè ! chanjo sa draio, 
S'aplanto, varaio, 

Lou mas es barra, 
Chifro pèr intra, 
Espincho, gusejo, 
D'a-cha-pau ribejo, 
Vai vers lou pourtau... 
Ai! passo dóu trau. 
Dins l'oustau, la maire 
A lèissa, pecaire ! 

Pèr un moumenet. 


Soun enfantounet, 

E la serp ardènto 
Capouno e prudènto, 
Vers l'ange que dort 
S'esquiho d'abord, 
Pièi. sout l'acatage 

E lou blanc mudage 
S'enfilo. lèu-lèu 

Oro coume un flèu, ` 
E de sa car frejo 

Fai uno courrejo 
Qu'autour de l'enfant 
Sarro en se lipant ; 
Se lipo e regardo 
L'angeloun que tardo, 
Ai-las ! de bóumi 
Senoun de gemi, 


E zóu ! miés l'embarro, 


L'esquicho, lou sarro, 
E lèu, lou mignot, 
Rènd lou la pèr flot. . 
Aro, la bello amo, 
Que s'estoufo, bramo, 
Mai sa maire. enfin, 
Rintro emé lou chin. 
_ Secours ! L'espetacle 
Fai ferni..... Miracle ! 
Lou moustre esfraia 
Quito lou caia. 

Elo pren la tanco, 
Mai, lou'cor ié manco 
E contro lou brès 
Toumbo de revès. 
Medor, à la lèsto, 
S'aganto à la tèsto 
Dóu serpatas fòu 

E l'amourro au sòu : 
Aqui, l'ahiranço 


Chanjo en devouranço. 

L'enràbi di dènt 
Qu'ensèmble li tén ; 

` Se nouson, se giblon, 
Barrulon, se tiblon. 
E lou moustre part 
La tèsto à despart. 
Alor lou chin japo, 
L'oro serp s'aclapo, 
La maire a de cris... 
--+ E l'enfantoun ris. 


JULI CASSINI. 





LOU. CURAT DE MALO-FOUGASSO 


Un cop i'avié à Malo-Fougasso un brave curat que ié disien Móu-. 
nié ; vous afourtisse que, mau-grat soun noum, fasié mai d'armana 
que de farino ; que tron voulès faire à Malo-Fougasso ! Tambèn ba- 
daiavo tout lou franc-diéu dóu jour.' 

Un jour, fauguè qu'anèsse jusquo à Marsiho, éu qu'èro jamai 
sourti de soun trau. 

Quand veguè la mar, siguè "spanta; mai restè candi en vesènt 
d'ome que se tenien sus l'aigo, sènso èstre de peissoun. Demandè 
ço qu'èro acò, ié diguèron qu'èro de nadaire. 

Desempièi, pantaiè plus qu'aigo e nadaire. Mai lou mejan d'apren- 
dre à nada à Malo-Fougasso, l'endré lou pu secous que siegue en 
Fourcauqueirés ! 

Un jour que barjavo d'acò (èro soun bon parla) em' un vièi gale- 
jaire, qu'èro esta marin, e que souinissié en se plagnènt de ço que 
poudié pas aprendre à nada fauto d'aigo, aquest d'eici ié diguè : 

-- Fau pas vous faire de bilo pèr tant pau ; e coumprene pas qu'un 
nme coume vous sache pas qu'es pas besoun q aigo pèr aprene à 

ada ! 

-- Quento dias aqui ! faguè lou prèire, en durbènt d'iue coume 

ju poung. Digas lèu ço que fau faire... 

-- Rèn de plus eisa : fès metre tres o quatre pan de nose dins uno 

.hambro, e dins aquéli nose que soun boulegadisso, aprendrés à nada 
oume dins la mar. 

= De-segur? 

--+ Ma fe ! n'en counèisse mai d'uno dougeno, qu'an ges fa d'autre 
aprendissage eë que nadon coume de merlusso. -Â 

Lou vièi marin avié pancaro vira lou cantoun de la carriero, que 
. dou curat cridè : 

-> Mariano ! ` 

.= Que i'a à voste service, Moussu? respoundè la chambriero. 

= Pren de sa, e vai-t'en dins Malo-Fougasso, acampa tóuti li nose 
qu atrouvaras : li metras au sòu, amount dins la chambro dóu se- 
.gound. 

- Mai, Moussu lou Curat, que voulès faire de tant de nose? 

-- Acò t'arregardo pas. Fai ço que te diéu. -Â 

E la Mariano partè sènso rebeca, ço que se ves pas souvènt, e 
Tendeman i'avié tres pan de nose dins la chambro. 

Alor, Moussu lou Curat mountè, poussè la cadaulo, se metè ? 
coustume de nadaire, se traguè sus li nose, e vague d'arpateja e de 
vanega di bras e di cambo. 

Pensas un pau lou trin qu'acò fasié dins l'oustau ! 

La chambriero, touto espantado, mounto lis escalié à cha quatre, 
duerb la porto e pousso un bram d'espetacle, en vesènt soun mèstre 
dins aquel estat. 

-- Ah ! malurouso que tu siés, ié cridè lou curat sènso s'arresta, 


taiso-te ! que me pourriés faire nega ! . 
E. PLAUCHUD. 


LA BRAVO NÒVI 


De matin 
Ai rescountra Tetin 
Que s'enanavo luen de soun vilàgi, 
De matin 
Ai rescountra Tetin 
Trimant souleto sus lou grand camin ; - 
Li ai di d'abord : 
Ma caro d'or. 
Tant d'ouro ansin que pòu t'avé messo en viàgi? 
Li ai di d'abord : 
Ò gai tresor, 
De t'embrassa, digo, auriéu ti bèn tort ? 

-- Un poutoun 
N'es pas un pecatoun, 
Pur, amistous, me laisso fiho sajo ; 
Un poutoun 
N'es pas un pecatoun, 
Coume s'en cuèie au front d'un bèu chatoun. 
Sènso segren 
Te dise : pren; 
Ma coumplasènci à rèn autre noun m'engajo ; 
Sènso segren, 
Lou couer seren, 
Apounde : emai deman lou doublaren. 


Car Geman, 
A Zèu doune la man, 
Zèu que dèu fa lou bonur de ma vido ; 
Car deman 
A Zèu doune la man, 
Un ami tiéu brave autant que charmant. 
Siés envita, 
Faras peta 
Dous pichot bais sus mei gauto acoulourido 
Siés envita, 
Pourras pourta 
Un brinde ei ròvi, e lei felicita. =Q 


Á-- Adounc vas ? 
-- Querre Zèu à soun mas, 
Qu'emé iéu lèu vèngue atrouva lou prèire ; 
-- Adounc vas ? 
-- Querre Zèu à soun mas, 
D'aqui bousca lou perdoun e la pas. 
| Pèr que l'amour 
| Noun toumbe flour, 
Que lou bonur noun s'esclape coume un vèire, 





Pèr.que l'amour 
Siegue l'ounour, 
Fau dins l'oustau que règne Diéu toujour. = 

-- Parles bèn, 
Chatouno, as tout lou sèn : 
Ah ! que de Zèu lou sort me fa ligueto ! 
Parles bèn, 
Chatouno as tout lou sèn : 
Diéu vous mantèngue longoraai ensèn ! 
Iéu, garrigaud 
Coume un rigau, 
Tant cantarai lou nòvi e soun amigueto ; 
léu garrigaud 
Aurai proun gau 
A sa santa de béure un bon cigau. 
6 de Jun 1894. ` A.-B. CROUSILLAT. 


LOU NÒVI DE ROUGNOUNAS 


-- Ounte vai, Lignoto, endimencha coume acò ? ié faguè lou Lura, 
: soun cambarado. 

-- Vau à Barbentano demanda la fiho dóu pesaire en maridage. 

-- Viedase ! te mouques pas 'm' un croc ! Mai sabes qu'à Barben- 
tano parlon pounchu, e, garo ! se sabes pas t'esplica coume éli, t'en- 
mandon coume un pourtaire de boudin. 

-- Dequé me dises aqui ! parlon pas coume à Rougnounas ? 

-_- Pèsqui-pas ! Escouto-me, que siés urous de m "agué rescountra, 
ve, te counvidaran segur à dina, quaud saras à taulo, à coustat de la 
damisello, te rapelaras que lis iue s'apellon lis artèu, la fourcheto s'a- 
pello la lengo e la sieto s'apello la bouco. L'óublidèsses pas que pas- 
sariés pèr un groussieras. 

- Vai bèn, fai Lignoto, en richounejant coume un nèsci qu'èro, 
e repren soun càmin. 

Arribo à Barbentano, fai sa demando e lou counvidon à dina. S'as- 
sèto à coustat de sa pretendudo, desplego soun moucadou sus si gei- 
noun pèr pas se taca e tout d'un tèms vèi un péu dins la sieto de l* 
damisello. 

-- Perdoun, escuso, ié fai, emé mis artèu vese un péu dins vostc 
houco, se voulès, emé lou bout de ma lengo vous lou tirarai, 

An vougu m'afourti que lou mariage se faguè pas. 

LQU CASCARELET. 

NOUVÈMBRE 


Li bèu jour an fusa coumo un pantai de fado, 
Empourtant nòsti joio e li rire poulit... 

Lou soulèu s'es nebla. Éu que tant nous enfado, 
Sèmblo que dis i cor : Fugués ennevouli... 


1 roumias dóu camin se l'amo es estrifado ; 
- Se lou dòu sus li front pauso un velet d'óubli, 
Pèr esvarta li niéu, l'Espèr es la boufado 
Que nous descato un tros dóu cèu enfestouli... 


Ansin, quand l'auro trais li fueio pèr li draio ; 
Qu'entristesi, l'aucèu taiso sa cansoun gaio, 
Avans que, grèu, l'ivèr se mostre segrenous, 


Se l'autouno espelis la flouresoun que toumbo' 
De la bounta de Diéu coume un rai lumenous, 
Es pèr fin que l'Amour n'en prefume li toumbo ! 
2 nouvèmbre 1893. JAN MONNÉ. , 


e 





Ja vertu elou bon sens. Lou bon sens, ié fau pas coumta: la femo vous 
lou fai perdre au proumié moumen ; rèsto la vertu. 


LOU [CASSAIRE RENOUS 


NYPavié 'n vièi predicadou que disié :--Pèr counfessa li femo fau dos causo; . 


-- Pin! Pan ! lou Glingland fai cop double à-n-un perdigau que 
s'es leva de si pèd, au mitan de sa claretiero. 
E lou perdigau, esplumassa, li dos cambo routo, pendoulanto, s'en- 
volo coume se de rèn n'èro. . 
Oh ! tron! Oh! couquin! Oh! bregand de.... ! s'es poussible! acò ` 
arribo qu'à iéu ! E pico di pèd, sono soun chin, e mai sacrejo eë juro 
j ou sant noum de Diéu. j j 
-- Mai de que brames, mai de que jures coume un iganaud, que, 
| 


4 

Glingland ? ié fai Bastoupol que dourmié souto un pesseguié, e que 
li cop de fusiéu venien de reviha. . 
-- Vos pas que jure ? fai Glingland en se revirant vers lou Bastou- 
pol, emé d'iue coume lou poung, sabes pas, tu, que vène de coupa li 
dos cambo à-n-un perdigau que volo toujour !.. Aquéu es pas coume 

u | 
-- De. que vos dire pèr acò? 
=-- Vole dire que se te li coupavon, à tu, poudriés plus voula mi 


clareto e mi pessègue ! 
Je SICARD. 


EPITAFO 


Nus sus terro siéu decendu 
Nus sout terro siéu estendu. 
N'ai rèn gagna ni rèn perdu. 





N'i'a mai d'aquéli que bevon soun bèn que d'aquéli que lou manjon 





.LÒU MES DE JUN ` 


PROUMIÉ PRES ÏI JO FLOURAU DE SCÈUS 
A M. Sextius Michel. 


S'espandisson sus nous li plus grand jour de l'an. 
L'estiéu vèn d'espeli ; nous adus lou bèn-èstre ; 
L'ome à plen de voulame au mitan dóu campèstre 
Daio lou blad sauret que dèu faire lou pan. 


Dins lis iero, sant Jan, soun espigo à la man, 

Beilejo de pertout, vertadié contro-mèstre j 
Dóu bon Diéu -- qu'à la niue lou mando mai pèr èstre 
L'atubaire dóu fiò, d'aquéu grand fiò cremant ! 


Cigaleto e grihet, tout s'amudis pèr l'aire ; 
L'ome tout plan-planet s'enrevèn dóu terraire 
E lou grand souleiant plen de belu s'endor. 


E dre dedins l'Errour, nega dins de rai d'or, 
L'ome, en aquéu moumen tout clafi de mistèri, 
Reverto un emperaire au mié de soun empèri ! 
Bèu-Caire. ANTÒNI BERTHIER. 

DISCOURS DÓU CAPOULIÉ 


PÈR LOU FESTENAU DE SANTO-ESTELLO, A BRIVO 


Messiés e gai Counfraire, 


Es en glouriouso terro d'.\ quitàni, sus lou sòu limousin, que Santo 
Estello davalo vuei de soun fiermamen. Es elo que vous adus entre 
si man casto e lumenouso la Coupo felibrenco. aquéu cibòri qu'em- 
briago lis amo e ié baio « l'estrambord e Ï enavans di fort ».' 

E vàutri li devot de la Causo, vàutri li felen de la raça majouro di 
Troubadou, vàutri qu'avès trepeja, de paire en fiéu, li draiolo e li 
vièi camin ounte cavauquèron li chivalié dóu Bèu e de l'Ideau, avans 
de béure lou vin « dis duti couneissènço », avans de reçaupre lou 
viatique « que tremudo l'ome en diéu », ausès ma paraulo, escoutas 
lou crid de ma fe! 

Vous an di que l'ouro di lucho a pica, pèr revendica e reprendre 
la plaço au soulèu qu'es üegudo i pople, i raço di prouvinço que fan 
la vido, la forço e la glòri de la Franço. 

An di verai. Es l'ouro d'afourti que vuei la Patrio es pas dins uno 
ciéuta, tant grando, tant glouriouso siegue. Es l'ouro d'afourti e 
d'impausa la cresènço d'aquesto verita : que l'art, lou talènt, l'en- 
gèni d'uno nacioun, soun pas rejoun i museon, dins lis escolo e lis 
académi d'uno capitalo Es l'ouro de se plus leissa enmasca, enfada 
pèr lou semblant de richesso, que nous proumet la lusour di glou- 
riolo que nous trais la Sereno encantarello, pivelarello, esmiraclanto 
d'eilamount. 

Es pas en davalant dins lou fangas de la poulitico qu'afourtiren 
aquéli revendicacioun e clamaren aquéli verita : pèr nàutri. li Felibre, 
lou glàvi que nous fara vincèire es la pouësio, lou blouquié que nous 
aparara dóu cop mourtau es noste clar lengage. 

Adounc nòstis obro, nòsti coumbat n'an qu'nno toco : lou sauva- 
men de nosto lengo pèr l'espandimen de l'engèni de nosto raço l! 

La nacioun que n'a 'n visto que la matèri, que viéu que de pan, 
[u'a perdu lou lengage qu'espremissié sa pensado, es uno nacioun 

esarmado, enrascassido, maduro pèr l'esclavitudo eë lou susàri. 

Quant n'i'a de pople, quant n'i'a de raço qu'an manja lou blad de 
@ terro dins l'escuresino di siècle, e que sabèn pas si noum, ni li 
èms qu'an viscu, ni li rode dóu mounde qu'an treva, amor que 

lis ome d'aquéli raço avien pas garda dins soun alen lou germe de 
l'ideau que Diéu boufè, tros de soun amo, sus lou pessu d'argielo, 
quand creè lou paire de l'umanita ! 

Mai coume soun pouderouso encaro e vivènto, après de siècle ëe de 
siècle, mai coume sian gibla e nanet davans l'obro epico, coume sian 

esbalauvi au trelus de la pouësio di raço antico que gardèron puro 
l'alenado divino e aspirèron sèmpre vers l'ideau ! 

Escafas la Biblo, aquéu pouèmo di pouèmo, aquelo garbiero de le- 
gèndo. obro la mai pouderouso que l'esperit uman ague enfanta l! 
S'escafas li libre de Mouïse e de Jousuè, e di Juge e di Rèi e d'Esdras 
e di Proufèto qu'èron li felibre di tèms anti, autant vau amoussa lou 
soulèu, car subran fasès la niue sus quatre milo an de l'istòri dóu 
mounde ! 


Se la belugo dóu voulcan, se l'encèndi de la guerro aboulisson li 


pouèmo d'Oumèro, selou martèu dóu barbare engruno l'obro de 
Fidias, l'Oulimpe emé tóuti si diéu cabusson dins lou noun-rèn, e 
nàutri sabèn pas que i'aguè 'no encountrado de la terro que s'ape- 
lavo la Grèço. 

E lis Age-Mejan, sènso lou Dante sublime, sènso nòsti Troubadou, 
quente mutige de cementèri quento negrour de catacoumbo ! 

Noun parlarai di tèms mouderne que, se ié garavon si pouèto, 
veirien sa pietadouso istòri pourtado sus li coulouno trantaianto de 
la guerro, dóu crime e de la messorgo ! 


Acò revèn à dire : Dequé sarien li nacioun, dequé sarien li raço. 


sènso si pouèto ? Sarien pas mai, e belèu mens, que l'eissame dins 
lou brusc, que lou fourniguié dins la fourniguiero. Lis ome passa- 
rien, quand aurien proun manja dóu blad de la terro, e aquéli que li 
seguirien, sauprien pas si noum, e de mai en mai enrascassi e abesti 
pèr lou paupamen de la matèri, finirien pèr plus auboura lou front e 
s'ajudarien de si man pèr camina, e regardarien plus lou cèu, empèri 
di pantai, e manjarien emé si brego à ras de sòu. 

Adounc, Messiés e gai counfraire, à l'ouro d'uei coume en tous- 
tèms, la lucho es entre l'ideau e la matèri, entre la vido e la mort, 
entre la flour e la pèiro, entre la glòri e la vergougno. É nàutri li Feli- 
bre sian pèr l'ideau, pèr la vido, pèr la flour, pèr la glòri. E vous dise 
e vous lou redise, pèr la counquisto de l'ideau, de la flour e de la 
glòri, noste glèvi es la pouësio, noste blouquié que paro la mort es 
nosto lengo d'O 1 

Auto ! auto ! Limousin, fièr Limousin, vàutri que sias dela patrio 
di rèire : de Bertrand de Born e de Ventadour, e d'Arnaud Daniel, e 

de Gaucelm Faidit, e de Gui d'Ussèu, e de Guiraud de Bournèi e de 
tant d'autre que sauvèron pèr sis obro la lengo limousino, Maio de 
tóuti li dialèite miejournau, seguissès voste cabiscòu qu'a entouna la 
Chansou Lemousina ! Que vòsti gèsto, serventés, pantai d'amour, 
preguiero crestiano o pagano, clantigon sus la mountagno. pèr colo 
-e valengo flourido, souto la nau de la glèiso, davans l'idolo dóu 
tèmple, à la fàci di cresènt ë di mescresènt, e aurés derraba li sèt 
aguioun dóu coulobre que voulié abouli vosto raco, à tout lou mens 
ié gara soun clar lengage « qu'es éu la Patrio, es éu la liberta ! 

E, enjusquo à la finicioun di tèms, lis ome di terro majouro e di 
terro minouro se remembraran vòsti noum e, coume lis erbo de la 
plano e lis aubre di mourre tiron sa sabo dóu sòu, pièi espandisson 
si flour au dardai dóu soulèu, éli s al ariran, coume d uno mauno, de 
voste clar lengage e espandiran sa pensado, flour dóu jardin de Diéu, 
;au dardai de vosto pouësio eternamen fegoundo ! 

E quand vosto obro sara en plen coumplido, poudrés dire coume ` 
nàutri li Prouvençau : « Es-ti pas verai que lis estrofo de Mirèio an 
.sauva lalengo prouvençalo de la niue de l óublit eë de la mort ? » Digas- 
me coume poudrié peri aquéu lengage, aro que noste Miquèl-Ange 
n'a fa lou maubre de soun estatuo, aro que noste grand-prèire n'a fa 
l'oustio de soun Eucarestié, aro que noste pouèto n'a fa lou cors de 
soun idèio genialo ? 

O felibre valènt, aguès la fe, la fe vivènto, dins nosto Causo feli- 
brenco. Seguissès sènso fali la draio lumenouso que meno à la toco ; 
noun fagués cas di japado de la chinarié envejouso, =- vau miés 
faire ensié que pieta -- noun faguès cas di blastème di renegat, = 
lou blasfème es encaro uno formo de l'ate de fe - mai emplantas 
l'esperoun d'or dins li flanc dóu chivau alu, e aussarés .subre lou 
blouquié, dins li seren de l'azur, plus aut quelou lum e lou fum 
d'uno capitalo, li prouvinço vitouriouso. -- Es éli, li prouvinço emé 
tóuti li ciéuta e tóuti lis ome de la nacioun, qu'an lou dre elou devé 
de garda franc de touto maco, e sèmpre resplendènt, lou noum de 
Franço. | 

FÈLIS GRAS. 





MADAMO TULIPAN 


Madamo Tulipan es fresco coume uno unio : 

'E pamens se noun a quaranto an, n'es pas liuen. 
Pardinche l au Mikadò s'enguènto de-countüànio... 
Quau vòu driha long. tèms, de sa mounturo a siuen, 


t 

LI CANT DE LA NOÇO . 


LOU NÒVI 


Quand l'amour nous encanto, 
Quand, dins nosto amo, canto 
La voues de nosto amanto, 
Qu'acò 's dous ! 
Lis ange 
Lis ange . 
Soun mens urous ! 


LA NÒVIO 
Quand lou cor que souspiro 
A pièi ço que desiro, 


E qu'à l'aise respiro, 
Que sian bèn ! 


De longo, . 


De longo 
Es lou printèms. 


LI BÈU PAIRE E LI BÈLLI MAIRE 


Quand uno fiho a l'age, 
Em' un jouine ome sage 
Se fan un maridage 
De resoun, 
Li paire, 
Li maire, 
Countènt n'en soun. 


LA SAGESSO 


Quand l'ome es travaiaire, 
Que fai ço que déu faire, 
E que de sis afaire 
Pren soucit, 
La vido, 
La vido, 
Es un plesi ! 

L'ECOUNOUMIO 


Quand uno meinagiero 


De rèn es degaiero, 
Toujour dins sa paniero 
l'a de pan : 
Lou mèstre, 
Lou mèstre, 
Briho tout l'an ! 


UN BARJAIRE 


Quand l'ome es un manjaire, 
Qu'es feniant e jougaire, 
Gourrin e barrulaire 
Ai! ai! ai! 
La femo, 
La femo, 
N'a d'houi e d'ai ! 


UNO BARJACO 


Quand uno femo groulo, 
Laisso versa soun oulo, 
Qu'a toujour cènt pecoulo 
IÍ debas, 
Soun crèdi, 
Soun crèdi, e 
Es lèu de bas ! 


TÓUTI LI GÈNT DE NOÇO 


Mai quand dins lou meinage, 
Chascun fai soun óubrage, 
La vido es un bèu viage 
De segur : 
Coumpaire, 
Coumaire, 
Es lou bonur ! ` 


Gadagno, 22 de mai 1894. 


ANFOS TAVAN. 

LOU JESUISTO E LOU RECOULET 


Un jesuiste dóu coustat d'aut qie d'asard anavo à pèd, faguè low 
rescontre, sus la routo de Gap, d'un. recoulet escambarla sus uno. 
poulido miolo qu'anavo dóu meme biais qu'éu. 

Après li saludacioun d'usage entre gènt de glèiso, lou jesuiste, qu'e-- 
mai fuguèsse maigre coume un clavèu,avié peno à teni pèd à la miolo 
que pourtavo lou recoulet qu'éu petave dins sa pèu, faguè : --Outre ! 
vàutre qu'avès fa vot de segui lis eisèmple dóu grand sant Francés, 
voste patroun, qu'anavo à pèd dins tóuti si viage, vous geinas gaire. 
Sias mounta coume sant Jórgi ! 

-+ Que voulès, respoustè lou recoulet qu'avié pas leissa la lengo au 
couissin, noste sant patroun es parti despièi tant de tèms que se 
noun aviéu bono mounturo jamai l'agantariéu ! 

Lou jesuite coumprenguè tout-d'un-tèms que lou mouine n'avié de- 
groussié que l'abit e qu'aurié pas lou blanc dóu pòri se voulié se chi- 
couta 'm' éu. E aguènt aganta la co de la miolo pèr s'ajuda marcha, 
parlèron de causo e d'autro pèr se desenuia. 

Quand aguèron fa quàuqui lègo de camin se devinè que falié tra - 
vessa uno lono de la Durènço à mens d'ana faire un countourà peralin 


au diable. Lou jesuiste frounciguè lou nas, car avié de soulié prim e- 


cregnié l'aigo coume un cat, preguè lou recoulet de lou leissa mounta 
darrié éu d'assetoun, rèn que pèr passa l'aigo. 

Lou recoulet, que tenié à sa poulido miolo coume au blanc de sis 
iue, faguè 'n pau la tufo, mai noun pousqué refusa, e, l'agantant pèr 
la man, l'aduguè darrié éu e assajèron de passa. Mai vès-aqui qu'au 
plus gros de l'aigo la poulido miolo, qu'èrb un pau oumbrajouso, se 


sentènt trop de pes sus l'esquino vouguè plus faire avans; fauguè- 


vira brido e reveni sus la ribo. | 
Alors lou recoulet qu'èro un ome caritable, diguè au jesuiste: 


-- Vous chagrinés pas, vau estaca la miolo à-n-aquéu sauso, e, se. * 
. voulès, vous passarai à la cargo-morto sus mis espalo; aguès pas pòu, 


l'aigo es pas founso. j 

Lou jesuisto, un pau mesfisènt de naturo,.faguè proun la bèbo, 
mai coume faire ? se i'acoumoudè. 

Lou recoulet qu'avié de bras coume de pège d'aubre eë de cambasso. 
coume de sa de blad, se restroupè jusqu'is anco, carguè l'estocoufi 
sus sis espalo, e coume caminavo sus lou crestian, noun cregneguè 
pèr sa caussuro. 

Flico ! floco! flico! floco! l'aigo espouscavo de pertout. Quand fu- 
guèron au mitan, au rode lou mai founs, lou recoulet coumencè à 
boufa, e pousquè pas se teni de dire : 

-- Macarincho ! sias de bono car! pareissès maigrinèu, em' acò 
vous empacho pas de pesa coume un plot. 

Lou jesuiste en se recrampounant de soun miés, respoundeguè: 

-- Siéu proun lóugié de moun cadabre, ço que vous peso tant, bou- 
tas, es pas mi graisso, mai bèn li "cinq cènt franc d'escut d'argènt 
que porte à noste paire prouvinciau. 

-- Coume! cridè lou capouchin en se revirant, rouge coume un 
cherubi, sabès bèn que dins noste ardre nous es desfendu de pourta 
d'argènt ! Maluria que vous sias l 

E pataflòu ! leissè ana lou jesuiste dins l'aigo. Lou paure, beguè, 
estrepè, gatè emé d'aigo enjusqu'au vèntre pèr se tira d'aquéu mar- 
rit pas. 

D'enterin lou recoulet emé sa poulido miolo, alin de-long di lèio, 


au pichot amble, gagnavo de camin. 
. LOU CASCARELET. 





AURETO E PANTAI 


A l'ami Marius Jouveau. 
L'aureto bresso li canèu 
Emai li roso perfumado, : 
L'erbo de rèn, la planto amado, 
Li flour de sang, li flour de nèu. 


Soun alen fres o candinèu, 

Coume uno caresso embeimado 
« Fai fresi li branco enramado 

Di grand pibo e di reganèu. 


Ansin, dins de vesioun de flamo, 
En plen azur aussant lis amo, 
Fai lou pantai is alo d'or ; 


Coume l'aureto matiniero 
Brèsso li roso printaniero, 
Lou pantai brèsso nòsti cor. 


PAU BOURGUE. 

LA FORÇO DÓU PRINCIPE 


Un radicau di dur; crese, de Lourmarin, 

En garo de Pertus vèn pèr prene lou trin, 

Mai li sèti que fan fàci vers la machino 

Soun plen; pèr s'asseta, fau que vire l'esquino, < 
Alor davalo e dis: Ana de reculoun ?... 


Lou principe avans tout ; parte pas, noum de noum ! 
j JULI CASSINI. 


LOU PESE 


l'avié 'no fes un jouïne prince que voulié se marida. Mai éu vou- 
lié pas pèr mouié uno princesso passado sus la raco, voulié uno 
princesso de vièio souco, uno princesso dóu bon 

Lou prince partiguè, veguè forço païs, mai noun atrouvè la*prin- 
cesso desirado. E, pamens, voulié se marida. 

Un vèspre que toumbavo d'aigo coume se la trasien em' uno cour- 
nudo, piquèron à la porto dóu castèu. Lou paire dóu prince anè 
durbi e veguè sus lou lindau uno bello chato, trempado coüme uno. 
soupo, que demandavo l'ouspitalita. La chatouno intrè, touto cren- 
touso, la faguèron chanja de tout e ié demandèron quau èro. 

-- «< Siéu uno princesso, respoundeguè la chato ; suspresso pèr 
la niue e pèr l'aurige me siéu adraiado vers voste castèu, e n'ai 
qu'à vous gramacia de la bono acuiènço que m'avès facho. » j 

La maire dóu prince, pèr vèire se la chato avié di verai, anè dins 
la chambro ounte voulié la faire coucha. meteguè un pese sus la 
paiasso, e sus aquéu pese, tres matalas de lano vo de plumo. L'en- 
deman de matin, qnand la chato se levè :.=- Avès bèn dourmi ? ié fa- 
guè la castelano. -- Pas trop bèn, respoundeguè la chato ; sabe 
pas ço que i'avié de dur dins lou matalas, mai crese qu'ai la cadeno 
macado, ` ' 

Es uno princesso dóu bon, pensè la castelano, autramen aurié pas 
senti un pese à travès quatre matalas. E aguènt aqui atrouva la prin- 
cesso desirado, ié demandèron sa man pèr lou jouine prince qu'a- 
trouvè la chato à soun goust, e pau après se maridèron. 

Lou famous pese fuguè mes dins un escrin e garda coume uno 
causo di mai preciouso. ` 

-- Es egau, pèr senti un pese à travès quatre matalas. falié agué la 
pèu fino ! Iéu, quand ère jouine, escoundiéu mi bóudufo dins ma 
paiasso eié dourmiéu dessus coume un benurous. Es verai que siéu 
pas prince ! 

LOU CASCARELET 


VALSO SÈNS FIN 
A MOUN AMI PAU BOURGUES 


Souto un grand lustre = lou soulèu =Â 

Dins la salo ï bluio tenduro, 

Sout lou pàli de la naturo, 

Au cant amourous dis aucèu, 

Au brut fèr que la mar, sèns cesso, 

Dins soun eterne vai e vèn, 

Mesclo à l'armounio dóu vènt, 

La terro coume uno princesso, 

Vestido, segound la sesoun, 

De verduro emé de floureto, 

De daureio e de pimpaieto, 

De nèu, de perlo o de raioun, 

La terro jamai alassado, 

S'acaminant vers la perfin, 

Danso la valso-sènso-fin 

Ounte Diéu, un jour, l'a poussado. 
MARIUS JOUVEALU. 





LOU BON JUGE 


| Lou Finot de Sant-Roumié avié baia à rento soun mas de la Mas- 
sano au vièi Bourniclet d'Eirago, un marri péu coume n'i'a ges e un 
galejaire coume n'i'a gaire. 
Lou Finot qu'avié proun bèn pèr viéure sèhiso rèn faire, anavo 
de-lango permena emé soun chin à soun mas de la Massano, 
Un jour que la trueio de Bourniclet avié poucela. lou Finot arribè; 
soun chin anè japa à la trueio que se fringouiavo emé sa poucelado 

dins la iogo, la trueio se revirè contro lou chin, e cra! d'un cop de- 
dènt ié coupè l'os de la cambo. 

Coume lou pensas, lou Finot prenguè lou part de soun chin e Bour- 
niclet prenguè lou part de sa trueio. 

-- Me lou pagaras ! cridavo lou Finot, Se se pòu, leissa courre 


. coume acò uno trueio que mord ! 


-- E vous me pagarès ma poucelado se l'esfrai dóu japa de voste 
chin fai passa lou la à ma trueio, ié 'replicavo Bourniclet. 

-+ Te farai passa dins de camin que counèisses pas ! cridavo lou 
Finot en moustrant soun bastoun. 


Basto, lendeman Bourniclet reçaupè un bihet d' avertissamen pèr 


Paudiènci dóu juge de pas. 

Au jour di, lou mèstre e lou rentié fuguèron davans lou juge. 
Tóuti li feniant de la vilo de Sant-Roumié èron aqui pèr vèire coume: 
tout acò fenirié. D'àni dounavon dre au Finot, d'autre au Bourniclet ; 
se n'en trouvavo meme que dounavon tort emai dre en tóuti dous. 

-- Vejan. faguè moussu lou juge, en pausant sa casqueto sènso 
tèule sus la taulo de que demandas lou Finot ? . 

-- Demande, moussu lou juge, que lou Bourniclet me pague la 
cambo de moun chin, que sa trueio l'esclapè d'un cop de dèrt. E 
pièi demande que lou Bourniclet tèngue sa lengo et se taise. car noun 
countènt d agué esclapa la cambo de racun chin, se garço encaro de 
iéu : aro tre que me rescontro. se bouto à canta : Oh! moun paure 
panard ! Tu siés, tu siés qu'un vièi.... 

-- Es pas verai ! crido lou Bourniclet, autant de. mot autant de 
messorgo, moussu lou juge, siéu raço de tiro-lengo, sabe ni canta ni 
sibla. 

-- Pamens, vosto trueio a bèn esclapa la cambo de soun chin ? 

-- Dise pas de noun. Mai ma trueio èro dins lou raiéu, e pièi soun 
chin i” a japa. 

-- Moussu lou juge, es un bavard ! crido lou Finot. 

= Quouro t'ai bava dessus, espèci de... panard ! replico lou Bour- 
niclet. 

-- Anen, anen, teisés-vous, sian pas eici pèr se soutisa. Veguèn, 
lou Bourniclet, esplicas un pau coume l'afaire s'es passa. 

-- Moussu lou juge, es clar coume lou jour. N'en levarai la man se 
fau. Veici, tenès, uno supousicioun : Vesès aquelo muraio darrié 
voste esquino, acò, se voulès, sara lou davans de moun mas; moussu 
lou grafié qu'a coume vous uno casqueto sènso téule, sara la sueio ; 
l'autre moussu, eila, qu'a uno cherpo sara ma trueio, e vous, s'acò 

vous fai rèn, sarés lou chin dóu Finot, e vosto taulo representara, 
moun mouloun de fumié. . 

-- Acò `s pas acò! crido lou Finot en picant dóu bastoun. 

-- Coume es pas acò ? 

- Noun ! 

-- E coume es, digo ? `" 

-- Es, que moussu lou coumissàri que n'as fa la trueio. es lou chin 
et moussu lou juge que n'as fa lou chin es la trueio... Coumprenès 
la diferènci, moussu lou juge, sias la trueio que mourrejo dins lou 
mouloun de fumié. 

-- Nàni ! nàni! bramo Bourniclet, moussu lou juge, sias lou chin. 
que japo à ma trueio. 

-- E alor ounte es la sueio ? 

-- La sueio? vès l'aqui, es moussu lou coumissàri. 

-- Moussu lou coumissàri es lou mouloun de fumié. 

-- Alor, ma sueio ounte es ? 

-- Ta sueio es la taulo de moussu lou juge. 

-- E moun pouciéu, ounte lou places ? 

-- Toun pouciéu ? lou veses pas, es aquéu aqui emé sa casqueto 
sènso téule. Mai laisso-me parla, parlaras après : Disèn dounc, moussu 
lou juge. que sias la trueio. em'acò sourtès dóu pouciéu segui de 
fouto vosto poucelado e venès vous viéuta dins la sueio qu'es aqui. 
Moun chin, qu'es moussu, un brave chin, es en trin d'aussa la cambo 
contro lou mouloun de fumié, e vous en passant, cra ! un cop de- 
dènt ! Adiéu ma cambo ! 

-- Oh ! quénti messorgo! bramo lou Bourniclet, se se pòu, n'en 
dire de tant grosso! parèis qu'estranglon pas! Vous afourtisse, 
moussu lou juge. que sias lou chin e noun la trueio. 

-- E iéu vous levarai la man que sias la trueio. 

-- Sias lou chin que japo. 

-+ Sias la trueio que mord. | 

Lou juge despacienta, ié fai : -- Teisas-vous. L'afaire es clar 
coume uno aigo boulido : avès tóuti dous tort e vous coundane à 
dès franc d'amende chascun, e pagarés li frès de mita. 

LOU CASCARELET. 





Chato e vigno soun proun maleisado à garda: 
N'ia toujour un que passo e que voudrié tasta. 

BATAIADO DE COR 


A l'ami Toumas Janvier. 

Quete libre es la vido ! 

Urous l'ome que saup escoundre, dins un cantoun de soun cor, lis 
ouro benurado que la Jouvènço douno. Urous aquéu que, pèr se trufa 
di marrudige de l'ivèr, saup encasta li flour d'amour, culido dins lou 
bon de l'age. 

Lou tèms, qu'escrafo tout, noun pau ategne lis ardènti brouquihado 
que noste cor a tant bèn acampado. dins lou campèstre de l'ilusioun, 
enmargaia de bonur, souto li bacèu dela passioun. 

Letro d'amour!... letro satinado de rose, bluieto, viéuleto vo 
blanco, tóuti pleno di perfum. de la flouqueto de la drolo « que m'amavo; 
image, pansèio, prouvençalo, floto de péu, retra, bout de riban ; taco 
de plour, mot tremoula d'escoundoun, counfidènt de soun amo; vàutri 
que me couflavias lou pitre di plus dóucis esmougudo ; vàutri que 
me coupavias lou béure e lou manja; vàutri que me fasias courre i 
rendès-vous, que siéu urous de vous revèire... Vous aviéu enclauso 
dins un tiradou, e cado fes que li magagno m'agarrissien, chasco fes 
que li négri pensado me sagatavon l'amo, furgave vosto endrouno, 
vous sourtiéu coume un prèire sourtis un sant cibòri dóu tabernacle, 
e, tremoulant dóu bonur di remembranço, vous poutounave encaro. 
Que de cop mi lagremo vous an bagnado. 

Fau èstre fòu, diran lis un. Nàni ; fau aguedre fernesi de plesi, fau 
aguedre tressauta.de bonur, rèn qu'en prenènt la man de la femo 
amado. 

Iéu que crese en rèn de ço qu'apèlon l'adamount, perqué, davans 
vous àutri, sènte moun cor tresana? Es que sias lou retra fidèu de 
mi plus bèu jour; es que pèr tant que l'ome siegue mescresènt, 
l'amour d'uno chato de vint an l'enfuchino. 

Vint an! euïé li sarramen de man, li poutoun e li cacalas, coume : 
aquel age embaimo la vióuleto ! Vint an ! emé li tressourrire pèr car- . 
riero, li pantaiado azurenco e lis aproumesso chuchutado ; coume en : 
aquel age boul e reboul lou sang! Vint an! emé l'espèr, lou printèms : 
e l'amour que nous cridon : Sian la meissoun dóu cor, li vendümio de 

` Pamo, lou rastelage di plesi, coume aquel age es bèu ! Coume aquel : 
age es grand ! coume aquel age es fort ! i 
O, bello jouvènço siegues fiero! redrèisso - te, sies la vido ; camino 


- 

e pantaio, sies rèino; canto e sourris, sies divesso ; sauto e danso, 
sies lou flambèu dóu mounde ! 

Es pa 'stounant que cadun t'enveje. T'arrèstes pas, vai, li joio t'en- 
virounon. Amo e jouvis, sies la fe, la santo fe! Foulinejo, ti foulour 
soun pleno de gràci. Garcejo, ris d'uno broco, jogo em'uno paio, tout 
t'es permès. Ti foulinado soun de chalun. Que portes la blodo o la 
vèsto, la casqueto o lou capèu, agrades de-longo. Pèr pau que lou 
pouchoun bade, sies urouso, as lou tron de Diéu au mourre. Adounc 
badines emé li maire, fringourlejes li chato e capignes li vièi; te 
sèntes lou gau de l'umanita ; riboutejes, te bates, t'ensuques, esclapes 
eitant de boutiho que de car, que t'enchaut ? Vives d'amour e de pan 
fresc e te garces dóu rèsto. As resoun, vai, sus toun camin, li flour 
crèisson ; li chato an de coulour i gauto e de rire plen li labro; cali- 
gno, li plesi te sonon, mai, entancho-te de li culi, pren n'en emé lis 
iue, emé li bouco ; meissouno emé li man, emé toun cor, emé toun 
amo ; alasso ti bras ablasigo toun cor, afoulis-te de bonur, zòu jouvis, 
jouvis mai encaro. Toun estiéu s'en vai, li jour s'escoulon, li mes des- 
parèisson, lis an barru'on, garo l'ivèr! Regardo, li nivoulas davalon ; 
ti péu blanquisson, l'aurasso idoulo, agrouvo-te. Escouto batre toun 
vièi cor : es la deslamo. 

Oh ! amor que tout passo, amor que rèn duro, amor que fau que 
tout s'espóutigue e se desligue,o mi letro d'amour! encaro un cop,lou 
darnié de tóuti, avans que lou fiò vous acèndre, vole vous devouri dis 
iue. vous poutouna de cor, e pièi, d'agenouioun, en sousclant soun 
noum. vole que moun amo, coume uno belugo de fiò, passe dintre 
aquéli rego ount la bello chatouno a bouta touto la siéuno. 


* 


M'ère empestela... lou fiò fasié jouga si flamo... aviéu pas fre... 
perqué dounc tremoulave? M'ère arresta de courre au travès d'aquélis 
ouro astrado, mis iue dansavon de mi letro au fiò, sabiéu plus de que 
faire. 

Moun cor d'amant plouravo, moun cor de paire parlavo. 

-- Brulo, me fasié 'quest. 

= Brules pas, me disié l'autre. 

_ = Brularai. 

-- Noun, brularas pas. 

-- E perqué brulariéu pas ? 

-- Pèr ço que siéu l'amour e qu'es iéu que preside en tout dins la 

ido. 
-- E iéu siéu la resoun. 

--- La resoun ?... que sies badau ! l'amour n'a ges de resoun. 

-- Te troumpes, la resoun a soun amour d'ome, es éu que la meno 
+e la mantèn dins si lucho emé tu... e tè! tè! tèl... saras pas lou 
plus fort, amour de jouvènço. -Â 

.E estrassère, estrassère. Li papié blu, verd, jaune o vióulet, li flour 
secado, li floto de péu, li nous de riban, tout fuguè escampa dins la 
braso. Ah! coume lou fiò rounflavo ! Mai, coume mi sentido de paire 
se batien emé moun cor d'antan ! Mi man estrifavon, escampavon, e 
moun cor saunavo. Sentiéu en iéu un esvalencamen "terrible, ié fasié 
rèn, mi det toursien, chapoutavon : deviéu èstre paule tout defanat ! 
Vesiéu de tros de papié se goundoula dins li flamo ëe mounta, coume 


. de barqueto roujo, dins lou canoun de la chaminèio, ounte lis enten- 


diéu roundina. Ma chambro semblavo elafido de gèmi e de plagnun. 

L'esfors èro fa! Moun cor d'amant, tout saunous avié feni pèr 
s'aglata darrié moun cor de paire, la pas èro revengudo dins mi pen- 
sado ; li treboul despareissien de ma visto. N'es ansin de touto enma- 
lissiado; 

La tèsto clino, machuga pèr li remord, demourave aneienti, lou 
regard enfounsa dins aquéu mouchoun de cèndre, quand, tout d'un 
tèms, un cop d'esquinlo se faguè 'ntèndre. 

Bèu Diéu ! quau èro acò? Belèu ma femo emé ma drolo qu'arriva- 
von ? Segur poudié èstre qu'éli. Dounère quàuqui cop de moucheto 
i cèndre e venguère vitamen durbi, 

-- Coume te fas espera... as dounc pòu que te raubon qu'ansin 
t'embarres ? 

Anave respondre sabe pas de que. 

-- Vous sias pas trop langui, paire, desempièi que sian partido ? 

-- Noun, moun ange... 

- De qu'as dounc ta ? de-que soun aquélis óudour que vanegon 
pèr l'oustau ?... fai ma femo. 

-- Ai brula quàuqui brouioun d'article, es belèu acò qu'asumes. 

- Noun, i'a coume uno mescladisso de perfum dins lou membre. 

-_- J ustamen, ié fau en sourrisènt, aviéu coumpausa uno odo, ounte 
li flour, li parpaioun e li mousco d'or dóu printèms e de l'estiéu se 
poutounavon : déu èstre acò que flairo tant bon. Ai tout brula en 
sounjant à vàutri, à tu ma femo, à tu moun enfant, en quau ni vers 
ni cansoun soun parié, car sias, vàutri, li soulo bono, li soulo franco, 
4di soulo vertadiero provo vivènto de moun cor. 


BATISTO BONNET. 

AU PAÍS DE PROUVÈNÇO 
(Dedicàci d'un libre] 


-Coumo l'erso d'ivèr sout lou pont d'Avignoun, 

Lou tèms passo ; à cha pau tout chanjo e tout espigo, 
Mai tu, sèmpre cadun t'ensuco e te caucigo, 

Sèmpre souto lon nas gardes toun mourraioun. 

As un béu jargau d'or bèn garni de sounaio ; 

Quouro dindo, lou mounde en l'escoutant pantaio ; 

E, sènso blasfema la lèi que t'enmourraio, 

Auses lou clar canta de ti gai pastrihoun. 


Quatre cents an, lou meme alen t'a coumbouri ; 
Quatre cents an, la memo espino te trafigo ; 
Quouro, blad e nacioun, tout chanjo e tout espigo, 
Clines, toujour esclau, toun front escoulouri. 

Ti rampau proumieren toumbèron à la plueio, 
L'aspro biso dóu nord en boufant te desfueio, 
Prouvenço! sies giblado en dous coume 'no vieio, 
'E ti féblis enfant te leissaran mouri. 


Mai, iéu t'óublide pas; à toun pople dirai, 
Dins sa lengo poulido e claro e nervihouso, 
'Nóstis espèr, e süs ta caro lagremouso 
Pausarai, pietadous. li coulour e li rai ; = 
De nósti bras d'enfant bressaren ti magagno, 
E se vesen ploura lou feble que se lagno, 
Iéu, coume un pastrihoun galoi sus la mountagno, 
Pèr reviha toun pople endourmi cantarai. 
JAN DELIUEN. 


Janet de Coulau jamai avié vougu se marida e toujour respoundié : 
`= Vè ! se toumbave sus uno marrido femo sarié pèr iéu uno trop regre- 
'*touso affaire e se se capitavo bono, moustre ! auriéu trop pòu de la per. 
-dre, j 

LOU CAMPANIÉ DE MAZAN 


L'abat Sautèu, de Mazan, que nòsti grand n'en parlon encaro, èro, 
coume se saup, un gros galejaire. F'au dire peréu que si parrouquian 
quand s'agissié de n'i en jouga 'no bono ié mandavon res. 

Lou brave abat avié pèr campanié un gavot descendu dóu coustat 
d'aut, un ome un pau simplas semblavo e que toujour moussu lou 
curat n'i'en fasié quaucuno. Mai un jour aquest se diguè de ié rèndre 
sa mounedo. Em'acò, bèn avans Pasco. ço que n'èro pas dins sis 
abitudo, lou gavot demandè de se counfessa. 

Moussu Sautèu en sourtènt de taulo, se rendeguè à la capello dis 
amo dóu Purgatòri ounte i `avié soun counfessiouna, pausè à l'acous- 
tumado sa bello tabatiero d'argènt sus lou releisset de bos à cousta 
de soun moucadou rouge e blu, eë, proun estouna de vèire aqui 
soun campanié liogo de quauco devoto esquichado, ié demandè 'n 
galejant ço que i'arribavo e s'avié pèr asard arresta la diligènço de 
Saut. Enterin, lou gavot fasié resquiha sa raan plan-planet enjusqu'au 
moucadou, empougnavo la poulido bouito e retiravo si det douça - 
menet, douçamenet... Em'acò respoundeguè : -- Ah! teisas-vous, 
moussu lou curat. ço que m 'arribo ! Siéu un malurous. Noun, iamai 
aujarai vous lou dire : ai fa 'n gros pecat, un pecatas que se Diéu noun 
me perdouno me menara dre à l'infèr. E sabe pas coume vous lou 
dire. 

-- Mai dequ'as fa, moun paure enfant ? 

-- Eh bèn ! perqué fau pas menti, moussu lou curat ai rauba. 

-- Malurous ! e qu'as rauba ? 

-- Ai rauba 'no poulido bouito d'argènt d 'aquéli que li moussu ié 
recaton soun taba, d'aquéu taba que se fumo pèr lou nas. 

-- Mai malurous. coume as fa acò, tu, un tant brave ome, l'eisèm. 
ple de Mazan, seli gènt lou sabien!... Encaro sara que mié mau d'a- 
bord que n'en sies repentous, e que tout se pòu repara. Vas ana, 
vuei, m'entèndes. vuei ëe noun deman, vas ana trouva lou brave ome 
que i 'as rauba sa tabatiero e ié rendras, m'entèndes ? 

Lou gavot se gratavo la tèsto. -- Vè, moussu lou curat, se la vou- 
lias, vous, aquelo bouito, vous la dounariéu, acò m'espargnarié la 
courso emai l'ounto, e ma counsciènci sarié descargado d'aquéu 


grand pes. 
-- Noun, noun ! la vole pas, fau que la portes à soun mèstre aquelo 

tabatiero, fau que ie rèndes e iéu te counfessarai après e te dounarai 
l'assoulucioun. 

-- Mai, rebèco lou finocho gavot, l'ai vist aquéu sant ome, i'ai 
tout dit, i 'ai prepausa de ié rèndre sa bouito e m'a respoundu que 
la voulié pas. Coume faire, aro ? 

--+ Hòu ! s'acò 's ansin, pos la garda, simplas que tu siés. Es coume 
se le l'avié dounado. Vai, vai, siegues tranquile, n'en saras que pèr 

a pòu. 

Lou gavot riguè. -- Anen, moussu lou curat, velaqui la tabatiero, 
es poulido, que n'en dias ^?... 

Pensas se moussu Sautèu prenguè 'no priso voulountié! = Oh ! 
d'aquéu gavot ! faguè, d'aquéu gavot ! -- E, ié barrant lou fenestroun : 
-- Vendras pèr Pasco, que ? e desacoustumo-te de prisa. 

LOU CASCARELET. 





LA PASTRESSO DE BAUMANIERO 


Dins lou valoun de Baumaniero, 

La chatouneto de Martoun, 

Toun toun, toun toun, toun tèno, toun toun, 
Anavo long di cadeniero, 

Gardant si fedo e si móutoun, 

Toun toun, toun tèno, toun toun. 


Countènto, davans soun bestiàri, 

Pèr-fes regardavo eilamount, 

Toun toun, toun toun, toun tèno, toun toun, 
Tout-à-n'un cop, de vers li bàrri, 

Parèis lou drole.de Simoun, 

Toun toun, toun tèno, toun toun. 


D'aquéu drole n'èro amourouso, 

l'avié proumés un agneloun, 

Toun toun, toun toun, toun tèno, toun toun. 
Un moumenet fuguè crentouso. 

Quand fuguè 'm'éu dins lou valoun, 

Toun toun, toun tèno, toun toun. , . 


r 

Venguè l'ouro que long di draio, 

L'oumbrun acato li bouissoun, 

Toun toun, toun toun, toun tèno, toun toun, 
Lis amourous tóutis en aio, 

Diguèron de bèlli resoun, 

Toun toun, toun tèno, toun toun. 


Pèr amoussa si couloureto, 

De tant parlavon 'm'afecioun, 

Toun toun, toun toun, toun tèno, toun toun, 
Uno de si fedo boureto 

Faguè brusi soun sounaioun, 

Toun toun, toun tèno, toun toun. 


Em'un sourire de tendresso, 
La chato baiè soun bastoun, 
Toun toun, toun toun, toun tèno, toun toun, 
Subre lou bos de la pastresso, 
Lou pastre i' escriguè soun noum, 
Toun toun, tòqun tèno, toun toun. 
CHARLOUN RIÉU. 





CHAPITRE XXII DE LA GENÈSI 


1. Après qu'acò fuguè coumpli, Diéu prouvè Abraham e ié diguè : 
«< Abraham ! Abraham ! » Eu ié respoundeguè : « ié siéu ! » 

2. Diéu ié faguè : « Pren toun fiéu -lsa, que n'as qu'aquéu e qu'a- 
mes ; vai à la terro de vesioun ; e l'óÓufriras aqui en ouloucauste sus 
uno di mountagno que iéu te moustrarai. j 

3. Adounc Abraham, se levant de-niue, garniguè soun ase, en- 
menant em'éu dous jouve, emé soun fiéu Isa ; e, quand aguè coupa 
de bos pèr l'ouloucauste, s'enanè au rodë que i'avié coumanda Diéu. 

4. Lou tresen jour, aussè lis iue e veguè lou rode alin. 

5. E diguè i dous chouro : « Esperas aqui 'mé l'ase : que iéu emé 
moun drole nous anan gandi jusquo eila e, quand auren adoura, 
revendren pièi vers vous-autre. » 

+6. Prenguè lou bos de l'ouloucauste, e lou carguè à-n-Isa soun 
fiéu. Eu dins si man pourtavo lou fiò e lou coutèu. E coume ensèm- 


ble s'avançavon, | 

7. Isa diguè à soun paire : « Moun paire ! « E éu respoundeguè : 
« De que vos fiéu? » = « Vaqui lou fiò, dis, eë lou bos... ounte es la 
vitimo de l'ouloucauste ? » 

8. Mai Abraham diguè: « Diéu se prouvesira de la vitimo, fiéu 
miéu ! » E toujour s'avançavon ensèmble. 

9. E venguèron au liò que Diéu i'avié fa vèire. Eu i'aubourè 'n 
autar e dessus i'empielè lou bos ; e quand aguè estaca soun fiéu 
Isa, lou pausè sus l'autar, subre lou mouloun de ligno. 

Bé 10. E estendeguè la man, e arrapè lou glàsi, pèr inmoula soun 
éu. 

11. E l'ange dóu Segnour. veici que ié cridè dóu cèu : « Abraham ! 
Abraham ! » Respoundeguè : « Ié siéu ! » 

12. « Estèndes pas ta man sus l'enfant, ié diguè l'ange, e ié fagues 
ges de mau : aro counèisse que temes Diéu, car n'as pas espargna 
toun fiéu, que n'as qu'aquéu, pèr m'óubeïi. =» 

13. Abraham levè lis iue e, darrié éu, veguè un aret entrepacha 
pèr li bano au mitan d'un bartas. L'anè querre e l'óufriguè pèr soun 
fiéu en ouloucauste 

14. E apelè lou liò d'aqueste noun : Lou Segnour vèi, perqué en- 
caro se dis vuei : « Amount lou Segnour veira. » 

15. Mai l'ange dóu Segnour sounè mai Abraham, ié disènt d'a- 
. moundaut : 

16 «Pèr iéu-meme „ai jura, dis lou Segnour : amor qu 'as fa acò 
pèr iéu e que n'as pas espargna toun fiéu, que n'aviés qu'éu, 

17. Iéu te benesirai e farai coungreia ta raço coume lis estello 
dóu cèu emai coume l'areno qu'es au ribeirés de la mar : poussedira, 
ta raço, li porto de sis enemi, 

48. E saran benesido tóuti li nacioun de la terro dins la semenço de 
tu, pèr-ço-que m'as.óubei. » 

19. E 'm'acò Abraham s'entournè vers si chouro e s'enanèron vers 
Bersabè ensèmble e i'abitè. 

20. Après, à-n-Abraham s'anounciè que Melca avié enfanta de fiéu 
à soun fraire Nacor : 

21. Hus l'einat, e Buz, soun fraire, e Camuel, paire di Sirian, 

22. E Cased e Azan e Feldas e Jedlap, 

23. E Batuel, de ïinounte nasquè pièi Bebaca. Es li vue fiéu que 
Melca enfantè à Nacor, lou fraire d'Abraham. 

24. Sa councubino &Ëié disien Roumo) enfantè Tabè, Gaham e Maaca. 


F. MISTRAL. 


| 

LI NOÇO DE FOLCÒ 


Èr ; Janeto dóu coutihoun verd. 


Vuei maridan l'ami Folcò, 
Lou brave baile qu'es acò ! 
Aro, quand nous fara l'Aiòli, 
Lileto ié vujara l'òli. 


Fasès, o Santo de la Mar ! 

Qu'à l'oumbro dóu vièi Jacoumar 
Viscon en terro Coumtadinoc 

Lou Nòvi emé sa perlo fino. 


Que sus soun chivau sarrasin 
Bequeton lou meme rasin ; 

En amourouso cavaucado 

Anon vous vèire chasco annado ! 


E pièi nous canton de cansoun 
Entre-mesclado de poutoun : 
Cansoun, poutoun, n'agon si bouco 
Autant que si vigno an de souco ! 


O bèlli Santo ! digas-ié : 

« Sarié la piro di foulié 

« D'óublida li plano salino 
« E si brau e sa cavalino ; 


« Alin i'a lou verai tresor, 

« Lou recaliéu de l'estrambord... 
« E nosto ufanouso Prouvènco 

« Comto subre vosto valènço. 


« Di fiò de joio qu'abraren, 

« Lou jour ounte counquistaren 
« Li liberta dela Prouvinço, 

« Tenès lou peirard e la cinso! » 


N 5 => TP r Qui d A Er e = > A A e ree. a ae e a a ae e e e C =q 


_ 85 _ i 


O Santo ! se fasès acò 

Pèr Na Lileto e pèr Folcò, 
Anarai en pelerinage 

Dins vosto glèiso di mirage. 


Sànti Mario de la Mar, 

Téu pausarai sus voste autar, 
Que la vago porto e bacello, 
Un clar bouquet de saladello. 


FÈLIS GRAS, 


: UN VIAGE A VERS 
-- Revira de l'anglés e tira d'An Embassy to Provence. = 


La viloto de Vers -- dins lou Gard =- es pichoto que-noun-sai. 
Noun ié dounarias cènt pas de long d'un bout à l'autre. E pamens, 
-quand assajerian de travessa lou laberinto de sis carriero tóutis en 
"pento e talamen estrechano que nosto carriolo rasclavo di dous cous- 
"tat lis oustau, trouberian lou biais de nous i'esperdre sènso pousqué 
nous n'en despegouli. Ero cinq ouro de vèspre quand intrerian dins 
4a viloto : à n'aquelo ouro siavo lou femelan èro asseta davans li 
porto à l'oumbro di grands oustau, e tout en fasènt semblant de tri- 
* couta, vague de barjaca ! Proun femo avien sis enfantounet sus si gei- 
noun emé de plus grandet que jougavon à si pèd. S'avian travessa 
plan-plan lou vilajoun aurian proun fa bada lou mounde, mai lou tra- 
vessa au grand patara, coume acò nous arribè, bouterian touto aquelo 
poupulacioun en dès-à-vue 
Fau dire qu'aqueste refoulèri de nosto cavaloto fuguè bèn lou sou - 
let que prenguè dins tout lou courrènt de noste viage. E encaro èro 
pas lou sang que ié boulissié. Coume intravian dins Vers, un eissame 
de mousco bouvino l'agarissien, s'emplantavon sus soun vèntre, e va- 
gue de pougne ! La paurn bèsti n'èro folo. Un istant s'aplantè, e zóu 
de cop de pèd de davans, de darrié, contro soun vèntre clafi de mous- 
-caio ; mai despacientado, tout d'un tèms partiguè coume un lamp e 
fouguè touto la forço Gi pougnet pèr l'empacha d'aganta lou mors 
emé li dènt. Li femo «e lis enfant jitèron de crid espetaclous e tóuti 

desavia s'encafournèron dins sis oustau, chascun tirassant sa cadiero, 
ço qu'anè bèn pèr nàutri que la carriero fuguè libro. 

Arriba sus la Plaço, tirère à dia, qu'acò me pareiguè lou camin. 
que nous menarié sus la routo foro dóu vilage, mai m'enganave, 
aquesto carriero èro qu'un recantoun que nous adusié mai d'ounte- 
venian, eë nous vaqui un segound cop passant vèntre terro, cousse- 
jant davans nàutri li bràvi gènt espavourdi que s'èron acampa en. 
roudelet pèr parla dóu revoulun que venié de passa, e se moustra. 
lou camin qu'avié segui. Sabe pas coume n'escracherian pas quàuquis 
un, estènt que s'espe:'avon pas de nous vèire reveni de l'autre bout. 
de la carriero. Me vesènt mai arriba sus la memo Plaço, aqueste cop, 
me diguère, prendrai à iòu e noun à dia, %o que faguère, e coume 
virave lou recouide trust: ve uno jouino femo qu'empourtavo soun 
enfant dins si bras, e n'aviéu tant que poudiéu faire pèr empacha 
nosto folo cavalo d'intra dins lou pourtau dubert d'un estable que 
n'en devié vèni uno bono óuw.our de pasturo. 

E vaqui mai que m'embrounque à-n-un roudelet de femo que 
tricoton e barjacon. . . 

Aro la cavalo es que mai enmal ciado, dirias qu'a lou fiò souto la. 
cò. Pamens, dous cop ai quàsi reüs 1à l'arresta pèr demanda lou ca- 
min que me sourtirié de la viloto enmascado, e li dous cop, coume 
l'ome badavo pèr me respondre, la ca.alo sautavo sus si quatre pèd 
e s'eilançavo coume un cop de venterau. N'ère à me demanda se re- 
vassejave pas souto lou pés d'un óurrible pegan. j 

Un vièi brave ome, courajous que-noun-sai, nous tirè d'aquéu mar- 
rit pas. D'enterin que pousquère reteni un pauquet la cavalo endia- 
blado, éu capitè de l'aganta pèr la brido e l'apasimè tout-d'un-tèms. 
en ié couchant li-mousco bouvino que la pougnen au vèntre. 

Alor pousquère esplica au brave ome que s'atrouvavian perdu dins. 
la vilo de Vers eë que vouguèsse bèn nous ensignalou camin que 
nous sourtirié d'aqui e nous menarié sus la grando routo. Lou. 
bon vièi souriguè em' un pichot èr mouquet, e dins un vira d'iue- 
nous aguè despegouli d'aquéu laberinto. I'avié que trento p^sà faire 
dóu rode ounte erian pèr ana sus la grando routo, mai foulié encaro 
counèisse lis ètro d'aquelo viloto qu'a de carriero tant b n em- 
bouiado. 

Quand fuguerian deliéura me sentiguère gara un tau pc que 
noun pousquère me teni d'óufri uno peceto d'argènt au vièi brave- 
ome. Mai éu refusè fieramen e poulidamen : -- Noun pode aceta paga- 

men, diguè, siéu proun estrena coume acò : vaqui setanto cinq an que 
siéu nascu e vive dins moun vilage de Vers, e es bèn lou proumié 
cop que vese un moussu de voste péu se i'esperdre dedins ! M'avès, 
aqui, douna un espetacle que me n'en rapelarai touto ma vido, e 
me pago larjamen de ma peno. 

Pas poussible de lou faire reveni ! Me countentère alor de lou gra- 
macia emé tóuti li mot que trouvère li mai courau. E partiguerian. 

Pas trop liuen, me revirère e veguère lou bon vièi au mitan de la 
routo que nous levavo pas lis iue de dessus, e se tenié li costo en 


s'esclafissènt dóu rire. „” 
LI JANVIÉ. 





INNE AU SOULÈU 


Quouro finira 'queste ivèr ! 

Quouro em? un abihage verd 
Veiren la terro ! 

Qu'au liò de nèu o de pluias 

Auren li rai dóu souleias 
Casso-misèro ! 


Que veiren plus faire tres-tres 

I gènt pèr quau i'a rèn ni res 
Que lis assiste, 

Aquéli pàuri malurous 

Pèr quau li rai d'un soulèu rous 
Soun tant requiste ! 


Ô Segnour Diéu, mando-nous lèu 
Purga di nivo aquéu soulèu 
Que tout barbèlo, 
Que rèn eici pòu ramplaça, 
Lou soulèu que fai tout poussa, 
Flour e jitello ; 


Aquel astre que si bèu rai 

Soun d'un or lou soulet verai ! 

. ` Dins l'amplitudo 

Eu fai trelusi la meissoun, 

Dins lou vin bouto la cansoun 
Que nous tremudo. 

Éu trais la gamo di coulour : 

Sènso éu n'aurien ges de valour 
Dins la naturo 

Li tablèu de la creacioun, 

Car lou soulèu bouto en acioun 
Sa pourtaduro. 


Après l'ivèr aigre e doulènt 

Nous fau lou perfum redoulènt 
De la floureto : 

Quau ïé porjo aquéli sentour ? 

L'astre que viro à soun entour 
Nosto planeto, 


Es un baume pèr li malaut, 

Un fougueiroun sènso balaus, 
Sènso fumado, 

Ounte noste bon rèi Reinié, 

L'ivèr, en vilo d'Ais, venié 
Faire charrado. 

Adounc vivo aquéu bon soulèu ! 

Acò 's lou fènis di calèu, 
La meraviho 

Que fai canta li roussignòu, 

Que m'a bouta pèr ramagnòu 
La pouësio ! 

17 de mars 1895. ENRI BOUVET. | 


DEVINAIO 


1. 


Dequ'es acò que n'a ges de tèsto e porto capèu, que n'a ges de 
nas e que se moucho ? 
2. 


Dequ'es acò que marcho de longo e qu'es toujour à la memo 
plaço ? 

3. 
Dequ'es acò que n'a ges de bras, ni ges de sang dins li veno, e 
que pamens i'a rèn de plus fort ? 
4. 
Dequ'es acò que n'a ni capèu, ni soulié, ni abit, e que souvènt 
se brosso ? 
5. 


Dequ'es acò qu'a dous bras, que n'a ges de cambo e que pamens 
n'es au mounde que pèr marcha ? 
6. 


Dequ'es acò qu'e n'a ges d'iue, ni de nas e que pamens dort 
emai rounflo ? = . 
7. 


Dequ'es acò que porjo li bras, pendoulo li cambo e marcho sus 
la tèsto ? 


v 


S. 
Dequ'es acò que n'a ni bras ni cambo e que s'aubouro pèr béure ? 
9. 

Dequ'es acò un oustau em'uno porto e tres fenèstro habita pèr 
uno damo blanco à la cabedulado de flamo que la niue mostro soun 
-camin en quau ié demando. 

10. 


Dequ'es acò qu'a de grandis alo, e que se pauso sus la tèsto di 
cassaire. 


[Vèire li mot di devinaio à la darniero fueio d'aquest Armana). 


ENTRE DEVINAIRE 


.  - Veguen, Jejo, tu que sies tant fort pèr li devinaio, quint es lou 
pan lou mai groussié ? 
-+ Es lou pan d'òrdi, pardiene. 
-- Nàni. 
-- Es lou pan de bren que fan pèr li chin. 
- Nàni. 
-- Eh bèn, alors ai proun manja de favo. 
_ - Lou pan lou mai groussié, bougre de coudoun, es lou pan de nas! 
.. Oh! d'aquéu moustre ! 
LOU CASCARELET. 

A L'OSTE PAIAN D'EIGUIERO 


EN GRAMACI DE SA TOUPINO D'ÓULIVO CACHADO. 


Frésquis óulivo verdo en Eiguiero culido 
E peréu alestido 

Souto l'iue viéu de l'oste e de misè Paian, 
Segur sias mai que mai sabourouso e poulido 
E poudrias faire ligo à nòsti meiour tian, 
S'un jour de fèsto ensèn sus taulo vous metian. 

Car, li coucourdo e li tartifle 

Qu'eici de longo avèn à rifle, 

Nous fan plus gaire gau à l'iue, 

Subre-tout quand soun tant mau kiue. 
Mai vous àutre, o mignoto, apetissènti fiho 
Dóu bèl aubre de Diéu, simbèu de douço pas, 

Sias digno di pu grand repas, 

Bono prevèndo e joio di famiho. 


Dison peréu que siau, countènt, 
Fasès viéure long-tèms 
Tout prouvençau qu'en vous atrovo soun regáàli. 
_ Estiga pèr aquéu prepaus, 
Tant vous ame que, fier, en un poulit rampau 
Iéu vous permenariéu, viergeto, souto un pàli 
Ounte veirias, en devoucioun, 
Pau à cha pau veni se traire 
Tout un fube de mounde en longo proucessioun, 
S'afourtissènt pople de fraire. 
Lou pastre dins lou jas, dins soun palais lou rèi, 
` N'aurien plus ni segren, ni trebau, ni desrèi : 
Esbléugissènto e sano, aglandalo e verdalo 
Nous boutarias au cor li cansoun patrialo. 


Frucho de ma Prouvènço, osco, tant que viéurai, 


Em'afecioun te cantarai ! 

Mai, bèl oste, veici que vous ause me dire 
Emé voste bon rire, 
.E d'un cor generous : 
« Nòstis óulivo, ami, fan d'óli e dóu famous, 
Perfumant nòsti tian e li rendènt courous ; 
Lou pèis fregi dins éu coume l'or devènt rous... 
E vaquit emai mai perqué tant iéu l'amire. » 
-- Verai, de tout acò iéu me sènte amourous ;. 
Mai, vès, uno sieto d'óulivo 
Es ço que lou mai m'assalivo ; 
E de lou canta siéu urous. 
ROUMIÉ MARCELIN... 


è 


GLÒRI DE FLOUR 


A la Roso un matin disié la Ferigoulo : 

« Talamen flaire bon qu'embaume lou campas. ». 
- La Roso rebriquè : « Tas-te, siés qu'uno groulo : 

Sènte lou Mikadò, iéu, que vous ié troumpas ! ». 





CHARADISSO IS AUVERGNAS 


-_ ....A viéu alor sèt o vuech an. Tout moun plesi èro de manca . 
lV'escclo pèr ana courre dins li mouto o escala sus lis aubre pèr aganta 
de prègo-diéu, de cigalo o davera de nis. Abitave moun vilage au 
pèd dóu Mount Ventour, dius lou Coumtat- Veneissin, qu'acò èro, i'a 
cènt an, terro papalo. Dins aqueste vilage papalin desempièi de siè- 
cle e de siècle, passavon deus o tres cop pèr an, à l'enviroun di voto, 
de troupo de Calabrés emé si capèu pounchu e si vièsti de ve- 
lout, que venien estama lis eisino, abrasa li peiròu e refoundre li 
cuié, lis ouliero e li poutarras d'estam. Vès-aqui qu'un jour qu'e- 
rian aqui touto uno marmaio d'enfant, badant à l'entour dis italian 
que refoundien li cuié dóu Cabaret-Nòu à la calo d'uno muraio, ar- 
Tibo dóu camin de la mountagno uno autro sóuco d'estabrasaire. 

Èron d'ome plus fort, plus masclas que li Calabrés, pourtavon si 
.gros boufet double sus sis espalo, emé de peiròu nòu e tóuti lis óutis 
de foundèire e d'estamaire. Tout-d'un-tèms se bouton à faire lou 
tour dóu vilage en cridant à sa façoun dins un lengage rabastous, 
mai que courïnprenian bèn : « Hòu ! blanchi li fourcheto ! refoundre 
li cuié ! Abrasa li peiròu ! coume fau ? coume fau ! » E avien de 
voues restonntissènto que fasien tremoula li vítro dis oustau. 

Li Calabrés, entre li vèire e lis ausi, marmoutièron quàuqui pa- 
raulo entre si dènt dins soun lengage que coumprenian paa, mai ve- 
sian que lou sarpabiéune li rousigava ; mastegavon de blasfème con- 
tro lou « brigante de Dio ! la cibèco deMadona !» Pamens countu- 
nieron soun óubrage sènso trop moustra soun despié. Quand lís àu- 
tri aguèron fa soun tour dóu vilage, nè coume de foundèire, es lou 
cas de dire, aguènt pas rambaia un soulet cuié à refoundre, pas uno 
lichafroio à estama. venguèron s'asseta davans.lou Cabaret-Nòu pèr 
espera l'ouro de la soupado e de la couchado, s'aproumetènt de quita 
davans jour aquéu marrit païs que ié fasié pas gagna d'aigo pèr 
béure. D'enterin espinchavon de-galis li foundèire napoulitatan que 
fasien sa besougno en richounejant. Tout-à-un cop un dis Auver- 
gnas que pareissié lou menaire de la troupo, -- car èro bèn d'Auver- 
gnas -- se viro vers l'oustesso que rasclavo de pastenargo sus lou 
lindau, e ié fai : j 

-+ Quand vous n'en rèndon, de cuié, à la dougeno ? 

--+ Nous n'en rèndon vue flame nòu e li pagan tres sòu. 

-- Eh ! bèn, nàutri que sian pas de voulur, vous rendrian dès 
cuié nòu e vous demandarian rèn, emai farian bono journado ! 

-- Ato ! anen ! faguè l'oustesso, vesèn bèn foundre noste estam e 

- sabèn que de la dougeno se n'en tiro que vue, emai tout-bèu-just... = 

Li Calabrés que foundien eila de-long de la muraio avien couma. 
prés que lis Auvergnas parlavon de soun travai à l'oustesso, e dins 
soun bargouïn, emé si voues aigro, ié repliquèron : ` 

Auvergnàti ! Auvergndàti ! Limagnin ! Limagnin ! Canaglia ! Cou- 

-quini ! Ladri! Ladri ! 

L'Auvergnas en s'ausènt trata de laire, s'èro auboura en fasènt d'iue 
coume lou poung : « Vous lou vau moustra, iéu, cridavo, ounte 
soun li laire. Diéu me dane ! » E arrapant la cuiero ounte lis italian 
foundien li vièi cuié, la vujè sus lou camin, pièi l'aubourant 
davans lou nas de l'oustesso, ié faguè : « Lou vesès aquéu pichot 
trau, pas plus gros qu'uno tèsto d'esplingo, au founs de la cuiero, 


œ . 

eh ! bèn, es d'aqui que passo l'estam que vous raubon E, pèr que 
noun agués doutanço, 'vès eici ounte s'escoulo ! » Alor arrapè lou 
fougueiroun que tenié sus tres pèd, n'en revessè li carboun rouge, 
e au founs, souto li cèndre i'aguè 'n poulit flot d'estam que tremou- 
lavo, lusènt coume un mirau. 

Li Calabrés, estoumàca, counfus, en remiéutejant de paraulo que 
degun coumprenguè, rambaièron sis agoubiho e, sènso demanda 
soun rèsto, s'esbignèron. Quand fuguèron un pau liuen, se revirèron 
en moustrant si coutèu. Mai jamai plus tournèron dins noste vilage. 

E desempièi es lis Auvergnas qu'an estama nòsti peiròu e foundu 
nòsti cuié c tóuti nòstis eisino d'estam. Es tant bèn verai que nosto 
ouliero s'apello plus l'ouliero mai l'auvergnasso, eë a passa 'n prou- 
vèrbi que se dis : 

Lis Auvergnas, 
Pau li pagas, 
- Bèn servi sias. 





AU BAILE FOLCÒ 


Entanterin qu'en un triounfle dous 
T'alandes vers la vierginenco estello 
Ounte, dins lou bléuge di farfantello, 
L'amour astra ligo l'eterne nous, 


Dóu sourne cros moun cor se despestello 
E te seguis dins toun cèu ufanous, 

Lou pège en dòu estènd si ram saunous. 
Pèr benesi l'aubre i vèrdi jitello. 


Nòvio, la gau, tre vous vèire, espelis : 
Talo autre-tèms Jano di flourdalis, 
Vous chamaren, d'Arle is Aup, soubeirano : 


E tu, lou bras valènt de Mount-Pavoun, 
Tendras, fidèu i record de Touscano, 
De la gènt d'O lou libre gounfaloun. 
A l'oustalet, [pèr Candelouso 95 | A. DE GAGNAUD. 

ENCÒ DÓU BARBEJAIRE 


L'autre dissate ère dins la boutigo de moun barbejaire -- escusas, 


+ dins lou saloun de moun « couifur » =- coumo aquéli que fignolon 


dison vuèi. Erian sèt 0 vue asseta en rèst d'aié sus la banqueto qu'es- 
peravian noste tour. Au mitan de nàutri i'avié 'n couratié endrudi, 
un d'aquéli moussirot passa sus la raco, que soun vergougnous de 
parla la lengo de soun vilage. 

Aquéu viedase pèr pas se mescla à nosto charradisso, sourtiguè de 
sa pocho lou Pichot Marsihés e aguènt escambarla si bericle sus soun 


` nas, legiguè lou fuietoun. Se vesié que legissié emé peno, susavo, 


mastegavo. Devié n'èstre au rode lou mai pertoucant, amor que 
quand lou barbejaire ié diguè de prendre plaço sus lou sèti, aqueste 


.1é rebequè : 


- « Je suas pas pressé , que ces messieurs ils passent davant, vous 
me raserez le darrière v» 
se boutè mai à legi, 

Pamens, quant i'aguè plus qu'éu, lou barbejaire, que rasavo pèr 

lou mens autant bèn soun mounde emé la lengo qu'emé .soun rasour, 


-1é diguè : 


-- An! moussu, vèn à vous. Zóu, toumbas lèu vòsti braio 1! 
LOU CASCARELET 


LOU POUS DEI PASTRE 


Cansouneto tirado de ma Crècho-Pastouralo inedicho 
Si canto sus l'èr : Au temps des noisettes. 


Dre soulèu leva, de Pamparigoun 
Vias veni lei fiho 

Samenant pèr l'èr franc rire e cansoun 
Alin lei ramiho ; 

Caduno, au mitan de prepaus jouious, 
Vèn emé sa jarro, 

Sa jarro à la man, cerca d'aigo au pous, 
De bello aigo claro, 

Lague digue di, lague digue dan, 
De Pamparigoun veici lou fihan, 
Escaboue foulastre, 
Qu'à l'aigo s'en vèn en riant e cantant 
Lague digue di, lague digue dan, 
Au vièi Pous dei Pastre. 


Lou souer, sus leis iero, au tèms dei meissoun, 
Danson, bloundo e bruno ; 

Zòu, la farandoulo e zòu, lei cansoun 
Au bèu clar de luno ! j 

E quouro aven set, nouésteis amourous, 
Pèr touto refresco, 

En nous embrassant nous menon au pous 
Bèure d'aigo fresco. 

Lague digue di, lague digue dan, 

De Pamparigoun veici lou fihan, 
Escaboue foulastre, 

Qu'à l'aigo s'en vèn en riant e cantant 

Lague digue di, lague digue dan, 
'Au vièi Pous dei Pastre. 


L'aigo d'aquèu pous serve de mirau 
Ei pu farluqueto : 

En si regardant dabas dins soun trau 
Si vien, proun lisqueto 

E s'an tant béus uei e regard tant dous, 
Nouestei pastourello, 

Acò, dien lei gènt, es l'encauso au pous 

Qu'a d'aigo tant bello. 

Lague digue di, lague digue dan, 

De Pamparigoun veici lou fihan, 
Escaboue foulastre, 

. Qu'à l'aigo s'en vèn en riant e cantant 

Lague digue di, lague digue dan, 
Au vièi Pous dei Pastre. 


Marsiho, Juliet 1895. BATISTO ARTOU. 

L'ASE DE MANIVET 


Manivet avié 'n ase que lougavo à la journado. 

Lou long Pito-Dardèno. un avaras que sa saumo venié de mouri 
de nequelimen, venguè un jour lou louga pèr ana à la fiero de Bèu- 
Caire. 

-- Te lou recoumande, agues-n' en siuen d'aquelo bravo bèsti e 
i'Óublides pas lou barboutage. 

- Fuguès tranquile, boutas, mancara de rèn. 

Lou vèspre, quand Pito-Dardèno s'entournè, Manivet s'avisè que 
la pauro bourrico poudié plus teni sis auriho drecho ni faire avans e 
se doutè bèn que n'avié dina que de cop de bastoun. 

-+ Mai, malurous, ié diguè, as chanj ja lou bridèu nòu de moun ase! 

-- Aquelo tubo ! "fai Pito- Dardèno, i'ai pas quitta. 

- Ah ! capoun, me l'imaginave proun que i'aviés rèn fa manja. 


Lou vendras mai querre, que ? 
LOU ,CASCARELET. 





A-N-UNO PROUVENÇALO 


Permié li poulidi chatouno 

De tout lou mervihous païs, 

Siés la mai bello e galantouno, 
!. Siés 'no Fado dóu paradis ! 


L'auro, entremens que te poutouno, 
Coume uno roso t'espandis ; 

Di flour sies l'amablo bessouno 

E toun oustau es un bèu nis, 


Es un bèu nis de benuranço, 
Qunt lou soulèu èi trelusènt 
E lou malur sènso puissanço ; 


E moun cor, plen de desiranço , 
Quand admire toun èr risènt, 
Caresso uno douço esperanço. 
Palermo. E. PORTAL. 

LA CHATO AVUGLO 


A Madamo Saint-René Taillandier. 
Musico de P. SCUDO. (*) 
\ 

+ Sian urous de pousqué douna eici aquesto musico forço recercado e qu'es estado 
escricho sus d'estànci de Saint-Aguet, entitoulado Le fil de la Vierge. Moussu Leon 
Grus, editour, balouard Haussmann, 116, plaço Sant-Augustin, à Paris, n'es l'editour- 

rouprietàri ; es emé sa graciouso autourisacioun que pouden la reproudure dins 

' Armana. 

Èro lou jour tant bèu qu'uno vierge enfantavo 
A Betelèn ; 

E soun fru benesi de la fre tremoulavo 
Su 'n pau de fèn ; 

Lis ange, eilamoundau, tout-bèu just acabavon 
Soun Gloria . 

E, de tout caire, au jas pastre e pastresso anavon 
S'ajeinouia. 

Dison qu'en aquéu jour de grand rejouissènço, 
Un paure enfant, 

Uno chato doulènto, avuglo de neissènço, 
Fasié 'n plourant : 

= Maire, perqué voulès que rèste eici souleto ? 
Me languirai ; 

Dóu tèms qu'à l'enfantoun farés la tintourleto, 
Iéu plourarai ! 


- Ti lagremo, moun sang, ié respoundié sa maire, 
Me fan pieta ! 

Te ié menarian proun, mai de-qué vendriés faire ! 
Ié veses pa ! 

Sus lou vèspre, deman, que vas èstre countènto, 
Quand tournaren ! 

Car tout ço qu'auren vist, o ma pauro doulènto ! 
Te lou diren. 

-- Lou sabe, enjusqu'au cros, dins la negro sournuro, 
Caminarai ! 

O bello caro d'or, divino creaturo, 
Noun te veirai ! 

Mai de-qu'es besoun d'iue, bono maire, pèr crèire, 
Pèr adoura ? 

Ma man, enfant de Diéu, se te pode pas vèire, 
Te toucara ! 


L'avuglo plourè tant, e tant preguè, pecaire ! 
A si geinoun, 
Tant ié tranquè lou cor que pousquè plus sa maire 
Dire de noun. 
E pièi, quand dins,.lou jas arribè la paureto, 
Trefouliguè ; 
De Jèsu sus soun cor meteguè la maneto... 
E ié veguè ! 
J. ROUMANILLE. 


LOU BON COUMTAIRE \ 


L'autro semano, sus la Plaço Pio, après avé chabi mis àpi, mï 
merinjano, mis andivo e touto moun ourtoulaio, sone un droulet de 
belèu dès an : 

-- Tè! mignot, porto aquéu bihet vers Moussu Mazet, lou capelié. 
Te dounara 'n paquet, e me l'aduras eici, -_ 

Au bout de dès minuto, aguère moun paquet. 

-- Siés bèn brave, =Á faguère au pichot coumessiounàri. Tè t 
vaqui dès sòu d'estreno. 

-- Oh ! Moussu, vole rèn... Noun ! noun! 

-- Ah ! ça, vai, prene toujour. = 

E m'envau, en ié metènt la mounedo dins la man. Aguère pas fa. 
tres pas, que m'entènde souna: 

-- Moussu ! Moussu ! 

-=- Que vos? moun bèu... 

-- N'i'a que nòu ! 

-- Ah! tant miés que saches bèn coumta. Ve-n-aqui encaro un, =e 

Es egau ! ! ! Pèr. ço-que voulié rèn prene... 

. LOU GASCARELET. 

JAN BRUNET 


S'es verai que Pegase es un marrit chivau 

Que sèmpre meno li grands ome à l'espitau, 

Pintaire de tablèu, escrivèire de tome, 

Noun fau plagne Brunet : es mort coume un grand ome. 


«Chatterton e Gilbert aro soun inmourtau, 

Pèr èstre ana mouri dins aquéu grand oustau ; 
E tant d'àutri qu'es pas necit qu'eici vous nome... 
S'èron pas mort ansin. pas mai que de Jirome, 


.De Tòni, de Jigè, de l'avers à l'adré 
.Aro se parlarié. Pintaire dis adré, 
Fasié de bèu tablèu, escrivié de bon libre ; 


.Mai lis art e li letro, ai ! las ! souvènt an tort. 
E courne èro à la fes bon pintre e bon felibre, 
Poudié pas s'escapa de soun malurous sort. 


Marsiho, 1894. MARIUS BOURRELLY. 





Vèndes pas ta vigno pèr achata de bouto. 





* CLARO D'ANDUZO 


Claro d'Anduzo, que se vèn de i'enaura soun buste, dins la vilo 
-d'aquéu noum, es uno di dès o douge segnouresso dóu Miejour qu'au 
tèms di Troubadou se fugon facho un noum en pouësio prouvençalo. 
Se saup rèn de sa vido, senoun qu'èro d'Anduzo, coume soun noum 
lou marco, -- eque fasié si vers pèr un qu'èro pas soun marit, 
coume acò se vèi clar dins la soulo cansoun que rèste d'elo. 

Ero proubablamen la mouié dóu segnour d'Anduzo, belèu bèn de 
„Bernat d'Anduzo, un baroun que n'es questioun dins la vido di Trou- 
badou e que soustavo li Troubaire. En aquéu cas, lou bon catau 
aurié paga li tambourin pèr faire dansa lis autre. Bernat d'Anduzo 
aguè 'no fiho, Madono Alazaïs, que, maridado en Auvergno, au 

comte de Mercuer, fuguè amado e celebrado pèr lou troubaire Pons: 
de Capduelh. Ero dounc, lou castèu d'Anduzo, (qu'apartenié dóu 
rèsto à la Marcho de Prouvènço), un d'aquéli fougau de galantarié. 
literàri que designon dins l'istòri pèr lou noum de Court d'Amour. 

De Na Claro d'Anduzo veici tout ço que rèste : es uno cansoun. 
d'amour -- que, pèr lou biais e l'ardidesso, reverto proun aquéli de: 
la Coumtesso de Dio, eë que pèr soun esmeraduro espremis amirabla- 
men la galantarié miejournenco d'aquéli tèms cavaleirous. 


En greu esmai et en greu pessamen 

An mes mon cor et en granda error 

Li lauzengier e-l fals devinador, 

Abaissador de joi e de joven : 

Quar vos qu'ieu am mais que re qu'e-l mon sia 
An fait de me departir e lonhar, 

Si qu'ieu nous posc vezer ni remirar, 

D'on muer de dol e d' ir? eë de feunia. 


Cel que-m blasma vostr'amor ni-m defen 
No podon far en re mon cor melhor, 

Ni-1l dous desir qu'ieu ai de vos major, 

Ni l'enveja ni-l desir ni-l talen. 

E non es hom, tan mos enemic sia, 

Si-l n'aug dir ben, que no-l tenha en car ; 
E si-n ditz mal, mais no-m pot dir ni far 
Neguna re que-z-a plazer me sia. 


Ja nous donetz, bels amics, espaven 
Que-z-ieu ves vos aia cor trichador, 

Ni queus camge per nul autr' amador, 
Si-m pregavon d'autras domnas un cen ; 
Qu'amors, que-m te per vos en sa bailia, 
Vol que mon cor vos estuj' e vos gar ; 

E farai o : e s' ieu pogues emblar 

Mon cors, tals l'a que jamais no l'auria. 


Amics, t'an ai d'ira e de feunia 

Quar no vos vei, que quant ieu cug cantar, 
Plang e sospir ; perqu'ieu no posc so far 
A mas coblas que-l cor complir volria. 

Vès-aqui lou lengage que parlavon li pouèto de Prouvènço e dóu 
Miejour, i'a d'acò sèt cènts an. Lou mai que ié retrais, à l'ouro dóu 
jour d'uei, es lou parla di fe!ibre dóu Rose. Mai pèr aquéli que n'an 
pas l'us o qu'an pas fa l'estüàdi de nosto vièio lengo, anan tradurre 
mot pèr mot lou plagnun amourous de la troubairis d'Anduzo. 


En grèu soucit e en grèu pensamen 
An mes moun cor, emai en grando errour, 
Li maneflaire e li faus devinaire, 
Abeissaire de joio eë de jouvènt ; 
Car vous, que iéu mai ame que rèn qu'au mounde siegue, 
An fa de iéu desparti e alugna, 
` Bèn tant que iéu noun pode vous vèire ni mira, 
D'ounte more de dòu, d'iro e de ferounié. 


Li que me blaimon o voste amour me defèndon 
Noun podon faire en rèn moun cor meiour, 

Ni plus grand lou dous desir que ai de vous, 

Nimai l'envejo e nimai la talènt. 

E noun i'a ome, tant moun enemi siegue, 

Que noun lou tèngue car, se l'ause dire bèn de vous 
E, se n'en dis mau, jamai noun pòu dire ni faire 
Quaucarèn que me fague plesi (à l'aveni). 


Jamai noun vous dounés, bèl ami, espavènt . 
Que iéu ague envers vous lou cor trichaire , 

Ni que vous change pèr ges d'autre amaire, 

Me n'en preguèsson-ti cènt àutri dono ; 
Qu'Amour, qu'en sa beilié me tèn pèr vous, 

Vòu que vous g: rde e rejougne moun cor ; 

E lou farai : e se poudiéu. iéu, ié leva 

Moun cors, tau l'a que jamai noun l'aurié. 


Ami, ai tant d'iro e de ferounié 
De pas vous vèire, que, quand iéu cuje canta, 
Plagne e souspire -- iéu de noun pousqué faire, 
Ço que dins mi coublet moun cor voudrié coumpli. 
GUI DE MOUNT-PAVOUN, 


-- Eh bèn! Louvise;, siés brave à l'escolo, au mens ? 

-- Lou crese ! siéu pas coume Mius, aqui, qu'es toujour en peni<= 
tènci. | 

-- Alor as de bono plaço ? 

-- Lou crese !! es iéu que siéu lou plus proche dóu pouela, 

PÈR TRES JOUVÈNTO 
I . 
A UNO ALSACIANO 


Alsaciano, à mis iue retrases l'Arlatenco : 
Coume elo, as la noublesso e la claro bèuta, 
Rebat dóu sang ardènt di raço proumierenco, 
Que rèn n'abastardis e degun pòu doumta. 


D'un riban negrejant, peréu, toun front s'atrenco, 
Que floutejo, simbèu de fiero liberta, 

Meme cors ufanous, memo palour rousenco, 
Sèmpre dins l'amour pur memo fidelita. 


Ah ! sias sorre segur, o drudo enfant de Franço, 
E l'Arlatenco en dòu plouro ta maluranço, 
Alsaciano, mai vèi, à l'óurizoun neblous, 


Pouncheja lou soulèu dóu Dre que vèn sus terro, 
E te dis : « Lou soulèu s'esclargis, sorre, espèro, 
« Viro vers l'Aveni toun regard fisançous ! » 


II 
A UNO ITALIANO 


Quand lou Dante larguè soun obro magistralo, 
Creant dins soun « Infèr » lengo de Paradis, 
Es qu'avié de Prouvènço escouta li cigalo, 
Umble escoulan di troubadour, coume éu se dis. 


Se Petrarco dounè perlo e raubo pourpalo 

A la Muso italico en vièsti de cadis, 

Es qu'à Vau-Cluso avié vist Lauro bloundo e palo, 
E la Sorgo inspirè si sounet cantadis. 


Païs de Gai-Sabé, de cèu blu, de jouvènço, 
En plen Age-Mejan, Itàli "mé Prouvènço 
Mesclèron soun parla, si cansoun, sis amour, 
Ô vous que reviéudas, au vièi passa fidèlo, 


L'amistanço d'antan, vous cantan, dono bello, 
Coume s'erias Laureto e nàutri troubadour. 


Anu i n 

III 
PÈR ESTELLO ` 


Nàutri, felibre de Paris, 
Adouran, tambèn, uno Estello, 
E i'adusen, quand Mai sourris, 
De flour à pleno canestello. 


N'es pas segur au Paradis. 
Emé li santo vierginello, 

Mai lou bon Flourian nous dis 
Qu'èro uno bravo pastourello. 


Dins nosto lengo dóu Miejour, 
Cantè de soun ardènt amour, 
E la douçour e l'amaresso. 


En l'ounourant, voulèn festa 
Pouësio e fidelita : 
L'Amourouso e la Felibresso ! 


MAURISE FAURE. 


De tres causo pren-te gardo : 
Dóu bouli sènso moustardo, 
Dóu varlet que se regardo, 

E de la femo que se fardo. 





RESPONSO I DEVINAIO 


1 La lampo. 

2 Lou reloge. . 
3 Uno tèsto d'aiet. 

4 Lou la. 

5 La carreto. 

6 La boudufo. 

7 La barioto. 

8 La fiolo. 

9 La lanterno. 

10 Lou capèu. 


d 2 S S E N 

CIGAU E CIGALO 


Aquélis empremèire vous n'en fan jamai d'autro ! An-ti pas leissa 
sus lou maubre de l'atalié un rode de la crounico just à l'endré que 
parlavian dóu libre de noste Marius Bourrelly, vès-eici ço que n'en 
disian : 

« Cigau e cigalo, bèu volume üe vers prouvençau coume li saup ` 
faire uoste segne-grand ! Aqui i'a de tout, de sounet. d'odo, de can- 
soun, de conte, i'a pèr rire, pèr canta e pèr ploura. Es pas tout. 

ire ? » 


MORTUORUM 


Aqueste an avèn perdu tres majourau. 

Lou 14 d'óutobre es defunta à Cano En Antòni Leandre Sardou, 
dins si 91 an. Nascu au Canet (près Cano), en 1803, èro l'einat, lou 
segne-grand de tóuti li felibre. Sis óussèqui an agu liò à Cano e au 
Canet, e lou dòu èro coundu pèr soun ilustre fiéu Vitourian Sardou, 
de l'Acadèmi franceso. 

M. lou Maire de Cano, pièi l'archivisto Morris ë Maurise Raimbault, 
cabiscòu de l'escolo de Lerins, an retraça, davans sa toumbo, la vido. 
longo e pleno d'aquéu venerable erudit que, parti à 16 an de soun 
pichot vilage, s'èro fa à Paris uno plaço eminènto dins l'ensignamen 
di letro, di sciènci e de l'istòri. 

M. Sardou, coume l'a di Maurise Raimbault, avié pres à pres fa 
de demoustra i Niçard que soun parla natiéu èro bèn prouvençau e. 
noun .de sagata italiano, coume forço cresien pèr ignovrènço o pre-. 
jujat. Es pèr acò qu 'avié publica, proumieramen lis obro di troubadou 
de Niço (lou Martyre de sainte Agnès, La vida de sant Honorat, 
pièi la Grammaire de l'idiome niçois, pièi uno edicioun felibrenco 
de la Nemaïda de Rancher, pièi enfin Nice provençale. A soun aflat 

s'èro establi à Niço, en 1881, uno soucieta de felibre, l'Escolo de Bel- 
lando, qu'éu n'èro cabiscòu. E l'an venènt, la Mantenènço de Prou- 
vènço, avié tengu sesiho à Niço, presidado aquéu cop pèr Leandre 
Sardou, qu'avié soun fiéu à soun coustat. 


En Jan Brunet, mort lou 23 d'óutobre 1894, dins si 72 an, à l'es-- 
pitau d'Avignoun. 

Brunet èro un di VII de la pleiado proumierenco. Dins l'Armana, 
pèr alusioun à soun mestié de pintre, signavo d'en-proumié. lou feli-. 
bre de l'arc-de-sedo. S'èro óucupa d'un travai sus li prouvèrbi que- 
devié entitoula La sagesso prouvençalo, e que countèn 14,000 prou- 
vèrbi prouvençau. La vilo d'Avignoun a vougu paga sis oussèqui, car - 
la vido de Brunet es estado touto entiero devouado au bèn publi. 
Lou discours de Fèlis Gras es lou plus juste eloge que se pousquèsse . 
faire dóu paure Brunet. Ves n'en eici quàuqui rode: 


« Messiés, Ami, 


« Mèste Jan Brunet, felibre majourau, un di sèt foundatour dóu Feli- 
brige, es aqui mort sus la ribo dóu cros! soun amo bello e generouso 
S'es envoulado dins lou revoulun de l'Eternita ! E vàutri, li felibre, sian 
eici esmougu, Jou `>or gounfle, li lagremo is itie pèr ié dire : Adiéu ! 

«á Paure Jan Brunet ! Noun laisso en s'enanant la richesso dis escut. 
ni-mai la fourtuno dis ounour que sabon tant bèn acampa la ruso e l'e- 
gouïsme. Nàni, pecaire ! Mai éu nous laisso l'eisèmple de si vertu e lo- 
bro de sa pensado j 

« Fiéu dóu Pople, Jan Brunet coumprenguè di proumié que l'obro fe-. 
librenco, que la reneissènço de noste lengage, èro uno obro poupulàri, 
demoucratico, que servirié un jour au pople pèr apara si dre, pèr coun- 
Serva sis usage, pèr garda soun óuriginalita e sa persounalita ; coum- 
prenguè que l'independènci de l'ome es touto dinslou dre de dire libra- 
men sa pensado quand vòu e dinslou lengage qu'es siéu. Mai ço que Bru- 
net plaçavo -- bessai sènso bèn se n'en rèndre comte -- au-dessus de sis 
idèio demoucratico e libertàri, èro soun sentimen naturau de pieta pèr li 
feble, lis óublida, touto la paurihc qu estrasso la terro emé sis ounglo pèr- 
n'en derraba lou tros de pan ! 

« Se tóuti li tèsto di mort, que grouvon eici dins aquesto terro, pou- 
dien parla, quente crid ausirian, e quento boulegadisso sentirian pas. 
souto nòsti pèd, s'aquéli que l'an vist, s'aquéli qu'an reçaupu d'éu un 
secours, s'aquéli qu'a sauva de la mort, d'un desastre, de la rouino, 
s'aquéli qu'a acouraja, apasirua, counsoula de si paraulo e de sis escri, 
se revirant dins si cros, chascun ié disié : gramaci! Alor veirias tremoula 
touto la terro d'aqueste cementèri, car Bruneta, cinquanto an de sa vido, 
tout sacrifica pèr secouri lou malur ! Felibre, pensaire. filousofe, a bouta 
d baume sus tóuti li plago mouralo. Ome juste e bon, a larga sa four- 
tu .o, a sacrifica sa santa, s'es gara lou pan de la bouco pèr soulaja la 
m ;èri. . 
E aquéli que coume nàutri, li felibre, que coume vàutri, si camarado . 
d( 1 bataioun dóu devé, l'avèn vist espandi touto la bounta de soun amo e . 
d«( soun cor dins sis escri, l'avèn vist dins li malastre dis encèndi escar- 
lii pant sus li rouino, courrènt dins lou fiò e la flamo crussènto, poudèn 

` dire qu'aquéu pouèto republican a bataia touto sa vido pèr l'umanita 
. sus la barricado de la carita ! 
« Paure Brunet ! siés mort sus lou lié dur de l'espitau ! mai l'estello di 
sèt rai enlusira ta memòri ! » 


Ansèume Mathiéu nascu à Castèu-Nòu-dóu-Papo en 1829, mort à 
"Castèu-Nòu lou 8 de febrié 1895. Vès-eici l'article que Frederi Mis- 
- tral ié counsacrè dins lou journau l'Aiòli : 


« Un di pouèto mèstre de la lengo prouvençalo, aquéu bon Ansèume 
Mathiéu, que vèn de mouri i'a vue jour amount dins soun vilage, sènso 
- que li journau n'agon fa mai de brut que s'èro mort un parpaioun! èro 
esta un di VII qu'avian founda lou felibrige -- e que n'èn soubro plus 
que dous. ! j 
x Nous erian couneigu vers 1846, dins un pensiounat d'Avignoun ounte 
èro peréu Roumanille, e's d'aquéu roudelet que s'amoudè lou brande 
que vuei esmòu tout lou Miejour. I'a proun de tres paio pèr faire un fiò. 
« Ansèume Mathiéu èro nascu à Castèu-Nòu-de-Papo en 1829. Si gènt, 
( coume li miéu, èron de meinagié, famiho patriarcalo que vivien dins 
. soun bèn, fidèlo i tradicioun e à la lengo dóu païs. Es aqui qu'a vint an, 
` dins aquéu Castèu-Nòu, que se souleio au pèd de si mountagno arouma- 
tico, que l'estiéu li cigalo de pertout ié brusisson, qu'à l'autouno ié cau- 
con lou glourious vin papau, es aqui que venian, li felibre proumieren, 
nous embriaga de Prouvènço ! Revese encaro, dins mi remèmbre, aquel 
-oustau de Diéu, quand i'arribavian dela baisso: lou paire, ome galoi, 
-qu'éu-meme à noste ounour boutavo man à la sartan ; la maire, uno 
santo femo que metié tout pèr escudello. Ai dóu rèsto, en quauco part, 
di un mot de l'acuei que reçaupian à Castèu-Nòu encò d'aquéli, bràvi 
: gènt. * 
Fuguè un di fougau, aquéu gai Castèu-Nòu-de-Papo, ounte lou Felibrige 
. prenguè soun alegresso, e aquel amour. de la Causo. aquelo fe dins lou 
reviéure. aquelo unioun dins l'esperanço, qu'a douna la voio à nosto 
. obro. Podon n'en temougna Anfos Daudet e Pau Arène, e Emmanuel des 
Essarts emai Stépliane Mallariné, que, jóuini pouèto francés, emai d'au- 
tre d'Irlando, de Catalougno e de Russio, venien aqui s'inicia.à nosto 
joio d'èstre cn vido e au rnistèri felibren. ` 
« Es en aquelo urouso epoco qu'Ansèume publiquè soun recnei de 
La Farandoulo, ounte la lengo de Prouvènço danso lóugiero e primo 
coume lou mouissalun dins un rai de soulèu. 
« Mai tout acò passè trop lèu, passè coume nosto jouinesso. Lou 
paure Ansèume, pèr foulige, se leissè embanasta dins certano especula- 
"cioun ounte à la fin de si parènt, foundeguè pièi soun patrimòni. 
« Venguè d'aqui en Avignoun teni l'Hotel dóu Louvre ; e 's dins lou 


* Avans-prepaus de La Farandoulo, libre d'Ansèume Matbiéu (1862), Avignoun, 
e. 

tèms que i'èro que, dintre aquelo salo di Chivalié dóu Tèmple qu'éu avié-- 


facho restaura, se tenguè lou memourabie acamp de Santo-Estello (1876), 


ounte fuguè vouta l'Estatut dóu Felibrige. | 
« Mai sa femo estènt morto, Ansèume quitèlou mestiè, despareiguè. 
de l'ourizount e, amaga dins soun pantai, s'entournè viéure à Castèu- 


Nòu. Paure, umble e discrèt, mai l'amo enluminado toujour pèr Santo.. 
Estello, i'es mort, ama de tóuti e de tóuti regreta, lou 8 de febrié. à 2 ouro.. 


de tantost. Pecaire ! à si darrié moumen, veici li vers que remenavo : 


Li boumian soun pèr orto, ` 
Li van escoutela, 
Aquélis enfant de la ! 


« Èro uno remembranço dis Innoucènt d'Aubanèu. 


« Pèr causo dóu mau-tèms e de laliunchamen, li felibre, avèn pas- 


pouscu i'ana jita Paigo-signado, mai lou vilage tout entié l'acoumpagnè 
au cementèri. 

« Ansèume Mathiéu, en foro de soun .recuei La Farandoulo, qu'a agu 
dos edicoun, a leissa 'no trenteno de pouësio autro, emé de conte pou- 
pulàri, que l'on pòu retrouva dins l'Armana de Roumanille e tambèn dins 


Lou Prouvençau, un journau publica, i'a 'no segeno d'an, pèr lou comte. 
F 


Crestian de Vilo-Novo d'Eesclapoun. » . M. 


FIERO 


VAU-CLUSO 


AVIGNOUN, 29 mars, 1, mai, 30 nouv. ; Cavaioun, 1s mai, 13 nouv., 











1: dilun de setèmbre, segound dilun de juliet ; L'Ilo, 19 mai, 12 mai, 27 ` 


avoust, 28 óutobre, 8 desèmbre ; Lou Thur, 8 mai, 15 avoust ; Cabriero, 


22 janvié, 19 mars, 24 setèmbre ; Lagno, 44 setèmbre ; Cau-Mount, 22. 


avoust ; Roubioun, 8 setèmbre ; Vedeno, 26 juliet; Aurenjo, 4 febrié, 
27 abriéu, 24 avoust. 21 desèmbre ; Baumo, 20 janvié ; Bouleno, 2 febr., 
25 mars, 15 avoust, 8 setèmbre, 11 nouv., 8 e 21 desèmbre ; La Palud, 
6 mars, 6 nouv.; Sablet, 8 e 27 desèmbre; Santo-Cèio, 23 janv., 8. 
mars, 3 mai, 16 setèmbre, 22 nouv.; Veisoun, 15 febrié, 8 setèmbre, 
30 nouv., dimars de Pandecousto ; Vau-Rias, 17 janv., 24 febr., 21 mars, 
23 abriéu, 13 mai, 2 jun, 24 jun, 12 juliet, 4 avoust, 23 setèmbre, 24 óuto- 
bre, 15 nouv., 4 e 22 desèmbre ; Veisan, 25 nouvèmbre ; Malauceno, 20 
janvié, 3 febrié, 19 mars, 3 mai, 25 avoust, 28 setèmbre, 11 nouv., 21 de- 
sèmbre ; Ate, 2 janvié, dilun de Quasimodo ; Bouniéu, 6 avoust ; Cade- 


net, 24 avoust, 214 setèmbre, 8 desèmbre ; Cacuroun, 21 mai; Gordo, 3 


febrié, 25 mars, 14 juliet, 10 avoust, 11 óutobre, 18 desèmbre ; Làuris, 
2 febrié, 3 desèmbre ; Lourmarin, 2 setèmbre ; Menerbo, dilun de la 
Passioun, 25 avoust, 26 desèmbre ; Oupedo, 6 janvié, 10 avoust, 22 nou- 
vèmbre ; Pertus, 4 janvié, 15 avoust, 1* nouvèmbre ; Sant-Savournin- - 


| 
"é 

+@d'Ate, dilun de la Semano-Santo, 9 avoust, 9 desèmbre ; Tourre-d*'EŒ- 
gues, 25 juliet ; Vilo-Làuri, 25 abriéu ; Carpentras, 10 juliet, 21 setèm- 
bre, 27 nouvèmbre; Bedouin, 14 setèmbre ; Caroumb, 22 setèmbre ; 
Mazan, 22 juliet, 30 avoust; Mouniéu, 4 febrié, 24 avoust ; Perno, 24 
avoust (8 jour), 11 nouv. ; Mountèu, 16 mai, 29 avoust ; Mourmeiroun, 
10 avoust ; Veleroun, 29 setèmbre. 


GARD 


NIMES, 14 mai (3 jour), 16 avoust, 27 setèmbre; Aigo*Morto, 8 se« 
tèmbre, 30 nouv. ; Alès 24-31 avoust ; Aramoun, 11! nouvèmbre ; Beu- 
Caire, dóu 1!5 au 29 juliet; Bagnòu, 6 mai, 12 juliet, 23 nouvèmbre ; 
Barja, 14 febr., 30 jun, 31 nouvèmbre ; Bessejo, 23 janvié, 6 setèmbre ; 
Bez, 6 nouv. ; Clarensa, 25 abriéu; Campèstre e Lu, 2 setèmbre ; 
Coulougna, 14 óutobre: Fourco, 1é mai ; Grand-Coumbo, 30 óutobre, 
Laval, 71-30 setèmbre ; Lesignan, 10 avoust ; Lussan, 1Ü0 mai ; Man- 
duel, :< dissate d'abriéu; Martignargue, 30 mars, Mountfrin, 3 avoust ; 
Poumpignan, 1é mai ; orto, 1< jun, 20 nouvèmbre ; Pont-Sant-Esprit, 
1< mars, 12 jun, 1f setèmhre; Queissa,. 20 setèmbre ; Remoulin, 12 mai, 
20 óutobre ; Roco-mauro, 16 avoust ; Sant-Ambroi, 7 janvié, 20 abriéu, 
16 avoust ; Sant-Ipoulito, 6 mai, 13 avoust ; Sant-Quentin, segound 
dimenche de setèmbre ; Saumano, 11 setèmbre ; Sauvo, 29 jun ; Trèvo, 
24 abriéu ; Uzès, 24 jun, 14 avoust, 6 setèmbre, 11 óutobre, 14 desèmbre, 
lou darrié dissate d'abriéu; Vigan, 12 mai, 9 setèmbre; Vilo-Novo 
d'Avignoun, 6 mars, 3Ü nouvèmbre. 


DROUMO 


VALÈNÇO, 3 janvié, 3 mars, 3 mai, 3 juliet, 6 avoust, 6 nouvèmbre ; 
Aneirouu, 23 avoust, 10 desèmbre; Bouchet, 10 mars, 20 juliet, 24 
nouv. ; Bourg-de-Peage. dimar de Pasco. de Pandecousto, 24 jun ; Lou 
Bouis, 21 janv., 10 avoust, 9 setèmbre, 8 óutobre, 2 nouv., 18 desèmbre; 
Chatihoun, dijòu gras, 25 mars, 29 avoust, 27 nouvèmbre; Cleirièu, 
1; janv., 25 abriéu ; Crest, 17 janv. ; Dio, 8 e 10 avoust, 29 setèmbre, 2 
11, 16 nouvèmbre, 6 e 10 desèmbre; Diéuloufèt, proumié dilun de janvié, 
Dounzèro, 17 janv., 214 avoust ; Grignan, 20 janvié, dimars de Pas- 
-co e de Pandecousto, 6 juliet, 6 avoust, 17 óutobre, 18 nouv., 27 desèm- 
bra ; Livroun, 11 janv., dimècre après Pasco e Pandecousto, 16 avoust, 
18 óutobre Sant-Martin, 10 desèmbre; Mountelimar, 5 febrié, 7 mars, 
8 mai, 10 jun, 10 juliet, 14 avoust, 4 setèmbre. 10 óutobre, 13 nouv. ; 
La Moto-Chalançoun, 15 febrié, 11 jun, 13 juliet, 25 avoust, 25 nouv., 
4 e 28 desèmbre ; Niouns, 1; dijòu de janv. 5 febrié, dijòu-sant, 11 mai, 
22 jun, 29 avoust, 18 óutobre, 8 desèmbre ; Rouman, dimars de Pasco 
€ de Pandecousto, 24 e 29 jun, 1. setèmbre ; Seilan, 19 mars, 2 mai, 12 
avoust; Sant-Pau-Tres-Castèu ; 10 janvié, 10 febrié, 12 mars, 12abriéu, 
4*í mai, 20 jun, 1* avoust, 17 setèmbre, 18 óutobre, 12 nouv., 6desèm- 

dre ; Sant-Valié, 2 mai, 27 avoust, 6 desèmbre ; Taulignan, 17 mars, 
17 avoust ; Vinsobro, 15 mars, 8 nouvèmbre; Tuleto, 2 jauvié, 141 jun. 


BOUCO-DUU-ROSE 


Ais, 9 febrié, jour dela Fèsto-Diéu, 17 setèmbre, 4 desèmbre : Alauch, 
24 janvié ; Alens, 5 febrié, 21 setèmbre ; Arle 17 janvié, 14 e 15 febrié, 
dilun de Pasco, 3 e 20 mai, dijòu avans Pandecousto, 28 mai ; Aubagno, 
2 febrié, Pandecousto, 21 setèmbre, 28 óutobre ; Auruou, 19 mars, 1. d'a- 
voust, 14 setèmbre, 28 óutobre ; Barbentano, 24 jun, 18 óutobre ; Ber- 
ro, 22 d'abriéu ; Castèu-Reinard, 28 abriéu e 14 nouvèinbre (3 Jour) ; 
Gabano, 22 juliet ; Eiguiero, 8 mai (2 jour), segound dimenche de se- 
tèmbre, 25 nouvèmbre ; Eirago, 26 setèmbre, 1é dimenche avans lis 
Avènt; Font-Vièio; 4 nouvèmbre ; Gardano, 13 e 14 febrié ; Gèmo, 
24 jun, 1* nouvèmbre ; Istre, 28 abriéu, lou dimenche après lou 2 avoust, 
14 nouvèmbre ; La Ciéuta, 5 mars, 15 avoust; La Faro, 10 mai ; 
Lambesc, 6 janv., 24 febrié, dilun de Pandecousto, 19 setèmbre ; Mar- 
siho, 15 febrié, 24 jun, 31 avoust (15 jour), 1* desèmbre, 10 desèmbre ; 
Martegue, 15 mai, 28 óutobre ; Maussano, 28 abriéu, 30 óutobre ; Mi- 
ramas, 20 abriéu, 20 nouvèmbre ; Mouriés, 1; mai, 6 nouvèmbre ; No- 
vo, 1* dimenche de setèmbre ; Rougna, 1* mai ; Rougno, 9 mai, 14 se. 
tèmbre, 3 óutobre, 25 nouvêmbre ; Sant-Andiòu, segound dimenche de 
juliet ; Sant-Canat, 8 setèmbre ; Sant-Chamas, 20 mai, proumié di- 
menche de setèmbre, 17 nouvèmbre ; Li Sànti-Mario, 23 mai (3 jour) ; 
Sant-Roumié, 25 abriéu, 23 óutobre ; Seloun, 5 mai, 15 avoust, 29 se- 
tèmbre, 114 nouvèmbre ; Senas, 14 jun; Tarascoun, 20 mai, 26 juliet, 8 
setèmbre ; Vitrolo, 15 d'avoust. 


ARDECHO 


PRIVAS, 3 mai; 24 avoust, 29 setèmbre, 20 óutobre, 23 nouv., 20 des.; 
Aubenas, 17 janv., 14 set. ; Bano, 2i nouvèmbre ; Bourg-sant- andiòu, 
1é dilun de febrié, 6 jun, 10 juliet, 23 setèmbre, 4 nouvèmbre, 17 désèm- 
bre ; Burjet, 23 janvié, 1*é febrié, 23 setèmbre, 15 e 30 abriéu, 19 e 28 mai, 
10 avoust; 6 e 15 óutobre ; Chailar, 25 janvié, dijòu gras, dimècre après 
Quasimodo, 25 jun, 25 juliet, 7 setèmbre, 2U óutobre, 1* desèmbre, dijòu 
avant Nouvè ; Largentiero, 22 janvié, 15 mars, 18 juliet, 14 nouv.,17 de- 
sèmbre; Lou Pouzin, 23 janvié, le mars, 25 abriéu, 1< juliet, setèmbre ; 
Sant-Laurènt-1 u-Papo, 1< janvié, 2 febrié, 26 mars, 141« mars, 24 jun, 6 
avoust, 8 setèmbre, 29 óutobre ; Tournoun, 22 janvié, 1c mars, dimècre 
après Pasco, 29 mai, 2 juliet, 29 avoust, 3 nouvèmbre, 17 desèmbre ; 


. Li Vans, 1* abriéu, 28 jun, 214 avoust, 9 óutobre, 21 desèmbre , Vernoux, 


23 abriéu, 24 avoust, 21 desèmbre ; Vilo-Novo-de-Berg, 8 janvié, divèn- 
dre-sant, 1ê e 25 mai, 26 jun, 14 juliet, 16 avoust, 24 setèmbre ; Viviès 

2 janvié,23 abriéu, 2 nouyèmbre, ; La Vouto, 7 janvié, 19 mars,23 abriéu, 
17 jun, 19 avoust, 10 setémbre, 6 riouvèmbre, 8 desèmbre. ? 


; 
! 












ENSIGNADOU 
< ar 4 Pajo d8jo 
Responso i devinaio................. 1 | Lou mes de Jun (A. Berthier). . 64 
Calendiè ..............0000a..0.0. ..... 4 | Discours dóu Capoulié pèr lou feste- * 
Crounico felibrenco (B. de Prou- nau de Santo Estello........ ” 
VÈNÇO)...o.. 0cccecoceccrrecocraes. 9 | Madamo Tulipan.............. ` 67 
Taurènto (Raoul Ginèsto)............ 16 | Li cant dela 1oço (A. Tavan)..... =. 68 
La soupo au froumage (Jan dis Encar- _ ` Lou Jesuiste e lou Recoulet (Lou 
tameN).........ocecvesecocrcerecaea 17 Cascarelet).................. 70 
Lou roure dóu Tubè (Clouvis Hugues). 18 | Aureto e pantai (P. Bourgues)... .... 74 
Li dos auberjo (Anfos Daudet)....... 21 | La forço dóu principe (J. Cassini)... . 72 
Reviéure (Maurise Rimbault)........ 24 | Lou pese (Lou Cascarelet)... c. R 
Lou fiéu de la femo (Lou Casearelet). 26 | Valso sèns fin (Marius Jouveau). ..... 73 
La dougeno (paraulo e musico d'E. Lou bon Juge (Lou Cascarelet1. ` `` 73 
JOUVeAU) .............c.crcrecerree 29 | Bataiado de cor (Batisto Bonnet). ` ` 6! 
Conte de Mèste Arnau (Lou galoi Au païs de Prouvènço (J. Deliun).. ... 
Sartanié).....................000.. 314 | Lou campanié de Mazan (Lou Casca- 
Li moble d'Arle (Frederi Mistral)..... 33 relet)...................... 
Crèire anti (Aguste Rol)............. 36 | La pastresso de Baumaniero (Ch. 
L'usurié, l'ase e lou capouchin (Lou 37 Ï œ leu . NUT au tnt asteceee. . 
ascarelet)........................ apitre de la Genèsi (Freder À 
Â ma chato quand èro en pensioun . Istra e.ocenocecoe., ési (Frederi 
(Marius Girard)................... 37 | Li noço de Folcò (F. Gras)........... 
Lou loup e l'agnèu (fablo piemoun- Un viage à Vers (Th. Janvier)... .. 
tesO)................o000o00000.000. 38 | Inneau soulèu (Enri Bouvet). ....... 
Zeto (A.B. Crousillat).......... v.... 39 | Devinaio................... <... 
Li dous noble (Lou Cascarelet!...... 40 | Entre devinaire (Lou Cascarelet) (er. 
Lou siblet de Jan Couvino (A.Mathieu) 41 | Â l'Oste Payan d'Eiguiero (R. Mar- 
Lou bon pèr rèn (Pèire Dibon)...... 45 celiN)................. c... 1. 
L'ange gardian (Lou Cascarelet)...... 46 | Glòri di flour................ ` 
La leco (Lou felibre di Tavan)....... 47 | Charradisso is Auvergnas (F. Gras). .. 
L'ome prevesènt (Lou Cascarelet)... 50 | Au baile Folcò (A. de Gagnaud)... .... 
Amo, crèi, espèro (E. Jouveau)...... 50 | Encò dóu barbejaire (Lou Cascarelet) 
Trapejoun de Castèu-Reinard (Lou Lou pous dei pastre (Batisto Artou) ; 
CGascarelet)........................ 51 | L'ase de Manivet (Lon Cascarelet) Da 
Un qu'es pas sourd (Lou Cascarelet). 53 | A-n-uno Prouvençalo (E. Portal) = as 
Retour au mas (Marius Jouveau)..... 54 | La chatoavuglo, emé musico (J Rou- 
Epigramo (A. B. Crousillat)......... 54 manille)..... D 
. Li miòu (Louis Astruc)............... 55 | Lou bon coumtaire (Lou Cascarelet), 10 
Lou fin pleidejaire (Lou Cascarelet).. 55 | Jan Brunet (Marius Bourrelly) . 40 
La serp (J. Cassini).................. 36 | Claro d'Anduzo G. de Mount-Pavoun\. 10 
Lou curat de Malo-Fougasso (E. Plan- Pèr tres jouvènto (Maurise Faure) ” 10 
ChUt)..........ccsccicrococacnes, .. 59 | Responso i devinaio. ...... ... 108 
Li bràvi nòvi (A. B. Crousillat)...... 60 | Cigau e cigalo...,..,., veereceee ensec] 
ou nòvi de Rougnounas (Lou Casca- MOItuUOrUM..... s... L... . I 104 
YClet).................2000000006 .... 62 ÏOXO.c0000000000 0000020, senenan, 10< 
Lou cassaire renous (Lou Cascarelet). 63 | =AQQQaQnmdÓJ|) 7 tttttteeee nette 
=u A 


ARMANA PROUVENÇAU 
PÈR LOU BÈL AN DE DIÉU 1897 





«a? 


Librairie J. ROUMANILLE, éditeur des Tres, #Vifnon. 
EXTRAIT DU CATALOGUE 


F. Mistral, Lou Rose, pouèmo, avec trad. in-18... ..aocccoc.e +v 3 50 
W. Gras, Li Rouge dòu Miejour, avec trad... .................. cve... á »n 
L. Astruc, Tant vai la jarro au pous, in-32........... ..o..acoen, 7 enes. 41 50 
Frai 'f'eouphile, Bernadou, pastouralo emé musico....... ......... 2 50 
Boucoiran, Dictionnaire provençal-français. 2 vol._ grand in-8......... 15 » 


imbault, Li Darbouso. in-lf................0oc.cececceccrec.csreaa,e 50 

; Janvier, Sant Antòni dis Orto, 1 vol. in-12, avec préface de Mistral 3 »» 

J. Sorbier, Charloun e Charloto, coumèdi prouvençalo, in-12.......... » 50 

Paire Savié de Fourviero, Li Patriarcho, counferènci biblico, 2 v. 8» 
_ Lou Brès, pastouralo, 1 vol. in-12....... 1 

L. Astruc, La man senèstro, 1A v. iN-3Q..... v... c...ccecceae. auna c. . 150 


Batisto Bounct, Vido d'enfant, avec trad. d'Anfos Daudet,1 v. in-12 . 350 
E. Ritter, Recueil de 35 lettres de Roumanille à V. Duret, 1 v. in-8oe., = 2 »y 


Marius Bourrelly, Cigau e Cigalo, 1 vol in-B*............... Leona... 3 50 
Saboly, Recueil de noëls avec les airs notés et l'accompagnement par F. 

Seguin, nouvelle édition, grand in-8*.. .................. . o» 

_. Li Nouvè de Saboly, Peyrol e Roumanille, in-18. ........ 0.... 29 75 


Recueil des plus anciens noëtíts provençaux, airs notés, in-4*.... 7 50 


Bonaparte W sse, Li Piado de la Princesso, 1 vol. in-8* carré...... 15 œ 


Dr Koschwitz, Grammaire historique de la langue des félibres, 1 v. in-12., = 5 »» 
J. Roumanille, Li Capelan, étude de mœurs provençales, 1 vol. in-12. 
_ Lis Oubreto en vers, avec traduction, 1 v. in-12 ..... . 350 
- Li Conte prouvençau, avec trad. 1 v. in-12............ ` 350 
Li Nouvè de J. Roumanille, avec musique et trad. fr. 2 »» 


„nue Lis Entarro-chin. édition illustrée, in-8*... ...... ... »» 

_ Armana prouvençau, collection complète (1855-97)... 80 »» 

Na Filadelfo, Brumos d'Autouno, poésies gasconnes, 1 vol. in-8*...., 3 50 

F. Chailan, Lou Gàngui, œuvres complètes, 4 vol. in-12....... 0... .. 3 50 

Abbé Rresson, Santo Estello, dramo prouvençau, 1 vol. in-48........ 4 »» 

F. Mistral, La Rèino Jano, tragédie provençale en 5 actes, in-8*...... 6 »» 

_ Lou Tresor dóu Felibrige, dictionnaire provençal-français, 

2 grands vol. in-4*. ....... @ cuc ecccronrccnsoceces, » 

_ Mirèio, poème provençal avec trad.............. . „enacae, 3 50 

_ Calendau, avec trad., format elzévir... ................ 6» 

_ Lis Isclo d'or, avec traduction, format elzévir............ 6» 

_ Nerto, 1 vol. in-8*, avec traduction............... eoccone. ` 5 DI 
Gavinian, Grammaire provençale, iIN-1Qeuecec........ c ececocgceoc cerar. i 

A. Mathieu, La Farandoulo, nouv. édit., 1 vol. in-18, avec trad....... 2% » 

Marius Girard, Lis Aupiho, avec trad. franç., in-18......... «+ .s.... 350 

_ La Crau, poésies prov. avec trad ........ .......... 3 50 


F. Gras, Lou Romancero Prouvençau, 1 v. in-12, avec trad. et airs notés. \ 4 »» 
__ Li Papalino. nouvelles provençales, trad. 1 vol. in-12 (épuisé). 10 »» 
_ Toloza, poème en 12 chants, 1 vol. in-12 aveç trad. ........... ` 4 »m 


- = Lr Carbounié, poème avec trad., 1 vol. in-8*.................. 7 50 
L. Piat, Dictionnaire français-occitanien, 2 vol. grand in-80.......,. ... 30 »» 
J. Monné, Casau drame en 5 actes, 1.v. in-B80............... secca... `? 50 
M. Raimbauld, Agueto, roman provençal, 1 v. in-8o..... v ocecoecae, x») 
Mad. J. Gautier, Brut de Canèu, avec préface de F. Mistral, in-12. ” 
(ree _ Velo blanco, poésies, 1 vol. in-12.......... ⁄encco<. ” 
Sextius Michel, Long dòu Rose e de la Mar, 14 vol. in-1Q............. 0 
Crousillat, L'Eissame,1 vol in-]Q.............; cceccecscaeacaes ..... 30 : 
Avignon, La ville et le Palais des Papes, avec 22 gravures et un plan. „n 


N. B. = Ajouter 25 c. par vol. pour recevoir franco, 


A -> n_n n pA 





== 


ARMANA 


PROUVENÇAU 


PÈR LOU BÈL AN DE DIÉU 


ADOUBA E PUBLICA DE LA MAN DI FELIBRE 


Porto joio, soulas e passo-tèms en tout lou pople dóu Miejour 


AN QUARANTO-TRESEN DÓU FELIBRIGE 





AVIGNOUN 
Ò DE J. ROUMANILLE, LIBRAIRE-EDITOUR 
49, CARRIERO DE SANT-AGRICÒ, 19 


` 
ESCLUSSI 


Lou 14 de Febrié, i'aura un esclüàssi anulàri de soulèu, envesible en Avignoun. 
Lou 29 de Juliet, i'aura un esclüàssi anulàri de soulèu, envesible en Avignoun. 


FÈSTO CHANJADISSO 


Còndre, 3 de Mars. Pandecousto, 6 de Jun. 


Rouguesoun, 24, 25 e 26 de Mai. Fèsto-de-Diéu, 17 de Jun. 
Ascensioun, 27 de Mai. % Avènt, 28 de Nouvèmbre. 


LUNO [MECROUSO 


La luno d'Abriéu, que fai lout de Mai. 


Luno mecrouso, 

Femo renouso, 
E auro que sort de la bruno, 
Dins cènt an n'i' aurié trop d'uno 


TEMPOURO 


MAIS. .ccccceccccece. 10, 12 @ 13 | Sotèmbr6..e..e0.0s0e... 15, 17 e 18 
JUN. ..occoccccocsoces 27, 29 8 30 Desèmbre......e..... 15, 17 e 18 


Lou printèms coumenço lou 20 de Mars ; 
L'estiéu coumenço lou 21 de Jun ; 
L'autouno coumenço lou 22 de Setèmbre ; 
L'ivèr coumenço lou 21 de Desèmbre, 


Trento jour an Setèmbre, 
Abriéu, Jun e Nouvèmbre , 
De vint-e-vue n'i'a qu'un ; 
Lis autre n'an trento-un. 








LA ROSO DE TÓUTI LI (VÈNT 
COUMPASSADO PÈR LOU CAPITÀNI NEGRÈU 
(DE CEIRÈSTO) 


UBA 












tiet 


Narbounés : POUNÈNT 


unrew = VNOPAaIW 





ADRÉ 
Lauso[l'Uba, tèn-te à l'Adré: 
Lauso lou Mount, tèn-te à la Plano ; 
Lauso la Mar, tèn-te à la Terro ; 
Lauso la Franço, ë tène à Prouvènço, 








AMER PICON 
G. PICON Père 


Chevalier de la Légion d'honneur à la suite de l'Exposition univerelle, Paris 1878. 
36 Médailles et récompenses diverses aux expositions 


A L'EXPOSITION UNIVERSELLE DE PARIS 1889 : 
2 Médailles d'or (la plus haute récompense) 
(HORS CONCOURS) 
Membre du Jury aux Expositions de Lyon 1894, Bordeaux 1895, Montpellier 1896. 
Président du Jury du Groupe 19 


! PICON & Ci, Successeurs. 








MAISONS Se méfier des similaires ENTREPOTS. 
= vendus dans les bouteilles de la = 
BONB_ (Algérie) MAISON PICON PHILIPPEVILLE 
ALGER 
Les consommateurs devront de= 
RORDEAU x mander un AMER PICON ou plus À Err 7 
Lore serret | simplement UN PICON. LYON: 





Exiger la Bouteille authentique 














JANVIÉ FEBRIÉ 





N. L.lou3, d 6 0. 13 de matin: | N. L. lon 16, à 8 o 23 de vèspre. | N L lon ^ Ü 0. 6 de vèspre. 
3. 8 








18. 
D. qe, 8a, 18 de rèspre.) D. Q. lou 24, à 30. 33 de mi 


| Li jour crèisson de 1 o. 6 m. 





P. Q. lou 11, h 3 0. i ie vèspre. 
P. L. lon 18. à 9 o. 37 de vèspre.) 
2, à O 0. 9 de vèspre.) 


à 90.56 de vèspre.| P. Q.lou9.à 70. 25 de vèspre. 
4 80,26 de vèspre. P. L. lon A7, à 10 o. 20 de vès 





D. Q. 
Li jour crèisson de 1 o. 34 m.|Li jour crèisson de Í 0. 54 m. 





















































JOUR DE L'AN. l. |S. Ignàci, ev. 1 dil. Í Sto, Antounino. 
. Clar. . [La CANDELOUSO. | ? | ditu. |S. Semplice. 
to Genevivo. |S. Blàsi 3 | dim. |GèsDre. 
S. Ferriòu. |Sto Jano. 4, dij Casimer. 
18. Simeoun de la coul.) |Sto Agueto. 5 di S Rade, 
Li Rèr. Sto Doro. 6 | diss. Sto Couleto. 
8 Lucian. 8. Richard. 7 | Diu. |Sto Perpètio. 
S. Severin. Ginous 8 dil. |S Jan-de-Diéu. 
S. Julian. . |S. Jan de Mata | 9 | dim !Sto Franceso. 
8. Pau l'ermito. m. |Sto Coulastico. `| 10 | dim. ,TEMPOURO. 
S. Teodòsi. j. !S. Adòufe. i, S. Greyòri, 
S. Gaspard. iv. |Sto Lali Massemin, 
Sto Verounico. S. Dounin !Sto Oufrasié. 
S. Alàri. |S. Valentin. . 'Sto Matiéudo. 
8. Bounes. S. Quenin. S. Cesar de Bus. 
j: Ounourat. . S. Armentàri. ` | 16 | dim. |S. Abram 
S. Antòni. ` (Sto Mariano. 17 | dim. |Sto Rèino. 
Sto Flourido. S. Flavian. 18 | dij. ` (S. Cerile. 
S. Canut. S. Valié 19 , div. |s. Jóusè 
S. Sebastian. S` Ouquèri. 20 | diss. | Jouaquin, i 
S German. 21 | Diu. |S Benedit. i 
Sto l sabello. 2 ' dil. |S. Afradasso . 
S. Ramoun. 23 | dim. S. Vitourin. 
Matias. 2% | dim. |S. Grabié. 
S. Aleissandre. |25 | dij. |ANOUNCIACIOUN 
S. Nestour. 26 | div. |S. Massemilian. 
. |Sto Ounourino. |27 | diss |Sto Natali. 
Cassian. 28 | Diu. |S. Ilariou 
S. Coustant. 29 | dil. ` S. bisto 
+ |Sto Martino. Amadiéu. 
Bto Marcelio. 34 | dim. S Benjamin. 

e 
P.Q. lou 20, à 86. 36 de matin. 
|P. L. loa 17,à Go. 34 de matin. 
(D. Q. lou 23, à 9 o, 57 de vèspre. 


Li jour crèisson de 1 o. 40 m. 





S. Ugue. 
. |S. Francés de P. 

. |8. Richard. 
 |PAssi0UN. 

`8. Vincèns-Ferrié. 
|8. Prudènci. 

S. Gautié. 

8. Aubert, 

Sto Souflu. 















. 18: Marcellin. 
Sto Ido. 

8 Benezet. 
DIVÈNDRE-SANT, 
8 Lambert. 
PASCO. 


















Jòrgi. 
. Sio Vitòri. 
QuasImMoDO. 
S. Clet. 


|8. Estròpi. 








28 
|Sto Catarino de S. 


MAI 


ÈA 


2.84 0. 32 de matin. Ed iA SS: 56 ae vèspre. ÍP. Q, 





„ lou 46, à 2 o. 4 de vèspre. 
Ç lou 23, à 9 o. 44 de matin.|N. 
vèspre. 


Ha 
N. L. jou 31, à 0 o. 35 de vi 


Li jour crèisson de 1 o. 18 m.lLi jour crèisson de 17 minuto. 


_nneonnnnnnenecnemnececen e e00000c0000000000 


S. Jaque e S. Feli] 
S. A! Atanàsi. P 
La Santo Grous. 
Sto Jano. 

Sto Sereno. 

S. Jan Porto L. 
S. Estanislau. 









Sto Glicèro. 

8. Pons. 

S. Bounifàci. 
Gèni 


Sto Mariano. 


Bto Baiello. 
.| Sto Julio. 
S. Deidié. 
ROUGUESOUN. 
Bto Mario J Jacobe. 
S. Felip de Nèri. 
ASCENSIOUN. 
S. Oulivié. 
8. Massemin. 

„ Fèli. 
$o Peirounello. 








46 de vèspre. |P. L. iou 14, à 9 0. 11 de vèspre. 
D. Q. k 








JUN 


É 2A 


lou 8, à 70. 12 de matia, 





21, à 44 o. 33 de matin. 
29, à 3 0.5 de vèspre.) 








ï 
1 dim. | Sto Lauro. 
2 dim. S. Marcelin. 
3 di Sto Cloutiéudo. 
4 div. |Sto Mounico.g 
5 /diss. |S. Outat. 

6 Dim. | PANDECOUSTO, 
4 dil. |S. Nourbert. 
8 dim. |S. Medard. 

9 | dim. , TEMPOURO. 

10 dij. |Sto Felicita. 
11 div. |S. Barnabèu. 
12 diss. Sto Oulimpo. 
3 TERNITA. 


. |S. Basile. 

` 3 Moudèsto. 
S. Cèri. 
FësTo-DE-DIÉU. 





S. Ouzias. 
8. Gervàsi, 
Sto Flourènço. 
il. ` |S. Léufré. 
„ |S. Paulin. 
- |Sto Agrevo. 
| dij. ` |S. JAN-BATISTO, 
25 |aiv. Tresl. de S. Aloi. 
26 diss. |S. Dàvi. 
27 Dix. |S. Adelin. 
28 | | dit. 18, Irenèu. 
29 dim. |S. Pèire e S. Pt 
30 | dim. |S. Lucide. 

P.Q. lou 7, à 1 o. 41 de vèspre, 
P. L. lou 14, à 3o. 35 de matin, 
D. Q. lou 24, à 3 o. 18 de vèspre. 
N. L. lou 39,à 4 0. 7 de vèspre. 


Li jour demenis. de 57 m. 





S. Marciau. 

LA VESITACIOUN. 
S. Anatòli, 
Fourtunat. 
Pau de Li: 
Sto Angèlo. 
` /Bto Aubiergo. 

Sto Isabèu. 

S. Bres. 











S. Vincèns de P. 
Sto Margarido. 
S. Vitou. 

ST0 MADALENO. 
8. Cassian, 

Sto Crestino. 
S. Jaume. 

Sto Ano. 

S. Pantàli, 

$. Sanàri 

Sto Marto. 

8. Loup. 

S. German. 

































SETÈMBRE 


bÉ | Ég 


P.Q. lou5,à 60-34 de matin. | P.Q. lou 3,à 11 0,22 de matin. 
P. L. lou 12, à 20. 32 de matin.| P. 

D. Q. lou 19, â 8 o. 39 de vèspre. 

N. L. lou 27,à 30.38 de vèspre.) 


AVOUST 


Li jour demenis. de 1 o. 35 m. 

































. |S. Pèire encadena| 1 dim. |S. Baudèli. 
8. Estòve. 2 |dij. ` |S. Agricò. 

Sto Lidio. 3 |div. |S. Aiòu, 

8. Doumergue. | 4 diss. Sto Rousalio. 
S. Ion. 5 |D. |S. Lóugié. 
S. Sauvaire 6 |dil. |S. Amable. 
8. Gaietan. 7 dii 

S. Just 8 N'-D. de SET. 
S. Rouman. 9 di . Veran, 

8. Laurèn. lo Pôuquerié. 

. |Sto Rusti 1 Paciènt, 
Sto Claro. 1 o Bono. 

B. Pourcàri. Antounin 

. |S: Chapòli. + | Eisaumsamen de la Crour. 
N.-D. D'AvousT. | 15 dim. TEMPOURO. 

. |8. Ro 16 dij. |S. Cournéli. 

. |8. Jacinto. iv. |S. Lambert. 
Sto Eleno. i.s. |Sto Esteveneto, 
S. Louis. S. Jenouvié. 
S. Bernat. |S. Estàqui. 

. |S" Privat. . |S. Matiét 
8. Safourian |S. Maurise. 
S. Sidòni Sto Tèclo. 

S. Bourtoumiéu. Sto Salabergo. 

S` Genèsi. S. Fermin, 

S. Zefirin. S. Ouzias. 

S. Cesàri. S: Cosme e Damian. 
S. Julian. . |S. Ceran. 

8. Jan degoulàssi] 29 |lim. |S. MiQUÈU. 

Sto Roso 30 dij. |S. Jirome. 

S Lazàri. 

OUTOBRE 









. Q. lou 2 à 5 o. 41 de vèspre. | P. Q lou 1,à 20. 46 de matin. Í P. L.lou 8, à 50. 4 de vèspre. 
. L, lou 10.14 o. 51 de matin. | P, L. lou 8,à 90.59 de vèspre. Ï D. Q. lou 16, à4 o. 31 de vèspre. 
.Q. N 
. L. P 





lou 18, à 9 0.18 de matin. | D. Q. lou 17, à 2 o. 11 de matin. . L. lou 23, à 8 o, 4de matin. 
lou 25, à 11 0.37 de matin, | N. L. lou 23, à 9o. 29 de vèspre. P. Q. lou 30, à 7 o. .36 de matin, 
P.Q. lou 30. à 3 o. 24 de vèspre. 4 


Li jour demenis. de 1 o. 44 m. [Li jour demenis. de 1 o.23 m.f Lijour demenisson de 20 m, 

Í | div. ls. Roumié. 1 dil. |TOUSSANT. 1 | dim. |S. Aloi. 
2 | diss. | Li S, Ange gard. | 2 | dim. \L1 Mort 2 | dij. |Sto Bibiano. 
3 | Dim. ;S. Cuprian. 3 | dim. |S. Marcèu. 3 | div. |S. avié. 
4 | dil. !S. Francés d'As.l 4 | dij. |S. Chamas 4 | diss. |Sto Barbo. 
5 | dim. |Sto Tüli. 5 |div. |S Zacarié 5 | Dix. |S. Sabas. 
6 ` dim. S. Evòsi. 6 | diss. |S. Estève (d'Ate).I 6 dil. :S. Micoulau. 
7 | dij. |S. Baque. 7 | Dix. |S. Eruesti 7 ! dim. |S. Ambròsi. 
8 | div. |Sto Reparado. 8 | dil. |S. Goufrèdi. 8 | dim. COUNCEPCIOUN. 
9. diss. |S Danis. 9 | dim. |S. Maturin. 9 | dij. |Sto Loucaio. 
10 ` Dim. |S. Vergéli. 10 | dim. |S. Just 0 | div Sto Valiero. 
11 | dil. !S. Castou. 11 | dij. |S. MARTIN. 11 ' diss |S. Damàsi. 
12 | dim. :.S Veran. 12 | div. |S. Reimié. 12 | Dix. |Sto Daniso. 
13 | dim. |S. Geraud. 13 | diss. |S. Mitre. 13 | dil. |Sto Lüci. 
14 | dij. |S Calist. 14 | Diu. íS. Ru, ev. d'Av. 114 | dim. |s. Nicàsi. 
15 | div. |Sto Terèso. 15 | dil. |S Ougèni. 15 | dim. | TEMPOURO. 
16 , diss. |Sto Rousselino. [16 dim |S Ouquèri. 16 | dij. |S. Ousèbi. 
17 | Diy. S. Flourènt. 17 | dim. |S. Agnan. 17 | div. |Sto Oulimpo. 
18 [ dil. |S. Lu. 18 | dij |Sto Audo. 18 | diss. |S. Gràci. 
119 dim. |S. Gerard Tenco. [19 | div. |Sto Isabèu. 19 | Dix. |8. Timouleoun. 
' 20 | dim. |S. Grapàsi. 20 | diss. |S. Eimound. 20 | dil. |S. Filougone. 
191 | dij. |Sto Oursulo. 21 | Dim. |PRESENT. de N.-D.1 21 | dim. 8 Toumas l. m. 
22 | div. |Sto Mario Salomé[ 22 | dil. |Sto Cecilo. 22 | dim. |S. Ounourat. 
23 | diss |S. Tederi 23 | dim. |S. Clemènt 23 | dij. Sto Vitòri. 
24 | Dix. |S. Maglòri. 24 | dim. |Sto Floro. 24 | div. |S. Ives. 
25 | dil. |S. Crespin. 25 | dij. [Ste Catarino. 25 | diss |CALÈNDO. 
26 | dim. |S. Flòri. 26 | div. |Sto Dóufino. 26 | DIM. |S, Estève. 
27 | dim. |S. Salvian. 27 | digs. |S. Sifrèn. 27 | dil. |S.Jan, evang. 
28 | dij. |S. Simoun. 28 | Diu. |LIS AVÈNT. 28 | dim. Li S. Innoucèr 
29 | div. |S. Narcisse, 99 | dil. |S. Savournin. 29 | dim. |S. Trefume. 
30 | diss. |S. Lucan. 30 | dim. |S. Andriéu. 30 | dij. Sto Couloun . 
31 | Dix. |S. Cristòu, 31 | div. |S. Sivèstre. 

ARMANA PROUVENCAU 


CROUNICO FELIBRENCO 





Vaqui mai un an d'escoula. Un de mai ! disié lou jouvènt en fasènt 
la cambareleto. Un de mens! respoundié lou vièi en brandant la 
tèsto. 

Pèr lou Felibrige lis an soun rèn, éli passon, éu rèsto e fai flòri, ` 
e degun poudra rèn contro éu. 

Au mes de nouvèmbre de 1895 se tenié un Counsistòri felibren e 
vilo de-z-Ais à l'óucasioun di fèsto Peiresciano. Aquéu Counsistòri 
fuguè presida pèr lou Capovlié En Fèlis Gras que n'óufriguè 
la presidènci d'ounour à M. Gaston Paris, dóu Coulège de Franço, 
vuei membre de l'Acadèmi Franceso. Aqui se legiguèron li discours 
de recepcioun di nouvèu majourau Pau Chassary, nouma en ram- 
plaçamen d'En Louis Roumieux, e de Maurise Raimbault, nouma en 
ramplaçamen de Liandre Sardou. Fuguè Arnaviello que respounde- 
guè à Chassary, e Jóusè Huot que tenguè lou coumparant à Raim- 
bault. Lou Cancelié En Pau Mariéton faguè assaupre que mandariè 
soun raport sus li delimitacioun e li raro de la mantenènço limousino 
à uno autro sesiho dóu Counsistòri. | 

Vous dirai pas tóuti li fèsto que nous faguèron li bràvi gènt de- 
z-Ais que venguèron nous querre à la garo em' un vòu de tambou- 
rin de mai de quaranto ! Que dise quaranto ? Eron bessai mai de 
quatre-vint! E nous acoumpagnèron emé li musico enjusqu'à la 
coumuno, ounte Moussu lou Maire Abram e tout soun Counsèu mu- 
nicipau, e Moussu lou deputa Leydet, nous souvetèron la bènven-.- 
gudo e nous óufriguèron lou vin de l'amistat. D'aqui s'anè au ban- 
quet óufert i majourau pèr lou bon counfraire En L. Constans, prou- 
fessour à la Faculta di Letro de-z-Ais, pièi à l'inauguracioun dóu 
mounumen de Peiresc -- lou saventas tant avenènt e tant bounias 
pèr li travaiadou de l'esperit. Acò fuguè di dins li discours mai que: 
bèn alisca de Moussu Guibal, presidènt dóu coumita di fèsto e de: 

199u Gaston Paris, e de Moussu lou Maire e de Moussu lou De- 
2. A la vesprado i'aguè banquet óuficiau ounte lou Capoulié pren- 

la paraulo pèr bèn marca que tóutis aquéli fèsto èron degudo à 
vanc felibren; qu'èro bèn un majourau dóu Felibrige, En Tamisey 
Larroque, qu'avié buta l'idèio d'auboura un mounumen à Peiresc 
"moura ansin la memòri d'un di plus ilustre fiéu de Prouvènço. 

Pièi anerian au tiatre ausi la galoio pouësio dóu paure Marius Bour- 
relly : « Lou Vergié d'óulivié » e la meravihouso musico que Mèste 
Borel de-z Ais i'avié facho, qu'acò èro bèn adourna e religa, musico e 
paraulo fasien uno obro requisto se tenènt d'un bout à l'autre bout, 
bèn ensèn, coume la coundorso à la sebisso. 

Uno mesado après erian mai en fèsto : La plus jouineto di fiho de 
noste regreta Mèstre, Janeto Roumanille, se maridavo em'un jouine 
avignounen Eimound Jandrier, chimisto en Americo. Em'acò i'aguè 
de cansoun2?n'en vos? Vès n'aqui ! E chascun disié à sa façoun li qua- 
lita, e lausavo la bèuta de la jouveneto nòvio, aquelo nauto e pou- 
derouso artisto que fai parla lou clavecin coume degun e qu'a espanta 
li plus grand Maëstro d'aquésti tèms. Ço que siguè toucant, es que li 
nòvi siguèron benastruga pèr dous pouèto american, lou sòci Thou- 
mas Janvier et Gilder, direitour dóu Century magazine, qu'èron esta, 
tóuti dous, lis ami de Roumanille e que dins d'estrofo requisto souve- 
tavon la bènvengudo à la chato dóu pouèto. 

E pièi cresès que quand avèn tasta li dragèio poudèn coume 
acò nous n'en desmama tout-d'un-tèms ? Pèsqui pas! Lou 23 de 
janvié 1896, erian mai de noço. Maridavian aqueste cop Na 
Mijo, Mario Girard, rèino bello dóu Felibrige, emé lou pouèto 
Chechin Gasquet de-z-Ais. Li pouèto, pecaire, soun pas souvènt 
crespina, mai quand lou soun, lou soun bèn, eë poudèn que nous 
rejouï quand n'en vesèn un coume Gasquet, noste bon counfraire, 
qu'atrovo lou paradis sus terro, que legira la pouësio dins lis iue, 
que manjara lou pan d'amour sus li bouco, e viéura sa vido dins li 
bras de la plus bello chato de Prouvènço. Dequé vous dirai mai? 
Que lou Capoulié En Fèlis Gras ié faguè un discours à la coumuno e 
li maridè felibrencamen après Moussu lou Maire ? Que lou Majourau 
reverendissime Savié de Fourviero ié faguè uno predicanço requisto à 
la glèiso ? Que li sòci Catarino e Toumas Janvier ié faguèron si coum- 
plimen emé tóuti li majourau e li felibre mantenèire de tóuti lis es- 
colo e de tóuti li mantenènço dóu mounde felibren ? Que si damisello 
d'ounour èron la chato einado dóu Capoulié, Madamisello Augèlo 
Gras, escarabihado coume un pin parin adournado de tout l'enfantou- 
lige de si quinge an, e Misè Rolland dins touto la bèuta de si vingt 
an ? Nàni, vous countarai pas tout acò pèr lou menu ; fauguè tres 
numerò de l'Aiòli pèr dire aquéli causo, e poudrés li legi e vous n'en 
-coungousta dins aquéu flame journalet. 

Lou 6 de Mai se tenien, coume à l'acoustumado, à Toulouso li Jo 
Flourau de l'Escolo Moundino que lou bon felibre Bacquié-Fonade 
D'en tèn l'estèvo tant valentamen. 

Dins lou courrènt dóu mes de Jun s'es tengudo à Scèus la . sesiho 
annalo di Felibre de Paris, souto la presidènci de Moussu Leygues, 
qu'es un encian menistre. Ï Jo Flourau d'aquéli fèsto, es noste E. 
Jouveau d'Avignoun qu'a davera la proumiero joio de pouësio, e es 
H. Bouvet, peréu d'Avignoun,qu'a davera lou proumié pres de proso. 

A Mount-Pelié, l'Escolo dóu Parage, souto l'aflat dóu Sendi Messino 
e di valènt Majourau Arnavielle e Marsal, a douna de Jo Flourau 
que soun eSta brihantamen segui e que li joio n'en soun estado da- _ 
verado pèr li felibre vengu di quatre caire dóu Miejour. 

En fin finalo s'es facho nosto voto de la Santo-Estello, lou 26 de 
Juliet, i Sànti-Mario. Lou dissate, qu'èro la vèio, fuguèron reçaupu à 
la garo En Frederi Mistral ë en Fèlis Gras lou capoulié, pèr Moussu 
lou Maire di Santo e lou baile Folcò de Barouncelli em' uno troupo 
de gardian à chivau aguènt chascun en cròupo uno gènto prouven- 
çalo. K quand Folcò aguè legi lou coumplimen de bènvengudo la 
cavaucado au son de la musico faguè si viravòuto e si trapejado fa- 
randoulanto sus la sablèio e dins la sansouiro jusqu'à la mar. Lende- 
man i'aguè abrivado de biòu e courso de batèu, pièi sesiho dóu Coun - 
sistòri ounte fuguè elegi Pèire Bertas felibre majourau de Marsiho 
en ramplaçamen dóu paure Marius Bourrelly. Fuguèron nouma mès- 
tre en gai-sabé : 1? Maurise Raimbault, felibre majourau de Cano; 
Louis Astruc, felibre majourau de Marsiho e F. Garbier, felibre man- 
tenèire de Cano. Enfin, en counsideracioun de l'auto ajudo que nous 
prestè sèmpre de sa sapiènci e de sis obro requisto, Moussu Gilder, 
direitour de la Revisto Le Century Magazine de New-York, fuguè 
nouma sòci dóu Felibrige. Fuguè remandado à uno autro sesiho la 
recepcioun de En Chapòli Guillibert, que devié faire l'eloge de soun 
predecessour en Ansèume Mathiéu. 

Pièi s'anè au banquet Sant-Estellen que fuguè presida pèr li dos 
rèino de la fèsto, douço e avenènto dono Lileto, coumtesso de Ba- 
rouncelli e gènto e graciouso dono Peyroun, mairesso di Santo. Lou 
vot dóu capoulié aqui fuguè coumpli : i'avié que de felibre à taulo, 
bessai uno cinquanteno, e tóuti, coume i proumié tèms dóu felibrige, 
tenguèron dins si man la coupo santo e se i'abéurèron piousamen dóu 
vin dous cop benastru : Uno, qu'èro lou vin Sant-Estellen, l'autro, 
que venié di vigno de Fino-Roco de Castèu-Nòu-di-Papo, vigno re- 
counstituïdo suslou mume coulet que lou papo Clemènt V avié 
planta si sèt cent setanto sèt maiòu de mourvèdre. 

Pièi anerian à la courso de biòu dela manado de Folcò de Baroun- 
celli. l'aguè proun coucardo derrabado de la bano dóu biòu, mai la 

coucardo de 25 franc, semoundudo pèr lou felibrige, degun pousquè 
l'adurre i rèino dela fèsto, e lou bèu biòu que la pourtavo entre si 
dos bano pounchudo virado en goubelet, la porto encaro dins la palun. 

Pièi quand lou soulèu trecoulè dins la mar, nàutri s'envèngue- 
Trlan ravi. 

S'es crea uno nouvello escolo felibrenco à Mount-Segur, mante- 
nènco de Lengadò. Vès-eici la letro que ié mandè lou Capoulié pèr 
benastruga li nouvèus escoulan : 

Mi bèu e valerous jouvènt, 

Vàutri que sias l'amo di païs de Fouis e de Counserens, acampas-vous 
souto li flamo roujo e or dela bandiero felibrenco, e que d'en aut di 
bàrri de Mount-Segur, vosto escolo clame e prouclame que soun retrou- 


vado li lanço bèn pounchudo e lis espaso uiaussanto di comte de Cu- 
menge e de Fouis. 


Lou Capoulié saludo l'Escolo de Mount-Segur e embrasso tôuti ll fraire. 
F. G. . 

En foro de tóutis aquéli fèsto ë acamp óuficiau dóu Felibrige. un 

roudelet d'ami de la Causo e de filoulogo distingui, an tengu, lou 22 


.de setèmbre, un Coungrès en Avignoun, qu'avié pèr Presidènt d'ou- 


nour, Frederi Mistral e Fèlis Gras, capoulié. La toco d'aqueste 
Coungrès ë èru de revendica l” ensignamen de la lengo prouvençalo dins 
lis escolo en meme tèms que l'ensignamen dóu francés pèr lou biais 
dóu prouvençau, e peréu d'afourti lou dré e lou devé qu'an li predi- 
caire, à la cadiero, e lis elegi dóu pople, à la tribuno, de parla la 
lengo prouvençalo, sènso que degun atrove à ié redire. 

Quau vous a pas di qu'aquéli tres moucioun bèn naturalo, ispi- 
rado pèr l'amour qu'avèn de noste pople miejournau e pèr lou mai 
pur patrioutisme, an fa brama coume d'auco li testoulas de Paris 
-emai quàuqui foutrau de prouvinço que prenon à ti tout ço que se 
fai sènso éli e en toro d'éli. 

Mai noun s'es fa cas d'aquéli bramaire que soun amoundaut dins 
Paris coume d'ase dins un canié, eë li moucioun di saberu 'fraire 
Savinian e Téoufile, li paraulo ardènto dóu Majourau Arnavielle, e 
l'elouquènto charradisso dóu Paire Savié de Fourviero, e li paraulo 
de l'abbat Imbert, an óutengu li picamen de man de touto l'assem. 

ado 

Entre-tèms an pareigu li libre e broucaduro que veici e qu 
autour an bèn vougu nous semoundre : 

Septen pèr la Faidito, de Charles Ratier, à Agen. 

Charradisso ï Martegau, de Louis Hugues, à Marsiho. 

Uno Garbeto, pouësio, pèr A. Artozoul de Carcassouno. 
Li Pichot Mias, pouësio, pèr Emilo Brunet, à Nimes. 
Li Pastissoun de la Mariano, nouvello, pèr Paul Martin, de 
Marsiho. 
Armana poupulâri dei bastidoun e cabanoun, pèr lei Troubaire : 
de Marsiho. . 
La Grèvo di Pegot, pèr F. Garbier, vaudevilo jouga au tiatre de 
Cano : 
Que fagon grèvo li pegot ! 
Zóu ! à la grèvo ausse moun got ! 


e *e «€ @8U6 ët to ê+ e. 000 e.couiveoescèècvrsoa ôe ce. 


Double proufié n'auren ansin : 

Garbier fara de vaudevilo, 

E l'Umanita. bèn tranquilo, 

Caminara sènso agassin ! (F. GRAS). 


La question des cours d' Amour, traduit de Crescini, par A. Martel. 

L' Annada Lemouzina, annuàri pèr 1896. 

Tambo .rinado, pouësio, pèr A. Richier, de Cano. 

Soui lei Mèle, proso, dóu majourau E. Planchud, de Fourcauquié, 

Tant vai la jarro au pous, segui di Retrobo, pouèmo, dóu majou- 
rau L. Astruc, de Marsiho. 

Li joio, pouësio, pèr Pau Grangier, de Cano. 

Petit à anuel du bon félibre limousin, à Brives. 

Eloge d'En Liandre Sardou, pèr M. Raimbault, emé la responso 
de En Jóusè Huot, de Marsiho. 

Mount-Segur, revisto mesadiero di felibre di païs de Fouis e de 
Lauragués. 

Ii Darbouso, pouësio, pèr Maurise Raimbault, de Cano. 

Flour de Brousso, bèu voulume de pouësio, pèr A. Vermenouze, 
d'Aurillac. 

Lou Rose, pouèmo, en vers blanc de Frederi Mistral, pareigu dins 
dla Nouvelle Revue de primo-abord, e pièi en voulume, à Paris. 

Li Rouge dóu Miejour, rouman istouri de Félis Gras, a pareigu de 
primo-abord la traducioun angleso, facho pèr nosto sòci dono Cata- 
rino Janvier, encò de Appleton, à New-York (Estat-Unis,) proumiero 

zioun ; pièi à Loundro (Anglo-Terro), encò de Heinemann,.se- 
indo edicioun, e tresenco edicioun encò dóu meme libraire; pièi 
areigu la traducioun franceso dins lon journau Le Temps, de Pa- 
; enfin a pareigu l'edicioun franco-prouvençalo, encò de Rouma- 
e, editour en Avignoun. 

Nouvello edicioun dóu Siège de Cadarousso, segui dóu Sermoun | 
de Moussu Sistre, em'un avans-prepaus de Roumanille. Avignoun, | 
Roumanille, editour. 

Acabaren aquesto Crounico en saludant esmóugu li cros encaro 
atura de fres de dous bon felibre majourau que la malo-mort venguè: 
querre : En Marius Bourrelly, mort à Marsiho, lou 14 de mars; Jüli 
Cassini, mort en Avignoun, lou 8 d'avoust, e Louis Tombarel, "mort. 

à Castèu Reinard, lou 30 de mai. Que la terro garde sis Os, nàutri, 
toustèms n'en gardaren la memòri ! 

E que la mort noun retrobe de long-tèms sa daio e sis enchaple. 


FÈLIS DE BOUSCARLO. 


LA MARGARIDO _ ` 


Passave. Uno margarideto, 

Doulènto coume un cor dubert, 

S'escoundié, quasimen souleto 
Dins lou bos verd. 


Ié diguère : -- Perqué, ma bello, 

OÓ sorre dóu grand iéli blanc, 

Escoundre ansin toun rai d'estello 
Tout tremoulant ? 


Me respoundè : =- Galant troubaire, 
La flous fai pas tout ço que vòu ; 
Me tène escoundudo, pecaire, 

Pèr ço qu'ai pòu 
Que la chato de la bastido | 
Me cueie en cantant sa cansoun, í 
E que la pauro margarido 

Ié digue noun 1! 

Paris, 28 de setèmbre 1896. CLOVIS HUGUES. 





Au mai la passioun es grando, au mai la resoun es pichoto. 

LI SECRÈT DI BÈSTI 


A MOUN AMI AÂ. MARIANI 


En tafurant dins la biblioutèco de Carpentras me toumbè souto 
man un manuscri. pas d'acò tant vièi (tout au mai de la proumiero 
mita dóu siècle XVI), ounte atruuvère un escachoun d'istourieto 
proun curiouso. D'ounte prouvèn aquéu recuei, que lou crese ine- 
dit? Belèu bèn dóu founs Peyresc, qu'a countribuï, se saup, à-n-en- 
richi mai-que-mai la biblioutèco inguimbertino. Dintre li conte e li 
fablèu dóu manuscri carpentrassen, quand me parlas di causo! se 
n'en capito un qu'a raport au famous vin o elissir de Coca, remés en 
vogo pèr Mariàni. Ço que provo un cop de mai que de causo que i'a, 
counsiderado vuei coume de bèlli descuberto, soun estado autre- 
tèms talamen couneigudo que soun passado en conte. Veici, pèr 
coupa court, aquéu fablèu de la Coca = qu'es entitoula Li secrèt di 
Bèsti. 


Un jouine bouscatié s'enanavo uno fes coupa de fardo dins lou bos, 
quand, tout-d'un-cop, brin ! bran ! entendeguè alin coume s'esclapa- 
von de branco, tau que pourrié lou faire quauque gros bestiaras que 
dintre la fourèst se durbirié camin. 

Lou droulas, esfraia, s'escoundeguè lèu-lèu dins la borno d'un 
aubre, d'un grand aubre cura que se trouvavo aqui, sus lou bord 
d'un lauroun; e'm'acò, pan ! testeJèron, sourtènt dóu bos l'un aprèg 
l'autre, un Lioun, un Léupard em'un orre Croucoudile: Qu'aquéu 
lauroun, parèis, èro lou rode ounte venien béure, tóuti li jour, 
aquéli bestiàri ; e, quand avien begu, fasien entre éli la charrado, se 
counfisant çe que sabien sus li secrèt de la naturo. 

Adounc lou Lioun diguè : 

-+ S'à Madrid, peravau, avien un sourgènt linde, inagoutable 
coume aquest, riscarien pas de rebouli de la set, pas verai ? coume 
*^n aquest an, emé la secaresso espetaclouso que ié règno. E pamens 

) sabien eiçò ! Sus la Plaço Majour i'a 'no grosso graso au mitan : éli 

vaurien qu'à l'eigreja e un eissour n'en gisclarié bèn talamen mera. 

'ihous, que n'i' aurié proun pèr abéura tout Madrid emai la Castiho t 

-- Ah! macarin! diguè lou Léupard, se sabien ! E la rèino d'Es- 

ragno, qu'es dins lou lié despièi nòu an, que manjo, béu, tranquèlo, 

oume uno gènt gaiardo, e que pamens langouiro e toumbo en ser 
2 

LI GRANOUIO - 


A la vesprado e quand la luno dono . 
Dins la palun e si canèu, 
Si sause que fielon de nèu, 
Sus la tèsto di courbo-dono, 
Dequé barjas, granouio, au mes d'abriéu, _ 


Lou pitre au fres sus lis erbo dóu riéu? 


O vèntre fla de figo pendouleto. 
O closco esquichado en cruvèu 
Que n'a quàsi ges de cervèu 
Pèr meseioun, o verdouleto, 
Mourre breca, dequé barjas ansin 
Sus un mouloun de sagno pêr couissin ?- 


« Bre-ke-ke-ke, ko-a ! fan li granouio : 
\ Ço que barjan dins li fangas, 
Demando-lou dounc, bedigas, 
A l'espino-bè que farfouio 
Dins li creissoun. De nacre gravata, 
Lou mignot porto espaso à soun cousta... 


« Te lou diran li vesin, li vesino ; 

La damisello di sourgènt, 

Lou veiroun escaia d'argènt 

Emé taiolo cremesino ; 
L'escaravai, perlo que nado en round, . 
Viro, reviro, e pièi subran s'escound. 


« Te lou dira la locho moustachudo. 
La pauro vestido de dòu 
S'aviso vuei de metre au còu, 
Souto sa barbeto pounchudo, 
Tres, quatre tour de cadeneto en jai.. 
Es rèn, un fum, e pamens acò vai. 

«g Umble bèbèi lou jai de la mesquino ! 
Vai vèire alor, dins li roumias, 
Lou lesert, quand, lou bounias 
Au soulèu espandis l'esquino, 

-Assadoula de calour. Pèr bèbèi, 

Xu, l'afanous, a mes mantèu de rèi. 


-« Ah !-mis ami de Diéu ! Quento esquinasso 
Emperletado ! Noun jamai 
Li fado n'an brouda de mai 
Espetaclouso ! Pèr tirasso 
Aqnéu-mantèu reiau, vous a'no co 
*Que fai frou-frou, e longa coume acò. 


-« Es pas de crèire. Aro, se vos, escouto 
Aqui, darrié lis aubrespin 
Que flourisson long dóu camin, 
Lou brun vióulounaire di mouto. _ 
- Mèste grihet, rasclant l'alo, brusis 
*En un cri-cri que de pertout s'ausis. 


\« S'ausis peréu lou voun-voun dis abiho, 
Lou rounfle di tavan courous 
E lou siblet di mouissau rous ; 
S'ausis bresiha l'auceliho. 
' Lou sarraié, bagna pèr l'aubo en plour, 
Limo soun ferre, e poutouno li ilour. 


« N'avèn proun di; que rèn de mai s'apounde. 
Es la voto .dóu mes d'abriéu, 
La fèsto de tout ço que viéu ; 
E nòvi di-noço dóu mounde, 
Nous fasèn bèu pèr li nòvio ; metèn 
Nòsti- bèbèi ; siblan, barjan countènt. » 
LOU FELIBRE DI TAVAN. 


%Se la bono voulounta sufisié, li paure anarien en carrosso. , 

LOU GIBOUS D'AVIGNOUN: 


Quau noun counèis, en Avignoun Reinalet, lou píchot. gibous es=. 
carrabiha coume un lende, que fai lou coumés, lou foutougrafe, lou, 
vendèire de contro-marco i tiatre e meme, au tèms di voto, lou cou. 
mique de cafè-councert ! 

Un vèspre d'ivèr, que fasié uno fre de chin, uno biso que vous. 
coupavo lou mourre, Reinalet, sus lou cop de miejo-niue, en sourtènt. 
dóu cafè, anè pica à la porto de Jaufret soun coulègo, e ié. cridè: 

« Jaufret! Jaufret ! lèvo-te lèu ! fau que me rèndes un service d'ami Ï ».. 
Jaufret, recouneissènt la voues dóu gibous, se lèvo esfraia, passo 
si braio e davalo lis escalié à cha quatre en fasènt li tacheto. E quand , 

a dubert la porto : 

-+- Dequé t'arribo ? fai à Reinalet. 

E Reinalet emé soun plan-bagasso ié respond : 

-- Dequé m'arribo! l'au que me digues se ma gibo es. toujour. - 
sus moun esquino. Moun ome, fai talamen fre que la sènte plust... 

Lou lendeman, quand Reinalet countè sa farço i cambarado, tóuti, _ 
franc de Jaufret, se n'en faguèron uno bosso de rire. 

LOU CASCARELET, 





IS «ENFANT DE VAU-CLUSO ». 


A SANT-ESTÈVE DE FOURÈS 


Dins la grisasso niue 
Qu'alin assournis Vaire, 
Voste làngui es amar 
Liuen de la lus qu'enflamo. 


Quant de cop vòstis iue 
Se viron d'este caire, 
Vers la dceuço calamo, 
De nostë calèu clar, 


De-vers la glèiso caro. 
De voste batejat, - 
De-vers la terro santo 
Que gardo vòsti mort t. 

E subran, sus li caro, 
Un rai a lampeja, 

E dins li pitre canto 
L'eissame di record ! 


O soulèu pouderous, 

Rèi de la Coumtat gènto, 
Ò Rose magistrau, 

Tu, ma Vau-Cluso lindo, 


Parla de vautre es dous ! 

De voste noum sourgènto 

Un desbounde de gau 

Qu'au prefound dóu cor dindo ; 


E dins la negro niue 
Qu'alin alourdis Vaire, 
Lèu se bagnon lis iue, 
, S'alucon d'aquest caire. 
Pourchiero dis Aup A DE GAGNAUD. 


MOUN VIAGE DE NOÇO 


En vesènt mi quatre péu blanc, devès dire que i'a proun tèms d'acò. 
Parle de long tèms, verai, mai me sèmblo qu'es d'aièr. Ere dre 
coumè un i, alor; aquéli moustacho blanco que vesès, èron rousso 
coume l'or, e Tetino... oh! Tetino, quand l'embrassave e que mi 
moustacho la gatihavon, e meme ié pougnien un pau li gauto, elo ié 
tenié plus, fasié d'iue coume un cat que béu d'òli, e se trigoussavo 
coume uno serp. 

O.me sèmblo qu'es aièr. -- Nous mariderian eiça vers la Madaleno 
auand li blad poudien plus escoundre nòsti calignage. Pas-pulèu ma. 

L nous diguerian: -- Tè, es la fiero de Bèu-Caire, nous fau de cuer 
li soulié di pratico, s'anavian faire noste viage de noço à Bèu- 
re? Tetino. elo avié jamai rèn vist, tout i'èro nòu, meme iéu, e, ma 
». leissè pas toumba l'idèio "au sòu : = O, o, anen à la fiero de 
-Caire. Adurren d'anèu pèr lis ami, d'aquéli poulits anèu de vèire 

em' un rat dessus, un poulit pichot rat. E pièi quau saup, que, Guste? 

Tant pourrian nous leissa 'na e adurre un pichot Gustin de la fiero de 

Bèu-Caire... Soun tant bon marcat. alin !... 

_ Em'acò partèn. Ah ! mis ami de Diéu, vàutri poudès pas vous ima. 
gina lou trassimage que trouverian au desbarca. D'aquéu tèms Bèu- 
Caire ero la fiero dóu mounde entié. Aqui vesias lis Aràbi couideja 
li Rüssi que couidejavon d'Espagnòu e de Turc e de Chinés, que lou 
païs èro pas proun grand pèr tóuti. Aguerian proun peno pèr trouva. 
uno aubergo ounte vouguèsson bèn nous faire coucha. 

En fin finalo i'aguè 'no bravo oustesso de femo, que quand ïi'a- 
guerian demanda 'no chambro, poussè lou couide à soun ome qu'a- 
vié deja di noun, e, pèr favour, avié devina qu'erian de nòvi, faguè 
mounta noste paquetoun en s'escusant de nous douna la chambro de 
la servicialo, qu'elo passarié la niue. Sabès, li nòvi s'acoumodon de 
tout, aurian coucha sus un mouloun de gavèu o de saco de nose; 
regarderian ni au lié, ni à la bassaco, ni à la loungour de la lito- 
cho : emai que i'aguèsse de plaço pèr un, n'i'avié pèr dous. Nous 
coucherian sèns mai d'alòngui e trouverian lou lié bon, mai que 
bon ! Pas besoun de n'en mai dire. j . 

Lou lendeman matin, repausavian sènso faire cas dóu jafaret dis 
anant e di venènt eilabas sus la plaço, quand: Pan! pan ! dous pichot 
cop à la porto, pièi la voues de la servicialo que nous disà travès dela 
sarraio : -- Nòu ouro an souna, lou dejuna es pèr dès ouro, se vou- 
lias vous leva ? =Ê Vai bèn, vai bèn, respoundèn tóuti dous en nous 
estirant dins lou lié, sian pas pressa. -Â 

Un quart d'ouro après la servicialo vèn mai : -- Moussu, es l'ouro t 
A quéu cop la manderian rascla de cano. Tetino èro pas plus pressado 
que iéu, après noste viage de la vèio avian besoun de repaus. 

Un moumen après, fuguè l'oustesso que : Pan! pan! nous demandè 
d'intra. Aquéu cop anave manda lou manche après la destrau, quand 
Tetino me diguè: - Vau faire semblant de dourmi, laisso d'intra, =Â 
E leissère intra l'oustesso. Quand fuguè dins la chambro, la veguère 
proun embarrassado : =Á Moussu, diguè, es pas pèr vous faire peno, 
mai faudrié vous leva. = Alor, alor, quau coumando eici ? faguère, en 
pagant sian pas libre de resta coucha tout lou sanclame dóu jour, 
s'acò nous plais? =Á Dise pas de noun, Moussu, bon Moussu, dise pas 
de noun, e cresés bèn que s'èro pas lou cas, sariéu pas vengudo 
vous desrenja : iéu peréu siéu estado nòvi. Boutas, me fai proun peno, 
mai vuei siéu fourçado de vous faire leva. -- E perqué nous faire 
leva ? = Eh ! bèn, tant vau lou dire: aièr quand nous avès demanda 





= « 
2 


- e 


Y VC T 7 


à. n. 


_ 95 _. 


*no chambro, n'avian plus ges, mai vous vesènt en peno e que vous 
34anguissias de vous coucha, pensère que pèr uno niue tant vous coun- 
tentarias dóu lié de la chambriero; mai quand venguè pèr chanja li 
linçòu, m'avisère que n'i'avié plus ges, aguènt deja douna tant de 
dié, e alor... alor meteguère au vostre la grando napo de la taulo 
d'oste, e, sabès, dejunan à dès ouro, me faudrié la napo au plus lèu, 
emai aurai à peno lou tèms de metre la taulo... 

l'avié rèn à rebeca. Ku nous estoufant dóu rire, rouge coume 
dous grato-quiéu, nous leverian, l'oustesso courreguè metre la 
+taulo, e dès minuto après anerian faire à l'entour de nosto napo 


an d'aquéli dejuna que vous n'en rapelas long-tèms. Se riguè forco ! 


Mai nàutri dous n'en risèn encaro, quand disèn à noste einat Gustin, 
-que l'atrouverian dinsla napo de la taulo d'oste d'uno aubergo de 
.-Bèu-Caire. 


LOU CASCARELET. 





L'AIGO-BOULIDO 


L'aigo-boulido 
Sauvo la vido. 


Bouta l'aiet dins l'oulo em' un pessu de sau, 
Leissa bouli lou tèms d'un coublet de Sabòli, 
Traire un brout de lausié dins lou bouioun, e, caud, 
Lou vuja sus lou pan arrousa d'un fiéu d'òli : 


Vaqui coume se fai aquéu famous regòli 
Qu'es lou plat favourit di pacan prouvençau. 
"Cousin de l'anchouiado e fraire de l'aiòli, 
Coume éli dous tambèn amolo li queissau. 


Pèr vous bouta d'aploumb, quand la fam vous bourrello, 
Pèr vous douna la voio emé la bono imour, 
Pèr vous douna -- mirau dis amo cantarello = 


Drole, aquéu regard viéu que rènd mèstre en amour, 
Chato, aquéu ten floura que vous fai tant poulido, 
`*Cresès-me, mis enfant, i'a que l'aigo-boulido ! 

ELZEAR JOUVEAU, 


= _-%- 
LOU MEDECIN DE CASTÈU-REINARD: 


L'autro semano, Tubet de Castèu-Reinard rebroundavo lí pibo dóu 
castèu. Sabe pas coume s'alignè, mai vaqui que tout d'un cop lou 
pèd ié manco, la tèsto ié viro, s'arrapo au vènt e pataftfòu, eiçavau 
sus lou matalas dilèbre! Pecaire, cridè ni ai ! ni houi ! Quand li gènt 
que l'avien vist debana, arribèron, lou paure Tubet boulegavo plus 
ni bras ni piauto ! L'aubourèron, l'assetèron sus soun quiéu, ié par- 
lèron, mai lou paure fasié coume lou carmentran, restave ounte lou 
metien, li bras balin-balant e li cambo peréu. 

Pamens li bràvi gènt aduguèron uno civiero, em' acò l'estende - 
guèron dessus coume uno bugado, eë l'empourtèron. 

Avans d'arriba à Castèu-Reinard, veguèron veni la femo de Tubet, 
li bras en l'èr, cridant coume uno perdudo. Se traguè sus soun paure: 
ome, l'embrassè, lou brandussè, lou sounè, mai Tubet brandè pas 
mai qu'un plot. 


Basto, l'aduguèron à Castèu-Reinard e, coume rassavon davans | 


lou cafè Chabanié, se capitè que lou medecin de l'endré chimavo. 
soun pernod emé lou percetour. 

Rèn de plus pressa que de ié faire vèire lou paure amaluga : 

Lou redecin lou tastè, lou virè, lou tournè, escoutè sus soun es-- 
touma, pièi sus soun esquino, ié fourrè lou det dins la bouco. ié pes- 
suguè l'auriho ; en fin finalo vesènt que l'ome di lavamen disié rèm 
e que fasié que branda la tèsto, lou Friso-mounedo ié faguè. 

-- Eh ! bèn dequé n'en disès moussu lou dóutour ? 

-- Que voulès que n'en digue? Vesès pas qu'es mort !.. 

-- Es pas verai ! cridè Tubet en aubourant li bras en l'èr e dur». 
bènt d'iue coume lou poung. 

-- Taiso-te ! Taiso-te ! ié fai la Tubeto, sa femo; de que dises aqui, 
gros foutrau? vos pamens pas n'en saupre mai que.lou medecin... 

LOU CASCARELET. 


La femo ris quand pòu 
E plouro quand vòu. 


» Quau pren femo pèr s'enrichi, 
Manjo de sau pèr se gara la set. 

A JANO ROUMANIHO 


EM' À SOUN NÒVI 


Que la benedicioun de toun paire coundugue 
La nau que vai vous empourta, 
O Jano, e vers ta maire un jour que Diéu t'adugue 
Tourna-mai en gau e santa ! 
19 de desèmbre 1895. F. MISTRAL. 





LOU BAL DI MOUSSUROT 


Aquest an, pèr la voto de Sant-Roumié, la jouinesso dóu païs, mai; 
la jouinesso que porto li soulié prim e parlo que franchimand, basto, 
li moussurot de l'endré, vouguèron faire un bal priva pèr pas se 
mescla au populo. Em' acò se decidèron que ié poudrien dansa que. 
li damo pourtant li capèu. Lou coustume di prouvençalo, acò èro» 
trop bas pèr éli. 

Lou jour de la fèsto, sus li nòu ouro dóu vèspre, la musico dóu 
bal di moussurot se boutè à jouga. mai ges de Sant-Roumierenco ié 
venguèron pèr dansa. Quàuqui vièii damo o damisello, que si bouco 
fan lou quiéu de galino pèr miés parla pounchu, venguèron s'asseta. 
à l'entour dóu bal e faire tapissarié. Pèr contro, dis enviroun 
venguèron de dansarello tant e pièi mai, tóuti abihado à la modo de. 
Paris : d'àni pourtavon de capèu que semblavon de banasto, d'autro, 
de terreiròu, d'autro, de plat saladié, d'autro avien coume de gàbi 
de voulaio, d'autro avien d'afaire coume de glouto, de kèli, emé touto . 
sorto de flour e de plumacho. 

Em'acò quand li proumièri contro-danso fuguèron acabado, li darao 
que fasien tapissarié vouguèron se faire presenta à-n'aquéu bèu 
mounde de damisello e s'avancèron en fasènt de salut, en fasènt 
mai que mai lou quiéu de galino coustipado emé si bouco. E alor 
fuguè uno desbandado coume se n'es jamai vist. 

uésti bèlli damisello fuguèron que de panturlo de la carriero de:- 
_Janço d'Avignoun, emé la chato d'un patiaire di palun, la. 
lado d'Eirago qu'a fa tres cop li cadèu, e l'einado di fiho de l'en-. 
"^.mort de Tarascoun !... j 
m vougu afourti que lou bal di moussurot se fara plus l'ans 
.'èn, ' 
LOU CASCARELET. 

PÈR LOU MINET DE MADAMISELLO EST*** 


Voulès un cant pèr voste cat? 
Sarié pecat 
De vous desplaire. 
Adounc, pèr Minet vau cerca 
Un aire. 


Li minet, de coustumo soun 
-- Es pas besoun 
De vous lou dire - 
Traite, jalous, groumand. E soun ` 
Martire 


Lou plus fort es de noun pousqué 
Rauba ço que 
Noun es à-n-éli. 
Despart tout acò soun blanquet 
Coume iéli ! 


Mai se sus li téule souvènt, 
I quatre vènt, 
Li cat s'assèmblon, 
Es pas que, segound li savènt, 
Se sèmblon. 


E pièi, lou vostre es pa 'n gourrin 
Qu'en liò de rin 
Vèi que verduro: 
Es un bourgés que, liuen dóu trin, 
Maduro ; 


E ço que pèr ll catounet 
Sènso nounet 
Caudet e flòri 
Es uno deco, pèr Minet 
Es glòri. 





Ï Sim 

Car, s'es traite es pèr espaur 
L'ami marrit 
Qu'a si tendresso 
Mai en quau poudrias pièi óufri 
Caresso ; 


Car, s'es jalous, quau noun sarié 
Coume éu parié 
Treva d'ourtigo | 
Dins l'amour que voste cor ié 
Proudigo ? 


Car, s'es groumand, lou bèu catoun,. 
Es di poutoun 
De vòsti bouco 
Fres coume li gran galantoun 
Di souco ; 


E s'es laire, es de vòstis iue 
Que jour e niue 
` N'en pren li flamo, 
Pichot Proumetiéu sus lou piue. 
D'uno amo ! 


Se noun ère iéu, que voudriéu. 
M'aguèsse Diéu 
Fa jalous, laire, 
Traite, groumand : segur saupriéu. 
Vous plaire ! 
LOUIS ASTRUC. 





La bèuta de Pome es dins soun esperit, l'esperit de la femo es dins. 


__ o hae ` 

Noun counfises en degun li mancamen de ta femo, qu'acò es escupi en. 
'èr e te retoumbo sus lou nas. . 

UN SAUVATAGE 


Un pescaire dóu Rose, un jour que barquejavo 
Pèr vèire se lou pèis sounjavo à boulega, 

Veguè, tout proche d'éu, un ome que plounjavo, 
E qu'avié forço l'èr de vougué se nega. 


Vitamen de-vers éu revirè sa barqueto ; 

Vesié plus que sa blodo e ié mandè la man; 
Pièi, emé proun de peno, aduguè lou fresqueto 
Que n'en sarié 'sta quite, aquéu cop, pèr un ban. 


Mai quau vous a pas di que tant-lèu sus la ribo, 
Lou nega, revengu, s'aubouro, e, lèu-lèu-lèu, 
Sens rèn dire se pènjo à la branco d'un pibo, 
En fàci dóu grcnd flume, au raias dóu soulèu. 


Lou pescaire, dóu tèms, vai averti lou gardo, 
Voulié touca la primo, e pièi i'èro óublija ; 
Quand aqueste vèi l'ome, espanta, lou regardo : 
- « Disias que se negavo e l'atrouvan penja ! » 


-- « Ai proun vist qu'à-n-un pibo aquel ome escalavo, 
« Mai, coume èro sourti dóu Rose tout trempa, 
« Ai pensa, - quand ai vist qu'à l'aubre pendoulavo, = 
« Que s'èro mes aqui pèr se faire seca ! » 

E. J. 


LOU MARRIT TÈMS EN MAR 


Un mouine dóu gros grun qu'anavo en Americo, fuguè recoumanda 
au capitàni dóu bastimen que devié lou mena. 

Quand sieguèron en pleno mar, lou capitàni que veguè veni un g 
marrit tèms ié fai ansin : _- Moun Reverènd, li mouine avès gaire | 
pèd marin, vous engage à vous estrema dins vosto gabino. S'ausiss 
li matelot crida e jura coume d'uganau, sara 'n entre-signe que 
'ncaro d'espèro, mai se lis ausissès s'embrassa, prega Diéu e se r 
coumanda 'n tóuti li sant dóu Paradis, poudès faire voste testam 

Eiçò vai bèn. Lou mouine s'estremè dins 8a gabino d'ounte, un cop 
aro, un cop pièi, mandavo soun serviciau sus lou pont pèr vèire lou 
-demenè dóu tèms e pèr ausi ço que disien li matelot. 

Lou serviciau revenguè un cop blanc coume un pelas. 

-- Paure de nàutri! moun Heverènd, ié faguè, crese que sian 
perdu, i'a li malelot que juron coume de caretié. 

--Diéu siegue lausa ! respoundeguè lou Reverènd, poudèt èstre 


tranquille n'escaparen. 
LOU GALOI SARTANIÉ. 





CANSOUN NOUVIALO 


PÈR JANO RCUMANILLE 
Sus l'èr de : « Digo, Janeto... » 


De l'Americo, 

Apereilabas, 

Un calignaire ) bis 

Quito li pampas, $ ` ` 
Pecaire ! 


Sus la mar vasto 

l'a 'n veissèu que cour ; 

Dedins si velo 

Boufon lis amour, 
Pecaire ! 

Lou calignaire ` 

A passa la mar ; 

Vite s'abrivo 

De-vers Jacoumar, 
Pecaire ! 


-- Digo, Janeto, 
Vos te marida ? 
Vène dis Indo 
Pèr te demanda, 
Pecaire ! 


> 39 _. 


=-- Nàni ! iéu vole 
Panca la chabi !... 
-- Si, si, ma maire, 
Vai lèu ié durbi, 
Pecaire !... 


E vaqui coume, 

Pèr vous dire tout, 

Aro siéu l'ouncle 

D'un nouvèu nebout. 
Pecaire ! _ 


19 desèmbre 1895. FÈLIS GRAS. 


LI DOUS FANFAROUN 


Dous sóudard italian de l'armado que se faguè tant bèn espóussa, 
lis argno pèr lou rèi felibre mantenèire Menelik, s'èron asseta souto. 
un aubre de dàti d'enterin que lis autre alin se batien. 

Em' acò parlavon de soun courage : = 

-- Téu, disié l'un, sabe pas quand n'ai fai peta d'aquéli mouricò ; 
ai qu'à li regarda, tout-d'un-tèms s'agroumoulisson e crèbon de la 
pòu. Acò m'estouno pas. Se te disiéu que me fau pòu à iéu-meme- 
quand me regarde dins un mirau. | =. ` 

-- Téu ai pas toun cop d'iue, respoundié l'autre, mai ai uno espaso- 
que n'en toumbo coume uno daio ! Figuro-te qu'ai à moun oustau 
tres matalas que soun bourra rèn que di moustacho dis enemi qu'ai 
tuia... 

Avié pas feni de dire, qu'un escuriòu, qu'èro sus l'aubre, leissè 
toumba un meseioun de dàti que rousigavo. 

= Qu'es acò? faguèron nòsti dous sóudard en ressautant, li balo que- 
vènon enjusqu'ici 1 = EÉ s'empartiguèron emé li cambo sus soun còu 


en cridant : « Tiras plus ! tiras plus ! se rendèn !! se rendèn !!! » 
LOU CASCARELET. 








LOU SECRÈT DÓU POUÈTO 


-_ Coume fas, me disié lou felibre Arnavielo 

Pèr trouva, tant de tèms de rimo novo en do 

-- Moun bèu i'ai respoundu chasque jour dinsla pielo 
Ma muso se refresco au saboun MIKADÒ. 

ODO A-N-ANSÈUME MATIÉU 


(Proun.ié pres au Councours dóu felibrige de Paris). 


Quis desiderio sit pudor aut modus 
Tam cari capitis ?... 
OuURACI. Odo xx, libre 1. 


Castèu-Nòu ! Castèu-Nòn ! sus ti blüii coustiero, 

De-vers li Coumbo-Masco, au mié di vigno en flour, 

Quau es aquelo bruno e galanto grangiero 

Que vai, lou pitre au vènt, lis iue trempe de plour? 

L'Estello di Sèt Rai sus soun front esbrihaudo 1! 

Elo, plourant de-longo, em' un pan de sa faudo 
Eissugo si poulit vistoun. 

Felibre,-aplanten-nous ! Que chascun, tèsto nuso, 

La countèmple !.. Es Gatouno, es Agueto, es la Muso 
Dóu gènt Felibre di Poutoun. 


Ah ! di sèt rai de nosto Estello, 
Segur, n'i'a de mai lumenous ; 

Mai digas-me, jouvènt e bello, 

Se n'i'a de plus pur, de plus dous, 
Que vous ensou'eie miés l'amo, 

Que mete au cor plus casto flamo, 
Que vous rènde mai pensatiéu ! 

E vous, mi mèstre, o grands artisto ?! 
Quau a d'estrofo mai requisto 

Que li qu'as trenado, o Matiéu? 


| siés noste Catulle, e tu siés noste Ouràci! 
r as lou cor ardènt, e l'engèni, e la gràci 
Di grand mèstre dóu tèms passa. 
.F; quau, dóu Gay-Saber, miés que tu, gènto abiho, 
rauba sus li flour lou mèu e l'ambrousio 
Que li troubaire avien leissa? 

Èbri d'amour, de souleiado, 

De vin claret de ti coutau, 

En varaiant sus li terrado 

De toun galant païs nadau, 

Tu pantaiaves que poutouno 

Sus frésqui gauto de chatouno 

A l'iue viéu, au pitre dubert; =` ` 
Tu despintaves ta vignasso 

En rimo drudo e rouginasso, 
Penjant, bèlli grapo, à toun vers. 


E, bagnado di plour de l'aubeto naissènto, 

O neblouso coume un bèu sero, o calourènto 
Coume, à miejour, lou souleias, 

Tis estrofo, enliassado en gaio farandoulo, 

Lèsto e pourtant au sen un brout de ferigoulo, 
Davalavon vers li campas. 


Coume Cloè, coume Lesbio, 
Coume li chato dóu Coumtat 
Vous pivelant de sa babiho, 

Vous enchusclant de sa bèuta, 
Souplo, adrecho coume de fado, 
Simplo e pamens bèn aliscado, 
Desplegavon si roundelet 

Dins li blad rous, long di genèsto, 
E vous fasien vira la tèsto 

Coume lou vin de ti coulet. 


Bèllis estrofo, ai ! las ! à vosto gènto escagno 

Aro s'apoundran plus de nouvèlli coumpagno !.. 
De la glòri dins li trelus, 

Long di siècle à veni countunias voste brande, 

Car lou que vous trenavo e vous dounavo l'ande, 
Dort lou grand som que fenis plus ! 


A Dt t 

"Mai, de l'amour dóu bèu touto amo que barbello 
"Voudra poutouneja vòsti vers inmourtau, 

-E dira 'n aprenènt d'ounte venès, o bello ! 

\ « Castèu-Nòu, glòri à tu ! pos pourta lou front aut ! » 


'E tu, brave Matiéu, sourriras dins ta glòri! 

E nous-autre, em' amour, gardaren ta memòri. 
E quand, de tout caire e cantoun, 

Ensèn, de Castèu-Nòu vendren treva li coumbo, 

`O Mèstre, leisso-me, sus la crous de ta toumbo, 
Emé respèt faire un poutoun! 


LOUIS TOMBAREL. 





Touto femo que se vanto de sa vertu, sa vertu ié peso. 





"Quau crèi à sa femo se troumpo, quau ié crèi pas èi troumpa. 





Quand Diéu vous barrò uno fenèstro. vous duerbo uno porto. 





A FREDERI MISTRAL 
qu'avié mes en prouvençau li Letanio di sant patroun de Raiano. 


Mande un gramaci bèn courau 
Au grand felibre de Maiano, 
Qu'emé sa gràci soubeirano 
Semoundè l'encèns prouvençau 
I sant de noste bèu Raiano. 


Dessus lou front de nòsti sant 
Aro, dos glòri soun pausado, 
La de la vido benurado 

E lou treius esbrihaudant. 
De nosto lengo bèn amado. 

Ô Mistral, ause lou pantai 

Que durbè lou cèu plen d'estello, 
D'angeloun, d'amo blanquinello 

E de benurous quenounsai 

A mi tremoulànti parpello: 


Vesiéu dins lou cèu tresanant, 
Dins sa glòri, dins sis andano, 
Veni li patroun de Raiano 

Que s'espaçavon, en parlant 

La douço lengo de Maiano. 


Se saludavon amistous 
Emé ti gènti Letanio, 

E, dedins l'eterno patrio, 
Aquéli resson melicous 
Encantèron lis amo pio ; 


E. dóu santuàri au lindau, 
Souto li glourious pourtico, 

Li vierge, li voues angelico 
Lausèron Diéu en prouvençau 
Dins un armounious cantico. 


E lou Paire eterne disié : 

« Aquelo musico flourido 

Qu'adus sus soun alo espandido 
Coume un dous prefum d'amelié, 
D'ounte vèn, ounte a pres sa vido? » 


-_- « Es la lengo di Prouvençau, 
Respoundeguè 'n sant de Raiano, 
Que pèr vous dins lou cèu tresano, 
Enaurado d'aperavau 

Pèr lou felibre de Maiano ! » 


Raiano, 9 d'abriéu 1895. R. LUQUET. 

LOU BON PAGAIRE 


Benezet de Saro-mito èro un d'aquéli gros sèns-souci, proun 
carga de famiho, e jamai forço carga 'n mounedo. 

Devié dos rèndo à moussu Blanc, lou noutàri, pèr sèt eiminado de 
terro que ié menavo à Vilassolo. Moussu Blanc ié reclamave si sòu 
tóuti li cop que lou rescountravo sènso poudé n'en tira redorto. _ 

Las de bouta sus la bugado, la tresenco rèndo anavo toumba, 
Moussu Blanc faguè veni Benezet à soun burèu. 743 

-- Ah! ço, mai veguèn, ié làguè, vos paga o vos pas. paga ? 

- Emé la meiouro voulounta dóu muunde, couine vous dison 
.Moussu Blanc, pode pas : i'a pas un sòu dins l'oustau ! 

- Me dises toujour acò. 

-- Que voulès ? Siéu bèn proun malurous. 

-- léu me cargue de te n'en faire trouva. 

-- Acò. sarié 'no bono obro. Digas-me mounte n'avès perdu : 
-sarés lou proumié paga. 

-- Eiçò 's pas de rire: fau vira, tourna, cerca... 

Saro-mito se viro à drecho, fai un tour à gaucho, se baisso, re- 
gardo, cerco souto lou burèu, souto li cadiero : 

= Moussu Blanc, ai vira, ai tourna, ai cerca: n'en_ai ges trouva. 

= Es pas ço que te vole dire : te fau vèire un ami que te n'en 

este. 

=-- Sian pas brouia, parai, moussu ? 

= Nàni. 

-- Eh! bèn, prestas-me n'en : vous pague roubin sus l'ounglo. 

-- As resoun, faguè Moussu Blanc en sarrant li dènt, que la 


moustardo ié prusie dins lou nas, tè, signo aquéu papié. 


Benezet, ravi, signè. Mai Moussu Blanc, teuènut lou papié, ié faguè: 
_ = T'avertisse, moun ome, que pos courre lèu-lèu à toun oustau, 
se vos i'arriba avans Moussu Michèu l'ussié que ié vai ana pèr te 
«dire bonjour e te faire sesido ! 


LOU CASCARELET, 
Fai lou bèn pèr lou bèn, 
Pièi laisso barja li marridi gènt. 

LA MAR 


A FÈLIS GRAS. 


Coume la flour amo l'eigagno 

E lou pescaire !ou vènt-larg, 
Coume l'aiglo amo si mountagno, _ 
Iéu, d'amour fòu, ame la mar ! 


-- Qu'au revoulun de la tempèstc, 
Idoule e brame dins l'escur, 

Vo qu'ameisado, fague fêsto 

IÍ ven'oulet èbri d'azur ; 


Ame sis erso courounado 
D'escumo blanco que boumbis, 
E qu'en dentello refoufado 
Fuso sus li gourg mouvedis. 


Mai, subretout, quouro soumiho 


L'alen di niue dins lou cèu blous, _ 


Ame d'ana, sus li mountiho, 
Béure si perfum salabrous ! 


-- O mar superbo e sóuvertouso, . 
Tu que lou souleias divin 

Dins si brassado pouderouso. 
Caligno eë baiso sènso fin, 


Di sablo d'or rèino azurenco. 
Is amouróusi lernisoun, 

Qu'as de trenello de pervenco . 
E d'augo vèrdo pèr frisoun, 


Eterno e siavo bressarello 
ÏI long plagnun misterious, 
L'or pur que gisclo dis estellœ, 
Fai de perlo emé ti respousc, 

E, dins lou clar de l'espouscado 
Qu'eissameno d'or l'embruni, 

Au dous balans de tis oundado 
Sèmblo que brèsses l'enfeni, 


Enterin que la luno palo, 
Envejouso de ta bèuta, 

Vèn mira si raioun d'aupalo 

Dins lou blu di toumple argenta ! 
E. AUZIÈRE. 


Ï 


Requiem gagno l'argènt, 
Gaudeamus lou despènd. 


LI BOTO 


En vilo d'Ais, mèste Droumet fasiè mestié de pintre. 

-- « Mai. m'anas dire, pintre de que ?... pintre de gàbi ?... de 
contro-vènt ?... de gourguiero ?...» 

-- Nàni. Meste Droumet pintavo... de tablèu. 

Eto !... cercavo pas d'acampa la glòri di grands artisto que, d'a- 
vans éu, avien ilustra la capitalo de Prouvènço. Envejavo gaire, pau- 
ret, lou renoum de Finsonius, de Daret, de Vanloo.. e detant d'au- 
tre. Artisto moudeste, bon paire de famiho -- e pas trop mau 
engaubia -- mèste Droumet se countentavo de pinta d'ensegne pèr 
li sajo-femo, d'ex-voto pèr la capello de Nosto-Damo de Gràci e, 
d'aro-en-là, quàuqui retra di bon crestian que leissavon soun bèn à 
l'Espitau. 

Pèr li sajo-femo, sabiè metre en bello visto uno damo pimparado, 
tenènt à soun bras uno pèço picado bèn courouso, se permenant 
dins un jardin ounte poussavon li caulet e, souto un caulet, un pichot 
enfantoun que fasié babòu. 398 »: 

Bon an, mal an, alestissié quàuqui dougeno d'ex-voto pèr aquéli 
que la Santo Vierge avié apara dóu mau: Febrous alounga dins 
soun lié bèn proupret; carretié esquicha souto li rodo de sa carreto ; 
vouiajour aresta 'n camin pèr l'uiaussado de la chavano, etc., etc... 

E, toujour, dins un cantoun dóu pichot tablèu, un flot de niéu amou- 
louna à l'entour de la vierge trelusènto o de sant Massemin, -- pa- 
troun de la vilo d'Ais, que l'engardo di tron -- que jitavon sus lis 
adoulenti si regard pietadous. . 

Dins li retra de gènt caritable, lou pintre sabié faire lis àbi à grand 
coulet, emé si boutoun bèn counta ; li perruco coulour de canebe, 
li couifo en dentello plissado, li caracò de guingamp e li bavarèu de 
mounjo. Pèr la ressemblanço di figuro, coume res lis avié counei- 
gudo, li priéu de l'Espitau li troubavon frapanto... e li pagavon bon 
marcat. 

Avié tant souvènt pinta la Santo Bono-Maire trelusènto dins sa 
revoulunado de nivo, mèste Droumet, que venguè à l'idèio dóu 
curat de Sant-Marc de ié faire coumando d'un tablèu de l'Assoump- 
cioun pèr sa capello, E vaqui mèste Droumet atala à-n-aquéu gros 
prefa. 

Quiha sus d'un planchié de bos apouncheira de lòngui fusto, souto 
l'arc-vòut dóu mèstre-autar, aguè lèu fa de pinta 'no grando vierge, 
'mé sa raubo rousenco e soun mantèu blu sus un trone de nivo 
blanc ; pièi, à l'entour, faguè voulastreja un eissame d'angeloun 
que desplegavon sis aleto e gansaiavon si brutelet dins l'azur. 

Mai uno causo enfetavo mèste Droumet : 

Lis angeloun qu'enjusqu'aro avié pinta, envirouna de fueio de 
caulet, moustravon gaire que si tèsto sourrisènto e, perfés, sis es- 
palo e si maneto; mai li pèd s'atroubavon escoundu, e lou pintre 
s'èro pas fa la man à retraire li mignot petoun dis anjounèu, 

Assajè proun de metre de pèd au bout di cambo de sis enfant vou- 


laire... Mai quéti pèd !... Aguè bello faire, destaire, escaffa ë recou- . 


mença, li pèd dis angeloun semblavon toujour de paquet d'estrasso 
mau ligado !... 

A la fin, pèr escoundre tau petas, mèste Droumet troubè rèn de 
miés que de ié metre de boto!... Escoundeguè lis estroupiaduro 
souto de fino boto bluio, roujo, vèrdo, que fasien is angeloun de pèd 
fin courne se sourtien de la boutigo dóu plus fin courdounié I!., 

Quand lou curat de Sant-Marc veguè talo despènso de sabatoun, 
s'escridè : j 

-- Mai, mèste Droumet, de qu'avès fa ?... Caussa mis ange e' 
de boto ! .. E moante avès vist d'ange que pourtèsson boto ?... 

-- Lisai vist, respoundeguè lou pintre, lis ai vist lou mei 


jour ounte li veguerias que pourtavon d'alo ! 
J. HUOT. 

FOULIGE D'AMOUR 


Pèr la noblo damo 

Dóu castèu de Bramo, 
Moun cor s'abrasamo 

E, foulas d'amour, 

Siéu qu'un pichot pastre 
Que dins li mentastre 
Countèmplo lis astre 
Quand toumbo l'errour. 


La bello princesso, 

A forço richesso 
Qu'aumento sens cesso, 
E palejo l'or. 

Braio petassado, 
Camiso estrassado, 
Cinq cabro trissado : 
Vaqui moun tresor. 


Amount sus li mourre, 
Au mitan di roure 
S'aubouron li tourre 
De soun fièr castèu. 

E iéu dins la plano 
N'ai que ma cabano 
Qu'un jour la chavano 
Boutè de cantèu. 


Pèr faire si viage 

A forço aquipage 
Que menon de page, 
Noble e de respèt. 

E iéu i caussido, 

Que l'ermo erbassido 
N'es aprouvesido, 
Espéie mi pèd. 

De bèu cavaucaire, 
Vènon de tout caire, 
Dins l'espèr de plaire 
A sa majesta. 

Iéu, jamai la vese 
Que de liuen, e crese 
Qu'autan qu'éli prese 
Sa flamo béuta. 


Quand en ribambello 
Luson lis estello, 

Milo farfantèlo 

Afiscon mis iue; 
Sounge que la damo 
Dóu castèu de Bramo, 
Enfin me prouclamo 
Mèstre sus li piue. 

Mai siéu rèn qu'un pastre 
Que dins li mentastre 
Countèmplo lis astre 
Quand toumbo la niue. 


MARIUS JOUVEAU. 





BLAIME 


De la modo, Lelet. seguènt touei lei caprici, . 

Paurino coumo siés, me dounes à pensa 

Que tei beloio sour lou triste pres dóu vici, 

E mai te pimpes mai afiches ta brutici : 

Ansin l'ounour se perde, e Diéu es óufensa... 

Ague tort, siégues tu faroto sèns malici ! 

Iéu noun pouede pamens faroto t'encensa. 
A.-B. Ce 


LOU CURAT DIS ABIH9Y 


l'avié bèn quàuquis an que li gènt dis Abiho avien ges de curat.. 
S'èro mai que d'un cop parla de n'i'en nouma un ; mai fau crèire- 
que lou posto èro pas di requist, e que s'atrouvavo res, vièi o jouine, 
que vouguèsse se n'en carga. Dóumaci lou tratamen èro bèn menut, 
e pèr lou casuau falié pas ié coumta. 

Pamens, un bèu jour d'óutobre. sus li vounje ouro de matin, de- 
la ratamalo - autant dire ansin -- que fasié d'aquéu tèms lou cour- 
rié de Carpentras à Saut, se veguè davala davans l'auberjo de la Ga- 
bello, un capelan emé, souto lou bras, soun breviàri, pourtant d'uno. 
man un bastoun, eë de l'autro, soun rebaladis sarra dins un marrit. 
sa blu. 

Quatecant tóuti s'acampèron à soun entour e s'atrouvè qu'èro bèn. 
lou nouvèu curat que venié faire vesito à si parouquian. Un di mar- 
guié de l'endré anè lèu carga la vèsto pèr accoumpagna lou prèire e- 
tóuti dous se meteguèron en camin. D'abord passèron d'un oustau 
à l'autre de l'amèu, pièi s'avastèron vers li granjo esparpaiado dins. 
lou Ventour, vers la Sono, li Laurènci, lou Soudar, li Tourniaire, 
la Jasso dóu rat, la Coumbo de Claro, li Garrigo, l'amèu dis Isnard. 
talamen qu'èro negro niue quand arribèron is Abiho. 

Pèrtout i'avien fa de fèsto : -- Sian paure. tóuti avien di, mai tam- 
bèn saupren ajuda noste curat. E tóuti avien proumés quaucarèn : 
Quau de bos menusa pèrla chaminèio e de carboun pèrlou poutagié, 
quau un sa d'aquéli bon tartifle que se samenon dins li baisso quau la. 
prouvesioun de nose, d'óulivo cachado e de pichoulino, e de castagno; 
uno pastresso avié parlau d'adurre un toupinet de counfituro de- 
frago e de framboueso sauvajo, uno miejn dougeno d'aquéli bon frou- 
mage prefuma au pebre d'ase e plega dins de fueio de nóuguié sar- 
rado em' un fiéu de lano. Aqueste mandarié uno bello fricassèio e. 
quàuqui liéuro de saucissot se 'n-cop tuarié lou porc, uno blanqueto. 
se 'n cop la cabro aurié toumba lou cabrit,uno bresco de mèu se 'n cop. 

abiho se chanjarien; un cassaire pourtarié uno lèbre tre que n'au-. 

„ lou rescontre, uno brouchetado de sero e de tourdre quand ven-- 

ié lou tèms di passage e que li leco e lis englut pourrien faire soun 

tfice. l'aguè meme un rabassaire pèr secarga de faire manja aw 

m curat quàuqui pougnado de rabasso pèr Nouvè Enfin, se parlè- 

tant de bòni causo que quand pièi lou paure mesquin, tout avani 

de l'escourregudo que venié de faire, sa preguiero dicho, s'endour- 
miguè sus sa paiasso de fueio de fayard, sounjè que tóuti li bèn de 
da terro e li benedicioun dóu cèu toumbavon à bòudre sus éu. 

' * 
4 * 

Venguè Pivèr. 

Sus aquéli grand campas descubert, samena de roucassiho, planta 
de lavando, de pebre d'ase. de cardoun, de moussible, de grato- 
quiéu, que davalon di cresten dóu Ventour vers li toumple de la 
.Nesco, li nèblo acoumencèron de rebala negrasso e frejo. Pièi toumbè 
la nèu, s'espandissènt toujour plus blanco, escafant li pàli verduro 
dis espiguiero, amatant la sentour di planto sóuvajo, amudissènt li 
brut de sounaio e li japa di chin d'avé, ensarrant coume dins un 
susàri lou paure presbitàri, la glèiso, lou cementèri qu'acò fai tout 
Tamèu dis Abiho. Soulitudo e silènci que just li travessavo tres caup 
pèr jour en vounvounejant lou dindin de l'Angelus parti à la voulado 
dóu pichot clóuchié. 

Li devot aboundavon pas. A la messo, lou matin, èron que tres: 
Diéu pèr l'entèndre, lou curat pèr la dire eë sa servicialo Goutoun, 
qu'avié passa bessai de trento an l'age canouni, pèr la servi d'en-de- 
toro dóu cor 

Em'acò quand avié dit sa messo, legi soun óufice, la vido dóu 
+ sant dóu jour, e, de tèms à autre. un journau religious que ié man- 
davo un countraire la semano d'après qu'avié pareigu, lou paure 
curat, li pèd dins lou recaliéu. regardavo la vapour que s'escapavo 
«de l'oulo ounte se couisien li tartifle qu'acò, ems 'n pau de la e de 
-froumage fasié lou dejuna dóu matin, lou dina de miejour e lou soupa 
dóu vèspro 

De tóuti li prouvesioun, de tóuti li bon viéure, de tóuti li grou- 
mandiso que s'èron proumesso, rèn avié pareigu e se n'en parlavo 
plus. =. 

Pièi, d'acha-pau emé li Jour plus grand e lou soulèu plus fort, la 
nèu se fonndeguè, la mountagno reprenguè si sentour de lavando e 
de pevre d'ase, sa pauro verduro, si brut de sounaio e si jap^ 293 
chin d'avé e li gènt coumencèron de veni naseja lou dimenct. s 
-óuftice. Eufin Diéu e lou bèu tèms faguèron que pèr Candelousa 32 
glèiso èro pleno coume un iòu. Adounc lou curat, quand aguè 
d'evangèli se revirè vers lou pople se signè, faguè soun pr^ 3 
ansin feniguè sa dicho : 


n 

-- « Poudès crèire, mi fraire, que Diéu quand vòu faire counèisse. 
.sa voulounta à si servitour, i'aparèis en sounje. Ansin faguè pèr- 


Jacob quand lou patriarcho endourmi veguè uno escalo anant dóu 


sòu enjusqn'au cèu que d'ange d'afilado. mountavon e descendien 
e Diéu acouta contro l'escalo ié parlè, ié proumetènt de grand. 
bèn e uno grando pousterita. 

« Eh bèn ! mi fraire, la niue passado ai agu, iéu peréu, un sounje. 
Diéu lou paire, tau que poudès luu vèire au dessus dóu mèstre- . 
autar, dintre lou cèu blu estella e li nivo que sèmblon lou pourta,. 
m'es apareigu : _ 

-- « Paure curat, m'a dit, vese bèn que fas ço que pos pèr lou: 
« bèn de la Glèiso e lou salut de ti parrouquian Plagnes pas ta . 
« peno quand fau courre à travès li mountagno, dins la nèu e la nè- 
« blo. mau-grat la plueio e la biso, fugue de jour fugue de niue, pèr - 
« vesita li malaut e secouri li malurous encaro plus paure que tu, e 
« te vole ajuda dins toun óufice en fasènt counèisse à ti parrouquian. 
« ço que pènse d'éli e pèr li counvida à miéu faire. j 

« Tóuti me demandon quaucarèn : Baudèli lou buscatié me prègo. 
« de gari si raumatisme, Cadet dis Uba vòu que póutire dela mort. 
« soun drole que, pecaire, a uno marrido peremounio, Castoulié e. 
« sa Nanoun, que soun marrida dempièi cinq an e qu'an ges d'en- 


_ « fant, me suplicon de n'i'en manda un; la Marieto dóu nóuguié 
) 9 g 9 


« fai nouveno pèr que ié counserve soun pretendu qu'es sóudard e. 
« se bat avaus dins lou founs de l'Argerio. Tóuti volon que fague 
« plòure en tempouro sus si samena, que fague espiga si blad, flouri. 
« sis esparcet, abounda si tartifle, crèisse soun troupèu. 

` « Em'acò res fai rèn pèr ma glèiso eë pèr moun menistre ; óublidon. 
« si proumesso ! . 

« Baudèli t'avié proumés de tos menusa pèr ta chaminèio, de 
« carboun pèr toun poutagié, Cadet t'avié proumés uno prouvisioun 
« d'aquéli bon tartifle que vènon dins la baisso di valloun ; Castoulié. 
« t'avié proumés uno bono blanqueto, se 'n cop sa cabro toumbarié. 
« lou cabrit; Marieto dóu nóuguié t'avié proumés de froumage de 
« monntagno. de counfituro de frago e de framboueso; e tant d'àutri, 
( deli nouma vendrié.en òdi, t'avien proumés la fricassèio. 
€ = 2d tuarien lou pore, uno lèbre quand n'aurien lou rescontre, 
(  rouchetado de sero e de tourdre quand li leco e lis englut 
Ï -"^*ien. faire soun óufice, de rabasso pèr li fèsto de Nouvè... 

é Baudèli, ni Cadet, ni li Castoulié, ni Marieto dóu nóuguié,, 
I lig àutri an tengu si proumesso ! 


k 





de froumage, de fricassèio de porc. de saucisseto, un bèu lebrau 
Ï counseié, de liame de tourdre e de sero, de pichot panié de 

fE « Eh tèn ! pos dire en tóuti que siéu pas decida à faire quaucarèn 

-« ï pèr aquéli que fan rèn pèr ma glèiso ni pèr moun menistre e que 
-a soun pas de paraulo. Baudèli gardara s: raumalisme, lcu drole de 
« Cadet restara malaut, li Castoulié saran toujour sènso entant ; lou 
« proumés de Marieto restara en Argerio. l'aura ges de plueioen 
« tempouro, li blad espigaran pas, lis esparcet noun flouriran, li 
.« tartifle aboundaran pas, l'avé se gastara. Digo-ié bèn pèr que 
« tóuti n'en fagon soun proufié ! » 

« Vaqui. mi fraire, ço que lou bon Diéu m'a dit dins moun 
`« sounje. Aro es à vautre d'avisa se voulès óuteni ço que demandas 
faire voste salut qu'es la gràci que vous souvète. Arsin siegue | 
E se revirè vers l'autar pèr acaba sa messo. ` 


A 


* 
* Y 


Res mutè ; mai d'aquéu moumen coumencè vers lou presbitàri u 
` vai-e-vèn que noun prenié fin. Se veguè Baudèli, emé sus sa carreto 
un bèu mouloun de bos menusa e uno bello coufo de carboun chausi 

pièi Cadet carrejant sus sa barioto un sa de tèu tartifle, pièi Nanou 
+de Castoulié pourtant, escoundu dins soun foudau, lou darrié d'u 
-cabrit de la, pièi Marieto dóu Nóuguié emé soun toupinet de counfi 
turo. pièi tóuti lis autre erné de nose, d'amelo, d'óulivo, de castagn 


«basso tóuti fresco. 

E pèr tout dire, de tout acò bon es li paure e li malaut que n'e 
proufitèron. Se diguè meme que lou curat fasié mestié Cóu nivelai 
-que pren la terro ounte n'i a de soubro e la porto ounte n'en man 
pèr fin de metre lou laboura d'aploumb. 

Lou bon Diéu se meteguè de la partido ; Baudèli garriguè si rauma 
tisme, lou drole de Cadet dis Uba venguè mai gaiard e fort. li Cas 
toulié aguèron la bessounado pèr Toussant venènt. lou calignaire d 
Marieto s'entournè d'Argerio, emé li galoun de capourau, li pluei 
:toumbèron en tempouro, li blad espiguèron à rage, flouriguèron li 
+espacet, aboundèron li tartifle, li fedo agnelèron tant e pièi mai ! 4 
boundànci fuguè pertout. 

-- E pièi ? 

-- E pièi ? Acò faguè que lou curat dis Abiho is Abiho mu.. 
que soun successour, peréu i'es mort, e queli successour 
successour tant ié mouriran, estènt que lou posto es trop ven^" 

"e que quand uno fes un curat i'es nouma, ié resto, fauto de pousqué 
-8e ié douna d'avançamen. 
` JAN DIS ENCARTAMEN, 


E e e e A 


Ï lagremo d'un eiretié, 
Sarié bau quau ié creirié. 


AUBO DE SIÈCLE 


A Mis AMI DE PROUVÈNÇO 


Vos estis tempora, o juvenas. 
Lou nouvèu siècle es vautre, o jouvènt. 
(SANT AGUSTIN). 


Un siècle more, un siècle nais: 
Un mounde toumbo au garagai, 
Un mounde incouneigu s'aubouro. 
Pas e respèt au tèms passa ! 

Mai tu, l'iue vers l'aubo fissa, 
Jouvènço, lèvo-te, qu'es l'ouro ! 


L'aveni ! L'aveni sara 

Ço que toun obro lou fara : 

Jito i quatre vènt la semènço... 

Lou grand chaine tèn dins un griéu... 
L'aveni ! [/aveni 's à Diéu, 

Mai Diéa te lou douno, o Jouvènço! 


LOU FELIBRE QUE S'ES FA MOUNGE. 


aria (Bretagno), lou 10 d'avoust 1896. 

LA LIÇOUN. 


ABSTINENTIA singulariter in communitate- 
est reprehensibilis. 


En un mounastié d'ome d'ordre faguèron uno grando fèsto, e tóuti 
li fraire manjèron aquéu jour ensèn dins soun refeitòri. Entre aquéli 
fraire i'avié un fraire que jamai manjavo que de pan emé d'aigo. È 
quand lou serviciau verguè e iéfausè la car davans e qu'après ié 
dounè de vin, lou fraire diguè : «Ami pourgès me d'aigo, que iéu 
noun mange car e noun beve vin». E lou serviciau diguè davans tóuti 
lis àutri fraire, que tóuti l'ausiguèron: «Bèn ! adusès d'aigo à-n- 
aquéu fraire, quenoun manjo car e noun béu vin » E alor un fraire 
vièi s'aubourè e venguè au fraire e ié diguè : «Aurié miés vaugu vuei 
que restèsses dins toun chambroun e que i'aguèsses manja de car, e 
que noun aguèsson tóuti li traire dóu mounastié ausi aquelo voues, 
car la bòni astinènci se dèu faire amagadamen e sèns vano glòri. » 





LI PLUMO D'AUCO 


Un fustié nouma Gricò, 

Qu'èro esta ' l'escolo encò 

De moussu Daru, pecaire, 

T'a bessai trento an d'acò, 
Fuguè designa pèr maire 

D'un vilage, qu'es soun noum... 
Entre-z-Ais em' Avignoun. 

Un jour que soun secretàri 
Èro pas vengu 'u burèu, 

Lou plus jouine di Durèu, 

Pèr service militàri 

Demandè 'n certificat. 

Pèr quau n'a pas la coustumo, 
Èro un travai delicat. 

Lou maire prenguè la plumo, 
E gravamen grafignè, 
Grafignè. pièi se signè, 
Em' uno grando parafo. 
Durèu, qu'avié d'iue pounchu, 
Ié fai : « Escusas, moussu, 
« Avès manca l'ourtougrafo. » 
Gricò, sènso s'esfraia, 
« Ah ! dis, vese ço que i'a : 

` « Es vòsti plumo de ferre ; 
« Reguignon coume un gimerre, 
« E n'en tiras jamai rèn. 
« Au diable aquéli viadauco ! 
« Parlas-me di plumo d'auco : 
« Acò, si, qu'anavon bèn ! » 


E. MARRÈU. 





CHAPITRE XXIII DE LA GENÈSI 


1. Saro visquè cènt-vint-e-sèt an. j j 

2. E mouriguè dins la ciéuta d'Arbèio, qu'acò 's Ebroun, terro de 
Canaan. E venguè Abraham la plagne e la ploura. 

3. E quand aguè coumpli soun devé funeràri, parlè is enfant de 
Heth, en ié disènt : 

4. « Iéu siéu un passagié e un estrangié vers vous-autre: dounas- 
me, 'mé vous-autre, lou dre de sepóuturo, pèr qu'enseveligue ma 
morto. » 

5. Li fiéu de Heth respoundeguèron, ié disènt coume eiçò : 

6. « Escouto-nous, segnour ; siés un prince de Diéu vers nautre ! 
chausisse entre nòsti sepucre pèr i'enseveli ta morto. Res pourra te 
` `èndre d'enseveli ta morto dins lou mounumen siéu. » 

. Abraham s'aubourè e m' acò adourè lou pople dóu terraire, 
ènt-à-dire li fiéu de Heth. 

3. E ié diguè : « S'ansin vous plais qu'enseveligue iéu ma "morto, 

1gués bèn, vous n'en prègue, intercedi pèr iéu auprès d'Efroun, 

` de Seor, 


4 

9. Pèr que me baie la baumo doublu qu'es à la ribo de soun champ ; 
que me la vènde au pres que fau, aqui davans vous-autre, e que iéu 
ague aquéu sepucre. » 

40. Efroun, éu abitavo. au mitan di fiéu de Heth. E Efroun à- 
n-Abraham, prezènt tóuti aquéli qu èron au pourtau de la vilo, res- 

oun:leguè 'n disènt : 

41. « Faren pas coume acò, moun seine ! mai pulèu escouto Ço 
que vau te dire : iéu te doune lou champ e la baumo que i'a, davans 
lis enfant de moun pople : ié pos enseveli ta micrto. » 

49. Abraham s'amourrè davans lou j:ople dóu terraire. 

43 E diguè à-n Efroun au bèu mitan de tóuti : « Vogues bèn 
m'escouta ; iéu pagarai lou champ, pren l'argènt que te baie, e an- 
sin ié pourrai enseveli ma moito. » 

44. E Efroun respoundeguè: 

45. « Moun segne, escouto-me: la terro que demandes vau quatre 
cènt sicle d'argènt... Acò ”'s lou pres entre iêu e tu. Mai qu'es acò ? 
vai, vai, ensevelisse ta morto. » 

46. Acò ausi e entendu, Abraham pesè l'argènt, que l'avié de- 
manda Etroun, en presènci di fiéu de Heth, qu'acò fasié qualre cènt 
sicle de mounedo de lei. 

47. E tuguè recouneigu lou champ qu'èro autre-lèms d'Efroun, 
ounte i'avié la baumo doublo, en fàci de Mambrè, ta t lou champ 
que la baumo, emé tóuti lis aubre que i'èron à l'entour sus tóuti 
li counfront, 

18. Fuguè recouneigu poussessioun d'Abraham, presènt li fiéu de 
Heth e tóuti li qu'intravon au pourtau de la vilo. 

19. Vaqui coume Abraham enseveliguè Saro sa mouié dins la 
doublo baumo dóu champ -- que faciavo Mambrè, valènt-à-dire à 
Ebroun, en terro de de Canaan. 

20. E lou champ, e lou cros que i'avié à la ribo, fuguèron deliéura 
à-n-Abraham pèr mounumen, ë iecouneigu tau pèr lis enfant de 


Heth. 


F. MISTRAL. 

La benedicioun de Diéu es aquelo que fai bouie l'oulo. 
-MO EA DE EEE EE CET EEE ETE CEE LEECO 


Se dises à uuo femo qu'es bello, 
Cènt cop lou diable ié rapello. 

AÂ LA BELLO EISSERVO 


Lou Fort s'entourno di bataio ; 
Glòri au chivalié que revèn ! _ 

Sus marla fièro nau s 'adraio ; 

Sa velo boumbo dins lou vènt, _ 


Esbrihaudo sout sa courouno 
D'or e de jouièu sarrasin, = 
La bello nau ris e raiouno 
Dins li soulèu e li blasin. =Á| 


À rout de machicouladuro 
E de tèsto, jamai lassa. = 
La nau entre li roco duro 
Sènso mau-rescoritre a passa. =Â 


S'entourno iuei, sadou de glòri 

E de riquesso, en soun castèu. _ 
La nau es grèvo de l'evòri 

Qu'a rapuga de tout cantèu. -„ 


* 
* * 


As ausi di Sereno bloundo, 
Bon chivalié, li cant belin ? -_ 
O nau ! mesfiso-te de l'oundo 
F de si tràiti remoulin. 


La voues ardènto di Sereno 
Mountavo dins lou vènt di niue, = 
La mar lindo àla nau qu'enmeno 
Sourrisié de tóuti sis iue, =Â 


Lou Fort escoutavo l'ardènto 
Voues que cantavo dous e clar. - 
Dourmié l'ome que tèn l'empento, 
Sus la treitesso de la mar. = 

O crudèlo ! O Sereno 1! o femo ! 
Qu'as fa dóu brave chivalié ? - 
Ai ! plourarés forço lagremo, 
Pàuri nòvio di marinié ! =Â 


x 
y % 


Lou Fort, gai e vincèire, anavo. =Â 
(Dins lou vènt la velo boumbavo;. - 
Un jour t'a rescountrado, ai ! las $! =Â 
. (La prodo a touca li roucas). 
Avignoun, mars 1895. JÒLI BOUISSIERO. 





LA SAGESSO 


Un saventas qu'avié estudia touto sa vido la chifro, lis astre, la 
chimio e subre-tout la sagesso dins li pergamin e li libras di filou- 
sofe, bèn tant que l'apelavon lou Sage e tóuti ié demandavon 
counsèu, arribè à la fin de si jour que fuguè paure coume Jòbi sus 
soun mouloun de fumié, e se veguè fourça, pèr pas creba de fam 
d'ana demanda l'óumorno à la porto de la glèiso. j a 

Aqui se rescountrè em' un avugle que demandavo coume éu la 
carita i bràvi gènt que sourtien de la messo o di vèspro. Mai vai se 
devina que tóuti li pata, li liard e li dardèno toumbavon dins l'escu- 
dello dóu chin de l'avugle, e jamai rèn de rèn pèr naste paure Sage. 

Bèn tant qu'un jour, despacienta de demanda e de rèn reçaupre, 
e sentènt que si tripo se nousavon de la fam, s'aubourè, courreguè 
sus lou pont qu'èro pas liuen d'aqui e cridè : « Dison que vau mai 
èstre couioun qu'avugle ? Lou prouvèrbi sarié verai se disié: Vau 
mai èstre avugle que sage ! » E se traguè dins la ribiero. 

L'autre paure, en ausènt l'espouscado, pousquè pas se teni : s'au- 
bourè : traguè apereila si luneto verdo, faguè sauta la vèsto, e cabussè 
dins la ribiero pèr pesca soun cambarado. Fuguè proun urous pàr 
l'adurre viéu sus la ribo. 

Mai vai te faire lanlèro ! Tóuti sachèron que lou couiòssi èro „ s 
avugle, ni meme borgne. -Â E à parti d'aquéu jour, li pata e li lis d 
anèron mita dins l'escudello dóu sage e mita d.ns la siéuno. 

E lou prouvèrbi que dis : « Un bènfa es jamai perdu » avié ïr üi 


menti. 
LOU CASCARELET. 

LA LENGO D'OR 


Musico de FRANCÉS JOUVEAU. 


Allegretto. 
pE ==7t == 

La parla- duro de Prou-vèn-ço, Es pèr nautre la lengo 

d'or Que lou viei- un e la jou- vèn-ço Avèn cla- va-do au founs dóu 
piu mosso. 


j: Su =. Fò 528 K aoun =E È TE TEA 


.cor. En despié dis ome dóu Nord, Desis es-cri, de sis a-rengo, _ E- 

Tant que lou Rose e la Durènço 
Coularan fièr entre si bord, 
Faren clanti, plen de valènço, 
Lou dous parla di sant record. 
Car en despié di marrit sort 

E dóu mesprés di tiro-lengo, 
Restara lou parla di fort : 

Lou Miejour gardara sa lengo. 

Porton lucha, Ia mauvoulènço, 
Lou nescige â mourre bestort, 
Sinn tôuti lest pèr la defènso, 

K n'en saran pèr sis esfors. 
Nosto lenza os un recounfort, 

E pèr li mount, plano e valengo, 
la parlaren fm-qu'à la mort : 
Lou Micjour gardara sa 

Avicnoun (sini, 







lengo 
E. JOUVEAU. 





LA MUSICO DIS ANGE 

de recouneissènço pèr ta maire, que valié tout au mounde ; mai lou 
veses, sian pas riche, lis annado soun marrido, ë despèndes forço à 
la glèiso... 

-- Ah! ma bono maire ! elo lagremejavo. s'èroau Purgatòri e 
que, pèr ma fauto, ié demourèsse, jamai me lou perdounariéu ! » 
Em'acò countuniavo soun trantran. E lou manéscau aboulavo. 

Dequ'aurias fa, vautre, à sa plaço ? La ba're? Nàni. Li cop n'a- 
vançon rèn. E pièi, de pica 'no teino tant bravo e tant douço, un 
eisèmple de vertu, e3 pas d'un ounèste ome. Tainbèn, se n'en gardavo 
bèn, Paulèu. , 

VPavié sièis mes qu'acò duravo. 

Un dimenche, après soupa. s'atrouvavo au cabaret de La Caio ; 
intro un garçounet d'uno dougeno d'an,escarrabiha coume un lende, 
qu'avié 'no pichoto caisso de bos rouge, poulido que noun-sai. La 
pausè subre uno taulo, virè 'no clau, coume se fai pèr mounta 'no 
pendulo,e la queisseto coumencè de jouga, touto souleto, Bèu-Soulèu, 
pièi un moussèu d Madamo Angot, pièi les Hirondelles, pièi un tros 
de Mireille, e d'àutri galants èr. 

Paulèu se piquè lou front 

«< Ài moun afaire! » se diguè. 

Quand l'enfant a fa lou tour di taulado, lou sono. 

« Pichot, assèto te 'n moumen aqui, que te fague un pache. Me 
vos louga ta founfòni pèr uno niue ? 

=Â Ni vuei, ni deman, mai dimars, se voulès, que dève repassa pèr 
eici, en estènt que vau à la fiero de Castèu-Reinard. 

-- Eh ! bèn, vague pèr après-deman. E qüand me faras paga ? 

-- Vau bèn au mens tres franc. 

-- Te n'en baiarai cinq. 

-+ Vole bèn. 

-Â Acò sufis. mignot. Te rendrai toun óutis coume lou prendrai. 
Adounc, dimar àla memo ouro, vendras m'atrouva 'ici. 

- Poudès ié coumta. » 

Paulèu, lou drouloun parti, s'anè coucha. 

A ui bout d'uno bono passado, dis à sa mouié : 

h ! Nanoun, se sabiés, vène de vèire lou paradis. tout esbri- 
. ant de clarta e de daurèio, emé belèu quaranto milo angeloun. 
mitan i'*'aviáta maire, o. Nanoun, ta maire, vestido de blanc, 
) courouno d'or e de diamant sus la tèsto, coume uno. rèino. Tóuti 
`nge ié fasien la bèn-vengudo. 

` èves avé sounja. 

-- Noun sai. Mai èro uno causo à vous faire gau : l'encèns tubavo 
de tout caire ; i'avié sant Jan. sant Jóusè, sant Miquèu, santo Mada- 
leno, ela santo Vierge. As rèn vist, tu, digo ? 

-- Nàni. Ah ! ma bono maire, segur dèu i'èstre, dins lou cèu : l'a 
proun gagna. Paulèu, Diéu fague toun pantai vertadié ! » 

La niue venènto, nouvello apouteòsi, mai invesiblo pèr Nanoun, 
coume la proumiero. 

« Es bèn estounant, femo : tout ço qu'aièr m'apareiguè, vène 
tourna de lou vèire la memo causo. Rapello-te qu'acò noun es un 
sounge. I'a quicon mai. 

-- Que vos que i'ague ? L'asard .. 

-+ L'asard ? Que ? Dous cop de filo. Ah! noun, es pas poussible. 
Te dise que i'a quaucarèn aqui dessouto. M'a pas parla Suseto ; mai 
me fasié de salut, e me sourrisié d'un biais angeli que n'en revène 
pas. 

-- Ma bono maire! Ma santo maire ! 

L'endeman, à la vesprado, lou pichot manquè pas de veni au ca- 
baret de la Caio. Paulèu ié paguè d'avanço lou lougage de la queisseto. 
se faguè bèn esplica la maniero de faire marcha l'estrumen, e l'em- 
pourtè. 

En intrant dins la chambro, lou pausè sus la taulo de niue, bèn 
plan, d'escoundoun, se desabihè, e boufè soun lume. Nanoun, que 
venié de faire soun proumié som e qu'avié li parpello arrapado, ié 
veguè que de blu. Un mpumen après, roupihavo mai coume uno 
marmoto. Alor, vaqui moun manescau que se met à parla soulet : 

« Hoi ! ma sogro,es vous que venès mai vers iéu ? vous recounèisse, 
es bèn vous ! Ah ! coume stas urouso ! Viéure au mitan di delice 
paradisen ! Me fasès signe ? Mai, parlas-me dounc, parlas à vosto 
fiho, que vous a pancaro visto dins vosto glòri celestialo... 

-- Paulèu ! Paulèu! dequé i'a mai, ié vèn Nanoun, que s'èro 
revihado à-n-aquéli paraulo. 

Eu, tourna-mai, sènso respondre, countuniè : 

«< Ah ! paure de iéu ! Acò 's trop bèu, tant de meraviho !... Mai, 
dequ'es? Hoi! li serafin aduson sis arpo esi vióuloun !... Van jouga !... 
Jogon !... Grand Diéu ! la bello musico ! (aqui lou capoun mando un 
cop de pouce à l'ourgueno, que jouguè 'n tros de Mireille). Oh 
quéti son armounious e suau ! Mai, noun, siéu plus sus la terro ; me 
sènte enaura, lougié, subre vòstis alo, o bèus ange ! (L'èr de Mireille 
finissié ; zóu ! un cop de pouce à la mecanico, que jouguè Madame 

ngot.) 

Nanoun retenié soun alen, de pòu de perdre uno paraulo, uno 
moto. Escoutavo, ravido, la pauro ! 

Quand la founfòni calè, Paulèu se teisè 'no passado; pièi re- 
prenguè : 

« Hoi! tout s'en vai ! tout desparèis ! Ounte sias, bèus ange,e vous 
serafin, emé vòstis alo de nèu? E vous, Suseto, ounte sias ? Plus rèn! 
plus rèn : la resplendour s'amosso... Adessias... Ai l... » 

Aqui, la femo pousquè plus se teni de ié manda 'n cop de couide. 

« Paulèu ! Paulèu ! 

- Hòu ! 

-_- Parèis qu'es bèn de bon, e ravassejaves pas. 

-- Alor, l'as visto, à la fin, ta maire ? 

-- Ai ! las, noun, l'ai pas visto. Mai, la musico de serafin, l'ai au- 
sido, coume s'èro estado dins l'apartamen. 

-+ Aquelo musico ? l'as entendudo? Parai? que se pòu rèn imagina 
-de mai celestiau, de mai penetrant, de mai dous à l'amo ? 

-- Ah ! segur. Queto bello musico ! queto bello musico ! Me sem- 
blavo qu'anave m'emparadisa !... Mai alor, digo-me, ma maire te fasié 
signe ? 

s O, ma migo, 0o. Quau te l'a di ? 

-- Es tu, que parlaves. Mai alor, digo-me, se ma maire es 
coume acò tant urouso, n'aurai plus besoun de ié faire brula 
tant de ciro is autar de la glèiso ? 

--+ Ma fisto, me sèmblo de-crèire. 

- = Ma bono maire !... Mai alor, digo-me, dèu plus, tourna-mai, 


.avé besoun de tant de messo * 


-- Ma fisto, en estènt dins l'eterno glòri, dequé ié manco ? 
-- Es verai !... Ma hono maire ! Oh ! que iéu siéu countènto ! » 


Desempièi, Nanoun, la femo dóu manescau, faguè plus dire de 
messo pèr l'amo de sa pauro maire Suseto, -- relevant uno fes de 
l'an, lou jour anniversàri de sa mort. E s'espargnè, peréu, dins l'ous- 
tau, proun pèço de dès sòu de cire. 

-- Cinq franc, se disié Paulèu, en risènt dins sa barbo, cinq franc 
pèr me louga 'quelo bouito à musico, acò 's veritablamen estrasso 
.de marcat ! 


ED. MARREL. 





Aquéu que pico sa femo es coume aquéu que pico un sa de farino : 
dou bon s'envai, lou marrit rèsto. 

Aviéu planta dins moun ort 
De flour requisto ë poulido : 
Li floureto de moun cor. =| 
Entre que lis ai eulido, 

Dins mi man se suun passido 
Li Nluoureta de moun cor. 


Ai ! ai ! qu'es tristo la mort ! 


Avièu planta dins maun ort 
Lou brout adli raso divino... 
Pòr culi i boutoun dor 
Quand venguère se devino, 
QCJUWUatrvuvòère que d'espino 

LOU DECALOGUE 
DE JEFFERSON, TRESEN PRESIDÈNT DEIS ESTAT-UNI D'AMERICO!. 

| 1. A deman jamai noun remandes 
Ço que poues faire quatecant. 
'2. Jamai en d'autre noun coumandes 
Ço que poues oubra de tei man. 
) 


3. Avans de l'avé -- te souvèngue 
De noun despèndre toun argènt ;. 


4. E, pèr bon marcat quce te vèngue ,. 
; Noun croumpes ço que sièr de rèn. 


5. De quant nous couesto la beloio- 


\ Mai que lou viéure e lou vesti Ï 
3 
6. De simplo e frugalo manjoio. 


N'avèn jamai à nous penti. 


7 Groupo-te 'mé voio à l'oubràgi, 
Lóugié te sara lou travai. 


8. Quant de fes avèn pres oumbràgt 
Pèr de mau qu'arribon jamai ! 


9. Fau, dins la vido e sei magagno, 
Prene tout pèr lou bon cousta. 


10. Comto, se lou pegin te gagno, 
. Jusqu'à cènt, avans de muta. 


26 de juliet 1896. A.-B. CROUSILLAT. 





LA PATRIO 


) 
siés belèu jamai demanda ç^ qu'es la Patrio ? 
tout ço que t'enciéucio, tout ço que t'a abari e nourri, tout çe 
.s ama. Aquéli campèstre que veses, aquélis oustau, aquélis au- 
aquéli jouvènto que passon en risènt, es acò la Patrio ! 

Li lèi que t'aparon, lou pan que pago toun travai, lou paraulis que - 


dises e qu'entèndes, la baudour e lou tristun que te vènon di gènt 
e di causo que trèves, vaqui la Patrio! 
, La pichoto chambro ounte, à passa-tèms, as vist ta maire, li re- 
-courdanço que d'elo as garda, la terro ounte dor, la Patrio velaqui. 
Lou veses, la respires de pertout. ” 
Figuro-te, moun fiéu, ti dre e ti devé, tis amanço e ti neciero, ti 
remèmbre e ta recouneissènço ; bouto ensèn tout acò Soulo un sou- 


det noum, e aquéu noum sara : la Patrio. 
(Tradu d'Eméli Souvestre). A. G. 





DANSO D'AMOUR 


Amiras la vesioun 
Qu'aviéu en Bartalasso. 
Sus lou pont d'Avignoun 
Tout lou mounde ié passo. 


L'aureto musiquejo 

Dins li pin e lis aubo ; 

Lou vèspre que soumbrejo 
Acato dins sa raubo 
L'esquino dóu Ventour. 
Escoute lou trignoun 
Pregant sus la vilasso. 

Sus lou pont d'Avignoun 
Tout lou mounde ié passo. 


Au son de la campano, 
Veici, de l'autro ribo, 
Veici la rèino Jano 

Que sus lou pont arribo ; 
S'esmarro de sa court 
Pèr delembra 'n brisoun 
L'enuei que la matrasso. 
Sus lou pont d'Avignoun 
La rèino Jano passo. 


"a 
= a cie, 

Lou jouve rèi d'Irlando 
En-tant-lèu que l'a visto 
De vers elo s'alando 
Pèr tenta sa counquisto 
E l'emploura d'amour. 
Poun à cop d'esperoun 
Soun acanèio lasso. 

Sus lou pont d'Avignoun 
Lou rèi d'Irlando passo. 


Mai i'a'n pichot troubaire 
Que près d'elo s'escounde ; 

A vist lou cavaucaire 

E subran contro éu, brounde, 
S'aubouro dins l'errour... 

Un cors toumbo d'amount 
Dins l'aigo tranquilasso... 
Sus lou pont d'Avignoun 
Pa'n troubaire que passo. 


Aro veici de mounge, 

De cardinau, de prèire, 
Seguissènt dins moun sounge 
Un venerable rèire 

Qu'a'n vièsti de clarour ; 

Lou pople d'à geinoun 

Se prousterno sus plaço. 

Sus lou pont d'Avignoun 

Es lou Papo que passo. 


La danso s'entameno 
Alin sout li piboulo ; 

Un tambourin la meno 
'm'un èr de larandoulo ; 
Lou pichot diéu Amour 
Planant sus lou mouloun 
Vai faire bono casso ! 
Sus lou pont d'Avignoun 


Tout lou jouvènt ié passo. 

'La farandoulo gaio 

Sus lou pont se desplego, 
Chato e droulas, en aio, 
Chascun ié fai sa plego. 
Dirias qu'an de prusour 
De fournigo i taloun ; 
L'ouro noun lis alasso. 
...Sus lou pont d'Avignon 
Uno gitano passo. 


-- Quau vòu que i'esclargigue, 
Dis, sa bono aventuro ? 
-- Se vos que la legigue 
Dins tis iue, jouventuro, 
*Qu'esclairon la bramour, 
Anen au plus prefoun 
'Di bos de Bartalasso ; 
Sus lou pont d'Avicsnoun 
"Trop de mounde ié passo 1 

ADRÈISSO 

À Pèire Devoluy. 

'Rediras ma cansoun, 
.O Pèire, en Bartalasso ! 
Sus lou pont d'Avignoun 


Tout lou mounde ié passo. _ 
Madrid, Iv d'avoust. MARIUS ANDRÉ. 





LOU SA DE TARTIFLE 


Pécécé de Castèu-Reinard avié cava un sa de tartifle aperalin à sa 
terro dis Isclo ; em' acò, suslou tard, revenié à soun oustau eï ” 
soun sa sus l'espalo. De tèms en tèms, quand passavo un pont, fa: 
pauseto en apielant soun sa sus lou buto-rodo, e quand avié boi 
repartié mai. Quand fuguè sus la routo d'Avignoun, lou vièi Char 
emé sa carreto lou passè : Hòu! que? Pécécé, me sèmblo que n 
:ti pléni braio ! Badau, mounto sus la co de ma carreto. 

Pécécé, se faguè pas prega, s'assetè sus la co de la carreto. 
Au bout d'un moumenet, Charlet se reviro e vèi Pécécé que gardo 
soun sa sus l'espalo : 
-- Mai que ? Pécécé, ié fai, siés pa 'n viedase ! pauso toun sa! 
-- Mancarié plus qu'acò, respond Pécécé, pas proun de me pourta 
iéu, faudrié encaro que pourtessias moun sa ! 
LOU CASCARELET. 





NOUVÉ ENEANTOULI , 
NENO E TETIN 


A Madamisello Mario -Terèso Gautier. 


Paraulo e musico de Jüli CASSINI. 


_ bespre - cme <pur- cme 

Neno. Dison,Tetin, qu'àla vi-ha--do A-ièr l'Enfant-Diéu es nas- 

vist par-ti. Oh! quen- to lesto ! quente ï rire ! S'anen de- lon -go 


di-ver-ti . 
NENO 


Dison, Tetin, qu'à la vihado, 
Aièr l'Enfant-Diéu es nascu 
E parèis que ti cambarado 
Vers éu an deja courregu. 

TETIN 


Sara verai, l'ai ausi dire, 

Emai, d'alin, n'ai vist parti. 

Oh ! quento fèsto ! oh ! quente rire ! 
S'anan de-longo diverti. 


NENO 


Iéu me languisse de lou vèire, 
Touti ié draion de pertout ; 
Anen-ié 'nsèn se me vos crèire; 
Ié pourtaren un pau de tout. 


TETIN 


Iéu ié pourtarai mi clinqueto, 
Facho de dous tros de sietoun 
E, cla-cla-cla, faran souleto 
Entre li man de l'Enfantoun. 


NENO 


Iéu ié pourtarai mis image, 

Mi pato, moun poulit dedau, 

Ma grosso paumo e moun meinage, 
N'i'aura, segur, un plen fóudau. 


TETIN 


Iéu ié pourtourai ma baudufo, 

Mi goubiho e moun bèu boulan, 
Gros, quasimen, coume uno trufo ; 
Acò sara bèn pu galant. 


NENO 


Iéu, mai que tu, me faran bello, 
Tatan Lelen me frisara ; 
Rabaiarai, pièi, mi dentello 

E mi riban tant que n'i'aura. 

TETIN 


T'espère plus, saras darriero, 
Iéu vau subran parti soulet, 
D'un tèms franquirai li coustiero 
En fènt landa moun barrulet ; 


NENO 


He ! bèn, marrit, que noun te plase 
Iéu lou vau dire à ma memèi, 

E 'm' acò me prestara l'ase 

E partirai "mé ma titèi. 


7 


TETIN 


Iéu ié pourtarai ma founfogno, 
Ma sibleto e moun tambourin ; 
Acò zounzouno, acò cigogno, 

l'a rèn de tau pèr metre en trin. 


NENO 


Dequ'es acò ! n'es pas la peno : 
Es just pati-pata pas rèn. 
Iéu ié pourtarai mis estreno, 


"Moun brassalet e mi pendènt. 


. TETIN 


He ! bèn, ié pourtarai la mostro 
Que me dèu achata pepèi, 

O dins l'oustau prendrai la nostro ; 
Acò vau mai que ti bèbèi. 


NENO 


Iéu anarai dire à ta maire 

Que dins toun oustau vos rauba : 
Alor te leissaran pas faire, 
Ansin saras bèn atrapa. 

TETIN 


Neno saras bèn ma mignoto, 
Anes pas direacò 'n degun ; 
Cargaren tout dins ma barioto 
E poussaren un pau chascun. 
JULI CASSINI. 





LI PAURI COUMEDIAN 


Eilavau, au païs tounkinès, i raro chineso, coume èron galoi, li 
pàuri cantaire de grand camin, après lis alassàntis escourregudo en 
mountagno, coume èron countènt de faire pauseto, despièi sèt o vue 
jour ! -- Dins un gros vilage, mounte se brafo e se béu à soun plen 
sadou, mounte se ris eë se canto à cado ouro ! =Â 

Ome, femo, enfant, èron vounge, li pàuri roumiéu: quatre cou- 
mediano e dansairis, jouveneto e poulideto que-noun-sai ; = un JOu- 
glaire, brave pacan, 'mé si dous drole de quinge an; = tres musi- 
cian, aigre rasclaire de zambougno; -- e mèste Vien, un vièi 
sounjo-fèsto, lou mège, lou troubaire e lou sourcié de la bando. 

Après li jour sènso pitanço e li niuchado sènso lié, après li tristi 
barrulado souto la plueio e la cisampo d'ivèr, quente bonur e quente 
chale, parai ? de toumba pèr cop d'asard dins un riche vilage de la 
frountiero, -- dins un vilage mounte lou pople a deque? de tout, e s'en- 
soucito de rèn que festeja. mounte li gènt acueion li pàuri cantaire 
emé l'oulo pleno sus lou fiò e lou cor susla man ! -- E, savès ? eici 
sian en libre païs; i'a ges de prefèt pèr nous ensuca; lou vilage es 
pas marca sus li carto, nimai sus li papié dóu couleitour: au 
Tounkin, creson que sian en Chino; en Chino, creson que sian dóu 
Tounkin. Couneissèn qu'un mèstre, eicito : aquéu jouine Flouroun, 
un enfant de dès-e-viuech an, dous coume uno femo, e saberu mai 
que li prince di Dóutour. „ 

-- Ò l acò's aquéu que coumandavo dins lou vilage. S'espoum- 
pissié, liuen di telegrafe, liuen dis óuficié franchimand e di prefèt 
tounkinés, mèstre d'aquelo countrado incouneigudo, chèfe de si se- 
tanto sóudard que i'óubeïssien coume à-n-un emperaire e que, cade 
mes, se pagavon de sa sòudo en anant piha dins li vilage chinés lou 

Tis, li biòu, l'argènt, e tambèn li femo, quand l'óucasioun se capitavo 
-ansin... 

Mai eicito, savès, dins la mountagno, s "atrovo gaire de tiatre; amor 
-d'acò, nòsti coumedian fuguèron reçaupu forço amistousameu ; tau 
-que de cambarado, acò sarié pas proun dire : tau que d'oste manda 
pèr lou bon Diéu, e tau que de diéu meme! -- E la semano fuguè 
dèu passado, en joio e cansoun, en fèsto e festin. Lou jouvènt, gene- 
Tous coume un laire, pèr gramacia li coumedian de si coumèdi e li 
-musician de si musico, ié vujavo en tóuti li sòu à pleno sieto e lou 
-ris à plen bournèu. 

Cade sero, davans li gènt amoulouna. lou jouglaire fasié si tour, 
-di balarello dansavon. elou troubaire cantavo si trobo à la glòri d'a- 
-quéu tant brave mounde eë dóu mèstre tant ama. Pièi, pèr lou jou- 
vènt saberu, representavon lis anciàni tragèdi, li fièr dramo de l'is- 
tòri naciounalo. E, pèr li dramo e pèr li tragèdi, à si galoi coume». 
-dian leu jouine Li prestavo de raubo de sedo e de satin, roujo, bluio, 
verdo, e de sabre à fourrèu d'evòri o de velout, tout escrincela d'ar- 
gènt ; ï dono, li brassalet, li pendènt. lis anèu d'or li coulié d'ambra 


.Jaune. Cado niue, quouro cantavon e dansavon, lou jouvènt afe- 


ciouna pèr li clàri coulour e li nòbli formo, se deleitavo de vèire 
iha tout acò entre lis aubre dóu jardin, souto lou fiermamen d'ivèr, 
pu dous e pu linde bessai que noste cèu de Prouvènco is aubo dela 
4rimavero. Mai, après uno ouro, s'entournavo lèu dins su chambro 
.misteriouso, vers si libre, lou jouvènt, amourous dis armounióusi 
paraulo e di pensado sutilo mai que di nòbli formo, di clàri coulour 
e di jouièu qu'esbarlugon tout aquéu mounde. 

Mai aro, sis ome afourtissien l'un à l'autre qu'èro amourous de la 


-pu poulido di balarello, la douço Espigueto, « gènto - disien li letru 

-- gènto à sege an coume la flour di pessègue, fresco coume la 
fueio que l'aigo dóu riéu a lavado ». =- Quouro cantavo, en elo lou 


.jouvènt vesié reviéudado li rèino d'autre tèms, li damo di pu fièri 
J 


4egèndo. Pèr elo cade vèspre quitavo si libre. A-n-elo vouguè douna 


-4i pu fini perlo d'ambre jaune, li pu bèus anèu d'or; sus sis espalo 


flouriouso pausè li pu lourd satin, li sedo preciouso, e li pu blanc 
nantèu que s'adoubon emé la pèu di cabro de Moungouli9 E la 
iue, quand lis autre balavon e Jjounglavon pèr lou pople, elo s'a- 
'ançavo souleto vers lou lié mounte lou jouvènt jasié `n liegènt de 
robo, -- e pèr lou dous letru cantavo li pouësio d'autre tèms, dins 
chambro meravihouso, dins li jardin sout la luno. 
Ô, seguramen, Flouroun amavo soun Espigueto ; Espigueto tam. 

bèn amavo Flouroun. Mai s'adourèron coume d'enfant sage, elo» 
countènto d'amira la fino caro palo de l'ami, éu galoi d'escouta la 
voues dindanto e claro de l'amigo. L'un l'autre, s'adourèron coume- 
Santo Madaleno adourè Noste-Segne, e coume Jan-de-la-Crous adourè- 
la benurouso Mario -- se se poudié dire ansin sènse blasfema -, d'un. 
amour de cor e de pensado ; e jamai la man crentouso dóu jouvènt: _ 
se pausè sus l'espalo de la chatouno, e jamai si labro tremoulanto. 
flouriguèron di roso d'un poutoun li labro glouriouso de soun Es- 
pigueto. 

E soufrissié pamens, lou gènt letru - amo tristo e lasso à dès-e- 
viuech an, dins sa car fresco e claro de jouvènt ! amo que li libre. 
avien passido ! -- soufrissié, cado niue, quand pantaiavo davans l'au- 
tar di rèire, dins l'enmascanto óudour de l'encèns; soufrissié de sau- 
pre qu'un jour sa tant puro e glouriouso Espigueto sarié bessai uno- 
poupudo bagasso, vendudo à l'argènt di riche, à la passioun di paure; 
e qu'un jour, pu tard, sarié 'no laido bóudrèio, quand lou vieiounge- 
passirié si car roso e soun blanc visage. E lou jouvènt ptouravo. ` 
amor d'acò, en pantaiant qu'emé li roso de la car e lis iéli dóu visage, 
Vamo blanco e roso sarié passido e laido peréu. Ah ! se pulèu poudié- 
mouri, la gènto chatouno, mouri jouino e fresco, coume toumbo uno. 
roso à la cisampo d'abriéu ! -- Au mens l'amourous la gardarié, 
jouino e fresco, e vivènto eternamen au founs d'uno memòri fidèlo, 
dins la glòri e l'ounour de si sege an. . 

E pantaiavo ansin, un vèspre, souto lou cèu linde; -- e l'ende-. 
man à la primo aube li pàuri cantaire devien parti, pèr camina, 
tourna-mai subre li sóurni mountagno, pèr tourna-mai recoumença. 
lis alassàntis escourregudo souto la brèino d'ivèr... . 

E, d'enterin qu'ansin sounjavo, lou jouvènt, si lio-tenènt ié venguè. 
ron parla di pàuri coumedian que se dèvon entourna àla primo aubo s: 
@ avisèron lou jouvènt que se falié inesfisa : « As aculi = diguèron =Â 
aquéli gènt, e deman partiran d'eici. E quau li counèis ? = Anaran. 
canta dins li vilo, mounte degun saup que sian eicito, e que vivèn. 
dins la pas galoiso e dins lou bonur de nosto jouinesso. Quau pòu. 
nous afourti qu'aquéli gènt, -- de bóumian, de sounjo-fèsto! =_ «a. 
teisaran ? e que. dins quàuqui jour, li sóudard di franchimand ` 
dran pas bouta fiò dins nòstis oustau ? Mèstre, à nosto estiganço 
rèis que sarié 'no bono causo de li garda 'mé nautre, aquéli cov 
dian ; noun fau que parton d'eici ». 

Lou jouvènt sourriguè 'n brigoun ; escoutè li paraulo de sis ór 

«sènso muta ; pièi, la man levado, respoundeguè: « Anas, mis ami 2 
-sarès countènt de iéu ; e poudès festeja sènso crento ». 

= Pàuri cantaire ! 

-- Aquelo vesprado dounèron uno darriero representacioun, uno 
bello tragèdi di tèms ancian ; e la gènto Espigueto, = que noun qui- 
tara plus soun ami, e lou saup bèn, la chatouno! = pareiguè pu 
poulido e pu glouriouso que jamai. Touto la niue cantè l'ounour 
-dis àvi ; e is iue dóu jouvènt meraviha coume di sóudard groussié e di 
pacan, lis emperairis defuntado sourtiguèron dóu cros pèr canta dins 
la voues d'Espigueto, pèr sourrire emé si labro roso... 

L'aubo mountavo, fresco e palinello, dins lou cèu azurin mounte 
s'esvalisson lis estello beluguejanto. Aquelo coupolo lindo, à clarour 
de vèire, aurias di qu'anavo peréu s'esvali 'mé li belugo dis estello, 
-à la fin de la representacioun, - s'esvali coume lou celestiau decor 
-di tragèdi dóu tèms passa. . 

Li vounge coumedian, encentura de sedo pourpalo, mitra d'or, en- 
-chuscla dis aplaudimen poupulàri, coume d'un vin pouderous, se 

tenien d'ageinouioun pèr crida soun gramaci i diéu que vènon de 
-sauva la patrio, quand un grand silènci s'espandiguè sus li tèsto, sus 
Aou jardin. 


Darrié li pàuri coumedian - ome, femo, enfant, -- vounge sóu« 
dard s'èron auboura, aussant un sabre à bout de bras, e li sabre en 
«toumbant avien tranca vounge còu. -- Vounge tèsto barrulèron au 


-sòu, enjusqu'i pèd de Flouroun. 
E lou dous saberu regardavo, de sis iue maca de rouge, lou sang 
. que raio sus li coulour claro, que perlejo sus l'or di coulas e di 
brassalet, que s'alargo en riéu vermeiau entre li satin, sus li seda 
«bluio, jauno, verdo. Regardavo acò, lou dous jouvènt; e, fièr de 
.soun obro, amiravo de touto sa bello amo l'apouteòsi, -- enfin reali- 
.sado, e qu'avié pantaiado tant de tèms ! -- de la mort e de la bèuta, 
Lou soulèu pourpau, tau qu'uno tèsto trancado, barrulavo à l'OÒu- 
-riènt entre li moulounado de nivo blanc. E toujour lou jouvènt afe- 
ciouna s'enchusclavo dóu tablèu mounte volo à plen d'alo la trioun- 
-flanto bèuta d'Espigueto, que sèmpre demourara glouriouso, jouino 

*agco, dins la memòri de l'amourous. 

3i, d'uno man lasso, lou jouvènt coumandè qu'escoubihèsson 
w acò; e rintrè dins la chambro misteriouso, pèr liege coume 
3ravans li trobo antico : De flour ! -Â disié lou libre = de flour ! =p 
”andido à l'aubo, se passisson avans la sero. Ansin, la vido dis 

ome, E perqué s'inquiela de rèn ? E qu'es souto lou Cèu la mounta. 
Yno di Tres Gigant ? E qu'es la terro entièro, souto lou Cèu? 

Li sóudard e li pacan s'esparpaiavon en silènci. E, sonto lou san 
soulèu i'aguè plus que lou jardin desert, ounte lauceliho canto la. ' 
bèuta de viéure e l'amour, -- e qu'un sourne païsage de mountagno. 

- Lis aigo s'escoulon, lis ome passon, emai meme li diéu. Souloç 
li fièri pensado e li paraulo armouniouso an l'eternita. 

Js. Bs 





CANSOUN VENICIANO. 
Tirado dòu Pouèmo dóu Rose.. 


De-long de la marino 
En se lavant li pèd, 
À la bello Nourino 
Soun anèu i'escapè. 


Vèn à passa 'n pescaire 
Que vai dins soun barquet. 
E bourjo de tout caire 

Pèr empli soun saquet. 


-- Pescaire à barbo bloundo. 
Pèr tu i'a 'n bèu flourin, 

Se me pesques dins l'oundo 
Moun aneloun aurin. 


Se trais dins la marino 
Lou pescaire aflamba : 

-> Vaqui, bello Nourino, 
L'anèu qu'avias toumba, = 


Sa bourso elo desblouco : 
-+- Veici toun pagamen. 


- Un poutoun sus li bouco, 
Vole rèn autramen, 


"R. 


_ Ï _ 


--> De-jour noun se poutouno, 
Que nous veirié quaucun. 

-- De-niue souto la touno 
Nous couneira degun. 

-- Mai la luno clarejo 

Amount dins lou cèu grand. 
-- Dins lou bos que soumbrejo 
Mi bras t'amagaran. 


-- La roso qu'ai au jougne 
Vai chanja de coulour. 

-- Au rousié fau”se pougne, 
Avans que toumbe flour. 


-- Laigso-m'esta, pescaire, 
Qu'ai pòu dóu miéu marit ! 
-- Iéu noun lou cregne gaire, 
A bèu èstre marrit ! 


Sus moun batèu que lando 
Nous raubaren au fres, 
Car siéu prince d'Oulando 
E noun ai pòu de res. 
F. MISTRAL. 


Quand lou paire fai carmentrant, 
Fan caremo lis enfant. 





VERS LOU BARBEJAIRE 


Jejè de Mouriero se fasié coupa li péu vers un barbejaire de la 
jarretarié. Quand aquest aguè fini, baiè 'n mirau à noste Mourieren e 
ié demandè se tout anavo hèn. Jejè se regardè 'n moumen, pièi 
| rendènt lou mirau : -- Nàni, diguè, li vole un pau plus long. 
` L. C. 

FAI NOUNET, EFANTOU 


Pouesio de MIRÈIO ARNAVIELLE. 
Moderato. REFRI: 

net, e fan. tou, ple-go sè la parpello. Iuei lou bèl 
COUBLE: 

Oh ! toun pantai rousen sara causo poulido ! 
E lou Jèsus dau cèl, sus un rai trelusènt, 
De jougaios, de tout aguènt fa sa culido, 
Dedins toun escloupet adurra soun presènt. 





Mès, chut ! te fau dourmi... L'ouro es misteriouso.. 

Lou reloge à-de-re douge cop vai dinda, 

E s'ausis peramount uno voues melicouso, -* 

Melicouso es la voues que l'on ausis canta. 
MIRÈIO ARNA' 

LA COUPO 


T'a mai de cinquanto an que, dre sus lis emparo, 
.Sóudard dóu Felibrige e Prouvençau fidèu, 
-Coumbate pèr l'ounour, la glòri dóu drapèu, 

E res m'a jamai vist en foro de si raro. 


Ai toujour defendu e la defènde encaro 
Nosto Causo sacrado. En sourtènt di banèu 
La Muso m'enfadè e m'a 'nfada 'njusqu'aro _ 
De-bado lis ivèr agon blanqui mi péu. 


- La fe m'a persegui desempièi moun jouine age, 
Ei la fe que soustèn e douno de courage, 
Abro dins noste cor lon fiò sèmpre cremant. 


Li plus bèu de mi jour, li dève au Felibrige :; 
Ai franqui lis estèu, travessa lis aurige, 
E mourirai emé soun drapèu à la man. 


Avignoun, lou 13 d'avoust 1894. MARIUS BOURRELLY. 
. - 





UN REGRÈT 


l'alou Panard que desempièi dès an avié'n mau de cambo que n'en 
poudié pas vèire la fin. Soun medecin l'avié abandouna despièi bèn 
-quauque tèms quand, l'autre jour, lou rescontrè lèst coume un cat 
e marchant sènso bastoun : ` 
- Mai coume vas, Panard, siés dounc garri que courres coume 
.un perdigau ? 
-- Lou vesès, Moussu lou Mège, siéu garri. 
= E qu'au èi lou benurous que t'a garri. 
- Ei l'erbouristo de Carpentras. j 
=_- L'erbouristo ? eh ! bèn, moun ome, te dèu pas mau avè sauna 
yuchoun! Veguen quant t'a fa paga, se siéu pas trop curious ? 
M'a fa paga bèu cènt escut. 
Cènt escut! Mai, coudòci, s'aviéu sachu que ié vouguèsses 
8 cènt escut, iéu pèr aquéu pres t'auriéu fa l'óuperacioun e te 
'-iéu coupado ta cambo. 


Lou Panard court encaro. 
LOU CASCARELET. 

ATE DE MARIAGE 


En l'an milo-vue-cènt-nounanto-sièis, lou vint-- 
E-tres Janvié, sounant dès ouro dóu matin, 
Davans iéu, Santo Estello, auturouso patrouno- 
Dóu pople felibren, que la Glòri courouno, 
En coumuno de Sant Roumié, 
Dins la grand salo dóu proumié, 
An pareigu 'n hèu drole em' uno bello fiho, 
Jouachin-Marius-Aleissandre Gasquet, 
Estudiant en filousoufio. 
Ami di nòbli causo e saberu tant-que, 
Fiéu d'En Simoun-Enri, qu'a pasta proun farino- - 
Pèr li paure, presènt eicito, emé de Fino 
Felicio Clozel (davans Diéu, la mesquino ! = 
Nascu 'n setanto-tres, lou bèu trento-un de mars,. 
A-z-Ais, ounte isto emé soun paire, 
` d'uno part ;. 
E Fino-Maria-Vitourino Girard, 
Douço Rèino dóu Felibrige, 
Qu'ai pres plesi d'ourna de mi doun li mai rar, 
Pèr coundurre ma nau sèns cregne lis aurige, 
Nascudo à Sant-Roumié lou bèu quinge d'avoust. 
Milo-vnue-cènt-setanto-dous, 
Demourant au liò di emé soun ascendènço, 
Fiho dóu Majourau, Sendi de Mantenènço, 
En Jóusè-Marius, que porto dóu grand Art 
La bandiero, dins si man, tosto. 
E de Na Maria Lecacheux (un cor larg), 
Receberello de la posto, 
L'un e l'autre presènt eicito, 





d'autro part. 


Li dous jouvènt se soun aprouncha de la taulo. 
E m'an di que voulien se prene tóuti dous, 
Éu, elo pèr sa femo ; elo, éu pèr soun espous. 

Tourna, sus aquelo paraulo, 

Ai demanda 'si gènt se voulien acedi 
Au maridage subre-di. 

Tres fes d'un : « O », la salo inmènso a restounti. 
Ai pièi interrouga lou drole: 

« Digo-me dounc se vos, tu, pèr femo acepta 
La chato qu'es à toun coustat. » 
Gasquet m'a respoundu : « La vole. » 
Vers la jouvo alor me virant : 

« Digo se vos Gasquet, tu, pèr ome. » Subran 
Elo m'a respoundu : « Lou vole. » 

Adounc ai prounouncia qu'aquéu parèu d'acord 


Faran plus, d'aro-en-la, qu'uno amo e plus qu'un cors,, 


E lis ai benesi. Ai proumés sus si tèsto 
D'escampa la joio, la pas 
E lou soulas, 
Li flour de l'aubrespin, li flour de la genèsto, 
E li flour dis Aupiho e de la Crau en fèsto, 
E, subre tóuti aquéli flour, 
La flour divino de l'Amour ; 
E lis ai reçaupu d'embado en moun Empèri, 
Ounte me glourificaran, 
Ounto longo-mai s'amaran, 
E longo-mai faran l'empèri. 


De ço que subre es relata, 
Iéu, Santo Estello, ai encarta 
Aquest ate, emé diligènci, 
En la countinuio presènci 
D'En Fèlis Gras, 
Juge de pas 
En vilo d'Avignoun, ounte a sa residènci, 
Qu'es di felibre Capovlié, 
E d'En Savié Giraud, à Sant-Canat, rendié, 
Ouncle peirau de l'espousado ; 


Pièi d'En Armand Besson, à Bourge (Cher) dóutour. 

Cousin de la subre-apelado, 
E d'En Baumann Emile, à Niço proufessour. 
Finalamen, à l'assemblado, 
Ai legi l'ate e l'an signa 
Li dous marida, li dous paire, 
L'unico maire 
E li qnatre temouin peravans designa. 


Pèr còpi counformo e fidèlo, 
Certificado : 


SANTO ESTELLO. 


Vist pèr lou grafié dóu burèu, 
Signa dessouto : 
ÉDOUARD MARRÈU. 


LA CAMPANO D'ARGÈNT 


Ah! mis ami! De que vese? Un flot de mounde espetaclous : i'a, 
quand dirai ? belèu dès milo amo! lou sabe iéu! Li gènt sauton, 
danson, rison, picon di man, s'embrasson, dirias, ma fisto, que soun 
tóuti fòu. M'atrove, sabe pas coume, mescla em'aquelo foulo, que 
s'espertongo tout de long di bàrri, e intro e sort à plen pourtau. Tout 
d'un tèms un crid s'aubouro : « La farandoulo !... » Da voun-voun 
de tambourin, de fli-fli de fifre... vire lis iue d'aquéu coustat e vese 
uno farandoulo que n'en fenis plus! E queto farandoulo! i'a touto 
meno de gènt : i'a d'espeiandia sènso debas, de bourgés coussu qu'an 
de mostro ! de sóudard, de femo en catalano, de bugadiero, de repe- 
tiero. de moussirot en catagan de sedo, de porto-fais, de damo en 
raubo de dentello ; ié vese un capouchin rouge coume un grè, dous 
capelan, tres mourgo ! que sauton en moustran si boutèu! f'a p 
uno sequèlo de chato, d'enfant, de tout! E tout acò sauto, dan 
canto au son di fifre e di tambourin que se tènon escampeira tout 
-1ong de la farandoulo. Quand n'i'a plus, n'i'a mai ! E la foulo pico 
nan, e de tèms en tèms s'aubouro un grani crid: « Vivo la N 

cioun ! » E iéu me boutère à segui la farandoulo e à crida coume lis. 
autre: « Vivo la Nacioun! » 

La farandoulo èro talamen longo que se n'en vesié ni la coumen- 
çanço ni la fin; n'en sourtié encaro dóu pourtau Sant Lazàri, que li-. 
menaire rintravon pèr la porto Limbert. E la foulo seguissié, sarrado 
coume un eissam. Iéu, esbalauvi, badant coume un couquiéu. faguère- 
coume lis autre, e liogo d'intra pèr lou pourtau Sant Lazàri intrère 
emé la farandoulo pèr la porto Limbert, e enreguerian la carriero di 
Rodo. Acò n'es uno de carriero bijarro! La mita es caladado pèr- 
leissa passa li gènt e l'autro mita es lou lié de la sorgo que fai vira li 
rodo di fabrico dis endienaire e di tenchurié. Coume èro grand fèsto, 
parèis que li tenchurié e lis endienaire avien barra si fabrico; mai la 
carriero s'atrouvavo tapissado desempièi li téulisso enjusqu'à ras dóu 
sòu, di faisso d'endieno bigarado, roujo, bluio, jauno, verdo, à grand 
ramage de flour; de milié e de milié d'aquéli poulit fichu de chato 
floutavon sus li secadou e li courrejolo que travessavon la carriero e- 
fasien ansin coume de milié de drapèu e de festoun e d'auriflamo 
que lou clar soulèu, maugratlou tèms fre, ié jougavo dedins. E touto. 
aquelo floutesou::, emé lou voun-voun e lou balançamen de la foulo 
que vous pourtavo, lou brut de l'aigo de la sorgo que cascaiavo, 
coume un revoulun de fueio seco, en s'escoulant di gràndi rodo ar- 
renguielado que viravon plan plan ë semblavo que marchavon coume. 
de gròssi limaço en sèns countràri de nàutri, tout acò vous fasié par- 
peleja, vous dounavo lis esbrihaudo dóu lourdige. La foulo èro en- 
caro mai sarrado dins l'estrechant d'aquelo carriero e li farandou- 
laire noun ié poudien trepa à soun aise; de tèms en tèms li vesias. 
testeja au-dessus dela foulo, assajavon en van de se remetre en danso 
à la cadènci di tambourin que rounflavon e di fifre que s'esgousihavon. 

Caminerian coume acò, en se pourtant lis un lis autre, tout de long. 
di Tenchurié e di Bounetarié o de la carriero Roujo; en fin finalo ar- 
riberian sus la grand plaço dóu Reloge, davans la Coumuno. Aqui la 
foulo s'espandiguè e la farandoulo reprenguè si vòuto eë vira-vòuto, _. 
si tour e debanaire, si saut e subre-saut. Aqui veguère mai passa e re- 
passa lou capouchin barbu, li bourgès ventru, li tres mourgo roujo. 

ime de grato-quiéu, li sóudard, li capelan, li repetiero, li buga- 
ro, li bèlli damo e damisello, li porto-fais e li gandar; basto, tout: 
ignoun en farandoulo. D'enterin Jacoumard emé sa Jacoumardo. 
assavon sus tou gros bourdoun: boum ! boum ! lou canoun trou- 
ro sus la roco, e lou pople fòu cridavo: « Vivo la Nacioun !... » 

D'aqui mounterian sus la plaço dóu Palais di Papo, ounte devié agué 
liò lou festin poupulàri. 

Au mitan de la plaço i'èron dejà, sus uno estrado, li tres Amenis- 
tratour vengu la vèio de Paris, pèr prouclama la reünioun d'Avignoun 
à la Franço. La foulo dóu mounde e li farandoulaire aguèron lèu en- 
vahi la plaço emai la Roco di Dom, i'avié de mounde pertout ! Erian 
sarra, esquicha coumeli gran d'un mouloun de blad. Li tèsto se touca- 
von ií fenèstro, i balcoun, enjusco subre li téulisso. Alor la farandoulo 
faguè un brande espetaclous qu'enfirounavo li dos plaço dóu Palais e 
dóu Reloge, lou pople èro au mitan d'aquéu round mouvedis, e, tre- 
pant, picavo di man e cridavo : « Vivo la Franço! Vivo la Nacioun ! 
A bas lou Legat !... » 

Pamens, lis Amenistratour s'aubourèron e faguèron signe de se 
teisa. Li fifre e li tambourin pau à pau s'amaisèron, la farandoulo se 
destimbourlè, la rumour de la toulo s'apasimè; alor un delega de 
l'Assemblado legiguè lou decrèt que prouclamavo Avignoun e la 
Coumtat reüni à la Franço. E, zóu! mai de crid de « Vivo la Nacioun ! 
A bas lou Legat! » n'en vos, vès n'aqui ! 

Mai aquéli crid cessèron soute, e un silènci grèu se faguè quand 
lou pople veguè lis Aministratour se vira vers lou Palais di Papo e 
faire signe à-n-uno sòuco d'óubrié pousta amount sus li merlet. 
Aquéstis óubrié, qu'èron de manescau e de sarraié, s'avancèron dóu 
pichot clouchié que se vèi encaro ainount sus lou mitan dóu Palais, 
e à cop de martèu, à cop de pau-ferre n'en derrabèron la pichoto cam- 
pano d'argènt que sounavo rèn que pèr li Papo. Quand l'aguèron der. 
rabado de soun clouchetoun, l'estaquèron em'uno longo cordo, e la 
faguèron esquiha tout de long dóu muraias enjusqu'eiçavau sus la 
plaço. E la pauro pichoto campano, lusènto coume un anèu, pe- 
caire ! coume s'aviè agu la couneissènço de ço que i'arribavo, picavo 
de travès de pichot cop de matai à chasco secousso, e n'en trasié un 
son tantost clarinèu, tantost rau coume un cascavèu rout, que vous 
fasié tira peno e vous trancavo l'amo. Tout de long dóu bàrri, en da- 
valant, à chasco choco jitè soun plaguun, aurias di qu'èro uno amo 
vivènto, un enfant que fasien soufri !... Eh bèn! lou creirés o lou 
creirés pas, aquelo empressioun tristo, aquelo angouisso que me 
pesavo sus lou cor, touto la foulo dóu mounde qu'èro aquila ressen- 
tié. A n-aquéu moumen aurias ausi voula uan parpaioun, tant lou si-< 
lènci èro grèu e penible. De tèms-en-tèms ausissian marmoutia : 
« Tambèn ! perqué la pas leissa eilamount nosto poulido campaneta 
d'argènt l... » 

Tira de Li Rouge dòu Miejour. FÈLIS GRAS. 

LOU SERMOUN DE MOUSSU SISTRE 


Ai legit dins un vièlh registre 

De la paròqui de Pignan 

Que, dins aquela de Saussan, 

Un priéu, que s'apelava Sistre. 
Natiéu de Vau-vert sus lou Vistre, 
Prechava quatre fes de l'an. 


Lou marit de sa gouvernanta 

Èro un mouro noumat Simoun, 

Camard e lourd couma un demoun : 
- Mai sa vida èro edificanta, 

Car mancava pas un sermoun. 

Quand Moussu Sistre debitava 

En chèira quauque prone encian, 

Simoun, en brave parouquian, 

Dóu plesi que prenié, bavava ! 

E se soun mèstre s'emboulhava, 

-Ço que fort souvènt arribava, 

Dóu mai lous autres s'en risien, 

Dóu mai lou bon garçoun plourava 

Couma dèu faire un bon chrétien. 


Bon jour, bona obra, bèu Dimenche, 
Fèsta encara de la Tou-sant, 

Moussu Sistre à tout soun Saussan, 
Après avedre moulhat l'enche, 
Mitat patés, mitat francés. 

Prechèt lou sermoun que veirés : 


=- Non, mes chers enfants, dans la vie, 
l'a pas de pus orre pecat, 

Après lou de l'impuretat, 

Que celui de l'ivrognerie /! 

Car, quau bèu trop perd la resoun : 

Quau perd la resoun es capable 
Le toute mauvaise aclioun. 

E devèn la proia dóu diable. 

VNDeéjà cet hcrr ible Gemoun 

Prépare fagois et chai boun 

Pèr vous faire rousti lcu reble. 
Hélas ! cuinte sort misel aLle ! 

Je vous vois, sans remissioun, 

Plus noirs... que le cul de Simcun !... 
E, de-segu, n'es pas pau dire ! 
Ceux de vous qui ne l'ont ras vu 
Sai-que creirien que n'i'a pèr rire; 
Allons, Simon, montre ton cul ? 
Fais voir à toute l'assistance 

Dins aquel miral de danat, 

De quinte èr l'on serà pintat 

Pour trop aimer l'intempérance / Â 


Simoun, qu'èra fach au mestié, 
Vira l'esquina au benechié, 

E mostra una certana rega 

Qu'à grand mounde noun faguèt lega; 
S'èra pas estat pèr coustié 
Aurien agut pòu de fabrega, 

De tant escu que ié fasié. 

Omes, fennas, tout fremissié 
Davans Vinfernala relica ! 

Dóu succès de sa retourica 
Moussu Sistre s'aplaudissié ; 

Las jouinas filhas s'aclatavon, 

De pus ardidas espinchavon, 

Lous pichots enfants tresanavon, 
Au melhou tout reüssissié ; 

` E Simoun, en fin poulitica, 

Pèr faire valé sa rubrica, 

Virava pertout soun fessié. 

Tout-d'un cop, sa fenna Louisa 
Ie cridèt : Diga, vilanié ! 

Salop ! bedigas ! racanié ! 

Que noun chanjaves de camisa, 
E, surtout, d'abord que falié 
Qu'estalèsses ta marchandisa ! 


Mai, Simoun, sèns se desferrà 

E sèns quità soun atituda. 

Ie respound : Taisa-te, lenguda ! 
Toujour vos pertout te fourrà ? 
Babilhes couma una imbeeila... 
Eh ! pren-t'en à Moussu lou Priéu : 
Quau devignava, santa fiéu, 

Que prechèsse aquela Evangila ? 


(Tira de la nouvello edicioun dóu Siège de Cadaroussa, 
de l'abat Favre. -- Avignoun, Roumanille, 1896.) 


SANT PESTÈU 


L'an passat, au têms dis óulivado, m'atrouvave à Baumo vers 
moussu lou curat, qu'après m'avé fa faire un bon rechounchoun, me 
menè de vèspre à l'óufice de sant Pestèu. Siéu pas bien devot e 
couneissiéu gaire aquéu sant. Em'acò, de vèire tant de femo à l'óufice, 
demandère quàuqui rensignamen à moussu lou curat e me leissère 
counta aquesto. 

-+ Arribavo souvènt au grand sant Pèire, quand lou moumen venié, 
de pas pousqué druvi sa porto, la sarraio anavo mau e renavo coume 
la rodo d'uno pousaraco. Emai n'en venguèsse gaire, quand se pre- 
sentavo quàuqui pàuri crestian, èro pas brave de li faire espera sus 
*--- '"ndau avans de ié durbi lou grand mèmbre de la glòri celestialo. 

3 afourti en chu-chu qu'un pichot ome qu'avié fa forço brut 

Orro, emai sieguèsse quasimen un nanet e proun fin pèr passa 

\! trau de la sarraio, badè la figo proun de tèms. Meme lou papo 

IX quand arribè pèr reçaupre la recoumpènso de si merite s'a- 

` à davans un pourtau barra. Ero pamens proun pressa de 
6 

counta `n pau, entre quatre iue, ço que se passavo à Roumo e tóuti 
l'esperavon despièi long-tèms. Mai aquéu jour sant Pèire avié bèu 
gansaia, poudié pas durbi e, quand parlas di marridi lenge ! se diguè 
que sant Pèire èro jalous e qu'èro bèn aise de faire espera sus la 
porto un papo qu'èro resta mai qu'éu sus lou sèti pounteficau. Es 
verai que res n'en creiguè rèn. Enfin, quand aguè proun sarraia, 
lou pourtalié mandè souna sant Pestèu, lou meme que souto la 
raubo d'un ange avié descadanassa sant Pèire quand li jusiòu l'avien , 
carga de cadeno dins uno presoun de ferre. Aqueste, après avé mes 
si bericle sus lou nas e lou nas à travès l'engin destimbourla, après 
avé vira e tourna, declarè que i'avié rèn de rout, qu'èro lou cam- 
bouis, la porto se durbènt pas proun souvènt, qu'empegavo lou res- 
sort, em'acò, dins un vira d'iue, la sarraio desmountado fuguè ras« 
clado. desempegado, reboulounado e marchè mai que bèn. 

Sant Pestèu i'avié mes uno raiado d'òli de Baumo. 

Despièi aquéu jour l'engin s'es plus destrinca, e tre qu'un cres- 
tian se presènto, la porto se duerb sèns rena. Em'acò, en memòri 
d'aquéu service, li gènt de Baumo que soun autant glourious de 
soun òli que de soun muscat mancarien pas l'óufici pèr un petard ! 

V. G. 


Tres fiho emé la maire, 
Fan quatre diable pèr lou paire. 





UN BON AVIS 


L'aïcool de Mento de Ricqlès au mejan de quàuqui gouto dins un 
vèire d'aigo sucrado fai un béure delicious, refrescant ëe bon marcat, 
calmo subran la set e assanis l'aigo. 

A. doso un pau plus forto es un remèdi segur pèr lis endigestioun, 
lis estourdissamen, li mau de cor, la dissentarié, la colerino. 

Es eicelènt pèr li dènt, la bouco e lis àutri siuen dóu cors. 

Preservo peréu dis epidemio e dóu mau de mar. 

Soulamen fau bèn s'avisa que la moulo porte lou noum de Ricqlès 

` E tóuti nòsti plat d'estan, 

L'ESTANIÉ 


A MIS ENFANT JOUAQUIN E MARIO GASQUET. 


Le souvenir est l'âme de la vie, 
` LAMARTINE, 


I 


En intrant dins l'oustau à drecho, 
A n' uno plaço un pau estrecho 


Souto un fusiéu e dous panié, 


En nóuguié cira fin e flòri, 
Cisela coume un sant-cibòri, 
Avian un superbe estanié. 


Lusènt, lisquet, coume un vièi noble... 
Moun paire m'avié di : « "quéu moble, 
Lou tène de moun rèire-grand 

Éu l'avié fa dins sa jouvènço, 


Es à la modo de Prouvènço, 


N'ai refusa setanto franc. 


« Es un souveni de famiho, 
Porto au frountau uno ramiho 
Dis óulivié dóu terradou 


_ En fueio e flour escrincelado, 


E dins sa baisso ciselado 
A pièi dous large tiradou 


« Ounte metian nòsti servieto 
Dessus ié tenian nòsti sieto 


. De Moustié .. Pièi, sus lou mitan, 


Li gèntis óuliero de vèire, 
Li coucounié veïügu dirèire , , 


« Lou moulin à pebre, li flasco... 
Œ quand fasian Nouvè vo Pasco 

Tout acò lusènt, escura, 
Se davalavo sus la taulo 
E nous valié sàji paraulo 
De nòste vesin lou curat. 


« Intravo e nous disié : Lou prone- 
Degun ié vèn plus, e lou trone 
Barrulo pèr lou sòu. E pièi 

La fe s'envai, lou bèn s'abeno, 
Tóuti trovon qu'an trop de peno, 
Vesin, vesin nous fasen vièi ! » 


E moun paure paire plouravo, 

E soun ploura me maucouravo, 

Car èro un ome de vertu. 

Un jour me diguè: «Se'n cop more, 
Gardo l'oustau ounte demore 

E prene l'estanié pèr tu. 


« Te pourtara bonur, siés d'age 
A pensa vuei au maridage... » 
= Acò disènt me souriguè -. 
Toumbè malaut dedins l'annado 
Gardè lou lié 'no semanado, 
Pièi un dimenche mouriguè. 


Prenguère l'estanié di rèire 

E l'aduguère coume un prèire 
Porto lou reliclaire d'or 

A l'oustau ounte siéu encaro. 
Aviéu alor ma chato caro 

E moun paure drole qu'èi mort. 


II 


Aqui bouterian li jougaio 

De ma pichoto toujour gaio 

De moun pichot toujour galoi. 
Faguerian un bazar estrange : 
Sus un drapèu coulour d'arange,, 
La carreto de Sant-Alòi 

#Pintado à la bono franqueto ; 
Pièi, cantant sus uno branqueto, 
Dos cardelino ; e pièi un gau, 
Un long pantèn vesti de sedo, 
Uno arco de nouvè, de fedo, 
”m'àni sèt à vuech berlingau. 


Pièi un tambour e si masseto, 

Un fouit, un chivau, dos queisseto 
Pleno de bèu sóudard de ploumb. 
Dous arlequin que boulegavon 

Lis iue, li bras, e que jougavon 

Di chimbalo... Tout mau d'aploumb, 


Dins un cadre souto uno vitro 

Emé sa crosso, emé sa mitro, 
-Sant Roumié ; dous chin, un pijoun, 
Uno liasso de gimbeleto, 

Dos titèi en grando teleto, 

Em' un moustardié de Dijoun. 


Pièi sus lis estajiero, à baudre, 
` Coume de pèiro dins un gaudre : 
De bouito de cartoun, de bos, 

De fèrri-blanc ; un jo de quiho 
*me sa boulo pèr la resquiho, 

De galo e de moussèu de pos .. 


.Arresten-nous -- noumencladuro 

. Alasso à la fin quand trop duro = 
#au resta jouine tout-de-long 

Pèr ansin sèns trèvo ni pauso 
Amoulouna pièi tant de causo 
Sus sièi pos de tres pan de long. 


. Afeciouna, bon, acampaire, 

. Ah! de segur, fau èstre paire !... 
Un jour (m'ère enana cassa) 

Li gipié pèr blanchi venguèron. 

Paure estanié ! Mau lou prenguèron 
E lou leissèron cabussa. 


Tout s'abimè dins la toumbado. 
Li titèi de ma chato amado, 
Lou chivau de moun drole mort. 
Sus li bard, esclapa, pèr orto, 
Tout lou bazar davans la porto 
Estalouira... = Res aguè tort = 


Ô moun Diéu ! Ço que soufriguère, 
E ço que iéu ressentiguère !... 
Quand arribère !... -- Aviéu bèn fam, 
Soupère pas ! -- Ah ! li jougaio 
Reston la souvenènço gaio 

D'aquéli qu'an plus gens d'enfant ! 


MARIUS GIRARD... 
Sant-Roumié-de-Prouvènço, lou 19 de mars 1896. 


(Tira di « Cabro-fiò » en preparaciaun ) 





DISCOURS DE SANTO ESTELLO 


Messiés e gai Counfraire, 


Aqueste an, es en famiho, sènso façoun, à l'oumbro de la glèiso» 
di Sànti-Mario, ounte trévo l'amo de Mirèio, que nous acampan pèr- 
parla dis afaire de la Causo felibrenco. 

E, cresès-lou, l'acuei dis ardit pescadou Santen, di valerous gar- 
dian de Camargo, lis aplaudimen sènso fin de la mar encantarello, li 
bòni paraulo tant felibrenco de M. lou Maire e lou coumplimen flouri 
dóu baile Folcò, van miés au cor que tóuti li discours d'acadèmi e lis 
estramboufiado, amistadouso tant que voudrés, que l'on rescont=^ 
dins li recepcioun di gràndi vilo. 

Parai ? aman mai l'oumbrino d'uno tamarisso que li rai d'un ar 
de-triounfle de papié ; ëe subre-tout es mai agradiéu de vèire à sou 
coustat lou riban d'uno prouvençalo que lou capèu mounta d'w 
prefèt, 

Mai, faguen pas d'alòngui, que fau vuei n'en reveni is us di prou«. 
mié tèms dóu Felibrige : fau que chasque felibre entaula prengue, à 
soun tour, aquesto coupo e l'ausse en alargant touto la fe de soun 
cor e touto la pouësio de soun amo. 

E iéu brinde en vous disènt qu'aquéu vin rouge, que lampejo dins 
lou cratère d'or, es lou sang de nosto raço, sèmpre viéu, sèmpre 
fort. A quéu sang noun dèu se mescla, eë es nàutri li felibre que lou 
gardaren pur, se dins li boulouverso dela vide sabên teni nauto e 
cloto aquelo Coupo santo ! Pèr arriba seguramen vers la toco mar- 
cado dins l'Estatut, pèr pas leissa envessa dins lou roudan dóu camin 
aquéu vin qu'es noste recounfort, mi bon counfraire, fau nous teni 
siau sus la rego que cavèron li foundadou dóu Felibrige. 

Fau plus vira lis iue vers lou vedèu d'or e la glouriolo qu'es- 
brihaudon, de cop que i'a, la jouventu estrambourdanto. 

Santo Estello nous garde de maucoura, pamens, la jouvènço ! Que 
se desbounde, que, coume lou poulin descabestra, elo fague sa 
galoupado un pau en foro de l'eiròu, fin que lou ràfi de nosto fe se 
fugue bèn enta dins soun cor : alor la veiren reveni à l'obro bello e 
subre-bono. 

Eto ! es ansin, mi bon counfraire, sachés-lou hèn: es à l'escolo 
qu'anan, es ounte i'a d'ome que pourtan l'idèio felibrenco, es dins 
lou libre que fau semena lou gran qu'espandira. nauto e bello coume. 
uno flour de viro-soulèu, nosto divino lengo prouvençalo. 

Acò empacho pas qu'is ourq de lesi, quand lou tambourin voun- 
vouno, poudèn nous espaceja vers li ferrado, e courre is abrivado, eë 
afrounta lou negre tau dins lou round. Mai qu'uno fes la voto pas- 
sado, lou biòu tourne en pas dins sa palun emé si gardian, que soun 
éli un di grand sourgènt de nosto pouësio. 

E n'en voulès un plus bèl eisèmple que noste Baile del'Aiòli ? Éu 
que d'en aut de sa sello gardiano lou ficheiroun dins l'azur, au mitan 
de sa manado, amaduro soun obro felibrenco ! 

Fasès coume éu, jouvènt ! E degun poudra dire qu'avèn bouta lou 
càrri avans li biòu, nimai qu'avèn bouta li biòu avans la Causo. 
:lHbrenco. Adounc vous lou redise : se nous leissavian esbalauvi pèr 
- farfantello, se prenian pèr or tout ço que lusis, se counfoundian lou 
rut emé la resoun, farian coume aquelo bello mar que vesès eilalin 
irèmpre fouligaudo, sèmpre dansarello, 


Que boundo en van eternamen 
Vers l' Estello dóu fiermamen ! 

QU'ES ACÒ, MARIN ? 


A Marin, l'autre jour, plaço dóu Château d'eau, 
Un parisen venié : -- Vous que sias de Marsiho, 

Enié dequé lou fau lou Saboun Mikadò ? 

Marin respoundeguè : -- 'Mé d'òli de cacio .. 

Que dóu mount Garlaban clafis li roucassiho. 


LOU CURAT D'EIRAGO 


Me rappelle, emai i'ague bèn quauque tèms d'acò, qu'anerian, 
emé lou pintre Grivolas, faire uno escourregudo sus la Crau d'Ei. 
rago ; éu pintavo e iéu fasiéu de cascareleto à l'oumbro d'uno tousco. 
Lou curat d'Eirago, que si parouquian ié dounon pas trop d'obro, 
venguè à passa e charrè emé nàutri. En fin finalo nous counvidè à 
ana vèire sa glèiso e à dejuna em' éu lou lendeman, qu'acò se capi- 
tavo un dimenche. Pèr pas parèisse groussié, diguerian : fau ana à la 
messo, acò fara plesi à moussu lou curat. De bon matin intran à la 
glèiso em'un vòu de poulidi prouvençalo escarrabihado que-noun- 
sai, e pas crentouso, -- pèr un rèn vendrien vous manja dins la man. 
-- Basto, la messo coumenço, e quand lou curat a legi soun evangèli, 
quito sa chasublo ë mounto en cadiero pèr faire soun prone. Mai 
entre qu'es pourta amount, vaqui un ome que se bouto à brasseja 
sènso jamai pousqué dire uno paraulo. Nàutri, acò nous estounavo. 
Alor uno femo que coumprenié noste estounamen nous faguè plan. 
plan : « Es toujour coume acò, entre qu'es dins la cadiero, la paraulo 
ié manco. Desempièi tres an que l'avèn pèr curat, a jamai pouscu 
aligna tres mot. » = Coume la femo avié di arribè, lou curat davalè 
de sa cadiero sènso agué rèn di. Acò nous empachè pas d'ana tasta 
la bello galino qu'avié bouta à la glouto pèr nous regala. Quand 
aguerian dina coume se dèu, lou pintre Grivolas aguè la fantasié 
faire lou retra dóu curat d'Eirago, dins dous cop de craïoun acò 
guè alesti, ressemblant qu'aurias di que i'avien coupa la tèsto. 

Em'acò arribèron tout d'un tèms li fiho dela coungregacioun cç. 
venien demanda sabe pas que. Lou curat esmeraviha dóu re*t' 

«<que -venien de ié faire, diguè à-n'aquésti chato en ié moustrant lou 
papié : « Lou couneissès aquéu ? » 

-- Boudiéu ! se lou couneissèn ! Oh ! qu'es bèn fa! 

-+ Sèmblo que i'an coupa la tèsto. 

-- Ié manco que la paraulo! < 

-+ Taiso-te, grosso bestiasso, ié manco que la paraulo ! Veses pas 
«que l'an fa. dóu-.moumen que prècho !!.. 

LOU CASCARELKT. 


SALADU CHAMPANELLO 
(Tira dóu pouèmo de Margai.) 


iLa Leberounado, 
Es uno salado, 
Gulido, triado, 
.Propramen lavado, 
.E-bèn espôussado ; 
Pièi, pas mau salado, 
= Vouncho, vineigrado ; 
Ço que fau, pebrado, 
Enfin, qu'a virado 
Voste servitour. 


Aro, es touto lèsto ; 
.Sara pèr errour, 
Se fueio n'en rèsto, 
A leissa counfi. 


Car, sabès, aqui 

.Pa d'aquéu creissoun 
Que vèn que dins l'aigo ; 
Ta de bourtoulaigo, 

.'a de couletoun, 

De margarideto, 


E de lachugueto ; 

Emai de bounet 

De capelanet, 

Aquelo salado, 

« Douceto » noumado, 
Talamen es dous 

Soun prefum, au goust, 


IÍ trau de muraio, 
Ai, peréu, culi 

Soun creissoun pouli, 
Bateja nertous ; 

Aqui s'esparpaio, 
Pèr douna bon goust 
A l'òli courous, 
Franc de touto paio, 
Lou brout dentela, 
Blanc coume lou la 
De la pimpinello. - 


Pièi, i'a de cardello 
Que fan li rebello, 

A l'èr espignous; 

Mai que, sènso pougne, 
Nimai que ié fougne, 
D'èstre pa 'n velous, 
Tambèn sabon plaire 
Coume si coumaire 
Qu'an un noum pelous. 


E i'a pièi encaro, 

Li que soun amaro : 
Li mourre-poussin 

E li tiro-causso 

Que sa costo s'ausso 
Dins lou sablun fin 
Pèr èstre bèn blanco. 


Ï$ nnn A AM A T 

Coume rèn ié manco,, 
V'a pièi, à la fin, 

Touto la famiho 

Di costo-counio, 
Qu'acò 's tendrinèu , 
Emai cresinèu. 


Dins li clapeireto . 

Cavant de rabeto, 

Yan peréu chausi, 

Pèr voste plesi, 

De grèu de rouqueto, 
"quelo moustardeto, 
Prefum de roucas 

Que vous mounto au nas ;. 
Emai un brigoun 

D'aquelo broutiho, 

Que, tout-bèu-just, griho, 
Ï clot de fenoun. 


la'nca la ninèio. 

De la cicourèio, 

Emé di Jachet 

Ô sauto-voulame. 

N'es pas lou bouquet, 
Mai, pamens, tant l'ame. 
Pèr arriba 'u bout, 

l'a de barbo-bou. 


Lou bon Prouvençau, 
Ami de la sau, 
Groumand de bon òli, 
Manjaire d'aiòli, 

A mes, lou capoun ! 
Pèr coumpli la sausso, 
Un poulit courchoun 
Que dins l'òli sausso, 
Bèn freta. d'aiet. 

` Lou trand-moustardié 
Dóu Papo, sarié 

' Leva de cassolo, 
'Mé si casseirolo, 

` S'eicito venié ! 


Tè ! Fleirès-m'acò, 

` Vous semblara 'ntèndre, 
Coume un canta tèndre, 
Manda-'pèr l'ecò, 
Plen dis armounio 
De la roucassiho, 
(Prefum o cansoun,) 
Nado au Luberoun, 

` Souto li poutoun 

Dóu soulèu que briho. 





Bello coumpagnié ! 
: Zóu !.que li fourcheto, 
Tirant dins li sieto, 
- Fagon plaço neto, 
. Dins lou saladié !! 
BOUNET L'EINAT. 





MOT D'ENFANT 
I 
LA ”" "GROUMANDO 


La Moureto disié 'n jour :à sa chato Zezé -- qu'emai siegue r*- 
"de Carpentras, amo mai tout que la mita --: « Tu, Zezé, partei 
-pas souvènt emé toün fraire, quand as dos poumo, n'en manjes u. 
* e metes l'autro dins ta pocho. » Alor Zezé, un pau fachado : « 
pas verai, dis; 'es pas: verai... -quand ai dos poumo, li manje tói 

8!» 

H 
L'ASE ENRAUMA , 


Chechin emé scun drole fasien lou tour di bàrri, quand veguèron... 
toucant lou pourtau Sant-Rò, uno sòuco.de bóumian que fasien sa, 


bouiaco sus tres caiau. Un vièi ase rampous èro estaça à la rodo de.) 


la carreto, e reniflavo, l'auriho penjadisso, uno pougnado de bauco.. 
seco qu'avié souto lou nas. Lou paure bouriscot n'èro pas soulamen 
vièi, èro malaut, boufavo, tussissié e esternudissié à vous faire tira 
peno. Chechinet, en ausissènt l'ase boufa, tussi, esternudi, dis à, 
soun paire : 

-- Paire, es que lis ase s'enraumon ? 

-- O,respoundeguè Chechin, lis ase s'enraumon coume li gènt. 

-> Boudiéu! faguè lou drole, mai dèu fauguè. de coutoun pèr ié. 
tapa lis auriho ! 

III 


LIS ESPINARD . 


Lelet dóu Quèco fougnavo à taulo davans un. tian. d'espinard ; 


disié que l'amavo pas. « Tasto-lou ! ié fasié sa maire; quand l'auras 
tasta, veiras que l'amaras! » -- E n'i'en tirè uno miejo sieto. 

Lelet se boutè à manja, e quand aguè.fini n'en demandè mai. 
« Coume ! ié faguè sa maire, disiés que lis amaves pas e n'en vos. 
mai ? » E Lelet, pougènt sa sieto: « Es perço-que lis ame pas, dis, 


que vole pas que n'en rèste pèr deman ! ». 
LOU, CASCARELET. 





POUNCHEJA DE SOULÉU 


Lou soulèu pounchejo, _ 
Lèvo-te, bèl astre, 

O lume dóu mounde. 
Ve, t'esperan tóuti 
Lèvo-te bèn vite 

E largo sus terro 

Toun ardènto raisso. 


N 

< L'auturo, la baisso, 
« Pas pulèu te vèire, 
> CEE ` j De gau trefoulisson ; 
4 é ' + = Tout èstre te bèlo : 
' L'aiglo, la mouissalo, N 


-.< L'aubre, lou péu d'erbo, 
Sènso tu sian triste. 


Image dóu Criste 

Qu'is amo fai lume 

E li reviscoulo 

Di rai de sa gràci, 
Luse,ïo soulèu, luse ! 
Manifèsto is ome 

Lou Criste, toun Mèstre. 


Lou soulèu pounchejo... 
L'auturo, la baisso, 
Saludon lou Criste. 
De la cimo di Dentello à Baumo, avoust 1896, D. SAVIÉ DE FOURVIERO. 





JAN ALTEN E LA GARANÇO 
« Jan Alten dins Vau-Cluso aduguè la garanço : 
« E li palun e lis ermas 
« Fuguèron lèu clafi de mas, 
« De travai e de benuranço. » 


(Lou felibre de Bello-visto. ) ` 


Au tèms de ma primo jouvènço, dins la pountannado di grand 


- jour, tóuti li dimenche matin, vesias sus nosto plaço dóu Reloge 


un moulounet d'ome em'uno trenco sus l'espalo ; èro li gavot dava 
lant dóu Vivarés pèr veni derraba la garanço. Uno fes soun pache f; 
emé quàuque grangié dóu plan d'Avignoun vo d'en Bartalasso, s'en- 


' tournavon de-vers li gargoto dóu Cors-Sant recatant si roupiho e 


dendeman de grand matin, partien se bouta 'n chantié, - 

A qui, de pèd e d'ounglo, à mita nus, d'un soulèu à l'autre lis aurias 
vist regoulant de susour que chasque péu avié soun degout, pèr der- 
Taba la preciouso racino di tenchurié. Aquéli longo jouncho i'èron 
pagado tin-tin lou plus pau tres franc e mié, d'àni-que i'a gagnavon 
soun bèl escut de cinq franc, sènso coumta la biasso em'uno plaço à la 
feniero pèr la niue. Acò duravo quàuqui semano, pièi lis un s'entour- 
navon àla mountagno, lis autre passavon l'ivèr dins li fabrico de 
Sorgo, dóu Pountet, mounte s'alestissié la poudro de garanço. Aqué- 
lis ome nous revenien em' uno barbasso roujo de la tenchuro, 
emé li pòchi pleno de sòu, dóumaci la planto benesido vuejavo, quau 
dis vint, quau dis vint e-cinq milioun pèr an, rèn que dins lou cou- 
merço avignounen, desempièi li gros negouciant enjusqu'i couratié, 
païsan, carretié, tounalié, porto-fais e tout-obro vivènt dóu proufié 
d'aquéu travai, -- Ansin n'èro dins bèn quàuqui despartamen de 
Prouvènço e Lengadò, subre-tout en terro de palun ounte la ga- 
ranço despassavo -- pèr la tenesoun de sa tenchuro -- aquéli qu'a- 
vien trachi dins li terraire gabin de Naple o d'Oulando. 

Nautre l'avian visto se vèndre sièissanto franc lou quintau ; nòstis 
ancian afourtissien meme qu'avié passa nonanto i jour de soun poun- 


_ tificat, après li guerro de l'Empèri. 


Oh ! mis ami de Dièu ! =-- Pèr lou cop li vilage boulissien dins l'or ; 
Mountèu, lou Thor, Sant-Savournin, Gadagno e touto aquelo tiero 
dóu Coumtat entre Roso e Durènço fasien de voto espetaclouso ; 
d'argènt, n'en rebalavo, li taulo de jo n'èron clafido, basto, erian trop 
dru, e, coume se dis, la drudiero degaio l'ome plus vite encaro que 
lou paurige. Venguè la davalado, ai ! ai ! quand plòu tant gros duro 
pas. Fau pièi dire qu'aquest cop sieguè de nosto fauto. 

Quàuqui catau dóu gros negòci acoumencèron la desbrando ; 
aquéli Cresus, pas countènt de vèire nòsti sorgo tremudado en`' Pac- 
tòli, lis empestèron d'abord emé sa chimio; adiéu mi pèis, adiéu mi 
chambre, adiéu mi troucho, e li sorgo bluio, devenguèron sorgo salo $; 
la garanço poutringuejado, façounado en garancino, sieguè plus 
qu'un pasticlau de blanc d'Espagno, mavoun pila e bos de campé, 
plei à la pèrfin velaqui pati-pata pas rèn. 

Mai li tenchurié d'Alemagno e d'Americo se diguèron un jour en 

outant si luneto : « Anen plan eë acampen bèn; d'abord qu'es ansin 

ue vos m'engana, tu, negouciant, passo que t'ai vist, acò's proun 
younchu !... » E tout d'un tèms se boutèron à faire l'alizarino, ea 
ven fan encaro, e nautre badèn la figo. 

Lou riche restè lou riche, mai lou dindoun de la farço sieguè, . 


osco seguro, lou paure pople; la garanço toumbè à sièis franc lou 
quintau e coume aquelo recordo boulegavo li terro e li reviravo 
dessus-dessouto pèr li nouvèlli semenço de gran e que i'espargnavo- 
l'engrais, vesès d'eici la diferènci que n'en soubravo. 

Acò venié just après la guerro de 70 enterin que lou filoussera 
penchinavo nòsti vigno e que li coucoun beissavon de près. La sausso 
sieguè coumplèto; alor banco routo d'eici, banco-routo d'eila; li terro 
perdien la mita de sa valour e nòsti vilage di tres part uno de sa pou- 
pulacioun. Veguerian li fabrico barra si porto, e dins li vilo, li païsan 
veni tira li campaneto di bourgés, demandant uno plaço pèr sis 
enfant. Lou mau èro pres e n'es pas encaro gari, ah ! nàni. 

D'àutri partien pèr li païs estrange, e siéu bèn segur qu'en 
aquesto ouro li despatria n'an pas tóuti fa fourtuno. _ ` í 

Paure païs, aubouro-te se pos d'aq: este cop d'esquino ! 

Aro, pèr fini, disen un mot d'aquéu Jan Alten, lou Persan..qu'au 
siècle darnié, nous aduguè, emé lou bèn-èstre, la culturo d'aquelo 
rubiacèio, qu'èro ë sara, riboun ribagno, la majouralo di matèri à 
tenchuro; parlen d'aquel ome estrange que nòsti palun de Mountéu 
n'an vougu pourta lou noum despièi 1845 que se boutèron en cou- 
muno ; de l'Alten en quau nòsti paire aubourèron subre la Roco-de- 
Dom, uno estatuo entaiado pèr lou cisèu reqnist de l'avignounen 
Louvis Brian. 

Alten sourtié d'un bon oustau d'Armenio ; soun paire, tout cres- 
tian qu'èro, devenguè pamens embassadour de la Perso à la cour de 
Jóusè IÍ emperaire d'Alemagno ; de retour dins soun endré -- alor 
en pleno revoulucioun -- lou paure ome sieguè tuia pèr lis enem; 
dóu gouvèr e si noumbrous enfant embandi quau d'eici, quau d'eila ; 
Jan, lou plus jouine, encadena pèr lis Aràbi fuguè despatria en Sirio, 
mgunte aprenguè à fatura li terro, subre-tout à counèisse la Ga. 
ranço, aquelo planto renoumenado dins li païs dóu Levant. Après bèn 
quàuquis an d'esclavitudo pousquè s'esvali ë veni en Franço emé la 
bono ajudo dóu marqués d'Autin, noste conse eilabas. Lou diplou- 
mato recoumandè Alten au rèi Louvis X.V ; adounc, li porto de la 
cour ié siguèron duberto e n'en sourtiguè em'uno medainr ^ ' 1e 
secours e de bòni recoumandacioun. 

Tout acò n'empachè pas noste Persan de mena la vido q u... 
laire que sabié jamai mounte èro bèn, mau-grat li bon rescon 
éu atrouba sus soun camin à travès la Franço. -- Uno fes èro :« 
mèstre d'uno filaturo, un autre cop, =Á pèr manja de pan - ” 

tamaire de casseirolo, -- enfin après avé devouri lou dequé de sa 
pauro femo, la laissè dins la misèri pèr n'en espousa 'no autro, 
crime de bigamio, escoundu en terro dóu Coumtat, alor foro Franço. 
La proumiero, Mario d'Houlès, sourtié dóu Lengadò, la segoundo, 
dono Bourgeois, de soun noum d'ouslau, èro uno marsiheso que, 
pauro folo, a fini si jour à l'óuficiau de nosto vilo. | 

En Avignoun, Alten sachènt plus de quint bos faire flècho, aurié 
reatrouba dins lou jardin d'un couvènt ounte anavo manja la 
soupo, aquelo famouso garanço; n'en aurié culi la planto assóu- 
vagido, pièi, sènso repaus ni cesso, n'en faguè valé la culturo. Re- 
coumanda pèr Jan Louvis Bourges, se soubrè l'ajudo de la coumuno 
e de Mounsegne lou Vice-Legat enjusqu'au moumen que lou marqués 
de Cau-Mount, noste conse, ome de bon e de bèn i'óufriguè, sus lou 
camin de Cavaioun, si terro de Vasserot em'un recàti dins l'oustalet 
que li Caumounen vous ensignon encaro is abord de soun vilage e 
mounte a pouscu mouri en pas e à l'ounour dóu mounde, coume lou 
verbau de sa sucessioun l'anóuncio, amor que ié soubravo encaro un 
galant dedins d'oustau e n'èro pas de plagne sus la fin desa vido. 
(Mouriguè lou 17 de nouvèmbre 1774, dins si 65 an.) 

Se sa pauro fiho Margarido s'atrouvè pièi dins lou besoun, acò s'a- 
pren au galavardige de soun paire qu'avié li man traucado e jitavo 
tout pèr escudello. 

Mau-grat si deco, devèn regarda Jan Alten coume lou bènfatour 
dóu païs, sènso éu forço terro en faturo sarien encaro ermassido e 
pièi, pendènt proche de cènt an, a fa druvi dins lou Coumtat, la 
Prouvènço e lou Lengadò l'espacié d'un sourgènt de bèn-èstre vuei 
agouta pèr noste trop de drudiero. 

Ah, basto ! aro que li camin fan tira, -- basto, un abóumiani d'a- 
quéu calibre pounchejèsse encaro sus nòsti draio, revenènt faire la 
plueio e lou bèu tèms en terro de Vau-Cluso mounte toutaro lou 
paure païsan crido sebo !... 

ENPI BOUVET. 


=. disié : 
reta n'es pas vice ! | 
-àn pire ! disié lou riche sarro-piastro. 

LA SALIENSOUNO 


Lou Saliensou amo Saliens mai que tout. 
(Dicho loucalo). 


Es en s'ispirant d'aquéu prouvèrbi daufinen, que noste ami Mau- 
rise Faure, maire de Saliens (Droumo), a douna 'n bon eisèmple en 
tóuti li felibre en cantant, dins uno meloudio poupulàri, tóuti li 
bèlli causo de soun païs. 

Chasque vilage, vilo o viloto devrié peréu avé sa cansoun naciou- 
nalo. Ansindo, sarien miés amado la pichouno patrio emai la grando. 
Zóu, à l'obro, felibre patrioto, e que pèrtout resclantigue en lengo 


dóu pople, la Marsiheso Saliensouno vo Brabançouno, de chascuno 


de nòsti coumuno felibrenco. 


LA SALIENSOUNO 


Èr : Li Cigalié fau que brindon. 


REFRIN. 


Lou Saliensou 
Autant que sa mio, 
Amo sa patrio, 
Lou Saliensou. 
Amo Saliens mai que tout. 


Ounte es, en quauque endré, dins nosto vièio Droumo, 
Païs d'uno mai noblo e grando antiquita ? 

Saliens fuguè basti pèr un Cesar de Roumo, 

E la Daraiso, alor, èro Darentiaca. 


Quand lou bon sant Giraud, fasènt pelerinage, 
Passè davans Saliens, cridè tout trevira : 

« Noun ! jamai iéu n'ai vist un tant poulit vilage », 
E, s'entournant, foundè noste famous Priéura. 

Saliens fuguè, dempièi, uno valènto vilo : 
Dins si bàrri, toustèms, soustè la liberta. 
Avans quatre-vint-nòu, au castèu de Vizilo, 
Disié : « Lou pople dèu èstre representa! » 


Quand l'estrangié venguè pèr para Louvis Sege, 
Sis enfant pèr centeno anèron bataia, 

.En l'an Sètanto coume en l'an Quatre-Vingt-Trege, 
Mai que d'un, pèr la Franço, amount s'es fa tuia. 


Deneyrol, bravamen mort pèr la Republico, 
Barnavo, que fuguè noste grand deputa, 
Coume Archinard, e Rey, pèr sa vertu civico, 
An fa di Saliensoun lou renoum respeta. 


Saliens es lou païs gai e san dóu soulèure, 

S'es noble soun passat, soun presènt es charmant : 
Ounte i'a, -- disès-me, -- de meiour vin à béure 
E de pessègue em' un perfam tânt embaumant. 


Li raviòli, lou tian, li crouset, la bijardo, 

Soun un manja de Rèi, mai pèr bèn goustouna, 
Rèn aurre au mounde vau la divino Deifardo. 
E sèns un picaudoun, i'a ges de bon dina. 


Ount soun, en Dóufinat, de mountagno parièiro 
A nosto bello Rocho, espetaclous tablèu, 
Festounant lou cèu blu de dentello, de pèiro, 
Que la luno poutouno e bèiso lou soulèu ? 


La Droumo amo Saliens, e soun aigo clareto, 
Caressant si jardin, voudrié bèn s'arresta 
Pèr miraia lis iue de si gènti fiheto, 
Ensouüleiant si bord de gràci e de bèuta. 


Lou Saliensou 
Autant que sa mio, 
Amo sa patrio, 
Lou Saliensou, 
Amo soun Saliens mai que tout. 
MAURISE FAURE, 

SUS LOU COUS DE LA REPUBLICO 


(DAVANS CHABRIER) 


Goutoun. -- Tè! aganto aquéu !... Moustre, lou sabiés bèn qu'au- 
riés ta lipo. (Lou pichot se mes à ploura). 

Margarido. -- Mai as bèn la gulo enfarinado? Dequé t'arriho, ma 
pauro Goutoun. 

Goutoun. -- Ah! tè, es tu? Alor sias peréu un pau vengu? 
. Figuro-te qu'aquéu marrias pòu pas resta 'no minuto en sesiho. 
Croumpavian de telo aqui vers Chabrié, em'acò tout lou tèms: = 
Ma, parten... Ma, ai fam.. Ma, ai set.. Ma, vite, vite... vole 
escampa d'aigo, pode plus teni. M'a faugu sourti. Derrabavo lis 
etiqueto di pèço de telo,metié li det pertout. La man me prusié, sabes, 
mai davans li coumés, ai pas auja ié garça 'n gautas. Aro, deforo, vou- 
lié plus escampa d'aigo, voulié uno baudufo, ai perdu paciènço e te 
i'ai ficha un reviro-gautò que se n'en rapelara. Fagues pas aten- 
cioun à-n-éu, laisso-lou brama. -- Em'acò dequé fasiés aqui ? 

Margarido. -- Esperave Garidet qu'es pèr la vilo. Sa tanto l'es: 
anado bousca. Ma bello, venèn de chausi uno raubo de sedo que se 
tèn drecho, ma bel'o-sorre. ma noro, la femo de Lantié, se n'en soun. 
peréu pagado uno. Aquest an podon veni pèr sant Safouian, li Cas- 
tèureinardenco emai li Sant Roumierenco, que l'an passa n'i'avié 
que pèr éli. Eirago li passara tóuti. Se li coucoun soun en douna- 
cioun, la sedo es peréu pas chièro, acò tapo acò, Chabrié la douno, 
toutaro à la voto di plus pichot vilage, se veira plus quede coutihoun 
de sedo. L'autre jour. anerian 1 Baus, eh! bèn, ma bello, lou creiras 
o lou creiras pas, à la sourtido de vèspro, tóuti li chato fasien frou- 
frou... vous sarias cresegu en Arle sus li liço. 

Goutoun. - Dequé fau vèire !... Eh! bèn, iéu me siéu espargnado 
quàuqui sòu pèr m;s ome: àni braio pèr moun ome em' un pardessus 
pèr l'einat que despièi long-tèms me remenavo que vouliè'n par- 
dessus sus mesuro; alor ai proufita dóu coupur, emé lou meme pres 
qu'à la counfecioun ai agu de drap dóu proumié numerò. Far ant 
de causo, l'ivèr, de tricot. de flassado, debas delano,aiur lot 
que n'en finis plus. Tè ai acheta un poulit paraplueio. Me dira 'es 
pas li plueio d'aquest an qu'avien gausi noste vièi, noun, i; . li 
gàrri nous l'avien manja, e n'en fau toujour un dins l'oust^" ira 
bèn pèr plòure quav^nue jour ! 

Margarido. -- Tè,regardo aquéli matalas à dos plaço pèr vingt franc. 
Ma noro n'a acheta un Dis que ié soun bèn e an pás pòu dis argno 
emai se rabaton coume lis àutri. 

Goutoun. - Macarin ! manco plus qu'acò pèr faire beissa li lano 1! ` 

Margarido. -- Intran demandaren un cataloguo, acò 's un poulit li- 
brihoun que vous dis pèr lou menu tout ço que vèndon. Em'acò pas 
besoun d'èstre toujour pèr urto, de l'oustau poudès demanda ço que 
voulès, i'a lis image, es coume se lou vesias pas besoun d'escriéure 
à Paris, ë se, d'asard, caucarèn vous agradavo pas, lou dimècre que 
vèn,zóu ! venès lou chanja. Es emé lou cataloguo qu'ai sachu qu'avien 
` un nouvèu raïoun de fiéu, d'aguiho,.de trèsso. de boutoun, ae tóuti 
; aquéli menusaio que dins nòsti pichots endré nous fau paga lis iue 
de la tèsto. 

Goutoun. -+ Me siéu leissado dire qu'un jour dounèron de ridèu de 
vitrage à un sòu lou mèstre emé de flanello de santa à trege sòu, 
sèns courata que fasien un presènt en tóuti lis achetaire, dèu-ti èstre 
verai 

Margarido. -- Quand Chabrié l'anóuncio acò 's verai. Mai fau èstre 
matiniero. Aquéu jour n'i'a qu'espèron à la porto à cinq ouro de 
matin. j ` 

Goutoun. -- A-n-aquéu compte, ço que i'a de plus clar, es qu'a- 
quéu paure Fernand ié manjara soun sant crespin. 

Margarido. -- Vai, tires pas peno, se vènd pas chièr, es qu'achèto 
bon marcat, e se gagno petit sus chasco vènto, es que fai forço vènto 
e lou grand debit tiro de dessouto. Vaqui lou prougrès. Es coume li 
coumés que soun aqui à si peço, sensa, an un benefice sus tout ço 
que vèndon, sabes se soun afeciouna eë se soun coumplasènt pèr li 
pratico.. 

Goutoun. = Oh! couquino! acò's proun charra. Veici moun 

ome qu'a dejà chabi si pastounargo. Nous fau parti. A dimenche, 
_ que? nous veiren i biòu. 

L. T. 


quint es lou medecin qu'a sougna vosto bello-maire ? 
.! pecaire, n'avèn pas agu besoun de medecin, es morto 
na emen. 

SANTO MARTO DE TARASCOUN 


PREGUIERO 


(Se canto sus un èr d'Auzende). 


O patrouno de moun terraire, 
Santo Marto de Tarascoun, 
Escouto l'amaro cansoun 
Qu'un pastre à l'avé barrulaire, 
IÍ roucas, à l'aucèu voulaire 
Cantavo à la cimo di mount. 


Èro uno amourouso preguiero, 
Languitòri d'un fiéu de Crau 

Au sang viéu coume lou Mistrau, 
Pèr uno dono fourestiero 

Vengudo en Arle au tèms dis iero, 
Pèr vèire li courso di brau : 


« Coumpagno di Sànti Mario, 
Santo Marto de Tarascoun, 

Se sabiés l'amour que me poun, 
Tu que sauvères ma patrio, 

Dóu mau que tant me desvario. 
Me dounariés la garisoun. 


« Te prègue, Vierge miraclouso 
Dins ta glèiso, à moure-bourdoun, 
Santo Marto de Tarascoun, 

E moun amo es tant malurouso 
Que lou Crist sus sa crous, amount, 
A pas de plago mai saunouso. 


« Santo Marto de Tarascoun, 

Se mi labro clamon toun noum, 
De mis iue li lagremo ardènto 
Coumo d'uno sorgo an raia, 

Mirau mounte s'es miraia 

Lou dòu de moun amo mourènto l|. 








1 

« Santo Marto dc Tarascoun, 

Ò Rèino, garis moun coudoun ! 
Pieta de iéu, o soubeirano 

Pieta, siéu tout amalóuti, 

Pieta de moun cor espóuti, 

Que sauno coume uno mióugrano ! 


« Santo Marto de Tarascoun, ' 

Ò patrouno de ma jouvènço 
Redimo moun cor de presoun, 
E, lou bèu jour de ta neissènço 
Te pourgirai à dous geinoun, 
Tóuti li flour de la Prouvènço ! » 


Ansin acabè lou cantaire, 

E, dins lis èr, lou vènt quilaire 
Escoubè soun plang amourous; 
Pièi plan-plan vers li palunaio, 
S'en davalè 'u brut di sounaio, 
L'avé dóu pastre malurous. 


JAN BAYOL, d'Eiguière. 





LI TRES ASE 


Dous saventas se disputavon sus la plaço coume s'èron esta dous 
freto-empigno. L'un afourtissié que la ganacho qu'avié servi à San- 
son pèr amassoula li Filistin èro d'un ase vièi, l'autre afourtissié 
qu'èro d'un ase jouine; n'en sarien vengu i cop de poung se la pou-« 
liço que passavo lis avié pas mena tout-d'un-tèms davans lou juge de 

3 de l'endré. 

[ai davans lou juge la disputo recoumencè : 
-- Téu te dise que l'ase èro vièi ! 

-- Iéu te dise que l'ase èro jouine! 

-+ Bouto ti luneto ! ase que tu siés ! 

-- Freto li tiéuno, vièio bourico ! 

Lou juge se tenié li costo dóu rire e fenignè pèr ié dire: Auriéu 
jamai cresegu de vèire dous ase davans moun tribunau... 
-- Es pas estounan, rebequè l'un di saventas, d'abord que n'i'a un 
tresen pèr li juja ! 
LOU CASCARELET. 


MATINADO DE PRINTÈMS 


Li porto dóu matin à brand se soun dubèrto ; 
Lou tèms es siau e l'aire es pur ; 

De verduro e de flour la terro s'es cubèrto; 
Lou soulèu mounto dins l'azur. 


Coume dins uno glèiso un jour de grando fèsto, 
Quand Vautar es clafi de lum, 

Souto lou pàli blu dubèrt sus nòsti tèsto, 
Tout es raioun, cant e períum. 


L'aubeto en se levant a mes en chasco branco 
= De pimpeieto e de diamant, 
E sus li prado en flour, la fado à raubo blanco 
A tra de perlo di dos man. 


Galòio, l'auceliho cen cor se fai entèndre ; 
N'es que roulado e riéu-chiéu-chiéu. 
Lou roussignòu nous dis si moutet li mai tèndre, 
E lou passeroun, si piéu-piéu. 


Li milo e milo flour au soulèu espelido, 
Maridon si gènti coulour, 

E dins l'aire atebi, sentès, o regalido ! 
Lou mescladis de sis óulour. 


Tant de lus, de sentour, de murmur e de vido 
Au tèmple de la creacioun, 
+ ` Tènon ma bouco clauso e moun amo, ravido, 
Dins uno santo amiracioun. 

E davans lou tablèu qu'à mis iue se desveltlo, 
Oublidant tout -- peno e soucit, 
Au Diéu qu'a fa de causo e tant grando e tant bello, 
Trase, de cor, moun gramàci. 
E. JOUV' AU. 


Y 





CANT DE L'OUNCLE 
Èr de Janeto dóu coutihoun vèrd, de Fèlis Gras. ` 


Adounc d'abord que maridan 
Aquéli dous bràvis enfant 

E qu'autambèn qu'uno courouno 
Lou sant bonur lis envirouno ; 


Emé lon fum dis encensié, 

Sout la veleto ec l'arangié, 

Dins li diamant e li dentello 
D'abord que la nòvio es tant bello ; 


Perqué lou nòvi trefouli 

Nous a larga si cant pouli, 
Perqué li paire emé li maire 
Bevon dis iue li dous amaire ; 


Perqué parènt e counvida 
D'aquéu bonur soun enfada, 
Iéu, que tambèn la joio esprovo, 
Vous cantarai ma cansoun novo ; 


` 


E vous dirai dins mi coublet 
Que lou mariage es un bouquet 
Fa d'aubespin emé de roso 

Que, tout soulet, lou cor arroso ; 

La roso coume l'aubespin 

A, souto flour de pougnoun fin, 
E l'imprudènt que li desflouro, 
Se poun, s'ensaunousis e plouro ; 


Mai pèr aquéli que van plan, 

Lou sant mariage es un pan. blanc 
Que recounforto e que fai viéure ; 

Es un flasquet tant bon à béure ! = ” 


Moun bèu nebout, quand pastaras 
Aquéu pan blanc e tastaras 

Lou vin que l'amour te presènto, 
De ma cansoun gardo memènto ; 


Gènto neboudo, de segur, 

Serviras bon pan e vin pur 

Emai de bon plat de pitanço 

Pèr que faguès toustèms boumbanço ; 


Car la mouié pleno de biai 

E l'espous qu'amo lou travai, 
Fan que la vido es uno fèsto..., 

E pièi, lou bon Diéu fai lou rèsto. 


Castèu-Nòü-de-Gadagno, lou 12 d'óutobre 1895. ANFOS TAVAN. 


LI PÈIS MALAUT 


Desempièi quauque tèms m'avisave que li pèis di roubino de Cas- 
tèu-Reinard nadavon plus coume à l'acoustumado, mountavon, da- 
valavon, semblavo qu'avieu lis iue bouli, avien uno cagno que vous 
fasié pieta, pièi espinchavon sus li ribo se vesien res. 

Un jour vouguère n'en saupre lou fin mot eë demaudère à-n'un 
cabot coume acò se fasié qu'avien tóuti l'èr d'agué passa ia niue sus 
la paio. j 

- Es desempièi que vesèn plus lou cafetié dóu Cous emé sa ligno 
que sian tóati malaut, me respoundeguè lou bestiàri. 

-- E coume vai acò ? 

-- Vai que de tèms en tèms ié lipavian quàuqui mousco e acò 
nous servié d'amusamen. J SICARD 





LOU BARCARÉS 


« Porge-me ta man 
Galanto Liseto ! 
Davalo plan-plan 
Dedins ma barqueto 1! » 


- Fai niue !... pamens s'envan», 
Permena sus l'eigueto, 

Lou Drole en ramant 

Meno la resquiheto ; 


Ah ! lou jouve amourous, 
A di de mot tant dous 
A la tendro chatouno ; 


Qu' emai l'on vegue rèn 
Eilatin l'on entènd 
Lou brut d'une poutouno. 


ANTÒNI BERTHIER. 


LA BOUMIANO 


suselet lou cago-nis dóu rentié èro pas trop óubeïssènt e si gènt, 
quand èro pas brave, pèr lou faire teni tranquille ié disien: « Garo 
la bóumiano! Vaqui la bóumiano que vai veni ! Ai ! ai ! ai ! enlènde- 

intra... ai ! » | 
ja Un jour, vaqui que lou nistoun petè un pau ferme, alor sa maire 
ié fai : -_- E qu'as fa, pichot porc, es pas pouli acò ! 

-- Es la bóumiano que sort, faguè lou nistoun. 
LOU CASCARELET. 

LOU PARTAGE DE LA TERRO 
(REVIRA DE L'ALEMAND DE SCHILLER) 


Au fidèu tradusèire de Mirèio e de Nerto, 
Aguste Bertuch, sòci dóu Felibrige. 


D'amoundaut clamè Jòu: = Prenès lou mounde, 


Qme. prenès : vigno e bos e gara, 
Pèr toujour aurés si bèn en abounde ; 
Mai en fraire fau parteja, =Â 


Tout ço qu'a de man lèu sa part aganto, 

Adraia, li vièi coume li jouvènt. 

.Lou lauraire pren li meissoun grananto ; 
Casson au bos li nòbli gènt. 


Lou marchand emplis si caisso e si bouto, 
Li vigno d'elèi se chausis lou priéu, 
Lou rèi a barra li pont e li routo, 

E dis : « Lou dèime sara miéu. » 


Bèn tard, quand la Terro es touto baiado, 

Lou troubaire arribo, e de bèn liuen vèn, 

Las ! plus rèn descuerb, en lió, soun uiado : 
Chasque rode, un mèstre lou tèn, 


-- Malur à iéu ! soul de tóuti, vai èstre 

Oublida lou mai fidèu de ti fiéu ! --- 

Crido ansin sa peno e soun escaufèstre 
I geinoun dóu Paire di Diéu. 


-+ Se dins lou païs di pantai sèmpre erres, 

Ié respond, -- perqué renes contro iéu ? 

Quand s'es parteja lou mounde, mounte ères ? 
-- Ère, dis lou troubaire, au tiéu. 


Lis iue pivela countemplant ta caro, 

L'auriho badanto i cant celestiau, 

Perdouno, s'enclaus dins ta lus tant claro, 
Ai perdu li bèn d'eilavau. 

-- Que faire ? dis Jòu ; que vos que te liéure ? 
Meissoun, bos, marcat, tout es escasu. 
Mai se dins moun cèu emé iéu vos viéure, 
Sèmpre sara dubert pèr tu. 
Jüli RONJAT. 
Tira dòu Journau l'Aiòli. 


LOU PASTRE FILOUSOFE 


Un pastre coumençavo de se faire vièi. 

-- Quente age avès ? ié demandèron. 

-- N'en sabe rèn. 

-- Coume, sabès pas voste age ? 

-- Iéu, diguè lou pastre, comte mi fedo eë mis argènt, qu'ai pòu: 
que li raubon, mai comte pas mis an que degun me li raubara e que 


risque rèn de li pèrdre. 
LOU CASCARELET. 


FIERO 
VAU-CLUSO 


AVIGNOUN, 29 mars, 1è mai, 30 nouv. ; Cavaioun, !ë mai, 13 nouv., 
1. dilun de setèmbre, segound dilun de juliet ; L'Ilo, 19 mai, 12 mai, 27 
avoust, 28 óutobre, 8 desèmbre, Lou Thor, 8 mai, 15 avoust; Cabriero, 
22 janvié, 19 mars, 24 setèmbre; Lagno, 14 setèmbre; Cau-Mont, 22. 
avoust ; Roubioun, 8 setèmbre ; Vedeno, 26 juliet; Aurenjo, 4 febrié, 
27 abriéu, 24 avoust, 21 desèmbre ; Baumo, 20 janvié; Bouleno, 2 febr., 
25 mais, 15 avoust, 8 setèëmbre, 11 nouv., 8 e 21 desèmbre ; La Palud, 
5 mars, 6 nouv.; Sablet, 8 e 27 desèmbre; Santo-Céio, 23 janv., 8 
mars, 3 mai, 16 setèmbre, 22 nouv. ; Veisoun, 15 febrié, 8 setèmbre, 
30 nouv., dimars de Pandecousto ; Vau-Rias, 17 janv., 24 febr., 21 mars, 
23 abriéu, 13 mai, 2 jun, 24 jun, 12 juliet 4 avoust, 23 setèmbre, 24 óuto- 

2, 15 nouv., 4 e 22 desèmbre; Veisan, 25 nouvèmbre ; Malauceno, 20 

nvié, 3 febrié, 19 mars, 3 mai, 25 avoust, 28 setèmbre, 11 nouv., 21 de- 

mbre ; Ate, 1 janvié, dilun de Quasimodo ; Bouniéu, 6 avoust ; Cade- 

`t, 24 avoust, 21 setèmbre 8 desèmbre ; Cucuroun, 21 mai ; Gordo, 3 

rié, 25 mars, 14 juliet, 10 avoust, 11 óutobre, 18 desèmbre; Làuris, 
>brié, 3 desèmbre ; Lourmarin, 2 setèmbre ; Menerbo, dilun de la. 
ssioun, 25 avoust, 26 desèmbre ; Oupedo, 6 janvié, 10 avoust, 22 nou- 
`hre ; Pertus, 4 janvié, 15 avoust, 1* nouvèmbre ; Sant Savournin, 

d'Ate, dilun de la Semano-Santo, 9 avoust, 9 desèmbre; Tourre-d'E- 
gues, 25 juliet ; Vilo-Làuri. 25 abriéu ; Carpentras, 10 juliet, 21 setèm- 
'bre, 27 nouvèmbre ; Bedouin, 14 setèmbre; Caroumb, 22 setèmbre ; 
Mazan, 22 juliet, 30 avoust; Mouniéu, 4 febrié, 24 avoust, Perno, 24 
avoust (8 jour), 11 nouv. ; Mountèu, 16 mai, 29 avoust ; Mourmeiroun, 
10 avoust ; Veleroun, 29 setèmbre. 


GARD 


NIMES, 14 mai (3 jour), 16 avoust, 27 setèmbre; Aigo-Morto, 8 se- 
tèmbre, 30 nouv. ; Alès, 25-31 avoust; Aramoun, 11 nouvèmbre ; Bèu- 
Caire, dóu 15 au 29 juliet; Bagnou, 6 mai, 12 juliet, 23 nouvembre ; 
Barja, 14 febr., 30 jun, 31 nouvèmbre ; Besscjo, 23 janvié, 6 setèmbre ; 
Bez, 6 nouv.; Clarensa 25 abriéu: Campèstre e Lu, 2 setèmbre; 
Coulougna, 14 óutobre ; Fourco, 14 mai ; Grand-Coumbo, 30 óutobre, 
Laval, 7-30 setèmbre ; Lesignan, 10 avoust; Lussan, 10 mai; Man- 
duel, 1é dissate d'abriéu ; Martignargue, 3U mars ; Mountfrin, 3 avoust ; 
Poumpignan, 1é mai ; Porto, 1. jun, 20 nouvèmbre ; Pont-Sant-Esprit, 
1* mars, 12 jun, 1* setèmbre ; Queissa, 20 setèmbre ; Remouliu, 12 mai, 
20 óutobre ; Roco-mauro, 16 avoust ; Saut-Ambroi, 7 janvié, 20 abriéu, 
46 avoust; Sani-Ipoulito, 6 mai, 13 avoust ; Sant-Quentin, segound 
dimenche de setèmbre ; Saumano, 11 setèmbre; Sauvo, 29 jun; Trèvo, 
24 abriéu ; Uzës, 24 jun, 14 avoust, 6 setémbre, 11 óutobre, 14 desèmbre, 
lou darrié dissate d'abriéu ; Vigan, 12 mai, 9 setèmbre; Vilo-Nuvo 
d'Avignoun, 6 mars, 30 nouvèmbre. 


 DAOUMO 


VALÈNÇO, 3 janvié, 3 mars, 3 mai, 3 juliet, 6 avoust. 6 nouvèmbre ; 
Aneiroun, 23 avoust, 10 desèmbre; Bouchet, 10 mars, 29 juliet, 21 
nouv.; Bourg-de-Peage, dimar de Pasco, de Pandecousto, 24 jun : Lou 
Bouis, 21 janv., 10 avoust, 9 setèmbre, 8 óutobre, 2 nouv., 18 desèmbre ; 
Chatihoun, dijòu gras, 25 mars, 29 avoust, 27 nouvèmbre ; Cleiriéu. 
1: janv., 25 abriéu ; Crest, 17 janv. ; Dio, 8 e 10 avoust, 29 setèmbre, 2, 
11, 16 nouvèmbre, 6 e 10 desèmbre ; Diéuloufèt, proumié dilun de janvié, 
Dounzèro, 17 janv., 21 avoust ; Grignan, 20 janvié, dimars de Pasco 
e de Pandecousto, 6 juliet 6 avoust, 17 óutobre, 18 nouv., 27 desèm- 
bre ; Livroun, 11 janv., dimècre après Pasco e Pandecousto, 16 avoust, 
18 óutobre Sant-Martin, 10 desèmbre ; Mountelimar,, 5 febrié, 7 mars, 
8 mai, 10 juin, 40 juliet, 14 avoust, 4 setèmbre, 10 óutobre, 13 nouv., 
La Moto-Chalançoun, 15 febrié, 11 jun, 13 juliet, 25 avoust, 25 nouv., 
4 e 28 desèmbre ; Niouns, 1é dijòu de janv,, 5 febrié, dijòu-sant, 11 mez` 
22 jun, 29 avoust, 18 óutobre, 8 desèmbre ; Rouman, dimars de Pasi 
e de Pandecousto, 24 e 29 jun, lé setèmbre ; Seilan, 19 mars, 2 mai, 1 
avoust; Sant-Pau-Tres-Castèu, 10 janvié, 10 febrié, 12 mars, 12 abriéi 


-4* mai, 20 jun, 1* avoust, 17 setèmbre, 13 óutobre, 12 nouv., 6 desèmbr 

Sant-Valié, 2 mai, 27 avoust, 6 desèmbre; Taulignan, 17 mars, 17 
avoust ; Vinsobro, 15 mars, 8 nouvèmbre ; Tuleto, 2 janvié, 11 jun. 


BOUCO-DOU-ROSE 


Ais, 9 febrié, jour de la Fèsto-Diéu, 17 setèmbre, 4 desèmbre ; Alauch, 
24 janvié ; Alens, 5 febrié, 21 s-tèmbre ; Arle, 17 janvié, 14 e 15 febrié, 
dilun de Pasco, 3 e 20 mai, dijòu avans Pandecousto, 28 mai ; Aubagno, 
2 febrié, Pandecousto 21 setèmbre, 28 óutobro ; Auruou, 19 mars, 1 d'a+4 
voust, 14 setèmbre, 28 óutobre ; Barbentano, 24 jun, 18 óutobre ; Berro, 
22 d'abriéu; Castèu-Reinard, 18 abriéu e 1è nouvèmbre (3 jouri; 
Cabano, 22 juliet ; Eiguiero, ò mai (2 jour), segound dimenche-de se- 
tèmbre, 25 nouvèmbre ; Eirago, 26 setèmbre, 1: dimenche avans lis 
Avènt; Font-Vièio, 4 nouvèmbre ; Gardano, 13 e 14 febrié; Gèmo, 
24 jun, 1é nouvèmbre ; Istre, 28 abriéu, lou dimenche après lou 2 avoust, 
14 nouvèmbre; +a Ciéuta, 5 mars, 15 avoust; La Faro, 10 mai; 
Lambesc, 6 janv . 24 febrié, diluu de Pandecousto, 19 setèmbre; Mar- 
siho, 15 febrié, 24 jun, 31 avoust «(15 jour). 16 desèmbre, 10 desèmbre >; 
Martegue, 15 mai, 28 óutobre; Maussano, 28 abriéu, 30 óutobre; Mi- 
ramas, 20 abriéu, 20 nouvèmbre ; Mouriés, 1* mai, 6 nouvèmbre ; Novo, 
1* dimenche de sctèmbre; Rougna, 1*é mai ; Rougno, 9 mai, 14 setèm- 
bre, 3 óutobre, 25 nouvèmbre ; Sant-Andiòu, segound dimenche de ju- 
liet; Sant-Canat, 8 setèmbre ; Sant-Chamas, 20 mai, proumié di- 
menche de setèmbre; 17 nouvèmbre ; Li Sànti-Mario, 25 mai (3 jour; ; 
Sant-Roumié, 25 abriéu, 23 óutobre; Seloun, 5 mai, 15 avoust, 29 se- 
tèmbre, 11 nouvèmbre ; Senas, 14 jun; Tarascoun, 20 mai, 26 juliet, 8 
setèmbre ; Vitrolo, 15 d'avoust. 


ARDECHO 


PRIVAS, 3 mai, 24 avoust, 29 setèmbre, 20 óutobre, 23 nouv., 20 des.; 
Aubenas, 17 janv., 14 set.; Bano, 21 nouvèmbre; Bourg-Sant-Andiòu, 
1: dilun de febrié, 6 jun, 10 juliet, 23 setèmbre, 4 nouvèmbre, 17 desèm- 
bre ; Burjet, 23 janvié, l* febrié, 23 setèmbre, 15 e 30 abriéu, 19 e 28 
mai, 10 avoust, 6 e15 óutobre; Chailar, 25 janvié, dijòu gras dimècre 
après Quasimodo, 25 jun, 25 juliet, 7 setèmbre, 20 óutobre, 1é aesèmbre, 
dijòu avant Nouvè ; Largentiero. 22 janvié, 15 mars, 18 juliet, 11 nouv., 
17 desèmbre ; Lou Pouszin, 23 janvié, 1f mars, 25 abriéu, 1* juliet, se- 
tèmbre ; Sant-Laurènt-dôu-Papo, 1* janvié, 2% febrié, 26 mars, 1é mai, 
24 jun, 6 avoust, 8 setèmbre, 29 óutobre ; Tournoun, 22 janvié, 1é mars, 
dimècre après Pasco, 29 mai, 2 juliet, 29 avoust, 3 nouvèmbre, 17 desèm- 
bre; Li Vans, 14 abriéu, 28 jun, 21 avoust, 9 óutobre, 24 desèmbre ; 
Vernoux, 23 abriéu, 24 avoust, 21 desèmbre; Vilo-Novo-de-Berg, 8 
janvié, divèndre-sant, 1* e 25 mai, 28 jun, 14 juliet, 15 avoust, 21 setèm- 
bre ; Viviés, 2 janvié, 23 abriéu, 2 nouvèmbre; La Vòuto, 7 janvié, 19 
mars, 23 abriéu, 17 jun, 19 avoust, 10 setèmbre, 6 nouvèmbre, 8 desèmbre. 


ENSIGNADOU 


Pajo 

Fèsto chanjadiss0................... 4 
Roso de tóuti li vènt................ 5 
Calendiê....................Qocccaas. 7 
Crounico felibrenco (F. de Bouscarlo). 11 
La Margarido (Clovis Hugues)....... 16 
Lou secrèt di bèsti (F. Mistral)...... 17 
Li Granouio (Lou felibre di Tavan) .. 20 
Lou gibous d'Avignoun (Cascarelet). . 22 
Is Enfant de Vau-Cluso (A. deGa gnaud) 22 
Moun viage de noço (Lou Cascarelet): 23 
L'aigo-boulido (E. Jouveau)......... 25 
Lou medecin de Castèu-Reinard (Lou 

Cascarelet). ....................... 26 
A Jano Roumanille (F. Mistral)....... 27 
Lou bal di Moussurot (Lou Cascarelet) 27 
Pèr lou Minet de M!!* Est. (L. Astruc) 28 
Un sauvatage (E. J.)................. 30 
Lou marrit tèms en mar (Lou galoi 

SartaNiÊ).......................... 30 
Cansoun nouvialo (F. Gras).......... 31 
Li dous Fanfaroun (Lou Cascarelet). 32 
Lou secrèt dóu Ponunèto.............. 32 
Odo â-n-Ansèume Mathiéu (Louis 

Tombarel)......................... 33 
A Frederi Mistral (R. Luquet)....... 35 
Lou bon pagaire (Lou Cascarelet.)..., 37 
La Mar (E. Auzière)........... ..... 38 
Li Boto (J. Huot) .. .... . c uccees. 39 
Foulige d'amour (M. Jouyeau)...... 41 
Blaime (A.-B. Crousillat)......... .. 42 
LouCurat dis Abiho (J. disencartamen) 43 
Aubo de siècle (lou felibre que s'es 

fa MOUNDJC)....o.cccccrocecoccocscrra 47 
La liçôoUN...... .eccececoocco. cascn, 48 
Li plumo d'auco (E. Marrèu). vanne 48 
Chapitre XXII de la Genèsi (F. Mistral) 49 
A la bello Eisservo (Jüli Boissiêre)... 541 
La Sagesso (Lou Cascarelet) ... ... 52 
pa lengo d'or emé musico (E. Jouveau) 53 

a musico dis ange (E. Marrèu)..... 54 
Plour (Jan Monné).................. 58 
Lou decaloguo de Jefferson (A. -B. 

Crousillat)........o0.........0..oec . 59 


Pajo. 
La Patrio (A. G.)............ecasca..a 59 
Danso d'amour (Marius André) ...,.. 60 
Lou sa de tartifle (Lou Cascarelet)... 62 
Nouvè enfantouli (Jüli Cassini)....... 63 
Lí pàuri Coumedian (Jüli Boissière). 66 
Cansoun veniciano (tirado dóu pouèmo 
lou Rose, F. Mistral).......... e... 70 
Vers lou barbejaire (L. C.)... ....... 71 
Fai Nounet enfantou (Mirèio Arna- 
Viell@)...........eco.oa ceceecscercaee 72 
La coupo (Marius Bourrelly)........ 93 
Un regrèt (Lou Cascarelet).......... 73 
Ate de mariage (E. Marrèu).......... 74 
La campano d'argènt (Fèlis Gras) . ... 76 
Lou sermoun de moussu Sistre (abat 
FaWVre)........ 2ececcceccencesesec 79 
Sant Pestèu (V.G.)... 2... vuu ac 81 
Un bon avis sus lVAlcool de Mento de 
Ricqglè$ ..... ...ccaacccrocearocearna 82 
L'Estanié (Marius Giravd)............ 83 
Discours de Santo Estello (Lou Ca- 
poulié). ..........cococovecricacene 86 
Qu'es acò, Marin?f%...............acac 8K 
Salado Champanello (Bounet l'einat). 89 
Mot d'enfant (Lou Cascarelet)........ 92 
'lPouncheja de soulèu (P. Savié de 
FOUrvierO).. ............. 20... 0.0. 93 
Jan Alten e la garanço (E. Bouvet)... 94 
La Saliensouno (M. Faure)........... 98 
Sus lou Cous de la Republico. Da- 
vans Chabrié J. T.)... ...caec... 100 


Santo Marto de Tarascoun (Jan Bayol). . M 


Li tres ase (Lou Cascarelet). ..... 


Matinado de printèms (E. Jouveau). . 104 


Cant de l'ouncle (Anfos Tavan)....... zŒ 
Li pèis malaut (J. Sicard)......... ci... 106 
Lou Barcarés (Antòni Berthier)..... 105 
La Bóumiano (Lou Cascaralet)...... 107 


Lou partage de la terro (Jüli Ronjat) 108 
Lou pastre filousofe (Lou Cascarelet). 109 
Fi6rO..........0...... cecvono:oocccnss. 109 





ARMANA PROUVENÇAU 
PÈR LOU BÈL AN DE DIÉU 4898 


<> A r n nn 





Librairie J. ROUMANILLE, éditeur des Félibres, Avignon. 
EXTRAIT DU CATALOGUE 


F. Mistral, Lou Rose, pouèmo, avec trad. in-18............. eo.ccosrcas. 3 

_ Le même, tirage in-8*, numéroté ...................... .. 10 »» 
Marius André, Li Pirenèu, trilougio de En V. Balaguer, trad., 1 v. in-12 3 »» 
Jasmin, Œuvres complètes, 4 vol. in-8*, lavec trad.............. 0... 20 »». 
VW. Gras, Li Rouge dòu Miejour, avec trad...................... coos 4 39 
L. Astruc, La MessopaganOl...............o0oeoacaococsosoescescooooeesse 1 50> 


Jules Cassini, Li Varai de l'Amour, coumèdi prouvençalo, in-8*..... 3 »» 
Fabre, Lou Siège de Cadaroussa, segui dóu Sermoun de Moussu Sistre. » 60» 


G. Jourdanne, Histoire du Félibrige, in-8*, avec 22 portraits......... 7 50 
Ch. Riéu, Zi Cant dóu terraire, 1 vol. in-1Q .............. ..00ceno.s. 14 »» 
Aubanel, Li Fiho d'Avignoun, avec trad., 1 vol. in-12................ 3 50, 


Th. Janvier, Sant Antòni dis Orto, 1 vol. in-12, avec préface de Mistral 3 »». 
Paire Savié de Fourviero, Li Patriarcho, counferènci biblico, 2 v.. 8 »». 

_ La Creacioun dóu mounde........ @cv.... 8 »» 
L. Astruc, La man senèstro, À V. iN-32..... 2... veccaececacaca, 0o... 1 50 
Batisto Bounct, Vido d'enfant, avec trad. d'Anfos Daudet, 1 v. in-12.. 3 50 
E. Ritter, Recueil de 35 lettres de Roumanille à V. Duret, A v. in-89. = 2 ny 


Marius Bourrelly, Cigau e Cigalo, â vol_in-B*....................... 3 50. 
SYVaboly, Recueil de noëls avec les airs notés et l'accompagnement par F. 

Seguin, nouvelle édition grand in-8"... ......... 0eoceccaes . 5 

. __ Li Nouvè de Saboly, Peyrol e Roumanille, in-18.......... e.e... 9 75. 

Bonaparte Wyse, Li Piado de la Princesso, 1 vol. in-8* carré........ 15 «œ 


D Koschwitz, Grammaire historique de la langue des félibres, 1 v. in-12, = 5 »o 





J. Roumanille, Li Capelan, étude de mœurs provençales, 1 vol. in-12. 4 25 
_ Lis Oubreto en vers, avec traduction, 1 v. in-12 ....... 350 
_ Li Conte prouvençau, avec trad. 1 v. in-12............ 3 0 
__ Li Nouvè de J. Roumanille, avec musique et trad. fr. 2 m 
ann Lis Entarro-chin. édition illustrée, in-8*... .......... 5 »» 


_ Armana prouvençau, collection complète (1855-98)... 80 »» 
Na Filadelfo, Brumos d'Autouno, poésies gasconnes, 1 vol. in-8*..... 3 50 


Abbé Bresson, Santo Estello, dramo prouvençau, 41 vol. in-18........ 1 
F. Mistral, La Rèino Jano, tragédie provençale en 5 actes, in-8?...... 6 »» 
_ Lou Tresor dóu Felibrige, dictionnaire provençal-français, 

2 grands vol. in-4*. ....... 0 ceo. coocecececco0ococccra.., 120 »» 
Ra Mirèio, poème provençal avec trad...e.......... .„.. ..... ` 3 50: 

_ Calendau, avec trad , format elzévir... e.......... 0..... G »» 

__ Lis Isclo d'or, avec traduction, format elzévir....... 00... 6 DY 

a Nerto, 1 vol. in-8, avec traductioN................ ec0ocoe. 5 DD 
Savinian, Grammaire provençale, in-1Q............ eecoceccoocenccoc..,. 2 »» 
A. Mathieu, La Farandoulo, nouv. édit., 1 vol. in-18, avec trad....... 3 50 
Marius Girard, Lis Aupiho, avec trad. franç., in-48.......... .... =. 3 50: 
uu a Crau, poésies prov. avec trad......... .......... 3 50 

F. Gras, Lou Romancero Prouvençau, 1 v. in-12, avec trad. etairs notés. 4 »» 
= ` Toloza. poème en 12 chants, Í vol. in-12 avec trad............. 4 » 

__ Ir Carbounié, poème avec trad., 1 vol. in-8*......... 0c0c0ucncas 7 50 

J. Monné, Casau drame en 5 actes, 1 V. in-B0..............oceccec cu. 3 50 
Mad. J. Gautier, Brut de Canèu, avec préface de F. Mistral, in-12... 3 »41 
Sextius Michel, Long dóu Rose e de la Mar, 1 vol. in42.......... ..... 356 
Crousillat, L'Eissame,1 vol. in-12.............. . enana, 04o00c00e00e0.a.. 3 50 


Avignon, /.a ville et le Palais des Papes, avec 22 gravures et un plan...  @% »» 
N. B.- Ajouter 25 c. par vol. pour recevoir franco. 





ARMANA 


PROUVENÇAU 


PÈR LOU BÈL AN DE DIÉU 


1898 


ADOUBA E PUBLICA DE LA MAN DI FELIBRE 
Porto joio, soulas e passo-tèms en tout lou pople dóu Miejour 


AN QUARANTO-QUATREN DÓU FELIBRIGE 





AVIGNOUN 
;NCÒ DE J. ROUMANILLE, LIBRAIRE-EDITOUR 
19, CARRIERO DE SANT-AGRICÒ, 19 


' J. ROUMANILLE, libraire-éditeur, 19, rue St-Agricol, AVIGNON 
CAA _n___ o __ n __mane 


SPÉCALITÉ D'OUVRAGES 


ANCIENS ET MODERNES 
CONCERNANT LA PROVENCE ET LE COMTAT 


Histoire 'générale. -- Histoires locales 
:[Biographies des Hommes illustres. = Nobiliaires. 
Monographies 
Vieux Chants populaires. 


DICTIONNAIRES & GRAMMAIRES DE LA LANGUE PROVENÇALE 


'Coriections comMPiÈtTEs DE L'ARMANA PROUVENÇAU 
A partir de 1855. - 44 vol. (très rare). =Â 


` 
` Nàutri, li bon Prouvençau, 9 Vidoun,' Vidau, 
.Au sufrage universau, Segound la vido 
Voutoren për l'óli Lou journau. 
E faren laili. 


(Prouvèrbi di meissounié]. 











Y. MISTRAL. 
QUE VAI CREMANT TRES FES PER MES 
BURÈU DE REDACIOUN PRES DE L'ABOUNAMEN 
Vers 
M. Folcô DE BARONCELLI Un an....... ... o.0oorro LOfT. ? 
au Palais dóu Roure Sièsimes. .............. . sSfr.50 
EN AVIGNOUN Tres Mmes...............6. 3fr. » 





LA REVUE FÉLIBRÉENNE 


SOUS IA DIRECTION DE M. Paul MARIÉTON 


ABONNEMENTS : 
Un an, 10 fr. ; Six mois, 6 fr. ; Le numéro, 1 fr, ; Étranger, un an, 10 fr. 





Bureaux et Administration, 9, rue Richepanse, à Paris 





N.-B. - On trouve les années précédentes au prix de 1O@ francs chacune, 
au bureau de la Revue et chez ROUMANILLE, à Avignon. 





r 


LA ROSO DE TOUTI LI VÈNT 
COUMPASSADO PÉR LOU CAPITÀNI NEGRÈU 
(DE. CEIR«SSTO) 
UBA 


=S RPMOUNTANG Auro 


À | 
\ „7 
- 4 ` = 
/ F \ 
2 ` 
b ï 
< 
r 
C 
O 
Cc 
P" 
t=. 
bg 
]aaud ô 
3 





ADRÉ j 
Lauso l'Uba. tèn-te à l'Adré: 

Lauso lou Mount, tèn-te à la Plano; 
Lauso la Mar, tèn-te à la Terro ; 
Lauso la Franço, e tène à Prouvènço. 


SQTIUYUL 


* 


l'aura en 1898, tres esclàssi de soulòu e tres esclüssi de lumo : 

1. Esclüsei parciau de luno, lou 7 Janvié, vesible en Avignoun. 

2. Esclàssi toutau de soulèu, lou 21 Janvié, en-/esible en Avignoun. 

3. Esclàssi parciau de luno, lou 3 Juliet, en partido vesible en Avignoun. 
4. Esclüssi analàri de soulèu, lou 18 Juliet. envesible en Avignoun. 

5. Escliüssí parciau de souièn, lnu 18 Juliet, envesible en Avignoun. 

6. Esclissi toutau de luno, lou 27 Desèmbre, envesible en Avignoun. 


FÉSTO CHANJADISSO 


Cèndre, 23 de Febrié. Pandecousto, 29 d i 

„ 23 de Fe , e Mai. 

. Pasco, 10 d'Abriéu. . Ternita, 5 de Jun. 
Rouguesoun, í$, 17 e 18 de Mai. Fèsto-de-Diéu. 9 de Jun. 
Ascensioun, 19 de Mai. Avènt, 27 de Nouvèmbre. 


LUNO MECROUSO 


La luno d' A briéu que fai lou 20 d'Abriéu 


Luno mecrous9o0, 

Femo renouso, 
E auro que sort de la bruno, 
Dins cènt an n'i' aurié trop d'uno. 


TEMPOURO 
Mars. ......o.oooo.o. 2 408 5 SBetèmbre............ 21, 23 e 24 
Jun..........0oosos.. l, 30 4 Desèmbre............ 14, 16 e 17 


Lou printèms coumenço lou 20 de Mars; 
L'estiéu coumenço lou 21 de Jun ; 
L'autouno coumenço lou 22 de Setèmbre ; 
L'ivèr coumenço lou 21 de Desèmbre, 


Trento jour an Setèmbre, 
Abriéu, Jun e Nouvèmbre , 
De vint-e-vue n'i'a qu'un . 
Lis autre n'an treu to-un. 


CO GO =Z Oà J br GO dO => 
RQ: 
=) 


8 D. Q. lou 15, à 3 o. 54 de vèspre, 
`H N. L. lou 23, à 7 o. 34 de matin. 
4 P. Q. lou.29, à 2 o. 42 de vèspre, 


D. Q. lou 14, à 0o. 44 âe matin. 
N. L. lou 20, à 7 o. 50 de vèspre. 
P. Q.10u 28, à 11 o. 23 de matin. 


] P. L. lou 8. à O o, 44 de matin. Ï P. L. lou 6,à 6 o. 33 de vèspre. 





P. L. lou 8, à 9 o. 38 de matin. 

D. Q.10u 15, à 7 0.57 de matin, 
N. L.lou 22, à 8 o. 47 de matin. 
P. Q. lou 30, à 7 0.50 de matin, 


2 Li jour crèisson de 1 o. 6 m. [Li jour cròisson de Í o. 33 m.lLi jour crèisson de 1 o. 50 m. 





diss. |JOUR DE L'AN. 
Dim. S. Clar. 


dil. 


8Bto Genevivo. 
8. Ferriòu. 


8. Simeoun de la coul. 
LI RÈ 


LI I. 

8 Lucian. 

S. Severin. 

8. Julian. 

8. Pau l'ermito. 


. |S. Teodòsi. 


S. Gaspard, 


dij). |Sto Verounico. 

14 | div. |8S. Alàri. 

1 15 | diss. |S. Bounet. 
#16 | DIM. |S. Ounourat. 
B 17 | dil. |8S. Antòni. 

18 | dim. |Sto Flourido. 
419 | dim. |S. Canut. 

20 | dij. |S. Sebastian. 
21 | div. |Sto Agnès. 

22 | diss. |S. Vincèn. 

23 | Dix. |S. Ramoun. 
124 | dil. |S. Bousièli. 
41 25 | dim. |[Counv. de S. Pau. 
1 26 | dim. |S Ansile. 

27 | dij. |S. Màri. 

28 | div. |Sto Cesario. 

' 29 | diss. |S. Coustant. 
30 | Diu. |Sto Martino. 
31 | dil. |Sto Marcello. 

Dir. 
dil. 


. |S. Ignàci, ev. 
. |ILA 


ANDELOUSO. 
S. Blàsi . 
Sto Jano. 


. |Sto Agueto. 
. |Sto Doro. 


8. Richard. 


. !S. Ginous. 
. 189. Jan de Mata. 


Sto Coulastico. 
S. Adòufe, \`' 


. ISto Làli. 
. |S. Dounin. 


S. Valentin, 


. |S. Quenin. 
. |S. Armentàri. 


Sto Mariano. 
S. Flavian. 
S. Valié 


. |S. Ouquèri. 


S. German, 


. |Sto 1s3abello. 
. [CÈNDRE. 
ij. |S. Matias. 


S. Aleissandre. 


3. S. Nestour. 


Sto Ounourino. 
S. Cassian. 





. |Sto Antounino. 
. | TEMPOURO. 


Sto Cunegoundo, 
S. Casimer. 
S. Ambròsi. 


. |Sto Couleto. 


Sto Perpètio. 


. |S. Jan-de-Diéu. 
. |Sto Franceso. 


Li 40 Martire. 
S. Gregòri, 


. |S. Massemin. 


Dix. |Sto Oufrasié, 
dil. !Sto Matiéudo, 
dim. !S. Cesar de Bus. 
dim. |S. Abram. 

dij. |Sto Rèino, 

div. |S. Cenle. 

diss. |S. Jóusè, 

Dim. |S. Jouaquin, 
dil. |S Benedit. 
dim. |S. Afradasso. 
dim. |S. Vitourin. 

dij. |S. Grabié. 

div. |(ANOUNCIACIOUN 
digs |S. Massemilian. 
Dix. |PASS10UN. 

dil. (S. Ilarioun. 
dim, S. Sisto. | 
dim. |». Amadiéu. 
dij. |S. Benjamin. 








AMER PICON | AMAR PICOUN 

















|P. L. ïou 6. à 90. 29 de vèspre. 
|D. Q. loa 13, à 2 o, 38 de vèspre. 
IN. L. iou 20, à 10 o. 30 de vèspre. 

29, à 2 o, i4 de matin. 


8. Ugue. 
S. Francés de P. 
RAMPAU. 
S. Isidòri. 
8. Vincèns-Ferrié. 
8. Prudènci. 
S Gautié. 
DIVÈNDRE-SANT, 
. |Sto Souflu. 
' PASCO. 
S. Leoun, 
8. Jüli. 
Sto Ido. 
S Benezet, 
88. Frutuous, 
8. Lambert. 
QUASIMODO. 
Sto Natalio. 

. Apoulòni, 

. Oufege. 

|. Ansèume. 

. Lounido. 








Vidau. 28 
Sto Catarino de 8.| 
8. Est: òpi, 3 


P. L. lou ô, à G o. 43 dò matin. 
D.Q lou 12, à 9o. 45 de vèspre. 
N. L. jou 20, à 1 o. 08 de vèspre. 
P.Q. lou 28, à 5 o, 23 de vèspre. 


nnn] 


. 8. Jaque e 8. Felip.) 
Atanà: 

la Santo Crous. 

Sto Jano. 

Sto Sereno. 

S. Jan Porto L. 

S. Estanislau. 

S. Dresèli, 

8. Gregòri. 

. | 8. Antounin. 

S. Maiòu. 

S. Brancàci. 

Sto Glicèro. 

8. Pons, 

: |S. Bounifàci. 

ROUGUESOUN. 

8. Pascau. 

"|S Bernardin, 

ASCENSIOUN. 

8. Fèli. 

.| Sto Estello. 

Sto Julio. 

8. Deidié. 

S. Dounacian. 


8. Massemin. 
. | PANDECOUSTO. 


'èli. 
Sto Peirounello. 








P.L. lou â, à 2 v 
D.Q. 260. 
N. L. a Ao. 
P. Q.lou 27, à 5 


TEMPOURO. 

S. Marcelin. 
Sto Cloutiéudo, 
TERNITA. 

S. Glàudi. 

Sto Mounico. 
S. Nourbert. 

S. Medard. 
FèsTo-DE-DIiÉu. 
Sto Felicita. 

S. Barnabèu. 
Sto Oulimpo. 
S. Antòni de Pado, 
S. Basile. 

Sto Moudèsto. 


Sto Flourènço. 
8. Léufré. 

68. Paulin. 

Sto Agrevo. 

S. JAN-BATISTO. 
„ | Tresl. de S. Aloi. 
8. Dàvi. 

S Adelin. 

8, Irenèu. 

S. Pèire e S. Pau. 
S. Lucide. 

JULIET 





P. L. lon 8 399. 21.40 vèspre. 

D. Q. lou 10, à 4 o. 50 de vèspre. 
u 18, à7 0. 56 de vèspre. 
u 26, à 1 0. 49 de vèspre.) 


Li jour demenis, de Í 0. 





S. Marciau. 
« |LA VESITACIOUN. 
S. Anatòli, 
S. Fourtunat. 
S. Pau de Liss. 
Sto Angèlo. 
Sto Aubiergo. 
Sto Isabèu. 
s. Bres. 

N.-D. de SANTA 

io. 


8: Ounèste. 

S. Anaclet. 

S. Bonaventuro. 
S Enri. 

N -D. Dou M. G 
S. Alèssi 





ê F. 

S. Vincèns de 

Sto Margarido. 
Vitou. 

STO MADALENO. 

8. Cassian. 

Sto Crestino, 


Sto Marto. 
. |S. Loup. 
8. German. 











AVOUST 


„lou 2, à 4 0. 38 de matin. 
; lou 9, â 6 0. 22 de matin. 
lou 17, à 10 o. 43 de matin.) 
lou 24, à 8 o. 41 de vèspre.) 
lou 30, à 1 o. de vèspre. 


SETÈMBRE 





lou7,à 110. de vèspre. 


lou 23, à 2 0,49 de matin. 
lou 29, à 11 o. 20 de vèspre.) 


D.Q. 
N. L. lou 18, à O o 19 de matin, 
P.Q. h 
P. L. 


Li jour demenis. de 1 o. 38 m.[Li jour demenis. de 1 o. 44 m. 








S. Pèire encadena 
8. Estève. 

Sto Lidio. 

8. Doumergue. 
S. Ion. 


. |8. Sauvaire 


8. Gaietan. 
S. Justin, 
S. Rouman, 


. |8. Laurèn, 


Sto Rusticio, 
Sto Claro. 


. |S. Pourcàri. 


S. Chapòli. 
«D. 3 Ty Avoust. 








S. Jacinto. 
Sto Eleno. 
S. Louis. 
S. Bernat. 

S. Privat. 

8. Safourian 

8. Sidòni 

8. Bourtoumiéu. 
S Genèsi. 

S. Zefirin. 

S. Cesàri. 

S. Julian. 

8. Jan n degoulàssi 
Sto R 








s. Lazàri 








S. Baudèli. 

S. Agricò. 

S. Aïòu. 

Sto Rousalio. 

S. Lóugié. 

S. Amable. 

S. Autau. 

N.-D. de SET. 

S. Veran, 

. |S. Póuquerié. 

S. Paciènt. 

Sto Bono. 

. |S. Antounin 

Eisaussamen de la Crous. 

S. Anfous. 

. |S. Cournéli, 

. |S. Lambert. 

. |Sto Esteveneto, 

S. Jenouvié, 

8. Estàqui. 

TEMPOURO. 

S. Maurise. 

Sto Tèclo. 

Sto Salabergo, 

3 Fermin, 
Ouzias. 

dim. È Cosme e Damian, 

lim, |S. Ceran. 

dij. |S. MiQUuÈU.. 





30 |div. |S. Jirome. 

OUTOBRE 





diss. |8 1 | dim. |[TOUSSANT. 
Diu. |Li S. Ange gard. Ï 2 | dim. |LI1 Mort. 

dil. |S. Cuprian. 3 | dij. |S. Marcèu. 
dim. |S. Francés d'As.l 4 |div. !S. Chamas. 
dim. |Sto Tüli. 5 [| diss. |S Zacarié. 
dij. !S. Evòsi. 6 | Diu. |S. Estève (d'Ate) 
div. |S. Baque. 7 | dil. |S. Ernesti. 
diss. |Sto Reparado. 8 | dim. |S. Goufrèdi 
Din. |S. Danis. 9 | dim. |S. Maturin, 
dil. |S. Vergèli. 10 | dij. |S. Just. 
dim. |S. Castou. 11 | div. |S. MARTIN. 
dim. |S Veran. 12 |! diss. |S. Reinié. 
dij. |S. Geraud. 13 | Dix. |S. Mitre. 

div. |S. Calist. 14 | dil. iS. Ru, ev. d'Av. 
diss. |Sto Terèso. 15 | dim. |S. Ougèni. 
Diu. |Sto Rousselino. 116 ! dim. |S. Ouquèri. 
dil. |S. Flourènt. 17 | dij. |S. Agnan. 
dim. |S. Lu. 18 | div. |Sto Audo. 
dim. |S. Gerard Tenco. 1 19 | diss. |Sto Isabèu. 
dij. |S. Grapàsi. 20 | Dim. |S. Eimound 
div. |Sto Oursulo. 91 | dil. |PRESENT. de N.-D. 
diss |Sto Mario Salomé [4 22 | dim. |Sto Cecilo. 
Dix. (S. Tederi. 23 | dim. lS Clemènt 
dil. |S. Maglòri. 24 | dij. |Sto Floro. 
dim. |S. Crespin. 25 | div. |Stc Catarino, 
dim. !S. Flòri. 26 | diss. |Sto Dóufino. 
dij. |S. Salvian. 27 | Dix. (Lis AVÈNT. 
div. |S. Simoun. 28 | dil. |S. Soustène 
diss. |S. Narcisse. 29 | dim. |S. Savournin, 
Dim. |S. Lucan. 30 | dim. |S. Andriéu. 
dil. |S. Cristòu. 


. lou 7, à 6 o. 14 de vèspre. 
. lou 25, 0 o 47 de vèspre, 
« lou 22, à 9 o. 18 de matin. 
. lou 29, à 00. 27 de vèspre. 


] Li jour demenis. de 1 o. 45 m. 





8. Roumié. 








D 
N. 
P 
P 


Li jour demenis. de 1 o. 45 m. 








Q. lou 6, à 2 o. 37 de vèspre. 
L. lou 14, à 0 0. 30 de matin. 
. Q. lou 20. à 5 o. 14 de vèsnrre,. 
. L. lou 28, à 4 o. 49 de matin. 


D. Q. lou6, à 10 o. 15 de matin. 
N. L. lou 13, à 11 o. 13 de matin. 
P.Q. 10u 20.430. 3 de matin. 
P. L. lou 27, à 11 o. 47 de vèsp 


Li jour demenisson de 27 m. 

29 
30 


dij. 
div. 


diss. 


. iS. Micoulau. 


. |S. Damàsi. 


. |Sto Lüàci. 


. |Sto Uulimpo. 


. |S. Filougone. 


. 1S. 
. [CALÈNDO. 









S. Aloi. 
Sto Bibiano. 
8. savié. 
Sto Barbo. 
8. Sabas. 


8 Ambròsi. 
COUNCEPCIOUN. 
Sto Loucaio. 
Sto Valiero. 


Sto Daniso. 


TEMPOURO. 
D. Uusèbi. 
Sto Azalafs. 


S. Gràci. 
8. Timouleoun. 


8. Toumas l. m. 
S. Ounourat. 
Sto Vitòri. 
Ives. 


S. Estève. 
8. Trefun 


Sto Coulo 
8. Sivèsti 


ARMANA PROUVENÇAU 


CROUNICO FELIBRENCO 


Ïé sian mai i vendemio e s'auson de quilet de chato sus tóuti li 
colo de Prouvènço. Ié sian mai i castagnado de Sant-Martin « tapo 
ti bouto e tasto toun vin ». E vès-aqui lis óulivado, e vès-aqui li ca- 
ièndo ! E vès-aqui l'Armana Prouvençau dóu bèl an de Diéu 1898, 
escarabiha coume sis einat maugrat lou pes de si quaranto-tres an. 
Ato! vai! nàutri li felibre se fasèn pas disan, ni di siècle; e tant 
que lou mounde sara mounde, i'aura un Armana Prouvençau e 
i'aura de felibre, e un Cascarelet pèr faire la cambo bourrouleto e lou 
pan de nas i pelòfi que tènon si mino e renon de-longo que tout vai 
mat, que tout es perdu eë que fau ploura coume de souco poudado 

e fres. 

Em' acò, pèr n'en pas pèrdre l'abitudo, avèn mai, aqueste an, fa 
dos fèsto santo Estelenco pèr uno. De fèsto, n'i'a jamai proun e ja- 
mai trop. Avèn aprouficha dóu viage di Felibre de Paris e di Cigalié 
en Aurenjo, pèr inagura em' éli li mounumen de nòsti dous mèstro 
Ansèume Mathiéu eë Pau Areno, que soun ana reviéure dins l'autre 
mounde. 

Fuguè lou quatre d'avoust 1897, lou lendeman di representacioun 
au cièri d'Aurenjo, ounte se veguè lou Presidènt de la Republico 
emé la cigalo d'or au capèu, que nàutri, li devot de la Causo feli- 
brenco, anerian à Castèu-Nòu-dóu-Papo saluda la memòri de noste 
brave Ansèume, lou grand pouèto de la Farandoulo, que si trat n'è- 
ron esta grava dins lou brounze pèr noste gai counfraire escultour 
Amy, dóu Felibrige de Paris. Aqui i'aguè bello assistanço : Moussu 
Ducos, maire-deputa de Castèu-Nòu, ié faguè un discours que tóuti 
n'en fuguerian esmeraviha, pièi parlè coume un libre Moussu Sextius 
Michel, lou presidènt di Felibre de Paris e noste Capoulié Fèlis Gras 
nous regalè d'uno charradisso que legirés quàuqui fuiet plus iiuen 
3ins aqueste Armana. Se diguèron pièi de pouësio de Enri Bouvet e de 

ician Duc. E aquelo bello obro facho, anerian tasta lou vin di 

apo, à l'oumbrino dis aubo dóu castèu de l'Ers. 

Avès, osco seguro, ausi parla dóu miracle que Noste Segne Jèsus 

.guè sus la mountagno quand abariguè emé dous pan e cinq escarpo 

10 foulo de mounde que l'avié segui pèr l'ausi parla. 

Nàutri, sènso vougué nous coumpara à Noste Segne, liuen d'aqui, 
faguerian à pau près lou meme miracle. S'atrouberian sabe pas 
quant de felibre e de gènt que nous seguissien, acampa souto lis 
aubo dóu castèu de l'Ers, e n'avian pèr touto pitanço qu'uno fiolo de 
vin, un pan e uno trancho de meloun! E bèn, lou creirès o lou 
creirés pas, erian bèn aqui seissanto que segur avian pas l'enter- 
rigo, mangerian tóuti à vèntre desboutouna, e me siéu leissa dire 
qu'à la niue, tóuti li vesin di mas de l'encountrado, s'abarissien en- 


caro de nòsti rèsto. Se voulès pas lou crèire, anas lou demanda à 


l'ami Truphème, lou grand pintre de Paris, à Moussu Sarcey, que 


reguigno tant bèn i felibre, à noste mèstre e ami Deluns-Montaud, 


ancian menistre e escrivan d'elèi, à Maurise Faure, lou deputa, à 


Sextius Michel, à-n'Albert Tournier, à Louis Gallet, à Ougèni Garcin, _ 
que sa paraulo fino e aboundouso nous faguè un moumen óublida la | 


fam, à n-Alèssi Mouzin, à Chapòli Guillibert, à Pèire Devoluy, à Char- 
loun Riéu, à Sernin Santy, à Lucian Duc, e subre-tout au cancelié 
Pau Marieton qu'avié coumanda, pèr despacho, l'espetaclous festin. 

Acò nous empachè pas de nous retrouba tóuti lou subre-lendeman 
à Sant-Roumié pèr inagura uno escripcioun à la memòri d'Antonius 
Arena, l'autour de la Maigro entrepriso... ëe à Maiano, pèr saluda lou 
Mèstre subre méstre Frederi Mistral. Es aqui, sus lou lindau de 
l'oustau de Maiano que li cor boumbiguèron e que se sentiguè en- 
jusquo dins li founsour de la terro, coume un tremoulun, uno fer- 
nisoun de touto la raço prouvençalo. 

Lou dimenche, 8 d'avoust, erian en gavoutino à Sisteroun, e après 
lou banquet de la Santo-Estello que presidavon li tres capoulié, 
l'aut e eminènt Benjamin Constant de l'institut, En Sextius Michel 
e En Fèlis Gras, que faguè lou discours d'usage, anerian inagura 
lou buste de noste Mèstre En Pau Areno, un bèu maubre, cobro de 
l'escultour renouma Injalbert. I'aguè uno raisso de discours e de 
pouësio, citaren li plus marcant : lou discours de noste ilustre 
counfraire Constant e lou de Moussu Tardiéu, presidènt dóu cou- 
mitat sisterounen, la pouësio flamejanto de noste Capouliè En Fèlis 
Gras e la dóu cancelié Marieton. Sarié trop long de dire pan pér 
pan la bello recepcioun que Moussu lou Maire Thelène nous faguè à 


la coumuno e li discours de Maurise Faure sus lou balcoun, i gavot ` 


que lou badavon. Car nous rèsto à dire que lou lendeman uno bello 


acampado avié liò au castèu de Mont-Maur, encò de la coumtesso . 
Sofio dóu Terrail, l'amigueto di felibre, cantado antan pèr Aubanèu. 
Bello doro que touto uno generacioun de felibre coume iéu an de- 

"vouri de poutoun, dins si pantai, quand s'èron enfióuca i vers dóu 
felibre de la Mióugrano. Eh bèn, iéu, qu'escrive aquesto Crounico, 
4'anère pas à Mont-Maur. Sabès perqué? Es pèr demoura dins moun 
pantai de jouvènt, e pièi Aubanèu que la cantè, l'avié jamai visto !.. 

Adounc... lou counsistòri felibren s'acampè en vilo de Tarascoun 
4ou 26 de mai passa e renouvelè soun burèu pèr tres an : pèr acla- 
macioun, En Fèlis Gras fuguè renouma Capoulié dóu Felibrige, En 
Leoun de Berluc-Pérussis, assessour; En Marius Girard, sendi de 
Prouvènço; En Chapòli. Messine, sendi de Lengadò ;. En A. Arna- 
vielle, assessour ; En A. Perbosc, sendi d'Aquitàni, e En Carle de 
«Carbouniere, assessour. La cancelarié dóu Felibrige fuguè despar- 
tejado entre dous cancelié : En Pau Mariéton e En Gaston Jourdanne. 

Se ié noumè peréu sòci dóu felibrige, la bèn aimablo, amista- 
.douso e sabènto Dono Elena Gilder de New-York. 

Pièi se noumè à l'escrutin secrèt, dous majourau, en ramplaça- 
men dóu paure Jüli Cassini e dóu paure Pau Areno.. 

Auzias Jouveau, d'Avignoun, fuguè nouma majourau pèr teni lou 
sèti de Jüli Cassini, e Batisto Bounet, dóu felibrige de Paris, fuguè 
nouma majourau pèr teni lou sèti de Pau Areno. 

Quau vous a pas di que Mèstre Batisto Bounet, entre que fuguè 
avisa de sa nouminacioun, faguè assaupre au Capoulié qu'èro bèn 
regretous de noun pousqué aceta lou titre de majourau, amor qu'èro 
deja felibre de Paris e qu'acò ié sufisié ! 

Oh ! pèsto! quasimen acò èro pas de crèire : 

Es-ti poussible, nous disian, que Batisto Bounet, de Bellogardo, 
dou païs di cebo, .Brisquimi, lou gnarro de la Reiranglado, lou bou- 
-«siaire, lou pèd-terrous de la Vido d'Enfant, vougue pas èstre di 
felibre de soun endré pèr s'embanastra emé li moussu de Paris? E 
se disian mai : saup dounc pas, aquéu brave drole, que li soulié 
tacha di païsan esquihon sus limavoun cira di saloun de Paris ? 
.Saup dounc pas que dins aquéli saloun amon pas li gènt que mandon 
d'alenado d'aiet ?... 

E parèis que tout acò èro poussible. Mai desempièi nous an di que 
i'avié uno autro resoun pèr moutiva lou refus dóu Brisquimi: se 
fs rié courre lou -brut que li felibre voudrien nouma un rèi de Prou- 
v: nço ! E mèstre Bounet es pas d'aquéu bord... Es egau, sarié proun 
ri quist de vèire lou mourre de la grano de couioun qu'a inventa 

-& [uelo falibourdo. Aquéu saup mai pas que se i'a dins lou felibrige 
á : felibre blanc coume de gipas, i'a tambèn de felibre rouge coume 

Ge chambre bouli, eë que se lis un soun capable d'adurre un rèi, lis 
autre soun dins lou cas de ié coupa la tèsto... Mai leissan aquéli 
baliverno... 

S'es crea dins lou courrènt de l'an uno nouvello escolo felibrenco 
à Béziers, qu'a pres lou noum d'Escolo dóu Titan. Lou cabiscòu n'es 
lou felibre Pigot de Capestang. Se n'es crea uno autro à Pau qu'a 
pres lou noum d'Escolo de Gaston Phebus. 

Entre tèms an pareigu proun libre e librihoun. Vès-eiei aquéli 
que lis autour nous n'an manda un eisemplàri :; . 

Lou Pouèmo dóu Rose. pèr Frederi Mistral. Lemerre, editour à 
Paris. 

Lou Signum, souvenènço dóu coulège de Fourcauquié, pèr A. 
de Gagnaud. 

Lectures ou versions provençales-françaises, pèr lou Frai Savinian. 
(Aubanel frères, à Avignon). , 

La Messo pagano, pèr Louis Astruc (Roumanille, editour en 
Avignoun.) 

Lou jujamen dóu Caramentran, Gargantia 16 au Clapas, pèr Es- 
tève Delmas (empremarié Firrnin, à Mount-Pelié.) 

Escourregudo en Anglo-Terro. pèr D. Savié de Fourviero (Seguin, 
empremèire en Avignoun.) 

La Garbeto Valauriano, pèr Maurise Girard (L. Duc, editour à 
Paris.) 

Li Fiho dou Soulèu, pèr Ph. Chauvier (Latil, editour à Draguignan.) 

Dins las Carrieiras dau Clapas, pèr E. Marsal (Firmin, empre- 
mèire à Mount-Pelié.) 

La Muso Silvestro, obro poustumo d'Aguste Fourès (Biblioutèco- 
de la Revue Méridionale. à Carcassouno.) j ! 

=> Ó Un Couer de Troubaire, dramo en un ate, obro poustumo de J.-B. 

Gaut (Escolo de Lar, à z-Ais.) j 

La Cansoun dóu Dardalhoun, pèr A. Roux (Empremarié centralo- 
dóu Miejour, à Mount-Pelié.) 

Mathilde de Turenne, pèr Jóusè Roux. 

Sirventes de Mai, pèr Maffre de Baugé (A Pedone, editour à Paris. ) 

Versi -- nuova edizione -- pèr E. Portal, de Palermo. j 

Li Trèvo, dramo en cinq ate, en vers, pèr Francés Favier (edit. 
pèr l'autour en Avignoun.) . 

Li Pirenèu, trilougio catalano de Victor Balaguer, revirado er 
prouvençau pèr Marius André. (Roumanille, editour en Avignoun.) 

L' Avaras, coumèdi en tres ate, pèr Marius d'Auruou. (A-z-Ais, 
Makaire, editour.) 

Souvenirs entomologiques, 5e série, pèr J.-H. Fabre, (Delagrave, 
éditeur, Paris). S'atrovo dins aquéu libre, un travai di mai enteres- 
sant sus la Cigalo. Pèr lou proumié cop, la vido entiero de la bestiolo- 
es descricho fidelamen d'après lis óuservacioun que n'a fa lou savènt 
naturalisto de Serignan. 

Li Cant dóu Terraire, pèr Charloun Riéu, dóu Paradou. (Ruat, 
editour à Marsiho). 

Lou Juge de Pas de Corconas, farcejado, pèr l'Escoutaire (empre. 
marié F. .Dezeuze, à Mount-Pelié.) 


Lou Jougadou, coumèdi en cinq partido, en vers, pèr A. Roux de . 


Lunel Viel. (Empremarié centralo dóu Miejour, à Mount Pelié.) 


Fau apoundre, pèr tout díre, que lis edicioun nouvello di Rouge , 


dóu Miejour se comton plus en Americo coume en Anglo-Terro, e 
que se n'alestis uno en lengo suedoiso, pèr parèisse à Stokolm, au 
proumié jour, escricho pèr lou celèbre dóutour Boheman, 

Coume tóuti lis an, la traito mort-peleto a fa soun endaiado, ai 
las ! es esta d'abord dono Mario-Roso Bouscarlo, di Flandrin Bozone, 
véuso Gras de Malamort, la maire de noste Capoulié e de dono véuso 
Roumaniho, que s'es enanado dins la pas de Diéu, lou 18 de janvié, 
à l'age de 91 an. Pièi es vengu lou tour de noste majourau Pau 
Areno, qu'es mort à Antibo, à l'age de 53 an. Pièi, pecaire, noste 
valènt Jüli Boissière, gèndre de dono Roumanille, qu'es mort à l'age 
de 34 an, alin au Tounkin. Quento pieta! bèu bon Diéu! Es verar 
se soun enana, mai nous laisson soun obro que rendra sa memòri 
immourtalo. 


LOU CASCARELET, 





PLÒU 


Plòu ; e dóu cèu, que de tout biais l'uiau labouro, 
Lou ridèu ennebla rebalo sus lou sòu; j 

La plueio, en regisclant di tèule, à long rajòu, 

Fai brusi dins l'oumbrun coume un glàri que plouro. 

"Em'un resson de clar que jalo e que fai pòu 
Dóu reloge vesin dindon, tristo, lis ouro, 
E, dins lou cor doulènt se reviho e s'aubouro 
Lou sourne revoulun di pensamen de dòu. 


Oumbro di mort ploura, la chourmo palinello 
De vòsti souveni, dins lou cèu sènso estello, 
I souspir de la niue vèn apoundre si plang; 


E me sènte ferni de l'afrouso pensado 
Qu'eilavau, sèns pieta, dins li toumbo negado, 
`La plueio dèu bagna vòsti susàri blanc l! 


C. AUZIÈRE. 





UN COUMPLIMEN 


Li gènt de Louis XlV s'èron empara, au noum dóu rèi, d'uno 
<sausino dóu Rose en amount de la Bartalasso. 
Veici li vers que lou prouprietàri mandè à Louis XIV pèr ié 


-redemanda soun isclo : 
Dequé sarié pèr tu, grand Mounarco que lause, 
| Un pau de sablo e de gravié? 
Fariés rèn de moun bèn ié trechis que de sause, 
E tu n'ames que li lausié. 


Lou coumplimen èro fin, e gatihè lou rèi ounte fau bèn tant qu'or- 
dre fuguè douna de rèndre l'isclo raubado à l'adré coumtadin. 


UN FURNAIRE. 
[ÍU M Oô] 7  ”  " >" ">" > 5 S S 
A defaut de chivau lis ase troton. 

LOU PANTAIAIRE 


. Sauto-Messugo es patrihoun ; 
Gardo li fedo e lou menoun. 

Sa cabeladuro es daurado, 

Sis iue blu, soun nas bèn troussa ; 
E la rèino s'es revirado, 

La fes que la casso a passa. 


-- Se la rèino m'a regarda, 

Bèn segur que li ai agrada. 

Perqué pas !.. Fariéu bello mino 
S'aviéu, coume aquéli Signour, 
Sièis pan de broucart sus l'esquino 
Emé de fiéu d'or à l'entour. 


Sauto-Messugo es creiserèu ; 

Li fiho li an dis qu'èro bèu. 

Dóu tèms que soun chin Japo-luno 
Gardo, abriga pèr la calour, _ 
S'alongo, esperant la fourtuno, 
Dessouto uno ginesto en flour. =Â 


Lou lendeman, à peno jour, 
Es vengu dous varlet de cour: 
== Vite, quito lou pasturgàgi, 
La Rèino ti mando au castèu ; 
Fara de tu lou poulit pàgi 

Que porto la co dóu mantèu. 


Sauto-Messugo li respound : 

-- Bràvi gènt, vous diriéu pas noun; 
Mai, pourta la co d'uno capo, 

Acò 's lou gàubi d'un pichoun; 
Pourtariéu pas 'quelo dóu papo, 
Ai passa l'àgi de clerjoun. 

Li varlet s'en soun entourna ; 
Mai es vengu, tout galouna, 
Lou capitàni dela gardo: 

=- Suive-mi, la rèino ti fa 
Lou coumandant dis alabardo ; 
Fau que sieches neissu couifa. 


= Capitàni, sariéu countènt 

Se coume vous èri valènt ; 

Mai ai pòu d'uno lagramuso ; 
Lou sang mi trebouero lou cor, 
E se vesiéu uno arquebuso, 
Paure de iéu !. me creiriéu mort. 


Venguèron, tout de long dóu jour, 
Lou cancelié, pièi à soun tour, 
L'astrologo, l'abouticàri, 
L'evesque qu'a fa'n bèu sermoun. 
En tóuti, pertout, lou patàri 
Atrovo de bouéni resoun. 


A la fin, = sèmblo pas verai 

Qu'un pastre ague tant de varai, = 
Lou rèi es vengu dins la bosco : 

-- Te dóuni tout ço que voudras; 
Sisteroun, Forcauquié, Manosco, 
A la coundicioun que vendras. 


Sauto-Messugo a respoundu : 

-- Quand li coudoun saran madu 
Pourrai quitta lou pasturgàgi, 
Aro, se laissàvi lou jas, 

Au mèstre fariéu grand doumàgi, 
Sire, mi mesestimarias ! 

Mai quand lou jour aguè feni, 
Sauto-Messugo a vist veni 

La rèino, d'amour enrabiado, 
Qu'a toumba dins si bras subran, 
O que bacho, quant” embrassado ! 
La bauco es emplido de bram.... 


Un cop de pèd lha reviha ; 

-- Ti pàgui pas pèr pantaia, 

Grido lou mèstre, o feniantasso, 

Miè-faudiéu, rodo-femelan, 

Fas mai gardo pèr lis agaço, 

Souparas mai d'un tros pas. 
RAVOUS GINESTO. 


En despié de Mars e Febrié, 
Bastis l'agasso e pound lou trié. 





Di flour que Moss veira 
Pau fru se manjara. 


LA MARRIDO VISTO 


Dimenche passa, à Castèu-Reinard, Ernèste legissié soun Pichot 
Marsihés davans lou café d'Alphonso, ineine que i'èro bravamen 
achini. Enterin passè Mèste Miquéu que ié faguè : 

Eh bèn ! Ernèste, fas la leituro ? 

-- Legisse moun Marsihés. Fau bèn un pau regarda li nouvello. 

-Â Ah ! que sias urous aquéli que ié vesès bèn! Iéu ié vese quàsi 

18. 

-- Alors, coume acò, vosto visto a beissa. 

-Á A beissa, dises ? A bèn tant beissa que ié vese plus. Quand sias 

1uine poudès pas vous imagina de causo ansin, 


| 

_ Es verai que sèmblo pas de crèire ; vòstis iue lusisson coume- 
s'avias vintan. 

-- O, o, lusisson, mai acò m'empacho pas deié plus vèire. E te 
lou vau faire coumprendre : Tè, veses aquéu pichot chin que passo 
eila sus lou cous ? 


_ Diàussi ! voui, lou vese. Que i'a? 
-_ V'a, viedase! que tu lou veses e que iéu que te lou fau vèire lou 


vese pas. 
LOU CASCARELET. 





PÈR LI NOÇO 


DE MADAMISELLO HUOT, COUMTESSO DE SIGNO, EMÉ L'AMI RIMBAULT, 
FELIBRE MAJOURAU 


Se canto sus l'èr de « La bloundo Mirabello ». 


Sus la vilo de Marsiho, 
Lou soulèu s'es leva clar. 
L'amour a dubert li ciho, 
L'erso danso sus la mar. 


Alin dóu païs di roso 

Lou felibre n'es vengu : 
Leissant li flour de la proso 
Pèr la flour de la vertu. 


Es bello la vierginello 

E soun amour sara dous! 
Nòvi, beisarés l'anello 

Que vous ligara toui dous .. 


Mai, hòu! que ? Crese qu'es l'ouro. 


La leissessian pas passa ! 
Daut ! Daut ! Daut ! Vuei noun se plouro, 


E li nòvi soun pressa... 

A la coumuno se mounto, 

Lou conse coumplis l'unioun, 

Adiéu li roujour de l'ounto !.. 

-- Plan-plan, manco uno aspersioun: =Â 


Moussu lou curat se signo, 

Dis quàuqui mot à prepaus... 
E la coumtesso de Signo 

T'a fa prince, ami Rimbault. 


21 de setèmbre 1897. FÈLIS GRAS. 





LOU « SIGNUM » 


SOUVENÈNÇO DÓU COULÈGE DE FOURCAUQUIÉ 


E iéu peréu voudriéu, sus li piado de noste venera Alèssi de Fon- 
vert, vous counta quàuqui souvenènço dóu Coulège de Fourcauquié. 
Li remèmbre de la pichoutesso, acò fai Lant de bèn de li remastega!.. 

Li miéu soun vièi de mié-siècle, e pamens me sèmblo que soun 
.d'aièr. Desempièi cinquanto an, n'a passa à Paris de menistre, e à 
Digno de prefèt que sariéu forço entreprés de vous dire si noum. 
Mai li mèstre que m'an abari, li coumpan qu'ensèn, pendènt dès an- 
nado, se sian gava de latin e de faiòu e jusco li serviciau que cousi- 
navon nosto tambouio e escoubavon, de fes que i'a, li classo, tóutis 
aquéii d'aqui vous n'en diriéu la letanio, sènso n'en desóublida un 
soulet. 

Li serviciau subre-que-tout : digas-me, tóuti vautre, mi vièi camba- 
rado dóu tèms dóu rèi Felip, se jamai pourrés dementega la grosso 
Naneto, redouno coume uno baudufo, que si couifoà canoun i'en- 
-oudavon lou mourre, talo qu'un nimbe de frai Angelico; eë lou Be- 
*ard, lou cousinié, qu'emé sa pipo negro i bouco, tant voulountié 
;mé nàutri fasié lou saventas ; ëe majamen lou vièi Gile, aquéu paure 
zibouset que sa longo esquino toursudo e si cambo courteto ié dou- 
_tavon l'èr d'un point d'interrogation. 

Gile èro lou bardot dóu coulège : metié taulo, batejavo nòsti cènt 

lié, tiravo lou vin, garnissié li quinquet, fasié li coumessioun en vilo,. 
e que sabe iéu encaro. Es éu que quand erian en retengudo, pourtavo- 
uno biheto à nòsti parènt pèr li preveni de nous manda lou dina. De- 

longo lou rescountravias, courrènt coume un gàrri, dins lis escalié 

e li courradou. Lis elèvo l'amavon abord, estènt que lou brave 0ou- 

menas avié toujour dins la pòchi de sa vèsto rousso, uno poumo o- 
bèn quàuquis avelano à vous baia. E se vous vesié, à l'ouro de l'es- 

tüdi, faire escolo bouissouniero dins li court o lou jardin, vous aver- 

tissié paternalamen que lou terrible moussu Amourous èro aperaqui 
lèst à vous pessuga. 

Oh ! d'aquéu moussu Amourous, ve-n-aqui un d'espaventau que 
nous fasié tremoula fin qu'i mesoulo ! Ero censa simplamen l'ecou- 
nome dóu Semenàri ; mai, en verita, èro tout dins l'oustau. E mau- 
grat que lou bon e sant moussu Clemens, lou superiour, fuguèsse - 
pas, de bèn se n'en manco, un rèi feiniant, empacho pas que moussu . 
Amourous èro un maire du palais. Coumandavo tout, survihavo tout. 
Dóu matin au sero, e tambèn dóu sero au matin, roudassejavo de la. 
croto au galatras, espinchant li barroulaire; e poudias pas vira uno- 
cantounado, durbi uno porto, sènso vous atrouba, tout à-n-un cop,. 
nas à nas emé M. l'ecounome que, d'uno de si .man giganto, vous. 
agantavo pèr l'auriho, e de l'autro vous mandavo un bacèu espeta- 
clous. 

Estènt que lou Gile èro lou pu vièi de l'oustau e iéu lou pu pi- 
chounet, erian un parèu d'ami. Un jour d'ivèr, que li mié-pensiou- 
nàri sourtian pèr ana dina à nòstis oustau, e que Gile s'escaraiavo- 
peréu pèr faire quauco coumessioun, me faguè coumpagno jusqu'à. 
ma porto e, camin fasènt, me diguè d'un biais misterious: 

-- Deman, moun brave moussu Levon, vous faudra prene gardo. 
Moussu Amourous vous apreparo uno grosso suspresso. Figuras- 
vous que, aièr après soupa, messiés li proufessour èron acampa dins - 
lou chauffoir, à se rabina li boutèu à l'entour dóu poualo, e avien 
uno discussioun forço animado. Iéu, tout en anant e venènt pèr - 
adurre de carboun e entreteni lou fiò, ai coumprés à pau près de- 
qu'èro questioun. M. l'ecounome disié que proun escoulan, e subre- 
toutlou Zèno Plauchud e vous, parlavias de-longo prouvençau, e qr 
sarié necite de restabli uno coustumo qu'eisistavo dins lou Coulès 
dóu tèms di Jesuïsto. Parèis qu'aquéli messiés avien uno roundel 
de fèrre blanc que baiavon au proumié que largavo un mot de pë 
touas. Aquéu d'aqui l'escoundié au fin-founs de sa pòchi, e gue 

ravo si cambarado jusquo que n'en entendèsse un parla prouvençau. 
Alor, zóu, ié metié, sènso rèn dire, lou jitoun dins la man. E ansin, 
de fiéu en courduro, lou ferre blanc de malur passavo, tout lou sant- 
clame dóu jour, d'un elèvo à l'autre. E lou sero vengu, à l'ouro de 
la soupado, aquéu, pecaire, qu'avié la roundello dins soun boursoun, 
soupavo de pan e d'aigo. Quand moussu Amourous a prepausa de 
mai metre aquéu reglamen, i'a agu un bèu chamatan dins lou chauf- 
foir. M. Millou, que fai de tant poulidi cansoun patouaso, emai de 
galant nouvè, a crida coume un perdu que lou prouvençau es uno 
lengo ni mai ni mens que lou francés e que sarié uno barbario d'em- 
pacha li drole de parla coume si maire. Messiés Fèlis Martin, Des- 
cosso, Long, l'an espaula tant qu'an pouscu; mai M. Fortoul, 
M. Arbàudi e lis autre, tóuti soun esta emé M. l'ecounome. M. lou 
Superiour, que pamens tant charro de bon cor patouas emé iéu, a 
pas ausa dire de noun ; e fin finalo an decidi qu'encuei farien prepara 
la roudello encò dóu Guibert, e que deman acoumençarien de la 
faire barroula de man en man, Aladounc, moun brave moussu Levon, 
deman avisas-vous bèn, e digués peréu au Zèno que se prengue 
gardo. » 

Uno ouro pu tard, en reprenènt la routo dóu coulège, entreveguère 
M. Amourous que sourtié de la boutigo dóu Guibert emé quicon de 
pichounet plega dins un pau de papié, e Guibert ié disié en risènt : 

- Et, au moins, tâchez de ne pas donner vous-même le mauvais 
exemple. De-matin, vous ai entendu sus la plaço marcandeja d'iòu, 
e me sèmblo que parlavias... 

En me vesènt, Guibert n'en boufè pas mai. 

Arregardas un pau, mis ami, l'istint de csontro-di qu'es au founs 
de tout ome. Jusqu'alor, aviéu parla quàuqui fes patouas emé li 
coumpan, mai èro de cènt en quatre. Quoure veguère que me lou 
voulien defèndre, aguère uno prusour de la maladicioun de plus es- 
cupi que de prouvençau. Quand l'endeman de matin, à cinq ouro, 
au souna de la campano dóu leva, lou survihant dóu dourmidou 
cridè de soun lié : Benedicamus Domino, iéu, en liogo de Deo gratias, 
cridère : « Gràcis à Diéu ! » -- Vai sènso dire que fuguère, après lou 
] iiuchud, un di bèu proumié à aganta lou jitoun dóu Guibert. Aquéu 
ï :irejitoun circulè à bèl èime, touto la santo journado dóu bon 
1 _.u. L'aguère mai que d'uno vòuto, mai aviéu gaire de peno à me 
ï `'n desembarrassa. 

40U sero, uno briso avans soupa, veguerian rintra dedins l'estüdi, 


M. l'ecounome, segui de quàsi tóuti li proufessour, que venien sou- 
lennamen denouncia e puni davans tóuti, lou triste malurous que s'a- 
navo atrouba, emé lou signum entre li man. 

Moussu Amourous mountè dins la cadiero dóu subre-estant, tóuti 
li mèstre se meteguèron à soun entour, e faguè : 

- Quel est Ï' élève qui est le détenteur du signum? 

Res quinquè. Pausè mai la questioun, sènso mai de resultat. 

- Alors, diguè, puisque le possesseur du signum mne veut pas se 
faire connaitre, nous allons procéder à une petite enquête. Je l'ai 
donné ce matin à Eugène Plauchud, à qui l'a t-il fait passer ? ÂÂ 
Au petit Léon. - Et le petit Léon ? A Désiré Granier. -_ Et Désiré? 


-> A Victor Bourrillon? - Et Bourrillon? - A Sàvy-major. =Â 
Sàvy ? = A Jules de Blégier. -_- Et lui ? -- A Plauchud. -- Plau- 
chud? -- AÁ Léon. -- Et vous, Léon? -- A mon papa. 


Espantamen generau ; rire di mèstre, dis escoulan; facharié de 
moussu Amourous, que s'escrido ; 

-- Expliquez -moi cette mauvaise plaisanterie. 

= Je ne plaisante pas, monsieur. Quand je suis arrivé à la mahi. 
son, à midi, et que j ai montré le signum à mon papa, il m'a dit: 
«< Tiens, je reconnais ça ; les Jésuites nous le donnaient, quand j étais 
sur les bancs. Ces messieurs étaient tous des franciots, et ils trou- 
vaient plus commode de nous interdire le provençal que de l'appren- 
dre. Heureusement, leur jeton ne nous corrigeait guères. Comment 
ferais-je aujourd hui, pour interroger les inculpés et les témoins, si 
J avais eu le malheur d'oublier mon provençal 9 Et toi-même, si tu 
l'oublies, comment feras-tu, mon pauvre ami, pour habiter ta Pro- 
vence ? J'entends que tu parles à chacun sa langue, français à qui 
te parle français, provençal à qui préfère le provençal. Vai, paure 
pichot, baio-me lou, toun « signum », que l'ai proun gagna : de matin, 
au tribunau. ai parla patouas tres ouro de reloge. » 

-- Alors, monsieur votre papa a le « signam 2 » =. 

-- Non, monsieur ; car, tandis qu'il me ramenait au collège, j'ai 
oublié sa recommandation, et à un brave homme qui m'a dit en pas - 
sant : Bono sero, moussu Levon, j'ai répondu en français : « Bon- 
soir, père Mathieu. » Alors, mon papa, pour me punir demon étour- 
derie, m'a rendu le signum, et je suis rentré au Séminaire avec. 

- Et à qui l'avez-vous passé ? 

-- AÁ Plauchud. -- Et vous, Plauchud? A Maurel minor. -- Et 
vous, Maurel ? = A Ludovic Villegrand. -- Et Ludovic ? - A Léon. 
- Léon ? -- AÁ Tranquille de Ferry. 

E ansin de seguido. Tóuti, pau o proun, l'avien agu, lou Gra, 
VAilhaud de Luzerno, lou Zèno Plaideau, l'Albert de Pountevès, e 
jusquo lou paure Carbounié, que devié mouri evesque e martir, encò 
di sauvage. Au bout dóu comte, e pèr la bono bouco, èro lou marrit 
Plauchud que l'avié recassa lou darrié. 

- C'est donc vous, Plauchud, qui le détenez, et qui allez payer 
pour tous. 

-- Non, monsieur. Il y a un quart d'heure, j'ai passé par l'esca- 
lier, et j'ai vu quelqu'un en soutane, accoudé devant le guichet qui 
donne dans la cuisine, et qui disait â la Nanette : « Este sero, metrés 
de nose pèr la desservo. » Alors, sans savoir qui c'était, j'ai, tout 
doucement, par derrière. glissé le signum dans la poche de sa soutane. 

Aquéu quaucun, l'avès coumprés, parai,èro, ni mai ni mens, 
moussu l'ecounome, que, - vergougnous coume un reinard qu'uno 
galino aurié pres, -_ mandè la man à sa pocho, e n'en sourtiguè la 
roudello. 

Quau s'espetè dóu rire? Tout lou coulège, mèstre e pichoutaio, 
emai li serviciau, qu'espinchavon tout acò de la porto de l'estüdi. 

Paure moussu Amourous, l'aurias pres souto un capèu ! 

Falié vèire moussu Millou, lou felibre de peravans Font Segugno, 
coume triounflavo : J 

-- Adounc, faguè, es moussu l'ecounome que vai soupa de pan se 
e d'aigo claro. 

= Ce sera vous, M. Millou, puisque vous paloisez, ié respoundeguè 
subran l'ecounome, en ié baiant lou « signum ». 

--+ L'encaisse de bon cor, rebequè M. Millou. Sabe quau l'agantara 
deman. 

Efetivamen, l'endeman, au sourti de la messo, M. Clemens, lou su- 
periour, se veguè toumba lou « signum » dins la man, au moumen 
que disié au Gile: -_- Vai me cerca dous sòu de taba, dóu fin. 


*« 
* * 


Voudriéu pas, pamens, que vous cresessias que moussu Amou- 
rous ei mort dins l'impenitènci finalo. Trento an pu tard, estènt 
cura de Raiano, preguè lou Plauchud de courriji;lis esprovo d'un 
cantico prouvençau qu'avié fa pèr N.-D. de Luro. 

Lou tèms avié marcha : lis amaire dóu prouvençau avien plus 
lou « signum » dins la pòchi, avien la cigalo au capèu. 


Pauchiero dis Aup, 1896. A. DE GAGNAUD. 

SOUNAVO L'ANGELUS 


Èr : Et lorsqwil chante. 


Ma migo èro couifado 
De soun riban d'estiéu 
Qu'à la mendro boufado 
Flouquejavo agradiéu. 
Aquéu jour pèr Janeto 
D'amour n'ère mai pres : 
De-vers la mountagneto 
S'enanavian au fres. 


O bello chato, 
. Co que te flato 
Es d'avé tant de gros frisoun, 
Pèr ta capello 
Facho en dentello, 
Quasimen perdriéu la resoun. . 


Avans que la campano 
Sone eilalin miejour, 
Caminen dins la plano 
Pèr cueie quàuqui flour. 
Se de l'escandihado 

Pu tard sèntes li rai, 
Vai, siegues pa 'sfraiado, 
Iéu soul t'apararai. 


Abas à la ribiero 

Qu'es emplido à demié, 
Demouraras darniero, 
Iéu filarai proumié. 

E s'ai l'arouso chanço 
Que parlen mai ensèn, 
D'uno flour d'esperanço, 
Te n'en farai presènt. = 


a QD] ua 


Vers uno font qu'aveno 
Arribon lis enfant, 

Sènso emboui, sènso peno, 
Vaqui ço qu'es que fan : 
L'amourouso s'assèto 
Subre lou fres margai... 

Ah ! quand rèn vous enfèto, 
Coume avès lou cor gai ! 


Lou drouloun tant doucile, 
Emé la rouito au front, 
Cueie subran un ile 

Qu'em belissié la font. 
l'entamenant de causo 
Qu'apounchavon pa 'n fus, 
Dóu tèms que fasien pauso 
Sounavo l'Angelus, 


CHARLOUN RIÉU. 


SANTO ESTELLO DE SISTEROUN 


DISCOURS DÓU CAPOULIÉ, 


8 d'avoust 1897, 
Messiés e gai Counfraire, 


Nous vaqui subre la mountagno ! Es eici qu'alenon sèmpre li qua- 
tre vènt de la Liberta. Es d'eici que vole çrida nòsti revendicacioun: 
patrioutico e naciounalo. 

Qu'apreparon si froundo, aquéli que mandon la pèiro e qu'escoun- 

»m lou bras ; sian eici pèr lou coumbat ! 

Nàutri li pacifi, que demandavian qu'à vendemia nòsti rasin quand 
autouno se vestissié d'or, e d'óuliva quand li proumiéri nèu argen- 
1von li cimo dóu Ventour, vès-aqui que d'eilamount nous an crida. 
uerro, e nous an di qu'erian de revóuta, qu'avian vira lou coutèu: 

contro la maire Patrio, e que falié nous abouli ! Aièr encaro legissian 
atupi aquesto acoussado : 


« Le pénil félibrigien ! » 


E tout acò pèr-ço-que, l'estiéu passa, de bràvi gènt que s'óucupon 
de l'estrucioun dóu pople, entre dos batudo, leissèron si garbo sus 
l'iero pèr parla 'n pau, entre éli, de la reneissènço de nosto lengo 
prouvençalo. . 

Es verai, aguèron bessai tort d'apela soun acampado, Un coungrès! 
S'avien tout simplamen, coume à l'acoustumado, apela acò uno se- 
siho, tout se sarié passa la memo causo, li mémi discours se sarien 
prounouncia, li mémi moucioun se sarien facho e adóutado, e degun 
aurié proutesta. Mai un coungrès, de felibre que tènon un coungrès, 
acò poudié pas èstre! Subran quàuqui düri tèsto travaièron, e, 
coungressisto o noun, fuguerian agounisa, aclapouira de soutiso e 
d'abouminacioun. Rare fuguèron lis ome sage e de proun d'esperit 
que discutiguèron leialamen la decisioun dóu coungrès. 

E tout lou crime èro d'agué adóuta aquesto moucioun : 

Dins lis escolo dóu Miejour, l'estudi de la lengo franceso se fara 
pèr lou biais e la coumparesoun de la lengo prouvençalo. 

Acò sufisié, parèis, pèr boulouversa lou mounde, la lengo fran- 
ceso èro dóu cop aboulido ! li frountiero dela Franço èron duberto 
à l'estrangié. Erian tóuti perdu !... E quau aurié fa aquel espetacle? 
Li felibre ! Le péril félibrigien ! 

Li dessena que nous acuson ansin, sabon pas que lou lengage es 
l'amo dóu terraire dóu pople qu'abaris, qu'es la terro qu'enfanto la 
lengo, qu'es lou lum de l'azur,ïíqu'es la coulour di champ e dis aubre 
e di mountagno que fan li mot armounious, linde, dindant e moula 
que diran la pouësio d'aquelo naturo nouriguiero ? Sabon dounc pas 
que se n'en venian à-n uno lengo unenco, universalo, davalarian au 
reng de la bèsti ? 

l'a que lou bestiàri que manjo à ras de sòu qu'a uno lengo unenco 
€ pèr tóuti li païs de la terro; pèr-ço-que lou bestiàri noun viéu pèr 
l'esperit, raai rèn que pèr soun vèntre! Lis ase bramon à Paris 
coume à Loundro, li chin japon à Marsiho coume à Chicago, e li car- 
delino canton sus lis auriolo dela Crau coume sus li petelin dóu 
Partenoun. 

L'ome que parlarié plus la lengo de la terro siéuno, aurié plus sa 
.pensado siéuno, aurié plus sa voulounta, soun patrioutisme siéu. 

E es à l'ome dóu Miejour, es à-n-aquéu pople, es à-n-aquelo raço 
majouro e soubeirano que i'a douna Mirèio, que volon ié gara soun 
lengage d'amour, de pouësio! Es aquelo flour de l'umanita que 
volon derraba ! Es aquéu jardin de la Franço que volon devasta ! 
Es au cor de la nacioun que volon planta lou coutèu ! Car, l'óubliden 
pas : se lou front de la Franço es à Paris, lou cor eseici. E es dóu 
cor que mounto lou sang que reviscoulo, e la generousita, e l'amour, 
e la pouësio qu'aubouron l'ome enjusquo à Diéu. 

Es dounc avugle o voulountarimen traite à la Patrio, traite à la 
Nacioun, traite à la Franço, aquéu que vòu nous gara noste dre de 
parla prouvençau. Pèr-ço que nous garo ansin l'espaso que gardè 
toustèms piéucello nòsti frountiero miejournalo, que luchè tous- 
tèms contro li gouvèr despouti que nous adusien lis envahissèire 
barbare dóu Nord. Li Téutoun franquiguèron li cadeno di Vosge, mai 
noun passèron lou riban dis Aupiho ! I'a dous milo an d'acò, e nòstis 
araire bourroulon encaro lis os dóu German. 

Es pèr noste lengage e l'estacamen à nosto terro qu'avèn garda 
pur noste sang latin, qu'es coume la sabo de vido que rejouvenis lou 
mounde e fai flouri lis art, e douno à l'ome sa fierta e i'empuro 
l'amour de la liberta. 

Es pèr sa lengo que nosto raço a mantengu lou recaliéu di reven- 
dicacioun de l'ome dins si dre naturau ; e quand la negro niue dóu 
Mejan-Age espandissié soun alo penado e oungludo sus la terro de 
Franço, la raço miejournalo esbarlugavo lou mounde emé si trou- 
badour. Es alor que li republico d'Arle, d'Avignoun, de Sisteroun 
e. de Marsiho <« arresounavon l'emperaire v». Es alor que i'avié: 


... De conse e de bon ciéutadin 
Que, quand sentien lou dre dedin, 
Sabien leissa lon rèi deforo / 


E es aquéu pople, es aquelo raço que voudrien abouli davans lou 
barbare que nous reluco ? j 

Eh ! bèn, degun l'enrascassira aquelo raço miejournalo, degun ié 
garara sa paraulo qu'es soun espaso esbléugissènto, car sabèn 
qu'enfin l'esperit doumto la matèri, e sabèn que nòsti fraire li Ciga- 
lié e li Felibre de Paris saran emé nautre au coumbat, se jamai lis 
ome espés que renon fasien tant que de manda li dènt ! Saren ensèn 
tóuti lis ome fidèu à la terro nadalo; à n-aquelo ouro se destriaran 

plus li partit; blu, blanc e rouge, uni coume li tres coulour dóu 
drapèu, apararen nosto lengo d'O, autant franceso que sa sorre la- 
tino, la lengo d'Oui. 
E noste crid sara : Vivo la Nacioun ! 
FÈLIS CRAS. ( 


LA CIGALO 


Un grand renoum se fai subre-tout de legèndo. Li conte de ma 
grand an lou pas sus lou verai eitant pèr li bèsti que pèr lis ome. Li 
bestiolo, en particulié, an un lot de raconte poupulàri que s'enchau 
pau de la verita. 

Pèr eisèmple: Quau counèis pas au-mens de noum la Cigalo? 
Ounte trouva dins lou mounde di bestiolo, uno renoumado sembla- 
blo à la siéuno ? Sa reputacioun de cantuso imprevesènto es esta la 
proumiero causo que nosto memòri d'enfant a retengu. Dins de 
pichot vers lèu aprés, nous la fan vèire bèn en peno quand la biso 
es arribado, e s'en anant crida famino vers la fournigo, sa vesino. 
Mau aculido, l'empruntuso reçaup uno responso que pèr èstre 
courto manco, pas de maliço : 


Vous chantiez, j'en suis fort aise, 
Eh bien ! dansez maintenant. 


Aquéli dous vers an mai fa pèr la renoumado de la cigalo que si 
valentié de cantuso. Rintron coume un cougnet dins la cervello dis 
enfant e n'en sorton plus. La majo part dóu mounde ignoro lou cant 
de la Cigalo qu'es cantounado soulamen dins la regioun de l'óulivié ; 
mai tóuti counèisson sa remouchinado encò de la Fournigo. En 
dequé tèn lou renoum ? A-n-un conte coume aquéu di boto dóu Pichot 
Poucet o de la fougasseto dóu Capulet Rouge. 


Assajen un pau de reabilita la cantarello escarnido pèr la fablo- 
A la verita es uno ensucanto vesino, siéu lou proumié à lou rec 
nèisse. Tóuti lis estiéu vèn s'establi pèr centeno davans ma pc 
atirado qu'es pèr la verduro de mi dous grand platano. Aqui, c 
leva au coucha dóu soulèu, me martèlo lou su de sa rauco fanfòr ` 
s'ai pas proufita dis ouro matinalo ma journado es perdudo! 

Ah ! bestiolo ensourcelado, plago de ma demoro, dison qu'en Ateno 
t'abarissien en gàbi pèr joui de toun cant. Uno, belèu passo, dóu 
tèms que l'on fai miejour, mai de centeno brusissènt à la fes, que 
suplice! Anen, bestiolo, mete uno sourdino à ti cimbalo e fai chut 
un moumen en favour de toun istourian. 

Es puro messorgo ço que nous dis lou fabulisto. Que i'ague de-fes 
de raport entre la fournigo e la cigalo i'a rèn de plus verai ; soula- 
men aquéli raport soun just lou rebous de ço que dis. Vènon pas 
de la Cigalo que demando, elo n'a besoun de degun pèr viéure, vènon 
de la fournigo gouludo que vòu acapara dins si granié touto meno de 
mangiho. Jamai la Cigalo n'es anado crida famino i porto di fourni- 
guiero proumetènt de rèndre interès e capitau, au countràri, es la 
Fournigo que, poussado pèr lou ruscle, demando à la cantuso. Que 
dise, iéu, demando ! Emprunta e rèndre soun pas lis us de la piha- 
rello. Elo, afrountado, desvaliso eë raubo. Espliquen aquéu rauba 
que belèu res encaro l'a couneigu. 

Au mes de juliet, is ouro estoufanto dóu tantost, quand la tava- 
niho anequelido de set cerco à s'abéura sus li flour passido, la Cigalo 
s'enchau de la penurié dis àutri. Emé soun bè, fin viro-brouquin, elo 
bouto à mand uno pèço de sa cavo inagoutablo. Quihado, toujour 
cantant, sus uno branqueto elo trauco la rusco duro e lisso que 
lou soulèu a gounfla de sabo. Lou suçadou enfounsa dins lou trau de 
boundo elo s'abéuro, inmoubilo e reculido, touto au chale dóu sirop 
e de la cansoun. 

Espinchen la 'n moumenet. Veiren belèu de malamagno estounanto. 
En efèt, de noumbrous asseda ié barrulon à l'entour. An destousca 
lou pous que s'es trahi pèr un trespir sus la margello. Lèu ié courron; 
d'abord soun discrèt, se countènton de lipa li soubro que tre tiron. 
A l'entour d'aquelo font melicouso vesèn de Guèspo, de Mousco, de 
Tavan daura, de Fournigo, de Fournigo subre tout. 

Li plus pichot pèr s'aprouncha de la sourço esquihon so :t lou vèn- 
tre de la Cigalo que, bouniasso, s'aubouro sus si pato pèr leissa 
passa ; li plus grand trèpon impaciènt, aganton vite uno lipado, e 
van faire un tour sus li branco vesino; pièi, mes un goust, revènon 
fuga, lèst à ataca e à coucha de la sourço la cavarello que l'a 
1ivenado. . 

Eh bèn ! dins aquelo obro de bandit, li plus testard es li Fournigo. 
V'ai vist que moussihavon la Cigalo au bout di pato; n'ai sousprés 
é póutirant lou bout dis alo, i'escalant sus l'esquino, ié gatihant li 

baneto. N'ai vist uno plus entreprenènto se permetre souto mis iue 
de i'arrapa soun suçadou e de lou póutira pèr lou sourti de la sourço. 

Tracassado coume acò pèr aquéli nanet, à bout de paciènci, la 
Cigalo finis pèr abandonna lou pous e s'envolo en mandant i laire 
un gisclet de pissagno. Mai qu'enchau à la Fournigo aquelo escorno, 
la toco es ajouncho.. La vaqui mestresso de la font trop lèu agoutado 
quand s'arrèsto la poumpo que la fasié sourgi. Es pau mai es requist. 
Tant de gagna ! Em'acò espèro uno nouvello chourlado agantado de 
meme biais tre que pourra. 

Lou vesès : La realita chanjo de found en coumble li role imagina 
pèr la fablo. Lou quistoun afrounta, reculant pas davans lou mestié 
de laire, es la Fournigo ; lou mestierau travaiaire, partejant vouloun- 
tié emé quau soufris, es la Cigalo. Encaro un detai eë lou reviramen 
di role vous sautara que mai is iue. Après cinq o sièis semano de 
souleiado, la cantarello toumbo de l'aubre : sa vido ës abenado. Lou 
soulèu seco, li pèd di passant escrachon soun cadabre. Coursàri tou- 
jour en cerco d'uno bono preso, la Fournigo lou rescontro. Elo escar- 
tèiro la richo pèço, la cisaio, la bouto en briso e n'en groussis soun 
mouloun. Es pas rare de vèire la Cigalo, agounisanto emé l'alo que 
frenis encaro dins la pòusso, tiraiado, escarteirado pèr uno chourmo 
d'aquéli mandrino que, la pauro, n'es touto negro. Me sèmblo après 
eiçò que la provo es facho di raport veritable entre li dos bestiolo. 

L'antiqueta classico avié la Cigalo en auto estimo, mai ié regarda- 
von pas de tant près. Meme de noste tèms, li felibre, familié emé la 
Cigalo autant qu'Anacreon, se soun gaire soucita dóu verai en cantant 
aquelo qu'an pres pèr simbèu. Pamens un de mis ami, lou felibre di 
Tavan, fervènt óubservaire e realisto escrupulous, escapo à-n-aquéu 
reproche. M'a coumunica uno pèço ounte soun rigourousamen retra 
li raport de la Cigalo e de la Fournigo. Iéu siéu pas felibre, ié laisse la 
respounsabilita di figuro pouetico qu'a emplega, acò's de flour es- 
trangiero à moun sabé de naturalisto, mai certifique soun raconte 
counforme à ço que vese tóuti lis estiéu sus li lila de moun jardin. 

Tradu pèr R. R. 


Aquésti pajo sus li veritàbli relacioun entre la Cigalo e la Fournig 
soun traducho e tirado dóu nouvèu voulume que vèn de publica J. H 
Fabre, lou savènt ermito de Serignan (Souvenirs entomologiques, 5* série 
chez Delagrave), regretan de n'en poudé douna qu'un moussèu trot 
acourchi, 

LA CIGALO E LA FOURNIGO 


I 


Jour de Diéu, queto caud! Bèu-tèms pèr la cigalo, 
Que, trefoulido, se regalo | 

D'uno raisso de fio ; bèu tèms pèr la meissoun. 
Dins lis erso d'or, lou segaire, 

Ren plega, pitre au vènt rustico e canto gaire : 

Dins soun gousié, la set estranglo la,cansoun. 


Tèms benesi pèr tu. Dounc, ardit ! cigaleto, 
Fai-lei brusi, ti chimbaleto, 

E brandusso lou vèntre à creba ti mirau. 
L'Ome enterin mando la daio, 

Que vai balin-balan de longo e que dardaio 

L'uiau de soun acié sus li rous espigau. 


Plen d'aigo pèr la pèiro e tampouria d'erbiho 
Lou coufié sus l'anco pendiho. 

Se la pèiro es au fres dins soun estui de bos 
E se de longo es abéurado, 

L'Ome barbèlo au fio d'aquéli souleiado 

Que fan bouli de fes la mesoulo dis os. 


Tu, Cigalo, as un biais pèr la set : dins la rusco 
Tèndro e justouso d'uno busco, 

L'aguio de toun bè cabusso e cavo un pous. 
Lou sirop mounto pèr la draio. 

T'amourres à la font melicouso que raio, 

E dóu sourgènt sucra beves lou teta-dous. 


Mai pas toujour en pas, oh! que nani : de laire, 
Vesin, vesino o barrulaire, 

T'an vist cava lou pous. An set ; vènon, doulènt, 
Te prene un degout pèr si tasso. 

Mesfiso-te, ma bello : aquéli curo-biasso, 

Umble d'abord, soun lèu de gusas insoulènt. 

Quiston un chicouloun de rèn: pièi de ti rèsto 

| Soun plus countènt, ausson la tèsto 

E volon tout. L'auran. Sis arpioun en rastèu 
Te gatihon lou bout de l'alo. 

Sus ta larjo esquinasso es un mounto-davalo ; 

T'aganton pèr lou bè, li bano, lis artèu ; 


Tiron d'eici, d'eila. L'impaciènci te gagno. 
Pst ! pst! d'un giscle de pissagno 
Aspèrges l'assemblado e quites lou ramèu. 
T'en vas bèn liuen de la racaio, 
Que t'a rauba lou pous, e ris, e se gougaio, 
E se lipo li brego enviscado de mèu. 


Or d'aquéli bóumian abéura sèns fatigo, 
Lou mai tihous es la fournigo. 
Mousco, cabrian, guèspo e tavan embana, 
` = Espeloufi de touto meno, 
Costo-en-long qu'à .toun pous lou souleias ameno, 
N'an pas soun testardige à te faire enana. 


Pèr t'esquicha l'artèu, te coutiga lou mourre, 
Te pessuga lou nas, pèr courre 

A l'oumbro de toun vèntre, osco ! degun la vau. 
Lou marrit-péu pren pèr escalo 

Uno patto e te mounto, ardido sus lis alo, 

E s'espasso, insoulènto, e vai d'amount, d'avau. 


III 


Aro veici qu'es pas de crèire. 
Ancian tèms, nous dison li rèire, 

Un jour d'ivèr, la fam te prenguè. Lou front bas 
E d'escoundoun anères vèire, 

Dins si grand magasin, la fournigo, eilabas. 

L'endrudido au soulèu secavo, 
Avans de lis escoundre en cavo, 
Si blad qu'avié mousi l'eigagno de la niue. 
Quand èron lest lis ensacavo. 
Tu survènes alor, emé de plour is iue. 


Ié dises : « Fai bèn fre ; l'aurasso 
D'un caire à l'autre me tirasso 
Avanido de fam. A toun riche mouloun 
Leisso-me prene pèr ma biasso. 
` Te lou rendrai segur au bèu tèms di meloun. 


Presto-me 'n pau de gran. Mai bouto, 

Se creses que l'autro t'escouto, 
 T'enganes. Di gros sa, rèn de rèn sara tiéu. 

@ Vai-t'en plus liuen rascla de bouto ; 
Crèbo de fam l'ivèr, tu que cantes l'estiéu. » 


Ansin charro la fablo antico 
Pèr nous counseia la pratico 
Di sarro-piastro, urous de nousa li courdoun 
De si bourso. -- Que la' coulico 
Rousigue la tripaio en aquéli coudoun ! 


Me fai susa, lou fabulisto, 
Quand dis que l'ivèr vas en quisto 
De mousco, verme, gran, tu que manjes jamai. 
De blad ! Que n'en fariés, ma fisto ! 
As ta font melicouso e demandes rèn mai. 


Que t'enchau l'ivèr! Ta famiho, 

A la sousto, en terro soumiho, 
.E tu dormes la som que n'a ges de revèi ; 

Toun cadabre toumbo en douliho. 
Un jour, en tafurant, la fournigo lou vèi. 


De ta maigro pèu dessecado 
La marriasso fai becado ; 
Te curo lou perus, te chapouto à moussèu, 
T'encafourno pèr car-salado, 
.Requisto prouvisioun, l'ivèr, en tèms de nèu. 





Vaqui l'istòri veritablo 
Bèn liuen dóu conte de la fablo.. 
Que n'en pensas, canèu de sort ! 
-- O ramassaire de dardeno, 
Det croucu, boumbudo bedeno 
Que gouvernas lou mounde emé lou coffre-fort. 


Fasès courre lou bru, canaio, 
Que l'artisto jamai travaio 
E dèu pati, lou bedigas. 
Teisas-vous dounc : quand di lambrusco 
La Cigalo a cava la rusco, 
Raubas soun béure, e pièi, morto, la rousigas. 


LOU FELIBRE DI TAVAN, 


LI DOS LUNO 


LUNO DE MÈU 


(Dins la carriero: Mathiéu e Goutoun, nouvèu marida ; Goutoun 
luerto un caiau.) 


--- Te sies facho mau, parai ? 

- Nàni, Mathiéu. 

-- Si, te sies facho mau, anen! 

-_- T'assegure que noun, Mathiéu ! 

-> Si! ma bello, intren vers l'abouticàri, te faras metre un pau 
d'arnica. 
*` = Mai amor que te dise noun... 

-+ Segur ? 

-- Segur! 

- Alor, vène au cafè, prendras un vèire d'arquebuso, acò ti 
metra lou sang que, lou vese bèn, as agu pòu! 

LUNO ROUSSO 
(Li meme, dous mes après; Goutoun a barrula lis escalié). 


-+ Mathiéu ! Mathiéu !.., j 

-- Anen, es dit que poudrai pas mounta moun fen tranquille ! 
-+ Mathiéu ! Mathiéu !... . 

-- As pas fini de brama? Gules coume uno saumo. Dequé t'arrivo ? 
-- Ai barrula lis escalié... Me siéu amalugado, belèu aurai lou 


dras esclapa emai la cambo coupado ! 


-- Vau la peno, maniaclo ! à t'entèndre, cresiéu que t'ères fenduda 


-dla tèsto. 
LOU CASCARELET. 





BRINDE 


A L'ÓUCASIEN DEI NOUEÇO D'OR D'UN BRAVE PARÈU 


Dóu flambèu que trop lèu s'amouesso, 
Pèr vautre a proun dura l'ardour, 
Après bèu cinquanto an renouvela lei noueço, 
-Es uno douço gau que Diéu refuso en foueço 
E vous acordo en aquest jour. 


Longo-mai en tèndro amistanço, 
Debanés plan voueste camin, 
"Sèmpre jouve de couer, en touto benuranço, 
. Joio e santa, de-mai dins la bello esperanço 

D'un bonur qu'aura ges de fiu! 


Vous es degu, couble moudèle, 
Mirau de puro ounesteta, 
` Coumo à tout bon crestian que saup resta fidèle, 
-Qu'un jour lou Paradis pèr vous se despesteile 
E vous nègue dins sa clarta. 

Sachen pamens de l'eisistènci 
Aprecïa lou doun beni: 
Noun pòu desplaire à Diéu nouesto rejouïssènci, 
Adounc pèr béure à vous m'ajougne à l'assistènci, 
O vièi parèu rajouveni. 


Restregnènt lou nous que vous ligo, 
Reprenènt de voio un pau mai, 
Dóu viàgi fin qu'au bout noun sentés la fatigo ; 
Que la rèire-sesoun, se noun de flous proudigo, 
Vous sauve enca proun soulèu gai ! 


28 de mai 1895. A.-B. CROUSILLAT: 


Es bon messo canta, 
Mai fau l'oustau garda. 


QUATRE LATINISTO 


Quatre coulègo de Mountéu qu'avien mastega quàuquis an de latin, 
lis un au Coulège de Carpentras, e, lou plus jouine, i Jesuisto d'Avi- 
gnoun, venien de passa soun baccalaureat. 

Si gènt, de gros meinagié, countènt d'avé fa de sis enfant de pichot 
moussu, i'avien bèn garni lou pouchoun, e nòsti droulas se diguè- 
ron d'ana faire riboto à Vau-Cluso. 

Tant lèu di tant lèu fa. Encambon sa bicycleto, e vague d'estrepa 
e de susa ! Arriba à Vau-Cluso, avant de s'eissuga, coumandèron un 
dina de Gargantian à cura tóuti li servo de l'endré, pièi anèron béure la 
verdalo au Cafè de la placo, e, pèr encaro miés se tura, anèron d'ur^ 
cambado vèire la font. Quand tournèron avien li dènt longo, m 
trouvèron taulo messo, e coumencèron. Après li couquiho c 
chambre que n'en leissèron pas uno briso, ié serviguèron uno truit 
que cridavo: manjas-me. 

Eron un pau farcejaire coume de brave mountelen, de mai èrc . 
countènt, car avien dejà escoula proun fiolo de vin rouje e devi . 

blanc. Quand aduguèron la bello truito, lou proumié arrapè la 
tèsto emai un bon tros de ço que la toucavo disènt : In capite libri 
scriptum est de me ; lou segound sieguè pas manchot, zóu! se 
serviguè lou bèu mitan : ]n medio consistit virtus, diguè en relu- 
quant dins sa sieto la bello poupo blanco e roso; lou tresen lèu- 
lèu agantè la co emé ço que ié restavo : Incola ego sum in terra, 
faguè ; lou quatren, lou pichot que sourtié just di Jesuisto e qu'en- 
jusqu'aqui s'èro pica de poulidesso emé sis einat, restè pas nè: 
prenguè la jato emé soun jus: Asperges me hyssopo, faguè ; e, 
bròu ! sus lou mourre di tres autre que n'en tuguèron enmoustousi 
coume selis avien trempa dins un douire d'òli. Dóu tèms que se 
fretavon si bougneto, lou boujaroun di jesuisto agantè li tres tros de 
la bello truito e tout ié passè. Basto n'i'aguèsse mai agu ! 


LOU CASCARELET. 





ANSÉUME MATHIÉU 


Sus si bouco pourtavo un agradiéu sourrire ; 
Dous e franc soun parla sachè se faire ausi ; 
Felibre di poutoun quand l'aguerian chausi, 

Res pensè pèr acò de n'en faire un satire. 


Simple, amistous e bon coume noun pòu se dire, 
Pèr esmòure li cor aguè 'n biais benesi ; 

En soun gai estrambord e si nòbli lesi, 

Éu passè de long jour dins un escrèt delire. 


Se dins sa Farandoulo, ardimen foulejant, 
Mesclè la bèuta puro en de càudi poutouno, 
E despintè l'amour tau que dóu tèms-mejan, 


Tambèn plen de respèt cantè femo e chatouno ; 

Pietous, lou jour di mort, lis iue lagremejant, 

Jitè sus mai d'un cros de frésqui flour d'autouno. 
Abriéu, 1897. ROUMIÉ MARCELIN, 


CHARRADISSO DÓU CAPOULIÉ FÈLIS GRAS 


A L'INAGURACIOUN DÓU MEDAIOUN D'ANSÈUME MATHIÉU 


Messiés e gai Counfraire, e tóuti vàutri bràvi gènt, cigalié de 
Castèu-Nòu. 

Aro qu'avès ausi voste Maire-Deputa que vous a tant bèn parla di 
pouèto e di felibre, em'aquéu teta-dous especiau i ràri deputa letru ; 
aro qu'avès peréu ausi noste ounoura coulègo lou Presidènt di felibre 
de Paris dins soun discours meravihous, ounte vous a counta la vido 
dóu pouèto Ansèume Mathiéu, escoutas que vous digue, sènso trop 
rebrounda mi fraso, la vido vidanto d'aquéu cigalié de Castèu-Nòu 
que fuguè pleno de cansoun e de poutoun. 

Sabe pas coume acò se faguè, mai 2s verai de dire que noste Mès- 
tre Ansèume Mathiéu, entre naisse fuguè felibre, valènt-à-dire un 
gai vivènt, un filousofe coume se n'en vèi gaire, anant toujour can- 
tant sus la draio flourido coume sus lou draiòu clafi d'ourtigo. 

Sabe pas se, quand lou batejèron, lou bon priéu de Castèu-Nòu 
destapè la bureto d'aigo claro di sànti font, o se, pèr m2spreso, l'oun- 
dejè em'uno fiolo d'aquéu vin renouma di papo. Lou tout es que lou 
boujarroun, estènt encaro dins li bras de sa meirino e souto l'iue de 
soun peirin, se boutè à cacaleja coume un gau, o plus lèu coume uno 
. cigalo encigalado de soulèu. E aquesto cigalo lou tenguè ravoi e galoi 
tout lou tèms de sa vido. Fuguè lou pouèto blous de la bèuta idealo 
e semblavo que soun amo lou pourtavo, eë se pòu dire quasimen 
que jamai touquè la terro. 

E d'enterin que soun vièi paire emé si fraire e si sorre anavon re- 
claure li vigno o liga li gavèu, éu ravassejavo à l'oumbro d'uno 
tousco à sa bello Zino, o cantavo sis amour, alin, au fres, de long lou 
riéu de la font de Souspiroun. 

Anavo à la vigno rèn qu'au tèms di vendemio... nèr gatiha li ven- 
demiarello e ié dire de mot poulit que mesclavon si rire de roujour. 

Em'acò coume de longo ravassejavo e regardavo lou cèu, sis jue 
èron blu coume l'azur ; e coume si man n'avien jamai culi que 
blavet di colo e li glaujòu di meissoun pèr n'en flouri li coursihc 
di glenarello, èron fino eë leno coume li man d'uno arlatenco. 

E coume parlavo rèn qu'emé de mot chausi dins nosto lengo 
Diéu, qu'aurias di, à l'ausi, uno bouscarlo que cramajavo, li g 
d'aquesto cigaliero l'apelèron « Moussu Ansèume ! » |j 

E si parènt, qu'èron de païsan drud, lou mandèron is escolo d'A. 
vignoun ! 

Urousamen nosto cigalo anè pas faire tèsto contro li bericle d'un 
d'aquéli proufessour, escrachaire de cervello, coume se n'en vèi 
tant : lon diéu di cigalié lou menè se pausa sus l'óulivié felibren 
planta pèr Roumanille, e enta e fatura pèr noste grand Mistral. 

Em'acò, adiéu moun Castèu-Nòu ! Li bon parènt e li bràvi gènt de 
l'endré veguèron plus « Moussu Ansèume », que de cinq en quatre, 
qnand venié emé lis ami Daudet, Mistral, Grivolas, Aubanèu, Rou - 
manille, Bonaparte Wyse, reviscoula sa cigalo em'aquéu vin pounti- 
ficau, papau e rouge. j 

E quand li gènt pèr cop d'asard, aquéli jour de felibrejado, lou 
rescountravon, ié fasien : 

« Mai dequé fasès alin, Moussu Ansèume ? » 

Eu, ié respoundié : « Fau la tarandoulo. » 

E li gènt s'enanavon en brandant la tèsto, coume pèr dire : 
« Aquelo cigalo ié passara jamai ! » 

Bèn daumage sarié 'sta se i'avié passa ! Car se, pecaire ! coume 
dis dins sa cansoun : 


Se lou Rose, es verai, de ma pichouno terro 
A rousiga li bord, 
Me rèsto enca lou cor, 
` Cor bon coume lou pan e plus grand que ço qu'èro. » 


Se ié restè à n-éu, que soun cor, bon coume lou bon pan, vous n'a 
resta à vàutri, aquelo Farandoulo, que vous fasié branda la tèsto 
quand vous n'en parlavo ; vous n'a resta, à vàutri Castéu-Nouven, 
aquelo bello cantadisso que s'atrovo sus tóuti li pajo de soun libre e 
que porto i quatre caire dóu mounde la renoumado de voste vin 
espetaclous, que sara toustèms vosto richesso... Aqnéu paure telibre 
qu'avès enterra sout quatre pan de terro, éu, vous enterrara souto 
de clapié d'or... Aquésti cinq vers. que soun esta revira dins tóuti 
li lengo que se parlon dins l'Univers: 


Li forço au vènt-terrau vènon ravoio, 
L'Aiòli douno au cor la boao imour, 

Li bello de vint an dounon l'amour, 
Lou vin de Castèu Nòu douno la voio, 
Emai li cant, emai l'amour, emai la joio ! 

aquéli cinq pichot vers, mi bràvi Castèu-Nouvèn -- tène à vous lou 
dire, car n'i'a proun que lou sabon pas -- valon mai pèr voste païs. 
que cinq cènt saumado de terro en prat ! Es aquéli cinq pichot vers 
que soun l'encauso que se bastis de castèu sus vòsti trescamp, es 
aquéli cinq pichot vers que chanjon en diamant li caiau de la Nerto, 
es aquéli cinq pichot vers que faran de doto à vòsti chato, es aquéli 
cinq pichot vers de Moussu Ansèume qu'avenaran la font d'or que 
rajara toustèms sus Castèu-Nòu-de-Papo. 

Me descapelle davans tu, bèu Mèstre, ami Ansèume !... Coume la 
cigalo as viscu, cantant jouious au bon soulèu, e coume uno cigalo. 
sies mort, davans la porto de la fournigo, l'an dóu gros ivèr ! mai 
toujour cantant, car ta cansoun es immourtalo ! 


Ami, remembras-vous un bon ditoun : 
« Man de ferre e gant de coutoun. » 





AU SOULÈU 


1é Pres. Jò flowrau de l'Escolo Moundino de Toulouso. 


Vène ispira mi cant ! Ausis-me, rèi de Vaire! 

Tu que luses amount, esbléugissènt e bèu 

Coume un di bouclié d'or qu'avien nòsti vièi paire, 
Largo-nous ta clarour qu'esbriho terro e cèu ! 


Quand parèisses alin dins ta glòri sublimo, 
Lis estello tant-lèu amossson si belu, 

E la luno tambèn s'escound darrié li cimo 
Di mount qu'à l'Oucidènt drèisson si capelut. 


Mai tu, vas, majestous, dins l'azuarenco vouto 
En escampant ta lus entre aubo e calabrun ; 
E quand t'avances d'aut sus toun eterno roulo, 
Fugisson de pertout li neblasso e l'oumbrun. 

Quand la chavano passo, e que trono e qu'uiausso ;. 
Quand lou niéu s'amoulouno e que plòu à groupas, 
Au mié di revoulun uno clarta s'enausso : 

Es tu, bèl astre-rèi qu'aduses joio e pas! 


Lou vieiounge, pecaire, au toumbèu s'acamino ; 
Tu sies jouine toustèms, e coume i proumié jour, 
Alor qu'à toun entour tout passo e s'enfrumino, 
Ó soulèu, rèstes viéu, fièr e galoi toujour ! 


Vène ispira mi cant ! Ausis-me, rèi de Vaire ! 

Tu que luses amount, esbléugissènt e bèu 

Coume un di bouclié d'or qu'avien nòsti vièi paire, 
Largo-nous ta clarour qu'esbriho terro e cèu ! 


PAU BOURGUE. 





En aquest mounde la darniero causo es la mort. 


DIVÒRCI 


Zouno de-longo rebecavo à Brancai, Brancai de-longo tabasavo. 
Zouno. 

Pèr pati-pata-pas-rèn, fasien un sabat de la maladicioun. Tre que. 
l'un disié negre, l'autre soustenié blanc ; l'un disié bi, l'autre disié 
ba ; e li resoun marrido acoumençavon, li bacèu seguissien. 

Qand pièi acò aguè dura ansin, que s'alassèron, elo de rebeca, éu 
de tabasa. -- « Fau se quita, diguèron, sourti d'aquel infèr » ; e, sèm- 
blo pas de crèire, toumbèron d'acord aqui-dessus. -- « Quiten-nous, 

nai pèr dóu bon ; nous remeteguen jamai ensèn, coume li bedigas 
[ue tóuti li vue jour se desseparon pèr tourna-mai faire la pas, que. 
ioun la risèio di païs. Nautre, fau se desmarida à la modo de vuei, 
au divourça. » 

-- Vague ! divourcen ; anen atrouba li que nous maridèron, disen- 
'é que nous desdisèn dóu pache, crese qu'es ansin que se fai. = 

E parton, -- I'avié res à la coumuno, un jour de semano, pensas, 
tout èro barra. D'aqui van vers lou curat. Pan, pan. Intron, saludon, 
s'assèton esmougu. Zouno s'escuro e debano si resoun coume se dèu 
(avié lou fielet bèn coupa, e lou teta-dous, quand voulié). N'arribo au 
desraaridage. Brancai i'ajudo pèr demanda au curat de li divourça. 

--- Mai sias nèsci vo lou venès? ié crido aqueste tout espavourdi, 
se fai pas acò ! levas-vons-lou de la tèsto! Ah ! quand me parlas! 
Quau diàussi vous a fa encrèire aquelo ? Quau s'es jamai vist... ! 

-- Anen ! emai siguen que de pacan, es pas uno resoun de refusa : 
Moussu lou curat, sian eitant que d'autre, foutre ! dins lou grand 
mounde divorçon, voulèn divourça. - 

Lou capelan susavo, se despoutentavo, fasié li grand bras ; ié 
parlavo de la Glèiso que defènd aquéli causo, d'aqui, d'acò, dóu 
rèsto, tout ço que pousquè, tout ço que sachè ; se desalenè. 

Nòsti dous mau marida leissèron passa la raisso, e brandèron pas 
mai que dous buto-rodo. 

-- Escoutas, finiguè pèr ié dire, bràvi gènt : d'abord que sias 
tant testard, eh ! bèn, n'ai un de mejan de vous desmarida. S'avès de 
paciènci, l'assajarai : sara tihous. 

-- Vesès bèn, quand vous lou disian ! vous sias proun fa tira l'au- 
riho. An ! paraulo longo fan li jour court. Dau, assajas, que poudèn 
plus teni. - 

Escalèron tóuti tres à la sacrestié, aqui se meteguèron à geinoun, 
li dous mau marida ; lou curat siguè preste dins un vira-d'iue, arribè 
em' un missau que pesavo pèr lou mens dès liéuro, espés, espés... 
Lou durbiguè e bouleguè li brego un moumenet. Pièi : 

--+ Tu, dis à Brancai, vos quita Zouno, parai ? 

-+ Si, Moussu lou curat. 

Prenguè de balans, e pan! un cop de missau sus la tèsto, un cop 
espetaclous, que restountiguè dins la glèiso. Brandè pas, Brancai. 

- Tu, dis à Zouno lou curat, vos tambèn quita Brancai ? 

--+ Si, Moussu lou curat. 

_ Pan! mai un cop de missau. 

-- Pourrias pas pica un pau mens ferme? ai vist de lume iéu, fe: 
-aquèsto. 

Uno passadeto après, zóu mai! douno lou vanc au libras ` 
tourna pica sus Brancai. Aqueste cop, lou nòvi à rebous esperè 
la fin. 


- Crese que vous trufas de nautre ! ié vèn en s'aubourant. Es r 
-necite de pica ansin. 

-- Te l'aviéu bèn di, marrias, que sarié tihous lou mejan. Fau. 
prene paciènci, moun bèu, sara bèn lèu fini... Tre que n'aurai en- 
suca un... 

M'an afourti que Brancai e Zouno restèron ensèn, e soun d'acord. 
dempièi. 


R. T. 


Duro mai l'enclume que lou martèu. 


L'amour s'envai, la misèri rèsto. 


PAU ARENO 


Felibre e Parisen, 
Pouèto d'aquéu grand vilage, 
Venès vuei saluda Fau Areno, lou sage, 
E Jan di Figo lou sublime pau-de-sen. 


A queste fin gavot, 
Carga coume uno abiho, 
Escambarlè soun ai que, jougnènt lis auriho, 
A Paris lou menè, plan-plan, au pichot trot. 


Lou sage embriaga 
Vous aduguè de plens ensàrri 
De gau-galin e de pèiro d'or de si bàrri, 
E lou mounde artisti n'en fuguè 'sbarluga. 


Desempièi, eilamount, 
Si pouèmo e sa proso blouso 
Escampon lou prefum di terro mountagnouso 
D'aquelo republico alin de Sisteroun ; 


Desempièi dins Paris 
l'a de voun-voun de farandoulo, 
E tout cap-d'obro pren l'óudour di ferigoulo 
D'aquéu trescamp di Diéu qu'a noum Canto-Perdris. 

Dóu plan, dóu Païs naut, 
Venès amira de tout caire 
Lou pouèto e l'ami di pastre e di lauraire, 
Noste franc mountagnard, la flour de nòstis Aup ! 


Oh ! l'artisto divin! 
Em'un mouine, un ase, uno lauso, 
Emé pas rèn, em'un tambour di cacalauso. 
Bastissié de cap d'obro. E tout èro d'or fin. 


Galoi fuguè soun art 
Dins lï faiòu de Pitalugo ; 
Mai dóu peirard dis Aup éu tirè la belugo 
Que brulè tant d'encèns sout lis óulivié clar. 


Vaqui sa Cabro d'Or, 
Se dirias pas que la foulasso 
A desbrouta toustèms li nerto dóu Parnasso, 
Li vigno de Samos, e si prado, e sis ort ! 


Pagan fenat, mai dous, 
Noun adourè que diéu fragile : 
Cigalo e parpaioun. E coume antan Viergile, 
Tirè de si gara soun inne armounious. 


Tambèn, toustèms veiren 
Lis escrivan de touto raço 
Prendre l'ouro à la mostro e béure dins la tasso 
De Jan di Figo, lou pacan sisterounen, 


Car es sus lou soulèu 
Qu'éu tenguè sa mostro reglado. 
Au soulèu que prenguè sa bello encigalado 
E passè subre mèstre ! Ah ! digués pas: belèu ! 


Fau pas dire : Belèu ! 
Soun obro ajoun, quand noun doumino, 
Desempièi Jan di Figo enjusqu'à sa Doumnino, 
Tout ço que se faguè sout capo dóu soulèu. 


8 d'avoust, 1897. FÈLIS GRAS. 

LOU VERBAU 


l'a 'no quingeno d'an, moussu Bernat, lou mège, s'atrouvavo un 
matin à soun mas de la Moutouso, dins lou terraire de Calavoun, 
«quand ié prenguè la fantesié de cassa dous o tres auceloun pèr soun 
pichot qu'avié lou desgoust. Despenjè lou fusiéu de Masan, soun 
rendié, e s'en anè de-vers lou gaudre. 

Venié tout just de debana 'n quinsoun, quouro vèi parèisse dins 
l'andano dous capèu mounta e galouna que viravon de soun caire e 
que, à soun vejaire, devien èstre plen de gendarmo. 

Coume èro pas trop bèn en règlo emé la lèi sus la casso, se levè 
vitamen de davans e anè s'estrema dins la bastido. 

Li gripo lampèron au mas peréu, mai, pèr bèn que si chivau 
courreguèsson, fuguèron pas talamen prounte, que lou casseirot 
noun aguèsse lesi d'escoundre lou fusiéu, de s'asseta, de desplega 
soun journau... emai de faire uno pichoto óuperacioun que vous 
dirai tout-aro. 

Intron, lou brigadié lou proumié, que ié dis: 

« Eh !! bèn, moussu Bernat, avès fini d'ouro vosto batudo, m'es 
avis. Avias-ti pòu de la plueio, qu'anavias tant vite emé voste fu- 
#iéu ? De segur, parai ? un ome coume vous dèu avé soun permés 
de casso. 

-- Moussu lou brigadié, n'ai pas tira 'n soulet cop defusiéu d'a. 
quest an. 

-- Anen, anen, voulès rire? Vous aven pamens bèn couneigu : 
erias pas tant liuen, quand aven vist la tubado. Ounte es voste fusiéu ? 

-- De-qué voulès que fague de fusiéu ? 

-- L'avès escoundu ? Vai bèn. Mai lou permés ? 

-- N'ai pas besoun de permés, dóu moumeu que casse pas. 

-- Acò vous plais à dire, moussu Bernat; mai, vous aven trouva 'n 
fauto, e sian fourça de vous dreissa proucès-verbau ». 

Sus aquelo dicho, l'ome à la sardino blanco tiro de soun pouchoun 
un cartabèu, em'acò, cra, cra, cra. 

« Vous dison: 

q = Jan-Batisto Bernat. 

« - Sias medecin, quisès ? 

« - Pèr vous servi. 

4 -- Avès quaranto...? 

« = Quaranto-tres an. 

« -- Tenen vuei lou sièis de setèmbre : es (mandant lis iue susla 
pendulo) miejour, (escrivènt) áâ l'heure de midi... Vaqui. An, ades- 
sias, moussu Bernat, e... à-n-uno autro fes. 

« -_- Au revèire, messiés ». 

Sènso mai d'alòngui, li bràvi servitour de la lèisorton, pèr ana 
sousprene d'àutri bracounié, se podon. 

Coume an vira lou pèd, moussu Bernat encambo soun chivau ca- 
marguen, un famous troutaire! qu'èro estaca à la gràpi, e, ardit, 
Cocot ! filo sus Calavoun à brido abatudo. Coume lou mas èro qu'à- 
n-uno pichoto lègo de la vilo, e que lou cavalot póussejavo ferme, 
meteguè, pèr se rèndre à soun oustau, pas inai de douge o trege 
minuto. ” 

Entre davala, lèisso Cocot i man de soun couchié, e vitamen s'en 
vai au cafè de Simounet, sus la plaço de l'Espitau. Coumando un 
vèire de Malaga, e s'assèto proche d'uno taulo ounte legissié la 
Gazeto moussu Coulet, lou presidènt dóu tribunau. 

Moussu Coulet èro un ome regla, tout ço que i'a de mai regla, que, 
pèr rèn au mounde, l'aurias fa dina subre ouro. 

Mèste Bernat, que lou couneissié bèn, ié fai : 

« Moussu lou presidènt -- escusas, se vous derroumpe -- voulès 
prene un degout de Malaga 'mé iéu ? ` 

« -- Gramàci, dóutour, dine à miejour, e (tirant sa mostro) es 
miejour manco cinq minuto: acò me couparié l'apetis. 

« - Sarié bèn emé plesi. 

« -- N'en doute pas, moun ami, mai es moun ouro, e me fau en 
ana : sara pèr un autre cop. Merci ». 

E, prenènt sa cano e soun capèu, moussu Coulet sourtiguè. 

Tres jour après ço que vous vène de counta, lou mège reçaup uno 
biheto pér parèisse davans lou tribunau de Calavoun, lou dimar 
venènt, e s'entèndre coundana -- disié lou papié -- à-n-uno esmendo 
emai i frès, pèr avé - disié lou papié -- cassa sènso permés dins 
un endré qu'èro pas embarra. 

Arribè lou bèu jour de l'audiènci, e moussu Bernat, à l'ouro mar- 
cado, fuguè dins la salo. Lou grafié legis lou proucès-verbau de la 
gendarmarié ; pièi lou presidènt demando i dous gripo, qu'èronp - 
sènt segound la lèi, se lou mantènon. Aquésti respondon que c< .. 
Alor, lou presidènt douno la paraulo à l'acusa, que s'aubouro e d 

« Es pèr errour, messiés li juge, que m'es esta dreissa prouc - 
verbau : li gendarmo an pres quaucun autre pèr iéu, e n'aurai 
de peno à vous lou faire vèire. Lou sièis d'aquest mes, à l'ouro ou; 

lou papié porto que siéu esta 'ganta dins ma terro de la Moutouso, 
en flagrant delit de casso, m'atrouvave au cafè de Simounet. D'acò, 
messiés, noun vole d'autro provo que lou souveni de moussu Coulet, 
qu'es sus lou sèti dela presidènci, e que m'engardara de menti », 

Moussu Coulet, ansin pres à partido, pousquè pas mens faire que 
de declara, ço qu'èro la verita, que lou dimècre, sièis de setèmbre, 
à miejour manco cinq minuto, l'acusa s'atroubavo efetivamen au 
cafè de Simounet, bèn talamen que i'avié semoundu, à-n-éu, Coulet, 
un pichot vèire de Malaga. 

Tourna-mai questiouna, li gendarmo mantenguèron soun dire. 
Pamens, mau-grat soun afirmacioun e soun asseguranço fuguè 
pas poussible i juge, davans la paraulo de l'un d'éli, de prou- 
nouncia 'no coundanacioun : lou verbau toumbè dounc dins l'aigo, 

Après l'audiènci, en rescountrant lou mège sus lou cous, moussu 
lou presidènt, qu'aquel afaire ié tarabustavo l'esperit, l'abordo coumes 
eiçò : | 

« Vejan, .-dóutour, i'a quicon aqui dessouto de pas clar: lou 
brigadié e l'autre gendarmo afourtisson trop bèn que vous an pres 
à la casso : podon pas s'èstre troumpa, que sias couneigu coume lou 
loup blanc. De-qu'es aquelo salado ? 

« -- Es pamens bèn ansin, moussu Coulet. 

« - Ah ! ço, anen, fau pas me dire acò à iéu. Es voste secrèt, vou- 
lès pas me lou desvela, mai, segur, i'a quauco engano ». 

Fuguè que tres mes après soun aquitamen, passa lou relàmbi de 
la prescricioun, que moussu Bernat, un dimenche, de vèspre, arrapè 
souto lou bras moussu Coulet, e ié faguè : 

« An, vese qu'avès proun manja de favo : vejeici lou fin#mot de 
moun afaire de casso. 

« Quand aguère debana 'n quinsoun, dous gendarmo s'abrivèron de. 
vers iéu. « Siéu pres, » me sounjère. Vague alor de courre, de gagna 
lou mas, pèr escoundre lou fusiéu. Après, ma proumiero obro fuguè 
de faire, d'un cop de pouce, marcha sus vounge ouro e cinquanto- 
cinq minuto l'aguïo de la pendulo, que marcavo pancaro la miejo. 

« Ço qu'esperave arribè... | 

« - O, o, vous coumprene : lou brigadié se fisè à la pendulo pèr 
soun verbau. O capoun que sias ! » ` 

Coume lou presidènt avié trouva l'istòri proun amusanto, l'espan- 
diguè dins Calavoun; bèn tant que lou brigadié finiguè pèr l'a- 
prene. => 

Aquest croumpè 'no mostro, e, lou proumié cop que rescountrè 
lou mège trufarèu, ié faguè vèire la cebo, en ajustant : 

« Aro, li cassaire qu'an ges de permés, podon se douna siuen. 

-- Eh ! moun brave brigadié, 'mé soun sang-flat ié respoundeguè 
moussu Bernat, vai pas bèn vosto mostro. Vous n'en faudrié uno 
que marquèsse lis ouro dóu sièis de setèmbre... » 


E. MARRÈU. 





Bastisse à ta façoun, 
Mai l'oustau a doues porto, noun. 





Gardo-te d'uno femo que bèu, 
Emai d'uno cavalo sèns bridèu. 


enn m Apenre 0-0 0 mcme merr 


PRIMAVERO 


Èro en aquéu bèu mes de Mai, 
Lis auceloun fasien l'empèri, 
Dintre lis aubre, tourna-mai, 
Cansounejavon gai e lèri. 


Sus li blad verd li gau-galin 
Trasien sa noto rouginello, 

E li parpaioun mistoulin 
Acourtessien en ribambello. 


De liuen en liuen lis esparcet 
Espandissien si flour vióuleto, 

` Long di rountau lou verd-bouisset 
Après l'ivèr fasié teleto. 


En soun lié bestort, sinuous, 
Plan-plan s'escoulavo la Nesco, 
Bagnant lou mióugranié saunous 
Emé soun aigo lindo e fresco. 

Tont èro riche, acoulouri, 
En arquelo sesoun nouvello, 
Dóumaci quand lou soulèu rit 
Pèr éu la terro se fai bello. 


Caminave emé lou printèms 
Qu'adusié tant de meraviho, 
Car pèr bouta lou cor countènt 
la rèn au cani de l'auceiiho. 


Quand tout bresiho un gramaci : 
L'aubre, l'aucèu e la floureto, 
Veirés de visage frounci 

Qu'un blasfème es sa cansouneto. 


Mau-grat tout aquéli presènt 
Qu'a bèl-èime ansin Diéu nous mando, 
Entendès dire i mescresènt : 
-- Aquest an Diéu fai contro-bando! -Â 
' Perno de la Nesco, lou 7 de mai 1897. ENRI BOUVET. 





LOU REMÈDI 


Lou dóutour Prouspèr Yvaren d'Avignoun, un letru que voulountié 
' parlavo latin, qu'èro familié emé tóuti ë amavo de cop que i'a de 
-galeja un pau, en fasènt si vesito dóu matin, rescountrè dins lou 
Limas la Zetto, uno galanto chato maridado de l'an passa emé Janet 
dóu Linot. | 
-- Hòu, Zetto, ié fai ansin, e que fai toun Linot ? 
-- Vè, moussu lou mèje, amo toujour li bon moussèu e lou bon 
*4ure, e, à vous lou dire, de tèms en tèms aganto sa cigalo. Dise pas 
ue noun ague lou vin amistous e coutigau, mai es pièi un pau 
rop... Se sabias un remèdi ? 
--Anen, fag uè lou dóutour, vese ço qu'es; te plagnes de dru- 
iero, rappello-te, niaiso, que sine cerere et Baccho friget Venus. 
- Mai que diàussi vòu dire acò, Moussu ? 

-- Acò vòu dire, ma chato, que s'aviés lou malur que toun ome- 
amèsse plus li bon moussèu e beguèsse plus que d'aigo... adiéu lou rire. 
e li coutigo : Friget Venus, e passè soun camin en risènt de bon cor. 
„ À la vesprado, s'atrouvè que Linot qu'avié dina en coumpagno, 
Just aguè mai carga sa pichoto guèto fouligaudo. E, coume Zetto 
n'i'en fasié lou reproche, la prenguè à la brasseto, l'assetè sus si gei- 
noun e ié faguè quàuqui puutoun sus lou coutet, dintre li pichot 
péu foulatin que se i'atrouvavon. 

-- O, diguè Zetto, en fasènt la fougno, mai sènso trop s'apara di. 
poutoun, as pas crento ? Vai, fai lou galant, aro ! Te n'en gariras pas 
d'aquelo abitudo de béure. N'ai parla adès a moussu Yvaren e m'a 
dit : Frisez Venus. Que diàussi acò vòu dire Frisez Venus ? Segur- 
quaucarèn de marrit. 

- Frisez Venus? rebequè Linot en la poutounejant que mai, ço. 
que vòu dire? N'en sabe foutre rèn; mai qu'acò te chagrine pas, 
vène lèu te jaire, deman lou demandarai au perruquié. 

JAN DIS ENCARTAMEN. 


MA BÒRI 


Figuras-vous qu'es assetado 
Bèn à la cimo d'an mamèu 
Ounte dardaio lou soulèu, 

E que doumino l'encountrado. 


Après agué coumpli journado, 
Cadun de la famiho, lèu, 
S'acampo, e, souto soun mantèu, 
Sian recata pèr la nieuchado. 


En la vesènt, sus lou levant : 
« Queto pauro barraco ! » fan 
Li gènt que passon à la routo. 


De moun paurige sèns regrèt, 
Iéu pènse au filousofe grè 
Que loujavo dins uno bouto. 
Vaqueiras, 21 d'avoust 1897. J. REYNAUD. 

LOU TOUNDÈIRE 


Dilun passa à Cavaioun, Tito lou ciro-boto, toundèire, coumes. 
-siounàri e tout ço que voudrés, vanegavo sus lou cous pèr gagna 
4a peceto sènso susa. 

Tout à-n-un cop vai avisa, sus un banc, Moussu Veran que pene- 
-cavo, ajouca, lou mentoun sus soun bastoun, em'un chin barbocho, 
negre, pelous, alounga toucant éu. 

E noste toundèire de faire à Moussu Veran: 

-- Lou toundèn lou chin ? 

-- Tounden-lou, vèn Moussu Veran, sènso gara soun mentoun 
de dessus soun bastoun. E zòu ! Tito pauso sa queisseto, tiro li cisèu, 
-aganto lou chin eë chi-cha, vague de i'adouba lou péu. 

-- Aura pas tant caud ansin, parai moussu ? n'èro pas de lüàssi 
boutas ! 

-- Bèn segur ! 

--+ Ïé fasèn la couat ? 

-- Fasen ié la couat! 

--+ Ié fasèn li moustacho ? 

- Fasen-ié li moustacho ! 

-- Ié fasèn li patto ? 

-+ Fasen-ié li patto ! . 

L'obro acabado, Tito lacho lou cadèu que lando en s'espaussant li 
niero. 

-- Es trento sòu emé la couat e li moustacho moussu ! 

-- Sias un bon ome ! vous garas pas de la resoun ; diàussi ! vau 
bèn acò. , < 

-- Me fai plesi que siguès countènt, moussu ! E Tito aparo la man, 

- Countènt ? iéu ? Que m'enchau ? Es pas miéus aquéu chin ! 

-- Coume ? Es pas vostre ? E de quau es dounc? 

-- Lou crese de Moussu lou Juge de Pas que l'autre jour me disié 
-en parlant de soun chin : lou fariéu pas toundre quand me baiarien 

un escut, autant l'atrove poulit emé soun long péu frisa autant me 
maucourarié de lou vèire rascla coume fai en tant de chin aquéu 
- eniant, aquéu gasto-mestié de Tito ? 

Noste toundèire en ausènt acò s'empachusclè sènso demanda soun 
« "*èsto, 

LOU CASCARELET. 

SOUTO LA TOUNO 
COP DE CREIOUN 


Sian à l'Autouno ; 
Souto la touno, 
Dins sa bressolo un enfant dort, 
E lou soulèu, de si rai d'or, 
De si rai d'or, soul, lou poutouno... 
Sian à l'autouno ; 
Souto la touno, 
Dins sa bressolo un enfant dort, 


La jouino maire, 
Au cor amaire, 
Dóu regard baiso lou nistoun, 
E n'auso plus faire un poutoun, 
Un soul poutoun au bèu dourmaire. 
La jouino maire 
Au cor amaire 
Dóu regard baiso lou nistoun. 


Enfestoulido, 
La maire oublido 
Que soun jougne es descourdela, 
E que soun sen, ouire moula, 
N'en sort encaro... qu'es poulido ! 
Enfestoulido, 
La maire oublido 
Que soun jougne es descourdela. 


Dins sa seneco, 
Lou fru sèns deco 
S'arredounis, blanc, trelusènt, 


Quand vers l'enfant, l'iue sourrisènt, 


Se viro e dis : « Coume peneco ! » 
Dins sa seneco, 
Lou fru sèns deco 
S'arredounis, blanc, trelusènt. 

`. 


Pièi, urouseto, 
Mai crentouseto, 
Sus soun frout pauso un poutounet. 
L'enfantoun se reviho net, 
Ausso la tèsto e fai riseto 
A l'urouseto 
Que, crentouseto, 
Sus soun front pauso un poutounet. 


De la famiho, 
O mereviho ! 
Que galantoun es lou tablèu ! 
Quand, souleto emé lou soulèu, 
Sus soun enfant la maire viho. 
De la famiho, 
O mereviho ! 
Acò 's lou plus galant tablèu ! 


E. JOUVEAU. 





LOU MESTIÉ DE CHIN 


Manjo-cat de Perno avié `n droulas d'uno quingeno d'an qu'avié 
tengu à Santo-Gardo pèr ié faire feni si classo de latin, cresènt que 
sourtirié d'aqui quaucarèn coume apouticàri 0, pèr lou mens, mèstre 
d'escolo. Em'acò se capité que lou pichot, un pau qu'avié marrido 
tèsto, un pau qu'èro feniant coume uno rassado, n'en sachè gaire 
mai quand sourtiguè dóu semenàri que quand i'èro intra. 

Que faire ?.. Manjo-cat, que pièi jitavo pas lou lard i chin, n'avié 
proun de louga de journadié pèr travaia si tros deterro; un bèu 
matin diguè à soun escoulan : Mignot, se n'en sabes pas proun pèr 
n'aprendre is autre faras coume iéu: Ve, aganto l'estèvo d'aquel 
araire e labouro aquéu cantoun de garrigo. 

Lou drole óubeïiguè, prenguè l'estèvo d'uno man e lou courdèu 
de l'autro, e: Ja! hi! 

Mai atrouvè lèu que la terro èro basso, e s'avisè 'ncaro plus lèu 

que si costo avien creissigu en long. E avant la fin de la batudo cou- 
mençavo deja d'eisseja, musavo i gànci, s'aplantavo sout lis aubre, 
sènso coumta que fasié de gamato e tiravo de rego drecho coume la 
routo de Saut. 

A Quand Manjo-cat venguè vèire soun bèu travai, lou droulas ié 
agué : 

--- Paire, de quant li bèsti soun mai urouso que nàutri! fan rèn, 
dormon quand au som, manjon quand an fam, l'ivèr quand lou mis- 
trau frejas vous rasso lis auriho, éli se bouton à la calo, l'estiéu, quand 
lou souleias vous ensuco, se bouton à l'oumbro de la figuiero. Es 
pièi li bèsti que soun savènto e es nàutri que sian li bèsti, tenès ! 

-+ Parlo pèr tu, se vos, nigadouio... Es aquéli falibourdo que t'an 
ensigna à l'escolo ?... Saches, moun paure drole, que l'ome dèu gagna 
soun pan à la susour de soun front... 

--- Pamens, ripoustè lou drole, arregardas lou chin qu'es eila cou- 
cha à l'oumbro de la figuiero bèn à la frescour dóu pous, dirés pas 
que noun fugue plus urous que nàutri, foutralas, que bousihan la 
terro pèr tóuti li tèms... Ah! poudiéu bèn naisse chin !.. 

-- D'aquéu coudòssi ! diguè lou paire, s'atroves que li chin soun 
tant urous fai te chin, viedase! Lou mestié, vai, es lèu aprés. 

--+ Basto, lou diguessias pas pèr rire... 

-- Zóu ! se te plais, vai t'estendouira eila emé Labri, faras que ço 
fara, dous chin saran pas de trop dins l'oustau ! 

-- Lou disès de bon ? 

--+ Vos pamens pas que te lou digue en franchiman ?... 

Lou droulas anè s'alounga contro Labri à l'oumbro de la figuiero 
à la bono frescour dóu pous... Quand venguè l'ouro de dina, Manjo- 
cat intrè à l'oustau, soun drole emé Labri intrèron après éu : 

A - Eh bèn, paire, ié fai lou drole un pau mouquet, avès acampa 
am ? . 

-- Taiso-te, que li chin parlon pas ! ié fai lou paire. 

Lou droulas se mourdeguè li brego. Pamens, sènso mai muta, s'a- 
prounchavo de la taulo pèr se i'asseta. 

-+ Passo-me ! ite ! defore ! crido Manjo-cat, despièi quouro li chin 
s'assèton à taulo? Espèro un pau qu'agante l'escoubo ! 

Lou paure droulas sourtiguè en fasènt la bèbo, mai noun ausè se 
plagne. Se garè la grosso fam em'un rousigoun de pan mousi, que 
se partejèron emé Labri. Pièi tournamai s'anèron coucha tóuti dous 
à l'oumbro de la figuiero. 


_ 57 a 


Quand venguè l'ouro dóu soupa, lou viedase n'avié proun d'aquéu 


mestié de chin, se rendeguè : 
= Paire, vole mai redeveni ome ! 
Manjo-cat vouguè pas l'escouta: 


-+ Parlaras deman, se vos, vuei as fa obro de chin, te sara paga 
Journado de chin : Vaqui toun tros de pan dur e lèu lèu à l'estable ! 

Lou lendeman, avans jour, lou droulas avié mai aganta l'estèvo 
de l'araire, e vous assegure que li tirè drecho li rego... La liçoun i'èro 


-estado bono, bèn meiouro qu'aquéli de l'escolo !.. 
LOU CASCARELET. 





Emé de gramaci noun se manjo. 


LAR 


SOUNET 


pipas 


Ï 
TRISTESSO 


Plourave, e tout ço qu'a fa Diéu 
De ma tristesso sèns egalo 
Risié, leissant lou sort catiéu 
S'apesenti sus mis espalo. 


Plourave, e tout risié de iéu. 
J'aucèu me frustavo de l'alo 

E me cridavo piéu-piéu-piéu ! » 

« Cha-cha-cha ! » fasien li cigalo. 


Coume pèr me faire un afront, 
Risié tambèn la traito font 
Ounte veniéu bagna ma caro. 


Tout acò me tranquè lou cor! 
E tant m'a tengu lou maucor, 
Que quand tout ris... iéu ploure encaro. 

TI 
RESIGNACIOUN 


Ai proun soufert, ai proun gemi; 
Soun agoutado mi lagremo ! 
Moun paure cor s'es endourmi, 
E tournamai ma vido es semo. 


Vole au-jour-d'uei pausa mi remo, 
Perqué toujour se counsumi ! 
Leissant ma barco à-n-elo memo, 
Esperarai un vènt ami ; 


Vole plus rèn vèire ni saupre, 
Moun cor, ai-las ! pòu plusjrèn saupre, 
Barra coume es, e maucoura. 


Vole rèn ausi ni rèn dire, 
Mai quand tout ris, iéu vole rire : 
l'a toujour proun tèms pèr ploura ! 


MARIUS JOUVEAU. 





Li bòni paraulo adoubon li maufa. 





Tout bos a soun argno. 





LOU REVIHO-MATIN 


Quau a pas couneigu Moussu Faiòu, lou jusiòu de dessouto bis 
de Carpentras, que de longo èro pèr orto dins li vilage e li viloto 
l'enviroun pèr vèndre sa telo blesido, sa telo rousseto e si percalr 
Aquéu plagnessié ni si cambo, ni sa lengo, tambèn n'en fasié 
vènto ! 

Un jour qu'avié batu tóuti li Vignèro e li quartié de Velorgue e de. 
Caumount, intrè à L'Islo just pèr la soupado, à la negro niue, las. 
qu'es pas de dire. Avié pas avala lou darnié moussèu que se fasié 
atuba la candèlo eë anavo se jaire; mai avans de mounta sounè. 
l'oste e ié faguè : . ` 

- Siéu forço dourmihous, me counèisse, siéu pièi proun las, de- 
man poudrié se faire que m'óublidèsse, e, coume es divèndre, vole 
pas manca d'èstre à Carpentras de bono ouro, me reviharés, parai, à 
quatre ouro de matin. 

= Poudès dourmi tranquile, respond l'oste, vau tout d'un tèms 
lou dire au garçoun qu'es éu noste reviho-matin. 

-- Fasès-me lou veni que ié parle, se venias à l'óublida, diguè. 
Moussu Faiòu que tenié à parti d'ouro. 

L'oste fai veni lou garçoun. ` 

-- Coume acò, es tu, ié fai Moussu Faiòu, que siés lou reviho- 
matin ? 

-- Pèr vous faire plesi, Moussu. 

-+ Alors veguen un pau, te sèntes deme reviha deman à quatre 
ouro de matin ? 

-- Boustre! se me sènte, rebèco lou garçoun, voulès galeja 
moussu ! Poudès dourmi sus vòsti dos auriho emai faire peta la 
narro ; quatre ouro de matin ! de qu'es acò quatre ouro! Se voulès 
vous leva plus lèu, vous geinas pas, tant vous revihariéu quento 
ouro que fuguèsse, aurias que de me iou dire, à l'ouro picado: toc! 
Loc ! toc ! siéu aqui à vosto porto ! Mai anen voulès boufouna quand 
me demandas se me sènte de vous reviha à quatre ouro! Es que 
siéu couneigu eicito ! Sachès qu'autant vous revihariéu à tres ouro 
coume à quatre, à dos ouro! à miejo-niue! à vounge ouro! Vous 
revihariéu aro ! tenès !.. 

Ouh ! òuh ! anen pas tant liuen ! s'escridè Moussu Faiòu en esca- 
lant à cha quatre lis escalié... 

LOU CASCARELET, 





-- Paire, disié lou-gnoun-lou-gna, toujour me disès que lou fumié es 
'argènt,. j 
-- Ô, moun enfant, lou fumié es d'argènt. 


-- Eh, bèn ! alor, paire, perqué peréu toujour me disès que l'argènt. 
n'a ges d'óudour ? 

En countemplant lei meraviho 
Qu'empiisson la terro e lei cèu, 
Ai trouva que la jouino fiho 

Es pièi ço que li a de pu bèu. 


E sènso espèr, finqu'au vièiuge, 
Ai proun chatouno lausenja, 
Pèr m'espassa dóu mal enuge, 
E = felibre - felibreja. ` 


Ause adounc, chato crentouseto, 
La gaio pichoto cansoun, 
Radié ressouen de ma museto, 
Que te counsacre sèns façoun. 


O, mens que tu lisco esla pruno, 
Mens gènto la roso de Mai, 

Mens poulido la blanco luno, 

Que teis uei an de pu dous rai .. 


Fauto la paraulo pèr dire 

Lei charme de toun cors rousen, 
Dins toun regard, dins toun sourrire 
Co que li a de paradisen, 


E toun èr manse, ta simplesso, 
La simplesso d'un agneloun, 
Qu'unido à perfèto belesso, 

Te fa sorre deis angeloun. 


Ounourant loun paira e ta maire, 
Oubeïssènto bravo enfant, 
Manques jamai, pèr li coumplaire, 
De bono voio e d'enavans. 

Gardes paciènto, afeciounado 
Toun pichot frai proun vivournet, 
Se foulejo à la permenado, 

Ô tranquile au brès fa nené. 


Indiferènto ei jouïssuro, 

Touto eis obro de toun oustau, 
Que t'enchau dei pimparraduro ? 
Es lou devé ta soulo gau. 


Es ansin que sajo, pau visto, 
Sèns li pensa te fas un sort, 
Ansindo que saras requisto 
Pèr ta vertu riche tresor. 


Car pièi tout chanjo, m'amigueto, 
Ço que vòu Diéu vèn de-segur; 
Après lou boutoun la floureto, 
Après la flous lou fru madur. 


Se fau pièi que, sensible e tèndre, 

Se duerbe toun couer à l'amour, 

-- Bord qu'à l'amour tout dèu se rèndre _ 
Agues, meireto, de bèu jour !.. 


20 de juliet 1897. A.-B. CROUSILLAT. 





TRES BÜNI-VÒIO 


An bèn resoun de dire que lou bon Diéu a pas fa tóuti li gus! Se. 
n'en falié 'no provo, l'atrcuvarian dins i'istòri de tres bòni -vòio qu'ai 
couneigu, e que vole, vuei, vous n'en dire quàuqui mot. 

Lou Tòchi, Papaio e lou Poupu, tres galo-bortèms en quau si gènt 
avien leissa lou plus poulit bèn dóu mounde, -- d'oustau, de granjo, 
de vigno, de jardin -- liogo de faire coume si rèire, valènt à-dire de- 

travaia si terro, d'espargna, d'enanti sis enfant à l'ounour dóu 
mounde, s'adounèron au gourrinige e à la jouguino, e feniguèron 
pèr manja lou siéu emai aquéu dis autre. 

Aquéli tres pau-vau venien, au mens uno fes pèr semano, en 
Avignoun, e ié passavon la niue à jouga, à béure e à faire si panto. 
Coume la jouguino e lou rèsto n'an jamai res enrichi, li tres nèrvi 
aguèron lèu aplana. 

E sarrié esta 'ncaro que mié mau se, tout en degaiant soun bèn, 
n'avien pas fa soufri aquéli qu'èron à soun entour ; se quand tour- 
navon à sis oustau, après agué passa la niue blanco eë perdu si sòu, 
N'avien pas cerca garrouio à si femo e tabasa sis enfant ; se, après 
s'èstre pausa uno journado, s'èron remés au travai, liogo de fenian- 
teja de-longo coume fasien. Mai, basto ! 

Un dissate, li tres gourrin partiguèron de sis oustau à sèt ouro de 
matin pèr veni en Avignoun, coume èro soun abitudo. Quand fuguè- 
ron à la guingueto de Reiau-paniè : « Se n'en secavian uno eici ? 
faguè lou Tòchi à si coulègo : aquelo garço de femo m'a fa manja 
de tartifle fricassa, sala coume de mouiro, que m'an bouta lon fiò 
dins lou pitre! » -- E n'en sequèron uno. 

Quand arribèron à Sant-Veran : « Se metian encaro un cop sus la 
bugado encò de Bourdiho, diguè Papaio ; éu n'a de bono ! » -- « Zóu 
encaro un cop sus la bugado, respoundeguè lou Tòchi ; aquelo garço 
de femo emé si tartifle fricassa !... » E n'en beguèron uno autro. 

Quand fuguèron à cinquanto pas dóu pourtau Sant-Lazàri : « Mis 
ami, venguè lou Poupu, me languissiéu d'èstre eici pèr me leva 
lou goust d'aquelo bevèndo de Bourdiho; sabe pasço que nousa 
douna, mai n'èro pas famous; anen n'amata encaro uno encò de 
Taiolo. » - E n'amatèron encaro uno. 

N'avien pas fa dès pas foro de l'oustau que lou Tòchi faguè, en es. 
cupissènt : « Mis ami, crese que sian toumba de la fèbre au mau 
caud : à Sant-Veran nous an fa béure de poutringo, eici nous an em- 
pouisouna. Urousamen qu'anèn passa davans Salanon, e qu'aqui 
poudren enfin n'en lipa 'no bono ! » 

Quand fuguèron davans Salanon que demouravo sus lou mitan de 
la Carretarié, li tres coumpaire enreguèron la porto, e: « Dison q' 
quau vòu de bono aigo fau qu'ane à la bono font, faguè lou Poup 
en intrant; vujas-nous n'en uno bono, qu'enjusqu'aro nous an dou. 
` que de pourcarié. » = « Vujas-me-la dins un grand vèire, faguè li 
Tòchi, que ié boutarai d'aigo ; aquelo garço de femo m'a fa manja. 

tartifle fricassa, sala coume de mouiro, que m'an bouta lou fiò dins 
lou pitre ! » E n'en beguèron mai uno bono. 

Pèr agué de bono aigo, èron vengu àla bono font. 

Aro, creirés belèu qu'acò fuguè la darniero ? Eh! bèn, noun. En 
arribant à la plaço Pio: « Anen, diguè lou Poupu, fau ana dire bon- 
jour à Madamo Tarascoun.... 

Ço que faguèron aquéu jour, lou fasien à pau près tóuti li dis- 
sate. Quand èro pas lou Tòchi qu'avié manja de tartifle fricassa, èro 
Papaio qu'avié manja de merlusso o bèn lou Poupu qu'avié manja 
d'anchoio emé de cebo. Di tres, n'i'avié toujour un qu'avié se, e 
quand l'un avié se, lis autre voulien béure. D'afaire, res n'avié ges, 
mai en sourtènt de vers Tarascoun, qu'èro la darniero etapo, tiravon 
chascun de soun cousta pèr se retrouva, à miejour, coume èro coun- 
vengu, dins un cafetoun de la Plaço, ounte lis esperavo un couratié 
d'argènt que, pèr cinq cènt franc que ié prestavo, ié fasié signa un 
papié de milo. Quand avien li sòu anavon dina; après dina èron 
mai au cafè, elou vèspre, quand avien proun manja e begu, ana- 
von jouga... e pèrdre l'argènt qu'avien emprunta dinslou jour. Acò 
durè tant que pousquè. Quand n'i'aguè proun, lou prestaire d'ar- 
gènt s'arrestè, e, coume poudien ni rèndre lou founs, ni paga lis 
interès, ié faguèron vèndre sis oustau, si granjo emai si terro, e ié 
rèstè plus rèn de rèn ! 

Quauque tèms après, lou Tòchi se brulè la cervello. Papaio es 
mort coume un chin sus quatre paio pourrido. Lou Poupu, que viéu 
encaro, es malurous coume li pèiro, e mourira coume lis autre, en 
leissant à sis enfant que lis iue pèr ploura eë l'eisèmple d'uno vidasso 
de boumbanço, de gourrinige e de jouguino. 

Ah ! mi bèus ami, coume vous disiéu en acoumençant: An bèn 
resoun de dire que lou bon Diéu fai pas tóuti li gus ! 


Avignoun, 1895. E. JOUVEAU. 


| 





Aquéu que fai fourtuno en un 'an, 
Fau lou pèndre douge mes avans. 

Vese dins mi pantai 
Uno amigo idealo 

Que me pivello mai, 
Que tóuti li mourtalo. 


Me sèmblo, s'aviéu d'alo, 
Qu'un jour poudriéu, bessai, 
Penja sus soun espalo, 

Ié dire : Aquest cop t'ai ! 


Car talamen m'agrado 
Aquelo bello fado, 
Que n'en siéu amourous. 


Acò sarié trop brave 
E sariéu trop urous 
S'un jour la rescountrave ! 


Vaqueiras, 22 d'avoust 1897. J REYNAUD, 


TÈ, LEITOUR, LEGISSE ACÒ 


Li roumansié à la modo, que se moucarien dóu bon Diéu, quand 
volon engaugna quaucun de la Prouvènço, creson d'avé trouva 
Rouland, en ié metènt en bouco quàuqui mot coume tè, coume wve.o 
coume pecaire. ” 

Un brave saberu, M. Louis Podorski, de l'Acadèmi d'Oungrio 
escrivié è Mistral au sujèt de tè : « Ai atrouva voste mot tè dins lou 
cant quatourzen de l'Iliado d'Oumèro, vers 219: 


T7 vuv todtov tpavta eynatbeo xoÀtœw. 
Tè, acato dins toun sen aquesto poulido taiolo. 


Li Franchimand an bèu se trufa nessiamen d'aquéu të prouven 
çau : dato de 3,000 an, e a garda touto la voio de sa prouvenènç 
grèco. » 

(L'AIÒLI.) 

A MA CARO NEBOUDO NOURINO RASQUIN 


SOUVÈT NOUVIAU 


Èr : de Magali. 


Se ma preguiero es acuïdo 

Pèr lou grand Mèstre d'amoundaut, 
Noun vous veiran courre bourrido 
Mai faire flòri en voueste oustau. 


REFRIN : 


Benastruguen vuei emé voio 
Lei nòvi en joio, 
Urous de s'èstre marida, 
De s'agrada. 


En vous jamai la malancogno 
Fague espeli lou mendre niéu, 

E dins lou couer ges de rampogno 
ADron lou fue dóu sacrebiéu. 


Es pas tout roso en maridàgi ; 
Uiausso e trono proun souvènt; 
Vous souvèti dounc de couràgi 
Pèr endura lou marrit tèms. 


De l'amour dins lou matrimòni 
Longo-mai vous chalés dóu mèu, 
E, dins vouesto amo, lou demòni 
Noun espousque l'amar dóu fèu. 


Amas-vous coumo doues tourdouro 
Que sèmpre se fan lou bèu-bèu; 

E se dei dous pèr fes un plouro, 
L'autre lou counsouele lèu-lèu. 

Lou bouen Diéu vous mande ung fiho 
O bèn quauque poulit nistoun, 

Bèu tresouroun de la famiho 

E fru de voueste amour bessoun. 


Touei tant que sian à la taulado, 
Souvetan que sèmpre d'acord, 
O nòvi, dins cinquanto annado 
Festejés vouéstei noueço d'or. 
Ais, lou 3 de jun 1897. Canounge BOURGES. 





CHAPITRE XXIV DE LA GENÉSI ` 


1. Mai Abraham èro vièi tant-que, e l'avié benesi lou Segnour en 
touto causo. 

2. E diguè au plus vièi servitour de soun oustau, qu'èro lou baile 
de soun bèn : « Pauso ta man souto ma cueisso. 

Œ 3. E juro me pèr lou Segnour, Diéu dóu cèu e de la terro, que tu 
noun reçaupras pèr mouié de moun fiéu ges de fiho d'aquéli Cananen 
ounte abite ;. j 

4. Mai que tu partiras pèr lou païs de mi parènt e que ié cercaras 
uno mouié pèr Isa moun drole. » 

k 3. Respoundeguè lou servitour: « E se i'a ges de femo qu'en 
aquest terradou vogue veni emé iéu, dève-ti entourna voste fiéu au 
païs de mounte sias sourti? » 

t. 6. E Abraham diguè: « Engardo-te jamai d'entourna moun fiéu 
aqui. 

7. Lou Segne Diéu dóu cèu, que m'a tira de l'oustau de moun paire, 
de la terro ounte siéu nascu, que m'a parla e m'a jura eiçò : Iéu darai 
à ta raço aquesto terro, -- éu-meme mandara soun ange davans tu, 
e reçaupras aqui uno femo pèr moun fiéu. 

8. Pamens se ges de femo noun voulié te segui, siés deliéura dóu 
sarramen : tant soulamen moun fiéu, jamai l'entournes aqui. » 

9. Adounc pausè la man, lou varlet, souto la cueisso de soun mès- 
tre Abraham e ié jurè subre aquéu dire. 

10. E prenguè dès camèu de la manado de soun mèstre, e s'enanè 
pourtant de bèn em'éu de touto meno, e'm'acò se gandiguè dins la 
Mesoupoutamio vers la vilo de Nacor. 

11. Ecoume aguè fa agrouva si camèu foro la vilo, contro un pous, 
Sus lou vèspre, que li femo an coustumo de veni querre d'aigo, éu 
< iguè : 

12. « Segnour Diéu de raoun Segne Abraham, ajudo-me vuei, te 
prègue, e fai misericòrdi à moun segnour Abraham. 

13. Iéu me veici contro la font, e li fiho di gènt qu'abiton aquesto 
-ciéuta s'envan sourti pèr tira d'aigo. 

14. La chato dounc en quau dirai : Clino toun inde pèr que begue, 
-e qu'elo me respoundra : Béu, emai à ti camèu iéu dounarai l'abéu«A 

rado, -- fugue aquelo qu'as preparado pèr toun servitour Isa ; e. pèr 
ansin couneirai qu'auras fa misericòrdi à-n-Abraham moun mèstre. » 
_ 15. Entre éu n'avié pancaro acaba de dire acò, e Rebeca, fiho de 
: Batuel (qu'èro fiéu de Melca, espouso de Nacor, un fraire d'Abra-. 
.ham), sourtié "mé l'inde sus l'espalo, 

16.Chato mai que braveto, vierge mai que poulido, qu'avié jamai 
parla 'n degun. Ero davalado au louroun, eë coume aguè empli soun 
. inde e que venié pèr s'entourna, 

17. Lou servitour s'avanço e ié dis :' « Fai-me 'n pau béure de l'aigo 
«de toun inde. » 

18. Respoundeguè: « Bevès, moun segne. » Ë tout-d'un-tèms 
. pausè soun inde sus lou bras, e elo ié dounè à béure. 

19. E'm'acò quand aguè begu, ajustè : « Vau pourta d'aigo, iéu, pèr 
_ "vòsti camèu, d'aqui-que tóuti agon begu. » 

20. E dins li nau vujant soun inde, courreguè mai au pous pèr tira 
- d'aigo e abéurè tóuti li camèu. 

21. E éu la belavo `en silènci, estudiant se, Diéu-merci, aurié 
«fa bon viage o noun. 

22. Pièi li camèu aguènt begu, l'ome ié presentè, à-n-elo, de pen- 
-dènt d'or que pesavon bèn dous sicle, emé de brassalet que pesavon 
dès sicle. 

23. E à-n-elo éu diguè : « De quau siés ? ensigno-me-lou : i'a, dins 
-l'oustau de toun paire, un rode pèr establa? » 

. 24. Elo respoundeguè : -- « Siéu la fiho de Batuel, qu'es lou fiéu 
-de Melca, qu'elo l'aguè de Nacor. » 

25. E apoundeguè eiçò : « Ié manca pas de paio, à l'oustau, nimai 
Á de fen, eë i'a proun large pèr esfk.i.œa.. 

26. Se clinè l'ome e adourè lou Segnour, 

27. En disènt : « Benesi siegue lou Segne Diéu d'Abraham. moun 
. mèstre, que noun a retira ni sa misericòrdi ni sa verita de moun se«.. 
.gne, e que m'a mena dre camin encò dóu fraire de moun segne. » 

28. E 'm' acò courreguè la chato, e anounciè eila dins l'oustau de 
sa maire tout ço que venié d'ausi. 

29. E Rebeca avié 'n fraire, que ié disien Laban, e que vitamen 
sourtiguè vers l'ome qu'èro alin au pous. 

30. Car, entre agué vist li pendènt emé li brassalet dinsli man de. 
sa sorre, ë entre agué ausi aquesto que fasié: « Aquel ome m'a di 
acò, acò », venguè vers l'ome qu'èro arresta "mé si camèu eila con- 
tro lou lauroun. 

31. E ié diguè: « Intras, sant ome ! Perqué restas deforo ? Ai pre-. 
para l'oustau emai lou jas pèr li camèu. » 

32. E éu l'aduguè au recàti, descarguè li camèu, ié dounè de paio e. 
de fen, emé d'aigo peréu pèr se lava li pèd, d'éu emai de si ràfi 
qu'em' éu èron vengu. 

33. E se ié meteguè la taulo. Mai éu diguè: « Manjarai pas, fin- 
qu'ague di ço qu'ai à dire. » -- « Parlo », repliquè l'autre. » 

34. E éu : « Siéu servitour, dis, servitour d'Abraham. 

35. E lou Segnour a benesi moun mèstre bravamen, e a prouspera. 
mai-que-mai : ë i'a douna d'avé, de biòu, d'argènt e d'or, de ser- 
vènt, de servènto, e de camèu e d'ase. 

36. E Saro, espouso de moun mèstre, i'a enfanta proun vièio un. 
drole qu'éu i'a tout douna. 

37. E m'a fa jura eiçò moun mèstre : « Pèr marida moun fiéu, iéu 
vole ges de fiho di Cananen qu'abite em'éli. 

38. Vai-t'en vers l'oustau de moun paire, em'acò prendras pèr- 
moun drole uno mouié de nòsti gènt. » 

39. E i'ai respoundu à moun mèstre : « Mai se vòu pas, la chato,. 
veni emé iéu ? » 

40. « Vai, dis, que lou Segnour, que iéu ié camine davans, man- 
dara soun ange emé tu, e t'endraiara mounte fau. É tu reçaupras pèr- 
moun fiéu uno de nosto parentèlo e de l'oustau dóu paire miéu. 

41. E saras à l'abri de ma maladicioun, s'estènt ana vers mi parènt, 
veniés à èstre refusa. » 

42. Vaqui perqué au-jour. d'uei siéu vengu vers la font, e ai di: 
« Segnour Diéu de moun segne Abraham, se m'as endraia au bon 
camin, 

43. Me veici contro la font d'aigo : e la chato que sourtira pé 
querre d'aigo, ié dirai: « Douno. me 'n pauquet d'aigo, pèr béure, d. 
toun inde ; » 

44. E se me dis : « Tè, béu, emai abéuro ti camèu », acò sara ls 
femo que Diéu a preparado pèr lou fiéu de moun mèstre. 

45. E dóu tèms qu'entre iéu me repassave acò, a pareigu Rebeca, 
venènt emé soun inde -- que pourtavo sus l'espalo. E davalo au lau- 
Toun e pouso d'aigo. E'm'acò iéu ié fau: « Douno-me 'n pauquet à 
béure ! » | = 

46. Elo de soun espalo a tout-d'un-téms leva soun inde e m'a di: 
« Tenès, bevès, vau abéura vòsti camèu ». E ai begu, e elo a baia 
d'aigo i camèu. 

47. E l'ai interrougado e i'ai di : « De quau siés fiho? » M'a res. 
poundu : « Siéu de Batuel, qu'es lou fiéu de Nacor e de Melca qu'èro 
sa femo. » E alor i'ai baia de pendènt pèr se faire bello ë i'ai mes dins 
Ai man aquéli brassalet. 

48. E clin ai adoura lou Segnour, benesissènt lou Segne Diéu d'A- 
.braham moun segne, que m'a coundu en dre camin, pèr capita la fiho 
dóu fraire de moun mèstre destinado à soun fiéu. = 

49. Aro, se voulès prene veramen moun mèstre en gràci, digas-ma- 
lou : senoun, fasès-me-lou peréu counèisse, pèr que iéu tire à drecho 
O à senèco. » 

50. Laban emé Batuel respoundeguèron : « Dóu Segnour vèn de. 
segur aquéu prepaus : noun avèn rèn à dire contro sa voulounta. 

31. Vaqui Rebeca davans tu, pren-la 'mé tu e parte, e que siegue 
la femo dóu fiéu dóu mèstre tiéu, d'abord que lou Segnour l'a di. » 

52. Coume aguè ausi acò, lou varlet d'Abraham adourè lou Ses. 
gnour, de mourre-bourdoun en terro. j 

93. Ë aguènt adu pièi de vas d'argènt e d'or, emé de vestimento, 
4i dounè pèr presènt à Rebeca ; e à si frairee à sa maire, d'àutri 
douno i'óufriguè. j 

34. E 'no fes en festin, aqui mangèron e beguèron. Mai l'endeman 
matin lou varlet en se levant diguè : « Chabissès-me, que vague vers 
moun mèstre. » | 

39. Mai ié respoundeguèron li fraire d'elo emé sa maire: « Fau 
-que demorela pichoto au-mens dès jour emé nous-autre ; pièi après 
partira. » 

56. « Nàni, diguè, me retengués pas, que lou Segnour m'a en. 

aia : bandissès-me, que iéu m'entourne vers moun mèstre. » 

57. E diguèron: « Sounen la chato ë demanden-ié coume vòu 

re. » 

98. Entre la souna, venguè; e ié demandèron: « Vos t'enana 

” aquel ome ? » Elo diguè : « l'anarai. » 

39. E 'm' acò la chabiguèron, emé sa bailo d'elo, elou varlet d'A. 

a2ham emé touto sa chourmo, 

60. Eu benastrugant sa sorre e cridant: « Siés nosto sorre; pos«- 

ques crèisse en de milo e de milo, e que ta raço poussedigue li porto> 
e tóuti sis enemi! » 

61. E Rebeca 'mé si chambriero, aguènt mounta sus li camèu, va- 
qui que seguiguèron l'ome -- que retournè coume acò de-coucho- 
vers soun mèstre. 

62. Enterin se passejavo, Isa, pèr lou camin que meno au pous. 
qu' apellon d'aquéu que viéu e que vèi, car abitavo en terro australo. 

63 E èro sourti pèr chifra, dins lou campèstre, au jour toumbant.. 
E coume vai leva lis iue, vèi li camèu alin que vènon. 

64. Rebeca, elo tambèn, enti e devista Isa, descendeguè de camèu.. 

65. E au varlet faguè : « Qu 's aquel ome que pèr campèstre nous. 
vèn à l'endavans ? » E éu diguè : « Acò 's moun mèstre ». E elo lèu, 
prenènt soun pàli, s'aclatè. 

66. Adounc lou servitour racountè à-n-Isa tout ço que s'èro passa ;. 

67. E Isa la menè dins lou tibanèu de Saro e la prenguè pèr- 
femo ; e éu bèn talamen l'amè, que la doulour qu'avié desempièi la. 
mort de sa maire n'en fuguè atempourido. 


F. MISTRAL. 





Moussu Dounat, 
Es toujour lou bèn arriba. 


FLOUR DE VÈUNO 
PANTAI 


L'espèro, qu'au cor bresiho, 
Dins un ort m'avié mena. 
Dins l'ort de la pouësio 

Mi pantai ai semena. 

Lou printèms qu'es fa de joio„ 
De poutouno e de soulèu, 

A mi grano dounè voio: 
Moun raive flouriguè lèu !.. 


-__ 74 = 


Oh ! la bello pountannado 1! 
De nis dins cade bouissoun, 
De perlo de rai. trenado 
Dins lou rire e li cansoun. 
Lou bonur que, vuei, aleno, 
Deman tournara veni... 

E gardarai l'amo pleno 

De la fe dins l'aveni !.. 


Dins l'estàsi que nous brèsso, 
Dóu matin à jour fali, 

Sèmblo que l'ar di caresso 
Noun dèu jamai s'esvali ; 

Mai, long di draio e di ribo 
Que Vèuno n'es lou mirau, 
D'enterin, l'autouno arribo, 

En coumpagno dóu vènt rau... 


Subran, rire, flour, nisado, 

Pèr lou sòu soun estripa ;.. 

Li joio soun embrisado 

E lis aubre despampa... 

Mai, quaucun pico à ma porto ; 

- « Que voulès, quau sias? » -- « Es iéu ! » = 
Lou vènt intro. boufo, emporto 

Li sounge d'or que fasiéu. . 


JAN MONNÉ. 





Ni en fiho parliero, 
Ni en vigno près de carriero, 
Ni en camp près de ribiero, 
Ni en oustau près de couvènt, 
Noun emplegues toun argènt. 

LI CESE E LOU PARROUQUET 





l'arribavo rèn que de causo de l'autre mounde à-n-aquéu vièi 
ouriginau de Janetto. E quand vous li countavo, vous fasié troussa 

u rire. 

A vié dins lou quartié di Souleio, de-vers Venasco, dous poulit vergié 
d'óulivié em' ün cabanoun au mitan qu'aurias di uno grangeto. 

Unan, pèr lis óulivado, se diguè d'ana passa uno miejo-mesado à 
8Oun cabanoun e de ié faire éu-meme sa bouiaco. Pourtè uno damo- 

ano de vin, uno saco de pan, uno eimino de cese pounchu, prenguè 
8oun fusiéu, de poudro e de ploumb : « sarié bèn lou diantre, se faguè, 
88 tuiave pas pèr faire de tèms en tèmsla broucheto. » 

Lou vaqui istala au mitan de sis óulivié, à la calo-dóu vènt e à la 
BOUsto de la plueio en cas de marrit tèms. La proumiero causo que 
fai es d'atuba lou fiò, de ié bouta l'oulo dessus emé dos jounchado de 
Cese pounchu, e vague de faire bouli... glou! glou! glou! Quand 
"oulo èro à mand de versa, retiravo un pau lou fiò; quand boulissié 
plus, empuravo. 

Au bout d'un parèu d'ouro, tirè tres o quatre cese dins sa cuiero 
de bos e tastè emé lou det s'èron kiue.. Couquin de canèu ! se devi- 
navon de marrido kiuecho, èron encaro dur coume de balo !. 

Janetto s'estounè pas pèr acò: boutè mai de bos souto l'oulo, e 
Vague de faire fiò... boufo que boufaras, empuro qu'empuraras... 
faguè un fiò de garbiero uno grosso ouro de tèms ; pièi tirè mai tres 
O quatre cese dins sa cuiero, tastè s'èron kiue. Moustre de gus! li 
Cese èron pèr lou mens autant dur que tout-escas ! 

Mai èro l'ouro de dina e Janetto deguè se countenta d'un cour- 
choun de pan. Lou mangè 'n remiéutejant cantro si cese : « Couquin 
de cese! fasié, voulès pas couire, eh bèn, iéu vous couisirai ! » e vague 
de mai faire fiò souto l'oulo. Quand un balaus de bos èro abena, n'a- 
Navo querre un autre... De tèms en tèms tastavo si cese... èron tou- 
Jour dur, aurias di que dóu mai boulissien, dóu mai li moustre s'en- 
durissien. 

=- Vous manjarai ! fasié Janetto que s'encagnavo à boufa lou fiò 
Vous manjarai à moun soupa, s'ai pas pouscu vous manja à moun 
dina... E l'oulo boulissié toujour à grando vapour. 

Lou vèspre, quand l'ouro dóu soupa fuguè vengudo, li cese èron 
dur mai que jamai, e Janetto deguè mai se countenta d'un courchoun 
de pan. Pièi se couchè, mai dourmiguè que d'un iue ; èro testard, e 

ge levè tres o quatre cop dins la niue pèr bouta de bos au fiò e faire 
bouli soun oulo, pèr agué si cese kiue lou lendeman, au-mens à soun 
dina! Ah! vai, quand volon pas couire, volon pas couire ! Au bout 
de tres jour e tres niue de fiò, li cese èron toujour que mai dur; bèn 
tant que, las de juna, Janetto perdeguè paciènci, arrapè soun oulo e 
pataflòu ! la traguè 'mé li cese apereila au mitan de sa terro. 

Aqueste cop prenguè soun fusiéu e anè pèr faire la broucheto, 
Deja se lipavo li brego di bon repas qu'anavo faire; mai l'auceliho 
èro pas à vòu, li quatre aucèu que veguè èron esfraia qu'es pas de 
dire, pousquè pas ié tira, e quand la niue venguè, n'aguè pèr touto 
pitanço que soun escupagno pèr mastega soun pan. 

Lou lendeman partiguè mai pèr la casso avans jour ; bateguè la 
colo, la mountagno, tout-de-long de la Nesco; èro miejour qu'avié 
rèn vist. Rousiguè mai soun courchoun soulet eë se remeteguè en 
casso. Las, ablasiga, anavo rintra sus lou tard à soun cabanoun, 
quand, tout à n-un cop, ié partiguè de davans li pèd un aucelas que 
s'anè pausa sus un óulivié bèn à pourtado. 

A la fin finalo, faguè Janetto, la faren vira la brocho! E agantè 
soun fusiéu : Pan ! pataflòu ! moun aucelas, gros coume un pijoun, 
darruno de l'aubre. Janetto cour lou rambaia, eë es proun estouna de 
ié vèire un plumage coume n'avié jamai vist de tant bèu: de plumo 
verdo, de plumo jauno, de plumo roujo! E lou regardavo e lou 
souspesavo sus sa man, lou viravo de tóuti li biais, e s'avisavo que 
s'avié un bèu plumage, pesavo gaire: «Oh! paure de tu, ié fasié 
en ié paupant lou pitre qu'aurias di un coutèu, coume siés maigre ! 
oh ! s'es poussible! Mai coume se fai, pauro bèsti, que fugues maigro 
coume acò ?.,. » 

A.n-aquelo questioun l'aucèu durbiguè soun iue eë ié respounde- 
guè: 
« Siéu esta malaut! » j 

Janetto, en l'ausènt parla, sachè plus ounte n'èro, se dounè pòu, 
lachè l'aucèu eë s'encourreguè 'n cridant : 

« Siéu un malurous ! ai tuia un ome! » 

E vague de courre ! 

Quau vous a pas di que, coume vai arriba â soun cabanoun pèr 
s'estrema, pataflòu ! brounco e toumbo de mourre-bourdoun. Tout 
matrassa, lou paure Janetto s'aukouro e dequé vèi ? Lou creirés pas : 
vèi que s'es entrambla à si cese qu'avien greia e avien jita de cour- 
rejolo talamen longo, qu'aguè proun obro pèr se n'en desembouia li 


-cambo ! 


_ 74 = 


Lou lendeman, lou troumpetoun de Malamort publicavo pèr car. 
riero que bono estreno sarié dounado à-n-aquéu qu'atrouvarié low 
parrouquet di mourgo de l'espitau de Carpentras que s'èro escapa 
de sa gàbi. 

LOU CASCARELET. 


Dóu tèms que lou chin se grato, 
La lèbre s'escapo. 





MAIANO 


-SOUNET DI A MAIANO PÈR EN SEXTIUS MICHEL QUAND IÉ SOUN VENGU: 
LI FELIBRE (7 D'AVOUST.) 


l'a 'n vilage dre dis Aupiho, 

Sus lou camin de Sant-Roumié, 
Mounte fan soun nis li ramié, 
Mounte fan soun mèu lis abiho. 


Embaumon aqui li cacio, 

Aqui blanquejon li poumié ; 
Mai ço que ié greio en proumié 
Es la flour de la pouësio. 


Clarejas, li cap-d'obro, dau ! 
Nerto, Mirèio, Calendau, 
Lis Isclo d'Or, tout ço qu'encanto 1 


Ié flouris tambèn la Bèuta, 

Ço que fai qu'un jour, o ciéuta ! 

Te diran « Maiano-la-Santo ». 
SEXTIUS MICHEL. 





De la pasto de moun coumpaire, grosso poumpo à moun fihòu: 

CASSIS E LI LANGOUSTO 
Un drole de prouvèrbi que se dis à la Cióutat e dins lou gou di, 
co : 


En 1822, li langousto prenguèron Cassis. 


Parèis qu'aquel an, efetivamen, la mar se trouvant desmountado 
pèr uno grand tempèsto, o broufounié de levant, un bèu matin, 
li Cassiden, quand durbiguèron si fenèstro, veguèron, espanta, touto. 
uno armado de langousto, arpudo e banarudo, qu'escalavon si car- 
riero e sis oustau. 

Se n'acampè de bèlli banasto ! 

E despièi, quand arribo quauque estraourdinàri, quand, pèr ei« 
sèmple, em'un marrit jo, pèr quauque cop d'asard, un jougadou, 
gagno la partido, la galarié alor dis coume counclusioun : 


En 1822, li langousto prenguèron Cassis. 
(L'AIÒLI. ) 


CANSOUN 


REFRIN. 


Iéu fau mei pantai lei pu bèu, 
Quand dins la mar encantarello 
S'es nega plan-plan lou soulèu, 
Au cant de l'erso bressarello. 


Au calabrun quand la calamo 

Es sus la mar, sènti moun amo 

Trefouli, e ma muso vèn 

Ispira moun couar de jouvènt : 

La douço auro que mi poutouno 

De soun boufe tant frescoulet, 

Vèn à moun auriho, e cantouno 

Coume l'èr d'un siave coublet. - Refrin. 

Souto la luno e leis estello, 

Dins la nue que leis enmantello 

Cànti la mar, sei revoulun, 

Sei cant d'amour. sei rangoulun, 

Ei poulit souen de la musico . 

Dóu dous ventoulet cantadis. 

Siavo musiqueto angelico 

Que sèmblo un cant dóu Paradis. -Â Refrin. 


Mai pèr fes la luno es neblouso, 
E, subre l'oundo souloumbrouso, 
Au travès dei niéu celestiau, 
Mando quàuqui rai argentau. 

Ei pouncho deis erso qu'oundejon 
(Boufo un ventoulet mistoulin) 

De pichóunei lusour blanquejon, 
Bressado, balan-balalin. -- Refrin. 


Bello es tambèn la bramadisso 

De la mar, quand boulegadisso 

Contro lei roucas vèn turta, 

Tant fouart que rèn pòu l'arresta, 

Quouro boufo la tremountano 

O lou mistrau. Qu'es bèu lou bram 

Que s'ausisse dins la chavano, 

Quand lou tront ourlo au lum dei lamp. - Refrin. 


Tèms catiéu, bounasso o calamo, 

Auro douço o mistrau que bramo, 

Cèu estela, oumbrun negras 

Au treboulun coumo à la pas, 

Vau à la mar que mi pivello ; 

Quand la vau vèire à jour fali, 

Davans la bèuta que desvèlo, 

Fau lei pantai lei mai poulit. - Refrin. 


Marsiho. JÒRGI ALLIÉ. 


v 

UN MIRACLE 


Tambèn autre-tèms se fasié li gràndi manœuvres, e quand li troupo. 
dóu rèi avien chaupina li recordo, arribavo que lis entendènt de 
l'armado pagavon quàuqui fes lou daumage, s'èro un grand segnour- 
que l'avié subi; mai s'èro un paure païsan, falié que lou mes- 
quin boutèsse sa lengo dins sa pòchi, car se reclamavo, pèr lou 
faire teisa, proun souvènt ié ramounavon lis esquino em' un balaus. 
de lambrusco. 

Pamens n'i'aguè un que sachè se faire paga : eiçò arribè dóu tèms. 
dóu rèi Enri IV, qu'a toujour passa is iue de tóuti pèr un brave ome. 
Vès-eici que si troupo manoubravon dins la Gascougno, e vague de 
chaupina li blad, ë vague de cauca li luserno, e vague d'afoundra 
li vigno ! Un paure païisanas qu'avié semena un pichot tros de cese, 
grand tres cop coume un moucadou, mai que coumtavo aqui-dessus. 
pèr pas manja soun pan soulet, aguè la curiousita de vèire lis eiser- 
cice de l'armado dóu rèi ; e'm'acò se venguè planta sus lou bord de. 
soun cantoun de terro. Dóu tèms que badavo coume un Coulau, en 
vesènt li bèu cavalié e li bèu fantassin abiha de blu e de rouge, uno 
troupo de Souïsse emé sis alabardo intro dins si cese e, pecaire, ié- 
bouto coume un femié! Tout es estripa, escracha, derraba! Es. 
uno pieta. 

Lou paure ome saup que fau pas reclama, senoun, garo la lam-. 
brusco. Pamens, se dis, se lou rèi sabié lou tort que me fan si troupo, 
segur me lou pagarié. Alor, lou mesquin, qu'èro pas sot, se bouto à. 
crida : « Miracle! Miracle! Miracle ! » Lis óuficié dóu rèi vènon e ié 
demandon perqué crido : Miracle! Mai éu noun ié respond e crido 
que mai fort : « Miracle ! Miracle ! » Bèn tant quelou rèi l'ausiguè, 
e coume cresié gaire i miracle, vite venguè pèr vèire ço que n'èro : e 
lou paure païsan de mai crida: Miracle! Alor lou rèi ié diguè: 
-- Mai, brave ome, perqué cridas coume acò : Miracle ? 

-- Sire moun rèi, respoustè lou païsan, es pas un miracle? Regar- 
das : aviéu semena de cese dins moun champ e i'a sourti uno ar= 
mado de Souïsse! --Â => 

Lou rèi coumprenguè, riguè, e ié faguè paga si cese. 

LOU CASCARELET. 





Douna es ounour, demanda es doulour 

INNE GREGAU 


«Pouësio de F. Mistral. Musico de Â. Borel. 
` = Freremen, 


d'En 


Dins lou matin la mar se fai vióu-leto, 
rall. a tempo 


HER 


Dins lou cla-run tout se rejou-ve-nis: Au Par- te-non a- 

mount la din- dou-leto, Sian au bèu tèms! vai re-basti soun 


molto vivo. agitato. 

nis. Mi-nervo santo, abrivo ta ci- vè- co Sus lou ra- 
molto rall. j 


tun que manjo lis es- E Sefau mou-ri pèr la patri - 


MII T: == e= Hao! 


-_ AA" 




















grè -co, Rampau  deDiéu! se mor jamai qu'un cop. Se fau mou- 

ri pèr la patri- o grè-co, Rampau de Diéu ! se mor jamai qu'un cop. 

Dins lou matin la mar se fai vióuleto, 

Dins lou clarun tout se rejouvenis : 

Au Partenon amount la dindouleto, 

Sian au bèu tèms ! vai rebasti soun nis. 
Minervo santo, abrivo ta civèco 

Sus lou ratun que manjo lis escot! 

Se fau mouri pèr la patrio grèco, 

Rampau de Diéu ! se mor jamai qu'un cop. 


Sèmpre que mai l'oundo se fai daurado, 
Sian au bèu tèms! Mai au cresten di baus, 
De Proumetiéu estrassant la courado, 
Negrejo alin un grand vóutour à paus. 

Pèr cousseja l'aucelas que te bèco, 

Enfant dis isclo, armejo toun barcot : 

Se fau mouri pèr la patrio grèco. 

Rampau de Diéu ! se mor jamai qu'un cop. 


Ausès crida l'antico:Pitounisso : 

-« Vitòri pèr li felen di mié-diéu ! » 

Dóu mount Ida fin-qu'au ribas de Niço 

Lis óulivié boumbisson renadiéu. 

Fusiéu en man, zóu ! escalen la brèco, 

De Salamino esbrudissènt l'ecò : 

:Se fau mouri pèr la patrio grèco, 

Rampau de Diéu ! se mor jamai qu'un cop. 


Alestissès vòsti raubeto blanco 

Pèr espousa li nòvi de retour : 

Anas coupa, nouvieto, à la calanco, 

Lou verd lausié pèr vòsti redemtour ! 
Davans l'Europo agrouvassado e nèco, 
Beguen, jouvènt, la glòri à plen de got : 
Se fau mouri pèr la patrio grèco, 

Rampau de Diéu ! se mor jamai qu'un cop. 


`Go que s'es vist pòu mai se vèire, fraire! 
E, s'au trelus d'aquéli roucas rous 
Divinamen l'ome a pouscu retraire 
.De tóuti si pantai lou mai courous, 


- 80 =Â 


L'amo crestiano aqui restarié mèco ! 

E gibarian sus noste rasigot? 

Se fau mouri pèr la patrio grèco, 

Rampau de Diéu ! se mor jamai qu'un cop. 


De Maratoun seguènt lou bèu courrèire, 

Se cabussan, auren fa ço que fau ! 

E, mescladis au sang de noste rèire 
Leounidas, noste sang triounfau 
Enrouitara lou courau di pastèco 

E lou rasin que pènjo au paligot : 

Se fau mouri pèr la patrio grèco, 

Rampau de Diéu ! se mor jamai qu'un cop. 


Mai tres milo an d'istòri nous fan laume. 
Auto ! vesèn deja lou mounumen 
Ounte avèn fe que lou Fènis replume, 
Desenmasca de soun long patimen. 
La Miejo-Luno, i sablas de la Mèco ! 
De noste azur, soulèu, coucho-m'acò... 
Se fau mouri pèr la patrio grèco, 
. Rampau de Diéu ! se mor jamai qu'un cop. 


Maiano en Prouvènço. F. MISTRAL. 





LA MARRIDO MEMÒRI 


_En devenènt vièi avié perdu la memòri, Moussu Galeroun, curat 
di Baus, e i'arribavo de faire d'aquéii coufo grosso coume la roco 
de Sarragan : 

Avié l'abitudo, aqueste bon vièi curat, d'ana dina tóuti li dimècre 
emé Moussu lou Comte dis Ourtigo à soun castèu de la Massanc 
A qui i'avié toujour bono taulo messo e gaio coumpagno. 

Vès-aqui qu'un jour Moussu lou Comte toumbè malaut, e fai 
crèire que lou fuguè seriousamen, car n'en mouriguè ! Lèu-lèu li cas- 
telan en plour mandèron la tristo nouvello à Moussu Galeroun, lov 
curat di Baus. 





- 84 


Lou dimècre d'après, noste bon Moussu Galeroun avié óublida, 
parèis, que Moussu lou comte avié rendu soun amo à Diéu, partigué 
coume à l'acoustumado pèr ana dina au castèu: Sounè à la porto e 
la servicialo touto desfaciado venguè ié durbi. E coume Moussu 
Galeroun ié demandavo s'avié bouta lou vin au fres, la pauro femo 
ié fasié en plourant : 

j a sabès dounc pas que noste bon Comte es mort despièi vue 
jour | 

-- Ah! faguè Moussu Galeroun en se gratant l'auriho, eh bèn, 
cresiéu pas que i'aguèsse tant pau de tèms !... | 


LOU CASCARELET. 


Bastardaio, 
Noun es parentaio, 


LOU BON JOUR 


A Clareto Astruc. 


Paire e maire, l'amo raianto 

D'un bonur qu'is iue bouto un plour, 
Menon li primi coumunianto 

A la glèiso coumo de flour. 


Dins la basilico giganto 
Ount' li cire fan quàsi jour 
Sentès au cor que vous aganto 
Uno misteriouso temour. 


Pereilalin, i proumié banc, 


Courouno blanco e velet blanc, 
Vous mostron 'n eissam de nouvieto 


En quau, de sa crous, Jèuse-Crist 
Soun espous celestiau, sourris 
E di fianço fai la babeto. 


Cano, lou 4 de jun 1896. M. RAIMBAUD. 

LA MARRIDO SENTIDO 


Autre-tèms, èro l'abitudo en Camargo, eë l'ès encaro uei, qu'en 
'chasque mas se tuiavo un porc. De vèire acò, lou curat d'Aubaroun 
se decidè peréu de n'en croumpa un. = 

Quand lou bestiàri siguè gras, Moussu lou curat faguè à sa servi - 
cialo : 

=Ê Misè Finet, escoutas un pau. Noste porc me sèmblo preste, se 
lou tuavian un d'aquésti jour. 

-_- Coume voudrés, Moussu lou curat, anarai averti lou bouchié. 

-- Ah! pèr acò, nàni. Fau lou tua que res n'en sache rèn. 

-- Mai coume vai ? 

- Vai, ma pauro Misè, que tóuti mi parrouquian quand an tuia 
soun porc m'an adu la fricassèio, e se sabon que iéu tuie lou miéu e 
n'i'en baie ges, passarai pèr un groussieras e se geinaran pas pèr dire 
qu'es iéu que siéu lou porc... Pamens, lou vesès, à mens de me 
n'en ges leissa, pode pas ié rèndre la bono maniero : un pau is un, 
un pau is autre, ié passarié tout. Alor veici ço qu'ai pensa; iéu, vous, 
emé lou pichot clerjoun Janet, faren aquelo obro sèns rèn dire. 
Anas vèire Janet e i'esplicarés li causo coume soun. 

--- E quouro pensas de tuia, Moussu lou curat? 

- Tuiaren deman de vèspre, soulamen recoumandas au pichot de 
pas muta, que digue rèn en res, pas un mot à soun oustau. 

-- Sigués tranquile, Moussu lou curat, avertirai Janet. 

- N'en diguen pas mai, Misè Finet, e preparas bèn tout ço que fau. 

`La servicialo courreguè averti Janet, i'espliquè bèn perqué falié 
rèn dire e s'entournè prepara lis eisino pèr li boudin e li saucisso. 

Mai, fisas-vous dis enfant ! lou pichot fuguè pas pulèu à soun ous- 
tau que countè tout à soun paire. 

-- Ah ! es ansin, faguè aqueste. Ah! o, Moussu lou curat comto de 
tuia soun porc e de n'en ges douna 'n res, eh bèn ! laisso faire, se la 
vòu pas douna, la fricassèio, l'anaren querre nautre ? Veiras acò. 

Lou vèspre, quand venguè susli dès ouro, que tout Aubarre"r 
dourmié, Jan emé soun paire filon plan-plan vers la çlastro. Ari 
sus lou lindau, meton l'auriho à la sarraio ë entèndon Moussu ' 
curat que rounflo coumo un cibot; de l'autre coustat, Misè Fir 
un pau pus fin, rounflavo coume uno baudufo. Es lou moum 
diguèron. 

.Alor plan-plan duerbon la porto dóu pouciéu e menon lóu 'iôble , ` 


<à soun oustau. 


Siguè lèu fa de i'estaca lou mourre pèr l'empacha de brama, 
-em'açò lou saunèron. Passèron la niue à l'esbouienta, lou rascla, lou 
-cura, lou sala e faire li boudin. Quand siguè jour, avien acampa 
-fam, manjèron uno bono sartanado de boudin, 

.pleno, lou pichot partiguè pèr ana servi la messo. 

Es pas pulèu à la sacrestié que Moussu lou curat ié fai: 

- Sabes, Jan, aquesto niue m'an rauba moun porc. _ 

-_-> Oh! d'aquéu moussu lou curat! coume lou dis bèn, sèmblo 
qu'es verai. Se lou disès toujour ansin li gènt lou creiran. 

--+ Mai es pas pèr rire, moun enfant, me l'an bèn pres. 

-- Ah! Moussu lou curat, lou voulias tout pèr vous, eh bèn ! lou 
-bon Diéu vous a puni. 

-- As resoun, Jan, acò fai vèire ! Soulamen n'en parles pas, ta- 
-charai mouièn de n'avé quauco sentido,.e belèu trouvaren lou laire. 

.-Em'acò, moussu lou curat diguè sa messo sènso mai ié pensa. Rintra 
-à la sacrestié, Janet, que se n'èro mes enjusqu'is auriho, tout en 
-levant soun subrepelis, faguè 'n rot que sentié li boudin d'uno lègo. 


-- Eh bèn, moussu lou curat, n'avès encaro ges agu de sentido 
de voste porc ? s 


=- Noun, moun enfant, ges. 


-- Eh bèn, iéu me sèmblo, Moussu lou curat, que poudès pas ana 
Liuen sènso n'avé. 

--- Creses, Jan? ah! s'acò poudié èstre. 

Mai parèis que raoussu lou curat èro enrauma dóu cervèu,, senti- 
guè rèn, ni aquéu jour, ni lou lendeman, ni lis àutri jour; e lou pichot 
semblavo que lou fasié esprès... Em'acò après chasco, alenado se 
viravo de-vers Moussu lou curat eë ié demandavo se'n'avié pancaro 
sentido de quaucarèn... | 

Mai tout pren fin. Au bout de la semano, adiéu la fricassèio, emai 
li boudin, emai li bon moussèu prefuma de sàuvi. `” ` 3787 

Lou jour que manjèron lou darrié tros, Janet, \'un pau groumand, 
n'en prenguè mai qu'à l'acoustumado. Em'acò sus tou' tantost, au 
retour d'un enterramen, avien camina vite,  en' se beissant, sènso 
que lou paure Janet -pousquèsse lou reteni, (vai-t-en faire lanlèro), 
i'escapè 'u vènt espetaclous. Lou paure enfan t venguè rougë coume 
un grato-quiéu : vite se revirè de-vers mous su lou curat, que, 

'as, faguè coume s'avié rèn entendu, e tout vergougnous ié diguè : 


bra- 


em'acò, la panso 


«œ 

- Alor, Moussu lou curat, avès encaro ges agu de sentido de 
voste porc ? 
-- E, nàni, moun enfant. 
_.= Tant pis, moussu lou curat, tant pis ! Se n'avès ges agu dins 
aquesto semano, poudès n'en faire voste dòu. Aro voste porc es 
acaba, pòu plus vous n'arriba, ni d'eici ni d'eila lou mendre vènt ni 
` la mendro sentido, es iéu que vous lou dise, e... lou regrète, moussu 
' lou curat, poudès pas lou coumprendre mai, lou regrète belèu mai 
que vous ! j 


` Castèu-Reinard. J. SICARD. 


L'OUSTAU 


A MA FEMO 


Heureux ceux qui naissent, vivent et 
meurent dans la méme maison : La maison 
des aïeux. 


M. DE CHALUS. 


Recitant moun pater en lengo de Prouvènço, 
Bretounejant mis oremus, 

Ai viscu moun enfanço e proun de ma jouvènço 
Dins l'oustau de Nostradamus. * 


Moun Diéu ! lou bel oustau ! De fes quand me remembre, 
Sa tourre emé soun tourrihoun 

Si vàsti salo z'auto e si vint-e-dous membre 
Soun grand escalié 'n virouioun, 


* L'OUSTAU DE NOSTRADAMUS es ço qu'apelon: La coumuno anciano, Teni 
touto la carriero de front. 

Si vòuto en arestié, si saumié, si traveto 
Bluio e blanco, d'un goust causi ; 

Soun pourtau clavela, soun martèu, si claveto, 
Soun large barda tout gausi, 


Sis àuti chaminèio en maubre d'Eigaliero 
Vena de brun e taca d'or. 

E si fenèstro en crous, soun pous, sis aigadiero 
Griso, embrecado sus li bord ; 


Sis estràngi gargouio e si claus en acanto, 
Si lòngui friso en bas-relèu ; 

E subre soun pourtau sa tèsto de bacanto 
Touto daurado de soulèu. 


E pièi dedins la cour, uno largo figuiero, 
'M'un autin de Madalenen 

"Ounte venian gousta l'estiéu à la fresquiero 
D'un bon meloun cavaiounen. 


E soun cledat de bos, e sa grand porto griso, 
Coume la de Sant-Tadèo. * 

Que pourtavo au mitan gravado sus la friso 
En letro d'or : ^* Soli deo!... 


Ld 
o e e o = ` * « o v . . Ld e. e o o . e o o e o e 6 » 

II 


Aro siéu à l'oustau e di conse e di rèire 
L'oustau de vilo dis encian. 

A cousta de la glèiso ounte conse emai prèire 
Vesinejavon en crestian. 


De noste oustau anti, ai restaura la porto 
(La glèiso es bastido de nòu). 

Ié vesès en intrant uno lauso que porto : 
« Milo sièis cèntequatre-vint nòu 


* Mounastié Sicilian vesita pèr Nostradamus, souventifés, 
** Deviso de Nostradamus. 

« Estènt conse : Pèire Vincèns, Louviset Carle, 
« Estève Icard. » Brave, erudit, 
Èron se dis... E se n'en parle 
Es que moun paire me la di. 


Au founs dóu couradou, mountant en cacalaus»o,, 
Un large e superbe escalié 

Oundra dins si cantoun de rousàci, de lauso 
De flour sus tóuti li. palié. 


De bas-relèu de gip, d'enciàni gravaduro, 
Un planisfèri Babinet 

De cano, un ficheiroun, un rèsto d'armaduro, 
Counduson à moun gabinet. 


Aqui ai reüni viéure de touto mèrço 
Qu'ai atrouva, que m'an douna : 

Istòri naturalo, obro d'art, de coumèrço, 
Foussile aupen couleiciouna. 


Estatüio, tablèu, libre, crous eë medaio 
Tout moun passat triste o flouri, 

O mort! rapello-te quand vendras 'mé ta daio, 
Qu'es aqui que vole mouri ! 


Sant-Roumié, 15 d'avoust de 1896. MARIUS GIRARD. 
(Tira di Cabro-fiò,pouësio entimo, en preparacioun.) 


LI BIHET DE LA LOUTARIÉ 


Misè Bregito, la servicialo de moussu lou curat de Sant-Roumié, 
avié sounja que prenié tres bihet de la loutarié e que gagnavo lou 
gros lot, quaucarèn coume tres o quatre douire d'escut ? 

--+ Grando Nostro-Damo de Lourdo ! se diguè en se revihant, m'ar 
toujour afourti que ço que l'on vesié en sounge arribavo de segur. 
E anè lèu-lèu counta soun. afaire à la Galineto, la ferao dóu sacres. 
tan de la parròqui : 

-- Ma bello, ié faguè, ai sounja que gagnave lou gros lot ; qua- 
simen prendriéu tres. bihet; se pèr cop d'asard acò se fasié que 
gagnèsse dóu bon, moussu lon curat poudrié se cerca uno autro 
servicial0...  . ` | 

-+ E quénti soun, li, tres -numesò que t'an fa. gagpa en sounge? 
demandè la Galineto. j | 

= Boufre de sort! me n'en rapelle plus !., Siéu-ti niaiso? agué 
óublida acò ! Eh bèn, aro, dequé ié sian pèr faire ? 

-- Te boutes pas lou fiò au sang pèr acò : te sara facile de li re- 
trouva, as que d'ana lou demanda à-n-un fòu. I'a rèn à-n-un fòu pèr 
devina de causo ansin. 

--+ Se veniés emé iéu à l'asile de Sant-Pau, auriéu pas tant crento, 

--+ Es pas de refus; e pièi, vai, counèisse moussu lou direitour 
que nous leissara parla au fòu que voudren. 

E li dos coumaire aguènt feni d'escouba, l'uno la glèiso e l'autro 
la clastro, partiguèron pèr Sant Pau. _ . 

Sounèron à la campaneto dóu grand pourtau, e l'asard faguè que 
fuguè just un fòu que venguè ié durbi. 

Anèron pas plus liuen. Misè Bregito ié countè soun afaire e lou 
fòu l'escoutè en tenènt si mino coume un pourtaire de boudin : 

-- Es qu'acò? faguè, mai es simple coume bonjour de retrouva li 
tres numerò que dèvon sourti. 

E lou fòu prenguè un craioun em'un tros de papié, eë vague de 
grifouna de chifro. Pièi se boutavo lou det sus. lou front e fasié ve. 
jaire de carcula.... remiéutejavo : aquéu pòu sourti, aquéu pòu pas 
sourti, aquéu sourtira. Quand aguè proun fa de grimaço, faguè uno 
bouleto dóu papié qu'avié mascara de chifro de touto meno, dur- 


biguè uno barjo grando coume un four e l'avalè en fasènt lis iue 


blanc. | 

Quand la bouleto aguè passa, noste fòu se virè vers li dos fema 
qu'esperavon sa dicho, e ié faguè : 

-- L'afaire es bono : Vendrés deman sus lou tantost, osco segura. 
li tres bihet saran sourti !.. . 


LOU CASCARELET. 


Un doun trop espera 
s Es vendu e noun douna. 

UNO NOÇO DE VILAGE 


PÈR LOU MARIAGE DE MOUN NEBOUT LAZARE MONTAGARD 
EMÉ MADAMISELLO ROUSALiO JULIAN 





CANT DÓU NÔVI 


Èr de : Vau-Cluso, de T. Aubanel. 


Quand sian jouine lou bèl age! 
Au vilage, 
Li chatouno e li jouvènt, 
Pèr se vèire van souvènt 
Lou dimenche i proumenado, 
E d'aquéli tourtourèu, 
l'a toujour quauque parèu 
Que s'agrado ; 
E qu'atrovon dous 
D'ana dous en dous ! 


Nautre, adounc poudèn lou dire 
Sènso rire, 
Nous n'en sian bèn proun douna 
Dóu plesi de proumena ; 
E ço que disié lou prèire 
Nous n'en fichavian segur : 
Après vèspro, que bonur 
De nous vèire! 
E coume èro dous 
D'ana tóuti dous ! 


Au draiòu di Garrigueto, 
Amigueto, 

Sus la routo e Camp-Cabèu, 

N'en fasian de pantai bèu !.. 

N'avian pas besoun dis autre, 
Avian tant d'amour au cor... 
E jamai un desacord 
Entre nautre; 
Tambèn qu'èro dous 
D'ana tóuti dous ! 


. Mai que siés, bèu calignage ? 


Un passage. 
Car fau pièi se decida 
Un jour de se marida ; 
Vuei, de Diéu, la man mistico 
A beni nòstis. amour, 
E pousquen canta toujour 
Soun cantico : 
l'a rèn de tant dous 
Que de viéure à dous! 





CANT DE LA NÒVIO 
Èr: Dis Estello, de T. Aubanel. 


Perqué sus nòsti jóuini vido 

Diéu largo sa benedicioun, 

Canten dis amo amourousido 
La cansoun. 


REFRIN 


Lou cor siau e l'imour galoio, 
Parten pèr lou païs tant dous, 
Lou païs di peno e di joio 

Dis espous. 
Rescountraren dins noste viage, 
De fes quauque marrit roudan, 
Tenen-nous dounc emé courage 

Pèr la man. 


Lou cor siau e l'imour galoio..* 
g 

Dins li pervenco 0o li caussido, 

Pèr li draiòu o li founsa, 

Tenen-nous bèn, touto la vido, 
Embrassa. : 

Lou cor siau e l'imour galoio... 


Es lou travai e l'esperanço 

Que fan lis oustau agradiéu, 

Adounc aguen pleno fisanço 
Au bon Diéu ! 


Lou cor siau e l'imour galoio, 
Parten pèr lou païs tant dous, 
Lou païs di peno e di jojo 
Dis: espous. 
ANFOS TAVAN. 


LOU RETRA 


L'autre jour, Moussu Genin, lou marchand d'antiqueta de Cas- 
tèu-Reinard, passavo sus lou cous em' un grand mirau souto lou bras. 

Vaqui que rescontro Mourre fin que ié fai: 

-- Avès pas crento un gaiard cadèu coume vous de vous faire 
ajuda pèr pourta uno clincleto coume acò ? 

-- Crese que li veno te moron, Mourre fin, espincho bèn; ounte 
veses que quaucun m'ajudo ? 

-- E aquéu que s'esquicho aqui souto voste bras au milan dóu 
cadre e que porto tout, voudrias pamens pas me faire encrèire qu'en- 
fielo de perlo o qu'es lou retra d'un coudoun ? 


Castèu-Reinard. ' J. S. 





Lou pichoun fai coume pòu, ua 
E lou grand fai coume vòu. ` 


Ë 2 aertrilhreEDAD DA AIAIEL 


-_ 9 -_ 
LIS ESPINO 


Quand lou printèms enmantello 
Lis ort de si rai poulit, 

Sus li rousié trefouli 

Dirias qu'a plóugu d'estello. 


Tre que l'ivèr s'empestello, 
Li parèu, enfestouli, 
Galant, courron pèr culi ` 
Un bouquet de roso bello. 


Iéu, peréu, sènso temour, 
Dóu mèu di roso .d'amour 
Vouliéu prene ma becado : 


_ Ai ! quand l'espèr me risié, 
Lis espino dóu rousié 
Dins moun cor se soun tancado !' 


JAN MONNÉ. 





VERAN-LA-MORT 
` (Aneidoto tirado de l'istòri de Tarascoun * .) 


. Dins nosto Prouvènço, mai belèu que dins ges d'autre endré, lis- 
escais-noum flourisson. Boudiéu que n'i'a! e de poulit, vous dise 
qu'acò ! Quant i'a pas de gènt dins nòsti vilo e dins nòsti vilage que 
soun couneigu que pèr soun escais-noum! Tè, i'a pas longtèms, ère 
à, Sant-Roumié emé moun ami Goudarèu, de Santo-Cèia. Fau dire 


+ Que me. siegue permés d'espremi eici tóuti mi gramaci à moun ami. 
M. Charle Mourret, lou distingui archivèire de la vilo de Tarascoun, pèr l'a- 
preissamen qu'a mes à me faire teni li doucumen que m'èron necite pèr aquest. 
pichot raconte. 

-que Goudarèu a tambèn un escais-noum que i'es esta douna pèr si 
"cambarado, lis estudiant de Mount-Pelié. A parti dóu jour que dins 
uno galoio vesprado recitè de cor un cant de Mirèio, ié diguèron lou 
felibre, e felibre i'es jamai toumba. Arribo meme que d'àni que i'a 
ié fan : Coume vai que te dison ansin? Siés felibre alor ? - Ò respond, 
siéu felibre... de Paris. - E pèr dequé de Paris ? - Pèr dequé ? Pèr 
co qu'es pas tant de peno !... Ere dounc, pèr n'en reveni à ço que di- 
siéu emé Goudarèu à Sant-Roumié. Demanderian Imbertoun à tóuti 
li camin, à tóuti li caire, à tóuti li cafè. Mai d'Imbertoun, n'i'avié jamai 

es. Subran me remembre qu'Imbertoun avié 'n escais-noum. Coume 
ïé disien, vejan? Champagne, couquin de sort! Ah! moun ami, 
tóuti lou couneiguèron. 

Es pèr dire coume lis escais-noum soun poupulàri. Aro, de mounte 
vènon? Acò se saup pas toujour. N'i'a que soun escais-noum ié vèn 
d'uno marco que se soun facho o qu'avien de neissènço; en d'àutri, 
ié vèr d'uno abitudo qu'an presso ; en d'àutri ié vèn... de soun grand 
o de soun rèire-grand. Mai n'i'a qu'avès bèu cerca, se n'en manco 
que n'atrouvès li resoun, tant vènon de liuen. Tè, quau saup coume 
vai qu'à-n-uno famiho Veran, de Tarascoun, ié dison Veran-la-Mort ? 
Es quaucarèn de proun curious pèr que se raconte. 


* 
x * 


Acò se passavo dóu tèms de la Ligo. Es pas d'aièr, se pòu dire. 
Pèr lou faire pu just, diguen que se passavo à l'acoumençanço de 
l'an 1590. Pavié 'n Prouvènço dos armado, l'armado dóu partit ca- 
touli que voulié pas Enri de Navaro pèr rèi, e l'armado dóu partit 
proutestant que lou voulié. Sus la finalo de 1589, li dos armado 
s'èron rescountrado à Malo-Mort, e l'armado di catouli aguè, coume 
se dis, sa voulado : fuguè pèr elo un desastre. Fièr d'aquelo vitòri, 
d'Ampus que coumandavo l'armado de la Ligo, que lou grand direi- 
tour n'èro lou duque de Savoio, vouguè prene Tarascoun. Eici li 
causo chanjèron. 

Fau dire que li Tarascounen, qu'èron de bràvi gènt, coume soun 
iuei, pardi! tenien pas mai pèr lis un que pèr lis àutri, e voulien 
pas mai faire pèr aquéli que pèr aquéli. Disien coume li felibre de 
Vuei : 

« Nàutri, li bon Prouvençau 
« Awi sufrage universau, 

« Voutaren pèr l'òli 

« E faren l'aiòli. « 

E pièi, vès, se fisavon pas d'acò e fasien bono gardo. Avien de 


bàrri soulide, de bon pourtau, e pèr garni bàrri eë pourtau de sóu- 


dard qu'avien pas fre is iue. D'Ampus sabié tout acò. Coume faire 
alor pèr metre lis àrpio sus Tarascoun ? Pavié qu'uno causo: 
èro de ié rintra pèr suspresso en s'aboucant emé quàuqui Tarascou- 


_ nen que, pèr d'argènt, ié durbirien li porto. Ço que fuguè. Troubè. 


lèu quàuqui malurous qu'un pau d'or ié faguè gau e que proumete- 
guèron tout ço que voulié. Lou tout es que d'Ampus, d'acòrdi 
em'aquéli marridi gènt, tirè lou plan que veici. Lou 8 de janvié. 
(acò se passavo, coume l'ai dejà di, en 1590), li traite devien, 
entre vue eë nòu ouro dóu inatin, souna quatre cop de campano àla 
capello de Nosto-Damo de Bonaventuro que, iuei, aquelo capello, fai 
partido de l'espitau e sert de salo d'isoulamen; aquéu signau devié 
èstre douna uno secoundo fes pèr la grand campano de la glèiso di 
Douminican que s'atrouvavo mounte es iuei lou teatre. Tre que la, 
campano aurié branda, èro di que li counjura se jitarien, pèr li sa- 
gata, sus lis ome de gardo dóu pourtau Sant-Jan, lou soulet que 
fuguèsse pas enmuraia, e en meme tèms li troupo de d'Ampus intra- 
rien dins la vilo pèr aquelo porto. Tout èro dounc bèn adouba e tout 
fuguè lèst. La vèio, qu'èro lou 7 de janvié, d'Ampus fai intra dins 
Tarascoun, en controbando, escoundu dins de carreto de fen, quàuquis- 
un de si sóudard pèr presta d'ajudo i traite Tarascounen; pièi fai 
escoundre touto sa troupo que fasié de douge à quatorge cènts 
ome dins dous mas proche de la vilo, e, tóuti precaucioun bèn 
presso, espèro lou signau. 

Dins Tarascoun, rèn s'èro sachu. Li gènt anavon e venien coume à 
sis abitudo. Res se doutavo de ço que s'alestissié pèr lou lendeman. 
D'ouro en ouro la journado s'acabavo, eë coume en janvié li jour 
soun pichot, la niue fuguè lèu aqui. De tout caire, à travès carriero, 
acousseja pèr la fre que fasié peta li cop de taloun sus lou sòu, li 
gènt rintravon dins sis oustau. N'i'avié forço pamens qu'avans de 
s'embarra, anavon dire sis ouro o faire quauque bout de pre- 


_ guiero, quau à Santo-Marto, quau à Nosto-Damo de Bonaventuro, 


quau à la glèiso di Douminican. Avien la fe alor, e pièi, li tèms èron 
tant marrit! D'aquéli qu'èron ana prega dins la glèiso di Doumini- 
can, se n'en devinavo un que ié disien Enri Enri. Ero un brave 
païsan que soufrissié coume lis àutri di malur dóu tèms e que, 
pecaire, en revenènt dóu travai, èro intra 'qui pèr faire si devou- 
cioun. S'èro asseta au founs de la glèiso, davans la capello de sant 

-Antòni, e, la calour de la glèiso l'aguènt surprés, o lou lassige là- 
. guènt gagna, lou brave ome s'èro endourmi. Ds qu'arribè? La glèiso 


se barrè qu'Enri dourmié 'ncaro coume un cibot sus sa cadiero. 


'Quand ss revihè, sabié pas mounte èro. Escoutè: ges de bru, ges 


de mouvemen, un silènci de mort. Regardè : li capello, li lèio basso, 
amatado dins uno sòurnuro esfraiouso, se vesien pas; davanms lou 
mèstre-autar un calèu vihavo, d'or escrincela, que sa flamo. maigri- 
nello espandissié 'mé peno sus un rode estré uno clarta fcusco que 


` tout bèu just leissavo destria li causo. Enri se dounè pòu e, coume 
` couneissié lis aise, s'anè embarra dins un counfessiounau. 


Coume van li causo pamens! Enri s'èro pas asseta dins soun 


- counfessiounau qu'entènd uno porto que se durbis. Es pas besoun de 


dire que lou paure ome èro à mita mort d'esfrai. Quau poudié éstre 
acò d'aquélis ouro? Quau i'avié douna la clau de la glèiso? Dequé 
venien faire dins la niue? Enri se disié tout acò, e n'en perdié pas 
uno. La porto s'èro mai barrado plan-plan, e de pas avien crissa 
sus li bard. Quaucun marchavo. Enri escoutavo d'à ment. L'ome pa- 
mens, après quàuqui pas, s'arrèsto, prounóuncio aquest mot : la mort ! 
e s'assèto. Pas pulèu fuguè sus.sa cadiero que la porto se durbis 
tourna-mai plan-plan, e de cauto-cauto quaucun s'avanço en di- 
sènt: la mort! E l'ome qu'èro asseta ié respond : la mort! N'ar- 
rivo un autre: la mort ! dis en intrant: Vaqui n'en un autre, e pièi un 
autre, e un autre encaro, e lóuti dison, tre intra : la mort! e toujour 
l'èro respoundu: la mort! Aro, èron sièis asseta au mitan de.la 
glèiso. Enri qu'èro plus mort que viéu, mai que pamens voulié tout 
saupre, escouto ço que dison. Fuguè lèu vist. Aquélis ome èron li 
traite que s'èron entendu emé d'Ampus. Avien pres la mort pèr mot 
de passo, eë s èron douna rendès-vous dins la glèiso pèr se councerta 
entr' éli sus l'obro que lis esperavo. Quand tout fuguè bèn regla, 
s'en anèron. Enri sachè dounc tout, eë coume entr' éli se sounavon 
pèr soun noum, li couneiguè. Ah ! que se languissié lou brave ome 
que fuguèsse jour ! Noun esniue d'ivèr que noun finigue. -Din, din, 
din, din, din, din... Es la campano que sono pèr la proumiero messo. 
La grand' porto se durbis, lou clerjoun rintro, atubo li cierge, quau- 
qui bràvi gènt s'embournon dins la glèiso, e noste Enri s'en vai. 
Regardas-lou courre, lou lèri ! Rèn l'arrèsto. Dequé que ié digon. 
se reviro pas, e lando que landaras au castèu dóu gouvernaire de lë 
vilo; que ié disien Clamènt. Dire i gardo ço que voulié, faire dereviha 
lou gouvernaire e ié counta l'afaire, ah ! fuguè pas long ! Lèu-lèu lot 


. gouvernaire dono sis ordre, li couspiraire soun arresta, empresouna, 

< tóuti li troupo van garni li pourtau e li bàrri. Aro, eici sian! A 
l'auro dicho, li Tarascounen, pèr engana lis enemi, sonon li campane, 


qu'èro acò lou. signau counvengu 'mé .li traite, e vaqui d'Ampus emé 


sa cavalarié que. vèn, brido abatudo, buta contro lou pourtau Sant- 
Jan que cresié dubert. Paure d'éu! Pin! pan! pan! Li mousque- 
toun .-di. Tarascounen fan uno petarado dóu tron de Diéu, e de la 
troupo di Liga d'àni,.@ noumbrous fuguèron, toumbèron desquiha de 
8i chivau, lis.àutri virèron brido e s'enfugiguèron sèns demanda soun 
rèsto. Quand venguèron, li Tarascounen, pèr auboura li blessa, 
atrouvèron d'Ampus éu-meme ajassa contro soun chivau, blessa 
.gravamen pèr.upno balo de mousquet eë que semblavo, à. si dar- 
Tié badai. Aguèron pieta d'éu; l'aubourèron, lou meteguèron sus 
un baïard e l'aduguèron à la vilo. Mai, pecaire, aguèron bèu à ïé 
-douna tóuti li siuen poussible, mouriguè dous jour après. 

L'on pòu bèn pensa qu'uno fes que li Tarascounen se veguèron vi- 
tourious e foro de tout dangié, s'óucupèron di traite qu'avien manca 
ié faire avé 'n tant marrit sort ëe dóu brave ome que lis avié sauva. 
Pèr li traite, acò fuguè lèu lèst. Dins un vira-d'iue fuguèron penja 
sus la plaço dóu marcat, tóuti sièis à la rengueirado à-n-uno pou- 
trella que tenié pèr un coustat au cantoun de la carriero Sant-Micou- 
lau e pèr l'autre, au cantoun de l: carriero de la Fabrarié qu'es iuei 
la carriero dóu Refüàgi. Sus la poutrello i'escriguèron li noum de 
tóuti e la meteguèron pièi dins lou ravelin dóu pourtau Sant-Jan, 
aquéu precisamen mounte lis enemi devien passa. 

E Enri ? Eauri fuguè felicita, gramacia, lausenja que-noun-sai. Ero de- 
vengu celèbre dóu jour au lendeman; e, coume toujour fasié que re- 
peti aquéu mot de la mort que l'avié tant esfraia dins la glèiso, ié di- 
guèron Enri-la-Mort. Mai gagnè pas qu'un escais-noum à-n-aquel 
afaire. Lou counsèu de la vilo, pèr miés recounèisse lou service qu'avié 
Tendu e peréu pèr ié veni en ajudo, que poudié pas gaire ana travaia 
au champ, menaça qu'èro de-longo pèr li partisan de la Ligo, ié voutè 
dins sa sesiho dóu 7 de febrié 1591, la soumo de cinq cènts escut d'or. 

Fuguè pas la soulo decisioun que prenguè lou counsèu. Voutèron 
encaro qu'un autar nòu sarié auboura coume ex-voto dins la capello 
de Nosto-Damo de Bonaventuro ; que tóuti li jour se ié dirié entre 8 
e 9 ouro de matin, uno messo d'acioun de gràci, seguido d'uno 
sounarié de cènt cop de campana ; qu'à despart d'acò tóuti lis an, lou 
8 de janvié, se cantarié uno grand-messo e se farié uno proucessioun 
generalo eë en musico pèr touto la vilo. 


* 
* »* 

Eh bèn, -- quand parlave de la forço dis escais-noum! -- Lou noum 
di counjura s'óublidè ; la poutrello qu'avié servi de poutènci desparei- 
guè ; la messo journadiero d'acioun de gràci, la sounarié di cènt cop 
de campano que la seguissien, la grand'messo emé la proucessioun 
en musico dóu 8 de janvié, tout acò fuguè suprima pèr un arrèst dóu 
Parlamen d'Ais dóu 28 de febrié 1613, pres, meme, sus la requisto dis 
abitant de Tarascoun e à l'efèt d'abouli lou souveni d'uno tant laido 
trahisoun ; bèn mai, partisan e enemi de la Ligo, tóuti s'embrassè- 
ron e freirejèron uno fes Enri 1V mounta sus lou trone, ë dequé 
soubrè de touto aquelo boulegadisso? Un escais-noum. Enri èro 
toujour Enri-la-Mort. Coume de soun maridage aguè ges de gar- 
' çoun, aquel escais-noum passè à la famiho de sa femo, e longo-mai 
N Veran s'appelèron Veran-la-Mort e iuei encaro i'a li Veran-la- 

ort. 


` 
JULI VERAN. 





L'INIMITABLE 


Aro sias engana dins tóuti lis afaire: 

Se contro-fai lou la, lou burre, li boudin, 
Mai, Saboun Mikadò, tu pèr te contro-faire 
Tóuti lis enguentiè i'an perdu soun latin. 


LA TERRO 


La terro es l'enimo inmourtalo, 
La terro es rèn, la terro es tout ; 
Es lou neant ounte s'atalo 

Lou plus grand endevenidou. 


La terro fai la creaturo, 

E dóu meme flanc sort ansin, 
Dins si milanto pourtaduro, 
Paure, riche, sant, assassin, 

De la terro sort pan e souco, 
Que pèr tóuti saup gaubeja 

E qu'emboucarié chasco bouco 
Se l'on sabié se parteja. 


E la terro bastis li bòri 

Pèr lou recàti di mourtau, 

E tóuti aurien lou blanc dóu pòrri 
Se i'avié pas tant de catau. 


E de la terro sort lis aubre 
Que nous semoundon si cansoun 
E que rescaufon noste maubre 
Quand d'ivèr pico la sesoun. 


Pièi, enfin, coume uno liouno 

Jalouso de si liouncèu, 

Quand la terro vèi que raiouno 
Pèr sis enfant plus rèn au cèu, 


Desesperado, mita folo, 
Matrassado pèr lou mau-cor, 
Liéuro soun sen à la picolo 
De l'aclapaire sènso cor, 


E soun sen devèn cros, de brèsso ; 

Dins si flanc retournon li fiéu. 

E de la terro la tendresso 

Plus forto es que l'amour de Diéu ! 
LOUIS ASTRUC, 





MES DE MAI, FRES E GAI 


Que fai bon lou matin ! Aièr quand me levave, 
Tóuti li passeroun fasien soun riéu-chiéu-chiéu Ï 
La vesino durbié soun ridèu blanc, e iéu 

Au saboun Mikadò .cha, cha, cha me lavave, 

SEXTIUS MICHEL 


Li fèsto cigaliero e felibrenco, mai que jamai resplendènto, aquest 
an, restaran coume uno inóublidablo manifestacioun de la poupula- 
rita sèmpre creissènto de nosto Reneissènço miejournalo e dóu prou- 
grès dis idèio de decentralisacioun literàri. Mau-despié li verinous, li 
renaire e lis arlèri, jamai, se pòu dire, en regardant li causo de naut, 
lou Felibrige avié miés moustra soun pouderous espandimen, e lou 
vièi tiatre d'Aurenjo reviéuda magnificamen, n'es lou testimòni au- 
turous davans touto la Franço. 

Es aqui que pèr la proumiero fes, au mitan dóu pople, lou Presidènt 
de la Republico franceso a glourifica la cigalo d'ur e prouclama l'uti- 
lita naciounalo de nosto obro artistico. 

Coumo l'a di poulidamen lou cigalié Enri Fouquier, la Cigalo fai 
d'aro-en-avans partido dis armo de Franço. ` . 

Tout aquéu trelus es d'abord degu is obro pouëtico de nòsti grand 
mèstre : à Roumanille, à Aubanel, à Mistral, à Fèlis Gras. Pièi, tam- 
bèn, à la noblo e forto elouquènci dóu Capoulié, à la bono ispiracioun 
de l'ilustre presidènt de la Cigalo, Benjamin Constant, eë subre-tout à 
la valènço, à la bono imour, à la fe patrioutico de Sextius Michel, que 
tóuti li felibre recouneissènt dèvon gramacia e felicita de tout cor. 

Sextius Michel] es coumo l'encarnacioua e lou retipe d'aquélis en- 
fant dóu Miejour à l'amo ardèr.to, enebria d'ideau e de pouësio, que, 
buta pèr lou soit ver« iou grand Paris, pièi, amcurousi de la vilasso 
enmascarello, cercon, pèr soulas, à ié retrouva, à `é refaire la pi- 
choto patrio, à recaliva soun cor, afrejouli pèr lou neblun, emé li 
dóuci souvenënço dóu rFaïs regreta, 

Coume C(astil-Blaze, Amadiéu Pichot, Adòufe Dumas, Lucian 
Jaufre, aquélis avjòu venera dóu Felibrige de Paris, aquéli precur- 


sour de « la Cigalo » e di cigalié, Sextius mountè vers Paris -+ i'a ' 


long-tèms d'acò, -- brun e bèu prouvençau prouvençalejant, à l'ouro 
ounte Roumanille, en Avigroaun, fasié flouri si Margarideto, e ounte, 
à Paris, Jaussemin prouclamavo davans la cour ela literaturo es- 
balauvido, l'inmourtalita de la lengo d'O. 

Es l'amo ravido d'aquéu reviéure de la parladuro di rèire, d'a« 
quelo aubo dáu Felibrige, que lou brave jouvènt davalè dins aquelo 
carrierouno |alor noumado Contrescarpo, aro, prouvençalamen bate- 
jado Maset, d'ounte poudié vèire eilalin, à l'ourizoun, dóu coustat 


v 

*dóu Pont-Nòu, la caro riserello d'Enri IV, que semblavo l'acouraja 
ven ié*cridant sa famouso paraulo : « Samenas de Gascoun, acò tra. 
` -chis pertout !... » 


E, pamens, èro tout magagna ; mau-grat l'esbléugimen de la capi. 
talo entrevisto, lou jouine Sextius èro un brisounet triste dins la 
sourno cour de l'oustalas di Messajarié, plen de la cridadisso di vei. 
turin, dóu cli-cla di fouit, dóu brut di diligènço trantraianto gus li 
- calado. 

E, caminant long de la Sèino, davans 1 
soun vilajoun flouri de Mallamort, à la bastido peirenalo, à sa Du. 
rènço folo, à soun clar soulèu, à si gènt, i galànti chato qu'eilabas 
avié leissa, li lagremo is iue... ` 


Mai lou proumié moumen de languitudo esvali, noste prouvençau 
reprenguè vitamen sa bono imour e, freiralamen aculi pèr soun 
coumpatrioto Nestor Roqueplan, fiéu coume éu de 
-Sextius Michel se faguè lèu.sa plaço dins lou mounde lit 
versitàri. Ah! li qu'an pas viscu dins Paris 
-dóu Felibrige e de la Cigalo, podon pas se faire uno idèi 
lamen, di lagno d'aquéli que, perdu dins lou fourfoui de la grando 
"vilo, amavon soun païs e sa vièio lengo. 

Ges d'acamp ounte li coumpatrioto pousquèsson s'assembla e 
parla entre éli de la pichoto patrio ! . 

E n'avian, lis afama de pouësio miejournalo, qu'un bon tèms dins 
-+Vannado, à l'entour de la Toussant, quand l'Armana prouvençau 
nous adusié, dins si fuiet ama, lou dous perfum de la terro nada- 
lenco : lou legissian en famiho au recantoun dóu fiò petejant, apre- 
nian pèr cor li vers di mèstre ; redisian, galoi, li conte dóu Casca. 
Telet. Avian qu'aquelo joio ë qu'aquéu soulas. 

Mai, i'a mai de vint an d'acò, la santo Estell 


i palais ufanous, sounjavo à 


Reiau, la Cigalo cantè, rampelant li felibre despatria... 

E alor s'ausiguè dins tout Paris, de cansoun prouvençalo ; lis àutri 
prouvinço vouguèron tambèn cigaleja, e l'aguè, de l'Arc de-triounfle 
enjusquo à la plaço dóu Trone, coume uno inmènso farandoulo, 
menado pèr li felibre jougant dóu flahutet e toucant dóu tambourin, 

À la Cigalo venguè lèu s'ajougne, avars-gardo afougado, lou Feli. 


ant-lèu, de pertout, li Felibre e li Ci 


galié dounant Teisèmple, 
Paris éu-meme rapelant à la prouvinço l” 


ourguei de soun passat e sa 

noublesso descouneigudo, un grand e fegound mouvemen a tremuda 


l'anciano inchaiènço pèr lou vièi parla, lis us, li legèndo, l'antico vido 
franceso, en un afougamen pèr l'estüdi, la mantenènço, la glourifi- 
cacioun de tout aquéu tresor requist ounte tresano l'amo dóu pople, 
ounte trelusis l'esperit de la Franço. 

Es à-n-aquelo obro de bon patrioto que, despièi tout-aro un quart. 
de siècle, s'es counsacra em'uno voio, em'uno ardour de jouvènt 
Sextius Michel, ajudant pouderousamen lou Felibrige parisen, que, 
fidèu à l'ensignamen di mèstre de la Reneissènço mistralenco, es 
sèmpre atravali pèr espandi la couneissènço di causo dóu Miejour, 
lou renoum de sa literaturo plebeiano, pèr reviscoula dins soun païs, 
trop souvènt óublidaire, la memòri di coumpatrioto, serviciau de la 
memo idèio. 

Vaqui perqué, entrepide pelerin, apassiouna pèr aquelo reviéu- 
danço, Sextius Michel es esta lou menaire elouquènt e infatigable 
de noste roumavage, ounte, pouèto e ouratour, a fa resclanti de 


Valènço à Sisteroun la bono paraulo felibrenco. 
MAURISE FAURE, 





La 


NADADO 


Coume de canardoun, coume de granouieto, 
Cabusson li pichot dins lou Rose à-de-rèng, 
Brassejon, fan li mort, just se vèi si testeto, ` 
Pièi se leisson mena plan-plan pèr lou courrènt ! 


Sus la gravo an leissa si*”pichòti sourreto, 
Qu'emé de caialet s'amuson bèn souvènt, 
Car de l'oustau lou paire e tambèn la meireto 
Dins lis iero eilabas garbejon susarènt !.. 

Subran l'un di pichot, moun Diéu ! a davala 
Au mié di vira-vòu dins lis erso esfraiouso, 
Sènso que si coumpan pousquèsson lou sauva !.. 


..... O maire, dequé sièr qu'i raisso souleiouso, 
Te crebèsses lou cors ansin pèr l'abari ! 
D'aquéu tèms toun drouloun, ai ! las, vèn de mouri t 


Bèu-Caire, jun 1897. ANTÒNI BERTHIER . 

LA LIDETO 


CANSOUN 


Paraulo e musico d'AUZIAS JOUVEAU. 
Moderato, 





E-m'un prince va - lènt an fiança La Li-de - to. S'es 


EES ArESrr EEE 
bèu, lou chiva - lié, la cha-to es pouli - de - to; La jouvo es rèino e 
Poco rit. 1o: tempo. 


FESES 


flour, La jouvo es rèino e flour de belour! Tra-ves-sant mar e 


tT Ter === 


- ro, Lou prin-ce vai en guer - ro; La bel- lo, en | en l'espe- 


rant, ver- soun gaüdre de plour. 














== 








Em'un prince valènt an fiança La Lidedo ; 
S'es bèu, lou chivalié, la chato es poulideto ; 
La jouvo es rèino e flour, 
De belour ! 
Travessant mar e terro, 
Lou prince vai en guerro ; 
La bello, en l'esperant,verso un gàudre de plour. 


Poustado niuech e jour en aut de sa tourriho, 
Lou demando à l'aureto, i nivo, à l'auceliho, 
La jouvo, rèino e flour 
De belour ! 

Mai res pòu à la bello 
Adurre de nouvello 
D'aquéu que partiguè flouca de si coulour. 


Quand i'a proun tèms, pamens, que souspiro o qu'eissejo,, 
Pèr coucha la tristesso, un matin s'espacejo 
La jouvo, rèino e flour 
De belour ! 
Mai, dins la fourest soumbro, 
Mut, sutiéu coumo uno oumbro, 
Un bregand la seguis e la raubo, o malour ! 


Lou chivalié revèn au bout de sèt annado, 
E coume noun la vèi, demando ount es aunado 
La jouvo, rèino e fiour 
. De belour! 
Noun sachènt coume faire 
Pèr ié counta l'afaire, 
Si gènt, de la fourest, ié mostron la founsour. 


Lou prince viro brido e coume un loup s'abrivo, 
Car vòu revèire, enfin, que siegue morto o vivo, 
La jouvo, rèino e flour 
De belour ! 
« Oh ! dis, coume que vague, 
Fau que more o que l'ague, 
Car, rèn, senoun moun iro, egalo ma doulour ! » 


l'a sèt jour e sèt niue que furno baumo e tousco, 
Quouro au mitan di gus lou chivalié destousco 
La jouvo, rèino e flour 
De belour ! 
E, soulet contro! quatre, 
A forço de coumbatre, 
La deliéuro e l'entorno au brès de sis amour. 

PÀURI VIÈI 


La Berthier es vèuso i'a uno quingeno d'an ; soun drole es curat 
dins un marrit endré dis Aup; si chato soun establido en Argerio, 
e, pacaire, viéu souleto dins soun pichot oustau d'Entraigo. 

La veguère l'autre jour davans sa porto que toursié de coussóudoun 
e lis enliassavo pèr dougeno emé de redourtoun d'amarino. 

=- Hòu ! ié fau ansin, eh bèn, sian en fatigo ? 

-- Ë vo ! fau bèn faire quaucarèn pèr se leva lou làngui quand 
sias soulet... 

-- E vòstis enfant ? 

-- Teisas-vous ! que n'i'a un qu'es au diable”e lis àutri bèn plus 
liuen ! 

Pàuri vièi ! 

J. DIS ENCARTA MEN. 





UN BON AVIS 


L'aïcool de Mento de Ricqlès au mejan de quàuqui gouto dins un 
vèire d'aigo sucrado fai un béure delicious, refrescant ëe bon marcat, 
calmo subran la set e assanis l'aigo. 

A doso un pau plus forto es un remèdi segur pèr lis endigestioun, 
lis estourdissamen, li mau de cor, la dissentarié, la colerino. 

Es eicelènt pèr li dènt, la bouco e lis àutri siuen dóu cors. 

Preservo peréu dis epidemio e dóu mau de mar. 

Soulamen fau bèn s'avisa que la moulo porte lou noum de Ricqlès, 


DE RABELAIS A ROUMANILLE 


I 


Pèr uno bello niue d'estiéu, 
M'espacejave pensatiéu 

. IÍ bord de la Sèino flourido ; 
Moun amo tristo, anequelido, 

Sounjavo : avié fam d'ideau... 
Despièi long-tèms sus lou lindau 
Dóu tèmple de la Pouësio 

Noun poudié, d'aquelo ambrousio, 
S'assadoula coume voulié - 
Perdudo dins lou fourniguié 

Dóu grand Paris l'acaparaire 
Cercavo lou rode, lou caire 

Ounte lou cèu ié sourrisié, 


II 


Ma pensado, coume uno folo, 
Vanegavo dins l'abandoun, 

Lors escalère sus la colo 

E lèu, dins li bos de Méudoun ` 
Iéu m'atrouvère. Encantarello 
La luno espouscavo si rai, 
Beluguejavon lis estello 

Dedins aquelo niue de mai. 

E subran vaqui qu'uno oumbrino 
Apareiguè à moun coustat 

Iéu barbelant, dins la peitrino 
Lou cor batènt, rèste aplanta 
En recouneissènt, gigantasso, 
L'oumbro d'un valènt e d'un fort, 
L'oumbro toujour que mai grandasso, 
Dóu canounge dis Isclo d'or : 
Rabelais, que, la caro palo, 
Noun risié, e que douçamen 
Leissè toumba sus moun espalo 
Sa fino tèsto, tristamen. 

Pièi dos lagremo perlejèron 

A sis iue leva vers lou cèu ; 

En un suprème esfors semblèron 
Amoundaut demanda counsèu. 


III 


« - Dins Avignoun vilo dindanto, 
Coumo l'ai noumado un bèu jour, 
La mort-peleto vuei aganto 

Un fiéu qu'avié tout moun amour... 

Aquéu èro de ma famiho 
Un di meiour ; avié lou let, 
Nautre ié disian Roumaniho 
E lou pople, Cascarelet. 
Se dins Méudoun lou chaine enlaço 
Aujourd'uei moun front utanous, 
Li nerto. de la Bartalasso 
Courounon lou siéu pouderous... 
Vaqui perqué n'es pas de dire 
Coume aquéu malastre m'esmòu ; 
Lou dòu es pourta pèr lou rire, 
Aquest jour es un jour de dòu. 
E lèu s'esvaliguè l'oumbrino, 
Dins lou bos un brut se levè, 

ro de voues claro e divino, 
De Rouma cantant li nouvè, 
Alor pensant à sis oubreto, 
Pièi dins lou bos estènt soulet, 
Flour de sàuvi, margarideto, 
Plourère lou Cascarelet. 


IV 


Avié resoun lou grand counfraire, 
O Roumanille, ères soun fiéu, 
Lou fiéu d'aquéu galoi countaire, 
Coume éu nous ères agradiéu ; 
Eres lou noble patriarcho, 

Lou rèi dóu pople felibren, 

Aviés sauva dedins toun archo 
Nosto lengo e lou rire ensèn. 

Au campèstre emai à la vilo 

Lou rire emé li tron de milo 
Souto lou soulèu dardaiant, 

Iéu me dise, vaqui toun obro, 

O Roumanille tant canta, 

Dins nosto Prouvènço tant sobro 
Nous enchusclan de gaieta. 


GABRIEL PERRIER. 

LOU CHAVALAÀARIN 


Felipo Canigso es sarraié. Despièi sièis mes sa frumò l'a ieissa 
vèuse em'uno fiho boueno à marida. 

La pauro au founs èro pas uno marrido gènt, mai aquelo que- 
l'avié coupa lou fialet, avié gagna sei cinq sòul... Macastin! Que- 
basaruto !.. Pièi, coume caratèro, s'èro jamai vist talo renarello ; 
atroubavo de mau vounte n'i'avié ges, rèn de rèn anavo bèn, uno. 
peto de gàrri la fasié rebeca, enfin uno balourdo proumié numerò ! 
Ah ! paure ome! èro jamai esta bèn à soun cèntre. 

Tambèn, quand la mesquino partè pèr lou grand viàgi, dire que 
la regretè pas... la regretè... Mai empacho pas que lou sero en s'en- 
tournant dóu cementèri anè coume â l'abitudo prene sa souissesso- 
avans la soupado. 

Emé lou calvàri qu'avié passa, Felipo Canisso aurié degu dire cebo- 
subre-tout que Lisa, sa fiho,'èro proun grando pèr soueina lou mei- 
nàgi. Mai, nàni, lou taloun a vougu si remetre dins lou jambin. 

Quand mi parlas dóu couer deis ome !.. 

Guerido Barban la repetiero, uno fino lamo, a sachu si desbouia. 
S'es dicho qu'en devenènt la frumo d'un patroun sarraié serié plus 
fourçado, à quaranto- cinq an, d'ana creida lei poumo d'amour pèr 
carriero. E a tant fa, s'es tant freisado, s'es tant poumpounado pèr: 
passa davans l'ataié que lou pèis a pita l'esco. 

De matin à dès ouro, l'ajouent, moussu Bertas, l'a legi lou papafard. 
Soun ana acaba l'istòri à la Majour, an puei passa la journado en 
riboto. Aro vèngue la nuech ! Mai, pecaire ! s'espèron gaire à Ço que 


 V'arribara..... 


Dóu tèms que lei nòvi si gaudisson à l'aise uno pichoto carriero- 
dóu quartié Sant-Janen es sèns dessus-dessouto. Va sèns dire qu'es 
eici que demoueron lei nòvi. Davans la boutigo dóu cantoun uno 
troupelado de fumello es aqui à coumplouta. 

Escoutas-lei, e boutas, sarés lèu rensigna : 

Misè Tèsto. -- O, ma bello, an fa coume se mi vesien pas! Sabèc 

m'èri plantado souto lou porge de la glèiso pèr lei miés vèire sourti 

Misè Petugo. -- E iéu que mi siéu tengudo uno ouro à l'espèrc 
dins la salo de la coumuno ! Quand Guerido m'a visto s'es virado dí 
l'autre caire... Avié crento eë si coumprend... 

Babeloun Seguin. -- Es egau; Mèste Calisto avié carga ! Qu' 
cicoré! Em' un calot ansin risco pas de s'enrauma dóu cervèu ! 

Chouaso.-- E elo, que! Avès reluca soun bounet à flou ? 

Misè Tèsto. --- O, l'anavo coume un capèu mounta sus la tèsto. 
d'un pouar. 

Misè Riqueto. - Li mancavo lou brout de flou d'aràngi !... 

Babeloun. -- As vist coume legissié soun libre dóu tèms de la 
messo ? | 

Chouaso. --+ Taiso-ti, saup pas legi !... 

Misè Tèsto. -- Vous diéu qu'aquelo gato miaulo à tóutei lei cou- 
quinarié. 

Misè Panoun. - Auriéu vougu leis espincha coume vàutrei à la. 
glèiso, mai èri sènso couifo, e lou bedot a pas vougu me leissa. 
intra. ë 
Babeloun. --- Fau recounèisse que Felipo aâ ges de sang. Déurié- 
enca pourta lou gros dòu, e lou vaquito empega emé aquéu troué- 
de buòu ! 

Misè Petugo. -_ Asso! Digas-mi, pènsi que sias preparado pèr- 
esto sero ? 

Babeloun. -+ léu, l'a vuech jour qu'ai pres mei precaucien. 

Misè Panoun. -- Iéu tambèn, siéu lèsto. 

Tóutei. - Iéu tambèn ! iéu tambèn ! 

Misè Petugo. - Eh bèn! veici coume faren. Sian bèn seguro que- 
lei nòvi sirecamparan de galapachoun... Se vous veson charra se. 
mesfisaran. Adounc faudra resta sus vouéstei courradou coume se de- 
rèn n'éro. Lei leissaren si coucha e puèi mi càrgui de vous douna lou. 


signau... 
Misè Tèsto. - E anara de bouen ! 
Babeloun. -- Fau quela rendèn sourdo, aquéu mourre de patin ! 


Chouaso. -- Dirien que siés un pau gielouso... 

Babeloun. -- Lou sang-Diéu mi n'en presèrve. Pèr un vièi barbo- 
bòu de mastego-fèrri ! Atroubariéu miés qu'acò, ma boueno, si va. 
vouliéu. 

Misè Petugo. -- Anen, si disputen pas! Tenen-si lèsto pèr nòu- 
” «ouro. 

La bando de boueno lengo s'esparpaio e lou valat de la carriero ca- 

Uejo en pas..... Soulàmen, duro gaire la pas. Ensin que va di Misè. 
etugo, Felipo Canisso emé sa frumo soun rintra de galapachoun. 

n bèn avisa lei basaruto sus sei pouarto, mai acò's l'abitudo e, 

inso cregne rèn, nouestei nòvi si preparon a peneca se la fatigo de 


journado leis empacho pas. 

Tout d'un còup, un chamatan abouminable emplisse lou quartié. 
Lei coumaire si soun prouvido de peiròu, de campaneto felado, de 
cabuçèu, de siblet, de rounfloun, de troumpeto, de renet, ëe vague de 
pica, de boufa, de brandouia. j 

Entre-tèms s'auvié canta : 


« Es malaut, lou nòvi, es malaut, 
« Â manja la cougourdo, 
« Lou bouioun l'a fa mau... 
« Es malaut, lou nòvi, es malaut... » 


E zóu d'acoumpagna en fènt brandüssi. Li vesiu si meton à l'èstro 
en se tirassant dóu rire. Babeloun abihado en ome emé li vièsti de 
soun fraire, tèn Mario Riqueto en brasseto eë fan de grimaço pèr si 
garça dóu parèu. E vague-li de crida e de canta: 


« Es malaut, lou nòvi, es malaut! » 


Un coumessàri es vengu espincha dóu cantoun; mai saup que l'a 
rèn à faire que de ferma leis uei. 


« Es malaut, lou nòvi, es malaut ! » 


Alor, la nòvi despacientado a duerbi lou contro-vènt e a vueja soun 
pot sus l'esquino d'un bramaire... Ai ! ço qu'a fach aqui ! 

L'escaufèstre esclato. Lei cagatroué reboumbon contro la muraio, 
1ei marridei resoun si meton de la partido : « A la bedoulo, hi !... 


« Â manja la cougourdo 
« Lou bouioun l'a fa mau ! » 


Ah! la repetiero s'es rebifado, espèro un pau, es nautre que la 
leissaren pas dourmi. 

E zóu ! que n'ague. Â miejo-nué lou chavalarin doro encaro... E 
sieguèsse pas uno.patrouio que lou fa cessa durarié toujour. A la fin 
pamens cadun e caduno alassa, enraumassa, si va pauva en fredou- 
nant fin qu'au lié ; 


« Es malaut, lou nòvi, es malaut... » 


Lou lendeman en duerbènt soun ataié, la proumiero cavo qu'aper. 
<qçube lou sarraié, es un gros parèu de bano de buòu penjado eà 
grosso clau de fèrri de l'ensegne !... Acò 's lou bouquet dóu nòvi. 


Marsiho. L. FOUCARD-PROVENT. 

LOU VIN MARIÀNI 


Digo, Janeto, es ta nouveno à Nosto-Damo 

Que t'a dedins lou cors ansin remounta l'amo ? 
Siés fresco coume l'aubo e la flour dóu rousié, 
Sabes qu'a de vertu l'aigo dóu benechié !... 


La chato, en rougissènt, a respoundu : = Que nàni ! 

Ai begu la liquour d'un sant dóu Paradis... 

Esperas, noun, me troumpe, es, crese de Paris... 

Oh ! lou diantre soun noum ! sant ?.. sant ?.. sant Mariàni. 





LOU CAVALIÉ 


A moun jouve ami Pau Latil. 
I 


Qu 's aquéu cavalié pressa, 

Sus la routo de la Serviano?... 

Soun chivau au péu anissa 

Franquis coume un lamp serre e plano. 


Caro bruno de Sarrasin, «. 
A d'iue negre coume rasin 
Ounte la flamado s'alumo. 
Soun chivau rous es blanc d'escumo !... 


Es un jouvènt dins si vint an 

Que courre vers sa bloundo amigo. 
L'amour lou coussejo e lou ligo. 
Vai querre aquelo qu'amo tant. 


Elo de l'ama 's pas crentouso, 
Sènso elo, éu, noun pòu èstre urous... 
Pèr counquista soun amourouso 
Es parti sus soun chivau rous !... 
29 d'óutobre 1895 J. HUOT. 


Kf. 

GOUTOUN 


Mau grat la fre, la secaresso, 
Sout lou Castèu di Ventabren, 
Chasque jour passo uno pastresso ; 
Sis agnéu à-de-reng 
Pèr agué 'no caresso, 
Un grun de sau, un pau de bren, 
Bèlon davans sa mestresso 
Que passo, gènio pastresso, 
Sout lou castèu di Ventabren. 


La pastouro qu'ansin camino 
A lou carage tant courous, 
E de labro tant cremesino, 
E d iue blu langourous, 
E taio mistoulino 
Que lou baroun n'es amourous ; 
Éu vòu la chato calino 
Qu'a de labro cremesino 
E lou carage tant courous. 


De bon matin avans la casso 
Lou Segne duerb soun fenestroun 


--+ Sus li vitrau i'a de sa raço 


Lis escut di baroun, 
E pièi Margoutoun passo 
'Mé si fedo eë Soun chin Mouroun ; 
S'envan galoi de la jasso 
Quand lou Segne d'auto raço 
Pèr elo duerb soun fenestroun, 


-- Escouto-me, bello pichoto, 
Te dounarai ma Segnourié, 
Te farai barouno, mignoto ; 
Dintre li broudarié , 
Dins l'or saras faroto, 
T'aclamaran mi fièr guerrié 
Dóu mié di lisso e li voto: 
Dono-me toun cor, mignoto, 


`Te dounarai ma segnourié. 

= Moun Segne, elo respond tout-d'uno, 
Sias bèn trop bon d'ama Goutoun ; 
Pèr vous, gardas vosto fourtuno, 
Iéu, garde mi móutoun. 
-- De vèspre au clar de luno 
Rèn que pèr un de ti poutoun, 
Auras, se vos, bello bruno, 
Ma courouno e ma fourtuno 
E de troupèu,.o ma Goutoun. 


- Se tenès tant à mi brassado, 
Se voulès agué moun amour 
Vous fau veni dins la valado 

E vous faire pastour ; 

Garda ma troupelado, 

Emé iéu, e culi de flour, 
Vejaqui la destinado 
Qu'aurés, vous, dins la valado 

Se voulès ugué moun amour. 


Lou Segne vai pas à la casso, 
S'es embarra dins soun castèu ; 
Soun amo es jalouso e tristasso : 
L'amour es un estèu 
Ount soun cor se matrasso, 
Car a vist sus lou planestèu 
Sa Goutoun qu'un pastre embrasso, 
` E n'a l'amo tant tristasso 
Que s'es barra dins soun castèn. 


Mau-grat la fre, la secaresso, 
Liuen dóu castèu di Ventabren 
Chasque jour passo la pastresso ; 
Sis agnéu à de-reng, 
Pèr agué 'no caresso, 
'Un grun de sau, un pau de bren, 
Bèlon davans sa mestresso, 
Que passo, toujour pastresso, 
iE noun Dono di Ventabren. 

paus TREMOUNTANO 


ThÈMOUNT 


ADRÉ 


Lauso l'Uba, tèn-te à l'Adré: 

Lauso lou Mount, tèn-te à la Plano! 
Lauso la Mar, tèn-te à la Terro ; 
Lauso la Franço, e tène à Prouvènço, 


ESCLUSSI 


l'aura en 1899, tres esclàssi de soulèu eë dous esclàssi de luno : 

1. Esclüàssi parciau de soulèu, lou 11 Janvié, envesible en Avignoun. 
2. Esclüssi parciau de soulèu, lou 8 Jun, vesible en Avignoun. 

3. Esclàssi toutau de luno, lou 23 de Jun, envesible en Avignoun. 

4. Esclüssi anulàri de soulèu, lou 2 Desèmbre, envesible en Avignoun. 
5. Esclàssi parciau de luno, lou 16 Desèmbre, vesible en Avignoun. 


FÈSTO CHANJADISSO 


Còndre, 15 de Febrié. Pandecousto, 21 de Mai 

Pasco, 2 d'Abriéu, | Ternita, 28 de Mai. tai 
Rouguesoun, 8, 9 e 10 de Mai. Fèsto-de-Diéu, 14 de Jun. 
Ascensioun, 11 de Matí. Avènt, 3 de Desèmbre. _ 


LUNQ MECROUSO 


La luno d' À briéu que fai lou 10 d' Abriéu 


Luno mecrouso, 

Femo renouso, 
E auro que sort de la bruno, 
Dins cènt an n'i' aurié trop d'uno. 


TEMPOURO 
Febrié. 9066400000000000 22, 24 @ 25 Setèmbr6..e..0.e0oe0c... 20, 22 @ 242- 
Ma. cec. cec ce cocreree 24, 26 e 27 Desèmbre............ 20, 22 e 23. 


Lou printèms coumenço lou 20 de Mars; 
L'estiéu coumenço lou 21 de Jun ; 
L'autouno coumenço lou 23 de Setèmbre ; 
L'ivèr coumenço lou 22 de Desèmbre. 


Trento jour en Setèmhre, 
Abriéu, Jun e Nouvèmbre , 
De vint-e-vue n'i'a qu'un . 
Lis autre n'an treato-un,. 

Ï D. Q. lou 5. à 3o. 31 de vèspre. Ï D. Q. lou 3. à 50. 34 de matin. Ï D. Q. lou 5, à & 0.16 de ntatia, í 
N. L. lou 11. à 10 o. 59 de matin.| N. L. lou 10, à 9 o. 41 dematin.| N L.lou 41. à 8 o. 2 de matin. 
P.Q. lou 18, à 4 o. 45 de vèspre.| P. Q.lo0u17.à4 9 o. 1 de matin. | P. Q.lou 19, à 30o.33de matin;i 

J P.L. lou26,à 70.44 de matin.] P. L. lou 25,à 2 o. 25 de vèspre. Ï P. L. lou 27, à 6 o. 28 de matin. 1! 


Ï Li jour crèisson de 1 o. 6 m. [Li jour crèisson de 1 o. 33 m.lLi jour crèisson de Í o. 50 ra. | 


-_7 























1 | Diu. |JOUR DE L'AN. 1 | dim. |S Igaàci, ev. 14 | dim. |Sto Antounine,. 
2 | dil. |S. Clar. 2 | dij. |La CANDELOUSO.I 2 | dij. |Sto Natalio. 
3 | dim. '8to Genevivo. 3 | div. |S. Blàsi. 3 | div. |Sto Cunegoundo. 
4 | dim. |S. Ferriòu. 4 ` diss. |Sto Jano. 4 | diss. |S. Casimer. 
5 | dij. |S. Simeoun de la coul.! 5 | Dru. |Sto Agueto. 5 | Dru. |S. Ambròsi. 
6 |div. |LI RÈI. 6 | dil. |Sto Doro. 6 | dil. |Sto Couleto. 
j 7 | diss. 8 Lucian. . 7 | dim. |S. Richard. 7 | dim. |Sto Perpètio. 
1 8 | Diu. íS. Severin. 8 | dim. |S. Ginous 8 | dim. |S. Jan-de-Diéu. 
l 91 dil. /!S. Julian. 9 | dij. |S. Jan de Mata. Ï 9/| dij. |Sto Franceso. 
10 | dim. `|. Pau l'ermito. [ 10 | div. |Sto Coulastico. 10 | div. |Li 40 Martire. 
111 | dim. |S. Teodòsi. 11 | diss !S. Adòufe. 11 | diss. |S. Gregòri, 
[12 | dij. |S. Gaspard. 12 | Diu. |Sto Làli. 12 | Diu. |S. Massemin. 
113 | div. !Sto Verounico. [13 | dil. |S. Douain 13 | dil. |Sto Oufrasié. 
114 | diss. |S. Alàri. 14 | dim. |S. Valentin, 14 | dim. !Sto Matiéudo. 
( 15 | DiM. |S. Bounet. 15 ! dim. |[CÈNDRE. 15 | dim. !S. Cesar de Bus. 
16 | dil. ,S. Ounourat. 16 | dij. |S. Armentàri. 16 | dij. |S. Abram. 
17 | dim. |S. Antòni. 17 | div. |Sto Mariano. 17 | div. |Sto Rèino, 
18 | dim. (Sto Flourido. 18 | diss |S. Flavian. 18 | diss. |S. Cenle. 
19 | dij. |S. Canut. 19 | Dix. |S. Valié 19 | Diu. |PASSIOUN. 
20 | div. |S. Sebastian. 26h , dil. |S. Ouquèri, 20 | dil. |S. Jouaquin. 
21 | digs. Sto Agnès. 21 | dim. |S German. 2% | dim. |S. Benedit. 
22 | Diu. 'S. Vincèn. 22 | dim [TEMPOURO. 22 | dim. |S. Afradasso. 
23 | dil. |S. Ramoun. 23 | dij. |S. Ramoun. 23 | dij. |S. Vitourin. 
24 | dim. |S. Bousièli. 24 | div. |S. Matias. 24 | div. |S. Grabié. 
25 | dim. Counv. de S. Pau.l 25 | diss. |S. Aleissandre. | 25 | diss |(ANOUNCIACIOUN 
26 | dij. 8 Ansile. 26 | Dix. |S. Nestour 26 | Dix. |[RAMPAU, 
27 | div. |S Màri. 27 | dil. ISto Ounourino. 27 | dil _ |S. Massemilian. 
3 | diss. |Sto Cesario. 28 | dim. |S. Cassian. 28 | dim. |S. HNarioun. 
3 | Diu. |S. Coustant. j 29 | dim. |S. nisto. 
0 | dil. |Sto Martino. 30 | dij. |+. Amadiéu. 
1 | dim. |Sto Marceilo. 31 | div. [DIVÈNDRE-SANT, 


_` AMER PICON [| AMAR PICOUN _ 


D. Q. lou 3, à O o, 5 de vèspre. 
N.L. lou 10, à 6 0o. 30 de matin, 


P.Q. lou 17, à10 o. 52 de vèspre. 
P. L. lou 25, A 70.31 de vèspre, 


Li jour crèisson de 1 o. 43 m. 


LANUD RAUBA =A 


. |S. Ugue. 

PASCO. 
S. Richard. 
S. Isidòri. 


. !8. Vincèns-Ferrié, 


8. Prudènci. 
S. Gautié, 
S. Aubert. 


« |[QUASIMODO. 


S. Macàri. 


. |S. Leoun. 
. |S. Benjamin. 


8. Jüli. 
Sto Ido. 


. |!S' Benezet, 


SS. Frutuous, 
S. Lambert. 


. |Sto Natalio. 


S. Apoulòni. 
S. Oufege. 
S. Ansèume. 


. !S. Leounido. 


Jòrgi. 
Sto Vitòri. 


. |S. Marc. 
. |S. Clet. 
- |Sto Zeto. 


S. Vidau. 


. |Sto Catarine de S. 
. |S. Estròpi. 


D. Q. lou 31, à 14 o. 4 de vèspre. 
Li jour crèisson de 1 o. 18 m. 

dil. |S.Jaque e S. Felip. 
dim. |S. Atanàsi. 
dim. | La Santo Crous. 
dij. |Sto Mounico. 
div. |Sto Sereno. 
diss. |S. Jan Porto L. 
Div. |S. Estanislau, 
dil. | ROUGUESOUN. 
dim. | S. Gregòri. 
dim. | S. Antounin. 
dij. | ASCENSIOUN. 
div. |S. Brancàci. 
diss. | Sto Glicèro. 
Dix. |S. Pons. 

dil. |S. Bouauifàci. 
dim. |S. Gènt. 

dim. |S. Pascau. 

dij. |S. Bernardin, 
div. | Sto Mariano. 
diss. |S. Fèli. 

Dim. | PANDECOUSTO. 
dil. |Sto Julio. 

dim. |S Deidié. 

dim. | TEMPOURO 

dij. |Sto Mario Jacobe. 
div. |S. Felip de Nèri. 
diss. |S. Oulivié. 

Dim. | TERNITA. 

dil. |R. Massemin. 
dim. |S. Fèli. 

dim. | Sto Peirounello. 


N. 
P. 
P. 
D. 


L. lou 8, à 6 o. 30 de matin. 
Q.lou 16, à 90. 56 de matin. 
L. lou 23, à 20. 29 de vèspre. 
Q. lou 30, à 4 o. 54 de matin. 


Li jour crèisson de 20 minuto. 


(Ra e a e rae 

dij. |FÈsTO-DE-DIÉU. 
div. |S. Marcelin. 
diss. | Sto Cloutiéudo. 
Dix. |S. Quentin. 

dil. |S. Bonifàci. 

dim. |S. Glàudi. 

dim. |S. Nourbert. 

dij. |Sto Pelagio. 

div. |S. Medard. 

diss. | Sto Felicita. 

Diw. |S. Barnabèu. 

dil. |Sto Oulimpo. 
dim. | S. Antòni de Pado 
dim, | S. Basile. 

dij. |Sto Moudèsto. 
div. ! S. Cèri. 

diss. |S. Verume. 

Dim. | S. Ouzias. 

dil. |S. Gervàsi. 

dim. |Sto Flourènço, 
dim. | S. Léufré. 

dij. |S. Pauiin. 

div. |Sto Agrevo. 

diss. | S. JAN-BATISTO. 
Dix. | Tresl. de S. Aloi. 
dil. 18. Dàvi. 

dim. |S. Adelin. 

dim. |`. Irenèu. 

dij. |S. Pèire eë S. Pau. 
div. |S. Lucide. 

AVOUST SETÈMBRE 








N. L. lou 7, à8 o. 41 de vèspre. | N. L. lou 6.à 11 0.57 de matin. 
P.Q. lou 16, à 0 o. 08 de matin.| P.Q. lou 14, à O o. 03 de vèspre.) 
P. L. lou 22,à 90.51 de vèspre.) P. L.lou 21, à40. 54 de matin.) 
D. Q. lou 29, à 0 o. 50 de vèspre.| D. Q. lou 28, â 0 o. 06 de matin. 












Li jour demenis, de 1 o. ` |Li jour demenis. de 1 o. 38 m. 






















S. Marciau. 
LA VESITACIOUN, 
S. Anatòli, 
. |S. Fourtunat 
S. Pau de Liss. 
Sto Angèlo. 

Sto Aubiergo. 
Sto Isabèu. 

S. Bres. 

N.-D. de SANTA. 


. Pio. 
S. Ounèste. 


dim. |S. Pèire encadena, 
dim, |8. Estève. 
1dij. ` |Sto Lidio. 

iv. |S. Doumergue. 
S. Ion. 






Sto Rousalio. 
S. Lóugié. 
S. Amable. 
S. Autau. 
N.-D. de SET. 
S. Veran. 








. |S. Sauvaire 
S Gaietan. 
. |S. Justin. 
S. Rouman. 
8. Laurèns. 
r. |Sto Rusticio 
. |Sto Claro. 









































S. Anaclet. . |S. Pourcàri. 
S' Bonaventuro. S. Chapòli. 
S Enri. N.-D. D'AvousT. 
N -D. pou M. G s. Ro 
S. Alèssi. S. Jacinto. S. Lambert. 
. |S. Toumas d'Aq. Sto Eleno. Ste Esteveneto, 





$. Jenouvi 

TEMPOURO. 

8. Estàqui. 

S. Maurise. 

Sto Tèclo, `" 

" |Sto Salabergo. 
S Fermin, 

. |S. Ouzias. 


S. Geran. 
S. MiQUÈU. 
S. Jirome. 


S. Vincèns de P. 
Sto Margarido. 
8 Vitou. 

STO MADALENO. 
8. Cassian, 

Sto Crestino. 

S. Jaume. 

Sto Ano. 

S. Pantàli, 

S. Sanàri 

. |Sto Marto. 

. |8.Loup. 

S. German. 



















S Julian. 
S. Jan degoulàssi 
Sto Roso. 
S. Lazàri. 

OUTOBRE 


a | K | 1eb 


N. L. lou 3. à 100. 36 de matin.| N. L, lon 3, à 0o. 57 de matin. 


N.L. lou4.à70. 23de vèspre. 
P.Q. lou 12,96 o. 19 de matin 
14 de vèspre 
5. q Tou 26, h 9 o É ao mat 








Lijour demenis. de 1 o. 45 m. 





Diu. 8. Roumié. 
Li S. Ange gard. 
. |S. Cuprian. 

S: Francés d'As. 












Baque. 


. |Sto Tereso. 
Sto Rousselino, 
„ |S. Flourènt. 


S. Grapàsi. 
Sto Oursulo. 








. Lu. 18 
$. Gerard Tenco. 


NOUVÈMBRE 


P.Q. lou 10, à 1 o, 43 de vèspre. 
P.L lou 17, à 10.0. 28 dematin. 
D. Q. lou 25, à 6 o. 44 de matin, 


[Li jour demenis. de 1 o. 45 m.| Lijour demenisson de 27 m„ 






Betave a Ate). 
S. Ernèsti 

8. Goufrèdi. 

S. Maturin. 

S. Just. 

S. MARTIN. 

: |S. Reinié. 







S. Eimound. 
PRESENT. de 
. |Sto Cecilo. 
S. Clemènt 
Sto Floro. 
Sta Catarino 
. |Sto Nóufino. 
S. Silfrèn. 
Soustène 








. |S. Savournin. 
S. Andriéu. 















30 
31 

DESÈMBRE 





S. Aloi. 
Sto Bibiano. 
Lis AVÈNT. 


; |S! Micoulau. 

8 Ambròsi. 
COUNCEPCIOUN. 
Sto Loucaio, 
Sto Valiero. 

S. Damàsi. 

. |Sto Daniso. 
'8to Lüci. 

8. Filougone. 
s. Uusèbi. 

Sto Azalaïs. 
Sto Uulimpo. 

S. Gràci. 

#. Timouleoun. 








Jan, evang. 
S. Innoucènt. 
8. Trefume. 
. |Sto Couloumbo. 
8. Sivèstre. 

ARMANA PROUVENÇAU 


CROUNICO FELIBRENCO 





Tron-de-pas-Discle ! vole plus béure enjusqu'à l'an que vèn! fasié- 
un ibrougno en picant dóu poung sus la taulo moustouso dóu cabaret. 

Tron-de-pas-Discle ! volë plus faire de Crounico felibrenco enjusquo 
au siècle que vèn ! iéu dirai. | 

E tendrai paraulo coume l'ibrougno que fasié lou.sarramen de plus. 
béure sus lou cop de miejo niue dóu trento-un desèmbre. Car lou 
sabès, mi bonsami, es eiçò lou darnié `'Armana Prouvençau d'aqueste: 
siècle. dès-e-nouven ! 

Mai parlen pau e parlen bèn : Se se reviran, aro que sian arriba. 
au bout de la rego, pèr vèire s'avèn tira dre, devèn èstre countènt e. 
satisfa. Noste bèl Armana Prouvençau, adouha e publica dela man. 
di Felibre, n'es à la flour de l'iage : Quaranto-cinq an ! E se pòu dire. 
que dins li treboulèri de la vido, li bouliverso de la poulitico, lis our- 
rour de la guerro, li pòu e lis angouisso di pèsto e di colera-morbus. 
œ tóuti li flèu qu'aclapouiron la pauro umanita, se pòu. dire que 
noste Armana Prouvençau a pourta joio, soulas e passo-tèms en tout. 
lou pople dóu Miejour. 

Es noste Armana Prouvençau qu'a mantengu dins lou passa e- 
mantendra dins l'aveni la veritablo tradicioun felibrenco pèr engarda. 
lou Felibrige de toumba dins la fèbre quartano que tèn vuei quàsi 
tóuti li pople de l'Uropo ! Es éu que nous mantendra san e sage au 
mitan di febrous e di fòu, eë noste Felibrige ansin fara flòri e sara 
coume lou recaliéu de la resoun e de la nauto pouësio ; eë pèr nòsti 
nebout e pèr nòsti rèire-nebout, dins cènt an, dins milo an, jusqu'à 
la finissioun di siècle, l'Armana Prouvençau e lis obro di felibre saran 
lou mirau de la Prouvènço au siècle dès-e-nouven. 

Acò di, veguen uu pau coume s'es passa l'an que vèn de s'escoula. 
Eh, bèu bon Diéu ! toujour lou meme tran-tran, toujour lou meme es: 
trambord, tant di vièi que di jouine : Uno bello fèsto à Paris au mes. 
de janvié, quand noste Capoulié i'es ana, s'es dounado au café Vol- 
" aire, ouute i'a agu grand banquet, discours e serado touto prouven- 
alo, emé d'artisto di tiatre que cantèron de cansoun e de nouvè, e. 
liguèron de pouësio, de conte e de galejado, tout acò en kon prou- 
vençau grana coume se n'ausis gaire eici en pleno Prouvènço. K 

quelo fèsto se passavo en famiho, tóuti la man dins la man, lou cor 

countènt, ges d'amarun, ges de fèu, d'enterin que dins li carriero e sus 
4i relarg de la capitalo, li parisen e tóuti li cassibraio vengu de sabe 
pas mounte, brassejavon, bramavon: Vivo acò! Vivo lou rèsto ! e, 
lis un contro, lis autre pèr Zola, se butassavon e se penchinavon. 
Encaro, s'èro esta la veritablo set de verita e la veritablo fam de jus- 
tiço que lis aguèsse ansin mes en batèsto ! 

Lou 29 de mai, lou Counsistòri felibren s'acampavo en vilo d'Arle 
e dins la sesiho soulenno que se tenguè, fuguèron nouma Majourau 
dóu Felibrige, lou deputa de Paris, Clovis Hugues, en ramplaça - 
men de Pau Areno e l'abat Leoun Spariat en ramplaçamen d'En 
Jóusè Huot. Se deliberè pièi sus la counvidacioun qu'èro facho au 
felibrige pèrlou coumitat di fèsto d'Agen en l'ounour dóu pouèto 
Jaussemin, d'ana faire la fèsto de la Santo Est^llo à-n-aquelo óu- 
casioun dins la ciéuta gascouno. La dicho unanimo di quinge ma- 
jourau tenènt sesiho, fuguè que li fèsto en l'ounour de Jausse- 
min estènt remandado au mes d'Avoust pèr espera li Cadet de 
Gascougno, e prenènt ansin lou biais d'èstre subre-tout de fèsto 
en l'ounour di cadocho, lou felibrige devié s'asteni de prendre part 
à-n-aquelo gascounado, e se decidè que la fèsto annalo de Santo- 
Estello se farié à l'aveni esclusivamen entre felibre, e fuguè marca 
lou rode pèr la fèsto d'aqueste an is Aigo-Morto. 

Lou Counsistòri deliberè mai que pèr bèn afourti lou respèt qu'a 
lou felibrige pèr la memòri dóu grand pouèto Jaussemin, uno delega- 
cioun felibrenco sarié mandado en Agen pèr prendre part à la cere- 
mounié que se farié au pèd de l'estatuo dóu pouèlo gascoun. Fuguè 
En Gastoun Jourdanne, cancelié dóu felibrige pèr lou Lengadò e 
l'Aquitàni que se deleguè pèr ié prendre la paraulo. Dóu meme 
cop se noumè En Albert Arnavielle, felibre majourau, assessour de 
Lengadò, pèr representa lou felibrige à l'inauguracioun dóu buste 
de Peyrottes à Clarmount -- eë lou majourau En Antounin Perbosc 
fuguè delega à l'inauguracioun dóu buste d'Aguste Fourès à 
Toulouso. ` 

Aquelo bello obro estènt facho, lou Counsistòri anè, en cors, 
vesita lou Museum Arlaten, qu'es, acò, uno di bèllis entrepresso 
felibrenco que se fugon eimóudado desempièi la foundacioun dóu 
Felibrige. Aqui i'a deja, acampa dins li salo vasto, proun souveni 
de la vido vidanto de Prouvènço, desempièi l'óutis dóu mendre pacan 
e l'eisino de sa bòri, enjusqu'i cabau ufanous di pelot di grand mas ; 
desempièi lou vièsti de buro o de velout dóu ràfi e dóu gardian 


e 

enjusqu'i raubo sedouso di peloto, di bourgeso e di princesso d'àutri 
tèms. 

Aqui i'aura, reprouducho pèr lis óujèt, óutis, eisino, moble eë 
coustume, touto l'istòri de nosto bello terro dóu Miejour, desempièi 
la mar bluio enjusqu'i raro dóu Dóufinat e desempièi lis Aup en-' 
jusqu'i Ceveno. E vous dirai, se lou sabès pas deja, qu'aqu'elo bello. 
foundacioun la devèn à noste mèstre e subre-Capoulié En Frederi 
Mistral, ajuda e segounda, coume se pòu pas miéus, pèr l'afouga. 
e lPerudit dóutour Marignan, un felibre de la bono man, vous 
l'assegure. 

Lou 26 de jun, li felibre de Prouvènço e de Lengadò, Majourau 
e Mantenèire, arribavon en vilo d'Aigo-Morto, e dins un banquèt. 
celebravon sa fèsto Santo-Estelenco. Aqui i'aguè ges d'aquéli barbo- 
fresco, pelòfi o duganèu, estrangié à nosto Causo, que nous an tant 
souvènt entramba de si ventresco dins nòstis acamp pouéti à l'entour 
de la santo taulo felibrenco. Quaranto e tant de felibre dóu bon péu 
se partegèron lou pan e lou vin e s'abarriguèron de l'anenco pensado 
que luu Capoulié En Fèlis Fras espandiguè dins soun discours: La 
lucho à mort pèr lou reviéure efetiéu de la Lengo d'Oc. 

Dins soun acamp que seguiguè la felibrejado Santo-Estelenco, lou 
Counsistòri noumè Majourau dóu Felibrige, lou mantenèire Carle 
Ratier d'Agen, en ramplaçamen dóu paure trespassa En Tamisey 
de Larroque. 

E ves-aqui qu'au mes d'avoust, li delegacioun que lou Counsistòri 
avié nouma en Arle. anèron en Agen e à Toulouso e à Clarmount, e la. 
paraulo felibrenco fuguè pourtado valentamen pèr En Gastoun Jour- 
danne davans l'estatuo de Jaussemin, e plantè bèn lou dagoun ounte 
fau l'ardènt Antounin Perbosc davans l'estatuo d'Aguste Fourès, e 
faguè trefouli lou pople de Clarmount noste Albert Arnavielle davans 
lou buste de Peyrottes. 

E au courrènt d'aquéli fèsto se veguè aqueste espetacle que faguè 
jougne lis espalo i gènt de sen eë de cor : Un menistre de l'Estrucioun 
publico vouguènt respondre à-n-un discours bèn felibren de noste 
cancelié En Pau Marieton, diguè i moustacho de canebe di Cadocho 
de Gascougno, que i'avié plus ges de Gascoun, ni-mai de Len- 
gadoucian, ni-mai de Prouvençau, ni-mai de Limousin, que i'avié. - 
rèn que de Francés ; ço que pèr éu voulié dire : i'a rèn que de Pari- 
sen... Em'acò, me peno de lou dire, d'enterin que li Prouvençau, li 
Lengadoucian eê li Limousin se rancuravon e aplaudissien la dicho 

de noste cancelié, lou Cadet di Cadocho de Gascougno afourtissié la 
"paraulo dóu menistre eë lou remerciavo dóu gautas ! 

Mai fau pièi tout dire : d'enterin que lou menistre largavo aquelo 
boufounado à Toulouso, lou Prefèt de l'Hérault, Moussu Vincènt, 
à Clarmount, davans lou buste de Peyrottes, alargavo un flame dis- 
-cours en bello e puro lengo d'Òc... Acò tapo acò. 

E pièi papié parlo, barbo calo: se i'avié plus ges de Prouvençau, 
ni de Lengadoucian, ni de Limousin, ni de Gascoun, es que se publi- 
carié talo pausito de libre e de librihoun dins nòsti sèt dialèite mie- 
journau? Espinchas un pau acò : 

Li Masc, coumèdi espetaclouso e legendàri en cinq ate, pèr A. 
Tavan. (En Avignoun, Roumanille, editour). 

Lou vi dau mistèri, recuei de pouësio, pèr Pau Chassary. (Mount- 
Pelié, empremarié centralo dóu Miejour.) 

Flour de Primo, rimos d'un pitchou païsan, pèr lou paure e 
regreta Pau Froment. (Empremarié Chabrié, à Vilo-Novo-sus-Lot.) 

Á travers le Midi, fêtes félibréennes, pèr Sernin Santy. (Empr. 
Roche e Brive). 

Madamo de Sévigné, roumavage d'un felibre à Grignan, pèr l'abat 
E. Imbert. (Roumanille, editour en Avignoun). 

Dins las Nèplas, pèr Antounin Maffre. (Empr. Azaïs, à Beziers). 

Dictionnaire de la langue Toulousaine, pèr Donjat (au burèu dóu 
journau Le Gril, à Toulouso). 

Glaudino, pouèmo en VII cant, pèr Don Savié de Fourviero. (Empr. 
David et Brisset, à Sant- Roumié). 

Jusmin, un voulume in-12 de Pau Mariéton. A quéu libre s'acabo 
pèr un chapitre entitoula Jasmin et les félibres, e pèr l'odo de Mistral 
en l'ounour de Jaussemin. 

Lus papillotos, de Jasmin, edicioun in-12 emé gravaduro (Agen, 
+ empremarié J. Roche, Avignoun, Roumanille). 

' La Société provençale à la fin du Moyen-Age, d'après des docu- 
ments inédits. par Charles de Ribbe (Paris, Plon). 

' Vihado, recuei de nouvè, pèr Pabat Bernard. (Empr. Aubanel, en 
Avignouu). 

Lou Sant Aloi de Broussinet, pouèmo, pèr l'abat Leoun Espariat. 
-(Mar-=iho, Ruat, editour). 

Cantos d' Azur, pouèmo, pèr Na Filadelfo de Gerdo. (Mâcon, Protat 
frères, Empbpr.). 

Almanach du Midi, publica souto la direicioun de Jan Carrère. 
*:(Bourdèus, Empr. Gounouilhou, carriero Guiraude). 

Conte Gavouot, pèr E. Plauchud. (Empr. A. Crest, à Fourcauquié). 

E pèr pas faire tira plus long aquelo letanio, acabaren en anoun. 
ciant que lou segound voulume di Rouge dóu Miejour, La Terrour, ` | 
de noste Capoulié En Fèlis Gras, a pareigu à New-York, en Americo, 
revira en anglés pèr Madamo Catarino A. Janvier, sòci dóu Feli- 
brige, encò de D. Appleton e Cï*t, editour, e a peréu pareigu à Loun- 
dro, en Anglo-Terro, encò de l'editour Heinemann -- Em'acò tóuti 
li grand journau dóu Nouvèu-Mounde e de la Grando-Bretagno an 
parla e parlon encaro d'aquéu rouman istouri que passiouno li pou- 
pulacioun d'aquéli païs, à tau pount qu'un american de passage en 
Avignoun, n'es vengu vèire l'autour e i'a di : « A Chicago se soun 
mai batu, lis american, i porto di libraire, pèr agué voste libre, qu'à 
Cuba se soun batu pèr prendre Santiago ! » 

Aquelo obro de noste Capoulié que fourmara tres voulume: Li 
Rouge dóu Miejour, La Terrour e La Terrour blanco, aura coumença 
de parèisse en libresoun ilustrado pèr Tofani, quand legirés aquesto 
Crounico. (Jules Rouff et Cie, editour à Paris, 10 c. la libresoun). 

De councours de proso e de pouësio èron dubèrt pèr lou Felibrige 
de Paris e pèr l'Escolo dóu Flourege d'Avignoun. Li felibre de Paris 
an decerni si vres lou jour de sa fèsto annalo de Scèus, 3 de juliet, 
souto la presidènci de M. André Theuriet de l'Acadèmi Franceso, e 
VEscolo dóu Flourege a decerni li siéu en sesiho soulenno lou 26 de 
juliet, dins la grando sallo de la coumuno d'Avignoun, souto la pre- 
sidènci dóu majourau En Anfos Tavan. 

A Volx, lou 15 de setèmbre, i'a agu bello acampado di felibre de 
l'Escolo dis Aup. E peréu en Eiguiero se i'es fa fèsto en l'ounour di 
felibre, lou 25 dóu meme mes de setèmbre. A Volx, Moussu Carle 
d'Ile, maire de la coumuno, èro lou baile de la fèsto, à Eiguiero lou 
baile fuguè Moussu lou senatour Monier aguènt pèr souto-baile lou 
felibre Jan Bayol. 

Em'acò, fidèu leitour de l'Armana, vous dise: « enjusqu'au siècle 
que vèn! 

« Se sian pas mai fuguen pas mens... » 

. F.-B LOU COUMTADIN. 


La richesso noun se croumpo sènso fatigo, noun se poussèdo sènso 
rento, noun se n'en jouis sènso pecat, noun se laisso sènso doulour, 
e 

A LA FOUENT 


-- Voues que ti cònti, Mario, 
Un pichoun bouenur d'amour ? 
-- Voulountié, fai lèu, ma fiho, 
Aqui t'escóuti toujour. 


-- Sabes qu'ai pèr abitudo 
D'ana lou sero à la fouent ? 

-- Sàbi que li siés vengudo 
Souvènt : la nue fa tant bouen ! 


-- Iéu sènso un pau d'aigo fresco 
Mi cóuchi pas voulountié. 

-- Iéu uno carafo, presco, 

La bévi avans d'èstre au lié. 


-- Dounc l'autre sero paràvi 
Au raiòu moun goubelet. 

-- D'aquéu tèms iéu t'agueitàvi 
Rire emé toun Jóuselet. 


-- Ai! bcudiéu ! mai nous veguères, 


Ero pamens negro nué ? 
-- D'éu vesiéu que t'avancères 
Coumo la branco dóu fué. 


-- Digo, éu toujour mi parlavo, 
Iéu jamai li respoundiéu. 

-> Mai de-longo éu aloungavo 
Soun visage vers lou tiéu. 


-- Au brut de l'aigo que raio 
L'on caligno frescamen. 

-> La parladuro es pu gaio 
E la dias pu lestamen. 


-- L'on béu à pleno gourjado 
De goubelet plen d'amour. 

-- E Von si fa de brassado 
Brulanto dins la frescour. 


-- Poudès dire que pèr uno 

: ` Es pas. puei, tant que de bouen. 
-- Toujour es pas pèr de pruno, 
Tu, que vènes à la fquent. «4; 


(Tira de Ba din-Badòu en preparacioun.) 


FELIP CHAVVIBR. 

LOU PAÍSAN 


Sus l'èr : Veici la sesoun de l'autouno, 
Veici la sesoun dóu rasin. 


FEE E E 


siegue, Es lou ce- 












E= E= 


terro se bou - legue; T; ; Tant q 1 que leu S lon mounde noun ë noun au- ra pres 





fin,Faudra que i'ague de pan e de SE < lou mounde noun aura pres 


E= 9 2726 G ces] 


fin,Faudra que i'ague de pan e dé vin. 


Lou païsan, ounte que siegue, 

Es lou cepoun de la nacioun ; 

Auran bèu faire d'envencioun, 

Fau que la terro se boulegue : 
Tant que lou mounde noun aura pres fin, : bi 
Faudra que i'ague de pan e de vin. 18. 


Laisso-lèi courre vers la vilo, 
Aquéli qu'an li costo en long : 
A l'espitau veiras, moun bon, 
Qu'à la fin tout acò defilo ; 

Mai dins lou champ lou païsan es rèi 


E cènt cop mai urous que noun se crèi. $ bis. 

Qu 's que la passo mai galiero, 
Mai libro que lou païsan ? 
Quand lou soulèu crèmo lou sang, 
Éu tout descaus danso sus l'iero ; 
E dins l'ivèr, quand la nèu toumbo à flo, : bis 
De paio mouflo éu garnis sis esclop. ` 
Li travaiaire de la terro 
Se couchon d'ouro, quand soun las; 
De bon matin bouton coulas 
E, quand sa bèsti se Gesferro, 
Tout en passant davans lou manescau, : bis 
Chimon la gouto e fan ferra tout caud. ` 


Li païsan, nous fau tout saupre, 
Counèisse au tèms em' au travai, 
Counèisse quand la luno fai, 
Quouro la terro pòu reçaupre 
Un bon cóutu que fugue tempouriéu : bi 
Pèr la semenço e lou bèu blad de Diéu. 18. 
Li moussu passa sus la raco 
Emé li marchand d'estampèu 
Tambèn nous lèvon lou capèu 
Pèr ié vira sa pouso-raco. 
Mai, rebusa de si pater-bourret, . 
Saupren un jour emplega nòsti dre. : bis. 
Vèngue aquéu jour que, tóuti sage, 
En sendicat saren uni, 
Tóuti d'acord pèr manteni 
Nosto Prouvènço e sis usage, 
Li braguetian e li falibustié, j 
Ié counseian de chanja de mestié. $ bis. 


F. MISTRAL. 





A tout pecat... misèri e cordo, disié moun grand. 

LI LETANÍO DÒU VIÈI GARÇOUN E DE LA VIÈIO FIHO 


Lou vièi Garçoun. 


Segnour, moun Diéu ! Pensas à iéu. 

Santo Agueto, cercas-me uno femeto. 

Santo Margarido, la vole atravalido. 

Sant Agustin, que se lève de bon matin. 

Santo Cunegoundo, la vole bloundo. 

Sant Gaspard, la vole grasso à lard. 

Sant German, vole uno femo à dos man. 

Santo Jano, voudriéu pas pourta li bano. 

Santo Roudeguno, cercas-me-n'en dos pulèu qu "uno. 
Sant Chapòli, que m'espargne Vòli. 

Santo Fourtunado, que me fague pas bessounado. 
Sant Vitour, que me vougne mi doulour. 

Santo Rimbaudo, que me tèngue la soupo caudo. 

. Sant Pascau, que me tèngue lou lié caud. 

Santo Casaio, qu'elo porte pas li braio. 

Santo Reinouso, la vole pas pissouso. 

Sant Davin, que me begue pas moun vin. 

Santo Prudènto, que me fugue avenènto. 

Santo Dóunino, que me vire pas l'esquino. 

Sant Satisfa, que me fague un bon pres-fa. 

Sant Crespin, que se mouque pas dins lou toupin. 
Santo Valiero, que me trie bèn li niero. 

Santo Coustanço, que n'ame pas trop la danso. 
Santo Moudèsto, que me vèngue de pan, de vin, de fricot e lou rèsto... 
. Sant Frederi, qu'elo me vegue pas mouri. 

Sant Ouquèri, que iéu la porte en cementèri. 

` Grand sant Miquèu, dins tóuti li cas mandas-me 'n grand capèu ! 





La vièio Fiho. 
` Segnour, moun Diéu, pensas à iéu. 
- Sant Jirome, cercas-me lèu un ome. 


- 20 a 


Sant Dauni, despachas-vous, pode plus teni. 

Sant Sauvaire, que fugue un gros travaiaire. 

Sant Ilarioun, me fai rèn que fugue un pau couioun. 
Sant Auzias, que ié vegue pas plus liuen que soun nas. 
Sant Frutus, vole que me grate ounte me prus. 

Sant Ro, vole que me boufe lou fio. 

Sant Ugue, lou vole coume que fugue. 

Santo Reparado, vole que coule li bugado. 

Sant Baudèli, voie que frete l'oulo e vieje lou quèli. 
Santo Estello, vole que me la fague passa bello. 

Sant Presènt, s'es véuse me fai pas rèn. 

Saut Savié, vole que fague lou lié. 

Santo Charloto, vole pourta li culoto. 

Sant Chechin, vole que me fugue fidèu coume moun chin. 
Santo Celèsto, se me plais pas ié mandarés la pèsto. 

Sant Francés, quand sara mort un autre me n'en cercarés. 





QUAND SOUN MARIDA 


L'ome. «= Ai! ai! ai! moun Diéu! 
Dequ'avès fa de iéu ! 

La femo. = Ai! ai ! ai ! moun Diéu ! 
Dequ'avès fa de iéu ! 

L'ome. = Ma femo es uno chaupiasso. 

La femo. -- Moun ome es un ibrougnasso. 


L'ome. = Ma femo pisso au lié! 

La femo, = Moun ome peto dins l'eiguié. 

L'ome. - Ma femo a de groumandige. 

La femo. = Moun ome a lou feiniantige. 

L'ome. = Sis enfant soun de rascas. 

La femo. = Aquel ome es un pourcas. 

L'ome. - Moun Diéu, venès la querre: pode plus la sèntre. 


. La femo. = Moun Diéu, fasès lou creba d'un i mauïde vèntre. 
L'ome. «= Ansin siegue ! 


La femo. = Ansin siegue ! 
LOU4 CASCARELET. 

L'AVARAS 


Moussu Cacho-Maio avié fa courre la barioto touto sa vido, e n'avié ` 
manja que de regardello, tambèn à la fin de si jour dison que 
bourroulavo lis escut e li louvidor em'uno palo. 

Quand fuguè au pas de la mort, lou curat de Sant-Agricò venguè 
lou vèire. Se capitè que dins l'oustau de l'avaras atrouvè pas uno 
cadiero pèr s'asseta, ni un cierge pèr ié douna l'estrèmo-ouncioun, ni 
un crucifis pèr ié bouta dins si man croucudo e deja jalado. 

Lou bon curat se desboutounè e tirè de dessus sa peitrino uno 
poulido crous d'argènt que pourtavo toujour sus éu e la boutè dins 
li man dóu mouribound d'enterin que i'anavo, coume dison, signa si 
papiè. j 

Mai l'avaras avié tout-d'un-tèms vira lis iue coume uno escarpo 
boulido, eë avié masenta la crous d'argènt, em'acò faguè à Moussu 
lou curat estabousi : 

-- Peso gaire, gaire, gaire! poudrai vous presta que trege sòu 
aqui-dessus ! 

LOU CASCARELET. 





JOUEINO FAMIHO * 
(DIALÈITE MARSIHÉS) . 


Lou jardin es pichoun, pichoun, 
Abandouna, plen de lapourdo, 

Li vias quàuquei màigrei cougourdo, 
Vous embrouhcas ei panouchoun. 


E, dessus lou bord d'uno tino, 
La mama juego emé l'enfant : 
Oh ! lei poulit trau que li fan, 
Quand rise, sei gauto poupino ! 


* Tira de] La Pauriho, en preparacioun. 

Es enca joueino, la mama ; 

Es soun proumié, sus sei pousseto 
L'esquicho sa tèsto rousseto, 

Si lou vòu jamai desmama. 


Lou couquinot, contro la tino 
Arpatejo, rise eis esclat, 

Sus lei dougo e lou founs ascla 
Tarabastejo dei boutino. 


La mama si poussèdo plu! 
Lou coutigo, li fa riseto, 

Lou devourisse de babeto, 
L'embrasso dessus seis uei blu. 


Ve ! dei téulisso ei chaminèio 
Enterin lou soulèu s'enva; 
Lou ciele, coumo un carnava. 
Viestisse sa roujo liéurèio. 


Lei chuermo de pijoun patu 
S'estrèmon em'un grand brut d'alo, 
La nué vèn emé sei mouissalo, 
Lou jardinet sènte l'estu. 


Dins la miech-oumbro douço e palo. 


Dóu jour fali, veici papa 
Qu'arribo, lei bras estroupa, 
Emé sa vèsto sus l'espalo. 


Tre que l'a vist, l'enfantounet 
S'esquiho, dirias uno anguielo, 
Si trefoulisse, rise, quieto, 

Li tènde sei bras redounet. 


Si vis plus rèn. La nué s'ajouco.' 
Mai s'ause rire l'enfantoun 
Dins la musico dei poutoun 
Voulastrejant de bouco en bouco. 


VALÈRE BERNARD» 


_ 93 _ 
L'AVUGLE 


Un cop i'avié un avugle que sourtiguè de soun oustau sus lou 
cop de miejo-niue pèr ana querre uno dourgo d'aigo à la font. 

E coume lou tèms èro sourne, estènt que fasié pas luno e que lou 
` gaz e l'eleitricita èron pancaro enventa, aqueste avugle prudènt pren- 
guè uno lanterno d'uno man e sa dourgo de l'autro. 

Vès-aqui que quand fuguè pèr carriero, rescountrè un galo-bon-tèms 
que courrié la patantèino e que se trufè d'éu amor qu'estènt avugle 
pourtavo uno lanterno : « Sias de Mouriero o dóu Martegue ? ié faguè 
lou bartavèu, qu'abenas voste òli pèr rèn. Dequé vous sièr aquelo 
lanterno, d'abord que ié vesès pas mai lou jour que la niue?... » 

L'avugle ié respoundeguè : 

« As proun resoun, iéu noun ai besoun de lume ; mai d'aquéstis 
Ouro i'a rèn que de galo-bon-tèms coume tu pèr carriero, tèsto 
sènso cervello, que poudrien me turta e me faire esclapa ma dourgo, 
e me siéu di que pèr éli uno lanterno sarié pas de trop. | 

| LOU CASCARELET. 


Courto lengo e lònguis auriho, 
Disié lou vièi cap de famiho. 





LI VOUES 


Vèuno, en seguissènt ti ribo 

-- Un matin, tout treboula, -- 
L'erbo, l'aubrespin, li pibo. 

Iéu, lis entendiéu parla, 

E, sa charradisso esquisto 

Èro tant fresco e tant misto, 

Que me semblavo d'ausi, 

-- Resson d'un cor que souspiro =Â 
Li courdello d'uno liro 

Que l'aureto fai brusi ! = 


= 2 


Ah ! la siavo parladisso, 

== De l'aubo i proumié belu -Â 

Que s'aubouro di sebisso 

Pèr mounta vers lou cèu blu -- 
Tóuti li planto, faroto, 

En grand gau, mesclon sa noto 
A la divino rumour : 

E lou pouèto, qu'escouto, 

La cansoun, la redis touto 

En un dous saume d'amour 1 =Â 


Lou margai, dreissant la tèsto, 
Dis à l'aubriho : « An passa 

.Sus moun front guerro e tempèsto, 
Mai, lis amant qu'ai bressa 

Dins mis espai moufle e tèndre, 
.M'a ravi de lis entèndre, 

E me sèmblo que lèu, lèu, 
.Jusquo dins li tepo morto 
Mountara la sabo forto 

Dóu printèms e dóu soulèu ! » =Â 


-- « As resoun -- respond l'aubriho =Â 
+Crèire, es baume soubeiran ; 

Dins lou cèu l'astre que briho 

Marco l'ouro qu'esperan - 

Avèn vist de jour terrible, 

.E chivau, flamo, endoulible, 

An rousiga mi brout vert ; 

Mai, aro, adeja se mostro, 

Ï raro di terro nostro 

Lou rai que coucho l'ivèr. » = 


= « Iéu lou vese -- dis la pibo = 
Resplendis à l'óurizount ! 
L'amour, long de nòsti ribo, 
-Lèu, fara sa flouresoun =Â 

A nosto oumbro siavo e fresco, 
Li galant, vers nosto desco, 
Deman tournaran veni... 

A la plaço dis ourtigo, 

Veiren rousseja l'espigo 

Dóu pan rous de l'aveni ! » 


« Iéu vese, amount, vers li cimo, 
Qu'es pèr tu, grand pople esclau, 
Que la liberta sublimo 
Dóu bonur adus la clau ! 
l'aura 'nca de jour de glòri 
Pèr toun parla dous e flòri... 
Lou bèu blad granara lèu ! 
E saren urous de viéure, 
Tout en cantant lou reviéure 
De l'Empèri dóu Soulèu ! 
j JAN MONNÉ. 


L'ASTROULÒ 


Un astroulò, que relucavo lis astre dóu tèms que regnavo Louis XI 
(vesès que vous parle pas d'aièr), se boutè dins la tarnavello de 
predire à-n-aquéu rèi que sa mestresso favourido mouririé dins lou 
courrènt de la semano. 

Quau vous a pas di que sa predicioun s'acoumpliguè e que la 
bello courtesano anè fema li maulo. 

Lou rèi, espanta d'acò, carguè lou foutre e faguè veni l'astroulò ; 
mai avans de ié parla avertiguè si gardo, que tre que ié farié signe, 
agantarien aquel ome e lou trarien de la fenèstro. 

Acò estènt ansin counvengu, lou rèi diguè à l'Astroulò : 

-- Eh ! bèn, :tu que veses l'aveni dins lis astre, digo-me'n pau 
quouro mouriras. 

L'Astroulò, qu'èro pas la mita d'un coudoun, amor que fasié l'Ar. 
mana prouvençau d'aquéu tèms, faguè vejaire de reflechi un mou- 
men, pièi ié respoundeguè : 

- + Sire, mourirai tres jour avans vous ! . 

Lou rèi ausènt acò, se gardè bèn de faire lou signe counvengu à s> 
gardo pèr lou faire traire de la fenèstro. Tout lou countràri, lou 
faguè louja dins soun palais, e lou nourriguè rèn qu'emé de perdigau 
rousti 

Me siéu leissa dire qu'aquel Astroulò que fasié l'Armana prouvençau. 
d'aquéu tèms, èro lou segne-grand dóu rèire-grand de moun grand t 


Requiescant in pace ! pèr éu. 
LOU CASCARELET. 


LOU BELÈN * 


A MA SORRE 


Anen lèu vèire l'acouchado. 
SABOLY. 


Enfant, despachas-vous ! Anen à la mountagno : 
Emplissès de castagno 
Li pocho e lou panié, 

Anaren à Sant-Clergue. An ! d'aut ! l'aureto boufo, 
Acamparen de moufo, 
Eiça long di canié. 


Adurren de liquèn blanc, à fueio frisado, 
De peireto brisado, 
De rouge verbouisset, 
De bouis, de brout de pin, de roure, de féuseto... 
Pièi de cacalauseto 
E de sable rousset. 


Ararés pièi cerca quàuqui lònguis aguïo ; 
Metren d'argelo bluio 
Trempa dins un toupin ; 

Deman la pastaren. Pièi, manjant de castagno, 
Bastiren de mountagno 
Que plantaren de pin. 


* La Crêcho. 

La pasto estènt à poun, eidracado e proun molo, 
Dreissaren nòsti colo... 
Avans que siegon se 
Caviharen li bouis plen de cacalauseto, 
Li roure, li féuseto, 
Emai li verbouisset. 


Acò fa, mountarés e durbirés l'armàri, 
N'agués pas pòu di gàrri !... 
Trouvarés au cantoun, 

La caisso de Nouvè póussouso e pestelado, 
E pèr la niue 'stelado 
Sourtiren li santoun. 


Lis arrenguieraren plan-plan sus la pastiero, 
E n'en faren tres tiero: 
Pichot, mejan e grand. 

Uno fes tout sourti de l'auturo à la baisso, 
Remountarés la caisso, 
Sounarés vosto grand. 


Pièi faren lou Belèn : sus uno post aplano 
Que retreira la plano, 
Afeciouna, bavant... 
Li plus pichot santoun metren subre li mourre, 
Li mejan dins li roure, 
E li grandet davans. 


Sus lou plus aut cresten quiharen la Ravido, 
Que touto esbalauvido 
Aubouro li bra 'n l'èr. 

Pièi lou moulin de vènt, lou móunié, 'méf soun ase, 
Lou cassaire Jan Blase, 
E lou Baile Audibert. 


Plus bas, sus lis apèns Margai emé si fedo; 
Treinant sa cambo redo 
Lou bóumian .SJan Carau, 
L'Avugle, Pistachié, Bourtoumiéu l'amoulaire, 
Pipo-moust l'escoulaire 
Que porto dous barrau. 

Metren sus lou davans: lou pous, l'estable, l'oste, 
Que vòu coste que coste 
Vèire l'enfant divin ; 

L'oste laid e marrit que dins la lusour terno 
Porto emé sa lanterno 
Un flasco de bon vin. 


Plaçaren l'Enfant-Diéu sus un pauquet de paio, 
La Vierge touto en aio, 
Sant Jóusè 'mé lou biòu, 

L'ase, lou rastelié, li pijoun sus l'escalo, 
Pascau emé DPascalo 
Arribant sus soun miòu. 


(Pascalo adus un brès, Pascau uno merlusso), 
Mesfisènt, brandant l'usso, 
Lou pastre Bramo-fam : 

Lou metren dins un caire apoundènt sa courdeto 
E durbènt sa saqueto 
Pèr ié bouta l'enfant. 


Plaçaren à l'asard, li pastre e li pastresso ; 
Li mèstre, li mestresso ; 
Li ràfi, li bouié, 
Li fiho e lis enfant venènt dins la niue semo, 
E, mescla 'mé li femo, 
Roustido eë sa mouié. 


Cristòu tambourinant sa gaio farandovlo, 
Verano emé soun oulo, 
Li metren au paié. 

Verano, en arribant, pèr la Vierge poulido 
Fara 'no aigo-boulido 
De sâuvi 'mé d'aiet. 


E tout acò vesti de cadis, de bourreto, 
D'estame, de sargeto, 
De velout, de tartan... 
De tóuti li coulour : blanc, blu, verd, rouge, negre... 
Urous, galoi, alègre, 
Vendran vèire l'enfant. 

Apaiaren la post de sablo e de peireto, 
Plaçaren la carreto, 
La font e soun bacin. 
Souspendren à-n-un fiéu lis ange à blànquis alo, 
Gros coume de cigalo 
Voulant dins lou cèu-sin. 


Alor, subre lou tout, dins la niue fouscarino, 
Jitaren de farino 
E de nèu à souvèt. 
Alor sara fini !... Marciau em' Adèlo 
j Abraran li candèlo, 
Cantaren de nouvè. 


Sant-Roumié, la vèio de Nouvè de 1862. MARIUS GIRARD. 
(Tira di Cabro-fiò, pouësio entimo, en preparacioun.) 





SANTO-ESTELLO D'AIGO-MORTO 


DISCOURS DÓU CAPOULIÉ 


Messiés e gai Counfraire, 


Nous vaqui, enfin, acampa en famiho. à la taulo dóu festin Sant- 
Estelen. Anan recounfourta nosto fe en bevènt lcu vin de la Coupo 
santo, qu'es lou sang de noste terradou, e en cantant l'inne naciou- 
nau qu'es lou pan dis amo e di cor fidèu. 

Amor que sian en famiho, amor qu'anan coumunia tóutis ensèn, 
reviren-ünous, un istant, vers lou passat, veguen un pau l'obro coum - 
plido, veguen li vertu qu'a fa l'aubre felibren que, i'a quaranto e tant 
d'an, li sèt felibre de Font-Segugno plantèron en terro drudo, en 
terro brouvo, en terro labourivo de Prouvènço. 

Nous es un chale de vèire qu'aquel aubre felibren a trachi, s'es 
espandi talamen brancaru e poumpous quesi gréu n'en tocon lis 
estello e soun oumbro n'assousto touto la nacioun miejournalo, de- 
sempièi la mar bluio dis Isclo d'Òr enjusquo is aigo-vers dis Aup. 
nevouso, e dins soun fuiage i'an nisa tóuti lis aucèu ramajaire que si 
_ cansoun n'an esmeraviha lou mounde; e tant fuguè atempourado la. 

faturq que ié dounèron nòsti sèt felibre, que l'aubre n'a pourta aquelo. 

-- Mai d'ounte vènes, mournifloun ? Es aro que s'arribo? As musa 
long dóu camin ? 

-- Eh ! bèn, Moussu lou Curat, faguè Tetin en se gratant, ai 
atrouva un nis de merle, ê ai vougu vèire ço que i'avié dedins. 

-- E dequé i'avié ? 

-+ Cinq pichot emé li gros canoun. 

-- E ounte es aquéu nis de merle ? 

=+ Au founs de la coumbo de Sarragan, dins un gros bouissoun 
qu'es, à man drecho en venènt eici, à-n-un cop de fusiéu de la draio 
di cabro. 

-- Anen, vai bèn, pèr aqueste cop te loü passe; mai quouro pènses 
de l'ana leva,taquéu nis de merle ? 

-- Ai pensa que sarien bèu coume paire e maire dimenche que vèn, 
e alor en venènt à la messo... 

-- Anèsses pas manca la messo pèr acò! Tène-te pèr averti ! 

Quau vous a pas di que lou dissate, Moussu lou curat di Baus, 
en fasènt vejaire de rèn, lou breviàri dubert ëe mastegant soun óufice, 
s'adraiè vers la coumbo de Sarragan, e, tout caud, anè leva lou nis 
de merle dóu pichot Tetin. 

Lou lendeman dimenche, quand Tetin venguè au bouissounas, 
atrouvè soun nis degaia ! E quand passè davans la clastro pèr ana à la 
messo, veguè Douroutèio, la servicialo de Moussu lou Curat que 
plumavo davans sa porto li cinq pichot merle. | 

Tetin ausè rèn dire, mai n'en faguè soun proufié pèr un autre cop. 

E justamen, sèt o vuech an après, Tetin qu'èro devengu un grand 
droulas, emé quàuqui péu au mentoun, se decidè de prendre femo. 

. Lou vaqui tout en aio pèr mounta soun oustau, e courre d'eici- 
d'eila pèr tira si papié. L'asard fai que rescontro Moussu lou Curat 
que ié fai : 

-- Hòu! Tetin, sies bèn en aio, dequé i'a de nòu ? 

-- T'a de nòu tout ço qu'a pas servi... E pièi voulès que vous lou 
digue, vène de la coumuno de douna li noum. 

-- Douna li noum ? Alors te vas marida ? 

-` Á vous faire plesi, Moussu lou Curat. 

- + E quau vas prendre ? 

-- Acò lou sauprés plus tard. 

-- Oh! coume vai que vos pas me lou dire vuei ? 

-- Vai, que sarias dins lou cas de faire pèr ma femo ço que fague- 
rias pèr moun nis de merle. 

J. SICARD. 

MARINO 


Au gènt ami Athenosy. 


Lou jour mescla de ciarour d'aubo 
Que s'avanço, alin, palinèu, 
Sèmblo uno nòvio dins sa raubo 
Coulour de nèu. 
La mar que ris dins li calanco 
De noste bèu païs latin, 
Retrais lou fres e gai matin : 
La mar es blanco ! 


Lou soulèu tamiso l'espàci 

De sa sublimo plueio d'or, 

E la mar, supèrbo de gràci, 
Tranquilo, dor. 

Sout l'astre blound que Diéu aguio, 

Coume un mirau inmènse e pur 

Au vaste cèu pren soun azur : 
Le mar es bluio ! 


L'astre-rèi, rouginas, trecolo 
E de si rai efisaunousi 
Negant li piue, negant li colo, 
Fai fernesi. 
La mar pren la tencho feroujo 
Di rai que vènon la beisa ; 
Dirias que tout es abrasa : 
La mar es roujo ! 


` E. JOUVEAU. 


N'i'a que tremolon sièis més de la fre e sièis mes de la pòu. 


Quau se pinto se vòu vèndre. 


3 

LOU VIÈI E LA VIÈIO 


Mosch e Bàba, qu'acò vòu dire lou Vièi e la Vièio, es ansin que lis 
apelavon, tout simplamen. Talamen se devinavon vieiassous, que 
degun de l'encountrado sabié plus si noum. Eu èro lou Vièi, tout 
court ; elo, la Vièio, en bréu, ; li dous pus ancian de Mircèsti, la 
segnourié de noste grand pouèto Alecsàndri. | 

Autre tèms, éu èro esta poustihoun, meme un poustihoun di 
famous. Dins sa longo vido, s'èro acampa uno fourtuno: dous cènt 
franc. E, après agué marida soun soul enfant dins un vilage aliuen- 
cha, avié, de soun caire, pres en segóundi noço. uno véuso qu'avié 
rèn qu'uno fiho, establido dins un autre vilage. 

Vivien ansindo despièi forço, forço tèms, e s'èron fa tànti, tànti 
vieiot, que de-longo venien en demenissènt, toujour que plus pichou- 
net, coume se s'amoulounavon. 

Souvènti-fes, dins lou plan de Mircèsti, li vesien travessa la fou- 
rèst, pièi s'asseta un contro l'autre souto un aubre, e, pendènt de 
lònguis ouro, ensèn jouï de la bello journado, mita charrant, mita 
penecant. S'èron basti lou pus minuscule eë lou pus esfougassa dis 
oustalot. Avien croumpa uno coublo de pichot biòu, pas pus gros que 
de saumin, e peréu un cavaloun gaire pu naut qu'un cadèu. Em'acò 
vous atrouvarés qu'èron urous tant e pièi mai, e li jour, li mes, lis 
an raiavon pèr éli coume de mèu. 

Uno vòuto, arribè quasimen un malastre au bon Vièi. l'avien 
douna d'auco à garda. Quau vous a pas di que s'embrounquè, e va- 
gue de cabussa dins la regolo dóu prat. Estènt trop feble, pecaire, 
pèr s'auboura soulet, s'anavo nega miserablamen, se pèr fourtuno 
un que passavo l'aguèsse pas vist e tira d'aqui. 

Quand entraïnavo de counta si viage de poustihoun, alor soula. 
men redevenié jouine ; alor, si vièis iue uiaussavon, e tout, entour 
d'éu, semblavo s'afousqueira dins lou tintin di cascavèu e li piafado 
dóu cavalin. Se sentié tourna-mai d'escambarloun sus la sello, lam- 
pejant jour e niue, lampejant coume lou vènt. 

Avié dins la cabesso quau saup quand de recourdanço de l'istòri 
dóu païs : . 

- « Segne Basile, -Ê fasié souvènt à-n-Alecsàndri, -- ai carreja 
foro païs bravamen de prince, e proun menistre. » 

Ero soun biais à-n-éu de coumprene e d'espremi lou fréule de 
touto causo, 

`Dins tout acò, èro tras-que jalous de sa femo: la Vièio devié res 
*regarda, en res parla. Uno fes, noste ome aguè grand lagno, -dóumaci 
`vesié sènso relàmbi un jouvènt roudeja entour de sa meisouneto,. 

-+« Que diàussi vèn faire eicito, aquéu d'aqui ? E qu'a pas crento ? » 
+ disié lou Vièi tout eirissa, -- jusco qu'à la fin aprenguèsse que iou 
fringaire venié pèr la bello chato d'un vesin. : . > ) 

Entre-mitan d'aquelo urouso vidasso, lou Vièi arribo, un bèu matin, 
( encò dóu mèstre : 

-- « Segne Basile, fai, voulèn divourça ! » ` 

Aquest, mai qu'espanta, s'escrido : 

-- ” Mai quinto idèio as aqui? Te sies dounc charpina emé ta 
Vièio ! Que tron te passo pèr lou cruvèu ? --+ Car, enfin, digo, coume 
que vague, avès plus forço tèms à resta ensèn sus aquesto terro. » 

-- « Es justamen pèr acò, segne Basile. Se sian di qu'avèn plus 
que quàuqui jour davans nàutri, que leissaren chascun un enfant; e 
que pas pulèu saren aclapa, se van estrigoussa pèr nòsti quatre sòu. 
DS pèr qu'acò arribe pas, que voulèn dessepara nòsti cors e nòsti 
bèn. 

Rèn pousquè desbranda la decisioun di dous Vièi, e, sènso respié, 
tau coume avien di faguèron. Li dous cènt franc, en pèço d'or, fu- 
: guèron mes en un pichot mouloun ; lou Vièi, à cha uno, li fasié al- 
ternativamen resquiha, uno davans éu, l'autro davans sa Vièio, en 
disènt : « Uno pèr tu, uno pèr iéu! Uno mai pèrtu, uno mai pèr 
iéu ! » jusqu'à la finicioun dóu boulum. Un lançòu pèr elo, un lan- - 
+çòu pèr éu; uuo couverto pèr un, uno couverto pèr l'autre. Pièi ié 
baiè li bouret, e se gardè pèr sa part lou cavalot e la pichouno car- 
riolo. E après, s'enanèron encò de l'oste, pèr dire adiéu i gènt. Aqui, 
cadun s'apreissè vers éli, e se beguè à sa santa. E l'on voulié èstre 
gai, mai tóuti lagremejavon. Pèr que degun ié gardèsse rancuro, 
demandèron perdoun en tóuti. Acò fa, s'endraièron, e descendèron 
fin qu'eilavau au pont dóu Sereth. Aqui s'aplantèron encaro un bri- 
Á+soun, s'embrassèron, plourèron, e cadun anè soun camin, un de dre- 
Á+cho, l'autre de senèco. 

Uno resoulucioun pariero, lou pus maleisa es pas de l'eisecuta 
courajousamen ; ei de supourta la nouvello vido qu'acò vous fai. Lou 
marrit Vièi, desprouvesi de sa mauno quoutidiano, fuguè lèu desavia, 
e d'à pau à pau s'abletiguè dins un tal aganimen, que l'aurias pres 

pèr J eL abro d'éu meme. Quand ié demandavon coume anavo, res-- 
poundié ; 

= « Pode plus rèn dourmi, desempièi que sènte plus soun alen. 
de-contro moun coutet. » 

Barrulavo coume un esperit sènso repaus, e sèns fin, cercavo qui- 
con que noun poudié atrouba. 

Au bout d'uno semanado, i'aduguèron la nouvello que sa Vièio- 
èro malauto, uno grosso malauto. Subrouro atalè sa briso de cavau 
à sa briso de carriòu, e, tant vile que pousquè trouta, trouté. Mai 
quand arribè au vilage ounte elo s'èroretirado, tout just sourtien sa 
caisso dóu chambroun. 

Sènso larga uno paraulo, seguiguè la morto e assistè silencious à 
l'entarramen. Après, s'entourné tout dre à soun oustau e se couchè. 
L'endeman, èro mort. 

Aro, la pichoto cabaneto es talamen abouseirado, que se n'en vès 
plus rèn, senoun lou clue e li canèu que ié servissien de téulisso. 

Mai Alecsàndri a pas vougu que ié touquèsson. 

. CARMEN SYLVA. 
Revira pèr A. de G. 





A MOUNT-MIRAI 


Sus ti pin, o Mount-Mirai, 
Lou soulèu veici que trai 
Sa plueio, 

E tremolon dins si rai 
Li fueio. 


Li campano fan din-dan ! 

Dóu Souiras lou bastidan 
Rampelilo, 

Crido, e largo soun fedan 
Que bèlo. „4 


L'aigo verdo es de sesoun, 

Vèngue qu n'aura besoun : 
Es bono 

Mèste Jaume de Veisoun . 
Vous sono... 

Éu vous sono !.. Dins lou cèu 
Deja caufo, lou soulèu! 
Dardaio ! 
Zóu ! de l'aigo prenès lèu 
La draio... 


Es nòu ouro à Mount-Mirai 
De pertout lou soulèu trai 
Sa raisso ; 

Caufo e brulo de si rai 
Mount e baisso. 


9 d'avoust de 1898. D. SAVIÉ DE FOURVIERO. 





LA DECOURACIOUN 


Moussu Courcoussun, lou Maire de Barbentano dóu tèms de l'em. 
cperaire, avié demanda la crous d'ounour pèr si long service coume 
.Maire de sa coumuno. Lou deputa de l'arroundissament i'avié prou- . 
més, man toucado, que l'aurié pèr lou 15 d'avoust, qu'acò èro la 
fèsto naciounalo d” aquéu tèms. 

Mai lou 15 d'avoust avié passa, e de crous, Moussu Cjyurcoussun, 
n'avié ges vist. 

Se maucourè pas pèr acò : anè parla au Prefèt de Marsiho, mandè 
quàuqui parèu de perdigau au Souto-Prefèt d'Arle, faguè mai es- 
paula sa demando pèrlou deputa, basto! faguè bèn tant tripet-pelòri 
. que tóutis aquéli naut persounage ( aproumeteguèron que ta crous ié 
sarié baiado pèr lou proumié de l'an.. 

Lou proumié de l an arribè e i'aguè mai ges de crous pèr Moussu' 
` Courcoussun. 

Mai noste ome èro testard e l'envejo lou crebavo d'èstre decoura, 
falié que lou fuguèsse coste que coste. E, zóu ! mai de cambado à la 
prefeituro e à la souto-preteituro, e encò de moussu lou deputa... Li 
. gènt de Barbentano sabien tout acò e, entre éli, n'en richounejavon. 

Pamens, au 15 d'avoust venènt, l'afaire èro seguro - Moussu 
* Courcoussun l'avié anouncia à tóuti sis ami.. 

La vèio dóu grand jour tant desira, Moussu Courcoussun s'èro 
«coucha à coustat de'sa poutiflardo de femo, qu'entre touca la bas. 

saco s'èro endourmido coume un soucas, d'enterin qu'éu, Moussu», 
Courcoussun, noun pousquènt plega l'iue, pensavo à sa crous qu'ar-. 
ribarié lou lendeman matin d'abord qu'èro pas arribado dins lou cour- 
rènt dóu jour, 

Tout à-n-un cop, vers li miejo-niue, se fai de brut dins la carriero. 
Es uno foulo de mounde qu'arribo en cantant, en cridant : vivo Moussu. 
lou Maire ! 

Aquesto foulo s'aplanto souto li fenèstro de Moussu Courcoussun, 
e vague de crida: « Moussu lou Maire, lou sias! lou sias! Vivo 
Moussu Courcoussun ! » Pièi se picavo diman e li crid recoumença- 
von : « Vivo Moussu lou Maire! Lou sias ! Lou sias ! » 

Moussu Courcoussun ea ausènt la bono nouvello, sautè dóu lié en 
camiso, revihè sa femo, l'embrassè en ié fasènt: « Escouto, lou 
siéu ! » E courreguè à la fenèstro pèr gramacia aquéli bràvi gènt. E. 
la voues tremouleto de joio e d'emoucioun, moudestamen ié faguè : 

--+ Mis ami, veguen, de que venès m'anouncia ? 

--+ Lou sias ! Lou sias ! cridè mai la foulo en picant di man. 

-- Mai de que siéu ? demandè mai Moussu Courcoussun que man- 
javo de pourquet 'mé de sàuvi, sènso voulé n'avé l'èr. 

Alor la foulo se taisè e uno souleto voues que faguè tremoula li. 
vitro ié cridè : 

-+ Sias un couioun !!! 

LOU CASCARELET. 





MOUN AMIGO 


Li jardin soun clafi de roso, 
Mai n'atrove ges d'autant roso 
Que li labro que me fan gau. 


Es rous, lou blad que s'amaduro, 
Mai coume sa cabeladuro, 
Daurejon pas lis espigau. 


l'a de blavet sus la coulino, 
Mai n'an pas la douçour perlino 
Qu'a lou blu de si clar vistoun. 

L'auro que dins lou bos richouno 
A d'agradivo caranchouno : 
Pus agradiéu soun si poutoun. 


Milanto voues dins la naturo 
Mounton de la baisso à l'auturo : 
Ges, de sa voues n'an lou ressoun. 


De chato ? n'i'a ges d'autant bello ! 

E pèr canta quau moun cor bèlo, 

l'a pas de proun siavo cansoun. 
MARIUS JOUVEAU. 





S'abèisso noublesso, 
Quand manco richesse. 





SANT AGRICÒ 


L'an passa, dóu tèras de la grand secaresso que li païsan belavon 
li nivo mai que de granouio, li jardinié d'en Courtino sabien plus 
coume faire pèr empacha si faiòu de seca e si tartifle de peri. Ana- 
von proun au canau, la niue, assaja de rauba l'aigo i vesin, mai d'aigo 
au canau n'i'avié pas meme pèr teni li pèd fres i grapaud de Durènço. 

E d'enterin, li merinjano, li poumo d'amour, li faiòu e touto l'our- 
toulaio perissié de la set. 

Alor un brave ome que se cresié pus lura que lis àutri se diguè: 
-- Faire plòure acò 's la butéëto. Quand ère pichot e clerjoun à Sant- 
Agricò e que fasian la proucessioun pèr demanda la plueio, Moussu 
lou Curat, jamai voulié metre sa bello capo de pòu d'uno raisso ; emai 
N'avié pas tort, un cop, m'ensouvène, revenguerian bagna coume 
d'anedoun. 

Em'acò, sèns rèn dire en res, s'envai trouva Moussu lou Curat : 

-- Moussu lou Curat, diguè, lou vesès, plòu plus; faudrié sourti 
sant Agricà vo sian tóuti fichu. 

-- Mai, sant ome, ié fai Moussu lou Curat, sabès bèn que se fai plus 
ges de proucessioun, Moussu lou Maire l'a desfendu. 

-- Sabe proun, Moussu lou Curat, que se fai plus de proucessioun 
pèr ço que regardo lis afaire dóu bon Diéu, mai pèr la plueio, 
diàussi, acò se saup qu'es pas causo de devouçioun, e moussu Pour- 
query, siéu bèn segur, demandara pas mies que tambèn éu Bramo-set. 

-- Ah |! pas mai, siéu bèn facha, brave ome, n'es pas poussible. 
Tant pis pèr lis ourtoulaio ! S'escoutavian lis un e lis àutri, aurian 
lèu fa d'acampa 'n bon verbau, emai, pèr dessus lou marcat, uno 
bono remouchinado de Mounsegnour. Mai vau vous dire, d'abord que 
ié tenès tant, sian à la vèio dis eleicioun, ---+ entre nàutri, -- anas 
counta lou cas à Moussu lou Maire, belèu... 

-- Anen, pas tant d'alòngui, Moussu lou Curat ! Li faiòu podon pas 
espera un jour de mai. D'abord qu'avès pòu que dóu verbau, pres- 
tas-me lou sant, lou metrai dins uno saco, e ié farai faire -- ai ma 
barioto, aqui-- lou tour di bàrri d'Avignoun à la barbo dis autourita 
e sèns crendre si verbau. 

Pièi, siegue di sèns me vanta, Moussu lou Curat, emai sieguen 
que de jardinié, tambèn couneissèn lou viéure dóu mounde : poudès 
dire à vosto cousiniero que dissate n'a cras besoun de faire soun 
marcat, nautre, après la plueio, à mens que siegue un plueias à 
nous empacha d'intra dins lou banc dis ourtoulaio, vous faren 
vosto prouvesioun de merinjano e de poumo d'amour, emai de 
caroto tant que n'en voudrés, Moussu lou Curat, tant que n'en 
voudrés ! < 

Ato ! couneissèn lou viéure dóu mounde. 


LOU CASCARELET, 
Mounte es lou papo, i'a Roumo. 


D'un prince messourguié, 
' Libera nos, Domine. 


L'Ilo de Venisso. 

Sounet qu'a gagna li joio i Jo Flourau de Scèus. 


Oh ! que iéu ame de t'ausi, 
Gai cascavèu de la naturo, 
Quand dintre ti gato maduro 
Lou ventoulet te fai brusi ! 


Ô cese, liéume benesi, 

Sano e roubusto nourrituro, 
Fas gau en touto creaturo 

Que sout l'òli te vèi lusi. 

l'a pas faiòu, favo o lentiho 
Que te vagon à la caviho, . 

Ni pese à négri courcoussoun ; 
Mai toun plus bèu titre de glòri 


Es d'avé briha dins l'istòri 
Subre lou nas de Ciceroun. 


A. AUTHEMAN. 


l'a mai de gènt coudoun que d'ase crestian. 


Jan Tibleto, de 
forço, pèr ço que, 
la ninèio óublido, 
óublido pas. 


La bono gràüàpi fai la bono bèsti. 


UN GALEJAIRE 


Vedeno, amo forço lis enfant, e lis enfant l'amon 
se ié fai, de tèms en tèms, quàuqui galejado que 
ié fài, pièi, forço bòni maniero que l'enfantugno 

Uno fes, en repassant la téulisso dis escolo, -- Tibleto es maçoun, 
«+ noste galejaire atrouvè sabe pas quant de paumo que lis enfant, 
eu jougant, avien mandado sus li téule eë que i'èron restado. Sabès. 
pas ço que faguè Tibleto ? Un dissate, clafiguè d'aquéli paumo l'un. 
dis aubre de soun jardin, e tóuti lis enfant que rescountravo, ié- 
fasié ; « Sabes pas? Li paumo soun maduro ; deman lis acampe ; se 
n'en vos uno, vène à l'oustau deman, vers li miejour. » 

Lou lendeman, à l'ouro dicho, fuguèron mai de trento enfant à la 
porto de Tibleto relucant li paumo, alin sus l'aubre, en esperant la. 
culido. Quand Tibleto aguè dina, prenguè uno escalo, mountè sus 
l'aubre, e, coupant lou fiéu menu que lis estacavo, traguè li paumo 
1 pichot que li recassavon espanta. N'i'aguè pèr tóuti emai n'en restè. 
A parti d'aquéu jour, lis enfant de Vedeno faguèron la proucessioun. 
encò de Jan Tibleto eë se batien pèr avé de ràfi de soun paumié. 

Uno autro fes, Tibleto faguè dire pèr soun manobro qu'avié uno ni- 
sado de perrouquet mai que bèu. Lou lendeman, tóuti li pichot que 
lou rescountravon, ié disien : « Es verai, Tibleto, qu'avès uno. 
nisado de perrouquet ? » E Tibleto ié respoundié : « O, moun bèu, 
mai soun proumés; quand nisaran mai, le n'en gardarai un. » Lis 
enfant, creserèu, s'enanavon galòi, disènt en tóuti que Tibleto ié dou- 
narié un perrouquet. Un jour rescountrè Tetin dóu Chut, un drou- 
las d'uno dougeno d'an, forço simplas, que, coume lis autre, ié faguè : 
« Es verai, Tibleto, qu'avès uno nisado de perrouquet? » E Tibleto 
que couneissié lou drole ié diguè: « O, se n'en vos un, n'as qu'à. 
veni deman à l'oustau, sus li vounge ouro, emé ta gàbi. » 

Lou lendeman, juste à vounge ouro, Tetin arrivavo encò de Ti- 
bleto, em'un panié saladié à la man -- n'avié ges atouva de gàbi -Â 
e venié querre lou perrouquet. Avant que badèsse, Tibleto ié ven - 
guè : « Moun paure enfant, capites pas ; la femo a leissa la porto de la 
gàbi dubèrto eë lou perrouquet s'es escapa; mai, crese pas que siegue. 
ana liuen, dèu èstre aperaqui sus lis óulivié ve, mounto aqui, sus 
aquéu mouloun d'escàrbi, e crido : Cocot ! Cocot !! belèu lou veiras. 
veni. » 

Lou droulas mounto sus lis escàrbi, chauriho de tout cousta, e de. 
dos minuto en dos minuto : « Cocot ! Cocot !» fasié, sènso leva lis iue 
de la terrado d'óulivié, mai lou perrouquet venguè pas. Tibleto s'èro 
entaula, e tout lou tèms dóu dina, ausiguè lou panto, qu'alin,. 

quiha sus lou mouloun d'escàrbi, cridavo : « Cocot ! Cocot ! » A la fin: 
« Ve, ié diguè, quaucun l'aura aganta ; lou raes que vèn nisaran. 
mai, e n'i'aurié qu'un que sara pèrtu. » E lou droulas s'enanè,. 
coumtant sus la nouvello nisado. 

* 

Aquest an, pèr Santo Ano, qu'es, coume sabès, la fèsto de Ve- 
deno, Tibleto faguè dire, toujour pèr soun manobro, qu'abounarié i. 
chivau de bos tóuti lis enfant que vendrien douna soun noum, lou 
dimenche, avant miejour. 

Lou dimenche vengu, èro uno proucessioun de drouloun qu'anavon . 
â l'oustau de Tibleto douna si noum pèr li chivau de bos. _ ` 

Tibleto avié mes un registre, un escritòri em' un porto-plumo sus 
uno taulo de pèiro qu'es davans sa porto, e lis enfant i'escrivien o ié. 
fasien escriéure soun noum, e s'enanavon coubtènt. 

Eiça vers li dos ouro, quaud li chivau de bos s'alestigssien pèr vira, 
touto la ninèio i'èro à l'entour e esperavo lou signau pèr mounta. 
L'ourgueno n'aguè pas jouga li dès proumiéri mesuro dóu Pére la 
Victoire, que lou manege fuguè pres d'assaut. Quau mountavo d'es- 
cambarloun sus un chivau, quau mountavo d'assetoun sus uno auco, 
quau escalavo dins un viroulet ; restavo pas uno plaço. Tre parti, la. 
femo passè pèr acampa li sòu. 

Lou proumié en quau aparè la man : « Siéu abouna ! » ié faguè. La. 
femo anè au segound : « Siéu abouna ! » faguè mai aquest. Lou tresen, 
lou quatren e touto la seguido respoundeguèron : « Siéu abouna ! » 
La femo, espantado, faguè arresta la mraaivello, pèr agué uno espli- 
cacioun. Quand lou manege fuguè en repaus : « Quau es que vous a. 
abouna ! » diguè la femo. E tóuti lis enfant à la fes: « Es moussu 
Tibleto ! regardas lou papié: i'a nòsti noum! » La femo di chivau 
de bos, que couneissié pas mai Moussu Tibleto que Moussu Gamato 
o que Moussu Pasto-mourtié: « Anen, anen, marchand de papié, 
ié faguè, aboulas-voste sòu o fichas-me lou camp ! » 

Lis enfant davalèron en remiéutejant e decidèron d'ana vèire Tibleto. 
L'atrouvèron au café Pellet. Tibleto en li vesènt veni, sachè ço que 
N'èro, e, avant qu'aguèsson parla : « Mis ami, ié faguè, l'ome n'a 
pas vougu vous abouna; mai l'an que vèn, que i'aura Tico, ié parla - 
rai à l'avanço e vous abounarai ; garde vòsti noum. » Pièi, prenènt 
uno pougnado de mounedo : « Tenès, ié diguè, vaqui de sòu; anas. 
vous amusa, e à l'an que vèn ! » 


_ bh _ 


Lis enfant partiguèron, countènt coume de rèi. Desempièi, quand 
parlon di chivau de bos, dison: « Aquest an, l'ome n'a pas vougu 
nous abouna, mai, l'an que vèn, que i'aura Tico, Tibleto ié parlara 
à l'avanço, e nous abounara: a garda nòsti noum ! » 

E lis enfant espèron Santo Ano. 


Avignoun, 1898. E. JOUVEAU, 


Femo, libre e chivau, 
Noun se preston un pau. 


BAUTASAR 
CLAR DE LUNO PÈR CALÈNDO 


I 


Darrié li nivo de coutoun, 
La luno jogo is escoundaio ; 
D'un rode à l'autre dóu mouloun, 
S'ennegresis e pièi dardaio ; 
Espincho, curiouso, eiçabas. Pèr lou sòu, 
La blanco bugadiero espandis si linçòu, 
Si grand linçòu de lum qu'en silènci van courre 
Sus la tepo di plano e la roco di mourre, 


Quand a passa sus lis oustau, 
Subran d'eiminado de tèlo 
Di téulisso escalo au coutau 
E de soun trelus s'enmantello. 
Alor, esgarussi d'éuse e de petelin, 
Lou mourre tranquilas blanquinejo eilalin 
E, soulemne, retrais souto sa capelino, | 
Lou mage Bautasar, mitra de mousselino. , 


”  . AAA ARA nenon. 


GY `V ` 


Es éu, parai ? -- Segur es éu, 

Adès vengu dóu founs dis Indo. 

Vaqui sa chourmo de camèu, 

En liogo de sounaio, dindo 
A si còu loungaru lou bouissoun d'argelas 
Brandussa pèr lou vènt ; mai lou bestiàri las 
S'es coucha d'à-geinoun, l'esquinasso gibouso, 
Lou vèntre plen d'aglan, de bauco, de darbouso. 


Li camelié à blanc burnous 

Se soun plega dins si mantiho ; 

Clinon lou front e dourmihous 

Penequejon sus li lausiho. 
Bridèu d'or e de sedo, estrié bèn fignoula, 
Coulas de nacre, an tout i bouissour. pendoula ; 
Dins un fum de bebèi que tremolo e flouquejo, 
En rampau glourious lou cade beiuguejo. 


Au clar de luno, adounc veici 

Qu'entre lis avaus dis auturo, 

En roudelet, d'eila, d'eici, 

Dormon li gènt eë si mounturo. 
Bautasar, éu, dor pas ; nàni : li bras crousa, 
Un turban de roumese autour dóu front nousa, 
Viho, e quand dóu marin lis alenado passon, 
Reluco pèr li trau di nivo que s'estrasson. 


II 


Tu qu'as tant barrula pèr mar e pèr camin, 
O lou mai saberu di mage! 

Tu qu'as legi de tout dins li vièi pergamin, 
Testimòni vengu di sage ; 


Tu qu'entèndes l'ibis, l'escavarai sacra 
Dis óubelisco egypciano ; 

Tu que grates dóu dete sabes deschifra 
Li letro de la brico anciano, 

"Ounte lou Caldeen, embarba de frisoun, 
Au four couisié soun escrituro 

En formo de clavèu, pèr dire li sesoun, 
Li mes e li jour de culturo; 


Tu, lou meravihous prince di camelié, 
Qu'as tant de fes emé li pastre 

Escala de Babel li sèt milo escalié 
Pèr estudia la niue lis astre; 


Tu qu'au lindau di rèi as souvènt escouta 
Lou secrèt di biòu de Ninivo, 

Di grand biòu oumenas, dous pèr dous acouta, 
Que veses pèr li trau dóu nivo ? 


III 


Ausès e cresès-lou, car n'a jamai menti. 
Lou gigant d'eilamount, tout apensamenti, 
Nous saludo à la modo antico ; 
E lou roucas brusis de « hi-hi ! » de « hou-houp ! » 
De qu'es? Lou chafaret de l'aurasso e di loup ? = 
Noun, es Bautasar que replico 


E nous dis: En ivèr, tèms passa, pèr li trau 
D'un nivo espetaclous cousseja dóu mistrau, 
Ai vist parpeleja l'estello 
Esbrihaudanto que, dóu levant au p>xunènt 
Mountavo e nous venié, dins soun càrri d'argènt, 
Adurre la bono nouvello. 


La suiviguère emé mi gènt eë mi camèu 
Tres mes. Pièi s'arrestè sus lou marrit amèu 
De Betelèn, en Palestino. 
Aqui, l'ase paciènt e lou biòu pietadous 
Tubavon de la narro, à geinoun tóuti dous 
Au founs d'uno jasso mesquino. 

ï clin, en grand respèt, caufavon de l'alen 

Dins lou brès d'uno grüpio e sus un pau de fen 
Un enfantoun na de la vèio. 

M'ensouvène : jalavo en l'èr ; mai l'enfantoun 

A la caud em'un bon lagne en pèu de móutoun, 
Risié dins la tousco tubèio. 


Ço qu'èro, acò se saup. Èro lou Rèi di rèi, 

Lou suprème soulas, lou gouvèr e la lèi . 
De tout noble cor. En memòri 

De la visito, iéu, Gaspar e Melchior 

Avèn pourgi l'encèns emé la myrrho e l'or 
Dins un coufret ciéucla d'ivòri, 


De la fe dis ancian, aro que n'avès fa, 
Maufatan ? Lou prougrès, anas dire, a boufa 
Sus l'anticaio desmoudado. 
.Ah ! lou requist prougrès ! Avès sus lou mantèu 
Dóu Paire eterne, grand manescau di soulèu. 
Escupi vostro verinado. 


Avès tout ensali. La forço fai lou dre; 

Lou rascas dèu prima lou juste que vai dre 
Dins lou tiro-péu de la vido ; 

Lou mounde d'eilamount es un conte de niai; 

-Sian bestiàri e creban coume li porc, lis ai ; 
Gènt e chin an meme finido. 


`E tout es di de l'ome alor que, pèr toujour, 


Tres palado de terro, em'un brut de tambour, 


An esquiha sus l'embourigo. 


`Car l'ome, qu'es, dirés? Es rèn, un mot, pas mai. 


Sus l'aigo de saboun ansin peto e s'envai 
Lou bèu trelus de la boufigo. 

Ó grapaud de palun, de fango enmoustesi, 

Tèsto-d'ase savènt, envisca de mousi, 
Nous adusès fièro dóutrino ! 

Erian na de l'argelo, entre li man de Diéu. 

Avès trouva bèn mies, e sian li noble fiéu. 
Dóu Gouriho e de la Mounino !! 


Maufatan de malur ! Que sara l'aveni ! 
Dins li trau founs di nivo aro vese veni 
La negro e fèro m^lamagno; 
Ah ! vese... Mai la luno alor s'escoundeguè 
E dins lou tenebrun subran s'esvaniguè 
Lou blanc Bautasar di mountagno. 
LOU FELIBRE DI TAVAN. 


Pèr li pecat di grand, li paure fan penitènço. 


, L'ordre porto de pan, 
Lou desordre la fam. 


TRES COUNSÈU 


O femo, coume la cacalauso, rèsto tranquilo dins toun oustau, mai 
gardo-te, coume la cacalauso, de te metre dessus tout ço qu'es tiéu. 


O femc, coume l'ecò de la mountagno responde que quand te 
parlon, mai gardo te, coume l'ecò de la mountagno, de voulé toujour 


agué lou darrié mot. 
O femo, coume lou reloge de la glèiso, toujour siegues d'uno regu- 


larita eisemplàri, mai gardo-te, coume lou reloge de la glèiso, de faire 
proun de brut pèr èstre entendudo de tout lou vilage. 


LOU CASCARELET. 

LA CASSO DOU RÈI CHARLE DÈS 


Lis Aupiho bluio que s'enauron sus la plano cravenco soun re- 
quisto pèr si casso meravihouso. 

l'a gaire de tèms que lou simpati mairo d'Eyguiero, Moussu 
Frederi Monier, em' uno bando de bon prouvençau s'enfounsèron 
dins li valengo, escaladèron li colo e destousquèron un porc-senglié 
que fugiguè dins lou campèstre, e qu'un cop de fusiéu de l'enfant 
de Tòni amatè i pèd d'un avausoun. 

La bèsti fèro faguè la camborouleto emé, subran, soun darrié badai. 
Aclapado souto li roumaniéu, li ginèstc e li lausié, fuguè aducho 
sus la grand plaço dóu vilàgi, e, lou sero, li cassaire flasquejèron mai 
que mai, e cansounejèron en l'ounour de Sant Hubert qu'èrou lou 
cousin de Sant Verume, lou patroun venera de la pichoto ciéuta 
prouvençalo. 

Aquelo casso faguè de brut ! La nouvello mandado à Pau Areno, 
en Paris, li felibre n'en siguèron ravi. 

Quouro vivié moun rèire-grand, li cassaire venieu de fosso liuen 
pèr courre après li lèbre e li perdigau dins li garrigo de Costo-Fèro, 
e tuia à l'espèro, li vautour que vènon l'estiéu di desèrt d'Egito, fin 
qu'i plano de la Crau. 

Lou Rèi Charle Dès ié venguè emé si menistre, e peréu lou nóunci 
dóu Papo, que voulié proufita dóu viàgi pèr s'arresta en Avignoun. A. 
la primo-aubo coumencèron li batudo, e lou Rèi èro tant arderous que, 
sèmpre lou proumié, perdeguè si coumpagroun darrié uno colo. 
Enfin espinchè un paure oustaloun basti contro li roucas, piquè à la 
porto, e un païsan verguè ié durbi. 

Lou ràfi, qu'èro un bèu drole de Prouvènço, preguè lou fourestié 
de s'asseta, e ié pourgiguè la mita d'uno cebo e de cacha sus un tros 
de pan qu'embaumavo. * 

Lou rèi mangè coume un cassaire, de grand apetis, diguè gramaci 
à soun oste e en lou quitant, l'envitè à veni lou vèire quauque jour, 
en Paris, mounte restavo. Lou ràfi, que prenié lou Rèi pèr un sim- 
ple franchiman respoundeguè que se poudié, anarié faire un tour à la 
capitalo: -- Mai, coume pourrai t'atrouva, taguè au Rèi. 

Escouto, quand arribaras en Paris, auras qu'à demanda mounte 
rèste en quau que siegue, un pichot d'un an t'ensignarié l'oustau. 
Demandaras Charle Dès, pas mai. 


4 

Acò vai bèn, diguè lou ràfi, e sarrè la man dóu Rèi, que disparei. 
guè dinsla mountagno. 

Sièis mes pu tard, lou bèu jour de Sant Sifourian, lou païsan, en 
quau un ouncle avié leissa quàuqui sòu, arribavo en Paris ; venié 
vèire soun ami lou cassaire ; mai, pecaire, se remembravo plus soun 
noum. Sabié soulamen que ié disien Charle, avié óublida lou rèsto. 
Que siéu tòti, faguè, lou brave ome m'a dit que tóuti lou couneissien. 
E avisè un mousssurot que se permenavo e ié diguè : 

--+ Escusas, brave ome, poudrias pas me dire mounte rèsto Charle : 

-- Charle, faguè l'autre, quet Charle? Aquelo empego! Se n'en 
sabès pas mai, pourrés cerca long-tèms. 

Mai, testard, lou païsan ié diguè : -- Si, Charle, que m'a dit que 
tóuti lou couneissien. ` 

Sias malau, diguè lou ciéutadin, Charle, lou counèisse pas, moun 
brave, à-mens que siegue Charle Dès, faguè en crebant de rire. 

Ô ! respoundeguè l'Eyguieren, es acò, Charle Dès : Digas-me 
mounte rèsto. 

E esbahi, lou franchimand ié moustrè lou palais reiau. 

Tranquilamen noste ome s'en anè vers la porto que gardavo un 
sóudard à chivau. 

Lou rèi qu'èro à soun balcoun emé un chambellan, vesènt arriba 
lou Prouvençau, dounè l'ordre de lou leissa rintra, e lou recebè 
dins la cousino. 

Adiéu, ié faguè lou ràfi en intrant, te vène un pau vèire, e t'ai adu 
un toupin de cacha que tant te plaisiguè dins lis Aupiho. 

Assèto-te, diguè lou rèi. E coumo àutri-fes dins li colo Eyguie- 
renco, mangèron, beguèron, e riguèron coume dous fraire. 

Pamens, diguè lou rèi en se fretant li brego, fau que te lèisse, me 
vau abiha, pèrço-que vuei ei fèsto. 

Un moumenet plus tard, verié trouva l'Eyguieren. Pourtavo, pen- 
jado à soun còu, la crous de Sant Louis ; èro vesti de velous, e avié 
„au cousta uno espaso daurado, e sus sis espalo lou mantèu reiau. 

Lou ràfi lou regardavo emé lis iue escarcaia. 

Mai, couyòti, ié faguè, m'aviés pas dit qu'ères de la gardo naciou- 
nalo ! 

Lou Rèi que crebavo de rire, lou menè alor sus lou grand balcoun 
de pèiro dóu palai, e ié diguè, te vau faire. véire la revisto di sóu- 
dard e lou rèi de Franço. 

Lou Rèi ? Mai, en deque lou recouneissirai, faguè lou païsan que 

ié disien Rafèu. N'auras. qu'à escarcaia lisiue! Tóuti van saluda 
lou Rèi, que soulet aura lou capèu sus la tèsto ! 

A peno èron sus lou balcoun, que li troumpeto sounèron, que li 
capèu s'agitèron e que li troupo presentèron lis armo. 

Tóuti lis iue èron vira vers lou balcoun. 

Mai, diguè lou ràfi, ve que tóuti espinchon de noste caire, e i'a que 
nàutri qu'avèn lou capèu sur la tèsto ! Mai alor, es tu que siés lou 
' Rèi ! 

Eh bèn, vo, as capita, moun brave Rafèu ! Mai sian rèi tóuti dous: 
. Siéu, iéu, lou rèi de Franço, e tu, lou rèi di couyòti ! 

E Rafèu tournè à sis Aupiho bluio. E aqui, souto lou cèu clar de 
la Prouvènço, en poussant l'araire dins li garrigo, o en passejant 
. ` dins li pàti, lou ràfi pantaiavo, e se remembravo Charle Dès. 

Sabié rèn de la Revoulucioun qu'avié fa fugi lou Rèi de Franço, e, 
en manjant sa cebo blanco coume la flous dis ile, ë lou froumage 
que sa maire i'avié pasta, lou rèi di couyòti, urous e tranquile, re- 
-gardavo lis estello que l'uno après l'autro escandihavon dins lou cèu 
-e sourisié de tout soun cor à la terro prouvençalo ! 


JEAN BAYOL. 


Riche o fòu; 
Fai coume vòu. 





` Tóuti li causo soun de Diéu, a leva di femo (que soun dis ome.) 


MOUN PAIS _ 


Au pèd dóu mount Ventour gigant 
Que proun souvènt lou tron labouro, 
Majestous Carpentras s'aubouro 
Souto un soulèu esbarlugant. 


< 

A lPoumbrun de si permenado, 
Dins si bousquet, long de l'Auzoun 
Cardelino, merle e quinsoun 

De bon matin donon l'aubado... 


Aigo lindo, fres ventoulet, 

Cèu tout d'azur, vin de granacho 
Que d'ista siau noun vous empacho, 
Mai que vous rènd cascarelet, 


Fan que de-vèspre, au clar de luno, 
Liuen di trebyu, quand pièi tout dor, 
Moun bèu païs, en raive d'or 

Conto floureto à la fourtuno. 


Ié fai vèire soun Espitau, 

Soun Pont-di-Font, sa Catedralo, 
Emai la Tourre magistralo 

Que se carro sus soun pourtau. 


Lou grand domo de soun Coulège, 
L'Arc-de-triounfle e lou Palais 
Ounte bello Temis se plais 

En remoucant tout sacrilège... 


E l'eissame de manvscri 

De sa richo Biblioutèco . a 
Que fai que d'autro n'en soun nèco, 

Tant i'a de sciènci emai d'esprit. 


Dins l'esplendour que l'enmantello, 
Éu saludo, front descubert, 

I. Moricelly e d'inguimbert (1) 

E dins soun cor?lis empestello. 


(4) L. Moricelly e d'Inguimbert soun li dous principau bènfatour de la vilo, ` 

Enfestouli de mai en mai, 

Dins li record ounte s'embarco, 
Jouine escoulan revèi Petrarco, (1) 
Emai Francés-Vincènt Raspai (2). 


E de pintre, de musicaire, 
D'istourian, de saberu, 

Tout un negòci ounèste e drud, 
De bono ajudo i travaiaire. 


Pièi se reviho amourousi 

Dóu diéu flambant que ié fai lume, 
E tabasant sus soun enclume 

Taut liuen que pòu se fai ausi. 


Se fai ausi di patrioto 

` Qu'an lou cor tèndre e lou sang viéu; 
Sèmpre emé tóuti agradiéu, 
Tóuti ié fan bouco mignoto.... 


En soun fougau beluguejant, 
Batènt lou fèrre tant qu'es rouge, 
Canto l'amour ! Jamai aurouge, 
Rejouvenis dins si vièis an. 


E fort de la bèuta requisto 

De sijardin, vigno e vergié, 

Eu tendrié tèsto à l'Estrangié 

Que n'en voudrié faire counquisto. 


Caressado pèr un bon vènt, 

Bruno o bloundino, atravalido, 
Soun, si chato, de biais coumplido, 
Bono e sajo coume counvèn. 


(1) Souto la direiciouri de Convenevole da Prato, Petrarco acoumencè sis 
estüdi à Carpentras, ié passè quatre an de sa jouinesso e i'aprenguè la grama - 
tico, la dialeitico e la retourico. | 

(2) Celèbre chimisto e ome pouliti, nascu à Carpentras lou 25 de janvié de 
4794. |, 

Estènt pièi femo, an l'iue que briho, 
E, deguèsse vous estouna, 

Soun fièro de pousqué douna 

De defensour à la Patrio !... 


Tambèn, iéu l'ame, moun païs, 
Coume un fringaire amo sa bello, 
E quand pèr éu moun cor barbèlo, 
Pèr éu la muso me souris. 


Juliet de 1898. ROUMIÉ MARCELIN. 


LI NÈSCI 


T'a tres meno de nèsci, disié moun vièi mèstre d'escolo : aquéli que- 
se counèisson e que jamai n'en boufon uno. De fes que i'a vous ié. 
troumpas e cresès que tant mai se n'en pènson. 

l'a pièi aquéli que jamai se soun douta de soun pau de sèn. Tre. 
que badon, soun nescige sauto is iué de tóuti, à leva di siéu. 

Enfin, i'a tóutis aquéli que noun soulamen sabon pas se counèisse 
mai que se creson pus lura que lis àutri. -- D'aquéli, qu'es la meno 
la plus noumbrouso, gardo-te coume di langasto, disié toujour 


moun vièi mèstre d'escolo. 
LOU CASCARELET. 





Fai marrit se faire vièi, disié lou Martegau en se souleiant, iéu n'ak, 
plus qu'uno cambo de bono... emai encaro es marrido ! 





-- Veguen, moun paure enfant, pos pamens pas te marrida emé: 
uno chato que n'a pas lou sòu. 

-- Ah ! moun paire, se sabias coume iéu l'ame ! 

- Lou sabe, moun paure enfant, que l'ames, mai te costo pas mai 
de n'ama uno richo qu'uno pauro i 

BRINDE A MAIANO 
Èr : La niue. 


Aro qu'avèn proun tauleja, 

Que s'es begu, que s'es manja, 

Galois ami, se brindavian 

Au plus bèu jouièu de la plano, 

Tóutis ensèmble cantarian 
Maiano ! 


Eici sian dins un Paradis, 
Car lou soulas se i'espandis ; 
Tèmple de Vouspitalita, 
Noun poudèn cregne li chavano ; 
Es un païs de liberta 

Maiano ! 


Es la ciéuta dóu grand Mistrau ! 

Eici s'aubouro soun oustau, 

Dequé fau mai pèr soun ounour ? 

De noste engèni es la gardiano ; 

Poussedis lou plus grand segnour, 
| Maiano ! 


Auprès dóu mèstre vesèn mai- 
Na mistralenco, flour de mai, 
Fado vivènt à soun coustat, 
Que 'mé sa gràci soubeirano 
Ilumino de sa clarta 

Maiano ! 


Vàutri, d'un pau pertout"vengu, 

Coume iéu vous vese esmougu :. 

Dins aquest liò gai e risènt 

Vesès que la glòri es pas vano, 

E vous sousprene redisènt : 
Maiano ! 

Es vertadiero ma cansoun 
E pamens siéu de Gravesoun. 
Eici sian pèr la verita 
E me passarien la caussano, 
M'empacharien pas de canta 
Maiano ! 
GABRIEL PERRIER. 


LOU MÒSSI 


Pachouriet s'èro engaja pèr mòssi. Si gènt n'en poudien rèn faire ; 
èro un escapoucho qu'aurié fa de countràri au bon Diéu, se l'avié 
rescountra sus soun camin. Uno fes lou bastimen ounte èro partiguè 
pèr un parèu de mes. Quand fuguèron en pleno mar, Pachourlet, pèr 
n'en pas pèrdre l'abitudo, fasié la nico en quai poudié, meme à l'au - 
mournié dóu bastimen, que se n'en plagniguè au capitàni. Aquest 
faguè veni lou mòssi davans éu, e ié diguè : « Pachourlet, m'es esta 
di qu'aviés manca de respèt à noste digne aumournié ; acò 's mau 
fa. Sabes pas que lou prèire es lou representant de Diéu sus la terro ? » 
E Pachourlet rebequè: « Si, lou sabe ; mai... sian sus i'aigo ! » 


E. J, 


A-N-UNO INCOUNEIGUDO 


Au printèms, chato disaverto, 
Ai reçaupu vòsti lilas, 
Prouvençalo e requisto óuferto 
Quand ère à Paris eilabas. 


Se dins ma draio proun deserto 
Avès vougu jita 'n soulas, 

Quau que fugués vous deve, certo ! 
Moun gramaci fin qu'au trepas. 

Mai se pieta nimai tendresso ' 
Eron pèr rèn dins aquéu cas, 
La flour que sus moun cor ai messo, 


Dóu clar païs de l'allegresso 
M'aduguè lou perfum di mas : 
Plus bravo èro que sa mestresso ! 


RAOUS DE CANDOLO. 


MOUNSEGNE MENJAUD * 


Aquéu d'aqui poudié se dire un ome dóu Miejour. Galoi e gale- 
jaire l'èro e proun ! Nasquè à Chusclan, lou païs dóu grand Bridaine, 
en pleno terro de Lengadò, coume vesès. 

Or, vous trouvarés, segne Menjaud èro groumand de nosto lengo 
prouvençalo. Estènt à Nanci, evesque, tre qu'arribavo lou mes d'a- 
voust : Kh ! bèn, disié, a pancaro pareigu l'Armana prouvençau ? 

En setèmbre : Dur alor, fasié, lou brave Roumaniho ! =+ Enfin, tre 
que coumençavo lou mes d'óutobre, escrivié letro sus letro : Mandas- 
me dounc l'Armana, mandas-me-lou. 

E lou legissié, lou legissié, lou relegissié bèn tant, que lou sabié 
de cor. 

Un jour que s'espaçavo à travès li carriero de sa vilo evescalo, quau 
vous a pas di ! entènd à rèire d'éu dous sóudard que charravon en 
puro lengo de Prouvènço. Se reviro tout risoulet: Hoi! ié vèn, e 
d'ounte sias vous-àutri ? 

Li miíitàri, estabousi d'ausi Mounsegnour li questiouna en prou- 
vençau, se bouton au port d'arno e ié respondon : Sian tóuti dous 
diribo dóu Rose. -- E de que païs? -- Moun cambarado, fai l'un, es de 
Vilo-Novo ; iéu siéu d'Aramoun. -- D'Aramoun ? rebrico noste digne 
prelat ; mi gènt n'en soun, e iéu siéu de Chusclan. Sabès, Chusclan, 
acò 's lou rode dóu bon vin... Ah ! ço, anen, d'abord que sian dóu 
meme païs, vous counvide tóuti dous à dina, deman, à l'evescat. 

Nòsti sóudard, crentous, en bretounejant : Oh ! Mounsegne, es trop 
d'ounour que nous fasès. -- Bèn! bèn! vau manda 'no biheto à 


* Evesque de Nanci e mort archevesque de Bourge. 

voste courounèu ; vous metrés en tengudo dóu dimenche, e vendrés, 
à miejour. Vous espère, e --- atencioun ! se charrara que prouvençau. 
Adessias. 

Fuguè fa coume avié di l'evesque. L'endeman, sus l'ordre dóu cou« 
rounèu, moun Vilo-Nouven ë moun Aramounen, tóuti dous endi- 
mencha, en graud tengudo, li gant e li guèto que lusissien de blan- 
cour, s'adraion vers l'evescat. Bèn lèu soun au saloun d'óunour, au 
mitan de tóuti li canounge que li relucon de la tèsto i pèd. 

-- Ah! benesido vosto fàci, faguè l'evesque tre li vèire. Vaqui 
d'ome de paraulo ! Osco ! li bèn-vengu fugués ! 

Mis ami de Diéu! tóuti aquéli vièi canounge que bargouïnavon 
franchimand, badavon coume de limbert e s'espinchavon dis un is 
autre, semblant dire: Qu'es eicò? quinto lengo parlo vuei Moun- 
segnour ? 

-- Sa Grandeur est servie, diguè lou varlet. E s'intrè dins lou 
cenadou. 

Tè, lou Vilo-Nouven, bouto-te aqui à ma drecho. E tu, eici, à gau- 
cho, l'Aramounen. Vès, i'a de bon vin, de vin de Chusclan, ë poudès 
vous enchuscla, zóu ! 

Tèms en tèms, l'evesque disié quouro à l'Aramounen, quouro au 
Vilo-Nouven : Hòu ! tè, pinto aquelo ! -- E vague de vuja dins si got. 
--- Vai, countuniavo, poudèn parla noste prouvençau chanu. Fai tira ! 
Emé tout soun latin eë sis orèmus, mi vièi canounge ié coumprenon 
rèn. 

Ah ! n'en faguèron uno pèu de rire, nòsti dous militàri, vous lou 
proumete !.. 

E dempièi, fuguèron ami cinq-sòu emé Mounsegne Menjaud; e, 
tóuti li dimenche, i'anavon dire bon-jour, amistous eë famihié, coume 
s'èron esta cambarado d'escritòri. 


D. SAVIÉ DE FOURVIERO. 


Quau presto imprudenmen, 
Pèrd l'ami emai l'argènt. 


Lou mounde es coume uno escalo : 
Quau mounto, quau davalo. 

COUNSÈU A ZOUNET 


Escouto, jouino fiho, un counsèu sàgi 

Que s'es di de te pouerge un ome d'iàgi 
Dóu verai e dóu bèu tant amourous 

Que voudrié vèire tout lou mounde urous. 
Ah ! lou bonur ! lou voues, tu peréu, chato t 
T'entrai adounc de saupre ounte s'acato, 
Ounte niso aquéu Fèni, aucèu pinta 

Dei pu gàiei coulour, que d'aganta 

N'es pas tout un, estènt, dison, que sauto, 
Sauto de branco en branco e nous defauto 
Sèmpre coumo cresèn de lou teni... 

Mai à tau dire noun fau s'ateni 

A la rigour : dins lou cours de la vido 

Li a bèn de passo ounte l'amo ravido, 

De sei desi trouvant l'acoumplimen, 

Se chalo en un perfèt countentamen, 
Countentamen que nous vèn dóu bèn faire, 
Quouro fidèlo espouso e tèndro maire, 

En despié dei magagno e contro -tèms 
Qu'avènon, qu'avendran ai! las! toustèms, 
A tei devé t'estacaras soumesso, 

Sobro, amant lou travai e la simplesso, ' 
Fènt regna dins l'oustau l'ordre e la pas, 
Couneiras lou bonur eici-debas. 

Fau pèr acò, crestiano vertadiero, 

Noun coubeja lei bèn de la drudiero, 
T'enchaure rèn de la belòri, fau 

D'ouro bufa dóu mounde lei goust fau. 

Te creses vuei uno grand' dameisello .' 
Pèr à la tèsto avé flous e dentello, 

Riban, aucèu, plamacho floutejant, 

De perleto lou vièsti lusejant, 

De mancho gounflo coumo doues bóufigo, 
Coulié-de-chin, gant jusqu'en tèms dei figo, 
Tal autre atrencamen bon pèr Paris, 

Mai mau-vengu dins noueste bèu païs, 

E ta maire gardant la modo antico 

A toun cousta sèmblo ta doumestico ; 

Tu, cranejant au-dessus de toun rèng, 

La regardes d'un iue indiferènt ; 

Te fa vergougno, em'acò l'escarnisses, 

Li manques de respèt, belèu l'ahisses !.. 
Ah ! que la femo vertadieramen, 

S'a lou péu long, a court lou jujamen ! 
Acò noun siegue di de tu, chatouno : 
Sajo, senado autant que charmantouno 
Reglaras mies teis anamen, parai ? 
Prenènt, segur, ansin lon meiour biai 
Pèr te chabi, mentre aquéu vòu de soto 
Que sus lou cours s'abandisson faroto, 
Pleno de croio, emé lou nas au vènt, 
Pourran que se marfi. Car lou jouvènt 

En bousco d'uno bravo e gènto femo 
Saup proun la destousca vounte s'estremo 
Countènto à soun oustau près de sa mai 
Doucilo, afeciounado tant e mai,. 
Simplo de goust, tranquilo, retirado, 

En bon renoum dins touto l'encountrado, 
Coumo la flous moudèsto se trahis 

Au founs dóu boues pèr soun prefum requist. 


En juliet 1898. A.-B. CROUSILLAT. 





L'envejo de parèisse riche, fai li tres quart di paure. 


` 


Agues un iue à l'oulo e l'autre au cf `. 

LI VIÈI SÒU DE MAROUILLAT 


Marouillat feniantejavo emé chale. Tout mouvamen i'èro un su- 
plice, e tant aurié mena voulountié la vido countemplarello d'aquéli 
neo-boudisto que fan rèn de soun eisistènci eë assajon -- souto pre- 
tèste de meditacioun filousoufico - de se faire passa pèr prefouns 
alor que soun tant soulamen cura. 

Se coumpren de rèsto que se lou 20 de nouvèmbre 1876, Marouil- 
lat arribavo au 11*"* couirassié, èro pas pèr soun plasé ni de soun 
agrat. Sa coustitucioun fisico i'aguèsse-ti permés d'espera l'espaleto, 
i'aurié voulountié renouncia pèr dès minuito de penecun. 

-> Mai, me demandara un leitour espignous, de qu'avié dounc de 
particulié la courpouranço de voste eros? Ero bòrni, gikous, pana d ? 

Eh ! bèl ome, siguèsse esta quaucarèn de tau, l'aurien refourma... 
Adounc, vist defàci, aurié pouscu passa pèr un moudèle d'estetico. 
Mai counsidera souto lou pount de visto oupousa, se vesié que s'un 
bon óuficié dèu toujour proutegi si darrié, Marouillat poudié à tout 
lou mai faire qu'un souto-óuficié estènt que se`poudié soulamen 
aplica à-n-éu, lou singulié d'aquéu mot. | 

En pacan lura qu'èro, noste ome prenguè sis infourmacioun sus 
si capoulié, se faguè racounta sis istòri, denoumbra si qualita, si 
deco, si vice e si lunarié coumtant bèn lis aprouficha à l'óucasioun. 
Es ansin qu'aprenguè la passioun dessenado qu'avié pèr la numis- 
matico lou mège-majour de proumiero classo, un brave ome que 
recouneissié malaut e dispensavo de service tóutis aquéli que i'adu- 
sien de vièii medaio. 

* 
y * 


En tèms ourdinàri, Marouillat s'enchautavo gaire dóu bèu sèisse. 
Caligna uno bello chato demando uno tiero de mouninarié e de si- 
magrèio que vous forçon à faire de cambado alassanto. Pamens, 
au bout d'un mes de service, lou nouvèu couirassié s'aperçuvié que 
ço que ié fasien faire èro bougramen mai ablasigant que de caligna 
sa cousino Melio qu'esperavo la fin de soun tèms pèr deveni sa mouié 
en vertu d'uno decisioun presso pèr si dos famiho tre nascu lou 
pus jouine di dous. | 

L'endeman, bèn decida à tourna au païs vèire sa proumesso e, 

mai que tout, dourmi tranquile uno bono nuechado, Marouillat se 
presentavo à la vesito e divrié au majour : 

-- Moussu lou Dóutour, ai aprés que fasès couleicioun de vièi 
sòu. Â l'oustau n'ai un sa tànti gros ; e se voulias me baia quàuqui 
jour pèr m'ana pausa un pau, lou vous adurriéu en tournant. 

En ausènt acò, lou brave mège creseguè vèire sur sa taulo un mou- 
lounas de pèço raro, introuvablo, unico e inedicho que ié permetrien 

de faire de coumunicacioun remarcado à l'Acadèmi dis Iscricioun e 
` 1é vaudrien li paumo academico... Uno ouro après, Marouillat partié 
pèr lou païs de sis àvi em' uno permessioun de vue jour. N'en passè 
dous à peneca, dous à se lagna dóu mestié e quatre à rèn fairé. 


* 
x * 


Despièi uno semanado, lou permessiounàri avié rejount soun regi- 
.men, e lou bon majour n'avié plus ausi parla d'éu. L'asard li meteguè 
en presènci un matin, dins la court dóu quartié : 

” Marouillat ! ! 
oussu lou Majour ? 

-- E aquéu sa de vièi sòu ?- 

-ò Mi gènt m'an pas pouscu dire ounte l'avien estrema, mai lou 
cop venènt que tournarai mai eilavau, cercarai mai.. 

-- Vai bèn ! Venès deman à la vesito. 

-- Osco ! s'escridè - en dedins - lou troupié. Me vai douna uno 
autro permessioun. . 
Ah ! pas mai ! Lou mège avié coumpres qu'èro esta couiouna e 
tenié de se revenja. L'endeman à la vesito, escoutè, charpè Marouil- 
lat, ié faguè tira la lengo, ié touquè lou pous e soutc pretèste d'uno 
. grosso enflamacioun de bouièu, l'embarrè vue jour de tèms à l'in- 
fiermarié ounte lou tratèron pèr uno dièto assouludo emai pèr aquéli 

bouioun pounchu que Moulièro aurié nouma mai claramen. 

Or, dintre li travai que fatigon mai o mens, lou soulet que lou faus 
malaut coumpliguèsse em' un chale vertadié èro de mastega. Tambèn 
quand siguè gari de sa censado endispousicioun, tóuti li travai ié 
Sembièron agradiéu, basto siguèsson precedi e segui d'uno coupiouso 
. gamello. 

De rosso roussandejanto qu'èro, venguè rusticaire, siguè nouma 
bregadié, e soun tèms feni, espousè sa cousino Melio en quau faguè 
- dès-e-sèt enfant. j 
MAURICI RAIMBAULT, 

PROUVÈRHEI 


Encò de Marius, au cafè de la Plaço, 
L'autre jour que plóuvié e qu'aviéu cambo jasso, 
M'assetère un moumen emé la pipa i dènt, 
Se parlè 'n pau de tout: di recordo, dóu tèms, 
Di fun que valon rèn, di blad que valon gaire, 
De nòsti deputa, di maridis afaire. 
Enterin que Pauloun fasié, d'aise, à Daman : 

4 ---+ Te lou dise, es segur ; ié vèndon tout deman. 
Parlavon de Tistet dóu mas de la Galino, 
Que vaqui quàuquis an viéu em'uno gourino, 
Uno rabaladis que ié lipo si sòu, 
Lou meno pèr lou nas, e n'en fai ço que vòu. 
--- S'aurié pas mies vougu que dins lou maridage 
Cerquèsse lou bonur e la pas dóu meinage, 
Subre-tout que se saup, faguè lou grasouiés, 
Que dins un cas parié, vau encaro bèn mies, 
Pèr l'ome que coumo éu au femelan s'estaco, 
Croumpa soun sòu de la, que de nourri la vaco. 


BELUGUET. 


PEPETOUN 


Lou Pepeto avié 'n drole feiniant coume un chin d'ermito. Un 
jour en ié fasènt`la mouralo, lou paire Pepeto diguè à Pepetoun : 
« As pas crento de gourrineja coume fas? Sabes pas que lou bon 
Diéu a dit que l'ome devié gagna soun pan à la susour de soun 
front ? » Ë Pepetoun, emé soun sang-fla : « Se l'a dit, faguè, l'a pas 
dit pèr iéu : suse que di pèd! » 

E. ï. 

PAISAGE 


A J.-M. Reynaud, pintre. 


Abas, lis espigau daura coume de fiò; 

Amount, li pin gigant verd coume d'esmeraudo ; 
A drecho, uno grand routo argentalo emai caudo; 
A gaucho, l'óuriènt rouge, saunant à flot. 


Òr, argènt, rouge, verd, sorton de la paleto 
Dóu grand artisto, de l'autour dóu Fiat lux ! 
Soun pincèu raiounant, tout trempe de trelus, 
A jita si coulour sus aquclo vileto. 


E l'ome, lou proufane, a passa pèr aqui, 

E sa man inabilo a sacreja talo obro. 

Lou Mèstre avié fini, mai éu, aquéu manobro, 
L'a retoucado em' un escur que fai langui. 


Au mitan dóu tablèu i toun vidant e lèri, 
Ounte l'amour respiro e l'eisistènci a gau, 
Ounte esprèssi óublidè, Diéu, lou negre brutau, 
An li pasto-mourtié dessina 'n cementèri. 


Cementèri, es verai, grand coume un moucadou, 

Mai dins un gai tablèu la mendro oumbro fai taco... 
O malurous, perqué roumpre ansin ço *qu'estaco 

A la vido, au bonur ?... De moun amiradou, 


Ause à travès di vènt uno voues siblarello 

Que me dis : - « E perqué trouva tant agradiéu 
De gasta lou proumié soun obro voste Diéu : 
Perqué dins tant de vido aquelo mort crudèlo?... 


(Di Baumo d'Auruou). LOUIS ASTRUC 





Lou mau es pèr quau s'envai, 
Aquéu que rèsto se refai. 

L'ARRESTAT SUS LA CASSO DE L'AN QUE VÉN 


Lou Prefèt dóu despartamen di Barjo-de-la-Durènço, óuficié de la 
legioun di poumo-d'amour, arrèsto : 


Article proumié. 


La casso es duberto dins lou despartamen di Barjo-de-la-Durènço à 
parti dóu 15 d'avoust. ` 


Article segound. 


Se poudra cassa touto meno de gibié emé lou fusiéu, lou fielat, la 
ratiero, lou visc, lou sabre, lou coutèu, la fourco, lou rastèu, li priva, 
li mirau e li machoto, e tóuti lis engen couneigu eë incouneigu, meme 
au gran de sau sus la coua. 


Article tresen. 


Pèr n'en pas perdre la grano, se poudra tuia que lou gibié à plumo 
plus gros que l'auco, ëe pèr nous counserva lou gibié à péu, se pou- 
dra tuia que li bèsti pelouso plus grosso qu'un biòu. Pamens, pèr 
eicepcioun e quinge jour de tèms, dóu proumié au quinge de setèm- 
bre à miejo-niue, se poudra cassa au fusiéu carga à balo e au chin 
loubet, li parpaioun, li rato-penado, li rat-griéure, li prègo-Diéu d'es. 
toublo e li cacalauso-mourgueto. 


Article quatren. 


La casso is aucèu d'aigo eë de passage es duberto enjusqu'au 1: d'a« 
briéu : es autourisado dins lis estang, li rebiero e li flume, à la 
coundicioun que lou cassaire ague d'aigo enjusqu'au còu; se poudra 
cassa au fusiéu eë au quatre-de-chifro soulamen. Es espressamen 
defendu i cassaire de cabussa e d'ana aganta pèr li piauto li canard 
que chaumon sus lis estang. 


Article cinquen. 


Li gènt qu'auran d'enclaus emé de muraio de cinq mètre d'aut e 
atenènt à-n-uno abitacioun, poudran cassa sènso permés e tuia si ga- 
lino, si dindo e si lapin, quand bon ié fara plesi, mai en avertissènt lou 
Prefèt sièis mes à l'avanço eë après que n'i'aura douna l'autourisa. 

j 5 

cioun. Se vèn à toumba de nèu, touto casso es defendudo, franc de 
la casso au pèis-voulant e en pleno mar. 


Article sieisen. 


Li generau, lis amirau, li courounèu, li capitàni, li lio-tenènt, li sar- 
ant, li capourau, li sóudard, li gendarmo, li gardo, li coumessàri, li 


cantounié e lis enterro-mort soun encarga de faire eisecuta aqueste 


arrestat. 
Fa à la Prefeturo de M'en-Fóuti, lou 1* d'avoust 1899. 


Pèr lou Prefèt, 
Lou secretàri-generau. 
LOU CASCARELET. 


e A ee A Reed 


La farino dóu diable vai en .bren. 


D T rtt reed 


Lou mounde es coume la mar, quau saup pas nada s'envai au founs, 





LI BRAU DE PÈIRO (1) 


LEGÈNDO PROUVENÇALO 


| La Camargo vasto e deserto 
Dor souto un lançòu souloumbrous... 
Mai li biòu, li rosso, li berto 
Trèvon li pàti salabrous. 
'Mé la niue ié soun revengudo 
E l'independènci e la pas, 
Plus d'acourso, d'escourregudo 
E de gardian dins li campas ! 


uatre brau de pèiro dóu Castèu de Long-Champ à Marsiho, soun : ala 


(1) Li q 
Durènço qu'adus l'aigo à la vilo. 


au càrri de la 

Sus li tamarisso la luno 

`Sèmblo ploura d'argènt flouri... 
' Quouro lou mistrau revouluno 
Semenant li bram e li crid, 

E quouro uno esque:lo permeno 
Soun dindin. 


Quatre brau di fort, 
"Quatre masclas de bello meno, 
Á+ Se soun amaga sus li bord 
Abouscassi, sablous dóu Rose. 
Ah ! se counèisson li valènt ! | 
-_ <« Au gardian faudra que n'i'en cose! ». | 
` S'entre dison, fòu e relènt =Â 
=-- « Ah ! volon peri nostro raço ! `a 
` « Ah ! volon nous embastardi ! 
Trovon nòsti courso paurasso, 
Li marrias ! È nous an bandi 
Lis Espagnòu (1) !... E tout tremolo !... 
Eh ! bèn, jamai freirejaren ! 
N'en voulèn pas dis Espagnolo 
Qu'an que de bano e gens de ren! 
N'en voulèn pas d'aquéli fraire, 
D'aquéli mestresso d'alin, 
Que nous raubon noste terraire 
E noste empèri de salin 
E nostro fierta soubeirano ! 
Nàutri li rèi, restaren rèi! 
E jamai plegaren li .bano !... 
« Quand lou malur vèn, lou cor crèis!... 
« Tout lou franc jour nous assecuton 
« Pèr nous mescla, nous aparia.! 
« Tout lou franc jour nous persecuton, 
« Que mai ardit, mai enrabia !... 





R R .RP2 R S 2 .-..8R/AÀ.RAR R .R 


4 
R 


(1) Despièi quâuquis annado an entroudu de brau espagnòu pèr crousa 
r ^>`sto raço camarguenco que vai desparèisse coumpletamen. 

Crebara lou gardian ferouge, 

« Lou vèntre dubert, quauque jour ! 

« Mouriren subre lou sòu rouge, 

« Lou sòu Camarguen !... Mai toujour- 
« Saren li fièr, lis indoumtable, 

« Li pur-sang que n'an pas fali !... 

« Ô Camargo ! quet espetacle ! 

« Toun renoum bouvin a pali ! 

« Nàutri ti fiéu, gardan ta glòri, 

« Vai! e finiren en leissant 

« Un diamant rouge à ta memòri, 

« Un bèu diamant coulour de sang !... »-. 


Entanterin que se parlavon, 

Lou jour d'à cha pau pareissié ; 
Li brout dis aubre tremoulavon 
Sout lou rai que li blanquissié. 


Emé lou jour es mai en bousco 

Lou gardian, lou fèrri à la man... 
Lou veici !„.. E dintre li tousco 

Li biòu patusclon en bramant. 
Anen, brau ! finido es la pauso ! 
An, zóu ! Di bano tourna-mai ! 
D'aquelo lucho jamai clauso 

La rampelado sono mai ! 

E lou soulèu se lèvo rouge ! 

Paura de sang !... Mai qu'es acò? 
Quet diéu parlo au bestiau ferouge ? 
Quet diéu l'ispiro tout-d'un-cop ?... 
Tóuti quatre, en front, negro masso, 
S'enfuson... Lou mistrau rounflant 
Coume un gardian lis esbramasso, 
Coume un fèrri ié poan li flanc !... 
Landon dins li palun fangouso, 

Dins li campèstre treboula, 


- 69 -_Â 


Dins li prat, li vigno fougouso, 

Dins li sansouiro e dins li blad. 
-Ardit toujour ! Lou sòu tremolo ; 
La susour perlo li campas, 

Lis iue saunon, la pòusso volo ; 

.La bouvino s'arrèsto pas !... 

'Lou Rose en van eici s'escoulo... 

Li négri moustre, pataflòu ! 

Boumbisson dins l'aigo treboulo 

E fan escuma li revòu... 

Fuson mai!... Aquel abrivage 
Calara-ti plus ? Ounte van ? 

"Ounte anas, banaru sóuvage, 

` Que tout se garo de davars ?... 
Coume un lamp an franqui li plano 
De la Crau vasto e de Seloun, 

Lis óulivié de Pelissano, 

Sorgo, jardin, gres e valoun... 
-Ounte van dounc ? Quau li coussejo ? 
Es pas lou gardian avani. = 

.T'a proun tèms ! E zóu ! tout póussejo 
Autour d'éli e fan tout ferni. | 
Ë zóu toujour !... | , , 

Mai dequ'arribo?... 

:La Durènço es aqui !... D'alin 

A vist veni dintre li pibo 
:Li quatre banaru malin. 

La counèis, la Durènço, aquelo 
.Bouvino fèro, aquéli brau 
-Sóuvage e reboundin coume elo, . 
Treboulant coum 3 lou mistrau, 

Que s'abrivon, beissant la tèsto, 
Bano en avans... Elo, en risènt, 

E lis espèro e lis arrèsto, 
D'un cop-d'iue lis amaiso ensèn !... 


_ 70 = 


E subran li brau dins soun amo 
Sènton quicon de mai-que-mai... 
De soun iro amosson la flamo, 

Éli que bramavon : jamai ! 

-- « Ò darrié brau de la Camargo,. 
« Li darrié valènt, courrés plu, 
Elo ié dis, car Diéu vous largo 

« Uno messioun e lou salut ! 

« Amor que la terro requisto 

« Dóu brès es duro pèr si fiéu, 

« Anen-nous-en à la counquisto 

« D'un païs nòu !... Engano, adiéu ! » 
Li brau que pèr sa terro maire 
Sènton qu'ai-las ! podon plus rèn, 
Regretous e fièr, sèmpre amaire, 
Alor s'atalon à-de-rèng 

A toun cârii, o rèino, o Durènço !... 
E lou càrri meravihous 

Davalo à travès la Prouvènço, 
Vers Marsiho i ro souleious -- 

E quand passo aquel atalage 

L'on se descuerb estabousi ; 

Lis aubre clinon soun brancage, 
L'aucèu que mai se fai ausi. 

Veici Long-Champ, veici la cimo 
Ounte escarlimpon. apreissa 

E mounte, apareicioun sublimo, 
Jus Marsiho van se dreissa ! 

Li vès-aqui ! Alor desboundo 
L'amo de la Durènço, e flan ! 
Largo si cascado e sis oundo 

A la vilasso barbelant 

Pièi, de sa bagueto, à la lèsto. 

La Durènço toco li biòu 

Que, blanc d'escumo, aussant la tèsto, 
Picon di pèd dins li raiòu. 

_ Sèmblo que l'amo independènto 
. De la Camargo trelusis 
Dins si négri prunello ardènto 
E que soun darrié bram s'ausis... 
E la Durènço, pouderouso, 
Lis empèiro aqui fièr e bèu, 
Dins aquelo pauso auturouso 
' ` Qu'an sus lou mounde e sout lou cèu. 


Sus Long-Champ quand lou soulèu large 
Sa plueio de rai desempièi, 

Li darrié brau de la Camargo 

Se cenchon d'or coume de rèi. 

Quand luno, estello beluguejon 

Sus li raiòu cascaiejant, 

Li quatre brau alor blanquejon 

E bessai plouron en sounjant ! 


M=* J. GAUTIER. 





Emé de flour noun se vai au moulin. 
rr r s R e 
Ni à la messo ni au moulin, 
Espères toun vesin, 


L'ANGELUS 


Se saup que li gènt de Veleroun soun pas devot. Caucon si garba 
|! >u dimenche e manjon si boudin lou divèndre e van à la glèiso 
« juand ié van) que tres cop dins sa vido : quand li batejon, quand 
. . maridon e quand lis entarron. 

Dous velerounen, qu'en 1852, au cop d'estat de Bonaparte, avien fa 
: ^u cop de fusiéu emé lis insurgènt dóu Leberoun, fuguèron óubliga 

de fugi, e de brico o de broco arribèron en Espagno dins la bello eë 
grando vilo de Barcilouno. 

Aqui fauguè cerca de travai pèr pas creba de fam ; em'acò li vaqui 
sus la Ramblo, qu'acò 's uno grand plaço coume dirias la plaço dóu 
Reloge d'Avignoun, mai nòu o dès cop plus longo. Se devinavo qu'a- 
quéu jour-èro grand fèsto, e touto la poupulacioun de Barcilouno se 
permenavo sus la Ramblo ; i'avié 'no foulo sarrado, quichado bèn 
tant que nòsti dous velerounen finiguèron pèr s'atrouva dessepara e 
pousquèron plus se rejougne ; se perdeguèron de visto eë vague de se 
cerca l'un l'autre. Avien bèu s'auboura sus la pouncho dis artèu e se 
SOUNa. Anas vous vèire, anas vous ausi au mitan d'un tau fourni- 
guié de mounde ! 

# , Urousamen que se li velerounen soun de jusidu bugada, lis espa- 
gnòu de Barcilouno soun de crestian li mai devot de la crestianta. 

Vaqui dounc que d'enterin que nòsti dous insurgènt se cercon sènso 
pousqué s'atrouva dins aquelo foulo, li campano de tóuti li glèiso de 

arcilouno se bouton à souna l'Angelus : Don! Don ! Don ! Subran, 
tóuti li Barcilounés, ome, femo, enfant, toumbon à geinoun, e sus la 
vasto Ramblu se vèi tout un pople ageinouia fasènt lou signe de 
la crous e pregant. Sus tout aquéu milié de gènt n'avié resta que 
dous de dre, èro nòsti velerounen qu'ansin se retrouvèron planta 
coume dous sause au mitan d'un prat. 

--Sacre-noum-de-pas-Diéune ! se diguèron en s'abourdant, a faugu, 
pèr nous retrouva, que tóuti aquéli gènt aguèsson besoun de cour- 
rejouna si soulié. 

LOU CASCARELET, 





LA BALADO À BABÈU 


Diguère à Babèu : 

Co qu'as de plus bèu, 
Bello ciéutadino, 

Es la perlo fino 

De toun aneloun. 


-- Diguè : noun. 


| 

Diguère à Babèu : 
Ço qu'as de plus bèu 
Es la meraviho 

De toun cors de fiho 
Pèr l'amour chausi. 


=À Diguè : si. 


Diguère à Babèu : 

Ço qu'as de plus bèu; 
Es-ti la cadeno 

Que retoumbo en treno 
D'or sus ti tetoun ? 


-- Diguè : noun. 


Diguère à Babèu : 
Ço qu'as de plus bèu, 
Sarié-ti, ma bello, 
Tis iue de gazello 
Empli de desi ? 

= Diguè : si. 


Diguère à Babèu : 

Ço qu'as de plus bèu 
Es la sedo palo 
Qu'escound tis espalo, 
Clapié de poutour. 


-- Diguè : noun. 


Diguère à Babèu : 

Go qu'as de plus bèu 
Es, gènto amourouso, 
Ti latro saunouso 
Que res a gausi. 


-- Diguè : si. 

Diguère à Babèu : 

Ço qu'as de plus bèu 

Es, mau-grat que pougne, 
La flour de toun jougne 
Culido au bouissoun. 


= Diguè : noun. 


Diguère à Babèu : 
Ço qu'as de plus bèu 
Es, sus ta peitrino, 
Dos poumo divino, 
Dous fru benesi. 


= Diguè : si. 


Diguère à Babèu: 

Ço qu'as de plus tèu, 
Que lou mai m'agrado 
Es, pèr tu broudado, 
Ta raubo en linoun. 


-- Diguè : noun. 


Diguère à Babèu : 

Ço qu'as de plas bèu, 
Go qu'es pas de crèire. 
Me lou faras vèire, 
Un jour a lesi. 


- Diguè : si. 


Avignoun, lou 3 de setèmbre 1898. 





Femo parlant latin 
E femo amant lou vin, 


Soun marrido au toupin. 


F. FAVIER, : _ 


- ` 

CHAPITRE XXV DE LA GENÈSI 


Cet Mai Abraham, fau dire, avié agu 'no autro mouié que ié disien. 
turo 

2. que i'enfantè Zamran, Jecsan, Madan e Madian, emé Jeshoc,. 
emé Suè. 

3. E Jecsan engendrè Saba emé Dadan. E li fiéu de Dadan fuguè - 
ron Assurim e Latusim ëe Loomim. 

4. E de Madian sourtiguèron Epha, Opher, Henoc e Abida e Eldaa : 
tóuti éli fiéu de Ceturo. 

5. E Abraham, tout ço qu'avié, lou dounè à-n-Isa. 

6. E i fiéu de si councubino ié larguè éu de presènt, e li separè. 
de soun fiéu Isa, lis aguènt, de soun vivènt, chabi dóu coustat dóu 
levant. 

7. E fuguèron, la vido e li jour d'Abraham, de cènt-setanto-cinq an. 

8. E, s'amoussant bravamen vièi, éu mouriguè dins l'age, ansin,. 
clafi de jour. Fuguè rejoun emé souv pople. 

9. E l'enseveliguèron, Isa em' Ismaèl si fiéu, dins la croto bessouno - 
que i'a au champ d'Efron, fiéu dé Seur l” Ethen, en terro de Mambrè, . 

10. eê qu'i fiéu d'Eth avié croumpado : aqui fuguè sepóutura, éu ê 
sa mouié Saro. 

11. E Diéu, après sa mort, benesiguè soun fiéu Isa, qu'abitavo 
vers lou Pous d'Aquéu que viéu e que vèi. 

12. Veici li generacioun d'Ismaèl, fiéu d'Abraham e de l'egiciano.. 
Agar, la servènto de Saro, 

13. e vès-eici li noum de si fiéu, coume li noumavon e dins si ge- 
neracioun. L'einat d'Ismaèl fuguè Nabajoth. E i'aguè pièi Cedar e. 
Adbeèl e Mabsam, 

14. Masma peréu e Duma e Massa, 

15. Hadar, Thema, Jethur, e Naphís e Cedma. 

16. Es acò li fiéu d'Ismaèl, e es acò li noum de si castèu e de si. 
vilo : de si tribu li douge prince. 

17. E fuguèron lis an de la vido d'Ismaèl au noumbre de cènt- 
trento-sèt, e'm'acò se leissè mouri e fuguè rejoun à soun pople. 

18. Eu abitè despièi Hevila jusquo à Sur - ` que regardo l'Egito,. 
quand venès vers lis Assirian. Avié, quand mouriguè, tóuti si fraire à. 
soun entour. 

19. Veici mai li generacioun d' Isa, fiéu d'Abraham. Abraham en- 
gendrè Isa 

20. que, dins si quaranto an, prenguè pèr femo Re2beca, fiho de 
#Batuèl, Sirian de Mesoupoutamio, qu'èro la sorre de Laban. 

21. E preguè Diéu, Isa, pèr soun espouso qu'èro turgo. Lou Se- 
gnour l'escoutè, faguè councebre Rebeca. 

22. Mai, estènt que se turtavon dins soun vèntre li pregnoun, elo 
diguè: « S'ansin pèr iéu acò-d'aqui avié d'èstre, qu'èro necite de 
councebre ? » E'm'acò s'enanè counsulta lou Segnour. 

23. E aquest ié respoundeguè : « Dos nacioun soun dins toun vèn- 
tre, eë dous pople de toun vèntre sourtiran desenemi, un que dou- 
minara l'autre, lou maje serviralou mendre. » 

24. E veici qu', avengu lou tèms de partouri, se capitèron dous 
bessoun dins soun vèntre. . 

25. Aquéu que sourtiguè lou proumié èro rous, e tout pelous coume 
uno bèsti. Se ié dounè pèr noum Esaü L'autre qu'après sourtiguè, 
tenié dins la man lou pèd de soun fraire. E amor d'acò l'apelè Jacob. 

26. Avié sieissanto an, Isa, quand si pichot ié nasquèron. 

27. Un cop que siguèron grand, Esaü fuguè 'n cassaire, de-longo 
pèr campèstre; Jacob, éu, ome simple, restavo dins li tèndo. 

28. Isa amavo Esaü, que pèr manja ié tenié de casso. E Rebeca, 
Jacob èro soun mignot. 

29. Jacob, un jour qu'avié cué de bajano, vers éu arribè Esaü que 
Ê1as venié dóu champ. 

30. « Baio-me, ié diguè, d'aquéu bouta-couire rous, que iéu toumbe 
de lassige ». Pèr acò ié dounèron peréu lou noum d'Edom. 

31. Mai Jacob ié diguè : « Vènde-me ti dre d'einat ». | 

32. Aquéu respoundeguè : « D'abord que more, de que me servi- 
rien mi dre d'einat? » - 

33. Jacob diguè : « Juro-me dounc. » Esaü ié jurè e vendeguè si 

-dre d'einat, 

34. E aguènt reçaupu de pan emé lou tian de lentiho, éu coume acò 

mangè, beguè e s'enanè, pau s'enchaiènt d'agué vendu si dre d'einat. 
F. MISTRAL. 





ISCRIPCIOUN D'UN CADRAN SOULÀRI ` ` 


Parèu urous d'aqueste oustau, 
Tenès-vous ié au fres, au caud ; 
Mai anès pas, pàuri tourtouro, 
Cerca miejour à quatorge ouro. 

A LOUINO 


GANSOUN DÓU CABANOUN « LA CAMPANETO » 


I 


Parten pèr Louino, 
Musicaire e groumand ! 
Lou biòu se couino 
Sus li carboun cremant ; 
Pèr nòsti pitre ` 
Pa de flàmi moussèu 
E li pupitre bis 
Soun clafi d'èr nouvèu. $ ` ` 
II 


V'a de cantico 
Pèr moussu lou curat ; 
l'a de musico 
Pèr quand se dansara; 
Sout la tounello, 
Au fres sautejaren ; 
Sus la pradello : bis 
Pièi farandoularen. ” 


III 


Vesin, vesino, 
Dins un brande enliassa, 
Sus l'erbo fino 
Cregnés pas de dansa. 
Sautas à l'aise, 
Parèu requinquiha, 
Mai anas d'aise, bis 
Pamens, de resquiha. ” 

IV 


Se fai fresquiero, 
Revendren au saloun 

Ausi li tiero 
Di basso e di vióuloun : 

Zóu ! cansouneto ! 
E, zóu ! galoi refrin ! 

Siblas, flaveto !, . 

. bis 

Vounvounas, tambourin , 


V 


Tout à'la joio, 
Ansin s'espassaren 

E plen de voio 
Longo-mai tournaren. 

Buai ! dis arlèri 
Bon que pèr embouia ; 

Dins la matèri . 

. . h. bis. 
Leissen-lei gafouia. 


J. HUOT. 


LA RESTITUCIOUN 


Uno femo véuso anè se counfessa à-n-un paire recoulèt que pas- 
savo pèr agué la mancho largo. 

- Moun paire, ié faguè, ai pres de quaucun un quicon que vuei 
me cargo la counsciènci. 

- Fau lou restituï, moun enfant, fau lou restituï e lou bon Diéu 
vous fara misericòrdi. 

-- Moun paire, degun lou saup, e se lou restituïsse, me vaqui 
desounourade pèr lou restant de la vido ! 

- Qu'acò vous estoune pas, moun enfant, adusès-me lou e farai, 
(éu meme, la restitucioun. 

-- Gramaci, moun bon paire, me garas un gros pes, deman vous 
l'adurrai. 

Lou lendeman, la véuso sounavo au couvènt di Recoulèt e deman- 
davo lou paire counfessaire que venié lèu-lèu, sachènt ço que n'èro. 

E la véuso ié baiavo uno canesteteto bèn tapado d'un linge blanc, 
em'aco s'entournavo à soun oustau. 

Lou paire recoulèt, qu'èro un pau ourgueious, aguè rèn de plus 
pressa que de prendre la canesteleto eë de la pourta à la salo de la 
coumunauta ounte èron acampa tóuti li paire recoulèt, e de ié dire : 

-+ Vès, la bello obro qu'ai facho ! 

Mai tout-d'un-tèms ausiguèron de pichot crid que sourtien de la 
canesteleto, e l'aguènt destapado, iaguè un pichot bascarot, revis- 
coula coume un lende, que se tetavo lou det. j 

Quento counfusioun fuguè pas acò pèr lou paure mouine ! 

Basto, pèr pas escampa soun vinaigre à la carriero, li recoulèt se 
croumpèron un bebeiroun e abariguèron lou pichot, 

Mai vaqui que l'an d'après, pèr Pasco, la garno de femo véuso 
revèn mai au counfessiouna dóu paire qu'avié lou renoum d'agué 
li mancho largo. Entre durbi lou pourtissoun, lou paire la recounèis 
e ié fai uno d'aquéli remouchinado, salado e pebrado, en i'aproume- 
tènt li flamo de l'infer après sa mort, se reprenié pas soun enfant. 

La femo véuso, qu'èro uno garno bèn lengudo, ié respoustè en 
s'enanant : * 

-Â Es ansin que sias coumplasènt e que fasès li restitucioun ? Ah t 
bèn ! aurés plus ma pratico, veniéu pèr vous encarga d'uno autro 
restitucioun, mai l'aurés pas : tournarai vers li paire Doumenican que, 
desempièi que siéu vèuso, me rendien aquéu service tóuti lis an. 

Un pau mai, lou paure mouine recoulèt aurié agu encaro d'argènt 
à ié rèndre. ` j 


LOU CASCARELET. 


En tèms de guerro, fau gouverna 'mé de messorgo. 


A la guerro se vai emé d'argènt e se tourno emé de pesou. 

PARTÈNÇO PÈR BETELÈN 


NOUVÈ 


Bedica à Moussu lou pastour E. Mouned. 


Quet escaufèstre ! 
Que n'en sian plus mèstre ; 
Dins la niue porto-esfrai, 
Acò 's mai que mai... 
` -. Dequé pòu èstre 
Tout aquéu varai ? 


Refrin. 
Dau ! De la pastriho ! 
Parten en famiho, 


Vers l'Enfant-Diéu qu'es na, 
Aniue fau i'ana. 


Foro la jasso, 
Lou mounde que passo 
Treboulo lou repaus, 
Es gaire à prepaus, 
Troupo foulasso, 
Teisas-vous un pau. 


Qu'aniue tout change! 
` Nous a crida l'ange 
Qu'es davala dóu cèu, 
Dins noste troupèu, 
Bonur estrange ! 
= Un pople nouvèu. 


Amount l'estello, 
Degun se rapello 
N'avé vist uno ansin 

Au mai clar matin. 

Oh ! coume es bello ! 

Vite pèr camin ! 

Dins un estable, 
L'enfar t adourable, 
Entre l'ase e lou biòu, 

Sus la paio au sòu, 

Gènt caritable, 

Baien-ié 'n linçòu. 


. Douço calaumo, 
Noste bestiau chaumo. 
Leissen lou jas à bram, 
Anen-ié subran ; 
Dintre si baumo 
Li loup dourmiran ! 


Au Diéu de glòri, 
De pas, de vitòri, 
Nascu dins Betelèn, 
L'agnèu pèr presènt ! 
Dins nòsti bòri, 
Revendren countènt. 


CHARLOUN RIÉU. 


LA GLÈISO MAU BASTIDO 


L'autre dimenche, Moussu Bounias, de Castèu-Reinard, anavo à 
à la santo Messo dóu prone. Boufavo, susavo, n'en poudié plus, car 
demoro liuen, ë a, coume sabès, uno ventresco que i'empacho de. 
sempièi long tèms de se vèire li geinoun. Vaqui que quand fuguè da- 
vans lou cafè Genin, veguè lou Panard emé Martin que charravon de 
sis ourtoulaio. Pousquè pas se teni de ié dire : 


-> Eh bèn, tenès lou counsèu ? = 
-- Lou counsèu di cassibraio, Moussu Bounias ; e vous, anas à la 


messo ? . =. j j 
-- Coume un bon crestian dèu faire, mis ami, faguè Moussu Bou. 


nias, e tu, lou Panard, ié vènes pas? 
6 


- Ha ! tambèn i'anariéu, s'èro pas que de moun oustau à la glèise 
i'a 'no trop grosso mountado. Dequ'avien dins la tarnavello nòstis 
encian, quand faguèron basti aquelo glèiso aperamoundaut souto li 
pin de la mountagno, que dirias un nis de dindouleto emplastra 
souto la genouveso. Poudien bèn la faire basti dins la baisso, anen ! 

Moussu Bounias trouvè rèn à redire e se virè vers Martin : 

-> E tu, Martin, te ié vese pas souvènt au sant óufice dóu di. 
menche. 

=> Iéu, respoundeguè Martin, tambèn i'anariéu s'èro pas que de 
moun oustau à la glèiso i'a 'no trop grosso davalado ; demore, coume 
sabès, amount sus la mountagno, e me coupo li cambo quand davale 
enjusqu'à n'aquelo glèiso qu'es lou diable, segur, que la faguè basti 
tant bas. 

Moussu Bounias trouvè mai rèn à redire, reprenguè lou camin de 
la messo, susant, boufant, tout desalena, car, lou sabès, es carga 
d'uno ventresco que poudrié la pourta dins uno barrioto. 

J. SICARD. 


” M 
LOU MIKADO 
O tu que laves e qu'eissugues 
Au dous Mikadò toun péu de Sansoun 


Tóuti demandon, Clovis Hugues, 
Quouro ié fas uno causoun. 


UMBLO VIOULETO 


l'a 'no flour au calice prim 
Cercant la retirado 

Au bord di draio e di camin, 
Au founs di bouissounado ; 

Mai souto l'erbo, verd tapis, 
Ounte nais, crentouseto, 

Elo a'a perfum que la trahis... 
Acè 's l'amblo vióuleto. 

Voudriéu passa souto li flour 

Œ Tout lou tèms de ma vido ; 

Acò sarié vido d'amour, 
D'annado trefoulido, ` 

`Se viviéu libre e pantaiant, 
Ignoura sout l'erbeto, 

S'aviéu perfam enebriant 
Coume l'umblo vióuleto. 





Voudriéu èstre blanc parpaioun 
Pèr m'espaça dins l'aire 

E m'abéura de caud raioun 
Coume l'aucèu voulaire ; 

Blanc. parpaioun voudriéu sustout, 
De floureto en floureto 

Ana béure lou pur degout 
Qu'es sus l'amblo vióuleto. 


S'ère lou grihet cantarèu 
Que sèns fin cansounejo 
Souto l'erbo, voudriéu peréu, 
E quand la niue soumbrejo 
E quand lou jour trais sa clarta, 
Dire ma cansouneto 
-- Dins li perfum fai bon canta, 
Davans l'amblo vióuleto. 


"S'ère la luseto voudriéu 
De ma lus palinello 

Faire laume à ço qu'es gentiéu ; 
Coume uno bloundo estello 

-Quand d'amount s'envai lou soulèu, 
Urouso bestiouleto, 

"Voudriéu lusi, vivènt calèu, 
Davans l'amblo vióuleto. 





y => >> => 

Nous reviéudarié pèr toujour 
Bèn mai que d'ambrousio, 
E sarié fino ta liquour, 
Ô melicouso abiho, 
Se poudiés ana t'abéura 
E culi, poulideto, 
Toun vin di diéu, toun mèu daura, 
Sus lis umblo vióuleto. 


Is ouro d'amour, au printèms, 
Quand jouvènt e chatouno 

Galoi s'envan, en se risènt, 
Escoundre si poutouno, 

Éu culi coume s'èron d'or 
Pèr sa gènto amigueto 

= L'amour de tout fai un tresor, = 
Quàuquis umblo vióuleto. 

PAU BOURGUES. 





LOU TELEFONO 


Miounet dóu Ràfi èro fiho de service encò d'un vièi moussu soulet, 
gus lou camin dis antico. Miounet èro uno chato bèn braveto que, se si 
gènt i'avien leissa pèr touto fourtuno que si vint ounglo, i'avien baia 
pèr-dessus lou marcat un pichot mourroun proun avenènt em'un cor- 
d'or e uno bono imour qu'agradavo en tóuti. 

Soun moussu venié de mouri, e, estènt sènso nebout, avié trouva 
rèn de mies à faire que de leissa soun eiretage à sa poulido e bravo 
servicialo. Aquesto, mai que countènto, vouguè subran lou faire 
saupre à si gènt qu'abitavon dóu coustat d'aut, à Mountelimar. Si 
vesin ié counseièron pèr que la bono nouvello arribèsse pus lèu de la 
manda pèr lou telefono: -- As que d'ana à la posto,]ié diguèron, 
Moussu Girard t'esplicara coume se fai. 

Miounet anè à la posto. Aqui la meteguèron en.coumunicacioun,. 
emé soun paire e Moussu Girard ié diguè : 

-- Bèn ! aro poudès ié parla; mai avans cridas-ié « allò ! » éu vous 
Tespoundra, em'acò ié dirès ço que voudrés, vous escoutara. 

Miounet sé planto davans lou pichot moble, ë de sa pus poulido 
voues crido à soun paire: « A l'aigo ! à l'aigo l- » 

Pièi se virant de-vers Moussu Girard : _- Siéu pas forto sus lou fran- 
-chimand, vous n'en fau bèn mis escuso, Moussu Girard, vous fai 
rèn parai que parle prouvençau? 


LOU CASCARELET. ' 





LA VOTO 


Paraulo ëe musico d'E. JOUVEAU. 
Tempo di mazurka. 


Es la fès- to dóu 


PES 





[irama d9de ,coume es d'usage, E gai re re-frin. == jouvènt vendran en 


(EEE Es Este =. 
It T7 =f 
foulo Eseri- ra ; Se fara la faran- doulo, Se bala - ra. 
REFRIN. aie lento. 


EEE ?9=g=eT- =X=7157 =>) =F 7=F>= 


Dansa-ren la ma- "carla, E la pol- ka. Dansaren la 


P EEES; 


mazurka, E la pol- ka. 





Fau que jouinesso se passe, 
Dison li vièi; 

Que la danso nous alasse, 
E veiren, pièi. 

Es pas toujour qu'es la fèsto t 
Pèr travaia 

l'a de tèms emai de rèsto ; 
Fau s'esgaia. 

Zóu ! dansen la mazurka, 
`E la polka. 


Bouito, tambour e musico 
Rèndon galòi. 

Quinto fèsto magnifico ! 
Que sant Alòi ! 

Acò bèu qu'es pas de dire, 

Lèu fenira ; 

Quand sias jouine vau mies rire 
Que de ploura. 

Zóu ! dansen la mazurka, 
E la polka. 


Emai danse e fague fèsto 
A se blesi, 
La jouinesso rèsto ounèsto 
Dins si plesi. 
Dins li voto de Prouvènço, 
Poudès coumta, 
Que veirés nosto jouvènço. 
Se respeta. 


Zóu ! dansen la mazurka, 
E la polka. 


E. JOUVEAU. 


LOU VIÈI MÈSTRE D'ESCOLO 


Lou vièi mèstre d'escolo disié : Dins li coumençamen que counei 
siéu lou mounde, escoutave li paraulo di gènt e cresiéu que sis aciou 

se ié counfourmavon. Aro, escoute li paraulo mai eisamine lis acioun, ` 
E disié peréu : | 
Que la foulo abourrisse quaucun, avans de juja, eisamino ; que la 
foulo se passioune pèr quaucun, eisamino avans de juja. 


Ama quaucun e ié recounèisse si defaut, ahï quaucun e iè recou- 
mèisse si qualita, vaqui causo raro souto lou cèu. 





LOU COLERA 


CONTE 


l'a 'no dougeno d'an que li journau parlavon « de colera... pas: 
eolera, i'avié tant de mort à Touloun, tant à Marsiho, tant en Arle...» 

A Sant-Roumié, se legis forço li journau e lou mounde s'entrete- 
nié de-longo d'aquelo couquino de malautié, que vous viro un ome 
coume un cousinié fai d'uno troucho. 

Charle Rigaud, lou marchand de grano de la carriero Novo, Moussu 
Charle, coume ié disien dins lou vesinage, poudié pas se dire póu- 
troun, l'èro pas e noun cregnié lou dangié bèn aparènt, bèn en fàci ; 
mai aquel enemi misterious, envesible, traitase tant pouderous, que, 
d'un gènt bèn gaiard, dins un vira-d'iue, vous n'en fai un cadabre, 
sènso que pousqués rèn pèr vous apara, lou colera, que voulès ? Acè 
se coumando pas, Moussu Charle n'en avié pòu, là! 


* 
*% * 

Un matin d'avoust, pèr uno calour ensaumanto, mèste Rigaud, que 
tout ié coulavo -- dóumaci avié, davans la ventresco, un faudau de 
graisso d'uno respetablo espessour, -- mèste Rigaud, eiça vers li dès 
. Ouro, ié prenguè 'nvejo de se trempa dins l'aigo, pulèu vèr se re- 
fresca que pèr se lava. 

Sounè Franceso, sa servicialo. 

- Franceso, fai-me vite caufa d'aigo, que vole prene un ban. 

- Tout-d'un-tèms, mèstre. j 

Au bout d'un quart d'ouro, Franceso vèn ié dire que lou ban 
espèro. 

-- Vai bèn, mignoto, lou vau prene. 

E lou marchand de grano intrè dins lou gabinet, ounte coumencè 
de se desabiha. 

Venié de quita soun courset, e penjavo sa mostro à-n-un cro, 
quand entènd « glou-glou... glou-glou... » 

-- Dequé, diàussi ! es acò ? se demandè, un pau sousprés. 

« Glou-glou... glou-glou... » 

Moussu Charle s'abauco. 

« Glou-glou... glou-glou... 

-- Ah ! pèr aquelo | Mai, sarié-ti moun vèntre que meno aquéu 
brut d'aqui ? 

Inquiet, porto la man à soun vèntre, tasto e escouto. 

« Gloi-glou .. glou-glou . » 

Plus ges de doutanço, èro bèn si bouièu que renavon. 

Vitamen cargo mai soun courset e cour au saloun mounte èro 
sa femo. Pale, li gauto tremoulanto de l'esmai, ié dis; 

-- Martoun, ma migo, me sènte pas bèn, crese que la diarrèio me 
pren... Moun Diéu ! s'èro lou colera ! 

-- Ato, mai, lou colera ! Dequé vas dire aqui, Charlet ? 

-- Ai de gargoui dins li tripaio, eë acò me ficho en caire... Siéu 
pas bèn, te dise. Dono-me lèu un pichot vèire d'aigo-ardènt, qu "acò 
me remountara ? n pau.. Noun, tè, de Raspai .. Noun.. pas de Ras- 
pai : baio-me de Chartrouso... O, de Chartrouso... de la veritablo... 
d'aquelo dóu couvèrt. Mai, bèu bon Diéu ! que sara tout eiçò ? 


Martoun se despachè de vueja la liquour preciouso dóu couvènt à 


Soun ome, esfraiado à soun tour, la bono amo qu'èro, de lou vèire 
dins aquel estat 

-- Tè, moun bèu Charlet, avalo lèu acò. 

Quand mèste Rigaud n'aguè sibla un got, d'aquelo bono menès- 
tro, n'en aparè 'n autre got. « Dos precaucioun, se pensavo, valon 
mies qu'uno » 

-- Eh ! bèn, moun ami, aro, veguen, coume te troves ? ié de- 
mandè Martoun, quand éu se fuguè mes aquéu cataplame sus lou 
piés. As de coulico ? 

A re De coulico ? Noun... vole dire si... Me sèmblo que li sènte... 
i ! ai !... 
E moun Rigaud, vague de courre au pàti. 


* * 

A miejour, pamens, coume n'avié ges de mau de vèntre, qu'èro 
ana qu'uno fes ounte lou rèi vai d'à-pèd, qu'ausié plus rena si tripo, 
se meteguè à taulo, e, ma fisto, manjè... pas trop se voulès, mai proun. 
Chourlè tourna-mai, après lou dessert, un autre got de Chartrouso, 
de la bono, d' aquelo dóu couvènt: tres precaucioun, dóumaci, valon 
mies que dos. 

Après dina, se sentiguè bèn que-noun-sai, talamen que tubè 'no 
pipo voulountié, pièi faguè soun penequet, coume à l'acoustumado. 

-- Anen, se sounjavo, acò n'en sara pas mai. 

Sus li cinq ouro de tantost, plenamen rassegura, diguè mai à Fran- 
ceso d'alesti lou kan. 

L'aigo caufado à poun, intrè dins lou gabinet, e, coume avié fa lou 
matin, quitè soun courset. 

Au moumen que penjavo sa mostro au cavihet, pan! entènd lou 
meme « glou-glou... glou glou... 

« IÉ sian mai, capoun d'estiéu 1 » faguè Moussu Charle. 

S'aplantè, mut. 

Err Bèn ! mai de qu'ai dounc iéu, encuei ? Martoun ! Martoun ! vène 
eici ! 

Madamo Rigaud, ausènt la voues de soun mari, œourreguè tant, 
que n'en poudié faire. 

- Moun ami, dequ'es que t'arribo? 

-Ê Ié coumprene plus rèn ! Vène-ti pas mai d'ausi de bourroula- 
men dins ma courado ?... Iéu que me tranquilisave... Siéu desrenja, 
A artoun ; acò couvo despièi a-de-matin. Sara, te dise, lou colera... 

1!ai!ai! 

- Hèi ! aue noun. Coume vos avé lou colera, que ? Sabes bèn que 
de colera n'i'a jamai agu dins l'endrè, e qu'es un marrit brut espandi 
pèr de marridi lengo. 

-- Si, si, vai, quand te lou dise. Tè, escouto aquéu bourboui. 

Martoun, femo bouniasso, prestè 1 "auriho ; entendeguè bèn distin- 
tamen li gargoui ; mai, pas tant espavourdido qu'éu, se meteguè 
subran à rire. 

-+ Femo, mai dequé te pren ? As lou toupet de rire ? 

-- Eh ! moun paure bèu, ve, laisso-me faire un pau de bon sang 
de ta mespresso... Veses dounc pas d'ounte vèn aquéu brut que te 
bouliverso tant l'` esperit ? 
` - De ma fruchaio, pardine ! 

-- Ah! que nàni : es pas de toun vèntre qu'acò sort. 

-- Eh ! ma chato, d'ounte vos que fugue dounc ? 

-- Es l'aigo, en arribant dins lou bournèu, que n'en fai sourtè 
l'èr Tè vène escouta, tè : glou-glou... glou-glou... 

Moussu Charlie faguè chut, escoutè e restè candi, en se rendènt 
eomte que sa femo disié verai, e que dins tóuti aquéli gargoutamen, 
sis entraio i'èron pèr rèn. 

-- Pamens, Martoun, aquest matin ai bèn agu la... 

- Ò, lou sabe, l'as agudo: mai, Charlet, vai devina s'es pas lou 
gros esfrai dóu colera que t'a treboula la ventraio. Sabes que la pe- 
tocho fai, de fes, lou meme efèt qu'uno purgo... 

-+ Dise pas de noun e belèu sies dins la resoun. Basto n'escapèsse- 
eoume acò ! 

Pièi, après uno pauso, Charlet reprenguè, un pau mouquet, un pau 
eremesin : 

-- Escouto ma migo, fau qu'acò d'aqui fugue souto li pèd. Anèsses 
pas mena brut d'uno talo aventuro, que lou mounde se poudrié trufa 
de iéu... N'en fau tant gaire, sabes pas ?... 

=- Moun Diéu ! noun, n'en parlarai pas. Ah ! pas mai! 

Efetivamen, Madamo Rigaud, en femo senado qu'es, n'a jamai leva 
lengo de la causo. 

E vaqui pèr que iéu lou sabe. 


ED. MARREL, 


LI DIFERÈNCI 


-- Jan, quento diferènci i'a entre un vicàri e un valat ? 

-+ Sai ?... 

-- Eh bèn ! te lou vau dire : n'i'a ges : 

Tóuti dous demandon d'èstre curat. 

-- E tu, Janet, quento diferènci i'a entre Dumolard, lou celèbre- 
assassin e lou brave Girard, lou celèbre tuiaire de lioun : 

--+ Ato ! que vas cerca? Sai?... 

-- Eh bèn ! te lou vau dire : n'i'a quàsi ges: 
Ü umolarà tuiavo li bono de Lioun e Girard tuiavo li lioun 

no. 

Refrin. 


Adelino, escouto moun cor 

Que t'amo coume es pas de dire ; 
Se noun me vos douna la mort, 
Fai cessa moun crudèu martire. 


Pèr èstre urous fau èstre riche ; 
Iéu ai de sa de louvidor ; 

Bello chatouno, siéu pas chiche, 
Poudras pesca dins mi tresor ; 
Ai de grand bèn à la campagno. 
E, dins la vilo, de palais : 
Acèto d'èstre ma coumpagno 

E faras tout ço que te plais. 


Adelino, escouto moun cor 

Que t'amo coume es pas de dire ; 
Se noun me vos douna la mort, 
Fai cessa moun crudèu martire. 


En aquest mounde lou grand vice. 
Es d'èstre paure e brave gènt ; 
Mai segui tóuti si caprice 

Es la sagesso e lou bon sèn; 
Laisso aqui toun paure vilage, 

E lou travai, e lou soucit : 

Vint an, ma bello, lou bèl age 

Pèr prendre tóuti si plesi. 


Adelino, escouto moun cor 

Que t'amo coume es pas de dire ;. 
Se noun me vos douna la mort, 
Fai cessa moun crudèu martire. 


_-„ „2 P 0 AQ Dm AAmammtictitt 


_ 99 _ 


L'amour es lou bèn di chatouno : 
Tóutis aquéli qu'an ama, 

Dis embrassado e di poutouno 
Podon plus se n'en desmama. 

Dins moun palais, bello mestresso, 
L'amour nous fai un galant nis : 
Vène, saras ma segnouresso 

E saren miéus qu'en Paradis. 


Adelino, escouto moun cor 

Que t'amo coume es pas de dire ; 
Se noun me vos douna la mort, 
Fai cessa moun crudèu martire. 


MOURALITA 


Tout espoumpi dins sa drudiero 
An-.in cantavo l'óupuiènt, 

Mai la chatouno sajo e fièro 

Lèu lou repousso, e faguè bèn ; 
Elo visquè dins sa cabano 
Amado, urouso emé li siéu; 

Mai, éu, lou diable emé si bano, 
Dins l'infèr l'empourtè tout viéu. 


Refrin finau. 
Belli chato qu'avès proumé, 
Coume Adelino sachès faire : 
Restas fidèlo, cresès-me 
A voste proumié calignaire. 


ANFOS TAVAN. 
Tira de la coumèdi di Masc, ate IY, sceno IV. 





Vènus s'endor quand Mars se reviho. 





Ço que se piho à l'enemi mantèn l'armado. 

Mounsegnour Tanoux, lou nouvèl evesque de la Martinico, es un 
Aubagnen qu'après avé courregu lou mounde en messiounàri dóu bon 
Diéu, èro dempièi quàuquis an, reitour de la glèiso franceso de 
Magrid. Es un prouvençau de la bono meno, mantenèire de la lengo 
de soun païs, legèire afeciouna dis obro felibrenco, un pau felibre 
éu-meme, e amaire, coume anas vèire, d'aquelo galejado franco, 
sabourouso e ounèsto, d'aquéu gènre cascarelet, qu'es un fru de 
noste sòu, tant diferènt dóu genre rosso en ounour vuei à Paris. 

La proumiero fes que lou counvidè à-n-un grand dina, l'embassa- 
dour creiguè devé l'averti de ço qu'anavo vèire pèr que n'en fuguèsse 
pas trop sousprés : « Aquéu brave ome de capelan, pensavo, es belèu 
pancaro ana dins lou mounde, e sarié encalustra s'èro pas prevengu. » 

-Â+ Mounsen lou Reitour, ié diguè dounc, li dono quand van en ves- 
prado an l'abitudo de se descouleta ; sarés asseta à taulo entre dos 
que, de segur, saran mai despeitrinado qu'aquéli que vesès àla santo. 
taulo de la glèiso. Ié faguès pas atencioun e noun siguès pas óufensa... 
Es la modo ! . . 

--- Moussu l'embassadour, respoundeguè lou prèire emé soun plan 
d'Aubagno, es pas uno femo mai o mens desgargaiado que m'esfraiara t! 
Siéu esta long-tèms messiounàri en un païs de sóuvage ounte, figu- 
ras-vous, tóuti li femo èron descouletado enjusquo à l'embourigo ! » 


M. A. 


LEIS OURFANÈU (1) 


(DIALÈITE MARSIHÉS). 


Tóutei tres autour de la taulo, 

Dins l'oustau vueide, leis enfant 

An lou couar gounfle e ges de fam. 
Lou vènt fa branda la cadaulo. 


(1) Tira de La Pauriho, en preparacioun. 

:E la viholo tristamen 
S'amouesso. Pròchi de la mastre, 
En fènt soun basse, la meirastro 
.-Sournarudo lei tèn d'a-men : 


Boulego lei bouco, la masco ! 

Lei pougne de soun marrit uei. 

-> « Avès proun manja pèr encuei ! 

` « Oh! leis enfant! Quet laido rasco ! » 


Acò 's di sus d'un toun brutau 
Que íin qu'ei medoulo vous glaço. 
Dirias qu'un long rangoulun passo 
Dins lou silènci de l'oustau. 


Lei pichoun, pecaire! tremouelon ; 
Li sèmblo vèire de trevant 

'Qu'à travès de l èstro s'en van, 

De formo estràngi que s'envouelon. 


'Es l'oumbro de sei grand-parènt, 
L'oumbro dóu paire eë de la maire, 
Fan signe e dins lou vènt bramaire 
Lei souspir van en esmourènt. 


Esfraia, regardon de caire, 

+Leis enfantoun, la pòu lei tèn 
Amoulouna De tèms en tèms 

Un moble craniho .. Ah! pecaire ! 


Ve! la meirastro sènso couar 

-Si lèvo, s'avanço, lei pico : 

-- « Alor sias sourd ! marrido clico ! 
« Restas aqui coumo de pouar ! 


« Vite! plus vite! anen! roussaio! » 
Si preissant à galapachoun 

Van sènso lume au pesaroun 
<S'alounga sus d'un pau de paio. 


_ 95 _ 


Dins l'oustau maudi s'ause plu 

Que d'enfant que plouron, que plouron 

De brut de gàrri que s'encourron, 

Lou vènt que gito sei senglut. 
VALÈRE BEBNARD. 





L'ENDECA 


L'endeca de Gravesoun qu'es borgne emai panard, emai un pau 
gibouset, es marida, se capito, em'uno jouino chato fosso braveto e 
Proun aligourado. Parèis que i'es encaro rèn arriba, mai L'endeca 
qu'es un vièi gus, pren si precaucioun. Tóuti li fes que soun en 
coumpagno, L'endeca fasènt semblant de rèn, n'aprouficho pèr dire à 
sa femo, davans tóuti, en galejant, es verai, touto sorto de pichoto 
causo qu'un bon marit déurrié se n'en courdura la bouco. 

L'autre jour fuguèron counvida à-n-uno noço, em'acò au mitan 
dóu repas, L'endeca crido à sa femo qu'èro à l'autre bout de la taulo, 
à coustat dóu Crano, soun menaire : 

-+ Que ! Mioun, vai plan i dragèio, sabes qu'aquéu jusiòu de den- 
tisto m'a fa aboula bèu cinquanto franc pèr toun rastelié, voudriéu 
pas que l'esclapèsses au mitan dóu repas. 

Mioun venguè roujo coume un grato-quiéu. 

--+ Que vènes roujo aqui, bestiasso, pèr quàuqui dènt que te man- 
con... Prene pulèu gardo à toun jougne que li couissinet, me 
sèmblo que sorton, e tóuti sauprien qu'es pas d'or tout ço que lusis 
e que n'as pas mai qu'uno merlusso... 

Mioun venguè de mai en mai roujo... 

-`Oh 1! d'aquel Endeca, faguè ! Es pièi pas resounable ! Me sèmblo, 
iéu que quand voulès pas manja de quaucarèn, fau pas coume acè 
n'en desgousta tóuti lis àutre. 


LOU CASCARELET. 


Vau mai touca la man dóu juge que d'embrassa l'avoucat. 


Noun te metes entre lou fus e la fielouso se noun vos èstre fiela. 

L'ESPIGAU VUEGE 


Dins un bèu camp de blad que lou soulèu dauravo 
Car erian au mitan de jun, 
Entre lis espigau que soun pecou plegavo, 
N'en remarquère-v-un. 


Èro un pauquet pus aut que lis àutris espigo ; 
Èro van auturous, tenié la tèsto en l'èr ; 
Semblavo cregne la coutigo, 
Bèn talamen fasié lou fièr, 
Au mendre brut de vènt, que, pèr asard, passavo,.; 
A peno èro beissa, que, zóu ! se redreissavo, 
E tout trefouli, saludavo, 
A drecho, à gaucho, coume un gau 
Qu'es au mitan de si galino , 
Pièi quand lou tèms èro bèn siau, 
Se tenié rege sus l'esquino 
E semblavo dire au seulèu ; 
« Aluco-me coume siéu bèu ! » 


Coume, ansin, fasié gau de vèire, 
léu, bedigas, anère crèire 

Faire un bon cop. de l'acampa 
Au mitan de la rafataio 
Qu'abandounave pèr la daio ; 
T'anère dounc pèr lou coupa, 
Mai l'espigau fuguè qu paio... 


Garde-me lou bon Diéu, e lou bon Diéu vous garde 
De sembla l'espigau, qu'en escrivènt regarde, 


Oupedo. BOUNET L'EINAT, 





Quau lengo a, 
A Roumo va. 


-Jt-__ #8 

MOUN VIÈI AVIGNOUN 


Au tèms que vole parla, moun bèl Avignoun avié lis Invalide, 
qu'assoustavon si vièis an dins lou pargue di Celestin, oumbreja 
d'óume, encencha de muraio retrasènt la ribambello de noum di 
bataio d'aquéli sóudard qu'avien fa li guerro de la proumiero Repu- 
blico ë de l'Empèri. -_- Aquelo estitucioun venié de Bonaparte prou- 
mié conse eê demourè dins nosto vilo de 1801 enjusquo à 1850. 

IÍ bèlli journado, quouro la counsigno o la doulour retenien pas lis 
enfant de la glòri dins soun enclaus, lis aurias vist galoi sus si bas- 
toun, s'enanant lou long di ribo dóu Rose, vers la Pichoto Oustesso, 
pèr ié jouga i boulo, vo bèn de-vers lou quartié dóu Cors-Sant, faire 
sa partido de quatreto e chourla quàuqui got de vin pur, qu'alor 
èro bon, qu'alor coustavo gaire, lou gusas de filoussera n'aguènt 
pas encaro fa sa rapugo. 

E li gènt de l'endré, urous d'ausi chasque jour li raconte d'aquéli 
grand guerrejaire, tasien roudelet à soun entour, fin-qu'à la niue 
quand passavo pèr carriero un fifre panard e dous tambour rampous, 
rampelant li vièi de la vièio pèr s'ana jaire. 

Dóu noumbre d'aquéli serviciau se n'atroubavo un qu'avié leissa 'no 
cambo au bèu mitan dóu pont d'Arcolo; mai mau-grat la quiho de 
bos que n'en tenié la plaço, èro demoura revoi e galejaire. - 
-` Tambèn li porto di vesin se durbien au brut fèr de soun marcha, 
pièi uno fes contro lou fougau se fasié fre, tout en chimant quàuqui 
chiquet de vin kiue, entamenavo soun istòri estapo pèr estapo, de- 
sempièi lou jour qu'escriguè soun noum subre l'autar de la patrio 
acoussejado, fin-qu'au moumen mounte toumbè à mita-mort souto la 
mitraiado au son dóu Tambour de Cadenet. 

Marius, l'enfant de l'oste, èro de-longo à-n-ausi lou bon vièi. - De 
ié vèire tau goust, aurias afourti que languissié tambèn de carga lou 
fusiéu e d'ana counquista l'espaleto. 

L'invalide amavo lou pichot, i'adusié souvènti-fes quàuqui grou- 
mandige de sa desserto en ié disènt : « Pode gaire mai pèr tu, enfant ; 
nàutri vièi sóudard, sian drud que lou jour de la pago, mai bouto, te 
soubrarai quicon quouro que m'enans d'aquest mounde. » 

-- Amariéu hèn vosto crous d'ounour que ma maire courdurarié 
sus ma blodo armenchalo, respoundié Marius! 

- De crous, enfant, n'auras uno se te l'amerites un jour ; mai te 
volé leissa autro causo, que devinariés jamai. 

E coume tout pren fin en aquest mounde, meme lis endeca, mou- 
riguè lou brave sóudard, en leissant pèr eiretage au nistoun Marius... 
sa cambo de bos. 

Lou drole, escambarla dessus touto la santo journado gausiguè lèu 
aquéu chivau de bos, n'en veguè la fin. Alor, pèr bonur, s'escam- 
pihè d'aquéu bastoun touto uno enfilado de bèu louvidor que barru- 
lèron pèr la chambro. 

-Â « Macastin ! pènse que t'a pas óublida lou bon invalide! Diguè 
lou paire à l'enfant. = 

-+ Es daumage que lou canoun i'ague leva qu'uno cambo rebequè 
Marius en acampant li bèu rousset. 

Perno. ENRI BOUVET. 
(Tira dóu journau l'Aiòli.) 





LONG DÒU RIÉU 


A l'oumbro d'un clot de genèsto 
Que i'aparo un brisoun la tèsto 
Dóu souleias, au bord dóu riéu, 
Laureto lavo, un jour d'estiéu. 
Fau la vèire dins l'aigo claro 
Miraia sa poulido caro ! 

Pièi, quand ié trèmpo si bras nus, 
Ah ! que fai gau ! sèmblo Venus 
Sourtènt de l'oundo, o quauco fado. 
Tout-à-n-un cop es destouscado 
Pèr Enri que s'envai gousta. 

-- Se vos, t'ajudarai pourta 

Ta canestello, dis lou drole. 

-_- Segur, elo respond, que vole ! 
Me pesarié trop ; soularnen, 

Te fai rèn d'espera 'n moumen ? 
-- Lou sabes bèn, o ra poulido, 
Qu'es tout lou chale de ma vido 
D'èstre emé tu ! -- Quete bonur ! 
Iéu tambèn, pos n'èstre segur, 

Rèn me plais coume ta coumpagno ; ' 


De te pas vèire acò me lagno ; 
"Sènso tu, vive qu'à mita. 
Pèr pousqué 'n plen me countenta, 
Enri, i'a que tu ! 

La chatouuo, 
En parlant coume acò, sabouno 
`*Soun darrié linge; éu es facha 
De la vèire tant despacha ; 
Voudrié que juste coumencèêsse 
E qu'acò tout lou jour durèsse. 
Mai, en despié de l'amourous, 
Elo s'aubouro, e, tóuti dous, 
(Uno man à la canestello, 
Van dre vers l'oustau de la bello. 
Enri, lou cor gounfle en vesènt 
Sa mestresso, camin fasènt, 
Té voudrié dire tant de causo 
Que ié dis rèn. -- Se fasian pauso ! 
Dis Laureto ; changen un pau 
De man, Enri, que me fai mau. 
-- As resoun, éu ié respond ; aro, 
Té pren la man e ié la sarro; 
Pièi, dins un desbord. d'afecioun, 
E plen d'uno douço emoucioun : 
-- Amor, ié vèn, ma bello amigo, 
Qu'un meme sentimen nous ligo, 
Que simpatison nòsti cor, 
Siéu toun tresor, siés moun tresor ! 
Arc qu'as coumprés dins moun amo 
De quaut d'amour toun Enri t'amo, 
Laureto, dins tis iue d'azur, 
Entrevese noste bonur. 
' Te fas l'idèio d'uno vido 
A dous, touto d'amour emplido ? 
Sarié-ti pas se coungousta 
Dins l'eterno felicita ? 


`w. 

E, 'm'un regard plen de tendresso, 
Enri countèmplo sa mestresso. 
D'aise, Laureto trefoulis 
A-n-aquéu tèndre paraulis. 
--+ Ve, dis, s'uno causo ansin èro, 
Sarié lou paradis sus terro ; 
Lis ange, mens que nàutri urous, 
De noste sort sarien jalous. 
-- Ange tu-memo ! E la chatouno- 
Reçaup subran uno poutouno 
Que li fai deliciousamen 
Tóuti dous fernesi "h moumen, 
E que, lèu, à la pichouneto 
A fa mounta lis arcaneto. 
-- Parèis que darrié lou Ventour, 
Enri, i'a 'hncaro de bèu jour 
Pèr nàutri. -- Gràci à tu, ma bello, 
Pèr iéu uno vido nouvello 
Coumenço vuei ; siéu pas segur 
D'avé viscu li jour escur 
De moun passat que noun t'amave ;. 
Se l'ai cresegu, me troumpave, 
Car, sènso amour, l'ome es banau 
Coume que dirai ? un fanau 
Sènso lume ! 

Enri 'mé Laureto, 
Mau-grat que vagon plan-planeto, 
Soun arriba mounte elo estènd 
Soun linge sus de cordo. Estènt 
Que Laureto a 'ntrevist sa maire, 
Lis bèn vite à soun calignaire 
De s'esbigna dins lou vergié... 


Tira de Laureto, idilo prouvençalo, en preparacioun. 
Vaqueiras. J. REYNAUD. 


E e 

UN BON AVIS 


T' alcool de Mento de Riqclès au mejan de quàuqui gouto dins un 
"vèire d'aigo sucrado fai un béure delicious, refrescant e bon marcat, 
«calmo subran la set ë assanis l'aigo. 


A deso un pau plus forto es un remèdi s2gur pèr lis endigestioun, 
dis estourdissamen, li mau de cor, la dissentarié, la colerino. 

Es eicelènt pèr li dènt, la bouco e lis àutri siuen dóu cors. 

.Presèrvo peréu dis epidemio ë dóu mau de mar. 

:Soulamen fau bèn s'avisa que la moulo porte lou noum de Ricqlès. 


LOU RÈIRE 


Avèn lèu vueja noste vèire, 
A lèu fugi l'aubo que ris; 

E tambèr me vejaqui rèire, 
La barbo blanco e li péu gris ! 


.Mai, souto lou vènt que m'estrasso, 
Dins l'esvalimen de mi flous, 

Me plagne pas de la vidasso 
Nimai d'agué pourta ma crous. 


L'èr canto, l'eissame vounvouno, 
L'auceloun niso à moun cyprès, 
Desempièi qu'aquelo pichouno 
Ei risarello dins lou brès. 


«Canteje coume uno cigalo, 
Me trefoulisse coume un gus 
-Quand m'escalo sus lis espalo 
Emé si petoun tóuti nus. 


A de gautouno roundeleto 

Que sèmblon dous fru Sant-Janen : 
Se sabias coume ei poulideto, 
N'en sarias peréu fouelo, anen ! 

Souto lou velous di parpello, 
Sis iue, nega d'un trelus clar, 
Bluiejon coume lis estello 
Dins l'aigo lindo de la mar. 


Sa bouqueto que jamai crido: 

Vous baio de bon poutounet, . 
Talamen fresco e bèn flourido 

Que ié vèn lou parpaiounet. 


Sis auriho, tant roso e blanço, 
Vous fan pantaia, quand li vias, 
I couquiho de la calanco 

Que blanquejon sus li roucas. 


Soun front, quand clino sus mi pajo, 
Ié jito un dardai celestiau ; 
Enjusco au mentcunet qu'assajo 
De rire emé soun pichot trau ! 
E jougne li man tre qu'arrivo, 
Coume se lou diabl2as que siéu, 
Vesié, peramount dins li nivo, 
La fàci d'un ange de Diéu. 
Sant-Roumié de Prouvènço, setèmbre 1898. CLOVIS HUGUES... 





MAURISE FAURE 


Avans de parti pèr s'espassa ei quatre cantoun de la Franço, nòstr 
deputa aqueste an, an agu lou biais de nouma souto-capoulié de la - 
Chambro un miejournau de la boueno grano, lou brave Maurise 
Faure, amor d'acò li pardoune de bouen cor fouesso causo. 

Se lei deputa avien jamai fa que de travai ensin, de segu leis afaire 
dóu païs n'en serien pas mounte n'en soun. Mai, coumo dien leis 
2%scrituro-Santo : uno boueno acien escarfo dès pecatas. 

L'a gaire de miejournau, d'aquelei que s'afuscon pèr lei cavo dóu 

Miejour, que noun counoueisson Maurise Faure. Emé sa tignasso, 
sa barbo negro, sa tèsto drecho eë soun nas un pau fouart, coume 
fouesso gènt dóu Miejour, douno un pau d'èr à Gambetta ; mai la 
facho es pus agradanto. 

Gambetta avié l'èr dur, soucitous ; Faure, éu, a l'èr brave. En 
lou vian, dias dóu proumié cop: vaquito un brave pitouet, @ vous 
enganas pas. Pèr rèndre servici à-n-un coulègo, si couparié en qua- 
tre moussèu. Ë se lou coulègo es un miejournau de boueno roco, 
alor, moun ami, es en dèz3-ë-vue que si coupo. 

Tambèn, Maurise Faure es eima de toutei : atrouvarias pas quau- 
cun pèr dire de mau d'éu. Ah! pamai ! Puei, a un caratèro benesi, 
La lagno e éu couchon pa 'nsèn, anas. 

Acò vòu pas dire que siegue uno broco vo un garo-bouentèms, 
nàni ; mai es toujour gai coumo un quinsoun, a de-longo la galejado 
à la bouco e la souleiado dins l'uei. a 

Fau lou vèire quouro arribo au Palais-Bourboun! Es à quau li 
toucara la man. Adiéu d'aquito, la boueno salut d'eila. Eu, emé 'n 
bouen sourire sus lei brego, respouende en toutei e se d'asard quau- 
que couiet li fa un marrit coumplimen sus lou Miejour, éu lou 
manco jamai. 

Ah ! lou Miejour ! acò es soun grand chivau de bataio ; soun afus- 
cacien, la passien de sa vido. N'en perdrié lou souem. Es pas qu'en- 
tènde rèn à la poulitico, pèsqui-pas ! Un ome qu'es esta educa pèr 
Bancèu, lou grand tribun republican, qu'es lou pichoun fiéu de Bar- 
navo lou Giroundin, pòu teni tèsto en quau que siegue pèr la pou- 
litico, mai, pèr éu, lou Miejour passo proumié. Tambèn, emé d'idèio 
ensin, Maurise Faure poudié pas faire mens que d'èstre felibre, 
valènt-à-dire afusca pèr li vièis us prouvençau e pèr sa lingo. 

Au cafè Voultàri, mounte lei felibre e lei soucieta miejournalo 
tènon sei sesiho, va sabon proun. Quand de cop, aquito, l'avèn charra 
de la terro meirenalo, em' éu, Tournier, lou paure Areno, lou paire 
Sextius Michel, Amouretti, e d'àutrei! Es un plesi d'ausi counta 
Maurise Faure, parlo coume un libre bèn escri. D'abord, a uno pou- 
lido vouas emé tout bèu-just d'assent pèr li douna un pichoun goust 
de terradou. 

A la Chambro, quouro si va de fesquiha sus l'ajoucadou dei par- 
laire, s'aganto toujour de picadisso de man. 

L'espèri, lou proumié cop que s'ajoucara au sèti de moussu Des- 
chanel. Mi regàli adeja de lou vèire passa entre la doublo renguiero 

de sourdat au port d'armo, escourta pèr dous óuficié l'espaso nuso 
à la man, lei tambour e lei troumpeto jugant l'èr de la proucessien. 
Proun que mi mèti pas à li crida : 

-- Hòu ! Faure, mounte ti menon, ensin ? ` | 

Es tant brave que mi farié pas aganta pèr lei sourdat. 


CABRI. 


INNE A LA NATURO 


Quand lou Margai trais soun velour 
Sus li colo e li pra?o, 

Quand VAstre-Rèi de sa calour 
Nous fai sa poutounado, 

Moun èime alor plen de cansoun 
Vòu canta la nature 

Mies que li merle e li quinsoun, 
Dins nosto parladuro. 


Dins li tablèu me' avihous 
Tènon l'amo ravido 

Pèrtout sourgènto coume un pous 
La jouvènço e la vido !... 

Moun cor voudrié tout canta : 
L'auro, l'aucèu, lou riéu, 

La flour que vên dedins lou prat, 
L'estello qu'es i nièu ! 


Tout m'agrado e me plais 
Tout me fai risouleto, 
Naturo, bello que-noun-sai, 
Tu sies maire e nouvieto, 
Sies uno font sènso pariero 
Lis an n'an pa' gouta, 
Fegoundo e tèndro nourriciero, 
Ti mamèu plen de la 1! 

Sies mai que Rèino : sies divesso, 
As tóuti li tresor ! | 
Sies un soulas, uno alegresso, 
Un baume pèr lou cor ! 
Quand te poutouno loü soulèu, 
Naturo entrefoulido, 
Pèr te servi d'un gai mantèu 
Li flour soun espelido ! 


Baies en tout ço que demando : 
Pèr l'aucèu as de cant, 

Naturo, es tu que Diéu nous mando 
Pèr nous douna de pan ! 

As de frescour pèr lis aureto, 
L'estello a la clarta, 

Lou gènt felibre uno museto 
Pèr que posque canta ! 


Naturo, sies l'ispirarello : 

Tu sies un ideau ! 
Eternamen sies jouino e bello, 
De-longo nous fas gau. 

De ti bèuta que l'on amiro, 
Moun cor a fernesi 
Vaqui peraué ma douço liro 

A vougu pèr tu brusi! 


Bèu-Caire, abriéu 1897. ` ANTÒNI BERTHIER. 


L'ESCOUMESSO 


Un borgne de Castèu-Reinard, s'atrouvè au cafè emé Moussu 
Bounias de Rougnounas. 

Em'acò d'uno paraulo à l'autro, n'en venguèron à rarla de la visto. 

Moussu Bounias qu'èro un pau simple, se leissè ana à dire que 
degun poudié se flata de ié mai vèire qu'éu. 

Iéu vous fau l'escoumesso d'un bon dina à l'aubergo dóu Pichot- 
Sant-Jan à Gravesoun, que ié vese mai que vous, respoustè lou bor- 
gne de Castèu-Reinard. 

-- Tène l'escoumesso, faguè Moussu Bounias en picant dóu poung: 
sus la taulo. 

- La tenès ? bèn segur ? 

-- O, la tèno, me n'en desdise pas. 

-- Eh bèn, faguè lou borgne, avès perdu ! 

- + Coume, ai perdu ? 

-- Eto ! avès perdu, car iéu vous vese dous iue e vous me n'en» 


vesès qu'un ! 
LOU CASCARELET. 


Santo de Diéu, disié Cigau, coume iéu enveje lou sort di vitrié ! 
-- Mai perqué, bedigas ? 
-- l erqué ! Mai parço-que an toujour lou vèire à la man. 





RAÇO RACEJO 
A Dono Conchita. 


Sian de la raço mountagnardo, 

De Malamort, aperamount, 

Lou Mount-Ventour que nous regardo, 
Nous gardo . 

Dóu vènt-terrau e dóu Semoun. 


Roujo es la terro dóu terraire, 

Safre di colo o gres di plan, 

Dirias que saunon sout l'araire ; 
Dins V'aire 

Sèmpre radasson d'aigle blanc. 


En lio noun i'a femo plus bello 
-+ N'en sabe qu'uno en Hostalrich ! =q 
Porton catalano e gounello 
De tèlo. 
Soun fort li fiéu qu'an abouri. 


] 

Vaqui perqué la raço bello 
Que davans li grand e li fort 
Noun a jamai clucha parpello, 
S'apello : 
« Lis Espagnòu de Malamort. » 
F. GRAS. 


LOU LOUP E L'AGNÈL 


Iéu, vous ou cache pas, dimenche o bèn semano, 
Envale un cop de vin miel qu'un cop de tisano. 
Quand vese de foutrau coume aquel escrivan, 
Qu'en chimaran de papié blanc, 
Cerco à faire veni mai d'aigo dins la vilo, 
Gachas, acò d'aqui me soulèvo la bilo 
E, se lou couneissièi, ié dirièi tout en fin: 
-- Pa proun d'aigo, rascas, fasès veni de vin ! 
Lou vin dono la forço. - Escoutas ço que Basco; 
Lou qu'avié 'no calandro e que fasié de vers, 
Me countavo un matin de l'an dóu gros ivèr : 
- Pichot. quand vas au champ, óublides pas toun flascoz: 
Li pus fort an toujour resoun, 
Lou qu'a di 'quelo es pa'n coudoun ! 


Un paure agnèl nascu dins la garrigo, 
Un vèspre, avans de rintra 'u jas, 

Bevié tranquilamen à la Font-de-Calvas. 
l'avié 'n roumpu de loup, moustre, avié pa 'nterigo, 
Sourtié sa lengo, avié pas rèn manja d'un briou 
E vous avié 'no fam d'un tounerro de Diou ! 
Devisto noste agnèl, ]ou gusas se i'acousso, 
Youvris dous foutrau d'iuel, liuen de l'aigo lou pousso :. 

-- Dequé vènes troubla moun abéure, rascas ? 
Se me retenièi pas recebriés cènt caloto... 
L'agnèl tout en tramblant l'espincho d'aut en bas: 
- Ah ! ça ! mai badinan o manjan d'agrioto ! 
Beve, mai treble pas vosto aigo, bèn segu. 
=- La troubles, sacrebiéusse ! e pièi pèr feni, gacho, 
Fau que t'ou digue, aqui i'a quicon que me tacho: 
Parlères mau de iéu, i'a sèt an dinc un glu... 
Fagues pas l'estouna, bouto, ou-s-ai saupegu. 
- Dinc un glu, i*a sèt an ? Coume auriéu fa, pecaire ! 
Ère encaro dedins lou vèntre de ma maire. 
-+- S'es pas tus es toun frèro, alor, laid moustrioun, 
=- Oh ! pèr acò sès pas sus lou Pont-d'Avignoun, 
De frèro n'ai pas cap, sièi soul de ma famiho ; 
Ma mèro avié fa 'hn mancamen en estènt fiho 
E soun misto crebè dilus i'aura dès an: 
Lou penjèron dessus la porto de Jourdan. 
.=- S'es pas tus ni toun frèro, es quaucun de ta raço, 
Respoundeguè lou loup sèns faire la grimaço, 
«Car vautre li moutoun, li pastre emé li chin, 
Cercas tóuti pas mai qu'à me metre dedin. 
Embé toun èr foutrau me counvènes pas gaire; 
:E segu i'a long-tèms que me fiches en caire! 

Tot t d'un cop, vèn, part sus l'agnèl, 

E sans fourcheto e sans coutel, 

Vous n'en faguè quatre moussel ; 

Envalè tout jusqu'à la pèl! 


Vejaqui ço que i'a d'ana trempa soun mourre 

Dins l'aigo qu'es tranquilo o dins l'aigo que courre... 
S'aquel bardot d'agnèl pèr se leva la set, 

Èro ana toumba 'n litre en quauque cabaret, 

Lou loup ié sarié pas ana cerca chicano... 
D'aquesto ouro sariésans doute un gros móutoun, 
Aurié gagna lou prés, i'aurien gansa li bano, 


_ 409 _ 


Moustre ! qu'acò d'aqui me siegue uno liçoun, 
Cre-couquin ! béurriéu pas dous degout d'aigo puro... 
Dequé voulès, ai pòu d'envala de sansuro, 
Chacun a.soun idèio e la miéuno es ansin! 
Ma fenno toujour reno : = Ai ! ço-dis, Jan s'embraigo, 
S'emplastro au cabaret lou sèro e lou matin. 
Iéu fau pas soulamen de reproche à Catin 
Se la batièi farié de trin, ma fe, beve lou vin 

E laisse courre l'aigo. 


Tira dóu voulume Zi Bow gadièiro. (Nimes, Navatel). A. BIGOT.- 





L'iòu d'uno ouro, lou pan d'un jour, lou vin d'un an, lou pèis d'adès,. 
la femo de quinge an e l'ami de trento. 


MORTUORUM 


ANFOS DAUDET, mort à Paris lou 16 desèmbre 1897. tLa mort 
d'Anfos Daudet a ravi à la Franço lou plus gènt, lou mai ama de si 
roumansiè ilustre, à la Prouvènço, un dis engèni li mai erapren de sa 
flamado, li mai galoi de soun soulèu. 

Anfos Daudet amavo e parlavo e escrivié voulountié la lengo prou- 
vençalo. Eici meme, dins l'Armana, avié pareigu entre-tèms: Lœ. 
Cabro de Moussu Seguin, La Miolo dóu papo, e bèn d'autre cap- 
d'obro que tóuti counèisson. 

S'es forço parla de l'escrivan ilustre, mai ço que jamai se sara. 
proun di, es lou grand cor e la bello amo que fasien d'Anfos Daudet 
un d'aquélis ome requist que Diéu, de tèms en tèms, se plais de crea 
à sa ressemblanço eë que mando sus terro pèr ilumina lou mounde. 

Anfos Daudet laisso uno mouié e tres enfant que tóuti soun ar- 
tisto e letru. Avié empura en éli la flamo de soun amo e de soun es- 
perit. Soun einat, Leoun Daudet, dins un libre d'amour e de piouso 
remembranço a fa counèisse quent ome de cor e de bounta fuguè: 
V'escrivan ilustre qu'avèn perdu. 

Que noste ami repause urous de l'obro coumplido! Noun s'a- 
moussara lou flambèu de l'idèio que Diéu i'avié mes en man. Es ei 
siéu que lou laisso. 

L'Armana de 1890.a douna, souto la signaturo de Mistral, un 
article qu'a pèr entitoula : La Riboto de Trenco-taio, qu'es lou raconte 
dis ouro de jouinesso qu'Anfos Daudet avié passa emé sis ami li 
felibre de la proumiero ouro. 

-> Louis HuorT, mort à Marsiho, lou 8 de janvié 1898. Lou majou- 
rau Louis Huot èro un di cepoun li mai segur de la Prouvènço e de 
sa lengo. Architèito eminènt, proufessour à l'escolo di Bèus-Art de 
Marsiho, noun avié pas besoun pèr èstre quaucun, de se metre en 
avans dins nòsti manifestacioun. Mai, devot à la Causo coume un bon 
patrioto, Huot despièi trento an a fa bàrri de car en touto circouns- 
tànci pèr manteni nosto obro. Es éu que dessinè lou bèu diplome di 
felibre representant la coupo emé lou rampau d'óulivié. Es à-n-éu, 
.que soun degu lou mounumen de Gelu eë aquéu de Roumaniho. E 
.quant à sis cbro literàri tant vivènto, esperan que bèn lèu se n'en 
fara la rejouncho. I'a quau fau dins l'oustau (En Maurise Rimbault, 
soun gèndre), pèr l'acampa coume se dèu. 

-- Jüàli GIERA, mort dins si 74 an, au castèu de Font-Segugno, 
aquest 23 d'abriéu. Ero lou fraire dóu felibre foundadou Pau Giera, 
soun einat, e felibre tambèn. Couneissèn d'éu quàuqui cantico prou - 
vençau emai un flame discours dins la memo lengo que prounounciè 
quand maridè en 1885, éu estènt Maire de Gadagno, lou felibre 
Anfos Tavan. j 

Sa mort es estado aquelo d'un crestian e d'un sàvi coume èro estado 
sa vido. Jàli Giera s'èro adouna is estüdi teoulougi e a fa de publi- 
cacioun que l'on pòu dire trascendènto. Lou celèbre Paire Hyacinthe, 
qu'èro esta toustèms soun ami, es vengu à soun lié de mort saluda 
Jou religious castelan de Font-Segugno. 

-- En TAMISEY DE LARROQUE, membre courrespoundènt de l'Isti- 
tut de Franço, majourau dóu felibrige, mort dins si setanto an, à 
Gountaud (Lot-et-Giaronne), au mes de jun. Ero un dis erudit li mai 
eminènt dóu Miejour, s'èro mai-que-mai distingui pèrla publicacioun 
di Lettres de Peiresc, estampado à Paris, à l'empremarié naciounalc 
Fuguè nouma majourau à la Santo Estello de Marsiho, en 1881. 

-- ALEISSANDRE MARTEL, felibre mantenèire, eicelènt prouvença 
perceptour à Roucy (Aisne), ounte es mort en jun. Avié trada, i 
«quàuquis an, uno Histoire littéraire de la littérature provençale depu 

les temps les plus reculés jusqu'à nos jours, pèr i'italian Restori, e 
entre àutris oubreto laisso un toucant pouèmo inedit, Adelino, souveni 
d'un proumier amour. 

-_- ANTOUNIN BENSA, mort à Marsiho, lou 11 de jun. Antounin 
Bensa, de Sant-Jan, èro un esquist musicaire. Uno crudèlo e longo 
malautié lou minavo despièi long-tèms. Bensa, se pòu dire, èro un 
bon felibre emai un grand cor. Se conton plus lis obro prouvençalo 
que magistralamen tratè en musico. Lou majourau Astruc, au noum 
-dis absènt, ié faguè li darniés adiéu avans que la terro l'aclapèsse 
pèr toujour. 

.= AGUSTE TRuFÈME, pintre de-z-Ais ëe membre afeciouna de la 
Cigalo e dóu felibrige parisen, mort à Paris. Coume soun fraire l'es- 
cultour que mouriguè, i'a quàuquis an, èro un artisto de valour e 
.-qu'ounouravo la Prouvènço. 

-+ La felibresso BREMOUNDO (Madamo Jousè Gautier, Aleissandrino 
Bremound), morto à soun mas de Darboussiho lou 22 de jun. Es 
uno grando pèrdo que vèn de faire la literaturo prouvençalo. Í grand 
.Jo flourau setenàri dóu felibrige que se tenguèron à Iero en 1885, es 
Bremoundo que gagnè la courouno argentalo d'óulivié que se douno 
rèn que tóuti li sèt an. La gènto felibresso faguè pas menti lou pre- 
sage de.soun triounfle proumieren. S'èro deja publica d'elo en 1883, 
un recuei de 9 pèço : Li Blavet de Mountmajour. En 1887, un an 
après soun mariage, dounè 'n recuei esquist, entitoula : Velo blanco, 
e en 1891, un autre, souto aquest noum : Brut de canèu. 

La desfourtunado Bremoundo, morto au plen de sa glòri, laisso, 
.dison, que-noun-sai de pouësio remarcablo : entre autre un recuei 


de sounet ; -- e un dramo en cing ate e cn vers prouvençau. _ „ n. 


Fau souveta que sa famiho laisse pas pèrdre aquéli soubro d'aquelo 
que, dins la Prouvènço, a, en aquest siècle, gaubeja nosto lengo 
coumo ges d'autro felibresso. | 

-_ J.-B. MARTIN, un di pouèto dóu proumié tèms dóu felibrige, 
mort en Avignoun, lou 23 d'avoust 1398. Tant èro espert en lengo 
grèco, que famihieramen l'avien nouma « Martin lou Grè ». A douna 
dins l'Armana prouvençau dis annado 1855, 56, 57, 58, 59, 60, e 
autre, de pèço eicelènto signado dóu séudonimo Felibre de l'aret. 


R. A. 


